
STUDIU INTRODUCTIV 


Începînd cu a doua jumătate a secolului al XIX-lea istoriogra- 
fia modernă românească a înregistrat succese remarcabile: au fost 
tipărite, în ediţii critice, cronicile; au apărut colecții de documente 
interne și externe; tot atunci s-a pus baza impresionantei colecţii de 
documente externe care poartă numele lui Hurmuzaki, colecţie 
care va ajunge treptat pînă la al 45-lea volum. Publicarea cro- 
nicilor și documentelor, deci a instrumentelor de lucru absolut indis- 
pensabile pentru cercetarea istorică, i-a îngăduit lui A.D. Xenopol 
să realizeze prima lucrare de sinteză a istoriei românilor, a cărei pu- 
blicare a început în anul 1888. Cu toate că aceste rezultate pot fi con- 
siderate remarcabile — dacă avem în vedere stadiul în care se găsea 
istoriografia noastră atunci — ele lăsau încă neacoperit un imens 
cîmp de cercetare. Se simțea în mod acut nevoia unor studii de amă- 
nunt care să lămurească, o serie de momente confuze sau aproape de 
loc cunoscute din trecutul nostru, ca și elaborarea unor lucrări care să 
sintetizeze rezultatele obținute de noile cercetări, să pună în valoare 
noile date care răsăreau într-un ritm vertiginos din documentele care 
se tipăreau. De reţinut că numai în colecţia Hurmuzaki au apărut, 
pînă în 1909, 31 de volume de documente. Unii istorici ca D. Onciul, 
C. Giurescu, I. Ursu și-au restrins activitatea abordind un şir de 
teme (unele dintre ele fundamentale pentru istoria poporului nostru) 

asupra cărora au întreprins cercetări minuţioase. Nicolae Iorga — 
dotat cu o memorie extraordinară și cu o putere de muncă ieșită din 
comun — a îndrăznit mai mult decit ceilalţi istorici. Avînd convin- 
gerea că fructificarea materialului vast, edit sau inedit, încă necerce- 
tat, va împinge cu mult înainte cunoaşterea trecutului nostru, sim- 
ţindu-se în stare să realizeze o operă ştiinţifică și de cultură care ar 
fi antrenat, altfel, un număr mare de cercetători și ar fi necesitat 
mult prea mult timp, Iorga s-a angajat de unul singur într-o muncă 
titanică, care nu-și are perechea. El a cules — din arhivele din ţară 
şi de peste hotare — un mare număr de documente. Între anii 1895 — 
1897 Iorga a publicat în trei volume intitulate Acte și fragmente, do- 
cumente adunate din arhivele apusene; a editat singur opt volume din 
colecția Hurmuzaki,; a publicat Documente românești din arhivele 
Bistriţei (1899—1900); a cules și publicat documente privitoare la 
istoria financiară şi comercială ca şi documente referitoare la unele 
personalități ca Despot, Brincoveanu (1901) Cantacuzino, Callimachi 
(1902) etc. În același timp el a elaborat numeroase studii de amănunt 
a căror întindere variază între o pagină şi cîteva sute de pagini. Cu oca- 
zia unor comemorări savantul istoric a întocmit unele monografii 
(Ștefan cel Mare) scrise într-un stil antrenant, cu imagini de mare 
valoare artistică. Începînd din anul 1902 a publicat o serie de lu- 
crări de sinteză, al căror rost era acela de a informa, dar și de a îndruma 
cercetarea viitoare,cum sint: Istoria literaturii române în secolul XVIII 
(2 volume)., Istoria religioasă a românilor pînă la 1588, Istoria poboru- 
lui român apărută la Gotha (1905), Istoria românilor în chipuri și 
îcoans (1905 — 1906, — 3 volume); Istoria Bizantului, Istoria litera- 
turii româneşti în veacul al XIX-lea (2 volume), Istoria imperiului 
otoman, (5 volume, 1908—1913, în limba germană) etc. Istoria arma- 
tei româneşti, care îşi începe apariţia în anul 1910, face parte din im- 
presionanta suită de lucrări menţionate mai sus. Deși foarte sumară, 
această enumerare selectivă a unora din lucrările lui Nicolae Iorga 
subliniază varietatea preocupărilor istoricului, ceea ce face din el — 
așa cum l-a caracterizat G. Călinescu — „un specialist total, un isto- 
ric care a sorbit apa tuturor“, Este adevărat că nu toate lucrările lui 
respectă un sistem riguros de redactare, de întocmire a bibliografi- 
ei, a notelor etc. ; că limba din unele din scrierile sale istorice este tor- 
sionată, supusă unor reguli topice străine spiritului limbii noastre; 
mai este iarăşi adevărat că în opera sa nu întîlnim o expunere clară, 
a concepției sale despre istorie, despre instituţiile care apar în dife- 
ritele epoci ale trecutului nostru. Dar nu se poate uita — așa cum a 

atras atenţia Călinescu — că „nu este cu putinţă să-ţi alegi un domeniu 
oricît de îngust şi umbrit din istoria română fără să constaţi că 
N. Iorga a trecut pe acolo şi a tratat tema în fundamentul ei“. 


Iorga a scris „Istoria armatei românești“, apărută în două edi- 
ţii: ediţia I-a (2 volume) în anii 1910 (vol. I), 1919 (vol. II), pornind 
de la nevoi pe care el însuși le subliniază. 

Scopul urmărit de marele nostru istoric prin elaborarea unei 
asemenea lucrări este arătat în prefața la ediţia I. „Aceasta nu e o 
istorie a oștirii românești — spune N. Iorga — care să poată înlocui 
cercetările specialiștilor militari [...] Autorul a observat însă deseori 
cît de greu și de necomplet se pot orienta scriitorii de specialitate în 
haosul izvoarelor [...] Pentru ca ofițerul să cerceteze din punctul de 
vedere al artei militare fapte războinice, e de nevoie ca istoricul, 
descoperitor, publicator și critic de izvoare, să-l iniţieze în mijloacele 
de cunoaştere a adevărului. Şi el mai are nevoie de istorie și altfel: 
şi un război, ca orice fac oamenii, e un fenomen social, şi el trebuie pus 
în legătură cu atitea lucruri pe care specialistul în știința războiului 
n-are de unde le şti [...] Deci în acest volum [...] dau cercetătorilor în 
alt domeniu acel indispensabil ajutor pe care ştiinţa istorică li-l dato- 
ria de mult“. 

Oricine parcurge textul și urmărește bibliografia indicată în 
lucrare rămîne impresionat de bogăția şi varietatea informaţiilor. 
Iorga a folosit în elaborarea cărții aproape toate izvoarele fundamen- 
tale cunoscute pînă la acea dată, încît, deși ulterior au fost publicate 
noi documente, acestea nu au adus date atit de importante încît să 
modifice în mod esenţial rezultatele și concluziile la care a ajuns is- 
toricul nostru. 


În lucrarea amintită, Iorga tratează pe larg istoria militară în- 
cepînd de la primele formațiuni statale de pe teritoriul țării noastre 
și pînă la anul 1850 inclusiv. Marele interval de timp — aproximativ 
zece secole — în cadrul căruia urmărește evoluția armatei române l-a 
determinat pe N. Iorga să periodizeze materia. Deşi el nu a păs- 
trat un criteriu ferm în stabilirea diferitelor epoci privind istoria ar- 
matei române, luînd uneori ca bază unele personalități militare, alteori 
compoziția armatei, alteori o anumită orientare politică — se poate 
spune totuşi că periodizarea făcută de Iorga ajută pe cititor să distingă 

factorii pe care savantul i-a considerat precumpănitori în evoluţia 
armatei noastre. 

Într-o istorie a armatei, partea care se referă la organizarea ei 
poate fi socotită de o însemnătate deosebită. Pornind de la acest 
considerent, N. Iorga a acordat laturii respective importanţa cuvenită. 
Capitolul „Elementele alcătuitoare ale sistemului militar românesc“, 
care tratează organizarea armatei noastre medievale este definitoriu 
pentru concepția savantului în ceea ce priveşte alcătuirea forţelor ar- 
mate în țările române în perioada feudală. Considerat din acest punct 
de vedere, capitolul capătă o importanță deosebită nu numai în eco- 
nomia lucrării Istoria armatei vomânești, dar şi în cadrul istoriografiei 
referitoare la societatea feudală de la noi. 

Apărarea şi asigurarea minimului de trai — deci organizarea mi- 
litară și organizarea producției economice în societatea feudală de 
pe cuprinsul României — constituie factori de bază care definesc 
înseși trăsăturile acestei societăţi. De aici importanța excepțională 
pe care o capătă cunoașterea organizării militare în judecarea socie- 
tăţii feudale şi, implicit, importanţa pe care o au punctele de vedere 
exprimate în legătură cu structura acestei organizări în cadrul isto- 
riografiei noastre. 

În tratarea acestor probleme referitoare la organizarea armatei, 
N. Iorga nu procedează în chip metodic, ca un specialist care își pro- 
pune să rezolve o temă strict delimitată; el creionează însă idei de 
mare valoare care privesc organizarea militară , dar furat de proble- 
mele de istorie mai largă le abandonează adesea pentru a descrie, de 
exemplu, care au fost voievodatele românești înainte de întemeierea 
statelor feudale în Moldova și Țara Românească. 

Referindu-se la „Datina ostășească a românilor" Iorga face o primă, 
afirmaţie care ilustrează conceptia lui despre perioada denumită azi 
„feudalismul timpuriu“. După părerea marelui nostru istoric „Cea 
mai veche alcătuire obştească a românilor se razimă pe datoria de a 
lupta a tuturora". (p. 25) 

După ce explică însemnătatea și semnificația funcţiei pe care vo- 
ievodul o avea în cadrul organizării militare românești, Iorga revine 
la ideea care i-a fost scumpă într-o vreme. După părerea lui — ex- 
primată şi în „Constatări istorice cu privire la viața agrară a români- 
lor", lucrare apărută în 1908, deci cam în același timp în care scri- 
sese prima ediție a Istoriei armatei românești — „vechea viaţă. româ- 
nească se răzima, pe sate, cîrmuite și judecate de cneji sau juzi, care 
n-au avut niciodată vre-o chemare ostășească; satele se grupau 

pe văi, şi valea a și fost principiul celei mai vechi organizări mai înal- 
te, în același timp politice şi militare. Stăpin pe o «țară s care era deo- 
potrivă cu o vale sau mai multe, avînd anumite venituri pe care le 
stringeau și i le dădeau cnejii săi, țiind curte şi avînd steag, voievodul 
era căpetenia românilor din orice «țară» ““(p. 25) 

Prin „orice ţară“ Iorga înţelegea toate „ţările“ care s-au consti- 
tuit în spațiul carpato-dunărean, începînd cu Țara Maramureșului, 
continuînd cu Țara Bihorului, Zarandului, Hațegului, Făgărașului 
etc. Pentru că — lucru ce merită să fie subliniat — în concepția 
istoricului despre voievodat, spre deosebire de I. Bogdan, care consi- 
dera voievodatul ca o creaţie a românilor de la sud şi est de arcul 
carpatic 1, Iorga considera că voievodatul era, în epoca de dinainte 
de întemeierea statelor feudale românești, forma de conducere 
militară a ţărilor care se constituiseră pe văile apelor pe teritoriul 
ţării noastre. Studii ulterioare despre voievodat ca instituţie româ- 
nească aveau să dovedească justețea părerilor lui Jorga, demonstrin- 
du-se că voievodatele care au existat în Transilvania înainte de seco- 
lul XII, cît şi voievodatul transilvan din secolul XIII și secolele 
următoare au fost o creaţie românească 2, 

Din concepţia pe care Iorga și-o formase despre vechea organi- 
zare politică și socială românească se poate deduce că istoricul ad- 
mitea existența a ceea ce numim astăzi „obșştile sătești“. Deși cerce- 
tarea sociologică nu ajunsese în vremea în care savantul își scria opera 
la rezultate în măsură să contureze cadrul vechii noastre organizări 
sociale, Iorga a intuit un anume adevăr: la început, înainte de apa- 
riţia feudalismului pe teritoriul țării noastre, forma de organizare a 
societății românești a fost obstea sătească. Pornind de la această pre- 
misă, concluzia lui că cea mai veche alcătuire obştească a românilor 
se „razimă pe datoria de a lupta a tuturora“ a rămas valabilă. În ceea 
ce priveşte însă afirmaţia istoricului că cnejii sau juzii „n-au avut nicio- 
-dată vre-o chemare ostășească“, ea vine în contradicție cu ideea fun- 
damentală formulată mai înainte, potrivit căreia toți erau datori să 
meargă la luptă, ceea ce înseamnă că juzilor sau cneiilor — pe lîngă 
obligaţiile și funcțiile lor speciale în cadrul organizării mai vechi a 


1, I. Bogdan, Originea voievodatului la români, în I. Bogdan, 
Scrieri alese, Bucureşti, 1968, p. 165—179. 

2. I. Lupaș, Voevodatul Transilvaniei în sec. XII și XIII, 
Bucuresti, 1936; idem, Realităţi istorice în voevodalul Transilva- 
niei din sec. XII—XVI, Bucureşti, 1938; I. Moga, Voevodatul 
Transilvaniei. Fapte şi interpretări istorice, Sibiu, 1944. 


primelor formaţiuni politice românești —le reveneau şi obligaţii mi- 
litare. 


În legătură cu organizarea noastră militară pentru perioada ime- 
diat următoare întemeierii principatelor, mai exact la începutul 
secolului al XV-lea, Nicolae Iorga — plecînd de la primele monumente 
literare româneşti — identifică pe lingă persoana domnului, părcă- 
labi de casă şi vătafi. Pe părcălab savantul îl consideră un „maior 
domus“, cu funcţii civile, dar fără ca pentru aceasta, el să fie despoiat 
de vechile sale atribuții militare“. (p. 29) Vătaful are şi el rosturi mi- 
litare. În urma acestor constatări, şi așa cum lasă Iorga însuşi să se 
înţeleagă, aceștia iniţial au avut numai atribuţii militare; abia după 
aceea — deci la mai puțin de un secol diferenţă în timp — au căpătat 
și funcţii civile, prin complicarea aparatului administrativ. 

În consideraţiile pe care le face asupra vechilor instituţii mili- 
tare românești, Iorga se bazează în mare măsură pe documentele care 
privesc satele făgărășene intrate în stăpînirea voievozilor români. 
Considerăm că pentru a se putea stabili o imagine şi mai clară, şi mai 
cuprinzătoare a începuturilor feudalismului românesc este necesar 
să fie studiate şi documentele privind satele haţegane, precum și 
cele din districtele românești cu caracter militar din Banatul 
medieval. 

În privinţa organizării militare a țărilor române după întemeierea 
lor, Iorga constată deosebiri între Țara Românească şi Moldova. 

Pentru Țara Românească istoricul distinge o oaste mică, formată 
din boieri, care sînt datori să vină „cu calul, dulama şi armele lor“ 
(P. 31) şi să se înfăţişeze anual la cercetare, și oastea cea mazare. „care 
cuprindea în sine şi rîndurile de ţărani chemaţi de la căminurile lor 
pentru mîntuirea ţerii primejduite“ (p. 33) Documentele interne pu- 
blicate nu de multă vreme (pe care marele nostru istoric nu le-a cu- 
noscut! confirmă imaginea de ansamblu pe care el și-a făcut-o despre 
alcătuirea oastei Țării Româneşti în epoca feudală. În legătură cu 
modul cum era dotată oastea cea mică, Iorga, citîndu-l pe Wavrin, 
pomenește de bombarde şi paveze, face, de asemenea, referiri la felul 
cum erau construite cetăţile româneşti de pe linia Dunării în momentul 
în care a avut loc expeditia condusă de nobilul francez Walerand de 
Wavrin la Dunărea de Jos (1445). Datele asupra organizării oastei în 
timpul campaniei sînt foarte sumare. 

Organizarea militară a Moldovei este văzută de savant în chip 
deosebit de aceea a Ţării Româneşti. 

După Iorga, Bogdan voievod a venit în Moldova înconjurat „de 
voinici şi de un număr mai mic de călăreţi, de cavaleri, equites, cărora 
li se zicea vitejii“. Aceşti viteji sînt consideraţi ca adevăraţi „antrus- 
tioni de modă francă“, de sfatul cărora voievodul trebuia să ţină sea- 
ma în toate împrejurările. Citîndu-l pe Ureche, care spune că lurg 
Coriatovici „au început a dăruire ocini prin țară la voinicii ce făceau 
vitejii la oști“, Iorga stabileşte un echivalent între viteaz şi cavaler. 
Situaţia acestora este considerată ca similară cu aceea a unor „equi- 
tes aulae“ sau „milites curiae“. Ei alcătuiesc o „strălucită cavalerie 
boierească“, decimată în 1476 la Valea Albă, refăcută după aceea 
şi atingînd un efectiv de 3 000 de oameni în secolul al XVI-lea. 

Avem de-a face aici, în primul rînd, cu o terminologie care ţine 
de epoca merovingiană. Apropierea a fost făcută de Iorga pornind 
de la felul în care s-a format — după unele teorii — nobilimea în Fran- 
ţa. Şi în Moldova vin din altă parte războinici, care, în concepţia isto- 
ricului nostru supun ţara, suprapunîndu-se deci populaţiei autoh- 
tone, la fel cum au făcut francii în Galia, cu deosebirea că noii veniți, 
în cazul nostru, aparţineau aceluiași grup etnic. Ceea ce l-a determi- 
nat pe Iorga să-i considere pe noii veniţi drept cavaleri e faptul, a- 
mintit şi în Istoria armatei românești, că pînă tîrziu, apar în documente, 
în sfatul cel mare sau pe lingă domn, fără o atribuție precisă, 
oameni al căror nume era însoţit de apelativul „viteaz“. Existenţa 
acestor viteji fără a avea şi o dregătorie între martorii care întăresc 
documentele emise de cancelaria domnească, faptul că unor asemenea 
viteji li se dă în stăpînire pînă la şase sate — în acest caz cronica. 
este confirmată de documentele prin care le sînt confirmate privilegii 
acestor viteji — aspect al relaţiilor dintre domn şi boieri pe care nu-Ẹł 
întîlnim în Țara Românească, l-au determinat pe Iorga să facă o 
distincţie între relaţiile sociale din Moldova şi cele din Muntenia. În 
viziunea lui Iorga, societatea moldovenească avea unele trăsături care 
o apropie de societatea francă, cunoaște instituții specifice epocii de 
formare a feudalismului. De aceea nu întîmplător şi-a intitulat în 
marea sinteză de istorie a românilor un volum care acoperă primele 
două secole din existența statelor feudale românești „Cavalerii“. 

În afara acestor cavaleri, oastea moldovenească era alcătuită 
din voinici sau iunaci, hînsari şi „ferănimea, loata“. Oastea era împăr- 
ţită „în ce priveşte pe boieri, în steaguri, asemenea cu banderiile un- 
gurilor“. Apropierea dintre oastea de boieri şi banderiil: formate de 
feudalii unguri subliniază încă o dată apropierea pe care Iorga o iace 

între oastea moldovenească şi oastea feudală așa cum o cunoaște occi- 
dentul feudal. Notînd existenţa ţărănimii, în clipe de primejdie, cu 
menţiunea, pe care n-o făcuse în cazul Ţării Românești, tocmai pen- 
tru a atenua aspectul țărănesc, patriarhal pe care-l dăduse oastei Ţării 
Româneşti, că ea nu era datoare „ a sta mai multă vreme departe 
de ogoarele şi familiile ei“, avem o imagine compactă a felului în 
care istoricul a văzut organizarea militară a Moldovei pînă în secolul 
al XVI-lea. 

Tabloul organizării militare a ţărilor române prezentat de Iorga 
pentru primele secole de la întemeiere rămîne, în linii generale, vala- 
bil, cu unele mici corectări impuse de progresele realizate de cerce- 
tarea istoriei militare de la apariţia lucrării sale pînă în vremea noas- 
tră. Remarca făcută de el că în caz de primejdie toți bărbaţii erau 
datori să vină la oaste e un bun cîştigat de la care trebuie pornită cer- 
cetarea în legătură cu oastea românească medievală, Oastea cea mică 
şi oastea cea mare definesc, de asemenea, instituţii militare românești 
care şi-au găsit o amplă justificare în documentele interne 
tipărite de către Academia Republicii Socialiste România. 

Faptul că toată populaţia validă a ţării, chiar şi ţăranii aserviţi 
(e vorba de partea bărbătească) era obligată să participe la alcătuirea 
oştirii constituie un aspect original, specific Țărilor Române (în Eu- 
ropa numai elveţienii și secuii cunoşteau, cu mici deosebiri, acelaşi 
regim). Această obligativitate a tuturor bărbaților de a participa la 
apărarea țării s-a păstrat din vremea în care organizarea în obşti să- 
teşti era predominantă. Pe lîngă documentele cancelariilor domnești, 
studiile de sociologie întăresc şi ele afirmaţia lui Iorga. 

O latură a organizării oastei feudale româneşti care se cerea ana- 
lizată mai îndeaproape (Iorga nu a insistat îndeajuns asupra ei) este 
existența instituţiei „oastea cea mare“ şi rolul ei în obtinerea victo- 
riilor de către voievozii români în secolele XIV—XV. E un fapt în- 
deobşte cunoscut că una din caracteristicile oștilor feudale a consti- 
tuit-o efectivele lor extrem de reduse. Astfel, pînă în secolul al XV și 
chiar în cursul acelui secol pe cîmpurile de bătaie ale Europei occiden- 
tale adversarii care s-au înfruntat — chiar în cadrul unor bătălii ră- 
mase celebre — dispuneau, fiecare în parte, doar de efective cuprinse 
între 3 000 şi 20 000 de oameni, ultima cifră fiind realizată numai 
către sfîrșitul perioadei amintite 3. O excepţie a constituit-o Imperiul 


3 F. Lot, R. Fawtier, Histoire des institutions françaises au 
moyen-âge, Paris, 1957—1958, vol. II, p. 514 şi urm. Gen. C. Ban- 

otoman care, sporindu-și treptat întinderea, şi-a mărit în aceeași mă- 
sură numărul oamenilor care puteau fi chemaţi sub arme. Către sfîr- 
şitul secolului al XIV-lea și în secolele următoare, armata turcă în- 
suma cele mai mari efective pe care le-a cunoscut Europat. În ceea 
ce priveşte ţările române, ştirile interne și izvoarele străine estimează 
efectivele oastei muntene şi moldovene pentru secolul al XV-lea şi 
prima jumătate a secolului al XVI-lea la 30 000 — 40 000 de oa- 
meni, pentru fiecare ţară în parte 5. Străinii subliniază comportarea 
vitejească în război a românilor, iar Dlugosz, cronicarul polon care 
ne dă date mai amănunțite despre oastea moldoveană, ne arată că 
toţi bărbaţii capabili să poarte o armă — ţăranii inclusiv — trebuiau 
să vină la chemarea voievodului £. Dacă socotim că, structural, socie- 
tatea medievală românească nu cunoaște mari deosebiri între secolul 
XV şi miilocul secolului XVI, şi că acest sistem de participare a tu- 
turor la luptele de apărare era moștenit, cum remarcă Iorga, încă 
din epoca anterioară întemeierii, devine evident că oastea Moldovei 
și a Munteniei era foarte numeroasă în comparaţie cu oștile feudale 
din Europa. 

Pe pămîntul ţării noastre s-au purtat în secolele XIV şi XV bătă- 
lii de mare amploare în comparaţie cu luptele celebre din occidentul 
european. Faptul că țările române au supraviețuit s-a datorat nu în- 
timplării, ci, în principal, organizării noastre sociale și militare care 
au îngăduit lui Basarab I, Vlaicu, Bogdan I, Ştefan I, Mircea cel 
Bătrin, Iancu de Hunedoara, Vlad Țepeș, Ştefan cel Mare şi altora 
să concentreze toate energiile, să repurteze victorii, apărind cu succes 
independența țărilor noastre. Apărîndu-şi independența sau stînd ca 
un zid, cum spun cronicarii poloni şi regii unguri, la Dunărea de Jos, 
românii au zăgăzuit un secol şi jumătate ofensiva otomană, dind în 
felul acesta Occidentului răgazul pentru înflorirea unei perioade de 


dino, Ezerciti e guerre nel mondo, Milano, 1962, p. 148, Histoire 
universelle des armées, Paris, 1965 t. I, p. 162 şi urm.; vol. II, 
p. 1—100, F. Lot, L'art militaire et les armées au moyen-âge, Paris, 
1948—1949, vol. II, p. 78—79, 140 

4 Fr. Babinger, Mahomet II le Conquerant et son temps, Payot 
1954, p. 531 — 532. 

6 Bonfinius, Rerum Ungaricarum decades quatuor cumdimidia, 
Basilene, 1568, p. 571, N. Iorga, Acte și fragmente, vol. III, 
p. 86,87; B. P. Hasdeu, Columna lui Traian, VII, p, 422—423; Acta 
extera, VII, p. 299—300; 

6 I. Dlugosz, Historia Polonica, II, col. 417 

maximă strălucire spirituală şi artistică cunoscută sub numele de Re» 
naștere. 

Urmărind, în întreaga ei desfăşurare. evoluția oștilor române în 
perioada feudală, Nicolae Iorga înregistrează o scădere a puterii mili- 
tare a ţărilor române în a doua jumătate a secolului al XVI-lea. Por- 
nind de la textul cronicii lui Ureche, istoricul consideră că această 
scădere trebuie fixată, pentru Moldova, în vremea lui Alexandru Lă- 
puşneanu care — dorind să intre în voia turcilor — a ars cetățile ță- 
rii, lipsind-o astfel de posibilitatea de a se apăra. Această acţiune coin- 
cide, pe plan social, cu vecinirea țărănimii de către boierii „încălcă- 
tori de păminturi şi drepturi“. Deși menţionată în mod expres de cro- 
nica citată, dărimarea cetăților moldovene în vremea lui Lăpuşneanu 
nu este confirmată de fapte. Aceste cetăți au continuat să ființeze încă 
un secol după domnia acestui voievod. Cît priveşte decăderea ţărăni- 
mii, ea a constituit o realitate, devenită mai pregnantă către sfîrşitul 
secolului al XVI-lea, cînd, în Moldova și Țara Românească are loc 
o masivă aservire a ţăranilor liberi. O altă cauză care a contribuit 
foarte mult la decăderea militară a ţărilor române, în afară de evoluţia 
relaţiilor sociale, a fiscalității excesive, datorate în mare parte 
Snăspririi jugului otoman, a constituit-o progresul înregistrat în per- 
fecţionarea armelor de foc la sfîrşitul secolului al XV-lea și mai ales 
în cursul secolului al XVI-lea. Aceste arme, care au început să intre 
tot mai mult în dotarea oştilor, au devenit din ce în ce mai scumpe; 
ele cereau, în același timp, pentru mînuirea lor cunoştinţe complexe, 
iar pentru întrebuințarea lor pe cîmpul de luptă noi procedee tactice 
care se însuşeau în urma unui exercițiu îndelungat, Acum apare lup- 
tătorul de meserie — mercenarul — și cu el posibilitatea întreținerii 
unei armate de meserie. Dar întreținerea unei astfel de armate nece- 
sita cheltuieli exorbitante, cărora cu greu le puteau face față chiar 
țări de mărimea Franţei, deci cu atît mai puţin ţările române. Într- 
adevăr, resursele financiare ale Moldovei și Munteniei, într-o vreme 
în care cea mai mare parte a veniturilor lua drumu! Constantinopo- 
lului, nu îngăduiau voievozilor să stringă efective de mercenari atît 
de mari încît să poată înfrunta, ca pînă acum, armate puternice și 
numeroase. Pe de altă parte, dezvoltarea noastră economică nu atin- 
sese un stadiu care să poată asigura dotarea cu armament de foc aoas- 
tei româneşti. Țărănimea, care pînă atunci își dovedise utilitatea în 
războaiele purtate pentru apărarea țării — constituise un stîlp pentru 
domnie —, nu mai joacă un rol atît de important pe plan militar. 
Ea continuă să fie chemată la oaste un timp (mai ales în vremea răz- 

boaielor lui Jon vodă cel Cumplit), dar contribuţia ei pe cîmpul de 
luptă este din ce în ce mai mică. Nu trebuie să uităm că țărănimea 
nu-și putea procura arme de foc şi nici armamentul defensiv extrem 
de complicat și de costisitor, Bătălia de la Obertyn marchează această 
„răsturnare de valori“: infanteria lui Tarnowski dispunea la Obertyn 
de numeroase arme de foc, ceea ce explică victoria acestuia asupra 
oastei moldovene, 


După consideraţiile pe care Iorga le face pe marginea organizării 
militare a țărilor române — problemă asupra căreia am găsit de 
cuviinţă să ne oprim şi noi mai mult — savantul trece la expunerea 
faptelor, În lucrare sînt înfățișate, în ordine cronologică, faptele de 
arme pe care românii le-au săvirşit în trecutul lor glorios. Aceasta 
constituie partea cea mai valoroasă şi cea mai viabilă a întregii lu- 
crări. Bogăția informaţiilor pe care N. Iorga le aduce în această privință 
este fără egal. Se poate afirma că aproape toate izvoarele de bază au 
fost cercetate şi utilizate. Descrierea ciocnirilor, a luptelor, a bătăliilor 
a fost făcută de Iorga pe larg și sub toate aspectele, oferind în modul 
acesta specialistului militar o informaţie bogată şi de prima mînă, iar 
publicului larg o lectură utilă și atrăgătoare. În atari condiţii, reti- 
părirea cărții Istoria armatei românești a lui Nicolae Iorga se prezintă 
ca un act de cultură care ne îngăduie să cunoaștem o latură a preo- 
cupărilor marelui nostru istoric, cît şi concepția lui asupra unui as- 
pect fundamental al trecutului nostru. 


MANOLE NEAGOE 


NOTĂ 


Volumul de față cuprinde pagini din Istoria armatei 
românești de N. Iorga, tipărită în două volume: primul 
(„pînă la 1599"), la „Neamul românesc “, Vălenii de 
Munte, 1910, iar al doilea („de la 1599 pînă în zilele 
noastre“), la „Cultura națională“, București, 1919, și ree- 
ditată de către Ministerul de război, la „Datina româ- 
nească“, București, 1929—1930. 

La baza reproducerii textului a stat ultima tipări- 
tură, coroborată în cazul unor lecțiuni nesigure, cu 
prima ediție. Principiul după care ne-am călăuzit în 
această operație a fost respectarea tuturor particula- 
rităților lexicale și fonetice ale stilului și formelor de 
limbă proprii autorului. Drept urmare au fost păstrate 
forme de limbă ca: adecă, adauge, bielșug, carăle, epoce, 
gici, întăi, întrare, încunţur, învierșunai, latura, martur, 
practice, răpegiune, vepetire, serbătoare, supt, surgunit, 
sfert, trăgăna, țapă, teară, țărm, vristă, zadar ș.a. 

Greșelile de tipar au fost corectate tacit. 


EDITORII 


VOLUMUL I 


(pînă la 1599) 


CAPITOLUL I 


ELEMENTE ALCĂTUITOARE 
ALE 
SISTEMULUI MILITAR ROMÂNESC 


I. MODELELE STRĂINE 


Oastea munteană și moldovenească s-a alcătuit pe o 
îndoită bază: aceea a străvechii datine de apărare națională 
și aceea a împrumuturilor de la vecini. 


Orice alcătuire ostășească trebuie să facă parte din urmă- 
toarele categorii: 

1) Sau e o adunare de gloate, care se strîng numai în clipa 
de primejdie, oricînd ispitește o pradă sigură. 

2) Sau e o armată de cetățeni, gata pentru orice împreju- 
rări, armată din care se pot alege luptători mai destoinici, se 
poate forma, ca la romani, o „legiune“. 

3) Sau e o armată de mercenari care servește totdeauna 
cu o leafă fixă, ori se adună numai în zilele de criză, primind 
o leafă potrivită cu caracterul și gradul acelei crize, 

4) Sau e o armată de Curte, a cării menire este să încun- 
jure și să apere persoana stăpînitorului. 

5) Sau e o armată feudală, care derivă dintr-o organizare 
de feude, fără s-o fi provocat creatorul armatei, ori fără s-o 
fi schimbat în vederea politicei sale militare. 

6) Sau e, în sfârșit, o armată cu caracter feudal, pe care o 
dinastie găsește cu cale a o întemeia, fiindcă în acest chip 
ea se găsește mai bine servită decît în orice alt fel de condiţii. 

Urmărind organizarea militară a vecinilor noștri, înainte 
de înstăpînirea turcilor, deocamdată vom găsi la vecinii din 
Balcani un sistem cu totul deosebit decît acela care funcțio- 
nează la vecinii din apus sau răsărit, din Ungaria sau Polonia, 
fără ca imitația noastră să se fi oprit la una singură din aceste 
categorii, 


Modelele bizantine, directe și indirecte 


La început, bizantinii, încă romani, au corpuri de Curte 
privilegiate, regimentele de gardă zise „scholae“: „spatharii“ 
„stratores“. Anumite corpuri de barbari se zic eterii : Erapeiui 
sînt ostași cu plată. În sfîrșit, cutare persoane cu mijloace 
sau însușiri superioare dispun de mai multe mii de credin- 
cioși înarmați pe cari-i cedează împăratului, — păstrînd 
însă tot ei comanda, — cînd, cît și unde vor: așa a fost, 
` de pildă, oastea lui Belisariu. 

De la o vreme, după moartea lui Iustinian, împăratul 
ajunge să aibă o oaste care-i aparține cu totul și pe care o 
plătește precis, la termine bine cunoscute. Contingentele — 
de caracter feudal — ale stăpînilor de latifundii și ale apisco- 
pilor, domni peste multe moșii, trebuie să se unească la acest 
sîmbure al oștirilor. Adevărații luptători servesc permanent 
și pe viață, ei au așezămintele lor militărești, terminul fix 
în care datoresc serviciul — de la Sf. Gheorghe la Sf. Dumitru 
— dreptul lor la pensie și ... la revoltă, tendinţile lor, egoiste, 
de a transmite și fiilor, oricare ar fi aplecările acestora, o 
situație așa de fericită. Pe lîngă aceasta, în anumite provincii 
sînt miliții locale, care nu datoresc serviciile lor peste hotarele 
teritoriului de unde sînt recrutate. 

Elementul feudal creat predomnește mai mult în epoca 
a treia, care corespunde în Răsărit evului mediu caracterizat. 
Este și acum o oaste provincială, purtînd chiar numele provin- 
ciei pentru care e strînsă: tracesii, anatolici, eladici, armeniaci, 
etc. E o înfanterie scrisă în catastife, oastea „cataloage- 
lor“ (catalogi). În sfîrşit, afară de ostașii temelor şi de această 
infanterie, e garda de tineri aleși, corpul de elită, care, de pildă, 
încunjură pe Alexie, întemeietorul dinastiei Comnenilor. 

Oastea vechilor bulgari, în epoca lor „civilizată, 
corespunde oștii bizantine în epoca a treia. Desigur că este o 
oaste de elită, purtînd coifuri de metal cu pene, sau coifuri mici 
de piele, cizme mari, uneori și platoșe. Lipsesc ostașii cata- 
loagelor și temelor. Dar boserii cu blăni și căciuli de sobol 
aduc contingentele lor. În al treilea rînd se strînge fara, și 
prin pasurile Balcanilor se duc lupte în vechiul stil gromânesc 
din vremea lui Ioniță Craiul și țarul. În sfârșit, prin veacul 
al XIV-lea se iau și auxiliari de peste Dunăre, tatari păgîni 
și tatari creștini, adecă români, pe lîngă mici corpuri de franci, 
scump plătite 1. 


II 


Modelele ungurești 


De un caracter feudal pe de-o parte, oriental pe de alta, 
înrîurită în părțile răsăritene de datini românești caracteris- 
tice, oastea ungurească, așa cum a creat-o regele Ludovic 
și a dezvoltat-o împăratul-rege Sigismund, în veacul al XIV- 
lea, cuprinde următoarele elemente: 

Nobili, cari datoresc, în schimb pentru stăpînirea lor de 
pămînt, servicii militare. Astfel, prin adunarea lor se alcă- 
tuiesc așa-numitele steaguri sau „banderii“ de călăreți, 
partea cea mai strălucitoare și însemnată din această oaste, 
Un banderiu are de obicei 500 de oameni; oamenii cari întră 
în el sînt însemnați în anume liste, și comanda o are un dre- 
gător regal, șpanul, al cărui nume amintește pe cel slavon, 
trecut și la români, de jupan. Regele are un banderiu, altul 
e al reginei; banii, voievozii, clericii înalți sînt datori și ei 
cu astfel de contingente. 

Orașele dau rareori trupe pentru expediții cu un caracter 
general; locuitorii lor, împărțiți și comandați pe bresle 
apără, în rîndul întăi, zidurile lor. 

Anume poporații străine, care se adăpostiseră de mult 
în Ungaria, se luptă după vechea datină a lor, Astfel, sînt 
cumanii şi filistenii sau 1azigii, taşīii, pe cari-i întîlnim pînă 


1 Jireček, Geschichte der Bulgaren. 

în a doua jumătate a veacului al XIV-lea. Ei aveau căpitanii 
lor deosebiți ?. 

Granita are ca apărători pe oamenii ținuturilor mărginașe, 
organizați anume pentru aceasta ; ei nu pot fi trimeși în depăr- 
tare pentru războaiele regatului întreg sau pentru sprijini- 
rea politicii personale, de glorie , a regelui. Astfel sînt, în 
cel mai depărtat colț sud-estic, secuti, iar, lîngă trecătoarea 
Porții de Fier, pentru împiedecarea întrării de barbari în Ar- 
deal, Scaunele românești. 

În clipe de mare primejdie, în sfârșit, se cheamă și după 
datina românească, toată ferănimea chiar. Atunci o sabie 
sîngerată se poartă prin toate unghiurile ; șpanul face chemă- 
rile; acel care, aflînd astfel ce amenință țara, nu se înfăţi- 
șează, e osîndit la pierderea capului. 

De la 1342 înainte, pentru înarmarea unor elemente, 
pentru hrana și pentru alte cheltuieli ale oștirii întregi se 
culege o dajde specială, nona regală, care apasă și asupra 
clericilor. 


III 


Modelele polone 


Cît privește pe poloni, organizarea lor e simțitor mai simplă 
și mult mai slabă. De obicei războiul are un caracter local, 
și la o expediție iau parte numai acele palatinate care se simt 
direct primejduite de dușman sau interesate în atacarea unui 
vecin. Castelanii convoacă nobilimea din jurul cetăţii lor; 
ei conduc cetele de călăreți — numai de călăreţi — care se adună 
astfel, într-un număr ce variază după împrejurări, după 
bunul plac al acestor capricioși apărători ai unei patrii pe care 
ei n-o văd tocmai lămurit și n-o iubesc prea exclusiv. Cînd 
sînt mai multe corpuri de castelani, cîte un palatin se pune 
în fruntea unei oștiri mai însemnate la număr. 

Pentru un adevărat război trebuie să se adune dieta 
regatului. Ea hotărăște începerea ostilităților, ea dispune 
chemarea nobilimii sau întrebuințarea unei oștiri de merce- 


3 Szabó, Székely okleveltâr, III, 0.10, anii 1321—1342. 

nari, care totdeauna se strînge din însuși cuprinsul terii; ea 
votează contribuțiile trebuitoare. Astfel de diete țin mult 
de obicei și dau vreme dușmanului să-și atingă scopul sau mă- 
car să se sature prădînd. 


II. DATINA OSTĂȘEASCĂ A ROMÂNILOR 


A, Voievozii cei vechi 


Cea mai veche alcătuire obștească a românilor se razimă 
pe datoria de a lupta a tuturora — fie că e vorba de apăra- 
rea terii, fie că se gătește o năvală prădalnică din acelea pe 
care le fac totdeauna neamurile de țerani săraci în dauna 
țerilor cu orașe bogate — „și, apoi, pe conducerea acestor 
cete, în care se văd mai ales luptători pedeștri, de către 
voievozi. 

Să ne oprim asupra acestor din urmă, pe cari-i putem 
cunoaște, deși numai pentru o epocă mai tîrzie, cînd rostul 
lor decăzuse sau se schimbase, și într-o măsură care nu e, pe 
departe, aceeași pentru toate ținuturile Ţerii Românești. 

„Voievod“ înseamnă călăuz de oaste, dux, herzog, Se 
știe că, la vechii germani, un astfel de „herzog“ avea o auto- 
ritate care se deosebea de a regelui, pentru că era vremelnică 
și personală, fără vreun drept moștenit, vreo descendență 
superioară, în legătură cu zeii, — cum e cazul pentru regi, 
La început, așa va fi fost și cu voievozii noștri, dar, de la o 
vreme încoace, printr-o dezvoltare firească, ei rămaseră 
statornici și lăsară puterea unor urmași din trupul lor, 

Vechea viață românească se răzima pe sate, cîrmuite 
și judecate de cneji sau juzi, cari n-au avut niciodată vreo 
chemare ostășească; satele se grupau pe văi, și valea a și 
fost principiul celei mai vechi organizări mai înalte, în același 
timp politice și militare. Stăpîn pe o „țară“ care era deopotrivă 
cu o vale sau mai multe, avînd anume venituri pe care i le 
strîngeau și i le dădeau cnejii săi, țiind Curte și avînd steag, 
voievodul era căpetenia românilor din orice „țară“, După 
exemplul românilor, și secuii, deși ascultă de șpanul regelui, 

au, pe lîngă juzi, judices, o căpetenie pe care o numesc maior, 
„maior exercitus“ sau „primipilus“ 2. 

De la o vreme, unii voievozi ajunseră a birui pe alții și 
a-i înlătura cu totul sau a-i arunca în rîndul cnejilor. Astfel, 
mai multe văi erau cîrmuite în pace și călăuzite în război 
de același voievod. 

Putem gici cam care au fost voievodatele cele dintii, și 
anume pe temeiul actelor ungurești care ni s-au păstrat, 
pentru părțile de dincolo de munți mai ales, din veacul 
al XIII-lea pînă la al XVI-lea. 

I. Voievodatul cel mai puternic trebuie să fi fost al 
Ardealului. Ungurii, întrînd în ţară, în calitate de cuceritori, 
păstrează această formă politică și militară, făcînd însă din 
voievod un reprezintant al regelui Ungariei, un căpitan 
și îndeplinitor de porunci, un mare dregător local al acestuia. 

2. În partea de către apusul Ardealului, dincolo de muntele 
hotarului, se întîlnesc prin veacul al XIV-lea adeseori voie- 
vozi: la 1326 Neagu „stă“4 la Hodoș, în Bihor. La 
1363, și chiar simțitor după această dată, trăiesc voievozi 
în Beiuș: Ioan, Bog, Balc, Petru. Toţi au în sama lor numai 
cîte o așezare sătească £. Şi la Crișcior era un voievod la 1415. 
„Voievozii iubiți“ Moga și Ladislav, adecă Vladislav de Bolia, 
Ştefan de Birtin, Ioan de Valea-Bradului, Șerban și Ioan 
de Ribiţa, — toți în Zarand” —, cărora li scrie la 1545 banul 
de Macsó, apărător al hotarului apusean de către turci, au 
mai mult un caracter militar provizoriu, analog cu acela 
care deosebește pe unii voievozi tîrzii, români și sîrbi, 
din Banatul Timișoarei sau pe voievozii românești din Bosnia, 
la începutul timpurilor moderne. În colțul unde e Sîngiorgiul 
pe Streiu în Ţara Hațegului nobilii români de caracter voievo- 
dal poartă în bisericile ortodoxe, cu inscripție slavonă, pe 
care le zidesc, sabia legată de gît, semn osebitor dat de rege 
fruntașilor săi ostași 8. 


Szabó, op. cit., III, p. 26, 28, 31. 

Considet et commoratur. 

Hurmuzaki, I}, p. 598 

Ibid, p. 304 = I2, p. 75 etc. 

Ibid, p. 714 — 5. V. Iorga, Istoria Românilor din Ardeal, I 

V. memoriul meu despre această biserică, în An. Acad. Rom. pe anul 


eee a ce 

Din aflarea unor voievozi vădit decăzuți pe încetul și 
aruncaţi, la urmă, în situația umilă a cnejilor, juzilor de sate, 
prin aceste locuri ale Bihorului, Zarandului și Beiușului, ca 
și din caracterul deosebit al terii și din tradițiile separatiste, 
ce se păstrează și pînă acum, și, în sfîrșit, din mulțimea și 
puritatea elementului românesc pe aici, încă din cele mai 
vechi timpuri, ar rezulta ființa, pînă la o dată ce nu se poate 
hotărî, a unui al doilea voievod. românesc în aceste părți 
bihorene ?, 

Trebuie să se ție samă și de aceea că ungurii, întemeind 
comitatele lor, au căutat să inoveze, și în ceea ce privește 
numele și margenile lor, cît se poate mai puțin. 


3. Voievodul-cnez pe care-l avea episcopul catolic al Ardea- 
lului pe lîngă Cluj, la Gîrbău, în 1450, s-ar crede, o creațiune 
nouă, analogică poate în legătură cu anumite strămutări de 
poporație ; astfel de voievozi se pot afla însă prin partea locu- 
lui, desigur, și altădată 10, Să fi avut și părțile someșene, 
care au o înfățișare așa de deosebită şi care se vor fi adaus 
în alte împrejurări decît restul Ardealului la domeniul regal, 
voievodul lor? 


4. Numele de voievod e alipit pînă tîrziu de demnitatea 
juzilor bănățeni din Caransebeș și Lugoj. Aceasta ni-ar 
îngădui să presupunem o altă organizare voievodală stră- 
veche în acest ținut, care e, iarăși, foarte bine definit. De 
altminterea, la Mutnic, la Cuiești se întîmpină în veacul 
al XIV-lea voievozi români, pe lingă cnejii, foști voievozi 
și ei, de cari e plin Banatul în acest timpii, 

5, La nord-vestul Ardealului, în comitatele de Bereg 
și Ung, pînă pe la 1400 se păstrează î încă voievozii românilor. 
Ei nu sînt voievozi cneji în decădere, stînd în fruntea cîte 
unui sat, dar nici voievozi guvernatori ai unei provincii, 
ca acela din Ardeal; ei au numai grija românilor, dar în 
afacerile acestora nu se mai amestecă nimenea altul. Același 
e cazul puternicilor voievozi din comitatul Maramurășului, 
cari, apoi, au descălecat țară nouă românească, slobodă, 


? V, lucrarea recentă a d-lui C. Pavel despre Școalele din Beiuș, 
Beiuș, 1928. 

10 Hurmuzaki, Il, p. 762, nr. 631. 

1l Ibid., p. 166, 235 și aiurea. 

pe valea Moldovei. Și rutenii din preajma lor își aveau „voie- 
vozi de comitat“ 12, la 1359; cu vremea ei ajunseră a fi aleși 
pe cîte un anl, 

6. În àrtile Moldovei, Bistriței, Siretului, Prutului, 
[...] vor fi fost voievozi, dar numele și amintirea lor nu 
ni s-au păstrat prin vreo diplomă regală ungurească. Din 
astfel de acte cunoaștem însă voievozi olteni și munteni 
încă de pe la 1250. Ioan, Fărcaș (Vilcea), Litovoi, Bărbat 
și Seneslav, anteriori întemeierii domniei, erau voievozi 
tipici mai curînd decît simpli neji, pe cari, pentru scopurile 
și nevoile sale, regele Ungariei îi înălțase la situația voievodală, 
înainte de vremea cînd voievozii înșii cad în starea de cneji 
sătești. Cînd domnul din Argeș supuse pe voievozii ceilalți, 
mulți din învinși pribegiră peste munte, în Ungaria, și-i 
găsim între străini prin întăia și a doua jumătate a veacului 
al XIV-lea ; dintre ei, şi nu dintre voievozii de sate ardeleni, 
e încă mai probabil că fac parte și cei pomeniți, pe lîngă 
indicații de localitate cu totul stilcite, într-o scrisoare papală 
din 1345, voievozii din „Remecha“, „Bivinus“, „Sypprach“, 
„Zopus“, „Auginas“, cari sînt puși în același rînd cu alt 
client nou al catolicismului, domnul Țării Românești, Alexan- 
dru, aşa încît și pentru aceasta n-ar putea fi simpli cneji 
ale căror nume, neapărat, nu meritau să fie aduse la cunoș- 
tința șefului catolicității și să fie date într-o scrisoare de 
mulțămire către convertiți 14. 


B. Rostul voievozilor 


Cel mai vechi monument literar românesc, Psaltirea de 
la Şcheia, care prezintă un text ce se datorește unui cleric 
maramurășean din vremea husită, de la începutul veacului 
al XV-lea, dă, prin felul cum se traduc termenii privitori 
la viața militară, oarecare știri asupra celui mai vechi fel 
de apărare și năvălire a românilor. 


12 „Vayvoda comitatus“. 

13 I. Bogdan, Originea voievodatului, extras din An. Acad. Rom. pe 
1902, p. 13 , nota. 

14 Hurmuzaki, I1, p. 697—698. D. Pavel încearcă a-i așeza în Bihorul 
său. Cf. Revista istorică pe 1928. p. 401—402 


28 


Boiari, giupăni se întîlnesc numai cîteodată, dar aflăm 
satele cu grudeații, giudeacii, giuzii lor, sate care, pentru 
anumite măsuri sau acțiuni generale, se adună la zbor (=sobor). 
Ținuturile, despusurile, au în frunte șefi cari se zic despuitori 
(cari dispun *.) Dar aflăm şi numele, precise, actuale,de 
voievozi și domni, cari au pe lîngă sine și în slujba lor fîrcă- 
labi de casă şi vătahi. 

Numele pîrcălabului vine din acela, german, de Burg- 
graf (castelan), prin ungurescul porxolâb 16, dacă numai 
„pîrcălab“ și „porholâb“ nu provin în același grad, —sau 
chiar cel de al doilea din cel dintăi, — de la o formă slavă 
intermediară. „Pîrcălabul de casă“ e un „maior domus“, 
cu funcții civile, dar fără ca pentru aceasta el să fie despoiat 
de vechile sale atribuții militare. Vătaful are un nume 
împrumutat de la slavi: e înlocuitorul, comandantul în al 
doilea rînd. 

n război se adună voinicii — acesta e numele general al 
aalr se face o gloată, ceea ce înseamnă tabără, se trimite 
înainte o strajă, se apără cîte o cetate. „Voinicii “ au în fruntea 
lor sutași și miași, dar poate că aici terminul, creat anume pentru 
a reda noțiunea veche ebraică, să n-aibă valoare actuală. 
Ei se despart în corpuri, dintre care se numesc: al călăreților 
și al săgetătorilor 17. 

Din acte de donaţii, către anume mănăstiri din țara lor, 
ale regilor sîrbi din veacul al XIV-lea, Ștefan Miliutin și 
Ștefan Dușan 18, se vede că și la români — nu macedoneni 
— din părțile sîrbești ostașul era numit voinic. Astfel de 
„voinici,“ ciobani și străjeri, păziau și vitele călugărilor, pri- 
mind pe an doi mînzi, sau zece perperi, dați de ziua de Sf. 
Dumitru, sau o leafă lunară, pe lîngă sumane și încălțăminte. 
Acești români mai slujeau, întîmplător și craiului, lucrîndu-i 
la cetăți sau făcîndu-i alai în călătorii 19. Erau și sate întregi 


15 Terminul se află și mai tărziu. 

18 Szabó, op. cit., III, p. 68 

17 Cf. şi Iorga, Ist. literaturii românești, Bucureşti, 1904, p. 117 şi 
urm.; Ist. literaturii române, I, p. 118—119. 

18 Convorbiri literare, XXIV, p. 490; Hasdeu, Arch, istorică, III, 
p. 119; cf. Iorga, Constatări în chestia agrară, București, 1908. 

19 Hasdeu, Arch. istorică, III, p. 119. 

de străjeri 20, ca la bulgari, ori în Ardeal, unde, în veacul 
al XV-lea, un sat de români păzea în pădurea Clujului, la 
Feleac, împotriva făcătorilor de rele cari pîndeau pe negustori. 


C. Cele mai vechi lupte cunoscute ale voievozilor 


De la o vreme, încă în veacul al XIII-lea, românii, fără 
să aibă state, purtau război pînă foarte departe. Ca și svițerii 
de mai tîrziu, apărători ai cauzelor străine, ca și barbarii 
uralo-altaici cu cari stătuseră așa de multă vreme în cele mai 
strînse legături, pecenegi, cumani, tatari, mai ales tatarii, 
în oastea cărora sînt români, atunci cînd ei atacă o mănăs- 
tire din Italia 2, ei se puneau, pe bani, sau și numai pentru 
putinţa prăzii, pentru plăcerea de a înfrunta primejdii nouă, 
în slujba Imperiului bizantin. Astfel de luptători, cărora, 
din patimă arheologică în stil, scriitorii analelor împărătești 
li ziceau alani (=alahi, vlahi), sînt întrebuințaţi și în luptele, 
îndelungate, grele și nenorocite pe care, îndată după întoarce- 
rea lor în Constantinopol la 1261, împărații Paleologi le poartă 
împotriva turcilor. Cete întregi de „alani“ cu carele, avînd 
cai împrumutați de la stăpînire și ascultînd de căpetenii 
venite o dată cu dînșii, se luptară prin văile Asiei Mici, biru- 
iră și fură biruiți în nenumărate rînduri, pînă ce, la urmă, li 
se făcu dor de casă și cerură, chiar și prin mijloacele răscoalei, 
întoarcerea îndărăt 22. La 1323 garnizoana bulgărească a 
Filipopolei era alcătuită de un număr de alani, avînd în frun- 
tea lor pe un Ivan Rusul 2%. 


D. Dezvoltarea organizării militare voievodale 
după întemeierea domniei „a toată Ţara Românească“ 


La începutul veacului al XIV-lea se formează domnia 
Țării Românești; peste mai puțin de cincizeci de ani ființa 


20 Tbid., p. 117. 

21 După cronica italiană din publicaţia franciscană jubiliară Assisi- 
San- Donato. 

22 V, Iorga, Geschichte des osmanischen Reiches, I. 

2 Jireček, Gesch. der Bulgaren, p. 415. 

și un principat al Moldovei. Aceste schimbări, de cea mai 
mare însemnătate, trebuiau să aibă o înrîurire hotărîtoare 
și în ceea ce privește organizarea ostășească. 


În ceea ce privește Țara Românească, sistemul se 
întîlnește, foarte bine caracterizat, în Țara Făgărașului, 
ajunsă ducat pentru Vladislav Vodă (1364-c. 1380) și Mircea 
cel Bătrîn (1386-1418). Îl putem studia cu atît mai ușor, 
cu cît acte făgărășene, constatînd împrejurări care rămîn 
multă vreme, veacuri întregi, neschimbate, se întîlnesc și 
pînă pe la 1600. 


Boierii, veniţi de la noi, au sate care erau locuite și înain- 
tea înfeodării lor către dinșii din partea domniei, și, apoi, 
alte sate, care, fiind fără locuitori, fuseseră create ca slobozzz, 
aducîndu-se pe ele vecini, „străini“, cari, la început, n-aveau 
case gospodărești, ci se ziceau colibași : aceștia toți datoriau 
boierului, în deosebire de țăranii liberi, claca 24. 

Acești boieri datoresc domnului și, deci, reprezintantului 
său în ducat, kotnogului — numele e unguresc, și înseamnă 
căpitan — asistența judiciară, cînd el alcătuiește Curtea cea 
mare voievodală și, în rîndul întîi, ajutorul militar. La orice 
chemare, ei vin cu calul, dulama și armele lor. În afară de 
această adunare ca pentru război, boierii sînt datori a se 
înfățișa, într-o anume zi din an, călări și înarmați pentru a 
li se face cercetare. În cetatea Făgărașului chiar e stăpîn un 
pBircălab. 

Deci și aici, ca și în Maramurăș, găsim voievod și căpitan 
al voievodului — astfel de căpitani se întîlnesc, cum vom 
vedea, și în principatul moldovenesc, de origine maramură- 
șeană, găsim boieri, asemenea cu cavalerii bizantini și spahiii 
turcești, adecă moșieri datori să ia parte la războiul suvera- 
nului, cu propriile lor mijloace, și găsim, în sfîrșit, pîrcălabi 
în cetăți. 

Boierii. purtau, desigur, sabia; ceilalți ostași aveau 
și ei uneori sabia — multe săbii de Brașov se aduceau, în 


24 Cf, Iorga, Sate și preoți, p. 144 și urm., unde e și bibliografia; Con- 
statări, loc. cil. 

vremuri de pace, dincoace de munţi, — dar mai ales arcul 
și săgeata 25, a căror întrebuințare dibace o împrumutaseră 
de la tatari, cari în multe locuri mai păstraseră ceva din vechea 
lor stăpînire pînă prin anii 1330 — 1350. Arcul e, pînă tîrziu, 
arma firească, mai bine cunoscută, mai iubită, mai meșter 
mînuită a neamului nostru. 


E. Presupusa „armată permanentă“ 
a lui Mircea cel Bătrîn 


Pînă dăunăzi încă s-a crezut, după aserțiunea mîndră. 
a lui N. Bălcescu, care mărea și împodobea trecutul pentru 
a da încredere prezentului și a pregăti un viitor, că Mircea. 
vodă ar fi dat un exemplu Europei și ar fi inovat în arta 
militară, întemeind în Ţara Românească o oştire „perma- 
nentă“. 

Din capul locului, această afirmaţie nu putea fi crezută. 
Oricînd e greu să se inoveze în această artă, și inovarea, 
cînd este, poate porni numai de la un popor răzleţ, cu o cultură 
proprie, foarte originală și deslușită, sau de la o rasă ale cării 
însușiri extraordinare îi îngăduie atunci a pune îndată teme- 
liile unei mari împărăţii de cucerire. Noi eram însă un popor 
nu tocmai mare la număr, împiedecat, pe lîngă aceasta, de 
a-și uni puterile într-un singur stat, și un popor mai rău 
așezat, deși pe un tărîm bogat. Așa încît, într-o vreme cînd 
pînă și strălucita organizare a osmanilor pornea în mare 
parte de la adaptări după alte neamuri, noi nu ne puteam 
ridica mai presus de ele. 


De fapt, Mircea n-a început nicio expediție de cucerire 
și n-a avut să poarte războaie mari, nici n-a fost totdeauna 
norocos, ci a trăit, ca orice domn din vremea sa, cînd învingă- 
tor, cînd învins, uneori fugar înaintea turcilor, cum a fost din 
toamna anului 1394, cînd se adăposti la Brașov, pînă în 
1397, cînd luă parte numai ca partizan nenorocit al regelui 
unguresc Sigismund la lupta de la Nicopol. A moștenit de 


235 C.I. Bogdan, Documente privitoare la relațiile Terii Românești cw 
Brașovul, I, Bucureşti, 1905, p. 386 — 387 

la bunicul său Vladislav vodă, cuceritorul Vidinului, o putere 
armată pe care a păstrat-o tot astfel, cu boierii proprietari 
de moșii, cu oastea de țară, ce se strîngea în caz de primejdie 
deosebită, și, în sfîrşit, cu unele contingente și corpuri întîm- 
plătoare. Un act de-al lui din 1415, prin care se scutește un 
sat mehedințean, în părțile Motrului, de toate sarcinile, adauge 
că proprietarii satului vor fi totuși datori a lua parte la 
„oastea cea mare“ (Btauka B9HekA), Și această expresie se în- 
tilnește și într-un alt act de la același domn %. 

„Oastea cea mică“ erau boierii, pe cînd „cea mare“ 
cuprindea în sine și rîndurile de țărani chemați de la 
căminurile lor pentru mîntuirea terii primejduite. E îndo- 
ielnic dacă Mircea a avut vreodată măcar o strajă a per- 
soanei sale domnești. De o „armată permanentă“ în acest 
înțeles, singurul care se poate admite se vorbește numai 
peste cîțiva ani după moartea lui, și doar ca un dezi- 
derat. Anume, nepotul și urmașul al doilea al lui Mircea, 
Dan vodă, cerea de la unguri, aliații lui, mai puter- 
nici și mai bogaţi decît dînsul, aise plăti o strajă de 600 
de călări și pedeștri români, ori și mai puțini. Și se adauge 
la cererea lui: „un călăreț român are nevoie de un perper 
pe zi ca leafă, și trei pedeștri români s-ar mulțumi la un loc 
a primi un perper“ 2%. Comandantul de hotar al regelui- 
împărat îi dădu o mie de ostași, dintre cari o sută de călări 28. 


Cum era alcătuită oastea românească pe acest timp ni-o 
arată mai bine decît orice izvor unul neașteptat: capitolul 
din Memoriile lui Walerand de Wavrin, dictate nepotului 
său Jehan, în care se descrie, cu un deosebit lux de amănunte, 
campania făcută în 1445 pe Dunăre de corăbiile cruciate, supt 
steagul papei și al ducelui Burgundiei, care erau comandate 
de Walerand însuși. 

Domnul muntean și fiul său mai mare, pe lîngă care se 
află un „guvernator“, om bătrîn și experimentat, care 


26 I. Bogdan, Un hrisov al lui Mircea cel Bătrîn din 10 iunie 1415, 
în An. Acad. Rom., XXVI, nr. 4. 

2 „Et pedites volahi vel pauciores ... Unus Volahus eques pro suo sal- 
lario unius diei in uno perpele, et tres volahi pedites similiter in uno per- 
pele contentarentur“; Szabó, op, cit., III, p. 41; anul 1426. 

28 Ibid. 

fusese și la războiul de la Nicopol, comandă 6000 de 
oameni 2%, 

Sînt ostași viteji și foarte zgomotoși, „gens de grans lan- 
guaiges“ 30. Poartă paveze, pavats. Întrebuințează în războ- 
iul ce fac turcilor „corturi“ de mai multe feluri 31. În tabără 
se aduc ca provizii grîu, făină, bob și ovăs 32, Pentru a se 
avea, la orice împrejurare, rezerve de hrană, se întrebuin- 
țează gropi de grîne, care se acopăr.cu pietre, dar, locul 
rămîind neatins de brumă, prezența ascunzătorii se descopere 
de multe ori %. 

Pe acest timp, românii cunosc întrebuințarea tunurilor, 
așa-numitelor bombarde de lemn, cercuite cu fier, din care se 
aruncă ghiulele mari de piatză, care fac mai mult zgomot și, 
mai ales, praf, decît ispravă. Wavrin spune că tunurile noas- 
tre erau ceva mai mici, „fără cameră, aşa încît, cînd piatra 
era pusă în ele, rămînea afară cel puţin cu o optime“ 34; 
Artileriștii români sînt așa de zeloși, încît deseori crapă 
cercurile de la tunurile slobozite prea răpede, și unii din ostași 
cad loviti de fragmentele lor 35 

Domnul. are la îndemână si un număr de E PT E 
zeci de luntri, pe care francezul le numește, crezînd că li zice 
pe'românește, „manocques“. „Ele sînt — lămureşte el — din- 
tr-o» bucată, ca o treucă de porci, lungi și strîmte; în ele 
încap mulţi români“ 3. 

Dar partea cea mai bogată și mai nouă din povestirea 
lui Wavrin e cea care privește cetățile muntene sau acelea de 
pe malul drept care fuseseră clădite adesea de aceiași meșteri, 
oricum în același stil și după aceleași modele. 


F . 


"2 Enchiennes cronicques, ed. mea citată, p. 139 și urm. 

30 Thid. 

3l Tentes et pavillons. 

32 Biedz,et farines. Gerbes de fèves et d'avoines. 

33 Ès pays par delà, ilz font grans fosses en terre, comme cysternes, 
où ils bouttent bledz, avoines et toutes manières de grains et puis coeuvrent 
les trous des fosses de grans pierres. 

3 N'avoient de chasse que trois quartiers, sans la chambre, sicques, 
quand la pierre y estoit mise, il en avoit bien lą valeur de demy-quart- 
ier dehors.. . 

35 Ibid. 

3% Qui sont d'une pieche, comme ung nocq aux pourceaulx, longz et 
estrois, et beaucoup Vallaques dedens: en lun plus, en l'autre moins. 

Iată Turtucaia turcească. Un pătrat de ziduri are cîte 
un turn la fiecare colț: unul e mai mare, ridicîndu-se pînă 
la zece picioare. O scară de lemn de-a lungul lui duce la un 
cerdac, asemenea cu al culelor obișnuite în Oltenia 3. Turnu- 
rile sînt acoperite cu șindrilă, pe care cronicarul o definește 
așa: „escais de bois“. În dosul cetăţii e o curte încunjurată 
cu „șanțuri mari și pari de lemn“, desigur ca în Tîrgoviștea 
de la 1580, bătuți adînc în pămînt și legaţi prin împletituri 
de nuiele 38, 

Giurgiul are aceeași formă pătrată și aceleași turnuri la 
fiecare colț, turnuri cu cerdac de lemn pentru atac și apărare??, 
De la cetate pleacă două aripi de ziduri, care se mîntuie la 
mal cu două turnuri asemenea cu celelalte 40. ` 

Turnurile avea o grosime de douăzeci și patru de picioare, 
și șanțurile erau adînci de alte patru. Un pod unea ostrovul 
cetății cu malul stîng. i 

Atacul împotriva Giurgiului, care atunci era turcesc, se 
face cu cară ce poartă un fel de fascine de vergi *. .Neizbutind 
așa, se întrebuințează focul. La urmă cetatea o capătă Vlad, 
şi turcii, cari ieșiseră din ea cu bună învoială, fură așteptați 
la un loc potrivit și uciși de fiul domnului, care avea, în ceea 
ce privește mila față de un dușman învins și respectul pentru 
cuvîntul dat, alte păreri decît ale apusenilor. 

Cetatea Turnului e rotundă 2. Creștinii nu o pot lua prin 
nici un mijloc. Nicopolea din față are două aripi de ziduri 
cu turnuri rotunde 4, iar despre Dunăre o întăritură 
de lemn î. . 


r 


3? Ung grand bacicol et grandes allees d'aisselles de bois, duquel baci- 
col se deffendoient fort les Turcqz. 

38 La basse court ..., grans fossez et pallis de bois entour ycelle. 

39 Garitée et bacicolliée de bois. 

49 Deux petits pans de murs ... [Tours] pareillement bacicollées comme 
les autres. 

41 Cloies de gros bois ..., atachiés de grosses fourches de bois; et si 
y avoit autour d'iceulz chariots aussi autres cloies pendans; p. 129. 

42 Grosse tour ronde, avironnèe de murailles en manière de braye. 

43 A deux costez de la ville pans de murs. 

44 Pallissade de bois en la rivière, qui alloit de l’un pan de mur jus- 
ques à l'autre. 

Aceasta e tot ce se poate ști despre mijloacele de apărare 
ale muntenilor, mijloace vădit puţine, care lămuresc coborî- 
rea principatului Ţerii Românești într-o stare de inferioritate 
față de Moldova. 


III. ELEMENTELE ȘI ÎNCEPUTURILE 
OȘTIRII MOLDOVENEȘTI 


I 


Cea mai veche organizare militară voievodală 
în Moldova 


Aici, în Moldova, Bogdan vodă venise din Maramurășul 
său încunjurat de voinici și de un număr mai mic de călă- 
reți, de cavaleri, equites, cărora li se zicea viteji. Pe unii din 
aceștia, ca Ianăș Viteazul, îi și găsim pomeniți în cele dintăi acte 
păstrate ale cancelariei moldovenești. Ei erau adevărați „an- 
trustioni“ de modă francă, și vodă lua hotărîri numai cu în- 
voirea lor, explicit arătată. Față de acești tovarăși, domnul 
cel nou, care se răzima înainte de toate pe dinșii, se arătă 
foarte larg. El li întări stăpînirea peste moșii cîștigate de dîn- 
şii, din mila lui — pămînturi confiscate și pămînturi de „pus- 
tie“ — , sau pe altă cale. Într-unele acte de danie se spunea că 
dăruirea efectivă sau întărirea se face pentru buna „slujbă“ 
a donatarului 45. Cu gîndul la asemenea măsuri cronicarul Ure- 
che spune, în întăia jumătate a veacului al XVII-lea, vorbind 
despre Iurg Coriatovici, — presupus urmaș al lui Bogdan, — 
că el „au început a dăruire} ocini prin ţară la voinicii ce făcea 
vitejii la oști“. l-ar fi făcut deci și pe ei cavaleri sau viteji. 

Vitejii, a căror situație era aceeași ca a unor „equites au- 
lae“ sau „milites curiae“, erau 3.000 în veacul al XVI-lea; 
în luptele lui Ștefan cel Mare ei sînt strălucita cavalerie boie- 
rească, nimicită numai la 1476, în lupta de la Valea Albă, 
pentru a fi apoi făcută din nou. Ostașii de rînd se numesc vot- 


45 V, G. Popovici, în Prinos Sturdza. 

nici sau iunaci, adecă. feciori (după bulgărește, în ce privește 
numele al doilea) 46. Hinsar 47, husar însemna de obicei hoț, 
lotru ;hînsarii moldoveni erau deci ostași, asemenea cu „achin- 
giii“ osmani, cari nu primeau leafă și nu erau numărați sau 
măcar prevăzuţi dinainte: „oastea de dobîndă“ despre care 
vorbesc izvoare mai tîrzii. Neapărat că la aceste elemente se 
adaugă, în zilele de mare primejdie și nenorocire, ferănimea, 
gloata, care nu e datoare însă a sta mai multă vreme departe 
de ogoarele și familiile ei. 

Această oaste era împărţită, în ce privește pe boieri în 
steaguri, asemenea cu banderiile ungurilor; astfel de c“reroan 
sînt pomenite încă din 1432 48. 


II 
Cetățile moldovenești 


Un rol de căpetenie îl au, în apărarea Moldovei, ca și în 
a Poloniei [.....] cetățile. Unele tîrguri întărite cu șanțuri și 
palisade, ca Baia, nu întră în rîndul cetăților adevărate, care 
au ziduri de piatră și sînt comandate de pîrcălabi, în număr 
de doi. [....] 

Apărarea o constituia la miazănoapte cetatea, foarte puter- 
nică, a Sucevei, a cării întemeiere se datorește, la dreptul vor- 
bind, lui Ştefan, care e și creatorul sistemului de apărare prin 
cetăți și acela care a instituit pîrcălăbiile. Ea a fost în stare să se 
împotrivească unui atac, care ținu mai multe săptămîni, din 
partea unei mari oștiri polone, cu tunuri, în fruntea căreia 
stătea însuși regele Ioan Albert. Fusese dreasă de curînd, 
după ajungerea pînă la Suceava, în 1485, a turcilor, din cetă- 
tile, de curînd pierdute, ale Chiliei și Cetăţii Albe. Cînd, pen- 
tru a doua oară, turcii, data aceasta cu sultanul Soliman cel 


46 Cf. Bogdan, Relaţiile, p. 49, 99, 113, 131. 

47 Cf, Ibid., p. 47, 199, Cf. I. Bogdan, Documentul Răsenilor din 1484, 
din An. Acad. Rom., XXX, p. 4l și urm. Să fi împrumutat moldovenii pe 
husarii noi, din veacul al XV-lea, al ungurilor, al căror nume înseamnă 1/20, 
nu cred. „Feciorii husari“ erau cei din urmă ostași (Bogdan, Cronice ine- 
dite, p. 41) 

483 Ibid., p. 42—43, 181. 

Măreţ însuși, întrară în Suceava, ei putură întra și în cetate, 
dar n-o stricară şi n-o „înnoiră“, lăsînd-o ca reședința lui vodă 
Ștefan cel Nou, adus de dînșii, a păcătosului de Lăcustă. 

Suceava fu încunjurată peste douăzeci de ani de către 

boierii cari luaseră domnia lui „Ioan vodă“ Despot, și acuma-i 
voiau și viața; el ieși, înveșmîntat în cele mai mîndre haine 
domnești ale sale, și, întîmpinat la podul de la Areni, fu „ju- 
decat“ și ucis. Cetatea fu atacată apoi de Mihai Viteazul, 
care urmărea pe Ieremia Movilă, și căzu în mîinile năvăli- 
torului. 
„: Cea mai nouă formă a Sucevei vine de la Movileşti, cari 
au stat bucuros în încăperile ei. Asediul contra lui Timuș Ca- 
zacul și al domniței Ruxanda, soția lui și fata lui Vasile 
Lupu, domnul izgonit de către noul stăpînitor, Gheorghe Şte- 
fan, și de către ajutătorii lui, munteni și ardeleni, înseamnă ia- 
răși o dată însemnată în viața vechii capitale. La urmă, mai 
mulți ani de zile băciuiră în ea, de la 169] înainte, polonii cra- 
iului Sobieski, care-și făcură aici un sistem complicat de for- 
tificații în care întra și mănăstirea armenească, zidită pe un 
alt deal, a Zamcăi. 

Din cetate, așezată pe un deal de lut, prăpăstios în cele mai 
multe părți, deasupra unei rîpi adinci, avînd în față înălți- 
mile mai mici, care poartă biserica Mirăuților, cea mai veche 
biserică metropolitană a Moldovei, așa de urît înnoită, și pu- 
ternica Zamcă, se mai păstrau prin anii'80 numai cîteva fă- 
rîmi' de zidărie: pămîntul, grămădit în lungii ani ai 'părăsirii, 
acoperea însă, pe lingă multe rămășițe de țigle, de discuri și 
plăci smălțuite, de podoabe, de tencuieli cu stele de aur pe 
un fond albastru, de arme și obiecte, de oase sfărîmate, și 
aproape întreaga structură esențială a zidurilor, — afară de 
laturea din față, către oraș, care în parte va fi căzut de vale, 
în surparea malului, iar în parte a fost desfăcută de tîrgo- 
veții din Suceava, cari și-au făcut casele din aceste pietre 
bune și cărămizi solid călite în foc. O curiozitate nobilă, un 
interes rar și cu atît mai vrednic de laudă pentru trecutul 
unui viteaz și vrednic popor care-i era străin, o pasiune de 
arhitect care știa să treacă dincolo de realitatea și practicita- 
tea meșteșugului său, făcură pe austriacul Romstorfer să 
înceapă, cu mijloace ridicol de puține, săpături pe dealul 
cetății. Duse cu o nespusă răbdare și o mare iubire, cu o 

cruțare cuminte a banilor și forțelor ce se aveau la îndemînă, 
săpăturile dădură nu numai rezultate strălucite, dar, mai. 
mult decît aceasta, rezultate definitive și depline. Cetatea 
lui Ştefan cel Mare și a voievozilor ce i-au urmat în acest din- 
tîi scaun sucevean a scuturat de pe fruntea ei cenușa veacurilor 
și se înfățișează astăzi ca o ruină, desigur, dar ca o ruină 
perfect inteligibilă 4. 

Cetatea avea două șanțuri: de încunjur, fără apă în ele, 
cu toate asigurările contrare ale tradiției. Pătrată, ca și à Giur- 
giului, ea avea nu patru, ci șase turnuri rotunde. În loc să fie 
însă o zidărie închisă ca acolo, ea cuprindea în sine o curte 
mare, în care se ridica un pătrat de clădiri, cu cămările pentru 
domn și curte, cu adăposturi pentru ostași, cu hambare de pro- 
vizii, cu depozite de arme, și-ahiar cu paraclis, pe zidurile că- 
ruia se mai deosebesc urme din chipurile sfinților. 

ANR E scz 

. Înspre partea Muntelui, Romanul, cetatea lui Roman vodă, 
așezată lîngă orașul de astăzi al Romanului, „Cetatea Nouă“ 
sau a Smeredovei, nu se mai. poate recunoaște astăzi prin 
nimic, deși locuitorii arată unde a stat odinioară această 
ultimă apărare sudică a principatului celui restrîns al Mol- 
dovei, așa cum era pe la 1400.. 


La apus, pe o culme rotunjită asemenea cu aceea care spri- 
jină cetatea Sucevei, a fost, încă de la începuturile domniei 
moldovenești, Cetatea Neamţului, numită după apa ce curge 
pe lîngă dînsa. E aproape tot așa de bine păstrată ca și ceta- 
tea Sorocăi, cu care samănă și în ce privește dimensiunile, 
și în ce privește forma. Un viaduct, clădit cu oarecare mește- 
șug, duce la poarta de intrare; patru turnuri se ridicau la 
cele patru colțuri ale unui pătrat de ziduri care au o grosime 
de trei metri. Romstorfer a vizitat în treacăt Cetatea Neamtu- 
lui, descriind-o într-o broșură [....]. 

Deși Alexandru, fiul cel mai mare al lui Ştefan cel Mare, 
a stat, mult timp după catastrofa din 1484 — a cetăților de la 
Dunăre și Mare — în Ţara: de Jos, aici, în părțile de munte, 


49 Rezultatele căpătate de Romstorfer, care a întemeiat și un mic 
muzeu al cetăţii, sînt publicate, cu planșe şi unele desemnuri, în Buletinu 
Comisiunii istorice bucovinene pînă la 1902. i i 

veghind întru apărarea ei,deși a făcut pe lîngă biserica lui 
Ștefan din Borzești, în ținutul Bacăului, pe cea de la Bacău, 
acest din urmă oraș [....] n-a fost niciodată încunjurat de zidu- 
rile unei cetăți. Într-un tîrziu, Ştefan cel Mare smulse munteni- 
lor cetatea cea nouă de la Milcov, Crăciuna, dar se vede că 
și acest ținut vrîncean, căpătat astfel, era pus în rîndul celor 
dobîndite de curînd, căci pîrcălabii de Crăciun a, cari au trebuit 
să fie, nu se întîmpină nici ei în rîndul acelor pîrcălabi ce stau 
în rîndul boierilor de divan, sfătuitori ai domnului. 


TIT 


Steaguri moldovenești 


O întîmplare fericită a făcut să avem două din steagurile 
supt care s-au luptat ostașii marelui domn. Dăruite la Athos, 
ca semn de mulțămire către împărțitorul de biruință, ele se 
vedeau acolo pănă la marele război, cînd cel mai frumos din 
ele dăruit nouă de armata franceză, s-a așezat între relicviile 
frumosului Muzeu Militar din București. Ele au fost reproduse 
după foarte bune fotografii, aduse regelui Carol și descrise de 
I. Bogdan într-un memoriu din Analele Academiei Române, 
XXIV 5, 

Amîndouă au chipul Sfîntului Gheorghe ostașul, cavalerul, 
luptătorul pentru dreptate, liberatorul celor prigoniți. În- 
tr-unul el stă în scaun de stăpînire, cu spata biruitoare răzi- 
mată pașnic pe mînă, pe cînd doi îngeri țin deasupra-i cununa 
gloriei ; balaurul stă, strivit, supt picioare. Pe celălalt, sfîn- 
tul se luptă călare, și sulița cu crucea la capăt străbate gîtul 
lighioanei, care se învîrte de mînie: din ceruri o mînă îndeam- 
nă, pe cînd, fugare din cetatea unde stă închis împăratul, 
domnița cheamă pe frumosul tînăr în ajutorul celor împresu- 
rați și amenințați cu peire; heruvimi zboară la cele patru col- 
turi, franjuri mari, cu flori și struguri, atîrnă. Legenda, în 
frumoase slove chirilice, lungărețe, spune la cel dintîi: „O, 
luptătorule și biruitorule, mare Gheorghe, în nevoi și în nă- 


50 Un al treilea steag, tot cu Sf. Gheorghe, pare a fi tot moldovenesc. 
V. C. Caradja, în Revista istorică pe 1929, p. 145-148. 

păști grabnice-ajutător, și călduros sprijinitor, și celor scîr- 
biți bucurie negrăită, primește de la noi și această rugăciune 
a smeritului tău rob, a domnului Io Ștefan Voievod, cu mila 
lui Dumnezeu domn al ţerii Moldovei; păzeşte-l neatins, în 
acest veac și în cel de apoi, pentru rugăciunile celor ce te cin- 
stesc pe tine, ca să te proslăvim pe tine în veci; amin. Și s-a 
făcut în anul 7008 (1499 — 1500), în al 43-lea an al domniei 
lui“. Iar dincolo, troparul are acest cuprins: „Biruitorule, 
mare mucenic Gheorghe, roagă pe Hristos Dumnezeu să mîn- 
tuiască sufletele noastre acestea, tu care ești mîntuitorul celor 
robiți și săracilor apărător, celor fără puteri vraciu, al împă- 
răției soț de lupte“. 


CAPITOLUL il 


LUPTE ROMÂNEȘTI 
PĂNĂ LA ŞTEFAN CEL MARE 


1.: LUPTELE MUNTENILOR CU UNGURII 
ȘI LEGĂTURILE LOR RĂZBOINICE CU DÎNŞII 


I 


Peirea lui vodă Litovoi. Biruința din 1330 
a lui Basarab, domnul a toată Țara Românească 


Cea mai veche luptă a românilor pentru scopurile lor pro- 
prii e o înfrîngere de pe la 1270: aceea din munții Gorjului, 
în care Litovot, voievodul oltean, care nu mai voia să plă- 
tească tribut ungurilor, fu bătut de aceștia și peri. Fratele său 
Bărbat întră în mîinile biruitorilor. Ea se pomenește numai 
în treacăt, prin acte de donație ungurești 1. Trebuie să se fi 
dat dincolo de trecătoarea Vîlcanului ori a Turnului Roșu, 
între două cete fără însemnătate. Rîul lui Bărbat din colțul 
sud-vestic al Ardealului ar pomeni acea zi de nenorocire os- 
tășească. Politicește, lupta are însă o însemnătate superioară 
celei militare. Prin ea se făcea dovada că domnia slobodă a 
Țerii Românești nu se putea întemeia de voievodul din stînga 
Oltului. 


O a doua înfrîngere urmează la 1330. Românii din părțile 
Argeșului și Muscelului sînt bătuți pe un cîmp de luptă foarte 
depărtat, în munții peninsulei balcanice, la Velbujd-Chiusten- 
dil, de către sîrbi, cu cari, de altfel, ai noștri n-au avut o duş- 
mănie firească, nici lupte directe. E vorba însă numai de 


1 Reproduse în Hurmuzaki, I. 

învingerea unui corp de ajutor românesc, dar comandat chiar 
de domn, Băsărabă, fiul lui Ivancu (Iancu ; Tihomir), venit în 
ajutorul rudei sale prin alianță, țarul bulgăresc Mihail. 


A treia oară, în chiar acest an, avem a face însă cu o bi- 
ruință, mare și întreagă, rodnică în urmări, fiindcă lupta se 
dădea în direcția naturală a dezvoltării noastre și pe pămîntul 
nostru, ocrotitor pentru ai săi. Ni-o păstrează un izvor 
contemporan, povestirea care a fost apoi cuprinsă în deose- 
bitele versiuni ale cronicii ungurești mai vechi (publicate în 
colecția lui Florianus) pînă la Thurâcz (în colecția lui Schwand- 
tner). 

Știind pe Băsărabă slăbit, Toma, voievodul Ardealului, 
și „Dionisie“, fiul lui Nicolae, fiul lui „loanka“ sau și „lancha“ 
cred că ar trebui să vedem în acesta un pribeag, nepot de 
fiu al. unui alt Iancu — îndeamnă pe mîndrul rege angevin 
Carol Robert la supunerea Ţerii Românești, în folosul lui Dio- 
nisie acestuia; cronica o și spune limpede: „ut terram ipsius 
uni ipsorum insultantium traderet possidendam“, adecă „pen- 
tru a da în stăpînire țara lui Basarab unuia dintre ei, năvăli- 
torii“. De fapt, Severinul e luat de Dionisie, care, neputînd 
fi deocamdată domn, e pus ban acolo. Deși Basarab oferă a 
răspunde tributul de 7.000 de mărci de argint, ungurii intră 
în țară. 

Întrarea se face pe la Bran, și ținta e reședința lui Băsă- 
rabă, Argeșul. Izvorul spune că se trece „prin munţi și păduri“, 
Oastea se rătăcește prin aceste pustiuri și flămînzește ; se cere 
pace. Regele se întoarce pe un drum în cursul căruia îl așteaptă 
o trădare răzbunătoare. Cum a fost locul atacului, al învăl- 
mășelii nebune, al lungii lupte desperate, al vinării cetelor 
răzlețe, al peirii aproape desăvîrșite ni spune lămurit contem- 
poranul: „Pe un drum ce era în cerc și în amândouă părțile 
închis cu maluri prăpăstioase și, înainte, unde calea era mai 
deschisă, fusese tăiat în mai multe locuri cu zăgazuri tari“ 2, 
Recunoaștem poziţia: e aceea de pe linia care duce de la Cîm- 
pulung la Bran, în care drumul se afundă în căldarea, potrivită 
pentru surprinderi și măceluri, zisă Posada, după vreo posadă, 


2 In quamdam viam... quae... erat in circuitu, ct in utraque parte 
ripis prominentibus circumclusa et ante, unde erat dicta via patentior, 
indaginibus in pluribus locis fortiter fuerat circumsepta. 

o cetățuie, bulevard exterior sau strajă de cetățuie 2 ce va fi 
fost aice. 

Românii aleargă pe sus, în margenea pădurilor 7, aruncînd 
săgeți asupra oștirii, „ce era în fundul drumului adîncit care 
nici drum nu se poate zice, ci ca o corabie strîmtă“ 5. Și în 
urmă drumul fusese închis; și, din exemple moldovenești, știm 
cum: cu copaci tăiați și risipiţi deodată. Luptele, care țin de 
vineri, 9 novembre, pănă luni, 12, sc dau în această strîmtoare 
grozavă, în care mișcările luptătorilor sămănau doar cu ale 
„copiilor înăuntrul unui leagăn ce se clatină“€ sau cu ale 
„unei trestii de baltă ce se înfioară de vînt“. 


Oastea ungurească era alcătuită din banderii, conduse de 
nobili, dar și de clerici, de prepoziții și plebanii deosebitelor 
biserici episcopale; ba încă, fiind o expediție împotriva unui 
shismatic, și un frate din Ordinul Dominicanilor, al Predica- 
torilor, mergea înaintea falnicilor călăreţi, cu crucea latină a 
prigonirii în mînă. Acești luptători aveau cu ei acele arme scum- 
pe, acele veșminte de mult preț, acele vase de argint, acei cai 
de rasă, cu frîie și șele împodobite, care ajunseră prada boie- 
rilor și ţeranilor lui Vodă Basarab bătrînul. Regele era în- 
cunjurat de o curte strălucită, din care făceau parte cei cari-l 
apărară, şi pănă la moartea lor: Desideriu, fiu al lui Dionisie, 
care schimbă hainele cu stăpînul său și fu, îndată, doborit de 
săgeți, în mijlocul chiotelor de bucurie ca pentru un crai duș- 
man ucis; Donch, care poate fi Danciul, cu fiul său Ladislas, 
vreun Vladislav, și magistrul Martin, fiul lui Berend. Mai 
erau și cumani, călăreți ușori, în număr mare. 

Periră preposiții de Alba ardeleană, de Posega, plebanul de 
Saros, călugărul dominican, cari, cu ura religioasă a unui timp 
cînd dușmănia politică lua prea adesea veșmîntul religiei, 
fură tocați în cap cu măciucile (locul lignei clavi, care ar fi 
„cuie de lemn“, trebuie schimbat în „lignee clave“), apoi o bună 
parte din curteni și, în sfîrșit, destui cumani, pe cari călăreții 


3 V, Bogdan, Documentul Răzenilor, p. 52 — 54. 

4 Superius discurrendo. 

5 Qui erat in fundo depressae viac, quae nec via dici potest, sed quasi 
navis stricta. 

6 In quibus dicbus collidebantur invicem milites electi sicut in cunis 
moventur ct agitantur infantes, vel sicut arundines quae vento moventur, 

noștri Știură să-i ajungă. Trupurile nu putură fi luate de fu- 
gari, ci rămăseră acolo, la locul nenorocirii. În acest sînge se 
boteză neatîrnarea noastră de unguri. 


II 


Luptele lui Vlaicu vodă cu ungurii 


Peste treizeci și opt de ani,—al patrulea război cunoscut, 
deci, — domn muntean era Vladislav, zis Laicu sau Vlaicu, 
fiu al lui Nicolae Alexandru vodă și nepotul lui Basarab birui- 
torul. 


Peste unguri domnea fiul lui Carol Robert, Ludovic, rege 
mîndru și puternic, căruia, nu fără dreptate, i s-a zis cel Mare. 
Şi el apărător al legii catolice, din care croia perdeaua ambi- 
ției sale de cuceriri, Ludovic, se prefăcu a pleca asupra turcilor, 
cari înaintau, într-un răpede curs de izbînzi și anexări, spre 
Dunăre, și, în loc să se încurce în luptă cu dînșii, smulse din 
moștenirea, atuncea deschisă, a țarului bulgăresc Alexandru 
Vidinul cu ţinutul încunjurător, cu care făcu un nou Banat 
unguresc. Cete românești îl ajutaseră, supt o rudă venită de 
peste munți, a lui Vlaicu, Ladislas sau Vlad din Doboca, 
Dobăcescul. Bulgarii din Vidin ţineau însă la ortodoxie și la 
țarul lor Stracimir fiul lui Alexandru. Neputînd să-l aibă 
înapoi pe acesta, ei băgară în cetate pe români. De aici 
începu războiul. 

Pe cînd regele alerga spre Vidin, voievodul ardelean Nico- 
lae, cu Simion, fiul lui Mauriciu, și alți „fruntași“ 7 ai săi, cu o 
sumă de nobili — banderii ardelene — și cu scaunele secuilor 
întră „prin Secuime 8“. Deci pățania veche învățase minte pe 
unguri, Și, în loc să se mai încurce prin coclaurile primejdioase 
de la Bran și prin valea Dimboviţei, bogată în surprinderi ca 
aceea de la Posada, Nicolae trecu prin pasul, de către Secuime, 
al Buzăului, luînd îndată cursul Ialomiţei (1369) ?. 


7 Potiores milites. 
8 Ultra terram Siculorum. 
9 Fluvium Ilumcza, Iloncha. 

O întăie ciocnire se întîmplă îndată, căci românii făcuseră 
pe apă în sus „oarecare cetățui de apărare“ 10; Dragomir „pîr- 
călabul de Curte“ al lui Vlaicu, comandant al cetății Dîmbovi- 
tei, poate al Bucureștilor 11, — dacă nu se admite că e o con- 
fuzie de localităţi și că cetatea e a Ialomitei, deci Tîrgoviștea—, 
comanda pe cei dintăi apărători ai țerii. Oastea ardele- 
nească putu trece mai departe. Înainte de ce să ajungă în păr- 
tile de șes, ea dădu peste pzăgazuri și împletituri de spini și 
trecători foarte strîmte“ șI românii răsăriră de j Jur împrejur, 
„prin păduri și munți“ 12, Aici se întîmplă și nimicirea acestei 
a doua oștiri de năvălire a ungurilor. Peri vicevoievodul arde- 
lean, Dezs6, zis Wos sau Vas, poate un român de obiîrșie, apoi 
pîrcălabul acelei Cetăți de Baltă de pe Tîrnave care era să fie 
peste o sută de ani feuda ardeleană a domnilor Moldovei. 
Petru „Rufus“, poate un sas, Roth, și doi fruntași secui, — 
acum nu mai ajutau cumanii, cari nu datoriau slujbă decît 
regelui, plecat în expediție personală — „Petru și Ladislas, 
împreună cu o mulțime de ostași de rînd. Fuga fusese îm- 
pedecată de „locurile mlăștinoase și băltoase“ 13. 

Deci lupta aceasta, care se dădu în primăvară, avu ca tea- 
tru smârcurile Ialomiței în preajma Tîrgoviștii, pe care încer- 
cau s-o cucerească ungurii. Cu nici o altă parte nu s-ar potrivi 
descrierea precisă și exactă; care are același caracter ca și de- 
scrierea luptei din 1330 și se află în aceleași compilații. 


Urmară luptele lui Nicolae de Gara, unul din stilpii Unga- 
riei pe atunci, cu românii, pe la Vidin și cetatea Severinului, 
care fu luată — momentan — înapoi de rege. Atunci se în- 
tări întăi Branul, cu „briganzi“ din companiile războinice in- 
ternaționale și cu meșteri de arbaletă, de arc, englezi 14. Cu 
aceasta regele Ludovic, neputîndu-și supune Țara Româ- 
nească, socotea că a pus măcar la adăpost Ardealul său din par- 
tea unei năvăliri muntene. 


10 Ubi fortalitia et propugnacula erant per Olachos formata. 

n Castellanus eius de Domloyka. 

12 Ulterius procedens inter indagines et veprium densitates ac passus 
strictissimos conclusus ...; de silvis et montibus. 

13 In locis lutosis et paludosis, indaginose conclusi. 

14 Brigantiis et balestrariis anglicis. 

Asupra luptelor următoare ale lui Vlaicu lipsesc izvoarele. 
Nu ştim deci cum a putut el ajunge în stăpînirea Nicopolei, 
cum s-a bătut cu Ludovic pentru Severin. Nu ni sînt mai 
deslușite năvălirile lui Dan I, nepot al lui Vlaicu, în Banatul 
unguresc, pe la Mehadia (ungurește: Myhald), într-o vreme 
cînd moartea lui Ludovic aruncase în haos afacerile regatului 
vecin, 


III 
Legăturile lui Mircea vodă cu ungurii 


Nu sîntem mai fericiți cu privire la campaniile lui Mircea, 
El n-a avut a face cu ungurii, cari l-au și sprijinit în anii lui de 
nenorocire: 1394-1396. Cu ostașii regelui Sigismund se luptă 
însă de două ori, în împrejurări asemenea cu cele din 
1330 și din 1366, boierul care luă, pentru ceva mai mult de 
doi ani, locul lui Mircea, Vlad vodă 

Isprăvile și pățaniile acestuia, care, după nume, arată să 
fi invocat paternitatea lui Vlaicu — un mare înaintaș! — 
sînt cunoscute numai după o scurtă mențiune în anumite pri- 
vilegii ale regelui Sigismund, ginerele lui Ludovic, și în actul 
solemn prin care același face danie pentru credință și servicii, 
voievodului ardelean Stibor. 


În 1395, Sigismund venise cu banderii şi oaste ardeleneas- 
că, mai ales cu aceasta, pentru a pune pe Mircea, aliatul său, 
din nou în scaunul muntean. El se cobori din Brașov, trecu 
pe la Bran, unde nu vor fi mai rămas din meșterii de război 
străini aduși cu vreo douăzeci de ani în urmă, apoi, călăuzit de 
Mircea, care-i pregăti cele de nevoie pentru cale, el ajunse la 
Argeș, care fu dobîndit pentru acesta, și, mergînd spre apus, 
atinse linia Oltului. Pe Olt în jos se lăsă în sfîrșit regele, înto- 
vărășit de Mircea, pînă la Turnu, pe care încercă în zădar 
să-lia. Luptele de aici vor fi fost ca acelea pe care le-am con- 
statat în 1445. 

Chemat înapoi de moartea soției sale Maria, care-i dăduse 
drepturile de stăpînire, Sigismund urmă la întors aceeași cale. 
Se pare că Mircea rămase în Argeș. Dar la Posada — se spune 
anume, — oamenii lui Vlad năpădiră din munte asupra oş- 

tirilor regale care se întorceau și li aduseră pagube însemnate. 
Amănuntele lipsesc însă asupra acestei de a doua lupte din 
munții Muscelului. 


În 1396, cînd se făcu, la Dunăre, marea expediţie a cruciați- 
lor, între cari germani și francezi, cu fiul ducelui Burgundiei 
în frunte, Mircea luă parte la dînsa ca domn al plaiurilor, pe 
cînd în șes, avîndu-și reședința în cetatea Dîmboviţei — se 
pare că sînt Bucureștii, unde ocrotitorul turcilor putea să 
fie mai ușor ajutat —, domnea încă Vlad, învingătorul de la 
Posada. Se știe că în lupta de la Nicopol mîndrii apuseni nu 
voiră să îngăduie lui Mircea a lovi cel dintăi pe spahii, osta- 
şii călări, feudatari, ai sultanului Baiezid, și că ei căzură or- 
bește asupra falangei oștirii de Curte, pedestre, a ienicerilor, 
și fură nimiciți. Lupta mai tinu însă cu regele Sigismund, cu 
Nicolae de Gara și cu boierii lui Mircea, pînă ce regele fu 
silit a fugi pe Dunăre, spre Chilia, Marea Neagră, Constanti- 
nopol și Marea Adriatică, pe unde, tărziu de tot, el se întoarse. 

Un cronicar francez contemporan, Froissart, se plînge că 
aceia dintre cavalerii apusului cari putură scăpa pe malul 
stîng fură prădaţi de români. Erau, nu ai lui Mircea, ci ai 
lui Vlad. Acesta fusese atacat o dată, în cetatea Dimboviţei, 
de voievodul ardelean — al treilea care vine la noi în țară — 
Stibor, şi fusese rănit, dar fără a pierde domnia. La întors, 
însă, Stibor își desăvirși fapta: prins în aceeași cetate, cu 
toată familia sa, Vlad fu dus în Ardeal, de unde nu se mai în- 
toarse, asigurîndu-se astfel stăpînirea lui Mircea. În amîndouă 
cazurile, Stibor avuse numai trupe ardelene, și el urmase 
linia Dîmboviţei și Branului. Ungurii erau așa de siguri de 
Mircea, încît dădură Branul în sama lui. 


IV 


Legături ale muntenilor 
după moartea lui Mircea cel Bătrîn 


1. Pe la Bran trebuie să fi venit, în 1420 — pentru a spri- 
jini pe Mihăilă, fiul şi urmașul lui Mircea , împotriva unui văr, 


sosit din Constantinopol, Dan al II-lea, fiul celui dintăi, — 


48 


al patrulea voievod ardelean amestecat în afacerile noastre, 
Ştefan de Losoncz. O scurtă mențiune în cronica lui Thurócz 
ni spune că, într-o luptă cu Dan, sprijinit de turci, periră 
și Mihăilă, și voievodul. 

2. Dan ajunse peste cîțiva ani însă aliatul sigur, vasalul 
credincios și căpitanul îndrăzneț al împăratului — rege Sigis- 
mund. În primăvara anului 1427, acesta veni să-l restituie 
și să izgonească pe omul turcilor, Radu vodă zis Pleșuvul, sla- 
vonește „prasnaglava“, sau Capgol, „Prostul“, fiu din flori 
al lui Mircea. E campania din 1395 înnoită, cu deosebire că 
Dan e în locul lui Mircea, Radu în al lui Vlad. Pe Sigismund 
îl aflăm la Brașov, la Cîmpulung, și-l vedem oprindu-se la 
Turnu, 

3. După moartea lui Sigismund grija țerilor noastre trece 
îndată asupra lui Ioan Hunyadi. Pe acesta și pe regele Vladis- 
lav îl ajută Vlad Dracul, vărul și urmașul lui Dan, în campania 
de la Varna în care, lovindu-se de zidul ienicerilor, peri acel 
rege ungaro-polon Vladislav și, împreună cu el, legatul pon- 
tifical Iulian Cesarini (1444). E repetiţia evenimentelor din 
1396: Vlad se unise cu creștinii la Nicopol. 

4. În 1445, cînd corăbiile cruciaților vin pe Dunăre, ele iau 
Silistra, Turtucaia și Giurgiul și atacă Turnul, cu ajutorul lui 
Vlad vodă. Hunyadi se coboară și el în toamnă și întîlnește 
pe creștini la Turnu chiar, mergînd apoi cu ei pînă la gura 
Jiului, cînd toamna tîrzie-l întoarce înapoi. El venise mai 
mult ca un voievod ardelean—al cincilea—, deși era guverna- 
torul de fapt — în curînd fu și de drept — al Ungariei, cu 
trupe ardelene, pe drumul, călcat de unguri în 1394 și 1427, 
pe la Bran și pe malul stîng al Oltului, 

5. Peste doi ani Vlad și fiul său mai mare, Mircea, erau uciși 
la Tîrșor, pe Prahova, de Hunyadi, care năvăli în serbătorile 
Crăciunului și prinse pe vecinul său cu totul nepregătit. Huny- 
adi n-avea acum oaste, și, de bună samă, unise numai cîteva 
sute de călări de-ai săi cu tovarășii de rătăcire ai unui preten- 
dent, poate încă un Dan, care dispăru răpede. Aș crede că 
acești puțini ostași veniseră pe la Bratocea, luînd calea Telea- 
jenului, întrebuințată deci acum întăiași dată. 

II. LUPTELE MUNTENILOR CU TURCII 
I 
Legăturile lor 


1. Cele dintăi legături cu turcii le-ar fi avut încă Vlaicu 
vodă, care și-ar fi dat ajutorul la lupta sîrdilor cu sultanul 
Murad în 1371; dar știm astăzi că români din Tesalia, supt 
comanda grecească, fură ei singuri părtașii acestei mari înfrîn- 
geri creștine. Dar, supt același domn, se văd în față români 
și turci, la luarea Nicopolei de Vlaicu, o singură dată pomenită 
în treacăt. 

2. A doua oară e la 1394. În urma unor complicaţii, a 
căror expunere nu-și are locul aici 15, sultanul Basezid, care 
voia să creeze o împărăție turcească întocmai ca acea bizan- 
tină de odinioară, trecu Dunărea. Avea cu el ienicerii, nedes- 
părțiți de persoana sultanului, spahiii feudali și achingiii pră- 
dalnici, iar, pe lîngă ei, pe domnii sîrbești din Macedonia, de 
la Velbujd, și pe fiul regelui Vucașin, vestitul Marcu Cralie- 
vici, feciorul de crai sau crăișorul. Se trecu prin vadul de la 
Vidin, ajungîndu-se îndată în șesul doljean. La satul Rovine 
ieși înainte Mircea, și birui. Lupta n-o putem reconstitui 18: 
căzură însă mulți sîrbi și crăișorul lor. Dar Baiezid avea pu- 
teri încă neatinse, pe cînd Mircea era zdrobit de biruința sa. 
Turcii trecură Oltul pe la Slatina și ajunseră la Argeș, de unde 
domnul fugise la Brașov. Am spus și mai sus că avangarda 
turcească străbătu, pentru întăiași dată, trecătoarea Branului 
și prădă supt zidurile Brașovului. 

3. Cînd, după lupta de la Nicopol, în 1397, primăvara, 
sultanul voi să pedepsească pe Mircea, el nu mai veni 
prin Oltenia, ci se îndreptă asupra Stilistrei, pe care o smulse 
lui Mircea, care o ținuse cîțiva ani. Apoi se trecu pe aici în 
părțile de mlaștini și pustiu unde nu se deschidea nici o cale. 
Turcii trebuiră să se retragă imediat. 


15 V, cartea mea Chilia și Cetatea Albă, Bucureşti, 1899 

19 E pomenită numai în Analele sârbești — v. şi ale mele Studii și doc., 
III — tradus şi de Moxalie, în Hasdeu, Cuvente den bătrîni, II, în latinește 
de I. Bogdan, Archiv für slavische Philologie, XIV, cu interpretare istorică 
de Jireček. Cf. Chilia și Cetatea Albă, p. 65-66. 

4. Câţiva ani, Mircea se amestecă în afacerile turcești, tri- 
meţînd, după moartea lui Baiezid, prin aceleași vaduri, pe 
sultanul Musa împotriva fratelui Soliman. Cînd Mohammed, 
alt frate, luă moștenirea amîndurora, el nu mai veni în Ţara 
Românească, ci, în al treilea atac turcesc, curăți numai linia 
Dunării de cetăți românești, luînd Giurgiul întărit de Mircea. 
EI clădi în Dobrogea cetatea Isaccei, la vad, și cetatea Tent- 
Salè de lîngă Babadag, pentru asigurarea stăpînirii osmane 
asupra acestei țări, Dobrogea, numită astfel de turci după Do- 
brotici, stăpînitorul foarte puțin cunoscut, ca obîrșie și fapte, 
a cărui moștenire crezuse a o putea lua Mircea. 


II 
Legăturile războinice ale urmaşilor lui Mircea cu turcii 


Linia de cetăți a Dunării încearcă apoi s-o ia, în momente 
prielnice, urmașii lui Mircea. Pe cînd Pippo Scolari, floren- 
tinul ajuns șpan de Timișoara al regelui Sigismund, luptă la 
Severin și la hotarul sîrbesc, Dan lovește Nicopolea, Giurgiul, 
Silistra, în campanii care ţin doi, trei ani, și, din nenorocire, 
nu se pot reconstitui. Am văzut că Vlad Dracul luă parte la 
războiul din 1445 al cruciaților și se alese măcar cu G7urgiul. 
Acel care luă moștenirea lui, Vladislav vodă al II-lea, fu silit 
să-și trimeată ajutătorii în campaniile lui Hunyadi, fără să 
putem ști sigur fapta lor] erau însă ca și cei din 1444, călăreți 
ușori și dibaci, potriviţi să lupte cu spahiii ; biruitori, ei prădau 
răpede tabăra, învinși, ei găseau răpede drumul de întoarcere 
acasă. Dar acest Vladislav pierdu Giurgiul iarăși, dacă nu-l] 
va fi pierdut Vlad Dracul însuși. 


Vlad dusese odată, în 1438, pe sultanul Murad însuși, de 
nevoie mai mult decît de voie, în Ardeal, unde el prădă cîteva 
săptămîni. Oastea cea mare otomană — e a treia întrare a unui 
sultan la noi — va fi luat calea Giurgiu-Bran. Întorsul se va 
fi făcut prin Poarta de Fier — pe aici voiră să iasă ostașii 
sîrbi ai lui Mezedbeg, cari, la încetarea armistițiului, veniseră 
pe la noi — prin Vidin, desigur — și năvăliră în Ardeal (1442) ; 
Hunyadi-i strivi la Sîntimre, lîngă Murăș. 

Pentru a pedepsi această „îndrăzneală“, beglerbegul Ru- 
meliei Şehabeddin, plecînd din Adrianopol, veni la Silistra, 
și, ca Baiezid sultanul în 1397, trecu Dunărea pe aici. Huny- 
adi îl răzbi în valea de sus a Ialomiţei, pe care venise, ca 
voievodul Nicolae în 1396. Şi în părțile Oltului și în ale Ia- 
lomiței românii nu cruțară pe învinși: și în acest al doilea 
caz ei par să fi luat o parte însemnată la luptă. 


Astfel ajungem în epoca luptelor celor mari ale lui Ște- 
fan cu turcii și muntenii ca aliați ai lor. 


III. CELE DINTĂI LUPTE ALE MOLDOVENILOR 
I 
Regele Sigismund în Moldova 


Moldovenii avură în veacul al XIV-lea ciocniri cu ungurii, 
veniți, pentru a pedepsi pe răsculați, pe aceeași cale pe care 
venise și Bogdan întemeietorul. Regele Ludovic nu făcu 
niciodată personal o campanie moldovenească, avînd altele 
destule asupra umerilor săi. 

Dar Sigismund, ginerele și urmașul său, voind să lovească 
pe cumnatul său din Polonia, Vladislav Iagello, care avea 
şi pretenții asupra Ungariei și izbuti, o bucată de vreme, 
să-și cîştige pe amindoi domnii, năvăli, în toamna anului 
1395, în Moldova. El înțelegea că, prin izgonirea din această 
țară a domnului de atunci, Ştefan vodă, un vasal al polonilor, 
el ar slăbi și situația lui Vlad vodă Munteanul, care, acum în 
urmă, îl bătuse la Posada. 

Regele trebuie să fi întrat prin pasul Ghimeșului. Va fi 
străbătut de-a lungul Trotușului pînă în valea Siretului. Va- 
dul de trecere pe malul cellalt era la Doljeșşti, în părțile Ro- 
manului, pe care le apăra de curînd întemeiata cetate a lui 
Roman vodă. De aici Sigismund trecu în valea Bahluiului și 
merse asupra cetății Bahluiului, care se zicea de obicei Hîr- 
lău. Aici se dădu o mică luptă — pomenită în privilegii ungu- 
rești și într-o scurtă mențiune a cronicei de țară și Ștefan se 
supuse. Bineînțeles pentru a se „răscula“ din nou, îndată 
după întoarcerea, pe aceeași cale, a regelui învingător. 

II 
Ciocniri mai vechi cu polonii 


Cu vreo zece-douăzeci de ani în urmă se dăduse cea 
dintăi luptă, aceasta biruitoare, a moldovenilor cu polonii. 
Ni-o povestesc amănunțţit,la o dată puțin greșită, marele cro- 
nicar polon Dlugosz, care a lucrat în a doua jumătate a vea- 
cului al XV-lea după acte oficiale și tradiții bune, și o biogra- 
fie, scrisă tot pe atunci, a episcopului Olesnicki, urmaș al unuia 
dintre șefii învinșilor. 

Neamul lui Bogdan se stînsese. Nu se mai crede azi în 
stăpînirea rusului [urg Coriatovici, care ar fi fost adus, de 
unii „viteji“ și de boierii de obirșie rusească, din Galiția. Soţ 
al unei femei cu numele de Mușata, iar, în nomenclatura cato- 
lică, Margareta, un Ștefan căpătă în scurt timp scaunul Mol- 
dovei. După moartea lui, lupta pentru moștenire începu între 
acel Ştefan, care fu învins de Sigismund în 1396, și între un 
frate mai destoinic, deși mai mic, Petru. 

Ştefan al II-lea chemă pe poloni în ajutorul său. Ei erau 
alcătuiți numai din călări, nobili din provinciile vecine ; cas- 
telani foarte cunoscuți îi conduceau. Oastea întră în mun- 
ţii 17 Sepenicului sau Şipințului. Aici erau păduri bătrîne, și 
Petru pusese să se taie trunchiurile, care erau numai ușor în- 
ținate la intrarea oștirii dușmane. Deodată ele se prăvăliră 
făcînd mii de jertfe. Olesnicki rămase șchiop toată viața, 

Versiunea dată de Callimachus, în pomenita viață de 
episcop, mai adauge și incidentul luptei personale pe care a 
avut-o înaintașul eroului său cu un boier moldovean care e 
numit Luca (Lucius) Aprovianus (? aprodul). Şi în această 
povestire, ca și în celelalte vești se adauge multă poezie la 
un adevăr păstrat în liniile sale generale. 

În curînd polonii prețuiră după cuviință buna oaste mol- 
dovenească. În actele de supunere către ei ale domnilor din 
a doua jumătatea veacului al XIV-lea se prevede trimite- 
rea de auxiliari moldoveni în războaiele craiului. Despre 


r” „Ploniny“, zice, după polonește, și un izvor și altul: așa numesc polo- 
nii munții Carpaţi. 

isprava unora dintre ei, în depărtata Prusie, la 1422, lîngă 
cetatea Marienburg, Dlugosz spune cu oarecare amănunte. 


Moldovenii, cari se luptau pedeștri și întrebuințau caii 
pentru drum numai, sau pentru fugă — în acest sistem sta 
și superioritatea lor — înaintaseră departe de tabăra polonă 
pentru a cerceta, a găsi hrană cailor și a prăda 18. Văzîndu-i 
așa de puțini, teutonii îmbrăcaţi în fier îi atacară cu încredere. 

n clipă însă, ai noștri sar de pe cai și se ascund în pădure. 
„Descalecă“ — spune Dlugosz — cu ușurință, cum e firea 
și datina acestui neam, acoperiți de frunze și crengi, și se 
luptă pe jos“ 19. Cavalerii se încumetă a se lua după ei și 
a-i nimici. Atunci, ucenici ai tatarilor, moldovenii slobod 
de la adăpost sigur săgeți, care curg „ca ploaia“ 20. Fruntea 
dușmanilor se golește: rămîn răniții, cari sînt prinși; ceilalți 
fug. 21 Triumfători, cu pradă și prinși, ai lui Alexandru vodă 
se întorc, 22 


III 
Lupte cu polonii: biruinţa lui Bogdan al II-lea la Crasna 


Afară de mici ciocniri cu Dan vodă pentru stăpînirea 
malului stîng al Dunării de Jos, care fusese muntean, și de 
un atac turcesc asupra Cetăţii Albe, atac pe mare, provocat 
de această dușmănie cu muntenii pentru stăpînirea Chiliei, 
Alexandru cel Bun n-avu războaie. Cu cîteva luni înainte de 
moartea lui, fu răpusă însă cea dintăi oaste turcească, venită 
prin Silistra și Ţara Românească, pe uscat, asupra Moldovei, 
la 22 iunie 1431. 


Îndată începură lupte interne, cu mici cete de călări între 
fiii și nepoții lui Alexandru, cari voiau stăpînirea Moldovei. 


18 Praedatum pabulatumque. 

19 Equis desiliunt, facilius, ut est natura et mos gentis, tecti fronde et 
ligno, pedestres certaturi. 

30 Non secus quam imbrem. 

21 Primis eorum ordinibus aut occisis aut captis, reliquos in fugam 
verterent. 

22 Dlugosz, ea. a 2-a, XIII, p. 301—302. 

În aceste lupte se amestecă o dată și polonii, și lupta de la 
Crasna ne face să mai putem vedea o ciocnire din veacul al 
XV-lea înainte de Ștefan cel Mare. 


Bogdan vodă, venit din Ardeal, răpise scaunul lui Alexăn- 
drel, fiul lui Iliaș vodă, fiu și acesta al lui Alexandru cel Bun. 
Înrudit prin mamă-sa cu craiul polon, Alexăndrel trebuia 
să fie sprijinit de vecinii de peste Nistru. 

Astfel, în iunie 1450 se făcu o oaste de năvălire, alcătuită 
din trei corpuri. De-o parte, pribegii cu tînărul lor domn. 
Apoi palatinul de Liov, Petru Odrowaz, castelanul de San- 
domir, Przedbor Koniecpolski, cu oastea provinciilor Liov 
și Przemysl. Un al treilea corp era format din nobilii Podo- 
liei, cu castelanul și căpitanul lor, Teodoric Buczacki. Se 
trecu din Camenița, locul de adunare, la Hotin, care se afla 
încă în mâinile lui Alexăndrel. Pîrcălabul Hotinului se puse 
în fruntea pribegilor. 

n cîteva zile, se ajunse la Prut, și cercetașii descoperiră 
pe dușman. Se trecu însă slobod vadul, de la Fălciu, desigur, 
și se porni asupra Vasluiului, unde pare să-și fi avut temeiul 
puterilor sale Bogdan. Lîngă satul vasluian Lipovăţ se întră 
în codrii mari. 

Bogdan oferi pacea, și negocierile ținură cîteva zile. Retra- 
gerea polonilor începu apoi prin pădurea Crasnei 2%, străbă- 
tută de un singur drum îngust. Aici s-ar fi repetat tragedia 
din codrii Sepenicului, dacă pîrcălabul Costea n-ar fi atras 
luarea-aminte a căpeteniilor polone. Aceştia încercară întăi 
a se încunjura cu cară şi a lupta astfel ca din cetate, după o 
datină pe care o împrumutase și Hunyadi de la husiti, de la 
taboriții ce se bătuseră astfel la începutul veacului. Pe urmă 
se înțelese că e o singură cale de urmat: ieșirea din capcana 
pădurii. Deci pîrcălabul strecură iute pe această cale carele 
bagajele și scumpul zălog al domnului; o singură aripă a 
Podoliei îl întovărășea. Ai lui Bogdan se mulțămiră a trimete, 
din desișuri, săgeți asupra drumeților. 

Lupta se încăieră deci, în toată forma, cea dintăi luptă 
românească în cîmp deschis, în zori, a doua zi, 6 septembre. 
Erau trei aripi polone, cu Odrowacki, la centru, castelanul 


23 In silva post vlillam Krassne ..., [via] angusta et unica. 

de Halicz de o parte, Buczacki de alta 24; se vedeau steagu- 
rile de Przemysl, Halicz, Sanok și Podolia. Călării alcătuiau 
opt cete, pedeștrii numai una. 

Românii aveau pedestrime mai ales, pe care o ascundea 
numai o perdea de călări, ce se lăsă repede împrăștiată 35. 
În lupta cu ei, asemenea cu luptele de la 1396 și 1444 cu 
ienicerii turci, fruntașii poloni, Porawe, Buczacki şi alții, 
cad. Înfrîngerea ar fi fost grozavă dacă românii n-ar fi scăpat 
pe poloni de urgia românilor. Pîrcălabul, alergînd, asigură 
fuga. El făcu şi ceva ispravă împotriva celor ce săgetau din 
copaci. 

Bogdan se retrase la Birlad, prea slab și prea cuminte 
pentru a urmări, dar cu conștiința îndreptățită că a învins. 
Polonii adeveriră, de alminterea, ieșind iute din Moldova 
lui 26, 


2 In campo qui Krasnepolye appellatur, ad torrentem Krasnipotok, 
prope oppidum Wasluy 

2 Una turma equitum hostilium tegebat peditem... Iila,retrorsum 
cedens, peditem... Hostium exercitus pedestrium robore magis quam eques- 
trium valebat... Equestribus pro maiore parte deletis(!). 

28 Dlugosz, XIV, p. 74 și urm. 


CAPITOLUL IH 


LUPTELE 
DIN VREMEA LUI ȘTEFAN CEL MARE 


I 


Luptele lui Ştefan 
pentru luarea în stăpînire a Moldovei (1457) 


Războaiele pentru stăpînire care se dăduseră înainte de 
venirea la domnie a lui Bogdan biruitorul, ca și acelea care 
urmară după uciderea acestui domn și pînă la întoarcerea 
din Țara Românească a lui Ştefan, fiul lui Bogdan, prăpă- 
diseră în bună parte cetele boierești care stătuseră, unele 
împotriva altora, de atîtea ori și cu o învierșunare ce nu se 
întilnește decît în luptele civile, ale partidelor personale. 


Cînd în primăvara anului 1457, Ştefan, încă de tot tînăr, 
dar nu fără o pricepere, câștigată lingă tatăl său, în mește- 
șugul luptelor, trecu hotarul, spre a-și lua în stăpînire, cu 
sila, dreapta moștenire, el avea cu dînsul cîțiva pribegi numai, 
cari-l întovărășiseră în fuga lui din 1451, precum și neapă- 
ratul ajutor de oaste munteană, dintre boierii lui Vlad Ţepeş 
și dintre curtenii acestuia 1. Se pare că el a prins pe ucigașul 
tatălui său și uzurpătorul Scaunului moldovenesc pe nepre- 


1 „Curtea“ e pomenită la munteni încă din vremea lui Mircea, cuprin- 
zînd boieri ce nu stăteau la moșie, și luptătorii permanenți, cu leafă sau jold 
(soldă) și îmbrăcăminte, creaţi după modelul unguresc de Dan al II-lea, 
iar numele de curteni se întîmpină la începutul veacului al XVI-lea; Bogdan, 
Documentul Răzenilov, p. 40 şi urm. 

vestite, căci altfel acesta ar fi avut unde să-i ție calea şi el 
ar fi strîns măcar o oaste adevărată. La „tina“, adecă la 
vadul noroios al Doljeșiilor din părțile Romanului 2, el avu 
întîia ciocnire cu oamenii lui Aron, desigur numai cu ostașii 
din cetatea vecină (12 april). Dar, deși biruitor, el înșelă pe 
dușmanul său și, în loc să treacă apa, la Hreasca, văzîndu-se 
descoperit, el se dă către munte. La Orbic însă îi prind de 
veste pîrcălabii de Neamţ, cari încercară să-i risipească, la, 
rîndul lor, ceata, și nu pot nici ei. La „Direptate“, locul de 
osîndă „de lîngă Siretiu“, pînă a nu ajunge supt zidurile Suce- 
vei, țara, cu mitropolitul în frunte, i se închină, făcînd astfel 
cuvenita „direptate“ lui Petru vodă Aron, care fuge fără a 
fi dat o luptă, fiindcă nici n-avuse puteri strînse în vederea 
ei. În cîteva rînduri, pe care le-am tălmăcit astfel, cronica 
slavonă a Moldovei povestește în acest chip cele două dintii 
biruințe, asupra moldovenilor trădători, ale lui Ştefan 3. 

„Deci Ştefan vodă, gătindu-se de mai mari lucruri să să 
facă — scrie Ureche, însemnător tîrziu, mai nou cu aproape 
două veacuri, în românește al acestor împrejurări — nu 
cercă să așeze țara, ce de războaie se găti. Că au împărțit 
oștii sale steaguri, și au pus hotnogi și căpitani, — care toate 
cu noroc i-au venit“. E o socotință a scriitorului din veacul 
al XVII-lea cînd erau acum și hotnogi, după obiceiul ungu- 
resc, cari nu se întîlnesc însă curent în vremea lui Ştefan cel 
Mare. De fapt, însă, Ştefan luă îndată măsuri de organizare 
nouă, pe lîngă acelea de înnoire a boierimii cavalerilor, scă- 
zută prin luptele pentru domnie, de întărire a „Curţii“. Cro- 
nicarul polon Dlugosz, contemporan lui, spune anume că 
el cerea fiecărui ostaș să fie gata cu calul și armele sale și 
că cel ce nu-și îndeplinea datoria aceasta era pedepsit, fără 
milă, cu moartea. 4 Înţelegem, după cele spuse cu privire 


2 V. cap. 1. 

3 Trei versiuni ale cronicei în Bogdan, Vechile cronice moldovenești 
pînă la Ureche, Bucureşti, 1891; Cronice inedite, Bucureşti, 1895; Letopisețul 
lui Azarie, din An. Acad. Rom., XXXI, 1909: românește în Cronica lui 
Ureche, Kogălniceanu, Letopiseţe, 1. Moartea, în 1456, a lui Ioan Hunyadi, 
ocrotitorul și ruda lui Petru, făcuse ca acestuia să nu-i poată veni ajutoare 
din Ardeal. 

4 Vol. XIV, p. 495. Dăm textul mai departe, în capitolul despre sis- 
temul militar românesc în epoca lui Ştefan cel Mare. 

la împrejurările din Ţara Făgărașului încă supt Mircea, că 
această strașnică măsură privea mai mult pe boierii cari 
primiseră pămînturi pentru a sluji la nevoie cu toateale lor, 
pe „voinicii“ ridicați la „vitejie“ pentru „slujba“ trecută 
Și în vederea celei viitoare; es erau chemați pentru aceasta, 
spre „cercetare“ sau „căutare“, fiind trecuţi în revistă, cum 
s-ar zice astăzi. Așa se făcea cu curtenii, cu „călărașii' din 
Moldova, urmași sărăciți și împovărați de nevoi ai acestor 
„viteji“, încă la începutul veacului al XVII-lea: „s-au pri- 
lejit, scrie Miron Costin, atunce de venise și den ţinuturile 
den jos niște steaguri de călărași la căutare“5. 


: II 


Războiul lui Vlad Țepeș 
cu sultanul Mohammed al Tlen (1461— 1462) 


Cea dintîi luptă a lui Ștefan era să se dea împotriva vechiu- 
lui său găzduitor și sprijin, al lui Vlad Țepeș. La 1462, în 
primăvară, sultanul Mohammed al II-lea însuși pornise război 
pentru a preface țara acestuia în provincie turcească €. 


Ridicîndu-se, — ca odinioară Dan al II-lea, luptătorul 
pe Dunăre, alături de contele de Timişoara, Filippo de’Sco- 
lari, Pippo Spano, prin anii 1420, — împotriva turcilor, ca 
prieten și în curînd ca rudă a lui Matiaș, noul rege unguresc, 
fiul lui Iancu vodă Hunyadi, Vlad se aruncă asupra cetăților 
dunărene, pe care le lovi așa cum însuși spune în scrisoarea-i 
de la Giurgiu, din 11 februar 1462, către rege 7. Cete de boieri, 
mișcîndu-se fulgerător și întrebuinţînd în cale toate mijloa- 
cele vicleniei pentru a nu li se afla gîndul 8, se iviră deodată 
la toate vadurile, firește fără pedestrime și fără tunuri ; putură 


5 Letopiseţe, I. 264 

6 Pentru sensul turcesc al acestui război, cf. a mea Gesch. des osman. 
Reiches, I1, p. 112 şi urm. 

? V, Bogdan, Vlad Tepes, Bucureşti, 1896, p. 78 şi urm. 

8 V. în această privință descrierea expediției făcute de Tepeș, după 
căderea din domnie, împreună cu tovarăși sîrbi, la 1475, în Bosnia; Conv. 
lit. pe 1899; N. Iorga, Lucruri nouă despre Vlad Țepeș. 

deci arde tîrgurile de supt cetăți și posăzile, putură ucide, 
culege capete în saci pentru multumirea Măriei sale — om 
foarte bucuros de asemenea daruri; putură prinde robi, pe 
cari-i strămutară prin sloboziile șesului muntean rău locuit. 
Dar nu putură lua cetăţile înseși, de turnurile de piatră ale 
cărora se sfărma lesne aceasta vitejie ușoară, plină de foc 
şi de avînt. 


Întăi turcii vreau să-l prindă pe Vlad. Vine pe malul 
stîng beiul de Nicopol, căpitanul Dunării, Hamza. Se face 
a voi hotărnicia raielei cetăților ?. Domnul muntean îl află 
însă înainte de a fi ieșit din hotarul cetăţii turcești a Giur- 
giului. Hamza era în corturi afară de ziduri, poate la ceas 
de noapte. Românii se aruncă, în chiotele lor obișnuite 10. 
Cînd porțile Giurgiului se deschid pentru turcii îngroziti, 
întră și năvălitorii. Aici arde și lemnul întăriturilor lui Vlad 
Dracul. 

Urmează apoi porunci către toți boierii și toate străjile 
ca să lovească unde pot. Ei se înfățișează, tot așa de nepre- 
vestit, înainte chiar de a se ști ce a pățit Hamza și că malul 
stîng e acum dușman la „toate vadurile“: La Vidin, Rahova, 
Ghighen (Ghighiu), Samovit, Siștov, poate la „cetatea nouă“ 
a Ruscicului, atacată de creștini la 1445, la Marotin, Tur- 
tucaia, Hîrșova, Măcin, Cartal, Rasova, Oblucița, Novoselo, 
adecă Ieni-Sală, „unde cade Dunărea în Mare“, și Chilia. 
Pe lîngă Hamza, care, prins, fu pus în țapă, pieriră subașii 
de Rusciuc și de Nicopol, acesta din urmă un coborîtor al 
vestitului beg din vremurile lui Baiezid Fulgerul; la Rahova 
fu așezat un căpitan român, Neagoe, iar domnul aștepta în 
toiul iernii la Giurgiu, cerînd ajutor ungurilor. Primise acum 
vestea că turcii vor fi aduși cu corăbii, din mare pe apa Dună- 
rii, așa cum veniseră, în vremile tatălui său, cruciații de 
la 14451, 

Vlad era sigur că pe la Vidin nu vor trece turcii: pe acolo 
se pare că venise oastea lui Murad al II-lea cînd pătrunsese 


9 Ad metas super Danubium constituendas. 

10 In clamoribus hominum nostrorum. 

u Afară de „Dridopotrom“ cred că am identificat toate numele de 
localităţi, stilcite, din scrisoarea latină a lui Vlad; cf. şi cronica italiană 
din Iorga, Acte și fragmente, III, p. 12 şi urm, 

în Ardeal. În curînd îl chemă vestea că sultanul însuși e în 
fruntea oștilor, care cuprindeau pe atunci cei vreo 7.000- 
10.000 de ieniceri și spahii și că el caută vad la Nicopol. 
Marele vizir Mahmud, apoi beglerbegul Rumeliei, al Europei, 
care avea totdeauna această misiune dacă războiul se purta 
în jumătatea apuseană de împărăție, dată grijii sale, trecură 
cei dintăi, cu mulți spahii; achingiii o porniră înainte, pră- 
dînd. Peste cîteva zile numai, urmă Mohammed al II-lea cu 
întreaga lui Curte și cu ienicerii. Tunurile turcești — 120 la 
număr — făcură cu neputinţă o împotrivire a românilor, ca 
și cele 300 de luntri, pe care Vlad le așteptase dinspre răsă- 
rit și care veniră de la apus, fiind din flotila de rîu ce stătea 
gata în rîul sîrbesc al Moravei 22. 

Mohammed r-avea, fără îndoială, gîndul de a trece în Ardeal, 
unde se strîngea oaste pentru regele Matiaș, care făgăduise 
a veni în ajutorul aliatului său. El căuta, ca în Bosnia, cu 
cîteva luni înainte, cetățile dușmanului său, capitala întă- 
rită a acestuia. De un timp Scaunul domniei se coborise de 
la Argeș, și era acum la Tîrgovişte, în lunca Ialomiței. 

Din partea lui, Vlad urmărea prin pădurile acelui Teleor- 
man, al cărui nume chiar, Deli-Orman, înseamnă în vechile 
dialecte turanice „pădure mare“, pe sultan. Nu-i trecea în 
minte să-l lovească fățiș, căci îndrăzneala ar fi fost prea mare. 
Se mulțămea să atace pe achingiii răzleţi, cari rătăceau prin 
văile țerii, pînă foarte departe, în cete care aproape nu făceau 
parte din oastea împărătească. 

Cunoscător desăvîrșit al practicelor de război al osma- 
nilor, ca unul ce petrecuse între dînșii o parte din țincrețea 
sa, știind chiar graiul turcesc, Vlad se hotărî a încerca o sur- 
prindere de noapte asupra taberei pentru a descoperi pe sul- 
tan în cortul său de purpură și a-l ucide. 


12 Izvoarele cele mai însemnate sînt bizantinul Chalkokondylas, ediția 
din Bonn (ceva și în Dukas), și ienicerul sîrb: povestirea acestuia se află 
în franțuzește, în colecția nepusă în vînzare a lui Dethier şi Hopf, editată 
de Academia Ungară, IV. Culegere de izvoare relative la luarea Constan- 
tinopolei şi în Hasdeu, Arch. istorică, I°, p. 8—11. Alte ştiri se înseamnă 
în lucrarea mea Studii istorice asupra Chilici şi Cetatea Albă, Bucureşti, 
1900, p. 123 și urm. 

După datina de război a turcilor tabăra era minunat de 
bine apărată. Şanțuri de jur împrejur, țeruși legaţi cu lan- 
turi, un cerc de cămile; ostași de dobîndă și de pripas for- 
mau frontul întăi. Apoi spahiii, așezați de amîndouă părțile 
cortului împărătesc, erau totdeauna gata să alerge pentru 
a-l încunjura. Războiul purtîndu-se în Europa, locul de cinste, 
la stînga, era acum al călăreților din această parte a împă- 
răției, din Rum. Ienicerii făceau la sfîrșit strajă în jurul stă- 
pînului lor. 


Pînă atunci nu se întîmpină în istoria turcească un act 
de îndrăzneala atacului împotriva persoanei împărătești 
înseși. Numai cine cunoștea, ca și tatăl său, Vlad Dracul, 
la Varna, la Cosovo 15, pînă în cele mai amănunte, alcătuirea 
taberei turcești și viața ce se ducea înăuntru, numai un fost 
locuitor al seraiului și tovarăș al școlarilor cari erau să fie 
agalele și rașii împărătești, numai acela putea să cuteze a 
încerca o astfel de lovitură și să aibă norocul de a scăpa cu 
zile, el și ai lui. Astfel, acea luptă de noapte, cu data neho- 
tărîtă, în cuprinsul lagărului turcesc îngrozit, e și unul din 
cele mai interesante episoade ale istoriei militare a osmanilor, 


Spahiii Asiei fură răspinși de cei 7.000 de români, boieri 
și curteni 14. Apoi aceștia se încăierară cu straja pașilor Mah- 
mud și Isac, cel dintăi pe atunci vizir mare, iar celălalt un 
viitor mare vizir. lenicerii avură timp deci să se gătească, 
și astfel planul nu izbuti. Dar ai lui Vlad, după ce uciseră 
cămilele, prădară în voie din bagajele oștirii împărătești. 
Numai o dată cu ziua se retraseră ei în pădurile de unde 
veniseră. 


Urmară ciocniri prin văile Carpaţilor cu achingiii prădal- 
nici ai lui Ali beg, unul din Mihaloglii, „feciorii lui Mihai“, 
de la Dunăre, și cu Omar Turacanogli, fiul cuceritorului 
Tesaliei. 

Pe cînd boierii, cu familiile lor, se oploșeau în cetatea, încun- 
jurată de apele unui lac adînc, a Snagovului, sultanul însuși 


13 V, Iorga, în Revue historique du Sud — Est européen pe 1926, p. 13 
și urm. 

14 Pe curtenii îi arată anume ienicerul sîrb cu prilejul prădăciunilor 
la Dunăre, în 1471; la Hasdeu, loc. cit., p. 10. 

trecu pe valea Ialomiţei și înaintă pînă la Tîrgovişte, unde 
Vlad îi pregătise priveliștea multor turci trași în țeapă. Mai 
departe nu merse: rostul acestui război se isprăvise. Ţara 
fără cetăţi nu se putea stăpîni prin garnizoane. Astfel, el se 
folosi de prinderea întîmplătoare a soțiilor și copiilor de boieri 
și de trădarea acestora din urmă, cari siliră, ei mai mult decât 
turcii, pe Vlad să treacă în Ardeal, pentru a pune în locul 
lui pe fratele lui, Radu, zis cel Frumos, pentru o veche pre- 
țuire, urmată de păcate, în chiar lumea turcească de unde 
venea. În iulie oastea turcească se întorcea, în lipsă de hrană 
și cu multe pierderi 15. 


III 
Atacul moldovenesc asupra Chiliei (1462) 


Tot în acest timp Vlad fusese nevoit a se îndrepta împo- 
triva lui Ștefan. Cu acesta era mai demult în război pentru 
acea Chile, care li trebuia amînduror domnilor și a cării stă- 
pînire de către moldoveni era destul de ispititoare ca să se 
poată uita și înrudirea și legătura de recunoștință. Ștefan 
nu chemase el pe turci, dar, știind, din exemplul Bosniei 
cucerite în anul trecut, că sultanul vrea să anexeze Ţara Româ- 
nească și temîndu-se ca noua și strașnica vecinătate să nu-l 
afle fără o graniță deplină la Dunărea de Jos, el se hotări 
să încerce a lua Chilia, pe uscat, în clipa cînd corăbii turcești 
venite în Marea Neagră se înfățișau supt zidurile ei. La mij- 
locul lui mai Ștefan era la Bacău; peste o lună el sta înain- 
tea Chiliei. 


Cu privire la luptele lui Ștefan împotriva celor cîteva 
sute de munteni, supt un căpitan — căci aici „căpitanii“ 
țineau locul pîrcălabilor — s-a găsit un grec vorbăreț de 
felul lui Katabolinos ca să ni păstreze știri. În laconismul ei 


15 Ştirile din Chalkokondylas, date, poate, de grecul Katabol diac 
de grecește al Porții, care dusese in 1461 scrisori de la Vlad, și căruia i se 
face în această povestire un rol mai mare decît acel pe care întru adevăr 
putea să-l joace. 

eroic, cronica moldovenească însemnă doar atît: „În anul 
6970 (1462) iunie în 22, a fost rănit Ştefan voievod în glesnă 
de pușcă la cetatea Chiliei“. În Chilia erau puști, tunuri ungu- 
rești — și pușcași unguri — de la Ioan Hunyadi, purtînd cor- 
bul cu inel în plisc, stema Casei lui, care fură aduse înapoi 
în Ardeal numai la 159516, cînd oști moldovenești și oști 
de peste munţi cuceriră de la turci Smilul, Ismailul vecin 
cu Chilia, unde „puștile“ fuseseră strămutate după 1500. 
Și Ștefan avuse fără îndoială „puștile“ lui, așa încât în jurul 
Chiliei bătură câteva zile necurmat tunuri moldovene, tunuri 
ungurești și tunuri turcești. Vlad alergase pentru a scăpa 
această cetate, singura din ţara lui care era vrednică de acest 
nume ; el găsi însă, poate, pe ocrotitul său de odinioară ple- 
cat înapoi, cu acea rană grea la picior, de care Ștefan nu se 
lecui cu totul niciodată. 


Luarea Chiliei de Ștefan (1465) 


Cu orice preţ și Chilia trebuia luată. În mijlocul iernii, 
printr-un atac neprevăzut, Ştefan apăru înaintea cetăţii de 
mult rîvnite, noaptea, la 23-24 ianuar 1465, şi iarăși tunu- 
rile moldovenești începură a bate cetatea din ostrov, fără 
ca, data aceasta, corăbii din mijlocul Dunării să ajute îm- 
potriva pușcașilor unguri cari apărau stăpînirea Hunyadeș- 
tilor, ce dădeau poate tot acestora veniturile ei. Încunju- 
rarea ținu trei zile, și acuma ungurii nu se mai putură ţinea. 
A treia zi ei închinau cetatea, în care Ştefan puse pe pîr- 
călabii Isaia și Buhtea, spre mulțămirea locuitorilor ro- 
mâni, cari se spune că ar fi ajutat chiar la prinderea căpi- 
tanului muntean și la darea oraşului”. 


16 V, Iorga, Acte și fragmente, I, p. 139, 141. 

17 Notiţă mai bogată, în letopisețul moldovenesc; mențiune greşită 
în Dlugosz, XIV, p. 408—409; cf. Iorga, Chilia și Cetatea Albă, p. 129 şi 
urm. După Dlugosz, Radu ar fi luat de la unguri Chilia, ceea ce înseamnă 
că ungurii din Chilia-l recunoscuseră pe el în locul lui Vlad. 

VI 


Înfrîngerea ungurilor la Baia (1467) 


Peste doi ani, la sfîrșitul anului 1467, după ce Matiaş 
Corvinul, regele Ungariei, potoli o mișcare a sașilor din 
Ardeal, cari voiau Crai nou dintre dînșii, el socoti că a venit 
vremea să răzbune asupra lui Ştefan prada din Secuime, 
luarea Chiliei și tainica sprijinire a sașilor. Deci năvăli în 
Moldova. 


Din cronicile străine contemporane știm cum se alcătuia 
oastea regală: obișnuitele banderii feudale, cu palatinul, 
episcopul de Fiinfkirchen și corpurile speciale ale privilegia- 
ților, secui și sași. Să fi avut 10.000 de oameni vrednici 
de a fi numiți ostași (40.000, în Dlugosz). Îl întovărășea 
însă vestitul șef boem Ioan de Giskra, ai cărui oameni adu- 
ceau cu dînșii deprinderea noului război al pedestrimii, lup- 
tînd disciplinat în cercul carelor ferecate. Oastea avea și 
multe „puști“ ușoare. 


Războiul acesta pe vremea de iarnă era o încercare 
de surprindere. La 19 novembre ardea Trotușul, la 29 oștile 
erau în Roman, care fu ars la 7 decembre, cu cetatea de 
lemn, cu tot, după ce tabăra stătuse acolo zece zile. Nicăiri 
nu fusese cea mai mică împotrivire a moldovenilor. O ceată 
arse și Tîrgul Neamțului. Nici o cetate de piatră nu fusese 
atacată însă. În Baia se făcu însă un nou popas, înainte 
de a trece spre Suceava, pentru a pune în scaun pe 
domnul cel nou, Berindei. Orașul fu întărit după datina 
husită, 

În noaptea de la 14-15 decembre, Ştefan, ascuns atunci 
între Moldova și Șomuz, năpădi asupra vechiului tîrg săsesc. 
El avea cu dînsul puterile obișnuite: boieri, viteji, voinici- 
iunaci, iar ca gloată, pe ciobanii și plugarii muntelui. În 
mijlocul flăcărilor care nimiceau vechile case de lemn, gar- 
durile de răchită și copacii livezilor, ungurii prinși după 
masă, beți de vin și de trufie, fură în mare parte nimiciţi, 
în zborul pripit al săgeților trimise de flăcăi. Peri în măcel 
și loan Daróczy, voievodul Ardealului, iar regele primi trei 
săgeți, în spate cu toatele. 

La întors drumurile se găsiră închise de păduri răstur- 
nate, și abia putu să se strecure oastea, fără tunuri, cară 
și bagaje înapoi acasă. 


Astfel e povestită lupta de: a) letopisețul slavon cu carac- 
ter oficial, un fel de „monitoriu“ laconic și eroic al timpului; 
b) de Dlugosz, care a întrebuințat, vădit, însăși scrisoarea 
de biruință, pierdută astăzi, a lui Ştefan, 

Cel ce vorbește din partea ungurilor, Bonfiniu!%, adauge 
câteva lămuriri nouă, dintre care unele, acelea anume care 
privesc rezultatul luptei, sînt vădit false, Cine ar putea admite 
că la Baia au căzut 7.000 de români, unii măcelăriți ca 
prinși, după „înfrîngerea“ lor, iar dintre năvălitori numai 
1.200? Iarăși nu e de crezut ca Ştefan, care fusese prins 
pe neașteptate, să fi avut vreme a întări pasul pe unde 
pătrunsese Matiaș, răsturnînd păduri în calea lui. Că un- 
gurii ar fi aflat de planul lui Ştefan — se dau și amănunte 
cu privire la felul cum s-a făcut descoperirea —, o spune 
Bonfiniu, pentru a putea adăugi apoi că toate erau în bună 
rînduială la oamenii craiului, că pe ulițile întortocheate ale 
Băii fusese așezată călărimea (!)20, că în piață păzea straja, 
iar la casa regelui, 200 de veterani, care ar fi făcut minuni, 
că măria-sa însuși, în loc să fi fost îngreuiat de bielșugul 
băuturii scumpe, cum ni e îngăduit a crede nici n-a luat 
parte la masă2l, lăsînd însă pe ceilalți a petrece mai departe, 
pe cînd el lua cu sîrguință și iuțeală măsurile trebuincioase 
pentru apărare. 


O singură deslușire o culegem cu oarecare încredere, Bio- 
graful lui Mateiaș craiul arată precis în ce loc s-a dat lupta 
pentru viaţa sau moartea regelui, căci Bonfiniu însuși recu- 
noaște că „în acea noapte s-a luptat mai mult pentru viață 
decît pentru demnitate“22. Matiaș își avea gazda în piață, 


18 Cf. Dlugosz, XIV, p. 495 — 497 V, Gheorghe I. Brătianu, în Revista 
istorică, V, p. 216 şi urm. 
19 P, 396—397. 

20 Praefectos equitum extemplo cogit, imminens ab hoste periculum 
enarrat, omnes clam arma summere praecipit, stationes in civitate per omnes 
vias portasque disponit. 

21 Incoenatus ipse mensae se substraxit. 

2 Ea nocte pro vita potius quam dignitate pugnatum. 

la care duceau două drumuri; în piață era biserica; de cea- 
laltă parte a pieței, în față cu casa locuită de rege, se afla 
locuința, acum părăsită, a episcopului catolic23. 


Baia, veche așezare săsească, avea, în adevăr, în mij- 
loc o piață; Alexandru cel Bun, cu gîndul la soția sa cato- 
lică, îi dăduse o biserică de piatră, ale cării rămășițe trăiesc 
încă, în curtea proprietății. Acolo deci unde astăzi buruieni 
sălbatece cresc în umbra copacilor neîngrijiți, unde ume- 
zeala deslipește piatră de piatră, acolo s-a dat lupta din 
decembre 1467 pentru izgonirea ungurilor din Moldova. Cu 
bunăvoință din mai multe părți, cu muncă sîrguincioasă, 
condusă din mai multe părți, s-ar putea dezgropa fără îndo- 
ială urme neprețuite ale vechii încăierări hotăritoare. Focul 
din acea noapte n-a atins biserica cea cu cinci altare, și 
pînă tîrziu în veacul al XVII-lea acest lăcaș „fără păreche în 
Moldova“ își înălța clopotnița puternică „asemenea cu o 
cetățuie“24. Dar Baia cea cu 6.000 de locuitori, ca și Tro- 
tușul, nu se mai ridică din această nenorocire; atîta ispravă 
făcuse regele catolic, apărător și răspînditor al catolicismu- 
lui: stricase două dintre cele mai însemnate așezări catolice 
din Moldova. O nouă pradă a Secuimii, făcută „cu iuțeala 
vijeliei“25, — de bună samă chiar după plecarea lui Matiaș 
din Ardeal, unde se zăbovi câtva timp, pedepsind cu moarte 
și pe „pretendentul muntean Mihail“, care ar putea fi pre- 
tendentul moldovenesc Berindei, bănuit de trădare; acest 
„domnișor“ nu se mai ivește, în adevăr, după această dată. 
Ştefan avea cu dînsul toată călărimea de 7.800 de oameni?! 
a vitejilory el momi pe Petru Aron la o întîlnire cu boierii 
cari arătau în scris a-i fi prielnici, și-i tăie capul ca unui hoț. 

Războiul din 1467 nu e pentru cine-l privește de aproape 
decît înnoirea, de Ștefan, a încercării lui Vlad din 1462; 


23 In parte fori regis erat hospitium qua ad episcopatum spectat: 
ubi duae quoque viae congruunt, quae basilicam amplectuntur. 

24 V, vizitația din 1636, Acte și fragmente, I, p. 80; Bandini, ed. V. A, 
Urechiă, în An. Acad. Rom., X, p. 234 și urm. 

25 Quasi quaedam tempestas. 

26 Bonfiniu, loc. cit. 

2? Dlugosz, XIV, p. 525. 

numai cît tabăra prost păzită a unui rege ungur, fie și aju- 
tat de bande husite, se putea nimici mai ușor decît a împă- 
ratului turcesc. 


VII 
Lupta cea dintăi cu tatarii (1469) 


Îndată începură războaiele lui Ştefan cel Mare cu domnul 
român de peste Milcov, Radu cel Frumos, care, după în- 
frîngerea hotărîtoare a ungurilor, se putea sprijini numai 
pe turci şi reprezinta de fapt puterea și înrîurirea lor din- 
coace de Dunăre. 

Acum ni lipsesc bogatele știri de obîrșie apuseană. Avem 
numai mărturisirile scurte ale cronicei moldovenești, fiindcă, 
letopiseț muntean n-a fost niciodată pentru acest timp; 
ceva mai răsună și în Dlugosz, dar fără însemnătate pen- 
tru istoria militară, 


Îndemnaţi de Radu, tatarii năvălesc întăi în Moldova. 
Încă neatîrnați de turci, acești stăpîni ai Rusiei răsăritene 
și ai Crimeii, ai Crîmului, trăiau risipiţi prin sate,unde robii 
li lucrau cîmpul și li păziau vitele. E vechea viață a semin- 
țiilor turcești, (...] Pe munca robului și pe cîștigarea răz- 
boinică a celorlalte prăzi era răzimat tot rostul tatarului, 
În fiecare primăvară tineretul pornea spre țerile mai slab 
apărate, de unde se puteau aduce muncitori fără plată ori 
prinșii cei mari, cari se răscumpărau cu bani grei. Aveau 
armele îndătinate ale năvălitorilor lui Ginghizhan și Timur; 
mai ales arcul, cu săgeată fără greș; de oblîncul șelei spîn- 
zura ștreangul pentru legarea celor robiți. 

Odată ţerile noastre atîrnaseră de tatarii Hordei de Aur, 
Hordei celei mari, care în veacul al XIV-lea se sfărîmase 
în bucăţi, din care aceasta, a crîmlenilor, era una. Cetatea 
Albă fusese tătărească, pînă ce o luară genovezii, iar moldo- 
venii se așezară în ea numai supt Alexandru cel Bun. Pe 
la 1360 mai era încă la hotarele noastre un Dimitrie, căpe- 
tenie a tatarilor botezaţi?8. „Țeri tătărăști“ se chemau pînă 


38 Zimmermann — Werner, Urkundenbuch, II, p. 315, nr. 917: Deme- 
trius, princeps Tartarorum, 

pe la 1400 părţile Chiliei și Cetății Albe??. Despre lupta cu 
tatarii, la „Vlădiciu pe Nistru“ — sat necunoscut — a lui 
Iuga Coriatovici, pretinsul domn moldovenesc din anii 1370, 
nu s-a vorbit nimic mai sus, fiindcă, pe lîngă argumentele 
aduse recent30, și astăzi eu cred?! că documentul din 3 iulie 
1374, care o pomenește și dă numele unui lacșa Litavor, 
„locţiitor“, la Cetatea Albă — ar fi un Litovoi —, e fals32, 
Dar după moartea lui Alexandru cel Bun, cînd Moldova era 
stăpînită, după multe lupte, de cei doi frați Ilie și Ştefan, 
împăcaţi numai de formă, și pentru scurtă vreme, o ceată 
de tatari pradă în novembre 1439 Ţara de Sus, ajungînd 
pănă la satul lui Botăș, Botășanii. Peste cîțiva ani, în de- 
cembre 1440, Ţara de Jos pate de pe urma lor, arzîndu-se 
Vasluiul și Bîrladul3. Deoarece un oraș era al lui Ilie și 
altul al lui Ştefan, se poate ca ei să fi încercat a se scoate 
prin chemarea acestor prădători sălbateci, a căror iuțeală 
de oameni deprinși cu stepa nemărginită întrecea și „vi- 
tejia“ vitejilor Moldovei. Mai tîrziu, pe la 1450, tatarii se 
ațineau în preajma Cetăţii Albe, rătăcind la pîndă după 
carele negustorilor ce mergeau spre Caffa, marele port geno- 
vez al Crimeii, în pustiurile de dincolo de Nistru, de unde 
şi numele de „Bialogrodensi“ (poloneşte: Bialogrod — Ceta- 
tea Albă), ce li se dă%. Petru Aron se temea de tatari. El 
avea la dînsul doi prinți tătărăști, fiii hanului Seid Ahmed, 
prinși în împrejurări necunoscute. 

Ștefan căpătase pe cei doi prinți tatari cari încăpuseră 
în mîinile înaintașului său. Hanul Hagi-Ghirai ar fi vrut 
bucuros să-i aibă în mînă, și el îi va fi cerut, însă în zădar, 
Așa va fi dorit și după moartea lui urmașul Mengli. Dar 
nu acești tatari se porniră în vara anului 1469 asupra Mol- 
dovei, ci tatarii ceilalți, de la răsăritul rîului Volga, ai Hor- 


22 Cipariu, Archivu, p. 77—78; p. 37; Hasdeu, Istoria critică, ed. 
a 2-a, p. 5; Venelin, Vlaho- bolgarscaia gramotă, p. 9; Meletici şi Agură, în 
Sbornicul din Sofia, IX (1893), p. 327—328; cf. Chilia și Cetatea Albă, 
p. 73. 

30 P, P. Panaitescu, în Omagiul Hrusevschi. 

31 Cf. Studii și documente, V, p. 596 şi urm. 

32 V, Hasdeu, storia critică , I, p. 89. 

33 Bogdan, Cron. inedite, p. 50. 

a Cf. şi Hurmuzaki, II?, p. 675—677, nr. 516. 

35 Ibid. p. 694—699. 

dei de Aur, peste cari stăpînea Mamac. Ei porniră totodată 
asupra. Rusiei polone și a Moldovei. Pe cînd o ceată apuca spre 
Jitomir și Trembowla, cealaltă trecea Nistrul [...]. Nu ajun- 
seră însă pînă la Prut. Pîrcălabii de Soroca și Orhei, ca și 
cetele de săteni, cu moșie din partea domnului, cari „erau 
strajă împotriva tatarilor“% nu ființau încă, dar ștafete 
dădură de știre lui Ştefan. El însuși porni cu cei 1.500-2.000 
de viteji și cu boierii [...] Într-o ciocnire la Lipinți — cea 
de-a treia — în codri, tatarii fură biruiţi; fratele lui Mamac, 
Eminec, și poate și fiul lui, erau între prinșii moldovenilor, 
cari nu voiră să-i dea înapoi (20 august 1469). După biru- 
ință Ștefan trase învățămîntul ce trebuia: făcu cetate la 
Orhei, așezînd acolo un pîrcălab care se întîimpină încă din 
octombre al acestui an%, și împărți pămîntul în „pustie“ 
străjerilor celor noi ai graniței8. 

După Dlugosz moldovenii ar fi biruit în cele două lupte 
dintîi numai, iar în a treia ar fi fost bătuţi de tatari, cari, 
totuși, pierdură atunci pe „fiul lui Mamac“, căzut în mîinile 
românilor; supt ochii soților tatari, Ştefan ar fi pus să-l 
rupă-n patru; apoi solii înșii ar fi fost puși în țapă, afară 
de unul care, cu nasul tăiat, duse acasă vestea grozavă. 
„Astfel Ştefan a răzbunat pe morții săi“. Cîtă crezare tré- 
buie să se dea știrii nu se poate spune. 


VIII 
Luptele lui Ștefan cu Radu cel Frumos (1470—1473) 


Printr-o năvălire de iarnă — iarăși o surprindere — Ștefan 
ardea, la 27 februar 1470, Brăila. O „prăda și o strica“, 
spune letopisețul moldovenesc. 

O veche cetate, care păzea singurul vad în adevăr adu- 
cător de bogăţie al principatului muntean; aici veneau și 


3% Bogdan, Documentul Răzenilor, p. 5. 

37 Uvicariul, XVIII, p. 33. 

38 Cf. şi Iorga, Ist. lui Ștefan cel Mare, p. 118 şi urm., 325—326. De- 
scrierea luptei în Dlugosz, XIV, p. 530—532; o scurtă notiță cu data în 
cronica moldovenească, versiunea din Putna, Bogdan, Cron. mold. înainte 
de Ureche, p. 145; Letopisetul lui Azarie, p. 92. 

corăbii din Constantinopol3?. De întăriturile ei nu se vor- 
beşte. Poate că nici nu era altceva decît lucrări de lemn 
ori o împrejmuire de gard bătut cu pămînt+?. Turcii le ar- 
seseră la 1462, dar ele fuseseră făcute din nou. Cu cele vreo 
2.000 de viteji, Ștefan putu culege astfel fără nici o pri- 
mejdie prada bogatei șchele dunărene. Radu alergă pănă 
la Buzău și ajunse de bună samă și la Brăila, dar elnu mai 
găsi acolo pe Ștefan. 


Înțeles cu unii boieri moldoveni, cari plătiră cu cape- 
tele pentru această trădare, Radu voi să năvălească în Mol- 
dova, peste un an, și tot în miezul iernii. Uciderea celor 
ce-l chemaseră, îl făcu să zăbovească pănă în mart. Luă 
drumul din 1457 al lui Ştefan însușit?. Acesta era însă în- 
științat acuma. El ieși înaintea vecinului dușman la Soci, 
în ținutul Bacăului, cu toată oastea lui. Aici se întîlniră întîia 
oară în chip deschis cetele de curteni și boieri ale munte- 
nilor cu oastea de viteji, voinici și gloată a Moldovei. Radu 
Vodă fu zdrobit: i se luară steagurile și buzduganul, „schip- 
trul cel mare“. Boierii lui, prinși, fură tăiați, afară de doi 
(7 mart 1471). 


Din ceas în ceas putea veni biruitorul să-și răzbune. 
Atunci se întări întîia oară de către Moldova Ţara Româ- 
nească. La Milcov, la vărsarea lui în Siret, se zidi cetatea 
Crăciunei ; deasupra Teleajenului, la Vălenii de Munte de 
astăzi, se înălțară zidurile unei a doua cetăţi, care se numi 
după această apă: Teleajenul; linia Ialomiţei era apărată 
prin cetatea din Gherghița, a Prahovei, prin aceea din Flo- 
vești, a Dîmboviţei, prin întărirea cetățuii Bucureștilor. Ast- 
fel credea Radu să-și poată păstra țara, fără să cheme nea- 
părat pe turci, ocrotitorii săi, de cari și el avea de ce să 
se teamă. 


3 Wavrin 

40 Chalkokondylas. 

a Cf, Iorga, Studii şi doc., III, p. XXXIV. 

42 Iorga, Ist, lui Ştefan cel Mare, p. 129. 130, pentru împrejurările 
politice. 

43 Cf. Jablonowski, Sprawy woloskie za Jagellonow, în Zródla dziejowe, 
X, Varşovia, 1878, p. 28—30; Dlugosz, XIV, p. 557, V. şi mai departe. 

Radu ieși în tabără și la 1472, dar numai în toamna 
anului următor, cînd putea fi sigur că turcii nu se vor ames- 
teca, dădu Ştefan lovitura cea maret. larăși letopisețul mol- 
dovenesc e singurul izvor. La 8 novembre oastea lui Ștefan 
întreagă era strînsă la Milcov: aici se împărțiră steagurile, 
semn de război. Radu trebuia să fie înlocuit cu pribeagul 
care-și zicea Basarab vodă, și pe care lumea-l poreclea La- 
iotă. La „vadul apei“, al „rîului“, — și acest rîu nu putea 
fi Milcovul însuși, apărat de cetatea Crăciunei, ci Rîmnicul 
Sărat, — aștepta Radu. O adevărată luptă nu se încleștă, 
dar cete-cete se loviră, și vitejii personale se făcură timp 
de trei zile. Fără să se fi hotărît războiul, Radu fugi în noap- 
tea de 20 spre 21 către București. Ștefan îl urmări cu atîta 
înverșunare, încît la 23 noaptea el era supt întăriturile ei 
și Radu trebui să fugă mai departe, cetatea nefiind în stare 
de a se împotrivi mai multă vreme. 


Biruitorul luă pe doamna Maria și pe fiica ei, numită 
tot astfel — o viitoare doamnă a Moldoveit —, împreună 
cu visteria, și se întoarse. Peste o lună, însă, „15.000“ de 
turci, veniți fără îndoială din Giurgiu, dat înapoi de Radu 
încă de la început turcilor, așezau din nou în scaun pe acesta, 
tăind pe pîrcălabii moldoveni și izgonind pe vodă Basarab 
(23 decembre). Begii dunăreni trecură Siretul, și apucară, 
fără a fi opriți de nimeni, pînă la Birlad, unde puseră ta- 
băra, la 31 decembre. De aici apoi roiră achingiii, navrapii, 
prădînd Moldova pînă departe; Radu-i călăuzise. Pe cînd 
soseau în Polonia, la Curtea din Galiţia a regelui Casimir, 
douăzecei și opt din steagurile luate muntenilor, învinsul de 
la Rîmnicul Sărat se odihnea, în sfîrșit, mulțămit, la Bucu- 
rești16. 

Ștefan, care alergă îndată, oprindu-se la Vaslui (ianuar 
1474), unde stătu un timp cu doamna, cu fiul din flori, 


4“ Pentru împrejurările politice, v. Ist. lui Ştefan cel Mare. 

45 Dlugosz scrie: „duas filias“. 

46 V, și Dlugosz, XIV, p. 600—601. Solul moldovenesc la rege ar fi 
fost Ștefan „Thurkulecz“, „cu alții“; aceasta ar însemna „Lurculeţ“, dacă 
n-ar fi mai bine a se admite „purkulab“ — pircălabul. Ştefan vorbea de aju- 
torul turcesc pe care-l avuse Radu la Rimnic, şi pentru ca să aţiţe pe creș- 
tini împotriva dușmanului său: turcii erau prea mult ocupați în Asia pentru 
ca să fi lăsat în cetățile dunărene mai mult decît garnizoane slabe. 


72 


Alexandru, și cu fiica, Elena, arătă polonilor că în cetă- 
tile cele nouă ale Radului păzeşte acum oaste turcească, și 
că deci împăcare între dînsul și cel care i-a prădat țara cu 
păgînii nu se poate. Cîtva timp el se temu de un atac al 
beglerbegului Rumeliei însuși, Soliman hadimbul sau eunu- 
cul, care se întoarse încă din toamnă de pe cîmpul de luptă 
împotriva marelui șah turcoman al Persiei și Asiei Centrale 
Uzun-Hasan“. Cînd însă beglerbegul începu, cu toate pu- 
terile sale, lupta împotriva cetății Scutari, în Albania45, i se 
făcu lui Laiotă rost de luptă împotriva lui Radu. Dacă, s-ar 
păstra un letopiseț muntean, el ar pomeni ziua cînd peri 
acesta; letopisețul Moldovei nu face însă învinsului de la 
Soci și Rîmnicul Sărat această cinste. 


La o ciocnire cu turcii știa însă Ştefan că va ajunge. 
El luă deci măsuri la toate granițele sale. Tatarii, veniți 
supt Haidar, fiul hanului Crimeii, se opriră la Camenița 
(iunie), știind că la Hotin e pază bună. Laiotă se dăduse 
de partea turcilor, pentru că nu putea domni altfel. Ştefan 
se uni, dacă nu cu Matiaș, învinsul de la Baia, măcar cu 
oamenii acestuia în Ardeal — erau acum doi păzitori de 
hotar acolo: Joan Pongrácz și Vlasie Magyar, vestitul Ma- 
ghiarbalaș — pentru a înlocui pe noul tributar al turcilor. 

Încă din 1473 Ştefan era stăpîn în cetatea de la Milcov 
a Crăciuneit?, așa încît pe aici nu se mai putea trece: de 
aceea vor fi apucat begii dunăreni nu drumul, de atîtea 
ori călcat de oști, care duce spre Suceava pe malul drept 
al apei cu același nume, ci altul, nou, pe malul drept, care 
răzbea la Birlad, pentru ca de aici prin Vaslui și Iași să 
ajungă la una din căile de negoț ce plecau din Suceava. 
Lui Ştefan îi stătea însă în cale cetatea Teleajenului, Vă- 
lenii, și nu Gherghița însăși. La 1 octombre 1474, știind 
bine că turcii vin, și nevroind ca ei să aibă această înlesnire, 
domnul Moldovei luă cetatea și '„tăie capetele pîrcălabilor, 
şi prinse pe soțiile lor, și atunci a luat mulți țigani, și ceta- 
tea a ars-o“. Asprimea lui Ştefan față de pîrcălabi s-ar înțe- 


47 Iorga, Istoria lui Ștefan cel Mare, p. 144—145. 
45 V, Iorga, Gesch. des osman. Reiches, II, p. 172, 
49 Cf, Jablonowski, loc. cit., p. 28—29. 

lege prin vreo năvălire ce ar fi făcut-o ei asupra ținuturilor 
moldovenești vecine. 

Laconic, letopiseţul moldovenesc înseamnă apoi că peste 
patru zile se dă lupta „cu ungurii și cu Țepeluș“, adecă 
între Laiotă și „fiul“ său Basarab cel Tînăr, căruia pentru 
cine știe ce isprăvi i se alipise această poreclă de Țepeluș. 
Basarab cel Bătrîn biruit în ziua aceea — unde, nu ni se 
spune, dar la 20 — și el era înfrînt. De bună samă luptele 
se vor fi dat însă pe acolo pe unde Vlaicu vodă se apărase 
împotriva voievodului Ardealului, și Vlad cel din 1396 avuse 
amîndouă luptele lui cu Stibor, noul voievod ungur de peste 
munți50. 


IX 
Lupta de la Podul Înalt (1475) 


Întors din Țara Românească la sfîrşitul lui octombre 
1473, Ştefan trebui să facă fără zăbavă tabără de apărare 
ca și în 1472. Şi într-un rînd și în celălalt, el cuteza să facă, 
față de o năvălire turcească, ce nu se mai făcuse pănă a- 
tunci de nimeni: să taie calea nă ăvălitorilor, dîndu-li fățiș 
o luptă de la care atîrna toată soarta războiului și întreg 
viitorul țerii. 

Își așeză tabăra la Vaslui. Locul i se părea cel mai po- 
trivit pentru o așa de primejdioasă încercare, fiind așezat 


50 Ştiri, numai în letopisețul moldovenesc; cf. An. Acad. Rom., XXVII, 
p. 117. 

Locul din cronica munteană: „ în aceiaşi lună la 5 a fost război cu 
ungurii şi cu Țepeluș, și au fost învinși; la 20 din aceiaşi lună a fost bătut şi 
Basarab“, ar putea fi tălmăcit ca o luptă îndoită a lui Ştefan, care să fi 
bătut întăi pe ungurii veniți cu Țepeluș şi apoi și pe Laiotă. Dar atunci 
pentru cine lupta el? Și cum se explică ajutorul unguresc al lui Matiaș, 
prezența secuilor în oastea împotriva turcilor, laudele regelui unguresc și 
deplina împăcare cu dînsul? De ce Laiotă merge cu turcii și Țepeluș se adă- 
postește la Ştefan? Ce rost ar fi avut ca, supt amenințarea turcilor, Ştefan 
să pornească încă un mare și greu război? Totuși, și Dlugosz, p. 623, pre- 
tindea că Ştefan bătuse pe Magyar, care prăda Țara Românească, în frun- 
tea a 6.000 de unguri, și-l izgonise: „paulo ante sex millia Hungarorum, 
terram Valachiae ex praecepto regis Mathiae vastantium, Magerbalasch , 
duce eorum, aegre sibi fugam consulente, usque ad internecionem prose 
travisse“; p. 623, Cf. şi Iorga, Ist. lui Ștefan cel Mare, p. 330—331. 


74 


pe o diîlmă, cu un ținut de păduri împrejur, tăiat de văi 
adînci și întortocheate, prin care curg rîuri care sînt în cea 
mai mare parte din timp mlăștini cleioase. La 29 novembre 
Ştefan scria din Vaslui, cerînd ajutor de la Papă5!. Avea 
cu dînsul toată oastea, pînă la hînsarii prădalnici; ca unul 
ce stăpînea de fapt, încă din 1469-1470, Secuimea, aceasta-i 
veni în ajutor cu 5.000 de oameni; trupele ardelene care 
izgoniseră pe Laiotă alergară la dînsul, în număr de 1.800 
de ostași, dar fără căpeteniile lor, cari nu voiau să încurce 
pe rege cu turcii, 


Beglerbegul Soliman trecu Dunărea pe gheață în decem- 
bre, pe la Nicopol, vadul lui Mohammed al II-lea. De aici 
se poate amenința mai bine Ardealul și trimete apărătorii 
lui acasă. Cine venea cu un beglerbeg știm: spahiii lui toți 
și câți ieniceri îi dădea sultanul, deci nici într-un chip cei 
120.000 de oamenit?2 cari se socot de obicei. Laiotă, așezat 
din nou în domnie, fără luptă, se adaugi turcilor cu cetele 
lui de curteni și boieri, simțitor împuținate de înfrîngere. 
Astfel, cu muntenii și salahorii bulgari, cu achingiii prădal- 
nici înainte, se trecu vadul Siretului. 


Oastea merse în liniște pînă la Birlad, unde begii Dunării 
poposiseră cu un an înainte. Mai departe se întra în necu- 
noscut. Totuși, se ajunse la Vaslui în bună rînduială, cu 
toate că drumurile erau pline de noroi adînc, într-o neaș- 
teptată dezghețare, și neguri se ridicau desupra apelor cres- 
cute. Dar și mai sus, pe drumul Iașului, acolo unde rîul 
adînc al Bîrladului primeşte șuvița de apă noroioasă a Raco- 
vățuluit?, fiind din toate laturile desiș de pădure, se întîlni 
oastea creștină. Cronicarul polon, care copie știri venite din 
Moldova, hotărăște locul astfel: pentru călugărul de la Putna 
care scrie letopisețul lui Ștefan vodă locul de luptă e numai 


51 V, Iorga, Istoria lui Ștefan cel Mare, p. 148—149. 

52 În cronica lui Angiolello-Donado da Lezze, ed. Ursu, 1910, se socot 
30.000 de călări (p. 83). 

53 Circa paludem Rakowyecz et fluvium Berlad; Dlugosz, XIV, 
p. 621. 

„la Vaslui“ (na gacasn). Ureche singur va numi, mult mai 
tărziu, „Podul Înalt“54, 

Același călugăr înseamnă doar biruința în smerite cuvinte 
de laudă către Dumnezeu, dînd ziua: 10 ianuar 1475, care 
se întărește şi prin documente. Dlugosz știe numai că se- 
cuii erau în frunte și nu pomenește de unguri, al căror rol 
îl arată regele Matiaș în scrisorile-i trufașe de după izbîndă. 
Cu bucurie, polonul, dușman al ungurilor, înseamnă că ei 
au fost „striviți“56, Atunci Ștefan însuși hotărî, aruncîndu-se 
asupra dușmanului „cu 40.000 de oameni, în cea mai mare 
parte țerani“57. Urmează prada, goana, fuga de cîteva zile 
a turcilor, plecarea corăbiilor împărătești denaintea. Chiliei 
și Cetăţii Albe, care se apăra din greus8, și apoi obișnuitul 
mare ospăț, la care voinicii de ispravă se fac viteji, cu pă- 
mînturi. Se taie, se trage în țapă, răspingîndu-se cererile 
de răscumpărare, Patru begi, treizeci și șase de steaguri, 
din cele patruzeci prinse, merg la regele Casimir, de al cărui 
ajutor era nevoie neapărat față de amenințătoarea întoar- 
cere ofensivă a turcilor. Și papa din depărtata Romă își 
are partea lui din glorioasa pradă, ba chiar și craiul Matiaș, 
cu care, de fapt, se făcuse încă de mult împăcarea. 


Lămuririle pe care le adauge Ureche după tradiția păs- 
trată pănă în zilele sale cuprind, pe lîngă unele știri folosi- 
toare, altele care nu se pot admite. Astfel, în ianuar, era 
desigur cu neputinţă să fi „slăbit caii turcilor cei gingași“ 
— pe o vreme cînd spahiii din Europa aveau în parte cai ca și 
ai noștri— pentru că Ştefan „a fost învățat de au pîrjolit iarba 
peste tot locul“. Explicația biruinței fulgerătoare prin negura 
cea mare, „cît nu se zăreau unul cu altul“, poate fi însă, cum 
vom vedea, adevărată, ca și înșelarea, stratagema cu sunetul de 
„buciume și trîmbițe“, „care, dînd semn de război“, făcu 


5 Cf. şi Burada, în Rev. p. ist. arch. și fil, II, p. 429; Xenopol, 
Ist. Românilor, II, p. 323—324. 

55 Col. lui Traian. VII, p. 423—424; Acta extera, V, p. 300 —La Dlu- 
gosz: 17. 

56 Acies ... obtritae. 

5? In quibus maior pars erat agrestium. 

58 Cf. Iorga, Chilia și Cetatea Albă, p. 139 — 140. 

59 Scrisoarea din Buda, Iorga, Acte și fragm., III; V mai departe. 

pe turci de nemeriră în „apă și luncă“ 50, trebuind apoi să 
băltăcăiască prin mlaștină și să taie copacii, să „sfărîme 
lunca“ pentru a-și face drum, pe cînd Ştefan îi lovea în 
spate, „din dos“, „cu oaste tocmită“. Spahiii, neavînd unde 
să se desfășure și să se refacă, să se „tocmească“ și să se 
„îndrepteze“, fură astfel „tăiați în desime“, luîndu-li-se și 
Puștile. Fugarii ar fi ieșit din codru „în lume“, abia „unde 
purcede apa Smilei“. Se adauge și aceea că urmărirea birui- 
torului a ținut pănă la Vadul turcilor, de lingă lonășești, 
la Siret, — simplă potriveală, firește, după acest nume de 
„vadul turcilor“. 

Acestea le aflăm de la Ureche, și trebuie să le primim 
numai cu acea îndoială critică pe care o inspiră orice izvor 
tîrziu. El spune și de movilele morților care s-ar putea găsi 
și astăzi, și care au îndemnat pe învățătorii de la Rebricea, 
ca și ființa pănă astăzi a bisericii lui Ştefan de la Scînteia 
vecină — biserică în care se deosebesc liniile arhitecturii 
din acel timp — și șanțurile de la Şcheia, să propuie ca loc al 
luptei lunca de lîngă un riuleț din acele părți. Cu privire la 
acele movile, un călător polon, Stryjkowski, care a străbătut 
țerile noastre pe la 1570, zice că le-a văzut „lîngă balta Raco- 
văţului, în apa Bîrladului“ — deci el transcrie, în ce privește 
locul, pe Dlugosz, — și a descoperit și trei cruci de piatră, 
cum zice că le-ar fi găsit și pe locul celei dintăi lupte la 
Posada ®t. Dar el pare să fi fost înșelat de crucile, fără însemnă- 
tate istorică, ce mărgenesc de atîtea ori drumurile noastre, 


Podul, care se rupe, și mulți se îneacă, zăpăcita năvală 
peste sfărîmăturile lui, săgetarea de români a celor buimă- 
ciți se întîlnesc și în povestiri italiene contemporane 2, așa 
încît în privința acestui amănunt nu mai poate fi vreo îndoială. 
Nimicirea prin foc a locuințelor în calea turcilor și retragerea 
la munte, măsură potrivită cu datina românească de a lupta, 
și luată încă de Țepeș în 1462, e atestată de serisoarea unui 
negustor ungur, cu care vorbise „un român care însuși 
fusese la luptă“ 63, Românii sînt 60.000 (!). Locul luptei 


60 Și o scrisoare contemporană vorbeşte de „certa palude“; Iorga, 
Acte și fragm., III, p. 35. 

61 Hasdeu, Arch. istorică, II, p.: 7, 11. 

62 Analele Magno; lorga, Acte și fragm., III, p. 87. 

63 Ibid, p. 92 şi urm. 

se arată în acest prețios izvor astfel: „lîngă apă erau două 
înălțimi, de o parte și de alta, și o cale la mijloc: pe acolo 
trebuiau să treacă“ 64, Pe fiecare înălțime se așează oameni 
cu tunuri, cari trag, la un semn dat, „de șepte ori“. Şi negura 
se adeverește: „și era negură“, spune scrisoarea. În chiot 
încep turcii. Cînd ajung „la strîmtoare, de nu se putea da în 
lături“ 6, pornesc tunurile. Atunci aleargă secuii, — ca în 
Dlugosz, 5.000, față de 7.000 de turci cari ieșiră la lumină. 
„Și nici un secui nu trebuia să fugă, supt pedeapsă de moarte“. 
Ei răsping pe turci, dar cad 3.000 sau 1.500 din ai lor. 


Acum vine atacul lui Ștefan, cu pedeștrii români și 
tunurile, și oastea se risipește. Trei zile ține urmărirea, cale 
de douăsprezece mile, sute de mii de oameni înecîndu-se în 
Siret și în Brateș, a căror gheață, slăbită, se rupe. „Pe căi 
stau ca znopii pe cîmpul de secere“ %, Mulțimea îneacă, pe 
Dunăre, corăbiile cele dintăi. 


După alte scrisori, reproduse în cronica austriacă a lui 
Unrest 68, Basarab cel Tînăr, Țepeluș, ar fi făcut şi el ispravă 
în această urmărire a fugarilor, bătînd pe un pașă „creștin“, 
cu 8.000 de călăreți. Am înțelege atunci de ce acest vechi 
ocrotitor al ungurilor, care, după izgonirea din ţara lui, era 
acum în tabăra lui Ştefan, apoi în a lui Bâthory,a trimes 
spoliile, steaguri și arme, cai și trimbiţi, la Pesta, de unde 
cutare din aceste lucruri turcești ajunse în mîna unui nobil 
stirian, cunoscut cronicarului 68. 


Astfel, din cercetarea izvoarelor, această mai mare biru- 
ință a românilor se desface în următoarele acte: tabăra lui 


& „Nit weytt von dem Wasser sein zwen Berg auff zwayen Seytten 
und ein Weg dardurch: da haben sie durchziechn lassen“, tbid., p. 93. 

$ Und es ist nefflib gewesen. 

88 In ainer Eng das sy nitt auff die Seyten haben mugen weichen. 

®& Das sy lagen jn den Wegen alss dye Garben in eym Traufeld. 

6 Ibid., p. 96 şi urm. 

69 Ibid., p. 97 — 98 „Wasser-Wayda" e Basarab; dacă un alt izvor 
zice: Basarab Maior în loc de Minor, — Col. lui Traian, VII, p. 423—424; 
Acta extera, VII, p. 229—230, — nu trebuie să ne înșele; cf. Bogdan, Doc. 
și vegeste, p. 86—87; ed.a 2-a; p.133; V. și Iorga Îndreptări și întregiri, 
din An. Acad. Rom., 1905, p. 19 (117). 

Ştefan la Vaslui; venirea turcilor pe la Nicopol; trecerea 
Siretului de dînşii, așezarea moldovenilor la strîmtoarea. și 
la podul Racovăţului, unde dă în Birlad; atacul secuilor, 
cu pierderi mari; împroșcarea tunurilor; atacul personal al 
lui Ştefan cu infanteria țeranilor; urmărirea cu vitejii și 
hînsarii ; luptele lui Basarab cel Tînăr în Ţara Românească. 


„De Bobotează acum în urmă“, scrie, la 25 ianuar 1475, 
din Suceava Ştefan însuși, cu a cărui mărturie încheiem, „a 
trimes împăratul turcesc oaste nespus de mare a turcilor, 
120.000 de oameni la număr, și cu aceea avea ca fruntași 
pe cei mai de aproape, mai mari și mai iubiți oameni ai lui. Pe 
Soliman, pașă și Beglerbeg, cu toată Curtea“ — adică ienice- 
rii —, „acelui împărat și cu toți spahiii din Rumelia, și cu dom- 
nul din Țara Românească, cu toată puterea lui. Și Isa beg, 
Ali beg, Schender beg“ — cei trei Mihalogli, de la Dunăre 
— „Daud beg, Iacub beg, begul de Vucitrn“, ... nume nei- 
dentificabile —, begul din Sofia . . . , Piribeg, Tunus, Isac pașa 
și toți prădătorii lor“ — Husarn —, „cari sînt atotputernici și 
au fost voievozii acelei oștiri. Cînd am văzut noi o oaste așa 
de mare, ne-am ridicat vitejeşte, cu trupul nostru și cu ar- 
mele noastre, și li-am stătut împotrivă și, cu ajutorul lui 
Dumnezeu cel atotputernic, am învins strașnic pe acei duş- 
mani, ai noștri și ai creștinătății întregi, și i-am sfărîmat, 
și i-am călcat în picioare 70%, 


Încă din mai următor se încearcă o lovitură asupra 
Chiliei și Cetăţii Albe: Ștefan izbuti să răspingă, prin pîrcă- 
labii săi şi alți boieri, pe begii cărora li se încredințase această 
cucerire. La Cetatea Albă, moldovenii puseră mîna pe cele 
patru tunuri ce fuseseră coborite din corăbii; la Chilia duş- 
manii găsiră cetatea sfărîmată din porunca lui Ștefan însuși?!, 
care o făcu apoi și mai frumoasă, închinînd în ea și o biserică 
Sfîntului Nicolae. Astfel, pe cînd turcii luau Caffa în Crimeia 


10 Italieneşte, în Col. lui Traian, VII, p. 420—421 și Acta extera, V, p. 
301—302 ; nemţește, în Iorga, Acte și fragm., III, p.91—92 și o formă latină, 
originală, e pomenită, ibid. p. 92. 

"1 Iorga, Acte și fragm., IIT, p. 89. 

și castelul vecin al Mangupului (Theodori), de unde Ştefan 
își adusese cea de-a doua doamnă, malul moldovenesc al 
Dunării și Mării Negre scăpă de cucerire. 72 


X 
Lupta de la Valea Albă (1476) 


Răzbunarea sultanului fu amînată însă pentru anul 1476. 
Data aceasta, Ştefan trebuia să fie lovit din trei părți, și 
din toate fără ca el să fi putut să se aștepte: tatarii erau să 
năvălească pe la Ştefăneşti pe Prut, asupra Sucevei, co- 
răbiile erau să se înfățișeze înaintea Chiliei și Cetăţii Albe, 
iar turcii călăuziți și acum de munteni, erau să între, 
supt călăuzirea sultanului însuși, de-a dreptul, pentru a nu 
li se prinde de veste, prin vadul de la Isaccea. 


În mai Ştefan răspinse cererile turcești: cedarea celor două 
cetăţi, prinșii din 1475, fugarii din Caffa cari se adăpostiseră 
la Cetatea Albă, în sfârșit, haraciul pe trei ani "3. La Galipole 
se gătiră îndată corăbiile pentru Dunăre, iar la 13 mai sulta- 
nul ieșea din Adrianopol 74. 


Atacul împotriva cetăților dunărene nu izbuti nici data 
aceasta: ienicerii, cari se coboriră din luntri, fură răspinși. 
La Cetatea Albă, care fusese întărită pe rînd de pîrcălabul 
Fedorca, în 1440, de pîrcălabul Stanciu — pe vremea cînd era 
cîte un singur pîrcălab —, în mart 1454, primi nouă întăriri, 
făcîndu-se de iznoavă poarta cea mare, de pîrcălabii Luca 
şi Hărman, în 1475 — 1476%. Chilia, cum s-a văzut, fusese 


72 Iorga, Chilia și Cetatea Albă, p. 140 și urm. 

73 Iorga, Acte și fragmente, III, p. 56. 

74 Ibid.; Drumul turcilor în Angiolello, ed. Ursu, p. 86 şi urm. 

75 I. Bogdan, Inscriptiile de la Cetatea Albă și stăpînirea Moldovei asu- 
pra ei, din An. Acad. Rom. XXX. D. profesor Olgierd Gorka atribuie lui 
Hărman noua cronică, în limba germană, a lui Ştefan, pe care d-sa a găsit-o 
de curind ia München. Îl rugasem să mi-o comunice, dar, scrisoarea mea nea- 
jungîndu-i, a trebuit să mă lipsesc de acest neașteptat izvor, despre care mi 
s-au spus așa de atrăgătoare lucruri. 

clădită din temelii chiar după risipa din 1475, sau, mai bine, 
se risipise vechea cetate din ostrov și se făcuse în loc alta 
pe term, în față 7%. 


Nici năvala tatarilor din „câmpiile Cetăţii Albe“, cari 
veniră în număr de 10.000 și culeseră mii de robi, nu izbuti: 
pîrcălabii Cetăţii Albe îi bătură înainte de a trece Nistrul 
înapoi și li luară bogata pradă de oameni 7. 

Tatarii cari năvăliseră în Ţara de Sus, „cu doi hani un 
mîrzac“, trecînd Prutul, cum s-a spus, la Ștefănești, îngro- 
zind Suceava și silind pe doamna lui Ștefan a-și găsi un adă- 
post la Hotin, fură opriți de Ștefan, care-i întîmpină la jumă- 
tate de zi de Suceava. Dar ei putură să se întoarcă nevătă- 
maţți, cu tot ce cîștigaseră 78, 


Pe la începutul lui iulie se mîntuise, de bine, de rău, cu 
tătărimea 79. Ștefan crezu că turcii vor veni iarăși prin Mun- 
teania și vor apuca drumul cel nou, prin Birlad, spre Vaslui 
și Iași, pentru ca să ajungă la Suceava. De aceea se cobori 
el și data aceasta la Birlad, luînd, desigur, „pentru locuitorii 
din Ţara de Jos măsurile pe care le luase și în 1475. „Sîntem 
în lagăr“ scrie el brașovenilor, la începutul lui iunie „cu 
toată puterea noastră și mergem asupra turcilor“. 

Dar Laiotă, care încercase în zădar a se îmbuna cu creș- 
tinii și care știa acum că „Matiaș, împăcat formal cu domnul 
Moldovei, vrea să așeze în București pe Vlad Țepeș, care 
stătuse mulți ani la Buda, închis ca trădător față de creştină- 
tate, sfătui pe atotputernicul împărat să încerce calea ce 
veche, care și pe Ştefan îl dusese o dată la biruință, drept 
în Suceava lui Petru Aron. Astfel toate pregătirile moldoveni- 
lor trebuiră schimbate în cea mai mare pripă. Fireşte însă 
că sultanul trecu cu cete ușoare. Domnul trimise la Oblucița 
pe Şendrea, cumnatul său, și apoi pe vistierul Iuga, ca să 


76 Despre „cetatea ce făcea moldoveanul la Dunăre“ vorbeşte și un 
raport din Buda: Iorga, Acte și fragm. III, p. 57. 

77 Acta extera, VI, p. 320—321: povestire a unui om al lui Vlad Ţepeş, 

78 Ibid. 

29 La 11 iunie Ștefan scrie „din valea Berheciului“ (Iorga, Îndrep- 
tări și întregiri. p. 19; Hurmuzaki, XV, p. 91, nr. CLIX) pîrînd braşove- 
nilor neprietenia lui Laiotă. 


6 — Istoria armatei româneşti — c. 674 81 


apere vadul 8. Apucînd pe vadul Siretului, Ștefan ajunse la 
Bacău, și de aici la Roman. Fu silit să părăsească și acest 
loc de pîndă și, arzînd totul în cale pentru a face pustiu în 
jurul dușmanului, el se dădu către Cetatea Neamţului. Se 
opri în codrul bătrîn, lîngă apa gălbuie, săracă al cării nume 
de Valea Albă, Părăul Alb, se explică prin înfățișarea ei 
lăptoasă. 


N-avea, data aceasta, cu toate negocierile din 1475, nici 
un ajutor secuiesc, unguresc, polon, ci numai pe viteji, 
voinici, iunaci și hînsari. Pe ceilalți ostași , nu, pentru că 
frica tatarilor făcuse pe țerani a se cere acasă 81, Tunurile 
erau așezate la loc potrivit ca și la Vaslui. 

Aici se întîlni deci biruitorul lui Soliman hadîmbul cu 
sultanul însuși, care avea și pe călăreții Asiei, și pe ieniceri, 
și pe topciii, tunarii cari în 1475 lipseau poate cu totul, Dar, 
ca și atunci, era oaste obosită, dacă nu de alt război, măcar 
de drumul de vară, de foame în țară arsă, de sete în zile săl- 
batece de iulie 82. 


Letopiseţul jălește numai peirea ostașilor moldoveni, la 26 
iulie, și blastămă pe „turcii afurisiți“ și pe „viclenii munteni“ 
(12.000). Ştefan însuși, în inscripția, bine păstrată, de la 
biserica pe care a înălțat-o întru pomenirea boierilor și osta- 


80 Povestirea genovezilor din Suceava, în Col. lui Traian, VII, p. 377 
și urm., vorbește de „castrum de tabulis“, cetatea de scînduri, făcută, împo- 
triva lui Laiotă, de Ștefan la Dunăre, Ştefan ar fi fost şi el aici, și ar fi lăsat 
apoi pe Şendre cu 1.000 de călări, pentru a urmări pe tatari două zile, Se 
întoarce apoi aici, unde stă, cu 10 0000 de boieri, după plecarea țeranilor, 
trimețind pe Iuga vistierul, cu 1.000 de cai, înainte. Acum Ştefan se retrage 
la Vaslui, „in quandam silvam iuxta opidum Vaslui vocatum“, pe cînd turcii 
întăresc cetatea, apoi înaintează cîte zece mile pe zi. Cf. Angiolello, p. 88. 

81 „Inter suos non defuerunt murmurationes, cum iam per duos men- 
ses eum in bello secuti fuissent, dicendo: quid ad nos de hoc bello cum nos- 
tras mulieres nostrosque filios Tharthari abduxerint cumque quosdam rece- 
dere intellexisset, timensque ne, si sic recederent, in eo bello, eos postea 
habere non posset, habito consilio cum suis nobilibus, ad 15 dies eos dimisit, 
ita tamen quod ad Danubium expost cum comeatu redire deberent“. Așa 
făceau și sultanii cu spahii lor; V. Iorga, Studii și doc., XVI, p. 114; „El 
quale Turcho aveva dato licienza al suo exercito, per qualche giorno si do- 
vesse allarghare per el paese, per rispetto della peste, con comandamento 
expresso che, passato sarà un mese, si debiano redurre allui come prima, cioè 
in Adrenopoli“. 

82 Cf, Angiolello, loc. cit., p. 48. 

șilor săi la Războieni, satul din vecinătate, vorbește astfel 
urmașilor: „În zilele blagocestivului și de Hristos iubitorului 
Domn Io Ştefan voievod, cu mila lui Dumnezeu domn al 
terii Moldovei, fiul lui Bogdan voievod, în anul 6984 [1476], 
iar al domniei lui al douăzecelea curgător, ridicatu-s-a puterni- 
cul Mahomet împăratul turcesc cu toată puterea sa răsări- 
teană, încă și Basarab voievod, căruia i se zicea Laiotă, a 
venit cu dînsul, cu toată țara băsărăbească, și au venit să 
prade și să ia țara Moldovei, și au ajuns pănă aici, la locul ce 
şe zice Părăul Alb, și eu, Ștefan voievod, și cu fiu-mieu 
Alexandru, ieșitam înaintea lor: unde am și făcut mare război 
cu dânșii, în luna lui iulie în 26, și, cu voia lui Dumnezeu au fost 
biruiți creștinii de către pägîni și au căzut acolo mulțime mare 
dintre ostașii Moldovei. Tot atunci și tatarii au lovit țara 
Moldovei din ceea parte. Drept aceea etc.“ 8 


Mai avem însă o mărturie a lui Ştefan, cuvintele pe care 
în numele lui, le spune la Veneţia, mai tîrziu, Ioan Ţamblac, 
„unchiul“ său, rudă de origine constantinopolitană, greacă: 
„În nădejdea vecinilor s-a întîmplat împotriva mea ceea ce 
am spus. Pentrucă, de n-ar fi fost așa, aș fi făcut din două 
una: sau m-aș fi împotrivit dușmanului la vad și nu l-aș 
fi lăsat să treacă 84, ori, dacă aceasta mi-ar fi fost cu neputinţă, 
aș fi încercat a scăpa pe oamenii țerii mele, și nu aș fi suferit 
atîtea pagubă. Dar ei m-au lăsat singuri, și s-a întîmplat ca 
mai sus. Și dacă ar fi fost singur, n-ar fi fost atîta rău, dar el 
a făcut să vie muntenii de o parte și tatarii de alta, şi el 
însuși cu toată puterea lui, și m-au încunjurat din trei părți, 
și m-au găsit singur și, toată oastea mea zăpăcită, pentru 
mântuirea familiilor lor. 8. Şi gîndiți-vă d-voastră cîte le 
aveam asupra mea, fiind împotriva-mi atitea puteri! Eu, 
cu Curtea mea *, am făcut ce mi-a stat prin putință şi s-a 
întîmplat ceea ce știți. Pe care lucru îl socot că a fost voia lui 


35 Iorga, Inscripții, I, p. 43—44. 

84 Overamente me haveria opposto al inimico sul passo, e non l'haveria 
lassado passar. 

35 Et tuto lo mio exercito confuso, per salvation de le soe fameglie. 

86 Con la mia Corte. 

Dumnezeu, ca să mă pedepsească pentru păcatele mele, și 
lăudat să fie numele lui!“ 87, 


Ureche, din partea lui, adauge presupunerea, întărită 
și de aiurea, că Ștefan ar fi căutat să apere vadul de la Oblucița 
(Isaccea), pe unde a trecut sultanul. Din tradiție se mai spune 
că luptătorii noștri „s-au pedestrit“ și că odată Ştefan căzuse 
de pe cal ajungînd în primejdie de moarte. 

Însemnarea turcească mai veche e tot așa de scurtă ca și 
aceea despre lupta de la Vaslui 88. Cronica, mai îmbielșu- 
gată, dar mult mai tărzie, a lui Seadeddin, de la sfîrșitul 
veacului al XVI-lea, are însă o pagină strălucitoare de adevăr; 
se pomenește arderea țerii, — pe care Ştefan n-o tăgăduia —, 
se înseamnă că pădurea „era închisă cu copaci uriași“, mărge- 
nită cu șanțuri și apărată la porți cu spini, dincolo de care se 
aflau tunurile—ca la Vaslui. Turcii nu nemeresc, din pricina 
călăuzei care e ucisă, dar și de osteneală, căci „multe zile 
rătăciseră prin cîmpii aceia grozavi, purtîndu-se în praf, 
avînd spini în loc de saltea și perne, și multora, de praf, li se 
umflaseră ochii în cap“. 82 

Seadeddin spune că pădurea a fost încunjurată. Atacul 
turcesc începu cu săgeți și tunuri la care se răspunde tot așa 
de români ale căror ghiulele bat însă prea sus. Ceea ce nu 
împedecă pe ieniceri de a cădea cu fața la pămînt de furia 
tunurilor. 9 Mohammed însuși ia atunci „buzduganul cel 
cu șese aripi“ și se pune în fruntea lor, cel mai sigur mijloc de 
a-i face să se ridice. Urmează spahiii cari se răpăd la puşti. 
Abia seara, însă, înverșunarea osmană cîștigă biruința 
asupra puterii de jertfă a moldovenilor, ucizînd pentru a 
învinge. Dar şi atunci cete luptă în noapte, deznădăjduiți, 
„pentru femeile lor și copiii lor“, desprețuind averile care 


8 Hurmuzaki, VIII, p. 24. Reprodus şi în I. Bogdan, Documentele 
lui Ştefan cel Mare, II, şi în Iorga, Scrisori de domni și de boieri (traducere). 

8% Leunclavius, Annales si Historiae (Frankfurt pe Main, 1596—1597). 

88 „Molti giorni se n'andarono vagando per quell'horida ccimpagna, col- 
candosi nella polvere e spine in vece di matarazzi e guanciali, et a molti da 
gran polvere gonfiaronsi gl'occhi“; traducerea lui Bratutti, II, Madrid, 
1652, p. 197 și urm.; reprodusă de Hasdeu, în Arch. istorică, I?, p. 32. 

90 Non potendo star fermi contro li fulmini del cannone, cascati giu con 
la faccia giacquero prostrati in terra. 

căzură mai lesne în mîinile turcilor*:. Basarab Laiotă era de 
față, fără să se lupte; ca parte de pradă el avu porcii, de cari 
turcii nu voiau să se apropie! 92 


Însemnările italianului Angiolello, în serviciul lui 
Mohammed al II-lea și însuși martur al luptei, pot fi luate ca 
o cronică a turcilor. După ele, Ştefan arde țara în cale; de 
dogoarea focului „fumeagă văzduhul“ și se  înnegrește 
oastea năvălitoare. Ștefan are 20.000 35, Basarab, a căruia 
oaste își face tabăra în coada turcilor, numai 12.000. O știre 
foarte însemnată e respingerea avangardei turcești supt 
Soliman, învinsul din 1475, de Ştefan, care încearcă deci 
lovitura lui din anul trecut, ieșind din cetatea-i de șanțuri, 
spini și tunuri și, la trei de după-amiază, înaintînd birvi- 
tor, peste spahiii uciși, pănă la corturile beglerbegului, 
care, numai după multă vînzoleală, îl face să se întoarcă. 24 

Atunci se mișcă sultanul ajungînd la „pîrăul cel cu puțină 
apă și acuma secat, cu malurile înalte“ %. Tunurile moldove- 
nești bat prea departe, la peste o milă, cam în zadar. Cu greu 
se trece apa, căzînd mulți și fiind sultanul însuși în primejdie ; 
un rob italian piere „la două prăjini“ de scumpa persoană a 
împăratului. Acuma Mohammed călărește „în galop“ spre 
infanteria sa, o ajunge și se dă lupta cea mai mare asupra cetăţii 
din pădurea deasă; cad 200 de români aici, 800 sînt prinși, 
carăle și — firește — tunurile, luate. Dincolo de pădure în 
loc deschis, bogat în ape se stă trei zile ; de aici pleacă cete, 
arzînd sate și tîrguri, trăgînînd lanțuri de fier pe pămînt ca 


51 Con tutto questo li rimanenti nemici non tralasciorono l'armi di 
mano per difendere le loro mogli e figliuoli, e col loro sciocco coraggio fecero 
nuovi sforzi et impulsi. 


92 Ibid. 

83 „Valacchi et armeni“ = „Valahi şi români“; Ursu, p. 89. 

84 Ursu, loc. cit.: „circa hora din nona" — după prinzul ienicerilor — 
“a Stefano usci ..... et messe in fuga le scorte di Soliman—Bassa, et ne 


amazz6 alcuni, et, seguitandoli fin al paviglione, messe a romore l'antiguar- 
dia. Il Bassa montò subbito a cavallo et gli andò contro, et furono alle strette, 
et ne mori dall'una parte et dall'altra, ma, per esser Soliman—Bassa più 
grosso di gente, e tuttavia aggiongeva, fù forza al conte Stefano di 
ritirarsi,“ 

35 Un torrente largo bonamente un tirar d'arco, con poca acqua et 
già roso, et haveva le ripe alte. 

să afle după sunet gropile cu grîne și comori. Aceea în care 
se găsea Angiolello vede Suceava, cu „șanțuri și pălăngi 
încunjurate, cu casele și bisericile (sic) de lemn , acoperite cu 
șindrilă, iar castelul de piatră și cărămidă, pe un povirniș 
afară. din oraș, garnizonat şi aprovizionat“. De acolo se merge 
la Neamţ, „un castel tare în munte“, unde erau prinşi turci 
din 1475; opt zile bat șepte tunuri; două se rup. „larcei 
ce erau în cetate nu voiră să se supuie, și se apărau cu tunuri, 
şi nu li păsa de noi“. 


În sfîrşit, oastea hrănită cu ceva carne, brînză, și ... miere, 
nefiind pîine, se retrage spre Dunăre unde așteptau corăbiile 
cu provizii. Se ia drumul încă bogat în hrană, pe la Nicopole, 
spre pasurile Balcanilor. 


Dintre cronicile vecinilor creștini Dlugosz, polonul, știe 
de năvala tatarilor asupra Sucevei și crede că Ștefan a 
putut bate rău și izgoni iute pe acești năvălitori ; el pomenește 
arderea ţerii în calea dușmanilor. Se spune la dînsul că Moha- 
mmed al II-lea a trecut pe luntri, ca în 1462 la Nicopole, „pe 
cinci poduri de vase“, știm de aiurea. În drum, turcii cari 
se răzlețesc sînt puși în țapă ori jupuiți, — cum făcuse Vlad 
în același an ; dar pe atunci Țepeș era încă la Mediaș, cu Ștefan 
Bâthory, vicevoievodul ardelean, care pornise să-l aducă 
în Scaun. %. La Valea Albă turcii ar fi prins pe moldoveni 
și pe la spate, fără a-i îngrozi %, ar fi căzut 30.000 de turci. 
Țara părăsește pe Ștefan adauge scriitorul polon. Şi el știe, 
ca și letopisețul moldovenesc de prădăciunile din țară și de 
încercarea împotriva Sucevei și Hotinului: și de la dînsul se 
vede că aceste cetăți ca și Romanul, de alminterea dar nu 
și Neamțul —, n-au fost asediate, ci numai tîrgul de supt 
ziduri, „podgradul“ peri în flăcări. Ar fi de mirare, pentru o 
oaste ca aceasta și pentru un sultan ca Mohammed, dacă lucrul 
nu s-ar lămuri prin marea lipsă de hrană și izbucnirea bolilor 
molipsitoare în oastea obosită, 98. 


9 Bogdan, Vlad Țepeș, p. 60. 

97 Nec sic quidem tunc aliquo pavore circumdatum, sed pugnam ultro 
appetentem, strenuissimeque cum suis pugnantem; XIV, p. 645. 

238 Cf, şi Bonfiniu, p. 424: o scurtă mențiune despre prădarea Moldovei. 

Scrisorile 1fahene adaugă zvonul despre fuga lui Ştefan 
peste hotare și petrecerea lui la Sniatyn: e desigur o ştire 
greșită care nu se întîmpină în nici unul din izvoarele vrednice 
de crezare 2. E] ar fi avut numai 6.000 de oameni 1% în 
tabără de la Roman, „lîngă care la vreo milă italiană, este o 
cetate“. Încă de la sfîrşitul lui august, turcii plecară spre 
corăbiile lor risipite de furtuni. Secretarul venețian Gerardo 
putea scrie, din Brașov, în cale spre Moldova astfel: „Sultanul 
a ieșit din țară cu cetele sale, fără a fi luat o singură cetate 
și fără altă pagubă pentru Moldova decît prada ce a duscu sine ; 
iar Ştefan vodă a ieșit din munți și călărește viteaz prin 
toată domnia lui“ 101, 


XI 


Războaie muntene după 1476: 
restabilirea și moartea lui Țepeș, 
așezarea în Scaun a lui Basarab cel Tinăr 
(1476—1477) 


Încercarea lui Laiotă de a năvăli în Ardeal pe la Oituz nu 
izbuti, Báthory era gata să intre în Țara Românească adu- 
cînd pe Vlad Ţepeş. La 2—7 octombre ei erau, și cu sîrbul 
Tacşici, tovarășul de luptă în Bosnia al lui Vlad, în Brașov, 
unde sașii se strîngeau în jurul lor, după porunca din 6 sep- 
tembre a regelui. 102 Această oaste de „25.000“ de oameni 
avea și tunuri. Se trecu pe la Bran, și înainte de Tîrgovişte 
Laiotă fu biruit, luîndu-i-se „optsprezece steaguri turcești (?), 
căci fiecare steag avea supt el o mie de cai“ 1%; la 8 ardelenii 
erau supt Tîrgovişte, unde noul domn așeză pe pîrcălabul 


99 Cf. povestirea prinșilor genovezi din Suceava, Col. lui Traian, 1876, 
p. 378 și urm. 

100 Raportul omului lui Vlad Țepeș, Acta extera, V, p. 319: „Roman- 
vasar .... dove propinqua è una fortezza per circa uno miglio italiano“. 

10 Hurmuzaki, VIII, p. 15, nr. XX. 

102 Jorga, Ist. lui Ștefan cel Mare, p. 183—185; Bogdan, Vlad Țepeș, 

. 66. 

Ẹ 103 Perché cadauno stendardo havia sotto si mille cavalli; Iorga, 
Acie şi fragmente, III p. 58. 

Criîstian!04, La 11 și Bucureştii vedeau steagurile de domnie 
nouă, și îndată cetatea, de unde Laiotă, rănit, fugise la 
Giurgiu — ca Radu în 1472 —, era luată, prin supunere de 
bunăvoie, dar numai după o înconjurare de cinci zile, la 16 
novembre, căpătîndu-se pradă de corturi turcești foarte 
frumoase, de cai scumpi și cămile. Peste puțin sosea și 
Ștefan, cu „15.000“ de călări, 105 Se făcea între cei doi voie- 
vozi jurămînt de frăție 1%, și Ştefan lăsa „fratelui“ său o 
strajă de 200 de oameni din Curtea sa. 


O întoarcere a turcilor din Giurgiu cu Laiotă puse însă 
sfîrșit îndată stăpînirii și vietii lui Vlad, care peri într-o încăie- 
rare, se pare la Bălteni, lîngă București, fiind îngropat, spune 
treadiția, în mănăstirea Snagovului. La 5 ianuar 1477 Ştefan 
avea bănuieli că lucrurile merg rău peste Milcov, și întreba, 
din Hîrlău, pe brașoveni. 1%7 Îndată va fi aflat de peirea prie- 
tenului și a curtenilor rămași pe lîngă el și de întoarcerea 
urgisitului de Laiotă. 


Cu aceasta se risipea marele plan de luptă al lui Matiaș, 
alcătuit la începutul anului: între contingente, era trecut 
Ştefan cu 80.000, și Vlad Țepeș, cu 4.000 de oameni 198, 
sau, după o altă versiune 10%, într-o scrisoare din 29 ianuar 
1476 a lui Matiaș, Ştefan cu „12.000 de călări, 20.000 de 
pedeștri și destule tunuri“, iar Vlad, numai cu 8.000 de călări 
și 30.000 de pedeștri (țerani) ; aici se numără și cei 2.000 de 
oastași români ai Ardealului, „cari sînt lăudați mai mult 
decît oricari în lupta cu turcii; cari sînt din moștenirea 
părintelui regelui“ — Ioan Hunyadi — „și cari totdeauna au 


104 Iorga, Ist, lui Ştefan cel Mare, p. 334—335; Bogdan, Relațiile Țării 
Românești cu Brașovul, I, p. 357—358. 

105 Hurmuzaki, VIII, p. 24; cf. scrisoarea lui Matiaș Corvinul, Ibid. p. 
22—23, nr. XXVI = Acta extera, V, p. 335—336; cf. Iorga, Istoria lui Şte- 
Jan cel Mare, loc. cit.; v. şi Unrest, în Iorga, Acte și fragmente, III, p. 99. 

10 Teleky, A Hunyadyak kora, XI, p. 570—573. 

107 De facto magnifici Ladislai, fratris nostri în Magna Walahya .... , si 
aliquod malum; Hurmuzaki, XV, p. 96, nr. CLXIX. 

108 Iorga, Acte și fragmente, ILI, p. 101. 

10 Iorga, Lucruri nouă despre Țepeș, în Conv. lit. pe 1901, p. 154; ìta- 
lienește, Iorga, Studii și documente, XVI, p. 118—119, nr. XII. Ardelenii 
nobili sînt trecuți 10.000, secuii 32.000! 

luptat împreună cu părintele regelui, și chiar împreună cu 
măria sa și ai săi“. O socoteală făcută în Buda la 1475 
prevede 40.000 de oameni pentru Ștefan, sumă făgăduită de 
solii lui 110. 

Îndată după aceasta, Laiotă era însă scos — în toamna 
anului 1477 — în folosul lui 7epeluș. Deoarece cronica terii 
n-are nici o însemnare, trebuie să credem că Ştefan a trimes 
pe acesta din urmă cu pribegi de-ai lui și ajutor de-al său, 
cum trimesese Vlad Țepeș pe Ştefan însuși. 111 


XII 


Întărirea Chiliei și Cetăţii Albe (1479). 
Lupta din Cimpul Pinii 


După lupta de la Valea Albă, Ștefan n-are, o bucată de 
vreme, altă grijă decît întărirea cetăților pentru a se putea 
împotrivi noului atac ce era de așteptat din partea turcilor. 


„În anul 6987 [1479], iunie în 22, a început a se zidi 
cetatea Chiliei și s-a isprăvit în același an, la 16 iulie“, spune 
letopisețul. Desigur însă că era vorba numai de o întărire, 
fiindcă, oricum, trei săptămîni n-ajungeau pentru ca să se 
facă o cetate nouă. Pomenirea în cronică arată însemnătatea 
cea mare ce se dădea nu acestei prefaceri și întregiri, ci înseși 
opi care asigura Moldovei stăpînirea asupra Dunării de 

os. 

O inscripție de la Cetatea Albă ni arată că și aici s-a făcut 
aceeași operă de întărire. Ea spune: „În zilele blagocesti- 
vului și de Hristos iubitorului și de Dumnezeu dăruitului și 
de toată lauda destoinicului Io Ştefan voievod, domn a toată 
țara Moldovei, fiul lui Bogdan voievod, s-a început și 
săvirșit acest zid, supt pîrcălabii Duma și Hărman“ 12, 

Măsurile acestea se luau în vederea unei expediții a begilor 
dunăreni, cu Ali și Ischender Mihalogli în frunte, asupra 


110 Iorga, Studii și doc., XVI, p. 117, nr. XI. 

n1 Iorga, Istoria lui Ștefan cel Mare, p. 186—189; o notiţă greșită în 
Dlugosz, XIV, p. 665. 

112 Bogdan, Inscripțiile de la Cetatea Albă, p. 338. 

Moldovei. Şi corăbii se iviseră pe Marea Neagră, dar ele 
merseră să nimicească o ultimă stăpînire creștină genoveză 
în Crimeia, castelul Matrega, al familiei Ghizulfi n&; Ștefan 
nu avea de gînd să ajute pe ultimul „domn“ de Matrega, 
care fugi la dînsul, dar fu „prădat“, după datina de a se 
opri fugari de război (ca după Nicopol, în 1396): prin 1482 
i se făgăduia în schimb una din cetățile moldovenești. 114 


Turcii begilor dunăreni apucară spre Ardeal, pe la 
Turnul Roșu, și se ciocniră la Cîmpul Pînii, cînd, după o 
pradă bogată, se gîndeau să iasă din țară prin trecătoarea 
Murășului, cu Ştefan Báthory, Pavel Chinezul, din Banat, 
român de obirșie, și sîrbul Iacșici, tovarășii lui Vlad Țepeș 
(13 octombrie). Izvoarele spun anume că muntenii lui Basarab 
Țepeluș, 4.000 — 5.000 de pedeștri, luptînd după un gard 
de suliți, din dosul cărora săgetează 115 —, cari trebuiseră să 
ajute pe năvălitori, să-i întovărășească și călăuzească, fură 
zdrobiți cu totul, de călărime. 116 Români ardeleni luaseră 
parte, în număr mare, la această luptă. 117 


XIII 


Lupte muntene. Scoaterea lui Basarab cel tinăr 
(1480—1481) 


Cîtva timp încă, Țepeluș are să se teamă de Laiotă, care 
fu adăpostit mai multă vreme în Ardeal. Încă în cursul 
anului 1480, Basarab cel Bătrîn muri, și poate că însemnarea 
lui Dlugosz 118 că „Radu“ vodă a fost dat lui Ștefan de „cetă- 
țenii din Brașov“ 11? să fie în legătură cu această întîmplare: 


u3 V, Iorga, Acte și fragm. III, p. 63. 

14 De darme uno castelo în Valahia; ibid. 

uë Ain yeder hat ainen Spies mit zwaien Zuccken ; den setzt er fur sich, 
der Annder desgleichen, und machen alls eynen gueten Zaim umb sich, 
daraus schiessen sy, und sy haben auch grossen Schaden gethan mit Schie- 
ssen; Iorga, Acte și fragm., LII. p. 102. 

116 V. și Dlugosz, XIV, p. 695—696, Bonfiniu, p. 446 şi urm. 

11? Izvoarele sînt arătate cu de-amănuntul în Iorga, Chilia și Cetatea 
Albă, p. 153, nota 3. 

us XIV, p. 665. 

119 Tradentibus sibi ultro illum civibus de Braszow. 

de fapt, multă vreme Laiotă petrecuse ca pribeag acolo, 
în Brașov. 120 

În 1481 fraţii Mihalogli se gătesc iarăși împotriva dușma- 
nilor de peste Dunăre. Basarab cel Tînăr era din ce în ce mai 
mult omul turcilor, și Ștefan avea acum alt „domnișor“ 
muntean la îndămînă, pe un anume Mircea, fiu și el al lui 
Vlad Dracul. Bănuind un atac turcesc, el puse tabără la 
Roman, unde se afla la 15 mart 2. Turcii, cari loviră și 
Orșova, în april, apucară acum în mai, pe la munteni și luară 
drumul de odinioară al lui Radu cel Frumos; nu departe de 
locul unde fusese oprit acesta, Socii din ţinutul Bacăului, 
moldovenii li ieșiră înainte, cu Ștefan ori cu fiu-său cel mare, 
Alexandru, care stătea obișnuit prin aceste părţi, la Lunca 
Mare de pe Siretiu. Se pare că nu s-a dat o luptă, pe care 
letopiseţul ar fi însemnat-o neapărat, și că retragerea begilor 
dunăreni se datorește și știrii despre moartea marelui sultan 
Mohammed al II-lea. 122 


Pedeapsa pentru Basarab, care se lăuda că el a „întors“ 
pe turci, plecați asupra Ardealului, nu întîrzie. Îndată după 
plecarea turcilor și fără a mai lăsa răgaz de odihnă acestora 
și călăuzului lor, Ștefan săvîrșește împotriva noului vecin 
muntean ceea ce săvirșise înainte de aceasta, la 1473, împo- 
triva celui vechi. Iarăşi, fără a se mai pomeni acum de împăr- 
țirea steagurilor, se caută vadul la Rimnicul Sărat. În lupta 
aprigă ce se dete, la 8 iulie, dincolo de apă, Ștefan pierdu pe 
boierul Costea și pe însuși cumnatul său Şendrea. Totuși, 
biruința deplină fu câștigată de moldoveni: treizeci de steaguri, 
muntene și turcești, fură trimese lui Matiaș, craiul ungur. 
Letopiseţul moldovenesc înseamnă cu deosebite laude această 
izbîndă: „mare, multă gloată de oameni, fără număr fu 
învinsă“, „toţi vitejii și boierii au perit atunci, şi va fi de 
pomină acest război și această moarte pînă la capătul veacu- 


120 Cf. Iorga, Ist. lui Ştefan cel Mare, p. 191—192. 

121 Cf. Bogdan, Relaţiile cu Brașovul, ed. a 2-a, p. 105, nota 1, p. 178— 
180, 282 —285 şi urm.; Hasdeu, Arh. ist., I 1, p. 75; Iorga, Ist. lui Ștefan cel 
Mare, p. 338. 

122 Hasdeu, Arch. ist., I, p. 116: „cînd a venit Ali beg și frate-său Schen- 
der-beg și cu Țepeluș, şi au prădat țara noastră pînă la Lunca Mare“; Bogdan, 
Relaţiile cu Brașovul, ed. a 2-a, p. 167. 

lui“; ospățul de biruință ar fi fost de o strălucire neobișnu- 
ită, 123 Povestirea lui Ureche despre „sfîntul mucenic Pro- 
copie, îmblînd deasupra războiului călare și întrarmat ca un 
viteaz, fiind într-ajutor lui Ştefan vodă și dînd vilhvă oștii 
sale“ 124, e în legătură cu însemnarea, vechilor anale slavone 
că lupta s-a cîștigat „cu rugăciunea Precistei Maicei lui 
Dumnezeu și a tuturor sfinților și cu rugăciunea sfintului 
și slăvitului mare mucenic Procopie“, a cărui zi totuși nu cade 
atunci și pe care-l dădu Ștefan ca hram bisericii de la Bădăuți 
în Bucovina, înălțată întru pomenirea acestei biruințe. 125 
Adăogim că biserica a fost făcută la Bădăuți pentru că o 
biserică, a sf. Paraschiva, fusese ridicată la Rimnic după 
ciocnirea din 1473, 


Despre rostul luptei acesteia de-a doua nu se poate afla 
mai mult decît despre al celei dintîi. Regele Ungariei s-a 
lăudat cu biruința, într-o scrisoare ce ni s-a păstrat ; de acolo 
se pot lua ştiri tendenţioase: că oastea învinsă ar fi fost 
de 30.000 de oameni și că ar fi cîștigat lupta trupe ardelene, 
supt „căpitani“ regali. 126 

Despre o înaintare a lui Ştefan asupra Bucureștilor nu se 
vorbește. De altminterea, Ţepeluș n-avea comori ca Radu, 
și el nu apucă spre Giurgiu, unde știa că nu-l vor putea 
ajuta turcii, ocupați acum cu lupta dintre cei doi fii ai sulta- 
nului mort. Pe supt podgorii, el se îndreaptă spre Pitești, și va 
fi trecut apoi Oltul prin vadul Slatinei, cu ceata de boieri ce 
se mai ținea de dînsul. Mircea, ocrotitul lui Ștefan, rămase 
acum să-și caute singur de domnie, dar el peri — cînd și cum, 
nu se poate ști. Tar printr-o coborîre de oști ca aceea din 
novembre 1474, toamna, împotriva lui Laiotă, sau ca aceea 
din novembre 1475, cu Vlad Țepeș, și de bună seamă pe ace- 
lași drum, ungurii lui Ştefan Bâthory pătrunseseră pănă la 


123 Bogdan, Cron, inedite, p. 42—43. 

124 Ed. Kogălniceanu, p. 166. 

125 Kozak, Inschriften, VI, p. 45—46; cetire mai rea în Archiva din Iași, 
VI, p. 476. 

128 Acta extera, V. p. 438 și urm. ; VII, p. 360—363, nr. 141; Monumenta 
Vaticana, ser. I, VI, p. 181—185; Franknói, Mátyás Kiráy levele, II, p. 
156—160. Ajutorul brașovenilor, de care vorbește Ureche, ed. cit., p. 166, 
a luat din notița lui Dlugosz despre predarea lui Radu vodă de către locui- 
torii Braşovului; v. mai sus, p. 148. 

Tirgoviște sau făcuseră drum pănă acolo lui Vlad Călugărul, 
candidatul lor, 227 


Iarna, Țepeluș se întoarse. El putu pune mîna pe cetatea 
Crăciunei, căci nu e de crezut ca aceasta să fi fost pînă acum, 
după atîtea biruințe ale lui Ștefan, încă a muntenilor. Tot în 
iarnă, Alexandru, fiul lui Ștefan, răspunse la această provo- 
care: la 16 ianuar 1482 el era la Bacău, cu oastea gata; 
îndată și Ștefan aleargă la hotarul acesta, pentru a treia 
oară amenințat în cursul domniei lui. La 10 mart Crăciuna 
era luată, şi i se dădeau pîrcălabi moldoveni, Vilcea și 
Ivanco, 128 Basarab vodă era, două săptămîni după aceasta, 
la Gherghița, dar nu în ofensivă, căci peste puțin el lua. 
iarăși drumul spre Oltenia înrudirilor și prieteniilor sale 
politice, — unde fu omorît de boieri 129. 


XIV 
Luarea de turci a Chiliei și Cetăţii Albe (1484) 


Urmă pace, cîteva luni de zile. Ștefan putea s-o creadă. 
și mai bine asigurată. Din cei doi feciori de împărat, biruise 
cel mai pașnic, Baiezid, care nu dorea decît să ducă viață. 
evlavioasă în Țarigradul lui. 


Totuși, în 1482—1483 se întări Romanul, făcîndu-se aici 
pentru întîia oară cetate de piatră, ca la Chilia, la Cetatea. 
Albă, la Neamț, la Hotin, la Soroca, la Tighinea 130. Cetatea 
de lemn, arsă de Matiaș în 1467, nu se putuse ridica din nou, 
pînă la această vreme, ori, altfel, Mohammed al II-lea trebuie 
să o fi nimicit din nou la 1476. Într-un tărziu Nicolae Costin 
scrie că această cetate „au căzut și s-au răsipit de apa Mol-- 


dovei“. 131 


127 Iorga, Ist. lui Ștefan cel Mare, p. 197—198. 

128 Letopisețul moldovenesc. 

129 Cf. Lăpădatu, Vlad Călugărul (din Convorbiri literare), p. 21, nota. 
1; Iorga, Ist. lui Ştefan cel Mare, p. 198 şi urm., 339. 

130 Letopisețul moldovenesc. 

131 Ureche, ed. cit., p. 167 nota 1. 

lenicerii cerură pe neașteptate, în vara anului 1484, un 
război, și Baiezid nu se putu da în lături. Nu văzu în preajma 
lui nimic mai folositor și mai slab apărat decît cetăţile din 
Țara de Jos ale lui Ștefan [...] 

Sultanul însuși, într-o scrisoare 132 care trebuie să fie 
din 1l august 1484, vorbește astfel despre isprava sa: „Vă 
fac știre că Ștefan, voievodul Moldovei, a fost pînă mai dău- 
măzi (2?) sluga credincioasă a răposatului mieu tată.și a 
bunului mieu“ — Ștefan n-a apucat însă zilele acestui bun, 
sultanul Murad mort la 1451 — „și că niciodată (2?) nu li-a 
călcat poruncile ; apoi, îndemnat de mintea lui cea proastă, 
începu să nu ne mai asculte. Ba încă se puse a prăda Ţara 
Românească, care plătea haraciu împărăției noastre. Pentru 
care supărîndu-ne, am plecat cu ajutorul lui Dumnezeu spre 
Moldova, cu toată puterea noastră“ — deci ienicerii și spahiii 
Europei şi Asiei, achingii fiind mai puțini, căci n-avuseră 
vreme să se strîngă. „Cu ajutorul lui Dumnezeu — urmează 
scrisoarea de biruință, pe care o întregim necontenit — am 
trecut și Dunărea.“ O notiță slavonă spune că Ștefan aștepta 
la Oblucița-Isaccea 133, dar el fu prins prea repede ca să poată 
găti de luptă. Deci sultanul trecu prin chiar acest vad, care 
văzu pe Mohammed al II-lea în fruntea unei oști mult mai 
puternice, la 1476. Data o dă cronica vizirului Rustem, de 
supt Soliman cel Măreţ 134: 25 iunie. 

„La Dunăre a venit hanul cu 70.000 de ostași, și ni s-a 
închinat, puindu-se cu ai săi supt poruncile noastre.“ De la 
1475, de cînd fusese luată Caffa, hanul Crimeii era și el prin- 
tre vasalii Porții; cei 70.000-de călăreți ai lui sînt însă o exa- 
gerație orientală ; cronica venețiană a lui Malipiero 135 numără 
.30.000. „Așișderea și ostași munteni.“ Aceștia trebuie să fi 
așteptat supt zidurile Chiliei chiar, unde se ajunge îndată, 


132 Acta extera, VI, p. 36—37 ; Makuscev, Monumenta Slavorum, II, p. 
134—136, nr. 14. Retipărită de d. Veress, în primul volum al colecției sale 
(Budapesta 1914). 

133 Pe un Octoih contemporan descris de I. Bogdan, în Convorbiri literare, 
XXV, p. 508—509. Cf. Iorga, Chilia și Cetatea Albă, p. 156 şi urm. și Ane- 
xele. 

134 Iorga, Cronicile turcești ca izvor pentru istoria românilor, în Anal. 
Acad. Rom., 1928, p. 151. Tot acolo, lauda lui Timur la Angora pentru con- 
tingentul românesc din oastea primului Baiezid; p. 3—4. 

135 Iorga, Acte și fragmente, III, p. 85. 

făcîndu-se un scurt drum pe malul stîng al brațului cu acest 
nume. „Și pornirăm de acolo, și ajunserăm întîi la o cetate a 
lui Ștefan, zisă Chilia, care e cheie și poartă a toată țara Mol- 
dovei și a Țerii Ungurești și a părților dunărene. Acolo veni 
hanul“, urmează povestirea, rectificînd deci, „cu tabăra“ — 
viind prin cîmpiile Cetăţii Albe — „și muntenii cu credință, 
în ajutorul nostru. Și, așa, cu ajutorul lui Dumnezeu, în opt 
zile am luat această cetate“ — astfel trebui un asediu în 
toată forma, pîrcălabii din urmă ai Chiliei, Ivașcu și Maxim, 
cari nu se mai întîmpină pe urmă, periră ; la 14 iulie, miercuri, 
cetatea căzuse, „și am întărit-o despre uscat și despre apă, 
în numele împărăției noastre“. 

Cronica Malipiero, care se razimă pe o scrisoare din acele 
zile chiar, statornicește ziua de 20 iulie pentru sosirea sul- 
tanului la Cetatea Albă, ceea ce ar trebui îndreptat: Chilia. 
Asediul ține zece zile, — mai jos, unde se vorbește chiar de 
Chilia, cinci zile. Merită să se rețină această lămurire a scrii- 
torului italian: „Puse pe locuitori să dreagă Chilia cea veche, 
așezată pe un ostrov al Dunării“. 1% Și era firesc, deoarece, 
încît privește Chilia Nouă, ea fusese de curînd refăcută de 
Ștefan, la 1479. Cea veche, dărîmată la 1476, nu se ridicase 
încă din ruinele ei, și de aceasta credeau turcii că mai au 
încă nevoie, pentru stăpînirea lor dobrogeană, ca și pentru 
a se putea împotrivi la un atac al lui Ștefan, Și în 1485 se 
mai lucra la castel. 137 


„ŞI am pornit de acolo — zice mai departe scrisoarea — 
și am ajuns la altă cetate a aceluiași domn, anume Cetatea 
Albă, care e cheie și poartă a toată Polonia, Rusia, Țara 
Tătărească și a toată Marea Neagră. Pe care cetate, cu aju- 
torul lui Dumnezeu, am luat-o în două zile și am întărit-o 
și pe aceea. Şi de acolo, cu voia lui Dumnezeu, ne-am întors 
în Scaunul nostru împărătesc.“ 

Cronica Malipiero e mult mai bine informată asupra 
celui de-al doilea asediu, care se mîntui la 4 august, după 
letopisețul nostru, pîrcălabii Gherman și Oană avînd la urmă, 
de bună samă, aceeași soartă ca și tovarășii lor de luptă din 


138 Ma i messe tutti a refar Licostano Vechio, situa sopra un scogio nel 


Danubio; p. 85. 
137 Cf. Iorga, Chilia și Cetatea Albă, p. 161. 

“Chilia. Aici tunurile ar fi sfărimat o parte din zidurilă ; tye- 
buiră să fie umplute şi șanțurile, care aveau o adincime de opt 
picioare şi erau pline de apa Nistrului sau a Limanului“. 139 
Din cetățuie mai bat tunurile, „în toate laturile“, în cele 
zece zile cît se lucrează la șanțuri. 


După o altă scrisoare, întrebuințată în Cambini 140, un 
asalt turc fu răspins. La 3 august, a doua zi, înainte de un 
nou asalt și după o nouă somaţie, trei delegaţi ai cetăţii, 
pentru Jupanii-pîrcălabi şi bătrinii („seniores“) comuni- 
tății de negoț se înfățișază pentru predare. Sultanul primește: 
100 de ieniceri intră atunci chiar în cetățuie, iar a doua zi, 
la 4, toată garnizoana de 3.000 de oameni, supt sangeacul 
ce trebuia să comande de aici înainte. Sătenii sînt trimeși 
afară, și se împart apoi între ieniceri, cari iau 1.000, între 
tatari, a căror parte e de 2.000, și ceilalți ostași împărătești. 
Orășenii sînt scoși „pe una din porți“, cu ce pot duce în spi- 
nare, după tratat: dar și ei au aceeași soartă, luîndu-se 2.000 
de băieţi ca agemoglani, recruți de ieniceri, 2.000 de fete pen- 
tru seraiuri, și alții pentru a fi colonizați în Constantinopol. 
Din 20.000 de oameni, mulți bogaţi, rămîn „200 de familii 
de pescari.“ 141 Cele 500 de familii, spune un alt izvor italian 142, 
fură așezate lîngă poarta Silivriei din Constantinopol și 
negustorii bogați de odinioară ajunseră la sărăcie. 

Flota abia ajutase la luarea cetăţii, cele o sută de coră- 
bii, dintre care o parte numai galere, avînd sarcina de a păs- 
tra proviziile trebuitoare pentru atîtea mii de oameni. 


La 6, sultanul era înapoi la Chilia și făcu rugăciunea 
sa de vineri în biserica lui Ștefan cel Mare, prefăcută în mos- 
cheie ; aici stătu el pînă la 11. Apoi se întoarse, pe unde venise, 
la Adrianopol. 143 


238 Î[ muri ê andai a terra; loc. cii. 

139 Ne i quali ghe e otto piè de aqua de ogni lato. 

140 Sansovino, Historia universale, ed. Veneţia, 1654, fol. 166 V° = Has- 
deu, Arch. Ist., 12, p. 55 și urm. 

141 Ibid. Aici luarea Chiliei vine după aceasta. 

142 Şi în Sansovino. V. Iorga, Cronicile turcești, p. 17. 

143 O scurtă notiță, cu ordinea adevărată a cuceririi cetăților în poves- 
tirea secretariului condottierului Malatesta; Sansovino, loc. cit., fol. 286. 
Numele de „Mamalacco“ al pîrcălabului, care ar fi trădat la Chilia, pare a 

Că sultanul s-ar fi luptat supt zidurile Chiliei cu 25.000 
(!) de călări ai lui Ştefan, o spune o scrisoare a bailului vene- 
tian din Constantinopol, dar adevărat nu poate să fie, pen- 
tru același motiv pentru care nu s-a putut admite ca domnul 
Moldovei să fi apărat vadul de la Oblucița. 


XV 


Lupta pentru Cetatea Albă. 
Năvălirile lui Hruet (1485—1486) 


Pe cînd Ştefan era dus, în toamna anului următor, la 
Colomeia, ca să se închine regelui polon Casimir, în nădejdea 
că va căpăta ajutor de la dînsul, turcii din Chilia și Cetatea 
Albă căutau să întregească fapta de la 1485 a sultanului. 
Acesta nu căutase pe domnul Moldovei și nu-și dăduse oste- 
neala să-l înlocuiască. Acuma însă, prin august 1485, știin- 
du-se că Ștefan lipsește, Ali Hadîmbul, beglerbegul Rume- 
liei, luă cu el pe pretendentul Hruet 14, poate Alexandru 
fiul lui Petru Aron, adus și de Mohammed al II-lea, la 1476, 
și se îndreptă spre Suceava. 

Drumul ce se urmă acum, pare să fi fost cel de către munte; 
fără piedică, Ali putu să ardă a doua oară scaunul de domnie, 
dar nu se gîndi măcar să lovească și cetatea, așa încît n-avu 
unde să lase pe domnul cel nou. La 19 septembrie Suceava 
ardea, iar la 20 beglerbegul se întorcea, scrie letopisețul mol- 
dovenesc, prădînd. ` 


„La anul 6993, în luna lui decembre [ = 16 novembre] — 
urmează acest izvor — a fost război cu turcii și cu Malcoci 


veni din „Moldova“ şi „Valacco“. Ştirile lui Malipiero, şi în Sanudo, Dia- 
vii, Cf. pentru alte izvoare cartea mea citată, p. 162, nota 3. Ştirile din 
Modus Epistolanăi ale lui Ioan Ursinus din Cracovia, cap. XXII, reproduse, 
ibid., în Apendice, n-au valoare strict istorică: ele cuprind în parte și un 
exercițiu de retorică pe tema luării celor două cetăţi. Cf. Virginia Vasiliu, în 
Melanges ale şcolii române în Franţa, VI. 

144 „Hronet“ e greşit pentru „Hrouet“, Hruet: „Hroiot“ allui Ureche, 
pentru „Hronet“ (HO pentru NE); „Chromot“ al Cronicei moldopolone e 
greșcală de lectură pentru Chronet. 

la Cătlăbuga, șia biruit Ștefan vodă cu ajutorul lui Dumne- 
zeu.“ Tălinăcirea poate fi aceasta: Ștefan, care căpătase aju- 
tor de 2.000 de călări grei de la regele Poloniei, strînse oastea 
lui obișnuită de călăreți și, adăogînd-o la aceștia, cercă în 
miezul iernii, prin surprindere, împotriva turcilor, aici, la 
Chilia, ce mai cercase, în tinerețele lui, de două ori împotriva 
cetății. Prinzîndu-i de veste, însă, paznicul cetății, Bali beg, 
fiul lui Malcoci, îi ieși înainte pînă la iezerul Cătlăbuga. Ște- 
fan putu birui, dar fără să fie în stare a lovi cetatea. 145 
Ca răspuns, — în vremea cînd Radu obișnuia să atace 
Moldova, — prin țara lui Vlad, Hruet-Hromot fu mânat, 
cu oști muntene și turcești, desigur, asupra Sucevei. Putu 
să ajungă pînă lîngă Roman, „pe Siretiu, la Şcheia“. Aici 
îl va fi prins după o mică luptă, ca acelea de la Doljeşti și 
Orbic — aceeași soartă aștepta la 1457 pe Ştefan dacă ar fi 
fost învins —, garnizoana noii cetăți de piatră din Roman 
și, după porunca domnului, îi tăie capul (6 mart 1486). 146 


XVI 


Lupte pentru Pocuția (1490). 
Biruinţa din Codrii Cozminului (1497) 


Campania din 1490 a ostașilor lui Ștefan în Pocuția, țara 
de peste Nistru, la miazănoapte, apărată de cetățile Sniatyn 
și Colomeia, nu e pomenită de cronica noastră. Izvoare polone 
spun însă deslușit că, în august, Ştefan avea acum Colomeia 
și Haliciul și că moldovenii stăteau înaintea Sniatynului, 
pe cînd țărani ruși revoltați, de legea noastră, supt Mucha, 
prădau, împreună cu tatarii păgîni, în cele din urmă zile 
ale bătrînului rege Casimir. Polonia nu putu strînge o oaste 
pentru a-i răspinge. 147 Deci nefiind o luptă, și nefiind o pradă, 
căci Ştefan se înfățișa pașnic, ca moștenitor al acestei teri, 
letopiseţul războaielor și prăzilor n-are nimic de spus. Nici 


145 Cronica turcească pune și pe Ali |Mihalogli ca dușman al lui Ştefan, 
Cf. şi Iorga, Istoria lui Ştefan cel Mare, p. 340—341; Chilia și Cetatea Albă, 
p. 168—169, cu arătarea izvoarelor polone. 

146 Cf. și Iorga, Chilia și Cetatea Albă, p. 169 şi urm. 

147 Izvoarele în Iorga, Istoria lui Ștefan cel Mare, p. 219 şi urm. 

de aiurea nu aflăm nimic precis cu privire la mersul moldo- 
venilor. Ștefan păstră țara ocupată și așeză în Cernăuţi pe 
Ion Grumezea ca staroste de hotar. 148 


În legătură cu nădejdea lui Ștefan de a-și căpăta înapoi 
cetăţile care-l costaseră atîta cheltuială, atitea griji și atîtea 
jertfe, e și lupta lui cu polonii noului rege Ioan-Albert cel 
dorit de stăpînirea Moldovei, în 7497. Un interesant război 
acesta, pentru că, înocindu-se biruința lui Bogdan vodă de 
la Crasna, în 1450, se adaug acum două elemente nouă: fătrun- 
derea folonilor pe drumul vechii năvăliri împotriva lui Ştefan 
vodă al II-lea 4 și atacul îndelungat al cetății Sucevei. 

Ștefan, căruia tînărul vecin îi făgăduise o campanie comună 

împotriva turcilor din cetăţi, îl aşteptă să vie pe la Camenița 
şi Hotin, luînd un drum, care însă nu era nici cunoscut, nici 
ușor, către Dunărea de Jos [...] 
Abia la 19 mai, însă, regele ajunse la Liov, și contingentul 
cavalerilor teutoni, cari nu veneau de obicei la oștile polone, 
ci numai la aceasta, fiindcă era vorba de o cruciată împotriva 
turcilor, porni numai la 1 iunie din Prusia depărtată. 150 

Mersul trupelor regale se făcu însă pe la vadul Mihalcea 
al Nistrului (17 august) 151, trecîndu-se astfel în Pocuția, 
apoi, prin Coțmani, în țara Sepenicului. Aici fură arestați 
solii moldoveni veniți pentru explicaţii. Ştefan, care se afla 
în Suceava așteptînd, se retrase deci, la 27 august, căutînd 
cea dintăi cetate tare, de piatră, pe care o găsi la Roman, 
unde-și făcu lagărul. Aici fură chemați ostașii, de toate trep- 
tele, secuii, ajutorul unguresc al Ardealului, supt ruda dom- 


148 Ibid., p. 225, 343. 

149 V, mai sus. 

150 Cronicarul teuton Naker, în Scriptores yerum prussicarum. V. pe 
290. Expediția o povestesc pentru poloni Miechowski și Wapowski, în Scrip- 
¿ores verum polonicarum, II, Tubero, povestitorul ungur, n-are însemnătate. 
Harta, în E. Fischer, Kozmin Ein Beitrag zur Gesch. des polonisch-moldauischen 
Ionflihtes im Jahre 1497, Cernăuţi, 1903; din „Jahrbuch des bukowiner 
Landesmuseums“ pe 1902; şi în românește. Pentru alte izvoare, Iorga, 
Chilia și Cetatea Albă, ori Istoria lui Ştefan cel Mare p. 344 şi urm. O 
analiză atentă pe curînd, în I. Ursu, Ștefan cel Mare, Bucureşti 1925, p. 220 
și urm. El întrebuințează și Acta expeditionum bellicalium. Palatinalus cali- 
siensis et posnaniensis in Valackos et Turcos, a. 1497, publicate de M. Bob- 
rzynski ca vol VII din „Starodavne prawa polskiego pomniki“. 

151 Hurmuzaki, II 2, p. 386—387. 

nească Bartolomei sau Birtoc Drágffy, „fiul lui Drag“, un 
„boier“ și neam de voievod maramurășean din neamul Dra- 
goșilor ; aici fură chemați, pentru întăiași dată, turcii, desigur 
nu cei din Ţara Românească, de unde nu veni nici urmașul lui 
Vlad Călugărul, Radu cel Mare, ci turcii din Chilia și Ceta- 
tea Albă. Astfel, aliații făcîndu-se dușmani, dușmanii ajun- 
geau aliați. Totul era deci nou, neprevăzut, neașteptat în 
acest război. 

La vadul Cernăuţilor erau străji moldovenești; ele fură 
răspinse, dar dădură lui vodă pe cei dintîi prinși: trei fură 
spînzurați, trei merseră la sultanul Baiezid. 152 Peste cîteva. 
zile tunuri de calibru foarte mare erau așezate înaintea Suce- 
vei, la 24 septembre, și peste două zile, ele-și începură opera 
distrugătoare. 


Asediul tinu trei săptămîni, fără să avem vreo știre asupra 
amănuntelor lui. La 19 octombre mediaţia lui Birtoc izbu- 
tise; regele făgăduise că se întoarce, și el desfăcu tabăra 
dinaintea Sucevei. 

Se pare că luase îndatorirea de a nu „strica țara“ și pe 
altă cale; în jos de Suceava abia de-o va fi stricat, neavînd 
călărime ușoară, nici cunoștința terii. Fiindu-i însă a scăpa 
mai răpede, se prădă în dreapta și în stînga, pînă se ajunse 
la apa Derehliului și la Codrii Cozminului. Drumul se făcea 
foarte greu, nu pe drumul cel mare de negoț, urmat întăi: 
Mihalcea-Sipinţi, Cernăuţi-Suceava, ci prin poteci de pădure 
bătrînă. Calea cea mai scurtă se dovedi astfel cea mai lungă. 
Regele se îmbolnăvi de rușine, de durere, de nerăbdare și 
de grijă: era dus pe mîni. 

De Sf. Dumitru, la 26 octombre, copacii fură răsturnați 
în calea oștii ce înainta fără nici o orînduială. 2.000 de achin- 
gii erau uniți cu oastea moldovenească mai ușoară: „în pădu- 
vea Cozminului“ fură năpădiți polonii, uciși, împrăștiați, 
despoiați de bagaje, de tunurile mari și mici. Era a doua 
luptă din codrii Sepenicului, asemenea cu cea veche în gro- 
zăvie. 

Regele abia ajunse la satul Cozmin, iar peste cîteva zile, 
și la Cernăuţi. „Bătut de aici“, el trecu Prutul, „și de acolo 


152 Letopiseţul de la Bistriţa; Cron. înedite,! p. 59. 

a fugit cu cîțiva, puțini ostași, și abia scăpă“ (30 octombre). 
Cu trei zile înainte, la Lenţeşti, boierul Boldur nimicise pe 
mazuri, contingentul Mazoviei, venit întru întîmpinarea 
craiului. 


Așa se desfășură marele război din 1497 în povestirea 
letopisețului terii, pe care-l întărește, fără a voi și a putea 
să se coboare în amănunte, povestirea cronicarilor poloni. 153 
Ureche nu știe mai mult, și el culege din izvoarele sale polone 
doar povestirea în Polonia a dezastrului și soarta acelora 
dintre prinși și cari fură pedepsiți pentru năvălire și pradă, — 
avem și știri ungurești, din octombre, despre cei tăiați, puși 
în țapă ori trimeși la Buda. 1% El mai crede că și noul domn 
a fost de ajutor vecinului său. 155 La Lenţeşti el își aduse 
aminte că a văzut „ocopurile leșilor făcute de atunce“, 156 
De la dînsul avem și credința poporului că, precum Sf. 
Procopie se înfătişase aievea pentru a bate pe Basarab- 
Țepeluș, tot așa marea risipă și uciderea polonilor în 
codrii Cozminului se datorește Sf. Dumitru, care s-ar fi 
vădit în ziua hramului său și „călare întrarmat, dînd ajutor 
și vîlvă lui Ştefan vodă și oștii lui“, 157 Ospăţul obișnuit 
dîndu-se de Sf. Nicolae în Hirlău — cum spune letopiseţul 
slavon—, urmează că pînă atunci a ținut urmărirea polonilor 
cari fugeau în cete, 

Interesante sînt știrile de origine feutonică. Cavalerii 
pleacă din Königsberg în iunie; cu marele maestru Johann 
von Tieffen în frunte; cînd ajung la Ortelsburg, regele-i 
cheamă în grabă, prin trimeși și călăuzi. Se cereau trupe de 
ajutor la comandatorii deosebitelor provincii ale Ordinului. 
Dar Tieffen trebui să plece numai „cu 200 de cai și un număr 
de pedeștri“ 158, cum, îndeobște, contingentele provinciale par 
să fi fost foarte sărăcăcioase. La 2 iunie marele maestru e la 
Biszhowec, și se plinge de drum lung și de scumpete: crede 


153 O versiune, prefăcută pentru a se cruța vanitatea națională, a lui 
Miechowski, şi în Hasdeu, Arch. istorică, I, p. 37 şi urm. 

154 orga, Acte și fragm., III, p. 106—107. 

5 P. 171. 

156 P, 172. 

157 P, 173. 

158 Iorga, Chilia și Cetatea Albă, p. 304. 

încă, şi aceasta-l mai îndeamnă, că merge „împotriva turcilor 
necredincioși“ și că regele se îndreaptă spre Camenița. 159 
La 8 august el se află acum supt Halicz, venit cu mult înain- 
tea regelui, căci așteptase acolo șaisprezece zile, întrebînd 
necontenit ce trebuie să facă și primind în schimb doar zvo- 
nuri false despre biruinți asupra „unei mari mulțimi de tatari“, 
„unei mari mulțimi de turci“ 15; unii vorbeau chiar, prin 
locuri mai depărtate, de începerea asediului la Chilia și Ceta- 
tea Albă și doreau răpede biruința regelui pornit în cruciată, 
pentru răzbunarea și asigurarea creștinătății. 151 La 25 ale 
lunii, teutonii — acum 500 de oameni 162 — erau încă tot la 
Halicz, unde avea comanda acum un polon, Stenczel de 
Chodecz, dar Tieffen, simțind „slăbiciunea trupului și scă- 
derea puterilor sale“, se adăpostise la Liov. 16 Firește că nu 
mai crede în cruciată, căci acum se știe de ce este vorba; 
aproape de moarte, el arată că în Lituania e primejdie din 
partea rușilor marelui duce de la Moscova și cere a se putea 
întoarce înapoi. 

După ce acum viaţa lui se sfîrșise, puțin în urma acestei 
mari decepții, scrisori din decembre ale Ordinului vorbesc 
despre „lipsă, suferință, foame“, despre amenințările ungu- 
rești și în sfîrşit despre înfrîngerea cea mare din Moldova. 
Teutonii nu știau nici atunci de ce se „mîniase“ regele pe 
„domnul și căpitanul românesc“. 164 Dar „cei mai mulți cava- 
leri și oameni ai noștri au fost uciși“. 16% Nici jumătate n-au 
scăpat. Şi anume „măria sa, la ieșirea din țară, după pacea 
cu domnul Moldovei, a fost bătut și a pierdut măcar 6.000 
de cară acoperite“ — pe care erau și tunurile —, „afară de 
altă pagubă“. 1% „Ai noștri cîți au rămas — urmează scri- 


159 Ibid., p. 305 nr. XIII. 

160 Ibid., p. 306—307. 

161 Ibid., p. 307, nr. XVI 

162 Tbid., p. 312. 

163 Ibid., p. 307—308. 

164 Die wallachischen Hern und Hauptman; tbid., p. 308, nr. XVIII. 

16 Die Hern und guthe Leuthe unsers Ordens .... dess mehrnne Teilhs 
erschlagenn unnd aussblieben sein. 

186 Das K.M. im Abeczuge noch dem Fried vom wallachssenn Woyawoi- 
denn geschlagenn, wol bey vj-m verdackte Herwagenn, ane alle Czall der 
andern, verlouren habe. 

soarea — n-au adus decît cai răniți și arme sfărîmate“. 167 
Fuseseră luate „arme, puști (Buchssen), corturi și cară“. 
Germanii, cari erau puși la urmă, cu carele, ca să apere retra- 
gerea, suferiseră mai mult decît toți, ceea ce lămurește de 
ce, pe lîngă cîțiva nobili tineri, a fost prins un palatin, al 
Rusiei, și de ce printre răniți și morţi nu se află mai mulți 
oameni cu nume mare. Dintre ai Ordinului teutonic rămaseră 
la moldoveni unii dintre curtenii marelui maestru. O „dure- 
roasă și pentru toată creștinătatea îngrozitoare veste“, 168 


XVII 
Năvălirile lui Ștefan în Polonia 


Prada cea mare, din mai 1498, a turcilor lui Malcoci beg, 
venit pentru aceasta de la Vidin, unde fusese strămutat, 
pradă care se întinse pînă la douzeci și cinci de „popriști“, 
popasuri, de Liov, spun analele noastre, nu s-a făcut desigur 
prin Moldova, nici prin partea de la Prut la Nistru; năvăli- 
torii vor fi fost sau turcii cari ajutaseră pe Ștefan în 1497 și 
vor fi petrecut iarna în tabăra moldovenească, sau begii de 
la Chilia și Cetatea Albă, care se vor fi îndreptat spre Liov 
de-a lungul celuzlalt țerm al Nistrului, care li îngăduia o mai 
îndelungată jăfuire a pămînturilor regale. Cu greu s-ar putea 
admite ca Ștefan să se fi învoit la prădarea Moldovei sale 
de acești oaspeți strașnici, sau ca el să fi fost în stare a-i înfrîna 
de la orice călcare a bunei prietenii. 

Îndată însă, la 22 iunie, și Ştefan, dar deosebit, trecu hota- 
rul. El se înfățișă la „Tiribol“, unde cetatea fu arsă, cu multă 
dobîndă, la Buczacz, la Podhaecz, pînă aproape de Liov, 
— care văzuse pe turci și tatari la 13 mai 16 —, dînd foc 
pretutindeni, ca o răsplătire, și făcînd cît mai mult rău terii; 
de la Liov se urmă calea spre Halicz a teutonilor din anul 
trecut și se merse pînă în munţii de la apus ai Pocuţiei, pe 


167 Gewunthe Pferd unnd zulochtenn Harnisch. 

168 Wemütigen unnd der Cristenheit, erschrecklichenn Geschichtenn ; 
Ibid. p. 309, nr, XIX. Cf. ibid, şi p. 317 şi urm. 

159 Iorga, Chilia și Cetatea Albă, p. 294, nr, XLII. 

care polonii o părăsiseră încă o dată. Dar întoarcerea nu se 
făcu prin ţara Sepenicului și prin stărostia de la Prut a Mol- 
dovei, ci prin Podolia, pentru ca încă o parte din provinciile 
polone vecine să fie păgubită; pe la Hotin se va fi făcut, la 
urmă, trecerea înapoi a Nistrului. 170 

La 20 mai regele Ioan-Albert se plîngea de jaful turcesc, 
pe care-l punea pe sama „turcilor, tatarilor și moldoveni- 
lor“. 171 În curînd văzurăm că moldovenii nu mai puteau fi 
învinovăţiţi în zădar. Lituania suferise ca și Polonia, iar fiii 
lui Cazimir stăteau închiși în cetăți, nefiind în stare a strînge 
o oaste, după marea cheltuială de oameni, arme și bani din 
1497, cînd se poate spune că, pentru multă vreme, însăşi 
puterea militară a Poloniei fusese zdrobită, în toate elementele ei. 


Prăzile ce urmară, a tatarilor în iulie, a turcilor în novem- 
bre, fac parte desigur din întreprinderile, acuma obișnuite, 
ale turcilor de la Dunărea de Jos și mai ales de la Limanul 
Nistrului, uniți cu tatarii „cîmpiilor pustii“. Moldovei i se 
dădu de regele care-și recunoștea astfel înfrîngerea pacea din 
1499, care nu vorbea însă nimic despre Pocutia. Se pare că 
Ștefan nu mai avea castelani și vameși în Colomeia și Snia- 
tyn. Bătrînul domn serbă pacea cu creștinii îngăduind boie- 
rului Boldur, — după ce turcii ceruseră birul înainte, acel 
bir de 4.000 de galbeni pe an, în schimbul căruia venise aju- 
torul din 1497 —, să cerce Chilia și Cetatea Albă. 172 

Pocuția credea Ştefan că ar putea-o avea prin judecată, 
și el o ceru îndată, stăruitor, de la noul rege Alexandru, acel 
care nu ajutase în Moldova pe Ioan-Albert la 1497. Pe cînd 
ruşii marelui duce, ruda domnului moldovenesc, cuscrul 
său 1%, prădau iarăși în voie Polonia, Ştefan trecu hotarul 
în octombre 1502: se credeau amenințate cetățile Halicz, 
Buczacz, Czerwona, Iaszlowiec și Camenița însăși. De fapt, 
era numai o luare în posesiune a Pocutiei, care primi un sta- 
roste, pe Hrincovici, și un vameș, pe grecul Chiracola. Se 


170 Letopisețul moldovenesc. Pentru o pradă a cetelor moldovenești 
răzlețe la Braclaw, Wapowski, p. 70; Ulianicki, Materiale, p. 129. 
171 Iorga, Chilia și Cetatea Albă, p. 316—317; cf. Acte şi fragm. III, p. 


69 şi urm. E 
173 Mențiune numai în Sanudo, Diarii, III, p. 1627—1628, la anul 


9. 
173 V. Iorga, Istoria lui Ştefan cel Mare, p. 248 şi urm, 

făcu chemare de oaste în noul ţinut moldovenesc, și se adu- 
nară, în lagărul de la Colomeia, unde Ștefan se găsea la 2 
novembre 1502, 3.000 de ţerani ruși, nemulțămiţi de stăpi- 
nirea polonă. În zădar vorbea regele de o mare expediţie 
recuceritoare. Pănă la moartea „moldoveanului“ Pocuția, 
luată fără sînge — de aceea nici nu se pomenește cucerirea 
în analele terii —, rămase a lui. 174 


174 Izvoarele, de natură documentară, — în Ulianicki, Jablonowski 
etc., — sînt arătate amănunţit în Iorga, Chilia și Cetatea Albă, p. 346—348; 
v. şi ibid, p. 287, nr. XI şi nota 1. 


CAPITOLUL IV 


SISTEMUL MILITAR ROMÂNESC 
ÎN EPOCA LUI ŞTEFAN CEL MARE 


I 
Oastea Moldovei față de oștile vecinilor 


Din aceste lupte, din tălmăcirea lor de Ureche și mai ales 
din sfaturile cu privire la oaste pe care unul din urmașii lui 
Radu cel Mare, Neagoe sau Basarab cel Nou, le dă fiului său 
Teodosie în cartea sa de Î nvățături, tradusă în romînește 
încă din veacul al XVI-lea, dar pe care o avem numai într-o 
versiune de pe la 1650 1, — se poate lămuri alcătuirea și felul 
de luptă al românilor în epoca lui Ștefan cel Mare. 

Legăturile războinice cu turcii n-aduseseră nici o schim- 
bare în vechiul sistem de luptă românesc, întregit cu elemente 
slavo-bizantine și ungurești. Dar românii, cu corpurile lor 
militare îndătinate, se puteau împotrivi osmanliilor mai bine 
decît alte popoare. 


Sultanul avea o oaste de ieniceri pedeștri, cari alcătuiau, 
cu anume călări, spahioglanii, ieșiți din școala Seraiului și trăind 


1, Cf. ediţia nouă, la Tipografia Neamului românesc, Vălenii de Munte, 
1910. Părți şi în ArcB, istorică a lui Hasdeu, Studii în Russo, Studii bizanti- 
no-române ; Romansky, Mahnreden Nâgoes, Leipzig, 1908; Russo, în Convor- 
biri Literare pe 1909; Iorga, Istoria literaturii românești, p. 50 şi urm. Că a 
existat o traducere anterioară anului 1591, dovedeşte prezența acestei 
cărți între acelea pe care Petru vodă Șchiopul le-a luat cu sine fugind din Mol- 
dova; v. Hurmuzaki, XI, p. 555: „Ain Beuch in quart, mit galbem Leder 
überzogen: Maniera, Wie man mil grossen Potentalen tractieren soll“. 

în Constantinopol — numărul lor crește tot mai mult —, 
Curtea lui. Aceasta-l încunjura totdeauna, cu o disciplină, 
o iubire, o putere de jertfă uimitoare. 

Domnul Moldovei, care avea organizația noastră militară 
în forma ei cea mai deplină, dispunea de boieri și „țară“, dar 
mai ales de curtenii săi. Dintre ei erau, după cîte se pare, 
numai călări vitejii, „cavaleri“ iar pedeștri voinicii și iunacii, 
oaste permanentă. Ca și ienicerii, ei aveau postav de veșminte 
și plată, leafă (după turcește), ori, cu numele cel mai vechi, 
7old (după ungurește). 

Pe cînd temeiul oștii turcești erau acești ieniceri, cari 
reduceau rostul adevărat al luptei la împotrivirea pînă la 
moarte a unei falange nezguduite, a unei legiuni, cu caracter 
religios fanatic și patriarhal, plin de iubire, pe care nimic n-o 
putea sfărîma, domnii noștri trebuiau să se sprijine în ceasu- 
rile grele pe călărime boierească și pe fedesirime de curteni. 

Boierii însemnau mult mai mult decît spahtiii. Aceștia 
erau feudali cari căpătaseră moșii pentru a se hrăni, îmbrăca 
și înarma din ele și cari trebuiau să alerge, la chemarea sulta- 
nului, — mai în fiece primăvară pe atunci —, la locul 
arătat de dînsul, chiar fără a li se spune care e dușmanul: 
mai puțin disciplinați decît ienicerii, ei n-aveau sentimentul de 
onoare al unei clase privilegiate, cu caracter ereditar, cu 
amintiri eroice în familie, avînd întîmplătoare legături de 
sînge cu dinastia însăși. Şi nu era greu să se împrăștie spahiii, 
cari alcătuiau totdeauna aripile și nu puteau fi întrebuințați 
altfel decît în loc larg, cu cîmpie înaintea lor pentru jocul 
cailor celor scumpi. Dimpotrivă, boierii noștri, dacă nu în 
aceeași măsură viteji, asemenea lor, cari puteau fi numai 
nobilitati, în clipa de după biruință, pentru isprava lor, aveau 
însușirile morale superioare ale unei aristocrații și unitatea 
unei clase dominante cu caracterul național unitar. De aceea 
se lăsară ei măcelăriți, tineri și bătrîni laolaltă, pe cîmpul de 
luptă de la Valea Albă, ceea ce spahiii cu greu ar fi făcut-o, 
căci ei erau deprinși a lăsa ienicerilor hotărîrea. 2 


Faţă de unguri, acești călăreți ai Moldovei aveau iarăși 
avantagii, tot prin acest caracter aristocratic și unitar al lor, 


3 V. şi Iorga, în Revista istorică pe 1921. 

ca și prin devotamentul față de domn. Cînd era înaintea lor 
o oaste de magnati, la cari cerbicia fată de rege era ereditară, 
de sași, cari abia voiau să slujească mai departe ungurilor, 
de secui, cari se gîndeau înainte de orice la libertatea lor și 
la privilegiile care o asigurau și erau gata. să primească și stă- 
pînirea domnului Moldovei numai să se poată păstra și mai 
departe astfel, se înțelege cît de lesne puteau birui boierii 
noștri, chiar în condiții de număr inferioare. 


Cît priveşte pe poloni, nobilimea era în vădită decădere la 
dînșii şi nu-i plăcea războiul decît ca o mare paradă, pe cînd 
mulți dintre călăreții moldoveni aveau vînjoșia țeranului. 
Despre frizarea părului, gătirea hainelor, înfășarea pieptului, 
risipirea averilor, vînzarea funcțiilor, vorbește cu durere 
Dlugosz ?. 


II 


Deosebiri în oastea munteană 


La munteni, cari aproape nu întrebuințau pe țerani în 
oaste,  tocmirea și orînduirea războiului, a străzilor — cf. 
în letopisețul moldovenesc: „a rîndui straja“ — se făcea fără 
a se ține în seamă alt corp decît al călărilor. Așa încît nu 
mai erau, pe lîngă boieri și vitejii de Curte, permanenți, 
decît în mic număr ceilalți lefegii, pedeștri: voinicii și iunacii. 
Neagoe recomandă deci a se împărți boierii și puținele slugi, 
slujitori domnești cu Zefi, — „vitejii“ și „voinicii“ — împre- 
ună cu „feciorii“, — „iunacii“ deci ,— în trei străji. Cea de a 
treia e tabăra cea mare, temeiul oștilor, toiul cel mare. Între 
a doua și a treia strajă stă domnul „de lature“. Îl încunjură 
„șeizeci de voinici bărbați“, din cei cu plată , pe cînd, în 
1526, la Mohács, regele Ludovic al II-lea avea lîngă el nobili 
tineri, cari-l părăsiră și făcură astfel cu putință moartea lui 
tragică. 


Într-o astfel de tocmire, lupta se hotărăște, se alege, 
răpede. Oștile dau /arţ, se apropie, stau fază la față, se ames- 


3 XIV, p. 471—472. 

tecă, fiecare năvălind, năpustind pe celălalt. Dacă se cîştigă 
biruința, urmează gonzrea dușmanului. Neagoe sfătuiește pe 
învingător a nu se trufi, ci a se purta cu smerenie. „Iar, de 
vei birui tu, să nu te lauzi, și să zici că eu, cu puterea mea, 
am făcut! Ci iar să dai slavă lui Dumnezeu, cu rugă, cu milos- 
tivenie și cu jertfă vie.“ Apoi să facă slujba pentru cei 
căzuți, să li ajute familia rămasă pe urmă. Să împartă daruri 
după dreptate. „Fieștecare după cum îi va fi slujba, așa să-i 
fie darul și cinstea; cum își punei capetele și se nevoiesc și-și 
varsă sîngele ca să dobîndească cinste de la tine, așa și t 
să socotești“, împărțind și „cinste şi boierii pentru slujba 
lor“. S-a văzut că așa obișnuia Ștefan a face după fiecare 
din izbînzile lui: biserică lui Dumnezeu, ospăț, cu el și cu 
vlădicii în frunte, împărțire de moșii. 


Înfrîngerea nu poate avea o însemnătate hotărîtoare. 
Domnul „se dă într-o parte“ și-și așteaptă ceasul. De aceea, 
Radu cel Frumos, un Laiotă, un Țepeluș, învinși totdeauna, 
puteau să iasă din nou la lumină peste scurtă vreme. „Să 
strîngeți câți vor fi rămas cu voi, și să vă duceti într-o parte 
cu dînșii, iar din țara voastră să nu ieșiți, ci să ședeți în hota- 
rele voastre, în niscare locuri ascunse și de taină, unde vor 
fi prieteni de-ai voştri buni și adevăraţi; că vrăjmașii voştri, 
cari vor fi venit asupra voastră, nu vor ședea mai mult în țară, 
ci se vor întoarce înapoi, iar pe domnul care-l vor fi adus ei 
îl vor lăsa acolea făr' de oști. Deci voi să luați numele lui 
Hristos într-ajutor și să vă porniţi asupră-i cu oaste“. 4 
Așa a făcut și Ştefan, după înfrîngerea de la Valea Albă. 


III 


Ţeranii ca element militar în Moldova 


În oastea lui Ștefan mai sînt însă și țeranii, mai puțini decît 
la munteni, dar cu pămînt mai mult, mai interesați la apărarea 
terii, mai dîrji. Şi ei trebuiau să vie, fără osebire, la vileag 5, 


4 P, 220. 
5 Cf. Ureche: „la Roman, unde li era vileagul“; de aici locuţia! „a ieși 
în vileag“, 

dacă nu „călări și întrarmați ca vitejii“ 6, măcar cum 
îl ajutau împrejurările „să încalece, să se găteze“7, 
pentru a lupta însă pedeștri, — și nu trebuie să se uite că, 
din vechime, și boierii știau să lupte tot ca pedestrimea.8 
La 1465 găsim în Dlugosz: „Astfel sultanul porunci să se 
gătească oaste împotriva Moldovei, și Ştefan, stringînd supt 
steag pe toți, şi ostași și țerani, aşa încît numai femeile şi copiii 
să rămîie acasă, îi ieşia înainte, gata să moară cu tofi ai lui 
ori să învingă“. ? „Nu numai pe ostași“ — vitejii, voinicii, 
iunacii, — „și pe nobili “ — boierii—, și ci pe țerani pe toți 
îi chemase la luptă, învățîndu-i că fiecare din ei e dator să-și 
apere țara. Dacă prindea pe vreun țeran fără săgeți, arc 
și sabie, ori că n-a venit la oaste cu pinteni, fără milă-i osîn- 
dea la pierderea capului.“ 10 La „veste“, la „porunci grab- 
nice“ „țara încăleca în oaste“, „se strîngea de sîrg“ și venea 
la „chemarea“ domnească. 12 


Cu ţerani pedeștri se luptă Ștefan la Baia împotriva lui 
Matiaș Corvinul 13; lingă el se află boierii, vitejii, voinicii, 
„feciorii“, cari au descălecat. După datina și cu viclenia 
țerănească, prinde el pe dușmani, disprețuind marile, lupte 
de străluciți călăreți, desfășurați în cîmp liber, pe care le 
caută domnii munteni. La Vaslui e iarăși o luptă de pedeștri 
și, între cei „40.000“ de oameni ai lui Ştefan, „cea mai mare 


parte sînt țerani.... [După biruință], foarte mulți țerani 
e Ibid. p. 173. 
7 P.169. 


8 Lupta de la Marienburg; v. mai sus. 

3 XIV, p. 409; itaque Turcus armari exercitum contra Valachiam iu- 
sserat, et Stephanus omnibus, tam militaribus quam agrestibus, ita ut solae 
feminae et pucri in aedibus remanerent, in arma coactis, obviam illi proce- 

` debat, mori cum suis universis aut vincere paratus. 

10 Et non militares modo et nobiles, sed et agrestes omnes în arma coë- 
gerat, docens quemlibet in patriae defensionem teneri. Si quem agrestem 
comperisset non habentem sagittas, arcum et gladium aut in expeditionem 
calcaritum non accurrisse, absque ulla commiseratione capite damnabat; 
ibid., p. 465. S-a spus mai sus că aceasta privea mai mult pe ostașii permanenți 
cu moșii la ţară, dar şi pe boieri. Cf. Hurmuzaki, II, 408, nr. CCCLXXXI 
boyaros lustravit (Despot). 

11 Ureche. R 

13 Cf. Ibid., p. 186, 216—217; Hasdeu, Archiva istorică, I, p. 10—11. 

13 Equis et sarcinis apud stativa relictis, pedester et expeditus in Banya 
advenit: Dlugosz, X1V, p. 496. 

au fost strămutați din numărul pedeștrilor în al călărilor 
și nobililor“ 14, adecă al vitejilor și boierilor. Iarăşi strata- 
gema ajută pe pedeștrii puţini cari luptau cu călării cei mulți. 


Dar acum mai era ceva. Încă de la început, Ştefan a avut 
tunuri şi a știut să li găsească rostul. După ce luptase la Baia și 
cu husiţii pedeștri, cari întrebuințau spre apărarea lor carele 
grele, legate cu lanțuri, și el a făcut așa. Deci și la Vaslui şi la 
Valea Albă, pe lîngă tunuri și șanțuri, „ccopuri“, el avea cară 
legate între dînsele cu lanțuri de fer; tunurile erau așezate pe 
dînsele. 


La Valea Albă Ștefan luptă, după însăși mărturisirea lui, 
numai „cu Curtea“; țeranii erau duși pe cîteva zile să-și apere 
casele de tatari. Moldovenii rămân învinși. După îmbunarea 
sorții, Ştefan „își face o oaste nouă“,— de „voinici“ și „iunaci'“, 
din cari erau să se aleagă noii „viteji“ ai Curţii și, prin dre- 
gătorii noii boieri, — dintre erani, pentru ca să înlocuiască 
pe aceia ce căzuseră în înfrîngerea lui de către turci, 15 Cu 
pedeștri țerani și nu cu spahiii turci călări, și nici cu boierii, 
a intrat el în adîncimile pădurilor Sepenicului pentru a strivi, 
la 1497, oastea lui Ioan-Albert. 


Călărimea lui aproape singură cîștigă însă luptele împo- 
triva muntenilor și a tatarilor[...] Iar altă călărime, cea de 
dobîndă, hinsarii, se alipește la cealaltă oaste în asemenea 
împrejurări, avînd rostul achingiilor turcești. 


Şi în sfîrşit, pentru a înţelege acest lung șir de biruințe 
mari cu mijloace puține, trebuie să se amintească încă un 
element de sănătate morală, de încredere și avînt în oastea 
Moldovei: prezența domnului însuși în toate războaiele ţerii, 
și aproape chiar în toate luptele. El era sufletul acestei 
oștiri, a cării alcătuire materială nu era destul de puternică 
pentru a isprăvi tot atîta, după ce, în 1504, acest mare suflet 
se stînsese. 


14 Ibid., p. 621 „in quibus maior pars erat agrestium ... Plurimi agres- 
tes ex peditum in militum numerum translati“. Și analele slavone — Bog- 
dan, Cronici inedite, p. 47 — vorbesc despre „viteji“ după biruinţă. 

15 Ibid., p. 665: Instaurata ex agrestibus, in supplementum eorum qui 
in clade Turcorum ceciderant, militia. 


CAPITOLUL V 


RĂZBOAIELE URMAȘILOR 
LUI ȘTEFAN CEL MARE PĂNĂ LA ÎNCETAREA 
NEATÎRNĂRII POLITICE A MOLDOVEI. 
RĂZBOAIELE LUI BOGDAN VODĂ ORBUL 


I 
Luptele cu polonii (1506) 


Ales, spune Ureche, „cu voia tuturor locuitorilor terii“, 
cari toți luptaseră supt Ştefan, Bogdan Orbul!, fiul birui- 
torului fără greș, se arată după judecata aceluiași, numai 
„puțin depărtat de firea tătîne-său“, în ce privește însă 
numai setea de luptă nu și scopul războaielor sale. 

De la început, oferi polonilor toate cetățile ocupate de 
Ștefan dincolo de hotarele vechi ale Moldovei, ca Tismenicza, 
Cessibasi etc. 2, dacă bătrîna văduvă a lui Cazimir și l-ar primi 
ginere. Cetățile se restituiră, dar logodna zăbovi. 

După cronica polonă a lui Wapowski, — căci un letopi- 
set moldovenesc pentru acest timp n-avem —, Bogdan tri- 
mete oștile lui în Pocuția (1506). Se rînduiesc 6.000 de merce- 
nari pentru apărarea graniței polone. La rîndul lor, ei trec 
Nistrul și ucid straja de 600 de moldoveni, luînd, ca în 1502, 
tot Ținutul, cu Sniatynul și Colomeia și cetățile mai mici. 
O ceată mai îndrăzneață intră în țară chiar, dar, dintre 
căpeteniile ei, frații Strus, unul e ucis, iar cellalt, prins, 
e dus la voievod, care face să i se taie capul. 


1 Wapowski, p. 63: „uno amisso oculo deformis“. 
2 Provinciam Pokuce, trans Tyram amnem sitam, cum Colomia, Cessi- 
bassi, Tismenice et aliis haud contemnendis oppidis; Wapowski, p. 59. 

Ca o răsplătire, polonii năvălesc din nou, — pe unde nu 
se spune —, și Ureche, după tradiție, adauge că pătrund 
pănă la Botoșani. În ciocnirea cu o ceată moldovenească, 
unul din pîrcălabii Hotinului ar fi fost ucis, — însă nu e nici 
Negrilă, care se mai întîmpină și după februar 15088, și nici 
Teodor, pe care-l aflăm mai tîrziu. Oastea Moldovei avuse 
în frunte pe Luca Arbure — polonul îi zice (!) Copacius. 4 
Regele pune să se taie unii dintre prinși. 


II 
Războiul lui Bogdan cu muntenii (1507) 


După împăcarea cu Polonia urmă războiul cu muntenii 
pretendentului Roman vodă, sprijinit de Radu cel Mare. El 
intră pe calea celuilalt Radu, pe la rîul Putna, fără a fi oprit 
în loc de moldoveni. Răspunsul lui Bogdan veni la 28 octom- 
bre 1507: Ureche crede că avea și secui; oricum, el trecu 
Riîmnicul, dar nu pe la vadul vechi, însemnat prin două 
lupte, ci pe la Rătezaţi, „lîngă movila Căiata“ 5. Zece zile 
se pradă margenea aceasta a Ţerii Românești, pînă ce călu- 
gărul Maximian, viitorul mitropolit muntean, făcu pacea, 
venind în tabăra moldovenească. ë 


III 
Al doilea război al lui Bogdan vodă cu polonii (1509) 


În anul următor, cu toată intervenţia ungurească, se 
urmează războiul cu Polonia. La 29 iunie Bogdan însuși 
trece în Podolia, și la 30 e supt Camenița. De aici merge 
spre Halicz, unde se adăpostiseră nobilii din împrejurimi ; 
deși avea tunuri, Bogdan nu poate lua cetatea, de unde pleacă 


3 Uricariul, XVIII, p. 482; dar v. Haşdeu, Arch. ist., 12, p. 120. 
4 Identificarea la Picot, Chron. d'Ouveki, p. 445. 

5 V, şi Memoriile lui Suvorov, II, Paris, 1799, p. 78. 

€ Letopiseţul moldovenesc, cf. Ureche, p. 181. 


8 — Istoria armatei românești — c. 674 

ieşiri cu noroc împotriva oștirii lui. La Liov se făcu aceeași 
încercare, pe care Ștefan nu găsise cu cale a o face: tunurile 
moldovenești (majores bombardae)? bat de pe deal, pe cînd 
cetele de călări ale domnului atacă zidurile îndoite: ies 
asupră-li mercenari poloni și țerani cu seceri și se dă o luptă 
învierșunată în șanțuri. Tunul cel mare al moldovenilor e rupt 
și căpetenia tunarilor 8, ucisă. A patra zi, voievodul trebui 
să plece fără ispravă. ? 

De aici merse la 1 iulie spre Liov, pe care-l asediază cu 
tunuri; „și zic că singur Bogdan vodă au lovit cu sulița în 
poarta Liovului, care semn se cunoaște și astăzi, și nici leșii 
nu tăgăduiesc“. 10 Cu foc și pară se merge pînă la Rohatyn, 
unde e la 6 iulie; îl ia, îl arde, duce cu sine și clopotul de la 
biserica rusească de acolo, care e pus în Mitropolia Sucevei; 
mînă mulți robi după dînsul. 11 Castelanul Rafail Halicki, e 
între prinși. 12 


Răspunsul polon veni cam tărziu, deși regele făcuse să se 
scrie lefegii. Sigismund însuși, care-și chemase oastea la 
Liov, nu veni, dar el pleca din Cracovia la 4 august 15, pentru 
a se îmbolnăvi în cetatea de unde era să pornească expediția. 
Voievodul Cracoviei, Kamienieski, intră în iulie 1509 pe calea 
năvălitorilor mai vechi, ai lui Ioan-Albert. Pocuția fu sfări- 
mată; năvălitorii lasă la Prut carăle și bagajele și pradă, 
începînd din sus, Cernăuţii, Şipinţii, satele de lingă Suceava 
(20 iulie), Dorohoiul, Hiîrlăul, Cotnarii, Tărăsăuții, căutînd 
pretutindeni moșiile și casele domnului 14, apoi iese prin 
Botoșani și Ștefănești. Un trădător, Vașco, îi purtase pretu- 
tindeni. 15 La Nistru cînd începe trecerea — oastea Poloniei 
Mari, apoi a celei Mici, mercenarii călări și pedeștri, curtenii 


? Cf. Ureche, „a abate puștile de a bate o cetate“. 
8 Magister tormentorum bellicorum. 
9 Wapowski, p. 86 şi urm. 

10 Datele sînt și dintr-un letopiseţ pierdut; Ureche, ed. citată, p. 182. 
Pentru pregătirile lui Bogdan, Hurmuzaki, II?, p. 873 și urm. Asediul la 
Camenița, — 27 iunie — p. 575, 595; al Liovului, p. 589. 

n Jbid. 

12 Wapowski, Joc. cit. 

13 Wapowski-i dă 60.000 de ostaşi! 

14 Villis et curiis Palatini. 

15 Acest amănunt în Ureche. 


114 


(aulici), supt Tworowski —, se ciocnesc cu străjile din 
Soroca și Orhei și un număr de moldoveni, care se aruncă 
în chiot mare. 16 Călărimea grea a Poloniei biruie. Logofătul 
Tăutul, jicnicerul Cîrjă, Costea comisul, Petrică, apoi pîr- 
călab de Roman, „Dobrosteph“ (Trotușan, apoi vistier) sînt 
prinși, dar nu tăiați. 17 

Fuseseră prinși 30 de boieri mari și o sută mai mici; 50 
fură uciși după luptă și îngropați supt o movilă (4 octombre). 
Încheind pace, Bogdan trebui să dea înapoi din pradă „veș- 
mintele preoțești, crucile, potirele“ și să făgăduiască a păzi 
de tatari Podolia vecină. 1% Ca negociatori vin, la 22 decembre, 
„în tabără“, logofătul Tăutul, Teodor pîrcălabul de Roman, 
apoi Petrică și Ivanco pitarul. 1? La 29 aceștia sosesc la 
Camenița; la 17 ianuar 1510 e pace; la 28 pleacă solii poloni 
la Bogdan. La 16 mart sosesc trimeșii lui Bogdan în Cracovia: 
Teodor, Ivanco, Luca Arbure, Dragoș din Suceava 20, și se 
liberează : Tăutul, Petrică, apoi Cîrjă, Trotușanu, pînă atunci 
închiși la Liov. Jurămîntul regal se face la 20 mart, și senatorii 
poloni jură la rîndul lor 21. 


IV 
Luptele lui Bogdan cu tatarii (1513) 


Încă din 1510 tatarii erau gata a năvăli în Moldova 2%, 
și Bogdan rugase pe rege să se coboare cu oastea la Liov. 23 


1 Horribili sublato clamore. 

17 Ureche, ed. citată, p. 182—183; Conv. lit., loc. cit. despre luptele cu 
polonii, Macarie — Bogdan, Cron. înainte de Ureche şi Letopisetul lui Azarie 
— are numai ştiri scurte; știrile lui Ureche sînt luate din izvoare polone; 
v. Wapowski și Gorski, în Hasdeu, Arch. ist., 12, p. 184 şi urm. Cronica 
moldo-polonă dă letopiseţul întrebuințat de Ureche numai pentru prădăciu- 
nea din iunie-iulie 1509. 

18 V, Hurmuzaki, II2, p. 595—596. 

19 Ibid. 

20 V, Uvicariul, XVIII, p. 490. 

21 Pentru negocieri, și Hurmuzaki, 112, p. 641—642, 

22 Cf. ibid., p. 612, 618, 624, 631, 632, 635 și urm.; II’, p. 1. 

23 Ibid. 

La 1511, Selim, fiul sultanului Baiezid, ia Cetatea Albă 
pe sama lui; el se încuscrise cu hanul tatarilor din Crîm și 
era sigur de sprijinul lor. 24 Selim aducea înainte că Bogdan 
ar fi lovit pe ostașii săi fugari, în lupta cu tatăl său, și-l 
amenința cu o grăzavă răzbunare. 2 „În anul 7021 (1513), 
august în 22“, scrie letopisețul moldovenesc, păstrat pentru 
acești ani numai într-o prescurtare polonă 2%, „au venit 
tatarii, și au ars țara Moldovei pănă la lași, și au ars Iașul, 
și multă pagubă au făcut în oameni și altele ce au luat“. 
Pe scurt, se povestește, de altă versiune a letopisețului aces- 
tuia, prădăciunea tătărească din vara acestui an 1513. Ei 
vin „pe trei locuri“ 2; o parte, cu Bet-sultan, fiul hanului, 
intră pe la Orhei și pradă „pînă la Dorohoi şi pe Prut în 
sus“. Altă ceată arde „tîrgul și ținutul Cîrligăturii“, luînd dru- 
mul spre Dorohoi și Botoșani] a treia apucă spre Lăpușna 
și Chigheci. 28 Prada „din Nistru pînă la Prut, de-a lungul 
Prutului și a Jijiei, din Chigheciu pănă la Hotin“, cu luarea 
vitelor, o ştie și cronica lui Macarie.2? Într-o ciocnire cu moldo- 
venii, Bet-Ghirai e însă „săgetat foarte rău“, și moare. 30 


La Wapowski nu lipsesc știrile, cu exagerări de număr: 
60.000 de tatari, 74.000 de robi. Prințul tătăresc piere la 
Nistru, înecîndu-se cu 4.000 dintre ai săi. Dar Copaciu 
— deci Arbure — poate abia să scape cu 300 din cei 700 ai 
cetei sale. Îndată Bogdan cere, prin Ioan vistierul, ajutor la 
poloni și la țar; cei dintîi pun 4.000 de mercenari de strajă 
la Nistru. Un nou atac al tatarilor făcu să alerge Stanislav 
Lanczkoronski și Tworowski, apoi de la unguri, 600 de pușcași 
și 700 de călări, dar o năvălire de nogai cheamă pe crîmleni 
de la Nistru acasă. 3! Ştim de aiurea că încă din mai horda 


24 Cf, Iorga, Chilia și Cetatea Albă, p. 180 şi urm; Gesch. des osmanis- 
chen Reiches, II, p. 310 şi urm. 

25 Hurmuzaki, II, p. 183—184, 205, 215. 

28 Bogdan, Cronici înainte de Ureche, p. 179. 

27 Ureche, ed. cit., p. 183. 

28 Jbid., p. 184; cele două notițe din 1510 și 1513 trebuie astfel conto- 
pite. 

2 Ed. Bogdan, p. 150; cf. Azarie, p. 97. 

30 Numai în Ureche. 

31 P, 92—93, 100, 104; cf. p. 137. 

tatarilor era gata să năvălească 22, și ei pătrunseră în țară 
tocmai atunci cînd Bogdan voia să serbeze căsătoria lui 
cu fiica domnului muntean Mihnea cel Rău și a Voicăi 33. 
În novembre, Bogdan părea că va trebui să iasă din țară. 


V 
Lupta cea nouă cu muntenii (1514) 


Îndată după ce scăpă de tatari, Bogdan avu să dea 
război în toată forma cu pretendentul Trifăilă. El apucă 
drumul turcilor din 1475, „iarna, cînd tot ostașul se odihnește 
și războiul încetează“, Domnul îi ieși înainte, „la pod din 
jos de Vaslui“, unde se dădu, la 27 februar 1514, o luptă 
după care năvălitorul avu soarta lui Hruet, învinsul de la 
Șcheia. Ştirea, din letopisețul slavon pierdut, este și în ver- 
siunea polonă, și la Ureche35. Trifăilă era ajutat de noul 
domn muntean, Neagoe Basarab, și anume, pentru că Bog- 
dan ajunsese ginerele lui Mihnea vodă munteanul și desi- 
gur că umbla să puie peste Milcov pe cumnatul său Mircea, 
care, gonit de Neagoe, trecuse în Ardeal, și de acolo la mol- 
doveni. 


Moartea-l găsi pe Bogdan la 18 april 1517 în Huși: de 
acolo el pîndea pe tatari; se poate zice că primejdiei tătă- 
rești i se datorește și această clădire a Hușului într-un loc 
de rîpi înalte, de unde se putea păzi pănă departe cursul 
Prutului. 


33 Hurmuzaki, II?, p. 81, nr. LXXXVII, p. 82. 

33 V, Ibid. p. 83, nr. LXXXIX; p. 87 şi urm., 94, 97; An. Ac, Rom., 
XXVII, p. 124—125; Iorga, Studii și doc., XVI, p. 419—420. Pentru pradă, 
Hurmuzaki, II?, p. 94—95. 

34 P, 128. din Bogdan, Cron. inedite. 

3 P, 185. Adaosul lui Macarie: „cu oastea din Țara 3Aropckaix 
la Ureche: Ungurească — are înțelesul: din Țara Muntenească. 

3% An. Ac. Rom., XXVII, p. 124—125. 


CAPITOLUL VI 


RĂZBOAIELE URMAȘILOR 
LUIIȘTEFAN CEL MARE PĂNĂ LA ÎNCETAREA 
NEATÎRNĂRII POLITICE A MOLDOVEI. 
LUPTELE LUI ȘTEFAN CEL TÎNĂR 


I 
Lupta cu tatarii (1518) 


Bogdan avu ca urmaş un copil, pe Ştefan cel Tînăr; 
apărarea Moldovei fu lăsată deci pe sama boierimii care 
se ridicase în anii din urmă ai celuilalt Ştefan, „Sfatul buni- 
cului său Ștefan“ — zice o mărturisire moldovenească —1, cu 
care acestălalt avea comun numai numele, și mai ales în 
sama lui Luca Arbure. 


Cea dintăi primejdie era a tatarilor. La 14 sau 18 august 
1518, cam la un an după moartea lui Bogdan vodă, Alp- 
sultan întră în țară. El trece la „gura Sarbath“, scrie ver- 
siunea polonă a cronicei?, Acest vad nu e la Nistru, ci la 
Prut; Ureche-l așeza la „Șerbanca, den sus de Ștefănești“, 
localitate pe care n-o găsim nicăiri. „Sarbath“, „Sarhatt“ nu 
e însă altceva decît tîrgul fălciian Sărata, pe care tot tatarii 
îl nimiciseră, înainte de 1489, cînd Ştefan cel Mare pome- 
nește „săliștea lui Stanciul, fiul lui Jurj al Husei, pe Prut, 
unde a fost tîrgul Săratei“3, adăogînd că se află mai sus 
de „gura Săratei“. Singur Ureche adauge că tînărul domn 


1 Hasdeu, Arch. ist., I, p. 10. 
2 Ultima ediţie, în Bogdan, Cron. inedite, p. 128. 
3 ouerie czpari = Usczie Sarbath; Hasdeu, Arch. ist., I., I, p. 155. 

se afla „în gura Corovei, din gios de Ștefănești“. S-ar părea 
că e vorba iarăși de un loc dispărut, însă din versiunea 
polonă se vede că Ureche a înțeles rău însemnarea Hârlău, 
căci aici se afla Ştefan. 


Povestirea letopisețului redat în traducerea prescurtată 
a lui Nicolae Brzeski și în prefacerea românească a lui Ure- 
che urmează astfel: vodă „pleacă pe Prut în sus“, tatarii, 
cari ardeau, fiind acum departe. Împotriva năvălitori- 
lor merge întăi „vornicul cel mare al perii de Jos“, 
Carabăţ. 


El e cel dintîi vornic cu acest rost local anumit: Bogdan, 
cel mort la Huși — tatarii vor fi prădat acum aceste Curți 
domnești mai nouă —, îl va fi așezat anume pentru apă- 
rarea acestei Ţeri de Jos, veșnic amenințate de tatarii Cetă- 
ţii Albe ori ai Crîmului. Carabăţ nu apare în documente, 
care știu de un singur vornic al Țerii de Sus, Petrică4. În 
expunerea de solie a lui Cîrjă la regele Poloniei se zice acestui 
vornic, așa cum s-a spus mai tărziu dregătorilor ce porun- 
ceau asupra ținutului Putnei: starostes. 


Carabăţ are cu el „Ţara de Jos“, adecă pe „boierii și 
țeranii“ de acolo „chemaţi la oaste cu porunci grabnice dom- 
nești“, — ca în vremea celuilalt Ştefan”. De viteji, de voi- 
nici, de iunaci, de hînsari nu se mai vorbește acum, cînd 
elementul de oaste permanentă din veacul trecut era într-o 
tot mai mare risipă Şi nitare. 


Moldoveni „joseni' “8 află pe dușmani în retragere spre 
Nistru. Lupta se dă în zori. Tatarii erau, după o mărturie 
polonă, 15.000 și duceau alte mii de robi. Că domnul Mol- 
dovei ar fi căpătat ajutorul de 3.000 de călări pe care-l 


4 Uricariul, XVIII, p. 471—472. 

5 Hasdeu, Arch. ist., I. p. 10 = Hurmuzaki, II}, p. 708 și urm. Această 
Țară de Jos apare şi atunci cînd, în 1523, se vorbeşte de Sinan Celebi, 
trimes turcesc la Ştefan, care și el era moldovean de naştere de neam 
boieresc, prins rob în Ţara de Jos; Hasdeu, Arch. ist., loc. cit. Locul e inter- 
pretat însă cu totul altfel de traducătorul din Hurmuzaki. 

6 Cronica moldo-polonă, loc. cit. 

? Hasdeu, Arch, ist., I, p. 10. 

8 Cuvintul e la Ureche, 

ceruse, nu dovedește nimic decît lauda din acea cronică?, 
Înfrângerea tatarilor e totuși deplină. „Mulţi din ei au perit“, 
zice cu mîndrie letopisețul, fără a însemna și locul biruinții, 
„Și doi miîrzaci de cei mari; pe ceilalți i-au gonit peste cîm- 
puri pănă la Nistru, bătîndu-i și tăindu-i, încît scăpă cu 
fuga acel Alp-sultan, și cu puțini oameni, Iar Ştefan voievod 
se întoarse la Hiîrlău, căci și el fusese în acea luptă“10, 


Ștefăniță făcea politică și visa de o cruciată împotriva 
turcilor, care i-ar fi dat Chilia și Cetatea Albă, cu gîndul 
la care păzea și Carabăţ, „căpitanul Moldovei de Jos“. 
Poate de aceea un pașă fu așezat acolo, ca să păzească raia- 
lele cele nouăl?, Moldovenii loviseră și niște cete turcești 
care se întorceau pe la dînșii după ce prădaseră Pocuţial?, 


Urmează lupta lui Ștefăniță cu vecinul său Radu de la 
Afumaţi. Trebuie s-o preceadă însemnarea împrejurărilor 
războinice petrecute în Țara Românească după moartea lui 
Radu cel Mare, fiul lui Vlad Călugărul (1508), 


II 


Împrejurările războinice din Țara Românească 
după 1508 pănă la alegerea lui Radu vodă de la Afumați 


Urmașul lui Radu fu Mihnea, fiul lui Vlad Țepeș; i s-a 
zis: Mihnea cel Rău. Împotriva lui se ridică fratele lui Radu, 
Vlad cel Tinăr sau Vlăduț. Boierii îi jură „înaintea pașei 
Dunării“, scrie Viaţa Sfintului Nifon. Era „sangeacul Silis- 


? Wapowski, p. 157—158. 

10 Cron.Inedite, p. 128—129, De curind se încheiase un nou tratat de 
prietenie cu Polonia; Hurmuzaki, II}, p. 287 şi urm, În Gelcich, Diplo- 
matarium ragusanum, p. 682, un raport ragusan vorbește de 25.0000 de ta- 
tari şi de marele lor măcel: „et grande occisione“, 

i Acta Tomiciana VI, p. 325, nr, 297. 

12 Hurmuzaki, II 3, p. 724, XI, p.3, nr, IV, 

13 Wapowski, p. 194, 

u Ed. G. Erbiceanu, București, 1888, p. 67 (reprodusă în prefața edi- 
tiei din Văleni a , Învățăturilor lui Neagoe). E traducerea românească, făcută 
pada 1650, a unei scrieri grecești și slavone de la începutul veacului al 
XVI-lea. 

trei, a cărui putere se întinde de-a lungul Dunării, în fata 
Țerii Românești și a terii noastre“, spunea Ștefăniță, prin 
Arbure, către regele Poloniei, în 1523. 

Neamul Mihaloglilor, unul din cele mai vechi, mai ade- 
vărat turcești și mai glorioase ale osmanliilor, avea cu drept 
de moștenire această margene a Dunării, fiind căpitanii, 
„marchisii“ ei. Pașă era acum și la Silistra, și la Nicopol, 
și la Vidin, ca și la răsărit, asupra cetăților smulse de Mol- 
dova, fiul lui Ali Mihalogli și nepotul lui Ischender, Moham- 
med, numit în cinstea biruitorului de la Valea Albă. De 
el atîrnau toți sangeacii — cîrmuitori cu steag pentru ceata 
lor de spahii — toți begii, „căpitanii“, toți subașii, căpete- 
niile de tîrguri și sate de pe această linie dunăreană, care 
trebuia statornic apărată de munteni și moldoveni, în dosul 
cărora stăteau ungurii și polonii. 


„Așa, de vom umbla noi cu hicleșug, și de nu vom sluji 
domnului nostru Vladului vodă în direptate — jură boierii — 
să piară neamul și numele nostru dentr-această țară în 
veaci, amin.“ 

„De voi face vreun rău acestui neam, sau vreun hi- 
cleșug, sabia ta — răspunde domnul cel tînăr, privind la 
Mohammed — să taie capul mieu cu mare rușine și să pierz 
neamul mieu dentr-această țară, amin.“ Oastea de spahii 
dunăreni trece Dunărea, unită cu pribegii lui Vlad. Ea se 
împarte în trei cete, cărora li se zice aici „pîlcuri“. Sînt 
cele trei împărțiri clasice ale oștirii românești sau ale oștii 
străine puse supt poruncile unui domn român. 


O ceată de călări ajunge răpede, pornind de la Turnu, 
tocmai pe plaiurile argeșene, lingă Olt, la mănăstirea bătrî- 
nului Mircea vodă, Cotmeana. Aici se afla alt Mircea vodă, 
fiul, pomenit și mai sus, al Mihnii. El fuge, cu un credincios, 
noaptea, „desculți, descinși și fără ișlice“. Ai lui sînt uciși 
ori prinși. Urmează trecerea la Sibiu a lui Mihnea însuși, 
care se va fi aflat prin apropiere, poate la Rîmnicul Vîlcii15. 


1 Viața lui Nifon, p. 69—70 = Magazinul istoric, IV, p. 246—247. 
Cf. cronicile sîrbești în Spomenik, III, şi 1901; Glasnik din Seraievo, VI, 
1894. 

Cînd Băsărăbeştii — neamul, legat prin căsătorie cu ve- 
chea seminție domnească, a Craioveștilor — sînt daţi la o 
parte de Vlad, ei merg tot la pașa Dunării, la același „Mo- 
hammed pașa“. Turcul trece acum pe la Giurgiu, prinzînd 
pe domn în scaunul Bucureștilor. Se înnoiră împrejurările 
din 1476, cînd Țepeș, alt Vlad vodă, își află moartea în 
margenea orașului, luptînd cu giurgiuvenii. Oastea dom- 
nească fu „biruită și căzută“16, iar Vlad, prins, primi moartea, 
de mîna pașii însuși, „în oraș, în București, supt un pom“, 
la 23 ianuar 151218. 


Afară de îndemnul și sprijinirea lui Trifăilă împotriva 
lui Bogdan vodă, care îndemna și sprijinea pe Mircea, fiul 
lui Mihnea, Neagoe avu o domnie pașnică. El muri în toamna 
anului 1521, după ce turcii luaseră de la unguri Belgradul 
— Orșova și Severinul cad în anii următori. În această ex- 
pediţie a lor de la Belgrad se porunci amînduror domnilor 
a fi de ajutor năvălind în Secuime, împreună cu epitropul 
lor, același Mohammed Alibegovici. Ștefăniță arătă că se 
teme de tatari și nu-și poate lăsa ţara fără apărare; el dădu 
drumul oștii sale și se așeză în Suceava, răscumpărînd cu 
daruri de aspri, cai, blăni și altele slujba ostășească pe care 
nu voia s-o deie. „Numai Basarab vodă singur porunci boie- 
rilor și ostașilor săi!? să însoțească pe Mohammed asupra 
secuilor“22 (1521). Într-o scrisoare a lui Neagoe către regele 
Ungariei, prin care-și arată hotărîrea de a sta veșnic ală- 
turi cu creștinii, pașnicul domn își prețuia foarte exagerat 
puterea de oaste la 40.000 de călări și pedeștri“. 


Încă din iarna acestui ultim an al domniei lui Neagoe 
se pusese la cale nunta fetei celei mai mici a lui cu Ștefă- 
niță22. Aceasta trebuia să aducă, mai tîrziu numai, războiul 
între acesta și Radu de la Afumați. Deocamdată Mohammed 


18 Viața lui Nifon, p. 77. 

1? Ibid. Cf. analele sîrbeşti; și în Iorga, Studii și doc., IV, p. 3. 

18 Piatra lui de mormint în Mănăstirea Dealului ; inscripția la Lăpedatu, 
Vlad Călugărul. 

19 Swoye pani v woyska. 

20 Expunerea lui Cirjă; v. mai sus, p. 196, nota 2. 

21 Iorga, Îndreptări și adăugiri, p. 29 = 127 (== Hurmuzaki, XV). 

22 Ibid., p. 30 = 128 


beg avea cuvîntul în ce privește orînduirea Țerii Româ- 
nești. 


Fără zăbavă, Vlad vodă, Vlăduț cel Nou, fostul călugăr 
Dragomir, se ridică împotriva lui Teodosie, fiul copil al lui 
Neagoe, în părțile Buzăului (septembre 1521). Simțim ames- 
tecul moldovenesc. Pe acesta-l vor fi vrut boierii cari sfă- 
tuiau pe Ștefăniță; numele lui vădește încă un fiu al lui 
Vlad Călugărul. 23 Cu ajutor moldovenesc ori fără, noul domn 
al răscoalei ia drumul pe supt muncele, îndreptîndu-se 
către Tîrgovişte, unde Preda, fratele lui Neagoe, apăra dom- 
nia plăpîndului cocon Teodosie. Lupta se dă înainte de 10 
octombre 24 în margenea orașului chiar; Predae ucis. Vlad 
se așează în Tîrgovişte. 


Îndată vine „pașa Dunării“, întors de la Belgrad, cu 
cei patru subași ai săi 25, Nouă luptă în același loc de lîngă 
Tîrgovişte, înainte de sfîrșitul anului %; turcul prinde pe 
Vlad și pe boierii lui. Ei nu vor fi trimeși la Poartă, ci uciși 
îndată. 2 Cete de achingii pradă „pe buzăiani, făr'de veste; 
și au luat mulți oameni voinici, și feate, și dobitoc mult..., 
însă pre apa Buzăului, în luna lui mai (novembre?), 2 în 
2 zile“. Acuma nu mai era domn Teodosie decît cu numele. 
Totuși, Mohammed nu rămîne în ţară. După ce ai lui pradă 
în Secuime —a doua pradă după cea din vară —, încă 
la sfîrşitul lui octombre el se întoarce la Nicopol. 2?. După 
cronica ţerii, el duce cu dînsul pe Vlad vodă, care e tăiat 
numai atunci de „vărul premare“ al lui Neagoe, comisul 
Bădica ; se iau și cele treizeci și două de tunuri ale țerii.%0 


2 Cronica țerii, în compilaţia româneasca de la 1688, a lui Stoica Lu- 
descu, Mag. ist., IV, p. 267. 

24 Socotelile Sibiului; Hurmuzaki, XI, p. 845. 

25 Pomeniţi de Cirjă; loc. cit. 

26 Scrisoare a regelui Ungariei Ludovic, în Hurmuzaki, 113, p. 373 
şi urm, 

2 Hurmuzaki, loc. cit. 

25 Mag. ist., loc. cit. 

29 La 1 novembre, ştire în Braşov despre „reversio Mehmeth—beck 
ex Thurcia“. 

30 Cf. Tocilescu, Curtea de Argeș, p. 41., pentru „vărul“ Bădica; Iorga, 
Pretendenţi domnești, în An. Acad. Rom., XIX, p. 18—19, 70 şi urm. 

III 


Luptele lui Radu de la Afumaţi cu turcii 
(1522—1525) 


În ianuar 1522 erau însă iarăși doi domni. În părțile 
Tlfovului se ridicase, după cererea lui Stoican logofătul, 
care, aflîndu-se la Constantinopol, ştia că turcii vreau să 
facă din țară o provincie a lor 3t, un Radu vodă fiul lui 
Radu cel Mare și boiar al satului Afumati; el avuse o cioc- 
nire cu „agarenii“ (turcii) și biruise.22 Pe la jumătatea 
lunii Mohammed trecea Dunărea, cu begul din Vidin 3%, 
pe la Giurgiu. 

Se dau lupte între pașă și Radu, la Gubavi și Ştefeni, 
pe Neajlov, în Vlașca; la Clejani, în apropiere; la Ciocă- 
nești, lîngă Snagov; la București. La urmă, Mohammed 
răspinge pe biruitorul în aceste ciocniri la Tîrgovişte, de 
unde, prin valea Dimboviţei, a Riului Doamnei, a Arge- 
șului, după lupta de la Plata, el e aruncat îndărăt la Ali- 
măneștii Teleormanului. În april, Radu trecea munţii la 
Brașov cu doamna lui Neagoe; pe Teodosie-l luă Mohammed, 
care se privea ca un cîrmuitor al noii provincii turceşti: „au 
pus subași pre la toate orașele“. 


Ștefăniță dă prin gura lui Cîrjă lămuririle următoare 
asupra luptelor de la munteni; le întregim cu știrile ce vin 
din alte izvoare, și anume inscripția de pe mormîntul, de 
la Argeș, al lui Radu de la Afumați 3%, și însemnările de cro- 
nologie precisă ale orașului Brașov 35, 


„Ce se atinge de țara și domnia muntenească, apoi știm 
că turcii o stricară, și o vătămară, și o risipiră, și-i puseră 
în cap un turc anume Mohammed“ — se poate întîmpla, 
potrivit cu o știre din izvor diplomatic, ca Ali beg să fi avut 
pe Mohammed cu vreo fată din dinastia munteană —, „și 


31 Cron. Ţerii, p. 268. 

32 Socotelile Sibiului, Zoc. cit. 
33 Ibid. 

3t Iorga, Inscriptii, loc. cit. 

3 In Quellen, loc. cit. 


tăiară boierimea, și pe jupănese, și pe copii, și jăcuiră averile, 
și arseră și pustiiră satele. O samă de munteni, neputînd a se 
pleca păgînilor, și-au fost ales domn pe un Radu vodă; însă 
Mohammed acela ajunse cu oastea și birui în cîteva lupte, 
făcînd mult rău și moarte între munteni, și-l alungă în Ţara 
Ungurească.“ 

Acestea pînă în april 1522. 

„După aceea“ — urmează Ștefăniță — „voievodul Ardea- 
lului“ — Ion Zápolya — „strînse o puternică oaste, ca la 
80.000 de oameni aleși (!!), și întră“ — nu însuși — „cu Radu 
vodă“ — în iunie, pe la cetatea din munte a Poienarilor, 
pomenită și în veacul al XV-lea % — „asupra lui Mohammed, 
care nu cuteză să-l aștepte, ci fugi peste Dunăre. Voievodul 
Ardealului se mulțămi să trimeată în goană după el numai 
puțintei trabanți, cari, trecînd Dunărea pe dubase, arseră 
trei sate turcești.“ 

E deci înnoirea expediției din 1427 a lui Sigismund împă- 
ratul pentru restabilirea lui Dan al II-lea. Inscripția mormîn- 
tală a lui Radu vodă arată calea războiului din iunie 1522; 
pe valea Oltului se ajurige la Teleorman, unde cete turcești 
sînt bătute la Grumazi — luptă mare, ținînd o zi întreagă 3 — 
unde șapte sangeaci sînt de față: la Nicopol și Șiștov se 
înseamnă lupte. Subașii fuseseră prinși și tăiați. 38 

„Domnul mieu — încheie Cîrjă — are știre că, după ple- 
carea voievodului Ardealului din Țara Românească, Moha- 
mmed s-ar fi întors la Dunăre cu patru sangeaci, — nu știm 
cu ce scop“. lar mai departe: „Au risipit și stricat domnia 
și Ţara Românească, puind acolo domn pe turcul Mohammed“ 
(august). Acuma se dau lupte la Gherghița, la București, și 
perind spătarul Neagoe, portarul Stanciu, retragerea începe 
iarăși: la Slatina și tot în sus pe valea Oltului pînă la Poie- 
nari, unde țeranii loviseră, cu cîteva luni înainte, pe domnul 
lor. Tot în august, ardelenii hrăneau iarăși pe prietenul lor 
Radu. 


3 Bogdan, ed. a 2-a, p. 233, nota, p. 354: la 1507, Gherghina e pîrcalab, 
castellanus. 

32 Cron. Terii, p. 269. 

3% Tbid., p. 269; Iorga, Îndreptări şi întregiri, p. 31—32. 

În octombre însă Zápolya aduce — cu „30.000 de voi- 
nici aleși“ — înapoi pe Radu. Cete de-ale domnului celui 
nou sînt învinse la Rucăr. Voievodul ardelean înaintă pînă 
la Piteşti numai. Întoarcerea lui se face la 13 novembre. 

În februar 1523 apoi Radu e încă domn. 

După cronica ţerii, ar fi fost oprit la Poartă și ar fi căpă- 
tat „pacea bună“ de care vorbesc și socotelile Brașovului. 
Se întoarce în Ardeal pe la 25 april 3%, cu tunuri. Turcii numi- 
seră însă în locul lui pe un Vladislav vodă, om al lui Moham- 
med beg, pe care-l aduseseră cu oaste, și cu care Radu se 
luptă la București. Acesta mai cîștigase o biruință, la Didrih 
sau Dridov, lîngă Gherghița. 40 Vladislav rămîne în Scaun, 
pe cînd, în septembre, Radu trece din Brașov la Sibiu. 

Bădica, — acum „Radu vodă, fiul lui Radu cel Mare“, — 
izbutește a lua domnia (octombre 1523), ajutat de Băsără- 
bești, cari trădaseră pe Vladislav, ca pe un „păgîn și zălud 
și vrăjmaș capetelor lor“. 41 El se lăuda cu sprijinul turcilor 
din Vidin și Nicopol. Dar ceata de turci — 300 la număr — 
care i aducea steagul de domnie îi zdrobi capul cu buzdu- 
ganul și ucise pe boierii ce-l întovărășeau, luîndu-li la toți 
capetele 42. Se făcuse împotriva lui Radu-Bădica, la Giurgiu, 
ce se încercase în zădar, la 1462, împotriva lui Țepeș. 


Radu de la Afumați, care era în țară încă din a doua jumă- 
tate a lui octombre, îngropă la Dealu, în ianuar 1524, trupul 
lui Bădica. El avea în jurul lui secui și trabanți și se întreba 
cu ce bani să-i împiedice de a fugi. Totuși, acestălalt Radu 
se lăuda că aducătorii steagului l-au avut în vedere pe el, 
„voievodul de peste plai“. 43 


Gonit în mart următor de turci, Radu de la Afumaţi se 
așează în Scaun prin august, merge la Poartă și e întărit 
prin novembre, cu voia lui Bali beg de Belgrad, care luase 
în acest an Severinul. î4 „Atunci m-a dăruit cu stăpînire 


3 Hurmuzaki, II? p. 447 şi urm. ; 

40 Cf. Iorga, Studii și doc. IV, p.CCLXXI; Cronica lui Constantin Căpi- 
tanul, ed. Iorga, p. 133. 

41 V. Bogdan, Relațiile, p. 167 şi urm., 171 şi urm., 227 şi urm., 232. 

42 Ibid., v. Iorga, Pretendenți domnești, loc. cil. (şi o mărturie contempo- 
rană a lui Bocignoli). 

4 27 ianuar; îl aflăm şi în februar; tbid. 

4 Cf, Iorga, Studii și doc., III, p. XLVIII; VI, p. 593—595. 

și schiptru, și m-au încins și cu caftan mohoriît, și cu cunună 
m-au încununat, și cu cinstea bogăției, și cu multă mărire 
de dar aducătoare, și, cu mulțimea oștilor fiind înconjurat, 
la mulți am întins cu îndurare mîna de ajutor“ 45. Cronica 
terii pune data de 28 februar 1525 pentru începerea domniei 
legale a Radului. 4 Vladislav, fugit de la Poartă, își păstra 
însă aderenții, și dădea acte din București. Se pare că numai 
din 7 decembre 1525 e scrisoarea prin care „Radu voievod“ 
vestește că „vrăjmașul său, care se pornise din Mehedinţi, 
a fost bătut de Curte, supt Pîrvu Banul, care i-a risipit oastea 
și i-a tăiat capul.“ 47 Pîrvu trecuse deci la biruitor. Cu aceasta 
se încheie rostul lui Vladislav vodă și, deocamdată, pe calea 
intervenţiei turceşti, şi luptele, pentru Scaun din Ţara Româ- 
nească. Din ele, ungurii rămaseră cu stăpînirea cetății Pote- 
marilor, unde comandă sasul Petru Off. 48 


IV 


Lupta între Ștefan cel Tînăr 
şi Radu de la Afumaţi (1526) 


Războiul lui Ștefăniță împotriva lui Radu de la Afumați, 
cel dintăi dintre moldoveni și munteni după năvălirea lui Bog- 
dan oprită la Rîmnic, îl înseamnă letopisețul moldovenesc păs- 
trat în versiune polonă: „În anul 7034 [1526], februarie în 4 a 
mers Ștefan voievod împotriva lui Radu, voievodul muntenesc, 
pînă la Tirșor, și de aici, împăcîndu-se cu Radu, s-a întors 
în țara sa“. Cronica, în stil slavon înflorit, a lui Macarie, care 
vorbește mai pe larg, dar retoric, neprecis, despre zbuciumul 
lui Radu vodă cu turcii, „cînd bătîndu-i, cînd fiind bătut 
de dînșii“, și despre cele patru pribegii ale lui în Ardeal, — 
„Și nu se odihni pînă nu-i goni cu totul din țara sa“, — nu 
adauge nimic nou decît că Radu a fost acela care „s-a rugat 


45 Inscripţia citată. 

16 P, 270. 

+7 Bogdan, Relaţiile, p. 270—271, nr. XCI. În Pretendenţi, atribuiam 
scrisoarea lui Radu—Bădica. Cf. Studii și doc., VI, p. 593—595. 

48 Iorga, Îndreptări și întregiri, p. 31—32 (= Hurmuzaki, XV, p. 
289, nr. DXXVII). Un Toma Mysky, în 1524, Hurmuzaki, XI, p. 846. 

de pace“. 4? Dar el mai spune că Ştefan a mai intrat la mun- 
teni în toamnă, „din pricină că nu păziseră pacea“, că „a 
trecut pe unde i-a fost placul“ și că s-a întors înapoi purtînd 
în trupul său boala de care a și murit la anul 7035 (1527] 
luna lui ianuarie“. Ureche, care vede în Mohammed beg unul 
„ce se trăgea din seminția lui Băsărab vodă“ 50 și care numește 
pe Radu de la Afumaţi „Radu Călugărul“ — ca și cronica 
munteană, prin confuzie cu Radu Paisie —, el, care înseamnă 
toate pribegiile și uciderile de boieri, știe numai despre cel 
dintîi război. 51 


Pricina războiului nu era sprijinirea de Radu a boierilor 
răsculați pe  cari-i bătuse Ștefăniță — cu „țara“, spune 
Ureche —, lîngă Roman, unde cei prinși fură tăiați, pe cînd alții 
fugeau în Ardeal. 52 Din socotelile Brașovului știm că aceasta 
s-a întîmplat în 1523, că deci data de 7 septembre 7032 a 
cronicei moldo-polone trebuie tălmăcită 1523, nu 1524. Pe 
atunci însă era domn Vladislav. Ureche vorbește de „sime- 
ţia“ lui Ștefăniță, de „vilfa cu noroc ce avea la războaie“, 
și care-l ameţise. 

Adevăratul motiv îl spune nunciul papal din Ungaria: 
logodna domnului Moldovei se făcuse cu cea mai mare din 
fetele lui Neagoe, dar el avea poftă, domnițele nefiind nevrâs- 
nice, să-și aleagă la nuntă, în locul ei, pe cealaltă. Fetele erau, 
cu mama lor, Băsărăbeasa, mai de mult în Ardeal, și regele 
luă măsuri pentru ca Ștefăniță să nu se poată plînge. Nunta 
era să se facă prin 1525 poate dar moldoveanul avea de lucru 
cu tatarii. Pînă se hotărî un alt termen, muri însă cea din- 
tăi doamnă a lui Radu munteanul, pomenită în socotelile 
Brașovului la 1523. El ceru atunci și căpătă în ianuar 1526 
pe domnița cea mică, Ruxanda, lăsîndu-i lui Ștefăniță pe 
Stana. Ca să-și răzbune, cel înșelat făcu război. 5 Pe lîngă 
aceasta el cerea însă și pe unii pribegi adăpostiți la munteni. 5% 


49 Bogdan, Cron. înainte de Ureche. 

50 V. mai sus, p. 203. 

5l Ed. cit., p. 189. 

52 Aceleaşi cronici. 

5 Hurmuzaki, II’, p. 523—524. 

54 Ibid., p. 525; II, p. 30—31. Cf. şiibid., XI p. 3—, nr. V; p. 848, 
nota 1, p. 849—850 ; Iorga, Pretendenti domnești, p. 17, nota 7. 

Aceste știri sînt întărite de socotelile ardelene. Nunta 
lui Ștefăniță se făcu prin iunie, și Oancea pîrcălabul aduse 
pe Stana. 5% Pe aceeași cale se află și data războiului al doi- 
lea: după ce Radu chemase pe begi, — Ștefăniță bătuse, în 
1524, 4.000 de turci la Tărăsăuți 5, — se afla, la 4 novembre, 
la Sibiu, că „Radu s-a întors biruitor și cu multă pradă din 
Moldova“. 5 Năvala lui Ștefan urmează, și apoi moartea 
lui, „Scrie la un letopiseț moldovenesc — adauge Ureche — 
de zice că pre acest Ştefan vodă l-au otrăvit doamna sa 58: 
domnița de la munteni, Stana, care apoi se călugări. 59 


55 Hurmuzaki, XI, p. 850. 

5 V, mai sus, apoi mențiunea din Cron. moldo-polonă şi Ureche. 

5 „Famam quomodo ipse dominus Wayda victor et cum magna preda 
ex Moldova est reversus“; Hurmuzaki, XI, p. 851. 

5 Ed. cit., p. 189. 

5 Iorga, Inscripții, I, p. 147. În cronica munteană nici o ştire. 

CAPITOLUL VUI 


RĂZBOAIELE URMAȘILOR 
LUI ȘTEFAN CEL MARE PĂNĂ LA ÎNCETAREA 
NEATÎRNĂRII POLITICE A MOLDOVEI. 
RĂZBOAIELE LUI PETRU RAREȘ 
PĂNĂ LA 1538 


I 
Începuturile lui Petru Rareş (1527—1528) 


Ungaria căzu prin lupta de la Mohács (1526), fără ca 
domnii noștri, îndușmăniți între ei, să fi avut vreun ames- 
tec în atacul ori în apărarea ei. În zădar merse Urban Bat- 
thyâni în Moldova, și în zădar se recomandă prin el lui Zâpo- 
lya, „voievodului Ianăș“, vechiul ocrotitor al lui Radu de 
la Afumaţi, să se unească cu acesta pentru a forma o a doua 
armată ungurească. Turcii siliră pe Radu a-și da fiul ostatec 
în tabăra lui Soliman 1, și cu aceasta se încheia orice putință 
de colaborare a lui cu creștinii 2. 


Această mare schimbare făcu să se pronunţe și mai mult 
politica de agresiune a domnilor noștri. Doi regi se certau 
pentru Ungaria, și Ardealul vecin era împărțit în privința 
lor: unul era „Llanăș“ însuși, celalt fratele „chesarului“ apu- 
sean, al lui Carol Quintul, regele Ferdinand austriacul. Un 
nou domn moldovean răsări la începutul anului 7527, pentru 


1 Pentru acest ostatec, v. și Hurmuzaki, XI, p. XCV—XCVI. 

2 Broderix, ed. Katona, ori la sfîrșitul lui Bonfiniu etc. Partea privi- 
toare la aceste lucruri, şi în ale mele Acte și fragm., I, p. 107—108, după un 
manuscript din Berlin. 

ca, tîrînd după el pe munteni, cari erau aproape vasalii lui, 
să cerce a smulge Ardealul pentru sine, acel Ardeal în care 
tatăl său, Ștefan cel Mare, îi lăsase ţinutul Ciceului, — se 
cuprindea la 1528 și Retegul 3 — al Cetăţii de Baltă, legături 
trainice de camaraderie războinică veche cu secuii, prietenie 
cu Bistrița și Brașovul și un punct de atingere bisericesc, 
episcopia, cu vlădici moldoveni, numiți de domn și sfințiți 
la Suceava, a Vadului de pe Someșul de Sus.4 


De un război al lui Rareș cu munteanul Radu nu vor- 
besc cronicile țerii; la început ei trebuie să fi fost prieteni, 
tocmai pentru că Ștefăniță fusese dușmanul lui Radu. Că 
Radu ar fi trimis lui Zâpolya 12.000 de oameni în ajutor, 
că Rareș i-ar fi prins pe teritoriul său 5, că i-ar fi bătut cu 
cetele sale și că ar fi tăiat pe căpetenii, că toate acestea le-ar 
fi spus, în ianuar 1528, soli moldoveni trimeși la Ferdinand, 
mărturisește un panegirist contemporan al acestuia, Ursi- 
nus Vellius. ë Că Radu se sprijinea în februar pe „craiul Ioan 
care a întrat în Buda“, și care era, de fapt, atunci un biet 
fugar, e adevărat”, dar că un contingent muntean așa de 
însemnat de-a dreptul imposibil, ar fi mers să caute atît de 
departe pe Zâpolya, că ar fi luat drumul prin Moldova și că 
Petru ar fi făcut un astfel de măcel fără să știe cronicile arde- 
lene ori socotelile orașelor de la graniță ori cronicile noastre, 
— nu e de admis. 


II 
Năvălirile lui Rareș în Ardeal (1529) 


Ca aliat al lui Ferdinand pătrunde însă Petru Rareș în 
Ardeal, — cea dintăi năvălire de moldoveni în această țară, 


3 Iorga, Doc, Bistriţei, I, p. XVIII—XIX; Hurmuzaki, XV, tabla, 
p. 1892. 

4 Cf. Ursu, Die auswärtige Politik des Peter Raveș, Berlin, 1908, p. 25, 

5 „Per loca suae ditionis“; desigur nu în Ardeal. 

$ Citat de Ursu, op. cit., p. 25, nota 34. 

? Iorga, Studii și doc., III, p. XLIX 

de la 1468 încoace. De mult încă el primea censul de 1.000 
de florini al Bistriței. 5 Acum voia Bistrița însăși. ? 

„În anul 7036 [1529] au mers Petru voievod asupra secui- 
lor din Ţara Ungurească și avea două oști“, — adecă două 
filcuri —, „Și s-a dus pe două căi în țara lor, și, întîlnind în 
toate părțile pe domnii lor, i-a bătut și i-a împrăștiat, și, 
luînd cu sine oameni și prada fără samă, s-a întors în Mol- 
dova: adus-a cu sine foarte mulți secui și sași“. Astfel poves- 
tește întăzul război ardelean din 1529 al lui Rareș versiunea 
polonă a letopisețului moldovenesc. Macarie adauge că Rareș 
„a spart una din cetăţile lor“, tăind pe cei prinși într-însa. 
EI știe mai pe larg celelalte lucruri, care nu sînt în legătură 
cu această dintăi expediție secuiască. 

În iunie, Rareș, care avea de la Zâpolya făgăduiala Bis- 
triţei, lasă vechea credință de ferdinandist, trimete pe marele 
vornic Grozav, — dar nu și pe Barbovschi 10, — care ia „dru- 
mul din jos“ — deci pe la Breţc, pe unde intraseră o parte din 
oștile ce trecuseră în ianuar— , iar alții apucă pe drumul 
Sucevei, care scotea pe la Cârlibaba în valea Bistriței Aurii, 
și de acolo în jos la Rodna și Bistrița, spre care cătau rîvnitori 
ochii voievodului. Oastea lui Grozav întîmpină trupele saşi- 
lor strînse în grabă, cu tunuri multe, mari și mici şi întărite 
cu contingentul secuilor, pe cari deci întăia năvălire, făcută 
anume pentru aceasta, nu-i înspăimîntase. Călărimea moldo- 
venească hotărî la 22 iunte, supt zidurile cetății Feldioara, 
care se ridică pe un deal rotund, la apusul Brașovului, deasu- 
pra apei Bîrsei. Știm de aiurea că secuii trădară, sașii părăsiră 
tunurile și carăle ; mulți periră în rîulețul mlăștinos. 1! Lui Pe- 
tru i se aduce prada. Cei de sus „fac nu mai puțină izbîndă“ — 
dar fără luptă, prădînd numai în jurul Bistriţei. 12 Ca răsplată 
Petru avu cetatea Ungurașului (Bálványos), în părțile Cice- 
ului. 


8 Iorga, Doc. Bistriței, I, p. XIX; Hurmuzaki, XV, p. 1848. 
9 Iorga, Doc. Bistriţei, I, p. XIX—XX; Hurmuzaki, loc. cit. 
10 Azarie, p. 137. 
U Cf. Quellen, II, p. 137, Tantam cladem Barczia numquam vidit sibi 
illatam", p. 146. 
13 Ursu a insistat asupra faptului că Grozav a cîştigat lupta, și nu în- 
suşi Rareș. 

Dar Bistriţa nu se predă, și Brașovul nu recunoaște pe „cra- 
iul Ianăș“. Un nou atac e de nevoie. În septembre vine deci, 
în a treia expediție, însuși Rareș. Cetățile se sperie, — din 
alte izvoare știm că Brașovul, după prada Prejmerului, somat 
a recunoaște pe Zâpolya și a plăti 10.000 de florini, dădu 
asigurări și jumătate din acești „talanți de aur“. 1% La 29 no- 
vembre numai, Petru era acasă, pe valea Bistriţei, lîngă 
Bacău, 14 

Povestirea lui Ureche e tocmai aceeași. 


Scrisorile bistritene și ardelene, îndeobște, din acest timp 
deslușesc încă următoarele: 

a) În cea dintîi expediție, Petru luă însuși parte: o știre 
documentară ardeleană o afirmă 15: la 20 ianuar el era în Hir- 
lău, și la 21 april se întorsese acolo 18. Se intră, la 29 ianuar 
1599, prin Gurghiu și Ciuc. Încă pînă la 15 februar, 
Petru vodă părăsește țara. 17 A fost un strașnic pîrjol, care 
pedepsea pe secui pentru că se dezlipiseră de Moldova. Altfel 
nu se dădu nici o luptă, fiindcă nu era cu cine, secuii fiind cu 
totul nepregătiți, iar sașii neputînd să aibă decît grija lor. Cam- 
pania samănă cu năvălirile de călăreţi ale lui Ştefan. Că s-ar 
fi „cucerit“ Secuimea, nu se poate spune; ea fusese numai si- 
lită a recunoaște puterea moldovenească. Brașovenilor, cari-l 
salutară, Petru li răspunde 18 că n-a avut alt gînd decît să 
pedepsească pe acești secui „cari n-ascultă nici de crai, nici 
de domn“. 


b) Cînd începea războiul lui cel dintii, Petru mai dăduse 
o lovitură. Radu vodă, vecinul lui, nu voia să-i urmeze schim- 
bările:: sprijinise pe „craiul Ianăș“ cînd Rareș era cu Ferdinand, 
și acuma se dăduse de partea acestuia cînd moldoveanul se 
pregătea să pornească împotrivă-i. Boierii de dincoace de 
Olt, întețiți fără îndoială de Rareș, fac deci, spre sfîrșitul anu- 
lui, tabără la Slatina. Radu fugi la Rîmnicul Vilcii, căutînd 


13 Iorga, Îndreptări și adăugiri, p. 35; Hurmuzaki, XV, p. 345—346, 
nr. DCXL III; Ursu, op. cit., p. 61. 

14 Ibid., p. 41, nota 4. 

15 Ibid. 

16 Iorga, Doc. Bistriței, I, p. XXI; Hurmuzaki, XV, p. 310, 317; alte 
izvoare ardelene aduc modificarea părerii exprimate acolo. 

1? Ursu, op cit, p. 43. 

18 Ibid. 

ajutorul oltean al Craioveştilor. El fu prins, cu fiul său întors 
de la turci; la 4 ianuar 1529, amîndoi fură tăiați de căpete- 
niile răscoalei, vornicul Neagoe, al cărui nume arată o înrudire 
cu Băsărăbeștii, și postelnicul Drăgan 1?, și capetele lor tri- 
mese la Poartă. Un Basarab vodă fu așezat în loc, — nu însă 
acest Neagoe, pe care-l întîlnim și mai tîrziu ; el se dădea drept 
fiu al lui Neagoe vodă, cel de-al patrulea Basarab: „Băsără- 
beasa“ era în ţară. Mohammed Alibegovici nu-l voise; el ar 
fi cerut guvernul muntean pentru fiul său, care va fi avut și el 
sînge băsărăbesc. Dar, pentru că nu fusese în stare a împiedica 
turburările muntene, el fu surgunit pe ceflicurile sale de lîngă 
Plevna. Pe la Giurgiu, urmașul său aduse pe Moise vodă, fiul 
lui Vladislav, rivalul lui Radu de la Afumaţi (mart). În april 
boierii îl recunoscură, și Neagoe, Drăgan ajunseră sfetnicii 
lui. 

c) Episcopul de Ardeal, Nicolae Gerendy, plătea, în mart, 
bani pentru ca Rareș să nu mai năvălească. 20 În curînd dom- 
nul avea oștile gata de o nouă expediţie ; în mai întărise Ceta- 
tea Neamțului, cu un cioplitor de piatră sas. 21 Pe la înce- 
putul lui iunie se treceau munții. Rareș era sigur de Moise 
vodă, despre care spunea, în mai, că va asedia cu dînsul Bra- 
şovul. Neagoe și Drăgan nu se găseau încă pe pămînt ardelean, 
în ziua cînd Grozav biruia la Feldioara. 

Gerendy era în fruntea oștii de apărare ; la 15 iunie încă el 
se afla la Sighișoara, venit din Turda 2. Singura povestire 
ardeleană mai întinsă a luptei, a lui Ieronim Ostermayer 3%, 
spune că ferdinandiștii mai aveau în fruntea lor pe Valentin 
Török și Ștefan Majláth de la Făgărași, amîndoi nemeși ro- 
mâni de obiîrșie ; între luptători, nobilii erau puțini. Secuii tră- 
dează, se spune și aici, — ei, cari se luptau în același fel ca 


12 Schuller, în Arhiv, für siebenbârgische Landeskunde, XXVI, p. 223 
și urm., 607 şi urm; Bogdan Duică, în Archiva din laşi, IX, p. 313 şi urm.,; 
Socotelile Sibiului, în Hurmuzaki, XI, p. 851 și nota 1; Iorga, Iuscripţii, 1, 

. 149. 
2 20 Hurmuzaki, XI, p. 852. 

21 Iorga, Doc. Bistriţei, I, p. XXI; Hurmuzaki, XV, p. 317—318 nr. 
DLXXXVII. 

2 Iorga, Îndreplări și îmtregiri, p. 33; „Timișoara“ e o greșală de 
tipar. Apoi în Hurmuzaki, XV, p. 320—321, nr. DXCIV. 

23 Quellen, IV, p. 498—499 ; cf. notițele de calendar săsești în Hurmuza- 
ki, II?, p. 645. 

moldovenii. Căpeteniile abia pot să fugă 24. Török, care se afla 
în rînd cu dînșii, e scos din luptă 25; Majláth se ascunde supt 
un pod pînă la căderea nopţii. Sfărîmăturile oștii învinse se 
adăpostesc la Sibiu. Abia se găsiră bani pentru a se plăti cei 
600 de călări ai lor. 26 
Moldovenii erau însă prea slabi pentru a urmări, și trupele 

lui Zâpolya, supt Ştefan Bâthory, veniră prea tirziu la Alba 
Tulia. Abia pot să garnizoneze orașul; Gerendy se așează în 
Sibiu, Majláth în Sas-Sebeș, cu foarte puține trupe. Mun- 
tenii, cari trecuseră și pe la Caransebeș și întraseră, în august, 
pe valea Murășului cearcă să prindă pe Majláth și se înfățișează 
și înaintea Albei Iulii.2? Moise cerea feudele Vințului de Jos și 
Vurperului, date lui Radu pentru Poienari. 28 Sașii trimiseră 
în munți români cu arce împotriva celorlalți români. 29 

d) Cealaltă oaste se îndreaptă spre Ciceu, al cărui pîrcălab; 
Toma, venit la o întrevedere cu vicevoievodul ardelean Ale- 
xis Bethlen, fusese omorît de dînsul 30, — și Cetatea de Baltă 
fusese ocupată de ferdinandiști, ceea ce era un motiv de răz- 
boi. 31 Acești călăreți aveau în fruntea lor pe Danciu, pîrcăla- 
bul de Roman, și pe Barbovschi, portarul de Suceava; la 
24 iunie ei se aflau supt puternica cetate, din care astăzi au 
rămas numai fărîmături de piatră și puţine bucăţi de ziduri. 
Bethlen nu putu să-i înfrunte, și astfel Dracșin Simion, noul 
pîrcălab, luă în stăpînire Ciceul 33. Despre vreun asalt nu se 
vorbește nicăieri. Cetatea de Baltă fu restituită de Zâpolya 
în iulie. 33 


24 Schwerlich davon kommen. 

25 Ursu, op. cit., p. 51. 

26 Hurmuzaki, XI, p. 853; cf. ibid., II’, p. 645—646, nr. CCCCXLI. 

27 Ostermayer, p. 499. Prădăciuni şi arderi ale lor (august-septembre) 
la „Orbo“ (Orlat), Turnișor, Şura Mare şi Şura Mică, Hamba, Vesăuși, 
Vesăud, Soroștin (Hurmuzaki, 113, p. 645). E calea, pe la Olt, pesta Viza, la 
Murăş. 

28 V., şi Hurmuzaki, XI, p. 853; Iorga, Sate și preoți, p. 323—326, Engel, 
Gesch. der Walachey, p. 204; Lăpedatu, în Buletinul Comisiunii monumente- 
lor istorice, II, p. 40 şi urm. 

20 Ibid. 

30Ursu, op. cit., p. 48 și notele. 

31 7bid. 

32 Iorga, Doc. Bistriţei, I, p. XXIII; Hurmuzaki, XV, p. 324, nr. DCI. 

33 Pray, Epistolas procerum, I, p. 157; Hurmuzaki, II’, p. 646; pircă- 
labul moldovean. 

e) La 15 iulie, Rareș cerea bistritenilor să i se supuie ; sașii 
ceilalți arătau însă că Dieta din Sibiu a hotărît strîngerea unei 
oștiri de 16.000 de oameni și că deci nu trebuie să se plece. 
La 18, moldovenii erau din nou în aceste părți; la 22, Petru se 
afla în Cetatea Neamțului și soma iarăși pe bistrițeni, cari nu 
primiseră pe pîrcălabii lui ; după obicei, cele mai strașnice ame- 
nințări erau îndreptate împotriva lor. Oastea de asediu din 
octombre era călăuzită de pîrcălabii Mihul, de Hotin și 
Simion, de Ciceu, — alții, Iurga și Ion, fuseseră numiți pentru 
acea nouă cetate moldovenească în Ardeal —, de un om din 
Ciceu, de aurariul Rodnei, de „slugi“ domnești mai mărunte, 
Dragoș, Colea, Rotompan; și vlădica Vadului, Atanasie, un 
negociator obișnuit 24 și care mersese și pînă la Lipova în solie 
la Zápolya, se afla în lagăr. Cînd mai sosiră pircălabul Ciceu- 
lui, pîrcălabul Iurga, pîrcălabul Ioan, pîrcălabul Şendrea, de 
pe la Ungurași și Reteg, și vistierul Tomșa, se făcu, la 11, un 
armistițiu, care fu prelungit pe paisprezece zile la 19 octom- 
bre. Îndată Vlad, celalt pîrcălab de Hotin, aducea un nou ră- 
vaş, tot așa de strașnic, al lui Vodă. 35 

Acesta apucase spre Brașov cu oastea cea mare. La 27 
el lua Prejmerul, la 29, ardea un turn brașovean făcut de 
curînd. „Un turn al brașovenilor foarte tare“, spune Petru, „o 
bașcă de lemn cu douăzeci de oameni“, scrie Ostermayer, 
cronicarul sas. 36 Săcelele fură arse, deși cuprindeau în ele ro- 
mâni. 3 Majláth se afla în cetate și o apăra cu pricepere. Deși-i 
amenințase și pe acești sași că-i „va arde cu pară de foc și va 
lăsa țara goală și pustie“ și va nimici sămănăturile și în primă- 
vară, Petru stătu de vorbă cu dînșii, astfel încât, la 5 novembre, 
brașovenii scriau la Bistriţa că au armistițiu — încheiat la 3 
ale lunii — cu voievodul, care, din partea lui, se lăuda că i-a 
cucerit. 38 


3 El pare a fi „episcopus moldaviensis“,care se poartă pe la Braşov după 
1521. Cf. și Bogdan—Duică, loc. cit., p. 317. 

35 Cf. Ursu, op. cit., p. 54—56. 

36 P, 499, cf. Quellen, IL, p. 154, 157, 193. 

37 Quellen, IL, p. 475. 

38 Szabó, III, p, 245; Iorga, Doc. Bistriţei, I, p. XXIII —XXVI = 
Hurmuzaki, XV, p. 342, nr. DCXXXIII; Iorga, Îndreptări şi întregiri, 
p. 34—36; Ursu, op. cit., p. 58 şi urm. 

În același timp, după ce Neagoe și Drăgan se retrăseseră 
(septembre), împotriva poruncilor domnești, alți munteni, 
supt Lăudat 3%, asediau Branul, care se putu împotrivi. 40 
Cu retragerea lor fără biruință se isprăvi și acest mare război 
românesc în Ardeal și, supt orice mască de porunci turcești ori 
de prietenie față de Zápolya, pentru Ardeal. Doar Petru cerea 
în 1530 voia de a face vama lui, la Prejmer. î! Şi, cînd turcii 
și muntenii năvăliră în Ardeal la 1530, i se ceru lui, care și 
izbuti, să-i înlăture. 42 

Numai în jurul Bistriței urmau luptele 4, se prinseră Mihul, 
Dragoș, Rotopan, un diac Ioan, cari fură liberați în mart 
1530, cînd Danciu, acum pîrcălab de Neamț, așezat în Rodna— 
unde era pîrcălab Anton — , încheia învoiala în această 
privință. 4 În mart încă se purtaseră lupte supt ziduri 4, 
pînă la retragerea moldovenilor. La 22 april, Zâpolya scria 
bistrițenilor că i-a dat pe dînșii lui Petru și trebuie să-l asculte, 
Vodă, care-i numește „credincioșii săi iubiți din inimă“, se 
învoi a primi numai censul, fără a mai pune pîrcălabi în cetate.46 
Şi, la 1535, în mart, Ferdinand, de care se alipise Rareș, îi 
întărea Ciceul, Cetatea de Baltă, Ungurașul, Bistrița, Retegul 
și Rodna, unde un cămăraș moldovean strîngea veniturile ; 
numai în 1536 se pierdu Ungurașul 4, 


3 V, Iorga, Inscripții, I, p. 125. 

40 Ostermayer, p. 499; Quellen, II, p. 188. 

41 Quellen, II, p. 188 şi 190. 

42 Ibid., p. 205—206. 

43 Pregătirile făcute în toamna anului 1530, dovedite printr-o scrisoare, 
de la 24 octombre, a pîrcălabului de Unguraș, par a fi din 1529; nesiguranța 
în socotirea anilor de la facerea lumii, unii începînd din ianuar, alţii în sep- 
tembre, pare a fi înriurit, şi aici, la punerea datei de la Hristos. 

4 Iorga, Doc. Bistriţei, I. p. XXVIIL—XXVIII; Hurmuzaki, XV, 
p. 355, nr. DCLXIII. 

45 Ursu, op, cit., p. 66 şi nota 13. 

4 Iorga, Doc. Bistriței, I, p. XXVIII şi urm.; Hurmuzaki, XV, 
p. 356, nr. DCLXIV; Wittstock, în Programul gimnaziului săsesc din 
Bistrița (la Ursu, op. cit., p. 61 şi urm.), p. 39—40. 

47 Hurmuzaki, II, p.91, nr. LXV ; Iorga, Doc. Bistriței, loc. cit.; Hurmu- 
zaki, XV, Joc. cit. 

III 
Luptele pentru Scaunul Țerii Românești (1530—1532) 


Un război cu polonii pentru Pocuția trebuia să urmeze. 
Numaicit aici Rareș își făcuse rău socotelile. 

Deocamdată însă, trebuia să se facă rînduială la mun- 
teni. 


Moise se arătase un slab prieten și aliat. Mai fusese și un 
domn crunt, care ucisese pe boierii cărora li datorea Scaunul. 
La 13 februar 1530 el serba nunta surorii sale cu banul Barbu 
Craiovescul numit în locul lui Radu, cel dintăi urmaș al Pir- 
vului 48; atunci fură uciși boierii4%: Drăgan peri cîteva zile mai 
tîrziu, pentru trădare. Cei ce scăpară cerură și căpătară domn 
nou, pe Vlad fiul lui Vlădut. 


Cu dînsul — dar, înainte, cu Basarab cel din 1529, care 
se întorcea 50 și pare să fi fost ucis 51 — poartă Moise, în împre- 
jurări necunoscute, lupte din care iese, în mai, biruitor, tri- 
meţînd și ștafete de bucurie la Brașov. La jumătatea lui iunie. 
el era însă fugar în Secuime. Veni îndată la Brașov și merse 
apoi în Făgăraș, la Majláth. Acesta organizează, cu comitele 
săsesc Marc Pempflinger, proprietarul in spe al Ciceului și 
Cetăţii de Baltă, — care, în cugetarea-i de aventurier, își re- 
zerva Nicopolul și Turnul, Giurgiul și chiar Plevna, toată stă- 
pînirea lui Mohammed beg — , o expediție munteană, care 
pornește din Sibiu la 18 august. Ea intră prin „munții Făgă- 
rașului“. 5 La Virșoara, pe la 20 ale lunii, se dădea o mare 
luptă, în părţile Teleormanului — e drumul lui Radu de la 
Afumați în 1522. Turcii de la Nicopol uciseră și pe domn, 
și pe Barbu; Majláth căzu în mîinile biruitorilor. Moise și 


48 Cf, Iorga, Pretendenți domneşti, p. 35—36; Iorga, Studii şi doc., 
III, p. L—LI. 

49 Hurmuzaki, II? , p. 654, nr. CCCCĂLVIII. 

50 Turcas filium Bozzarab in Waiwodam transalpinensem inducere; 
Quellen, II, p. 193. „Băsărăbeasa“ şi „fata“ erau în iunie la Braşov, p. 195; 
la Bran p. 200. 

51 Vlad apare ca „novus Waivoda“ la sfirşitul lui mai; ibid., p. 195. 

52 Hurmuzaki, II’, p. 655, nr. CCCCLIX. 

cumnatul său aflară la 29 august odihna lor la Mănăstirea 
Bistriţei. 53 


Turcii cari aduseseră pe Vlad trecură cu el și cu muntenii, 
pe la Bran, Pitești și Rucăr, și în Ardeal, supt un Mohammed 
beg, care e tot fiul lui Ali beg: ei siliră Brașovul a recunoaște pe 
Zápolya, atacară pe Gerendy în Sibiu și se întoarseră, prin 
Ţara Românească 54: de aici se întoarse Majláth înapoi în 
Făgărașul său, de unde plecă în 1531, ca să ia Preimerul și 
să-și supuie pe secui. 5 Voievod al Ardealului 1533, el 
asedia Sibiul. 

Vlad, fiul lui Vlăduț, fu făcut ginerele lui Rareș, probabil 
prin căsătoria cu Domnița Chiajna. 5 El se înecă, la Popeștii 
din Ilfov, în apa Argeșului, nu de pe urma unei răscoale, ci la 
primblare. În zilele lui trecu pe la noi vestitul aventurier 
Ludovic Gritti, favoritul lui Soliman, care mergea să facă pace 
în Ungaria. Prin octombre-novembre 1532, ia Scaunul Vin- 
tilă din Slatina care-și zicea tot Vlad. 5 


IV 
Războiul lui Petru Rareș pentru Pocuția (1530—1532) 


La sfîrșitul anului 1530 i se păru lui Rareș că a venit vre- 
mea să ia țara cu „trei sute de sate și cinzeci de tîrguri“ a 
Pocuţiei 58. În august el cerea ca moștenitor al lui Ştefan cel 
Mare și căpăta, se pare, și învoirea turcilor de a începe acest 
război [....]. 5 


53 Iorga, Inscripţii, I, p. 195—196; II, p. 8l şi urm. 

54 Ostermayer,p. 499—500; Quellen, II, p. 182, 185, 205—206, 212— 
213; Schuller, loc. cit. 

55 Ostermayer, p. 500. 

5 „Dum nova sponsa Waiwodae moldaviensis duceretur“, din socote- 
lile braşovene pe april, nu pare a privi această nuntă, ci pe a lui Rareş în- 
suşi cu Elena—Ecaterina. Soția lui Maria murise în 1529 (Iorga, Pretendenți, 
p. 20; Quellen, II, p. 192). 

5 Iorga, Inscripţii, I, p. 125. 

55 Tirgurile, la Czolowski, Lupta de la Oberiyn (polonește ; din „Kwartal- 
nik historyczni“; v. mai departe): Sniatyn, Gwozdziec, Utoropy, Thumacs, 
Zablotow, Mihalce, Nizniow, Kutyska, Tysmielnica, Olszanica, Okno, Cze- 
sybiesy. 

59 Iorga, în Conv. lit., XXXV, p. 331—333. 

În novembre, cete de călări moldoveni trecură hotarul, 
primite bine de țeranii ruși de aceeași lege, precum înaintașii 
acestora primiseră bine pe luptătorii lui Ștefan cel Mare. 6 
Întreg ținutul fu luat în stăpînire fără luptă. Rămiîn în cetăți 
1.400 de moldoveni. 61 


Dieta polonă se strînse abia la 30 novembre, în Piotrxow. 
Ioan Tarnowski ceru neîntîrziata pedepsire a „valahului“. 
La 23 decembre, deputații nevroind să voteze subsidii pentru 
mercenari, se hotărî înarmarea întregii nobilimi a regatului, 
apoi se reveni asupra hotăririi prin votul de la 3 ianuar 1531, 
care acordă regelui Sigismund mijloacele trebuitoare pentru 
a tocmi adevăraţi ostași. 2 Din dietă se trimeseră numai 1.000 
de călări, supt Ioan Boratynki, în Rusia. 83 


În primăvară oastea polonă de recuperare nu era încă gata, 
și palatinul de Podolia, castelan de Camenița, nu era în stare 
să silească măcar pe pîrcălabul [...] Teodor 64, precum și pe alți 
păzitori ai graniței moldovenești, a ținea pacea care, la drep- 
tul vorbind, și mai ales în sens moldovenesc, nu fusese ruptă, 
căci pentru luarea Pocuţiei [...] nu se vărsase nici o picătură 
de sînge. De aceea, chiar dacă Rareș, care, în calea-i de la Lă- 
pușna la Hârlău, căzuse greu bolnav, de Paști, ar fi fost zdravăn, 
el n-ar fi atacat regatul, de la care avea să pretindă un 
singur lucru, pe care și-l luase. 6 

Pe încetul, cu multă sfială, „în locuri deosebite, ca să nu 
li se poată afla numărul“ 6, Tarnowski începuse, în iunie, 
a-și stringe lefegiii. La jumătatea lui iulie el avea, în calitate 
de „căpitan-general al oștirilor regelui Poloniei“, 6. 000 de 


60 Hurmuzaki, XI, p. 7. 

61 Scrisoarea lui Ioan Dantiscus,episcop de Culm, în Iorga, Acte și fragm., 
I,p.1 și urm.; Hurmuzaki, Supl. II!, p. 18 și urm. Cf, Ursu, op. cit., 
p. 75—76. 

62 Acta Tomiciana, în Hurmuzaki, XI, și Supl. II 2. 

6&3 Hurmuzaki, Supl., II?, p. 32. 

64 V. asupra lui, Neamul românesc literar, II, articolul d-lui G. Corio- 
dan. 

6 EI mai crede, după concepția politică a turcilor, că tratatul ce încheia- 
se cu regele nu-l mai lega și cu urmașul acestuia, care fusese ales și procla- 
mat; i se dădu însă lămurirea că e vorba de o coregenţă, şi nu de o înlocuire. 

% Variis in locis, ne hostis eorum numerum scire possit. 

călări și tunuri bune, servite de 300 de pușcași. 5 Vreo 1.600— 
2.000 din ei intrară, pe un vad neștiut, spre 24 iulie, în 
Pocuția, supt Martin Trzebynski, dar, învăţaţi de exemplul 
românilor, nu cu oaste mare, ci în cete. Urmară ciocniri — 
vreo douăsprezece — cu cetele moldovenești, care în două 
zile părăsiră țara. Numai castelul Gwozdziec, lîngă Colomeia, 
se împotrivi: el căzu la 3 august. 


Îndată Petru-și strînse oastea: avea „peste 20.000 de 
oameni“, după un izvor polon 6, pînă la 24.000 după altele: 
un italian din acel timp ridică puterea militară pe care domnul 
o poate strînge în opt zile la 30.000. 62 Se făcură trei cor- 
puri, cele trei străji ale lui Neagoe: Vlad, pîrcălab de Hotin, 
și Toma Barnovschi comandau cea dintîi, de 6.000, care se 
grăbi să reia Gwozdziec. 

Neizbutind a-l surprinde, moldovenii avură în fața lor avan- 
garda polonă, cu Nicolae Sieniawski, apoi pe Tarnowski 
însuși. Lupta se dădu la 79 august și fu deosebit de învier- 
șunată: de trei ori învinși, boierii se întoarseră de trei ori la 
atac; Petru vodă puse în lanțuri și era să ucidă pe cele două 
căpetenii care i se întorceau biruite. 70 


Înaintînd puţin, cale de două zile, biruitorii se întăriră 
la satul Obertyn, pe apa Czerniawei, după datina husită, cu 
șanțuri și cară, așteptînd apropiata lovire răzbunătoare a 
voievodului, care, mărturisesc polonii 71, ar fi „bătut la Siretiu“ 
cete polone răzlețe. Era o tabără ca a ungurilor la Baia, ca a 
moldovenilor la Vaslui și la Valea Albă. Polonii, abia 4.000, nu 
erau bucuroși de o încercare cu însuși Rareș; mulți erau de 
părere că se impune părăsirea tunurilor, comandate de Stas- 
kowski, și retragerea spre Halicz și linia Nistrului. 


În noaptea de 21—22 apăreau, în lumina flăcărilor ce ar- 
deau satul, moldovenii, vreo 20.000 de oameni, cele două 
străji din urmă unite, în frunte cu tuiul sultanului, cu trei stea- 


€? Dantiscus, — Gorski, Hurmuzaki, Supl. 1] 2, p. 34, vorbește şi de 
2.000 de pedeștri. 

6 Dantiscus. 

69 Hurmuzaki, XI, an 1531. 

70 Gorski vorbește de „2.000“ de români morţi. 

71 Cron. moldo-bolonă. 

guri pentru cele trei străji, cu cinzeci de tunuri, cea mai mare 
parte cucerite în Codrii Cozminului, unele și în ultima biruință 
ardeleană, Feldioara. Toată boierimea Moldovei era în jurul 
domnului, cu logofătul Teodor, cu postelnicul și ceilalți mem- 
bri ai sfatului. 72 


Atacul românesc începu în zori, la 22, cu chiote. Îndată 
porniră tunurile, care însă băteau prea sus. Ai lui Tarnowski 
stăteau nemișcați în lagăr, avînd călărimea la mijloc. În ză- 
dar se apropiară de ei călăreţii ușori ai Moldovei, ca de obicei 
împărțiți în cete."8 În sfîrşit o poartă a taberei se deschise 
cînd ghiulelele moldovenești cădeau acum prea dese și mol- 
dovenii căutau să înconjure oastea, și 800 de călări poloni 
în armătură grea ieșiră. Ei fură răspinși de trei 
ori. Alți 1.000 de călări poloni „restabilesc lupta“. 
Rareș își urmă gîndul mai departe; moldovenii, avînd 
acum și tunuri, înaintau pentru a închide cercul lor în 
jurul lagărului, care trebuia să li cadă în mînă, cu tot ce 
cuprindea. Numai o ultimă încordare putea scăpa pe poloni. 


Se produse atunci un asalt general din partea „catafrac- 
ților“ dușmani, cari ieșiră pe amîndouă porțile. El izbuti mai 
ales în ce privește ceata, mai slabă, de români care se afla în 
dosul taberei. Pușcașii fură uciși lîngă tunurile lor, pe cînd ar- 
tileria din tabără țintea cu o siguranță desăvirșită. Românii 
trebuiră să se retragă ; Teodor, postelnicul, vameșul, șaispre- 
zece alți boieri erau prinși ; vodă însuși, care încercase de mai 
multe ori a opri fuga, avea două răni. Lupta ținuse cinci cea- 
suri întregi. Polonii luară tunurile și altă pradă, uimiţi și ei de 
norocul ce-i găsise. Ar fi rămas 2.746 de români morți"; o mlaș- 
tină întîlnită în cale ar fi crescut numărul lor cu alții 2.000, 
La 7 novembre, Tarnowski serba triumf în Cracovia. 7% 


72 Cele trei cete ar fi avut trei trimbiţe mari; Gorski, p. 38. După po- 
vestitorul italian al luptelor din 1595 (v. mai departe) oștile noastre nu între- 
buințau însă nici trîmbiţe, nici tobe. 

73 Per turmas divisas; Wapowski. 

74 Și polonii adaugă najv că, dintre ai lor, ar fi căzut doar „patruzeci de 
nobili” ; Iorga, în Conv. lit., loc. cit., p. 342; Gorski, p. 38. 

75 Ibid., p. 343. V. şi descrierea canonicului Stanislav Gorski, Hurmu- 
zaki, Supl. II 1, p. 30 şi urm. „Vrăjmașii fură mai tari decît noi“, mărturi- 
seşte Macarie. Cf. Czolowski, op. cit. (Bitwa pod Obertynem r. 1531, Liov, 
1890). 

Îndată Rareş își făcu o oaste nouă: turci, tatari, sîrbi, 
unguri fură tocmiți, de aproape și de departe, de pisarii, de 
„notarii“ lui: soțul domniței Chiajna, fiica lui Petru, Vlad, 
domnul muntean, făgădui 10.000 de oameni. Polonii plecară 
din Pocuția, și, astfel, nu numai că se făcu pază bună la 
Nistru, dar 250 de viteji şi 250 de lefegii plecară, supt Orăș, 
să ocupe din nou cetățile, lipsite de apărători, ale Pocuţiei. 76 


La aceasta, regele răspunse, în iarnă, făcînd să se ardă mai 
multe sate moldovenești — Rareș socoate, în mart 1532: 
105 — și un tîrg și să se răpească 100.000 de capete de vită. 77 
Moldovenii alergară însă în părțile primejduite, și ei putură 
cîștiga, printr-o lovitură neașteptată 78, biruința de la Tără- 
săuți, ucigînd 200 de călăreți dușmani. 7? 


V 
Gritti și domnii români (1534) 


În 1534, Gritti trecu prin Ţara Românească, tot în vederea 
situației din Ungaria. Avea acum o mică oaste, și vodă-l 
întovărăși cu boierii săi ; o parte dintre aceștia cerură în tabăra 
de la Piteşti (august) alt stăpînitor. Vlad-Vintilă nu se lăsă însă 
îngrozit. Bănuind pe Gritti, omul împărătesc, de înțelegere cu 
necredincioșii săi, el strînse Curtea sa și, asediind cîteva zile 
tabăra, făcu cercetare între oamenii acestuia. 75 de boieri 
fură scoși și aspru pedepsiţi, și prin schingiuire. Unii dintre 
dînșii fură aruncaţi în temnița Poienarilor 8. Marele logofăt 
Teodor al lui Rareș era și el cu Gritti, ca ajutător și ca paznic. 


În Ardeal, Gritti nu vede pe Majlâth venindu-i, după po- 
runca împărătească, întru întîmpinare. Brașovul se teme de 
o surprindere. Ostermayer vorbește de o încercare a ienice- 


16 Iorga, în Conv. lit., loc. cit., p. 343. 

77 Ibid., p. 344—345. 

75 Subito et insperato. 

79 Wapowski; cf. Ureche, ed. cit., p. 193. 

80 După Schuller, în Iorga, Studii și doc., III, p. LI—LII; după Tran- 
quillus Andronicus, tbid., p. LXXVIII —LXXIX. 

rilor împotriva orașului. Vicevoievodul ardelean și episcop 
de Oradea Mare, Emeric Czibâk, care ar fi avut gînduri rele 
față de Gritti, e ucis, lîngă Brașov, de trupele acestuia, supt 
Urban Batthyâni, solul trimes în 1526 la domnii noștri. 

Acum se ridică tot Ardealul în „insurecție generală“, ca 
să răzbune pe cel ucis mișelește. Majláth ia comanda trupelor. 
Aventurierul venețian, căruia i se atribuia ambiția de a fi re- 
ge al Ungariei 81, e închis în Mediaș. 82 Aici se duc de la Brașov 
două tunuri. 83 

La 21 august se dădea de știre lui Vlad că asediul Me- 

diașului a și început, 84 Peste cinci zile se cerceta de brașoveni 
dacă Rareș „va năvăli asupra noastră“. 85 La 30, căpitanul 
moldovenilor „venise cu cîteva mii în ajutorul Ardealului îm- 
potriva lui Gritti“, luînd pe la Feldioara drumul spre Mediaș, 
înaintea căruia stăteau Majláth și Gotthard Kuen. % Îndată 
sosiră și alte trupe. La începutul lui septembre, Vlad vestea 
că vine pentru Gritti, 8 dar apoi se hotărî „a sta și el pe lîngă 
ardeleni“. 88 În aceeași lună veneau 6.000 de oameni cu Huru, 
vornicul moldovenesc. 3? În cetate erau închiși cu Gritti și 
boierii munteni Drăghici spătarul, Pașadia și Radici pîrcăla- 
bul, „cu 300 de călări“. 20 

Se știe că Gritti, asigurat printr-o scrisoare a lui Petru 
vodă, se dădu în mîna moldovenilor și că fu cedat de aceștia 
ardelenilor, cari-l tăiară ; fiii lui, duși în Moldova, nu mai ie- 
șiră la iveală. Prin același drum, acuma totdeauna deschis, 
deci prin Secuime, se întoarseră moldovenii cu capul mîn- 
drului guvernator al Ungariei. 21 


81 Cf, Iorga, Gesch. des osmanischen Reiches, II, p. 415 şi urm. 
82 Ostermayer, p. 501—502; Quellen, II, mai ales p. 359, 361. 
83 Ibid., p. 369. 

84 Ibid., p. 366. 

86 Ibid. 

8 Ibid. 

87 Ibid., p. 368. 

88 Ibid. 

89 Ibid., p. 370. 

50 Ibid., p. 372. 

91 Della Valle și Museus; expunere, în Ursu, p. 105 şi urm. 

VI 
Lupta lui Rareș cu turcii (1538) 


Peste un an cete moldovenești treceau iarăși în Pocuția 
prădînd. ? Nu se ajunse la o luptă pînă la 1537, cînd, după un 
lung șir de negocieri, sultanul, Soliman cel Măreţ, era gata să 
vie spre a face liniște în Moldova. 


În iarna anului 1537 — vara, regele Sigismund August 
se gătise împotriva Moldovei % — i se păru lui Rareș că ar 
putea încerca iarăși cucerirea Pocuţiei, la care se gîndea acum 
cu atît mai mult cu cît întărirea lui Zâpolya, în Ungaria, îi 
tăia drumurile în Ardeal, unde încă în 1536 se aștepta cu frică 
sosirea lui. 94 

Despre această năvălire nu vorbește nimic letopisețul mol- 
dovenesc, pe cînd știri polone arată că străjerii poloni, pen- 
tru a-și răzbuna, intrară în Ţara de Sus, răzbătînd pînă la 
Botoșani și arzînd în cale Cernăuţii. Cete moldovenești trec 
îndată în Podolia, prădînd Czerwone, Jagielnice, Czarnko- 
ziniec. La întors, ele au o ciocnire „la apa Siretului“ cu polo- 
nii, de la cari cad „2.000“, între cari și 60 de curteni, la 
1 februar 1538. % 


Urmarea a fost strîngerea unei nouă oștiri de Tarnowski. 
Data aceasta, biruitorul de la Obertyn asedie Hotinul, la 
18 august. % Despre acest asediu de „două săptămîni“ vorbește 
și letopiseţul moldovenesc” în versiunea polonă, adăugind că 
el a ținut pînă ce Petru și boierii săi s-au închinat, arătînd că 
părăsesc gîndurile de pînă acum asupra Pocuţiei. Peste puţin 
pedeapsa era să-i vie lui Petru de aiurea, de la turci, pe cari 


%2 V, şi Ursu, op. cit., p. 129. 

% Hurmuzaki, XI, p. 35. 

% Iorga, Doc. Bistriţei, I, p. XXX; Hurmuzaki, XV, la acest an. 

%5 Iorga, în Conv. lii., loc. cit., p. 399. Engel, Gesch. der Moldau, p. 178 
şi Ureche, ed. cit., p. 193—194, se inspiră din cronica polonă a lui Bielski 
Şi Strykowski. 

9% Iorga, Chilia și Cetatea Albă, p. 319, nr. XXVIII. 

și unii boieri, în frunte cu „Arbănașul“, Albanezul, Mihul, îl 
chemaseră. 9 


Din multe izvoare mărunte, de natură diplomatică, și 
din larga povestire a episcopului Verancius, Verancsics 88, cu- 
noaștem această expediție turcească din 1538. În iulie Soliman 
cel Mare era la Adrianopol, cu toată Curtea, scăzută prin răz- 
boaiele asiatice împotriva perșilor, și mulți spahii; avea cu 
dînsul pe cei doi fii mai mici, pe beglerbegul Rumeliei, Lufti, 
și pe al Asiei, pe pașii Dunării, care era stăpînită acum, nu de 
la Nicopol, ca supt Mohammed beg Mihalogli, ci, din 1521, de 
la Belgrad. Se făcu, ca în 1476, podul la Oblucița-Isaccea, 
— firește un pod de vase, de „dubase“ păzit de tefterdarul Haider 
Celebi. Ca și alte expediţii, vizirul Mohammed, trecea întăi. 
Sultanul însuși se găsea în Moldova, unde-l așteptau,'desigur, 
proviziile bogate strînse de begii din Chilia și Cetatea Albă, 
la 26 august. 9% 

Nu se vorbește de vreun ajutor al domnului muntean, care 
era atunci înlocuitorul lui Vlad-Vintilă, ucis la 1535, vara, pe 
malurile Jiului, unde plecase la vînătoare de cerbi, de către 
boierii olteni răsculați. 190 Acest Radu, odată Petru de la 
Argeș, fostul egumen Paisie de la mănăstirea lui Neagoe vodă, 
cel sprijinit de Băsărăbeștii, Craioveștii, olteni, era fiul lui 
Radu, deci al lui Radu cel Mare. Plătind, el știu să scape de 
primejdiile războiului: dădu numai salahori pentru a deschide 
drumurile. 

O năvălire de tatari se făcu în același timp ca și în acea 
campanie a lui Mohammed al II-lea împotriva Moldovei. 
Rareș putu să-i bată la Ștefănești, mai norocos decît tatăl său 
în anul înfrîngerii de la Podul Înalt. 


37 Tratatul, în forma lui întărită de urmașul lui Petru, Ștefan Lăcustă, 
la 20 februar 1539, în Dogiel, Codex diplomaticus Poloniae, 12, p. 617 şi în 
Hurmuzaki, II €, p. 187—189 ori Supi. II+, p. 118—120, 

% În Kovachich, Scriptores, şi în Monumenta Hungariae Historica, 
Scriptores, I1; şi în Papiu, Tesaur, III, p. 145 și urm, 

% V, Iorga, Cronicile turcești, în An. Acad. Rom., serial IL, IX, p. 20 
şi urm. 

160 După Cronica lui Rustem: 20. Aici, prin boierul Hira, Petru cere 
iertare. — Cron. munteană, 

Sultanul îl chemase pentru a răspunde înaintea lui, împă- 
ratul, și anume încă din ziua de 7 august, cînd solii lui se înfă- 
țișaseră în lagăr cu daruri; moldoveanul turcit Sinan-Celebi, 
care venise odată la Ștefăniță 101, adusese somaţia, și el ve- 
nise la Babadag, unde Soliman se închina moaștelor marelui 
„Sfînt“ Saltuc-dede, la 17, cu vestea că moldoveanul „se 
supune chemării“. Încet, oastea turcească înainta spre Prut, 
precum încet, cu închinăciuni pe la morminte vestite și cu vi- 
nători prin dumbrăvile de stejari mărunți ori prin mlaștinile 
dobrogene, ajunsese la Dunăre. Nu știm ce poate fi întîiul po- 
pas, „Mehvebași“, al doilea e însă unul din lacurile Bugeacului 
de mai tîrziu, „Lacul Galben“, Ghizil-ghiol, poate Cătlăbuga 
luptei din 1485. La 31 se trece Prutul la Fălciu. Două zile din 
luna următoare se stă în tabără. Pînă la „podul de la Vize“, 
adecă podul de la Vaslui, unde Ştefan biruise la 1475, se trece 
prin trei popasuri, satele „Sepan“, „Deghirmenlu“, „Budan- 
ghiolii “.La 9 turci intră în Iași, și , în șesul Bahluiului, supt 
Cetăţuie, se face unirea cu hanul tatarilor, care se întorsese, 
La „binalele voievodului“ 12, Za Curțile lui se oprește oastea 
dușmană a doua zi, trecînd apoi, spre Suceava, prin „Fermus- 
baghi“, satul „Chirmenur“, o „mănăstire veche“, care ar pu- 
tea fi la Hîrlău. Cred că „Oroșen“ e Botoșani. Soliman intra la 
15 septembre — sau 17 — în Suceava. 


Pînă aici nu întâlnise nici un dușman. Petru fusese părăsit 
de toţi boierii, și aceștia făcuseră așa încît nici țeranii nu se 
strînseră în jurul steagului țerii. Ajutorul de 2.000 — 3.000 
de pușcași și secui, cerut de la regele Ferdinand, lipsi 1%4. Cu 
un mic număr de călăreți lîngă sine, Rareș cercă să fie primit 
la Hotin, dar polonii intraseră în cetate, și astfel el fu răs- 
pins. În cele cinci zile petrecute în cetatea de Scaun a Moldo- 
vei (16-21), sultanul așeză în locuința voievozilor — după cere- 
rea boierilor, strînși la Bădăuți 1%5 — pe Ştefan, ce se zicea 
fiu al lui Alexandru și nepot al lui Ștefan cel Mare, dar care 
de la un timp găsi că e mai bine a-și zice fiu al lui Ştefan în- 


101 V.p. 221. 

102 Woiwoda binari. 

103 După Cronica lui Rustem. 

104 Hurmuzaki, II, p. 178—179. 
105 Ureche, ed. cit., p. 196. 

suşi 1%. [andoșia, Agoșan (Botoșani?), Ispin, cele trei po- 
pasuri de la întors, nu se pot hotărî. Ştim însă cu siguranță 
că, — după ce lăsase lui Ştefan zis în curînd „Lăcustă“ pen- 
tru că pe vremea lui veniră și alte lăcuste decît acelea care-l 
făcuseră domn și din care se spunea că și el, turcitul, face parte, 
o pază de 500 de ieniceri, — Soliman se îndreptă spre Tighi- 
nea de la, Nistru. Aici făcu să se ridice o cetate nouă, și, după 
obiceiul turcesc, pe care-l vedem și din scrisoarea lui Baiezid 
al II-lea despre luarea Chiliei și Cetăţii Albe, de a numi 
„poartă“ orice cetate prin care se poate pătrunde cu ostea 
într-o țară, vechea Tighine se prefăcu în noul „Bender“. Mai 
dăunăzi s-a găsit piatra de marmură pe care el scrisese în li- 
tere arabe „supunerea Moldovei“, al cării domn hain fusese 
călcat „supt potcoavele cailor osmanlii“ 1%, Se poate însă ca, 
din porunca lui, alții să fi lucrat la această cetate. Căci, fiind 
în ziua de 24 septembre la Ispin (Hotin?), Soliman scria pe 
la începutul lui octombre din tabăra „de la Prut“ 108, și la 
4 știm că el trecea Dunărea înapoi, petrecut pînă acolo 109 
de Ştefan cu vlădicii și boierii lui 110. 


La 16 septembre Rareș se despărțise de boierii rămași 
lîngă dînsul. Trecu prin Piatra — Piatra lui Crăciun 11! — 
se închină la Mănăstirea Bistriţei, și, la 18 ale lunii, intră în 
munte. La 26 era la Vașarheiu, în Secuime, după ce străbătuse 
Ciuful, unde prădase odată așa de grozav. La 27 pleca spre 
Ciceu și la 28 intra în cetate. 


106 V, şi Verancius, care afirmă şi el aceasta. În ziarul lui Soliman, anexe 
ia Hammer, Gesch. des osm. Reiches — cf. Behrnauer, „Suleiman des Gesetz- 
gebers Tagebuch auf seinem Feldzuge nach Wien“; ungurește în Thúry, 
Török tărtenetirok, i se zice lui Ștefan acesta noul: „fiul domnului de mai 
înainte“ ; poate fi însă și „fiul unui domn de mai înainte“. El pare a îi gine- 
rele lui Gritti, de care vorbeşte un raport; Ursu, op. cit., p. 107, nota 8; 
cf. îbid., p. 165, nota 103. 

1% Memoriile societății din Odesa, XIII, p. 263—264. 

108 Hurmuzaki, Supl., 111, p. 111—112. 

109 Ureche, 

110 Izvoarele, Iorga, în Chilia și Cetatea Albă, p. 186, nota 8. Cf. pentru 
întreaga expediţie, Iorga, Gesch. des osm. Reiches, II, p. 44—62. La, p. 424 
a se ceti, bineînțeles: Radu în loc de Vlad. 

111 Ungureşte i se zice: Karacsón-Kö. 

Aici fu asediat de tezaurariul lui Zâpolya, Gheorghe Mar- 
tinuzzi, și de voievodul Ardealului, Emeric Balassa, cari luară 
în stăpînire întreg domeniul Ciceului. Petru fusese rău primit 
și în cetate, Pîrcălabul Simion Dracșin și vlădica Atanasie 
de Vlad se înțeleseră a da pe stăpînul lor în mîna ungurilor, 
Vodă află și-i izgoni, dar el trebui să se predea, împărțind bani 
între asediatori, Rămase apoi în cetate, însă ca un oaspete 
păzit de aproape. Dar la urmă regele Ungariei îi îngădui să 
meargă la Constantinopol, de unde-și cumpără a doua dom- 
nie încă în cursul anului 1540112, 


112 Iorga, Doc. Bistriţei, I, p. XXXI și urm.; Ureche, ed. cit., p. 197 
şi urm.; Macarie, p. 159 şi urm. 


CAPITOLUL VIII 


OȘTIRILE ROMÂNEȘTI ÎN RĂZBOAIELE 
PENTRU SOARTA ARDEALULUI 
(1538—1564) 


I 
Înlocuitorii lui Petru Rareș (1538—1541) 


Ștefan Lăcustă începuse stăpînirea lui cu o Moldovă mai 
mică [...]. Cronica lui Rustem pașa scrie: „Un divan avu loc, 
şi s-a hotărît ca lățimea țerii de la nord la sud și lungimea de 
la răsărit la apus să ajungă de la Prut pînă la hotarul Chiliei, 
iar coasta să atingă Dunărea ; restul să fie adaus Imperiului 
otoman. Larăsărit de Dunăre să se clădească două cetăţi: 
Tighinea și 'Kltschin. Pentru ținutul așezat la apus de rîu să 
se numească un voievod.“ 1 

În curînd și Orheiul fu ocupat, pentru ca să nu mai aibă 
tatarii o piedecă în calea lor: în primăvara anului 1541 era 
vorba a se întări această cetate, de la care se putea prăda în 
Lituania la Braclaw, tot așa precum, după ocupare, fusese în- 
tărită Tighinea, ajunsă Bender 2. Prin aceste luări în stăpînire 
a punctelor însemnate de la hotare — rămăseseră doar Soroca 
și Hotinul, care, acesta din urmă, era apărat de turci prin ho- 
tărtrea polonilor de a nu-i avea astfel drept în fața Cameniţei 
lor — , s-ar fi adus Moldova în starea Ţerii Românești, care, 


ee 


1 Iorga, Cronicile turcești, p. 21. 
3 Scrisoare polonă din 30 octombre 1540, în Iorga, Chilia și Cetatea 
Albă, p. 323, nr. XXXII; cf. şi p. 320, nr. XXX; cf. ibid., p. 188 și urm. 

cu ieniceri în Brăila, în Giurgiu, în Turnu, în Severin, nu se 
mai putea mișca. 


Lăcustă, care se împăca și el numai foarte greu cu îngusta- 
rea granițelor moștenirii sale, avea legături și cu polonii, cari 
făcură să se schimbe cel dintăi beg de Bender, și pentru că fă- 
cuse un pod pe Nistru è. Dar țara nu-l voia pe „turc“, alesul 
boierilor trădători, siliți de sultan, și astfel el avu să dea lup- 
tă unui „fiu al lui Petru“ și unui „fiu al lui Ștefan“, pe cari 
putu să-i taie, crezînd că astfel și-a asigurat domnia î. Se zice 
că după aceasta boierii cari voiseră să-l ajute i-ar fi cerut încă 
o dată recăpătarea pămînturilor pierdute — desigur, îndem- 
nați și de sentimente înalte, dar și de părerea de rău că și-au 
pierdut moșiile de acolo — și că domnul s-ar fi îndreptățit 
cu lipsa de hrană și de bani, cerînd o zăbavă de doi ani, în 
nădejdea că pînă atunci va fi în Ungaria un rege care să-l 
poată ajuta 5. Și polonul care scrie acestea, un om foarte cu- 
noscător, Nicolae Sieniawski însuși, biruitorul de pe timpuri 
al moldovenilor, acum castelan de Bielz, căpitan de Colo- 
meia și de Halicz, deci străjerul Pocuţiei, adauge că singuri 
moldovenii și muntenii, „avînd ca de obicei o sută de mii de că- 
lări“ 6, ar fi în stare să capete Dunărea înapoi pentru neamul 
lor şi să oprească apoi la vaduri pe turcii ce ar voi să se în- 
toarcă. 


Peste puţin, Ștefan vodă era ucis în Suceava, „într-un 
foișor sus în cetate“, de trădătorul lui Rareș, Mihul, și de 
Trotușan, fostul prins de război în Polonia 7. Aceasta, „pentru 
că sultanul turcesc dăduse o parte din stăpînirea lui sangea- 
cului de Cetatea Albă“. În locu-i fu așezat Cornea, portarul 
Sucevei, care-și zise Alexandru vodă, pretinzînd că se coboară 
din Bogdan Orbul. El făcu să se omoare „toți turcii ce apuca- 


3 Ibid., p. 322—323. 

4 Ibid., p. 323—324. 

5 Ibid. 

€ Illorum apparatu solito, pro armis capiendis, centum millia equitum ; 
ibid., p. 325. 

? Ucigașii ar fi fost „Găneştii și Arbureștii“, după Ureche, ed. cit., 
p. 200, care se îndreaptă după un izvor necunoscut, ale căruia știri nu le 
putem înţelege pe deplin. 


151 


seră a se așeza în Moldova, pînă la unul“ 8. Îndată cete de 
boieri plecară spre cetățile de la Dunărea de jos și Liman,— 
— ca războinicii lui Boldur, la începutul veacului — , și „bă- 
tură 800 de călăreți turci, și luară multe oi, și se întoarseră 
la ale sale“ ?. Ştirile sînt întărite de turci, cari adaugă și aceea 
că năvălitorii s-au înfățișat, arzînd satele și jăcuind turmele 
supt Bender chiar. 


Un ceauș venea către Ştefan pentru a-i cere să între în 
Ardeal, — unde, după moartea lui Ioan Zâpolya, Ştefan Maj- 
láth se făcuse stăpîn, ca voievod al țerii, — cu muntenii și 
„cinci sangeaci“, ai Dunării 1°. El aduse din Moldova vestea 
domniei celei nouă; Soliman cel Mare răspunse trimețînd pe 
Rareș cu o mică oaste. 


„Împăratul cel neînvîns, domnul nostru atotmilostiv și 
preaînălțații viziri, domnii noștri cei milostivi“, scrie Petru din 
Silistra, la vad, în ziua de 28 ianuar 1541, către bistrițeni, 
„ni-au dat înapoi Moldova, ţara noastră, întocmai cum o avu- 
serăm și înainte“, și un raport polon spune că sultanul ar fi 
vrut să restituie Benderul pentru suma de 10.000 de zloți, a 
zidirii," „și, pe deasupra, și ceea ce țineam înainte în Ardeal“12. 
Avea cu dînsul pe imbrohorul Husein 33, pe „Imbrea aga“, 


xe 


după Ureche 14, „cu jerniceri și cu multă oaste turcească“, 
de spahii aleși, poate spahioglanii de Curte, cu toții în număr de 


8 „Omnes Turcos qui in dicione illa iam se locaverant“, scrie, la 15 
ianuar 1541, ofițerul polon Opalinski; Iorga, Chilia și Cetatea Albă, p. 326. 
Solul cu vestea domniei nouă veni la Braşov în ziua de 6 decembre 1510; 
Quellen, III, p. 86. 

9 „Profligatis octingentis equitibus Turcarum et abactis quam plurimis 
pecoribus, ad sua iam redierunt“, scrie, din Vilna Lituaniei, un polon, la 
21 ianuar; ibid., p. 326, nr. XXXIV. Cf. şi scrisoarea boierilor lui Alexandru 
către regele Poloniei, Hurmuzaki, Supl. II 1, p. 136 și urm. Și aici se pome- 
nesc cele „două-trei“ răscoale. Apoi scrisoarea lui Soliman, care dă vina 
și pe poloni, ibid., p. 150—151. 

10 Quellen, III, p. 141. 

u Iorga, Chilia și Cetatea-Albă, p. 349. 

12 Iorga, Doc. Bistriţei, 1, p. XXXVI; Hurmuzaki, XV, p. 396—397, 
nr. DCCL. 

13 Hurmuzaki, Supl. II 1, p. 151; cf. Iorga, Chilia și Cetatea Albă, p. 
349. 

u P, 201, 

3.000 de oameni ; și sangeacii Dunării erau gata să-l sprijine. 
Cu această „oaste de Curte a împăratului“ se gătea el a trece 15. 

Se merse pe malul dobrogean al Dunării pînă la Brăila, 
unde trebuiau să se unească și ostașii pașnicului Radu Paisie. 
Aici boierii moldoveni, înspăimîntați, vin să-și ceară iertare. 
Se auzi strigîndu-se în cinstea stăpînului trădat: „Întru mulți 
ani să domnești cu pace !“, „Bine ai venit la Scaunul tău, Dom- 
nul nostru cel dintîi !“. 

Totuși, Alexandru, cu cei ce făcuseră din el un domn, era 
la „Cetatea Nouă“ de lîngă Roman — unde Rareș închisese 
pe boierii bănuiți la 1538 16 — ca Ştefan în 1497. Rareș „toc- 
mi“ deci oaste și făcu tabără la Galaţi, unde alergase acela pe 
care Petru vodă-l cunoscuse numai ca pe Cornea, omul de 
casă al Mihului. Cei ce înconjurau pe uzurpator îl părăsiră, și, 
astfel, într-o zi de februar, Rareș căpătă stăpînirea Moldovei 
fără luptă. Sînge curse numai prin tăiarea lui Alexandru. 
Prin Birlad, unde avu ospăț de la credinciosul său Hîra, vodă 
merse la Suceava, unde se așeză la 19 februar ”. 

Cu el rămaseră Husein, „Imbrea aga“, avînd 1.000 de 
spahii și numai 300 de ieniceri 18. 


Un timp polonii se temură că moldovenii și turcii, lao- 
laltă, răzbunîndu-și deopotrivă pentru fățișa sprijinire a lui 
Cornea, vor trece Nistrul spre a nimici pe aventurierii poloni, 
numiţi cu numele tătăresc de cazaci 1%, cari, supt Pretwicz, 
un conducător potrivit cu dînșii, pîndeau la hotare împotriva 
tatarilor, mișunînd și împotriva turcilor din Bender, ba chiar 
cercau noua cetate de la Nipru, a Oceacovului sau Dașovului, 
pentru a se întoarce apoi la Bar, unde Sieniawski era gata să-i 
sprijine 20. Dar se păstră pacea cu Polonia, cu toată năvălirea 
unora din călării turci spre Miedzyboze 21. Şi interesul turcilor 
și ambiția personală a lui Rareș îndemnau la celalt război: 
din Ardeal. 


15 V, şi Iorga, Doc. Bistriței, loc. cit. 

16 Ureche, ed. cit., p. 202. 

17 Ureche, ed. cit., p. 202; Iorga, Chilia și Cetatea Albă, p. 327 și urm, 
18 7bid., p. 349. 

19 Pomenit și la Dlugosz cu prilejul luptei de la Lipnic; XIV, p. 530. 
20 Iorga, Chilia și Cetatea Albă, loc. cit., cf. ibid., p. 346 și urm. 

21 Ibid., p. 352. 

II 
Prinderea lui Majlâth de Petru Rareș (1541) 


În mai Petru-și aducea familia de la Ciceu. Oastea o avea 
gata, cu boieri noi în frunte, după tăiarea lui Mihu hatmanul 22, 
înlocuit cu Petru Vartic, fost sol, totuși, al lui Alexandru vodă 
de la poloni 2, a lui Petrașcu comisul, ginerele aceluia, a lui 
Trotușan, înlocuit ca logofăt mare cu vistierul Matiaș de la 
Horodniceni, luptătorul de lîngă Ciceu: Toma logofătul fu fă- 
cut vistiernic; la Hotin, în locul lui Șeptelici, lăsat numai cu 
viața, fusese așezat omul cel mai sigur, Hîra cămărașul. Lăsînd 
la o parte deocamdată gîndul de a lua cu sila Benderul, vechea 
sa Tighine, din care nu plecase begul și ienicerii 24, Petru trecu 
deci în Ardeal pentru a prinde pe Majláth. 


Cu Chiuciuc—Bali beg și alte trupe turcești, cu Paisie, 
fostul călugăr, de la munteni, el trebuia să restabilească auto- 
ritatea sultanului în provincia pe care și acum poate visa încă 
să și-o alipească 25. Petru trecu pe la Oituz, spun cronicile 
moldovenești, și se întîlni abia la Făgăraș cu voievodul arde- 
lean stăpînul acestei cetăţi. S-ar fi dat „război vitejește de 
îmbe părțile“, la 20 iunie. Astfel ar fi fost prins Majláth, 
„băgat în obeze“ și trimes la Poartă, după care Petru se 
întoarce prădînd. Izvoarele ardelene nu știu însă de luptă, 
ci vorbesc de o înșelare, cu care s-ar fi ademenit Majlâth prin 
doi ostateci turci, cari purtau haine de sangeaci, dar erau oa- 
meni de rînd; de acești ostateci se vorbește și mai tîrziu 26, 
ca și de ostatecul moldovean, logofătul Matiaș 27. Radu Paisie 
fusese el însuși de față, și astfel pentru întîiia oară se întîlniră 
cei doi domni pe un cîmp de luptă 28. 


22 I se zice, nu numai în cronică, dar și în documente cu acest nume; 
ibid., p. 348, nr. VII. 

23 Hurmuzaki, supl., IL!, p. 141 

24 V, ibid., p. 190—191 ibid., X, Prefaţa, p. 1 şi urm. 

25 Ureche, ed. cit., p. 203 și urm.; Cronica lui Eftimie, p. 132 şi urm. 
Pentru împrejurări şi critică, Iorga, Gesch. des osmanischen Reiches, III, 
cap. I. 
ji 26 Ibid., p. 8—9 

2? Cronica lui Eftimie, p. 162—163 

28 Quellen der Stadi Kronstadt, TII, p. 64, 84, 99, 100 şi — Pentru nunta 
lui Radu, în 1541, ibid., p. 88. 

Fireşte că trebuie cetit pentru „luptă“: 20 iulie, căci la 
25 iunie abia știau brașovenii că „straja (2/raza) moldove- 
nească e în secuime“, 22 cu Şeptelici și „Boyle“ (Bolea) ; la 29 
Petru însuși era între secui 30, iar la 1 iulie Radu și turcii pră- 
dau în Scaunul secuiesc Orbay 31. La 9—15 iulie se asedie 
Făgărașul. La 19 moldovenii se întorceau pe la Zârnești și 
Tohani 32; la 23 se face întîia pomenire a prinderii lui Majla- 
th 3; „hatmanul“, Petru Vartic, stătea „înaintea porții Bra- 
şovului“ 34, și Petru se apropia. La 25 iulie sibienii cereau lui 
Bali beg și lui Radu Vodă „pace și liberarea domnului Majlâth, 
căpitanul terii“ 35. În august, plecau românii din Ardeal. 

Secuii și acum ţinuseră cu Rareș %. 


În februar 1541 la Cetatea de Baltă se găsea Ioan Zalan- 
czy 37. Rareș era hotărît să-și ia înapoi şi această cetate și 
Ciceul, dar o nouă năvălire în 1541 e exclusă. Socotelile Bra- 
șovului au numai mențiunea unui logofăt, de cei mici, al lui 
Petru, care se întoarce în decembre de la Făgăraș 38. 

Și în 1542 ea se făcu numai cu zăbavă și în condiții mo- 
deste. 


III 


Amestecul mai departe al lui Rareș în Ardeal 
(1542—1546) 


În 1542, la 17 septembre, Rareș era în Suceava 3%, deși se 
aștepta năvălirea lui încă din vară 40. În aceeași lună el pă- 
trunse în Ardeal după cronicile moldovenești. Sasul care înseam- 


2 Ibid., p. 103. 

30 bid., p. 101, 107, 

31 Ibid., p. 104 şi urm. 

32 Ibid. 

33 Jbid., p. 108. 

84 Ibid, 

3 Hurmuzaki, XI, p. 857 

38 Iorga, Îndreptări și întregiri, p. 37. 

37 Quellen, III, p. 88. 

BP, 122; 

39 Hurmuzaki, ÎI 4, p. 231, nr. CXCIX. 
40 Iorga, Documentele Bistriţei, IL, p. XXXVII—XXXVIII. 

nă pe atunci spaimele și cheltuielile neamului său, Osterma- 
yer, dă altă dată pentru intrarea lui în țară: 24 octombre. Şi 
el adauge: „Această ieșire a lui s-a făcut pentru că n-au vrut 
să-i deie moșia lui, Cetatea de Baltă, pe care o ținea încă Balt- 
hasar Bornemissa“ 41. Prin Bacău (9 octombre) și Trotuș 
(16), Petru trecu întăi la secui, unde era la 24, și încă de la 
sfîrșitul lui septembre-l precedase vornicul său *?, poate Huru. 
La 27, brașovenii făceau daruri de mîncare de post, cu cepe, 
mazăre, varză, mei și sămînță de cînepă lui Vodă și hatma- 
nului Varticâ5, ba mai adăugeau și!,81 de părechi de cizme“ 44, 
De aici merse la Cetatea de Baltă și o luă. 

Pe cînd Braşovul strîngea oaste împotriva lui 45, Petru tre- 
cea spre Bistrița. La Mihăilești, la Pintic îl aflăm în ziua de 
20 novembre 4%, avînd cu el toată Curtea, și pe pîrcălabul vii- 
lor Cotnarului, un sas, pe care conaționalii săi îl numesc Gheor- 
ghe „markgraful de Kothnarsberg“ 47. La 23—24, acest Gheor- 
ghe negociază cu bistrițenii. Apropierea tezaurariului unguresc, 
Gheorghe Martinuzzi, episcopul de Orade și tutorul tînărului 
rege Ioan Sigismund fiul lui Zápolya, îl sili să plece 48. Mergea 
așa de iute, încît tunurile-i rămaseră în noroaiele văilor, lîn- 
gă Rodna: dînd vina pe Şeptelici și pe Avram Rotopan, el 
îi tăie la Suceava 4, 

În ianuar 1543 Petru încheia, din Moldova, un armisti- 
tiu cu Bistriţa, care, acum mai mult decît oricînd, nu voia 
să-l recunoască de stăpîn 5, ba nici măcar să-i plătească 
censul. În nădejdea că va putea lua totuși Ciceul, care se ți- 
nea pentru regina Isabela, Ungurașul, unde stătea comandan- 
tul ungur, Paul Bank — pe Someșul de Sus, la Gherla, era 
stăpîn Martinuzzi însuși, și cetatea fusese făcută împotriva 


a P, 504. 

42 Quellen, III, p. 170—171, 174. 

43 Ibid., p. 176. 

44 Ibid. 

46 Ibid., p. 178. 

46 Iorga, Doc. Bistriţei, I, p. XXXVII—XXXVIII; Hurmuzaki, XV, 
p. 427, nr. DCCXC. 

47 Quellen, III, p. 176. 

48 Iorga, Doc. Bistritei, I, p. XXXVIII —XXXIX; Hurmuzaki, XV, 
p. 426, nr. DCCLXXXIX. 

49 Cron, lui Eftimie, p. 163. 

50 Doc. Bistritei, loc. cit. 

tendinţelor moldovenești de recucerire — Petru, care nu ţinea 
decît Rodna, trimese, în toamna anului 1543 — dacă nu veni 
chiar el însuși — , pe vistierul Matiaș. La 10 novembre epis- 
copul-tezaurariu alergă ca să răspingă pe moldoveni ®t. 


În iunie 1544 cete moldovenești se înfățișează iarăși la 
Ciceu, unde aleargă spre apărare Paul Bank. Peste cîteva 
zile regina Isabela încheie în sfîrșit îndelungata ceartă: și 
Ciceul și Cetatea de Baltă fură dărîmate, rămiind în adevăr 
„moșii“ pentru Rareș 52. 


E pace de-acum în Moldova. Domnul care visase refacerea 
domeniului său ardelean, reluarea Tighinei, ba chiar, în 1542— 
1543, cruciata împotriva turcilor, pe care o sprijini cu banii 
săi 5; se mulțămi cu aceste moșii fără cetăți şicuîntărirea, 
împotriva Benderului turcesc, a cetăţii Soroca, încă din 1543, 
cînd aduse pentru aceasta meșteri sași 5%. Muri în 1546, lăsînd 
urmașului său Ilie grija altor expediții ardelene în slujba tur- 
cilor, 


IV 
Împrejurări muntene 


Încă din 1544 turburări izbucniseră la munteni. Un nou 
„Basarab vodă“ — soția lui Radu Paisie era însă Ruxandra 
lui Neagoe, și „Băsărăbeasa“ trăia încă — vine prin Caran- 
sebeș, drumul urmat și de Rareș, cînd plecă la Poartă în 1539 
— 1540, avînd „husari și trabanți“ unguri, luaţi de dînsul cu 
plată împotriva lui Radu, care încă din 1542 se declarase fer- 
dinandist. Turci din Nicopol — Ostermayer adauge și „ta- 
tari“ — vin în ajutorul lui Radu Paisie, gonit dintru-ntăi, 


5l Ibid., p. XL—XLI; Hurmuzaki, XV, p. 436, nr. DCCXVII. 

52 Ibid. 

53 Cf. Hurmuzaki, X, Prefaţa, și Iorga, Gesch. des osmanischen Reiches, 
III, p. 10 și urm. 

54 Iorga, Doc, Bistriţei, I, p. XXXIX; Hurmuzaki, XV, p. 432, nr. 
DCCCVII. 

şi ucid pe acest năvălitor, Laiotă cu adevăratul său nume, 
ia Fintina Ţiganului (15 octombre) 55, 

Peste cîteva luni, alți turci aduc în locul lui Radu pe 
Mircea vodă Ciobanul. La 1546, împotriva acestuia, un mare 
ucigaș de boieri, vin pribegii, „pe două căi“: în Brașov se ne- 
gociase cu dînșii în august ; în septembre vine vestea acolo că 
au fost învinși 5. În toamna anului 1547 vornicul Vintilă 
se ridică împotriva lui Mircea 57. 

Se dădu, pe la Olt, o luptă, în care Vintilă fu biruit, dar 
nu și ucis. În april 1548 e omorît, ca pretendent, „craiovescul“ 
Barbu, care era nu numai vornicul cel nou, ci și ginerelelui 
Mircea, și fugise de curînd la Brașov, de unde fu adus cu fă- 
găduieli 58. Urmează năvălirea din august a pribegilor, Teo- 
dosie, fost ban, fostul vistier Udriște de Mărgineni. Ei au cu 
dînșii secui, supt Simion Borosnai, chiar sași. E o mare expe- 
diție, care se coboară pe la Bran „pre Praova“: se dă lupta la 
Periș, în Ilfov, şi cei doi conducători ai năvălirii pier 52. Marti- 
nuzzi vine în Ţara Bîrsei și taie pe comandantul secuilor 60. 


vV 
Fii lui Petru Rareş în Ardeal (1550—1552) 


Nici o cronică de țară nu amintește intervenția militară a 
românilor în Ardeal la 1550, cînd certele dintre tutorii rege- 
lui minor Toan Sigismund aduseră o năvălire turcească în te- 
rile ce alcătuiseră odată Ungaria. Numai socotelile ardelene 
ne pot lămuri, împreună cu cronica săsească a lui Osterma- 


yer. 


Secuii veneau în ajutorul lui Martinuzzi. Pentru a-i opri, 
Ilie vodă fu rugat de regina Isabela a-și trimete trupele. Pen- 
tru motive pe care nu le cunoaştem, aceasta dădu comanda 


5 P, 505; cf. Cronicile muntene și Iorga, Inscripiii, II, p. 48—50, 254. 
58 Constantin Căpitanul, ed. Iorga, p. 61, nota 4. 

5? Hurmuzaki, XI, p. 861. 

58 Cf, Constantin Căpitanul, loc. cit., și Hurmuzaki, XI, p. II—III 
59 Constantin Căpitanul, p. 61, 

80 Ostermayer, p. 505. 

fratelui său Ştefan, care era la Breţc în ziua de 1 novembre. 
Încă de la 23 octombre se cerceta de brașoveni „ce fac moldo- 
venii în Secuime“ ĉ1, iar la 28 se trimet daruri lui Ștefan, „care 
era lîngă Breţc în tabără“ 2, În același timp muntenii, cu 
turci dunăreni, pătrundeau pe la Turnu Roșu“ 8%. La 4 no- 
vembre socotelile Brașovului înseamnă că Ştefan , a ieșit 
din Secuime în Moldova“. Secuii fug la Brașov, Ştefan stă 
douăsprezece zile în țară. El nu pradă. Peste puțin însă soco- 
telile arată că Ştefan și cu Ilie au prădat în Secuime, cu „800 
de turci și 400 de tatari“ 6% și amîndurora li se fac daruri în 
ziua de 13 și de 17. 


Nici muntenii lui Mircea nu fac pagubă, fiind și ei înțeleși 
cu episcopul-tezaurariu 65. 


Încă la 15 novembre sibienii cercetau cu privire la moldo- 
venii din Ţara Biîrsei, iar la începutul lui decembre Martinuzzi 
făcea să se strîngă trupe „împotriva turcilor și moldoveni- 
lor“ 6. Regina Isabela făcuse însă ca năvălitorii să se întoar- 
că 67, Ja 24 novembre 68. La 13 decembre [lie era în Suceava$?. 


În 155] Ilie se turci, și Ştefan îl înlocui. Acest an nu văzu 
însă, cu toate poruncile turcești, o năvălire a românilor în 
Ardeal 70. 


În 7552 Ştefan vodă își făcu însă a doua expediție peste 
munți, între altele și pentru a răzbuna trecerea prădătoare fă- 
cută de secui în țara sa pe la Sf. Gheorghe a anului trecut 71. 


ĉl Quellen, III, p. 562. 

sa Ibid., p. 563. 

6V, şi ibid. 

e Ibid., p. 564. 

6 Pentru împrejurările politice, v. Iorga, Gesch. des osmanischen Rei- 
ches, III, p. 31—32 şi 33 nota 3. 

5 Hurmuzaki, XI, p. 862. 

6? Quellen, III, p. 566. 

6 Ibid., p. 567. 

4% Iorga, Doc. Bistriţei, I, p. XLVII; Hurmuzaki, XV, p. 480—481, 
nr. DCCCXCII 

70 Cf. Iorga, Doc. Bistriţei, I, p. XLVII—XLVIII. 

71 Ostermayer, p. 511. Şi Mircea vodă se plinge de secui; 
Hurmuzaki, XI, p. 784. 

La 4 iulie tabăra moldovenească era acum în Secuime 72. Lu- 
crul se știa de mult, și brașovenii luaseră măsuri, chemînd cete 
de călări greoi, de „catafracți“, din Boemia, din trupele gene- 
ralului imperial venit de curînd în Ardeal, Castaldo, care ți- 
nea la el pretendenți pentru amîndouă țerile 73; în Brașov 
chiar se afla „domnișorul“ Radu Ilie, cu puternicul boier So- 
col și cu „Logofătul“ 74. Se credea că astfel va fi oprit Mircea 
de a întra în Ardeal. 


Moldovenii prădară toată țara secuilor și pătrunseră, go- 
nind pe adversari, pînă la Prejmer, care fu ars la 12 iulie: 
peste două zile Hărmanul Bîrsei, Honigberg al sașilor, avea 
aceeași soartă, scăpînd numai cetate. A doua zi Ștefan, pe 
care nimeni nu cutezase a-l ataca, se întorcea înapoi 75. 


În Moldova el cădea, în lagărul de la Țuţora, de mîna boie- 
rilor, cari așezau în loc pe un Joan vodă Joldea "5. Cu acesta dă 
luptă la Șipote, „pe Miletin“, — în drumul spre -Botoșani, — 
ajutat și de polonii trimeși de Sieniawski și sprijinit de vorni- 
cul Moţoc, și învinge (4 septembre) 7 un Alexandru vodă „din 
Polonia“, venit de la Trembowla, dar care luptase de curînd 
împotriva turcilor la Timișoara”. Lupta de la Şipote, a lui 
Alexandru, pe care cronicarul polon îl numește Petru păhar- 
nicul, ar fi fost numai o „încunjurare“ a taberei lui Joldea și 
o prindere a celor dinlăuntru. 


Totodată Radu venia în Țara Românească pe calea lui Ba- 
sarab vodă, prin Caransebeș, cu pribegi și „mulți haiduci“, 


72 Ostermayer, p. 514. 

73 Iorga, Gesch. des osmanischen Reiches, III, p. 40—41 și notele. 

74 Hurmuzaki, XI, p. 785. 

75 Ostermayer, p. 514; alte cronici în Quellen, IV, p. 53, 80, 490. 

76 Ca sprijinitori ai lui se arată vornicul Gavriil şi hatmanul'[Ioan] Sturza; 
Eftimie, p. 219. Adauge pe Ioan Movilă şi pe Ioan Petricina Danciul. Pentru 
împrejurările omorului, v. Hurmuzaki, II, p. 291—292, unde se reproduce 
la 1552 o scrisoare din Buchholz, Gesch. K. Ferdinands, IX, p. 609—611. 
Aici se spune că Alexandru de la Castaldo, cel ce luptase la Timișoara, și 
Alexandru Petru sint deosebiți. Cf. Iorga, Studii și doc., V, p. 651. 

77 Jbid. Descriere pe larg, la Orichovius, în urma vechii ediții a lui Dlu- 
gosz; cf. Ostermayer, p. 515. 

718 Hurmuzaki, II’, p. 180. Cf. Iorga, Gesch. des osman. Reiches, III. 

1.000 pe lîngă cei 600 de călări români: în novembre el iz- 
gonise pe Mircea, prin înfrîngerea de la Mănești, din 16 ale 
lunii. Ar fi avut 80.000 — cetește: 8.000—de ostași cu 36 de 
tunuri și o ceată de 600 de turci, cari luptară în frunte. 
Mircea încearcă a face din cetele sale un singur corp, mai rezis- 
tent; Radu orînduiește două corpuri. Biruiesc archebuzierii 
lui prin împușcături, care nimicesc întîi pe turci. Radu ia 
pe fugă mulțimea boierilor și curtenilor. Pe cînd Radu intra 
în Tirgoviște, Mircea se adăpostea la Giurgiu ; fratele său, ba- 
nul Stan, căzuse 79. Toată iarna Radu stătu în Scaun. În pri- 
măvară-l aduseră înapoi pe Mircea turcii dunăreni și Alexandru 
vodă cu moldovenii. Radu birui, dar trebui să treacă în Ardeal 
(mai). În zădar căută el, în august, să se întoarcă 8% Dar Mir- 
cea însuși fu scos în mart 1554 cu aceeași oaste turco-moldo- 
venească ; Alexandru trimesese pe vornicul său Nădăbaico 81. 


VI 


Luptele lui Alexandru Lăpușneanu 
și Pătrașcu cel Bun în Ardeal (1552—1558) 


La 1553 Lăpușneanu avea un dregător la Cetatea de Baltă, 
dar el nu luase Becleanul, pe care în octombre-novembre voie- 
vozii Ardealului voiau să i-l smulgă ; 8 aici erau secui și nobili 
cari țineau cu regina.88 


Tot în acest an Alexandru vodă trece în Ardeal pentru a-și 
cere înapoi domeniul de moștenire. El pradă în Ciuc și se ri- 
dică spre Bistrița. Voievozii imperiali ai provinciei, Kendy și 
Dobó, îl silesc a pleca în pripă pe la Bistriţa. 


79 Descrierea luptei, în Natalis, Historiae sui temporis libri XXX, Stras- 
bourg, 1912, p. 134—135; şi în Engel, Gesch. der Walachey, p. 218 și urm. 
Scrisoarea lui Castaldo, Hurmuzaki, II, p. 40—41. Cf. și broşura mea 
Măvunţișuri istorice culese în Ungaria (din Luceafărul pe 1904). V. şi Cro- 
nica jerii. 

80 Cf, și Magazinul istoric, V, p. 375, nota 2. 

81 Cronica lui Eftimie, p. 220—221. 

82 Iorga, Doc. Bistriţei, I, p. L—LI; Hurmuzaki, XV, p. 500 și urm. 

83 Ostermayer, p. 516. 

În 1556, apoi, amîndoi domnii trec în Ardeal ca să așeze în 
Scaunul din Cluj pe regina Isabela, adusă din Polonia. Oster- 
mayer are știri exacte. După ce ajutoare românești, venite 
în oastea celuilalt regent, Petrovici, se întorseseră în april, 
moldovenii veniseră prin Bistriţa ; muntenii ar fi fost, după 
Ostermayer, 14.000 8, lăsînd pe lîngă Petrovici pe Socol, — 
vornicul Moldovei, Mofoc, apoi Alexandru vodă Lăpușneanu 
însuși intră în Secuime, fără a prăda, aceasta din urmă la 24 
mai ; se face tabăra la Prejmer: judele Brașovului e chemat 
acolo. El se întoarce îndată. În iunie încă vornicul moldove= 
nesc e pe pămîntul Ardealului 85. 


La 5 iulie cete muntene, 3.000 de oameni, trec în Țara 
Bîrsei „pentru a pedepsi pe unii secui“ 8. La 9 august Pă- 
trașcu vodă era la Cîmpulung în tabără. La 23 trece munţii 
și se oprește și dînsul lîngă Brașov, primind pe jude și petre- 
cîndu-l cu muzica lui. „După opt zile“, pleacă spre Cluj. În 
același timp vornicul lui Alexandru apare din nou 8%. În ziua 
de 22 octombre regina și moștenitorul unguresc erau în acea 
capitală a Clujului. Ostermayer arată că în novembre „amîn- 
doi domnii“ se întorceau: unul prin Bistriţa, altul prin Bran 88. 
Se pare că Alexandru vodă a luat parte de fapt la această 
depărtată călătorie pînă în Zips și la hotarele Poloniei și că tre- 
cerea lui s-a făcut pe valea Bistriței Aurii, la un început de 
iarnă grea. 


În 1557 moldovenii pătrund iarăși în Ardeal (novembre), 
prin Secuime, dar numai în număr mic, tot ca ajutători ai 


Isabelei 8°. Moartea lui Pătrașcu vodă face însă nu numai pe 
Radu Clucerul, întrat, în ianuar 1558, cu muntenii, pe la 


8 Cf, pentru trecerea românilor cu Nicolae Gereb, în ianuar, Iorga, 
Doc. Bistriţei, I, p. LII; Hurmuzaki, XV, p. 519—520, nr. DCCCCLIII. 
Pentru contingentele româneşti v. mai departe, $ următor, ştiri din For- 
gâch, Rerum Hungavicarum Commentarii, Pressburg-Caşovia, 1788. 

3% Hurmuzaki, XI, p. 793—794; Ostermayer, p. 517—518. 

% Ibid., p. 518 

s7 Hurmuzaki, loc. cit. 

88 Pătrașcu arată ce a făcut, la 4 novembre; Hurmuzaki, IL, p. 351—352, 
nr, CCCXXX; cf. Iorga, Gesch. des osmanischen Reiches, III, p. 50—51. 

8 Iorga, Doc. Bistriţei, I, p. LILI; Hurmuzaki, XV, 5 și urm. 

Turnu Roșu, ci și pe vornicul moldovean a se întoarce pe la 
Bistrița. 

În 1558, mai, Alexandru însuși trece munții, dar, pentru 
cîteva zile numai. Cete moldovenești erau în octombre pe 
valea Murășului, pe la Hidveg-Podeni. La Rodna era un pîrcă- 
lab moldovean, la Reteg și Ciceu „dregători“, cel din urmă 
luînd titlul de „dregător al ținutului cetății pustii“ ; se recla- 
mau și minele Rodnei, unde Isabela pusese pe un sas °. 

Cu aceasta amestecul românesc în Ardeal se încheia. În 
același timp, o dată cu orînduirea puternicului principat tri- 
butar al Ardealului, vremea în care erau cu putință războaiele 
ofensive pentru români — pe sama lor întăi, apoi pe a turcilor 
— se isprăvește. Lui Alexandru Lăpușneanu, în a doua dom- 
nie, îi era păstrată rușinea de a pune capăt și vechii oștiri a 
Moldovei. Şi totuși, un cronicar, Azarie, pomenește că Ștefan 
Rareș a fost ucis pentru că „voia să închine ţara la turci ca 
și frate-său Iliaș“! 


VII 


Luptele lui Alexandru Lăpușneanu cu Despot 
și activitatea militară a noului „loan vodă“ 


La 28 mai 1560, Lăpușneanu era în lagăr. Nu era vorba 
de un război cu tatarii, cari erau cu totul astîmpăraţi de 
cînd se supuseseră turcilor, ci de răspingerea curiosului aven- 
turier grec, venit prin Germania, Iacob Basilikos, care se 
zicea Heraclid și Despot al insulelor Paros și Samos. În 
octombre acesta voi să pătrundă în adevăr în țară, cu nouă 
tunuri mici,% dar fu învins, la sfîrșitul lunii, de polonii Pala- 
tinului Rusiei, strînși la hotare.* 

Peste puţin „Despot“ avea însă cu sine ajutoare culese 
de ocrotitorul și găzduitorul său Albert Laski, în Zips, po- 
loni de la Philipowski și Liasocki, unguri de-ai lui Anton 


90 Iorga, Doc. Bistriţei, p. LV—LVI; Hurmuzaki, XI, p. 799, 969, 
870; XV, p. 536 și urm. 

91 Forgách, p. 274. S-a întrebuințat şi manuscrisul din Dresda, Bibl. 
Regală, F. 65. Pentru această năvălire, fol. 99 v şi urm. 

22 Iorga, Doc. Bistriţei, IL, p. LX. 

Szekely, căpetenie de haiduci — deci încă o dată, după cazul 
din Ţara Românească, vedem pe acești haiduci, fugari și jäfu- 
itori strînși la granița de veșnic război dintre, turci și unguri, 
amestecîndu-se în afacerile noastre — și mercenari încercați 
de-ai francezului Petru Roussel, din care făcu un „cavaler 
al Ordinului său“, căpitanul general al străjii și colonelul 
peste 2.000 de pușcași (pixidarii),% și de-ai burgundului 
Jean de Villey,?4 cari se vor fi desfăcut din oastea de spe- 
cialiști războinici a lui Castaldo. Călări silezieni, 150 la 
număr, și mercenari imperiali se adăugiră.% Avea și tunuri 
mici. Astfel, pentru întăia oară mesteșugitul război nou, de 
știință și tactică, al bandelor gata să se amestece pentru 
bani în orice aventură se amestecă în rosturile militare 
românești.96 

Cu 10.000 de galbeni luați de la Albert Laski, Iacob, 
sprijinit de imperialii din Cașovia, ai lui Francisc Zay, care 
comandă acolo,” își plătise deci mercenarii, „leficiii“ în 
număr de 1.500 de călări și 400 de pedeștri. Cea mai 
mare parte erau unguri, dintre haiduci; se numărau 200 de 
călări germani, cu platoșe negre. Burgunzi și italieni ori 
spanioli doar optzeci, „cu archebuze lungi“.?? Cu aceștia se 
strecură el, peste străjile de țerani, în novembre 1561, în 
Moldova,!% și anume, după ce, pornind din Muncaciu, se 
înfățișă la Ciîrlibaba, pe „drumul Sucevei“, el încunjură 
munții și trecu Prutul la Ştefănești.10: Fără zăbavă ocupă 
Iașul. 


% Hurmuzaki, II, p. 403, nr. CCCLXXVIII. 

94 Cf. Forgách, p. 277. 

95 Ibid. 

5 Hurmuzaki, II, p. 436: „novum militis genus“. V. Sommer, Vita 
Iacobi Basilici, ed. Legrand, Deux vies, Paris, 1889, p. 20—21; Graziani 
ibid., p. 166; cf. Iorga, Nouveaux matériaux pour servir a l'histoire de Jac- 
ques Basilikos l'Héraclide, București, 1900, Prefaţa. Cf. Hurmuzaki, II, 
anii 1560 şi urm. Comanda de arme a lui Alexandru în Prusia. Nouveaux 
matériaux, p. 41, nota 1. 

9? Totuşi, Lăpușneanu, rudă, prin doamna Ruxandra, cu Nicolae Zriny, 
ceruse imperialilor, pe această cale, a nu i se ajuta duşmanul. 

28 1.600, la Forgách, Joc. cit. După Graziani, 2.500 de pedeștri; p. 167. 

99 Mai tirziu Laski trimese pentru a i se aduce din Italia 300 de arche- 
buzieri călări; Iorga, Nouveaux matériaux, p. 9. 

100 Tbid., p. 5 

101 Forgâch, p. 279. 

Alexandru Vodă strînsese în părțile de sus, 15.000 de 
călări; printre ei, spune un izvor apusean, ar fi fost, pe 
lîngă țerani cu suliță şi scut, și boieri „cu platoșe și cămăși 
de zale foarte tari“.102 Țeranii pedeștri erau 2.000, 103 — 
după Forgách și 5.000 de turci,1% „cei mai mulți ieniceri !“195 
De fapt, 260 de ieniceri luptau în rîndurile lui, — vechea 
strajă din 1538.1% Avea și șaisprezece tunuri.107 

Avangarda moldovenească, supt Moţoc, merse spre cer- 
cetarea dușmanului, dar fu răspinsă de Anton Szekely 
Laski.108 Și î în a doua ciocnire, cu Bodei, pîrcălabul de las, 
fură învingători străinii, ajutați de tunurile lor. Lupta se 
dădu în ținutul Dorohoiului, pe Jijia, lîngă satul Verbia. 
Turcii erau în sat. La rîu, într-o pădurice din dosul po- 
dului, — urmîndu-se deci exemplele lui Ștefan ce! Mare, — 
se aşezară tunurile; acolo se afla și domnul. 

În ziua de 17 novembre cele două oști se bătură cu tu- 
nurile. 


La 18 înaintează Szekely, cu 300 de husari unguri, bur- 
gunzii ușori, 100 de călăreți greci, de „catafracți“, 260 de 
haiduci pedeștri și 60 de italo-spanioli cari făcuseră prac- 
tică în erile de Jos, şi cu archebuzierii călări. Despot voi 
să capete prin năvala lui trecerea apei. Neizbutind, se lasă 
tunurile pe deal,!0? cu poruncă de a se ţinti asupra străjii 
din urmă a moldovenilor, spre a nu fi loviți și ai lui Des- 
pot, și de a se trage pe încetul, ca să nu se isprăvească mu- 
nițiile. Ei se făcură, se zice, a căta vadul mai jos, și mol- 
dovenii mutară tunurile într-acolo. Dar năvălitorii se întoar- 
seră iute înapoi, și trecură. 

Săgeţile și ghiulele moldovenești făcuseră întîi mare pa- 
gubă, dar nu putuseră opri luarea podului de această călă- 
Time îndrăzneață și bine armată. Szekely merge acum cu 
burgunzii, „catafracţii“ și pedeștrii lui Ştefan Balogh de 


102 Iorga, Nouveaux maltriaux, loc. cit. 

103 Sommer, p. 23 

104 P, 279. 

105 După Ureche, el ar fi fost prins pe neașteptate: ed. cit., p. 211. 
106 Hurmuzaki, Xi, p. 58. 

107 Ibid. 

108 Forgâch, p. 278. 

109 In edito colle. 

împrăștie pe pedeștrii noştri; a doua linie cu Despot și 
Laski-i măcelărește. Lui Alexandru i se dă atac la dreapta, 
haiducii turburînd în același timp ultima strajă. Astfel ar 
fi perit 2.500 de români la 100 de dușmani. De frica puștilor, 
cred unii, — dar românii le cunoșteau prea bine din atîtea 
lupte, — ori din setea de răzbunare împotriva unui domn 
crîncen cu ai lui, boierii călări se risipiră și ei îndată, pe 
cînd turcii și țeranii noștri periră toți în casele și curțile 
satului Verbia. Domnul, după ce răpuse pe un călăreț duș- 
man, fugi, și unul din urmăritori ajunse așa de aproape de 
el, încât îi dădu jos cu sabia gugiumana de samur.110 Averea 
lui însă putuse el s-o strecoare către Dunăre, așa încît birui- 
torii n-avură altă pradă decît un singur car cu veșminte 
şi unelte. Alexandru ajunse nevătămat, prin Huşi," prin 
Chilia, unde-l aștepta doamna Ruxandra, la Constantino- 
pol.u2 

În acest timp, Suceava se dădea biruitorului, primit de 
însuși Mitropolitul terii. Oastea însă, crescută cu 16.000 de 
români, merse împotriva lui Alexandru, care strînsese la 
Huși alți „28.000“, între cari 5.000 de turci din cetăţi. Și 
aici se dă luptă la un pod, cel de peste Prut, care e întregit 
de străini, cu vase de vin: în două zile, treizeci și două de 
tunuri din Suceava, ascunse, împrăștie pe turci, cari erau 
după straja de 2.000 ai lui Moţoc. A treia zi Lăpușneanu 
fuge, și ai lui se predau; muntenii și tatarii nu mai vin. 


O singură poruncă de domn, cu caracter militar, ni s-a 
păstrat din acest timp, aceea prin care Despot orînduia să 
fie prins Lăpușneanu. Iat-o în traducere, după o versiune 
italiană :113 

„Loan Voievod, cu mila lui Dumnezeu domn al Moldo- 
vei, sănătate ție, Tacove Bole, staroste, credinciosul nostru. 


110 Descrierea luptei după Forgách, ms, (în ediţia din 1788 lipsesc pagini 
întregi; cf. cea din Monumenta Hungariae Historica, XVI), după scrisoarea 
germană din .Hurmuzaki, XI, p. 58; lămuriri subsidiare, în Sommer, p. 23 
şi urm. 

1 De lupta de la Huşi — pentru „Bodnarus“, Bodei, pîrcălab de Iași, 
v, Uvricariul, XVIII, p. 485 — vorbește numai Forgách p. 279—280, V, 
și mai departe. 

12 Azarie, p. 149; Ureche, ed. cit., p. 212, 

us Hurmuzaki, II, p. 392, nr. CCCLXVI. 

La primirea scrisorii noastre de față, îndată, fără zăbavă, 
vei călări cu oastea ta la țermul Dunării, și cu obișnuita- 
ți sîrguință vei încerca să prinzi pe acel ticălos de Alexan- 
dru și pe tovarășii lui, și mi-l vei trimete viu sau mort, și 
nu-ți va lipsi mila noastră. Și mîngiie pe oamenii aceia 
din partea mea. Dacă Dumnezeu atotputernicul îmi va fi 
într-ajutor, voi primi bine pe toți tovarășii lui Alexandru; 
dacă vor veni să mi se închine, pe toți îi voi ierta și-i voi 
primi în mila mea. Dar, de vor fi îndărătnici, îndată vor 
fi pedepsiți pentru greșelile lor. Așa să știi. Dat în Iași, 
la 30 novembre 1561.“ 


După o urmărire mai tărzie a lui Alexandru," Despot, 
care-și zicea deci Ioan Vodă, puse crainici să vestească prin 
toate orașelel15 că el e domn acuma și pacea stăpînește, 
așa încît ostașii trebuie să se întoarcă pe la casele lor,116 
— prețioasă lămurire nouă despre datinele noastre război- 
nice. Trecură la el îndată Barnovschi hatmanul," Ioan 
Moţoc vornicul, logofătul Stroici. Pe ai lui, așezați în cvar- 
tir, mai ales la Suceava, îi plăti cu bani din odoarele, to- 
pite, ale Slatinei. 

Anton Szekely plecase; fratele lui, Petru, era coman- 
dantul Sucevei. Supt cuvînt că i s-a cerut de turci, Despot 
dădu drumul celor mai mulți mercenari, mai ales germa- 
nilor pedeștri, și la urmă chiar lui Roussel.!18 Laski avu 
Hotinul, și el așeză pe un polon ca să i-l păzească.I!? Dar, 
neînțelegîndu-se cu domnul pe care-l făcuse, acesta merse 
mai tărziu, cu oastea lui de 500 de oameni, de-și luă ceta- 
tea înapoi.120 


Deocamdată, venind la Galaţi, Despot opri, în april, si- 
lindu-l la o revedere a hotarului, o năvălire a noului domn 


14 Ureche, ed. cit., p. 212. 

115 Per praecones oppidatim. 

16 Sommer, p. 24. 

117 Magister equitum. 

18 Pentru plecarea a 200 de pușcași unguri în 1561, Iorga, Doc. Bis- 
iriței, I, p. LXII; Hurmuzaki, XV, p. 572, nr. MLVII. Pentru numărul 
rămas, Hurmuzaki, II, p. 406. 

119 [bid. ; Lorga, Nouveaux matériaux, p. 58, nota. 

120 [bid., p. 65, nota; Sommer, p. 30—31; Graziani, p. 183—184. 

muntean Petru vodă, fiul lui Mircea Ciobanul și al Chiaj- 
nei, fiica lui Rareș, care-l călăuzia. 121 


Voia acum să aducă din Italia 500 de veterani ca ins- 
tructori pentru români,122 Străinul care ajunsese, prin multă 
îndrăzneală într-o epocă prielnică îndrăzneţilor, domn al 
Moldovei arăta că vrea să se sprijine pe oaste, nu numai 
pentru asigurarea domniei sale, dar și pentru a lua de la 
turci Chilia, Cetatea Albă, Tighinea, de la unguri domeniul 
ardelean și Secuimea,123 de la munteni țara lor întreagă. 


Lîngă Hotin Despot trecuse în revistă pe curteni.124 Și 
în toamna anului 1562 el avu o ciocnire cu muntenii prin 
boierul său Bolea, și-i sili, la 20 octombre, a-i da 5.000 de 
galbeni pe an.12%5 Ocupaţia Hotinului se făcea — cu 30.000 de 
oameni cari se credeau meniți pentru Pocuția —, pe la 
14 ianuar 1563.12 Avram și Movilă logofătul fură așezați 
aici ca pîrcălabi,127 


Pentru asemenea planuri mari trebuia credința oștilor. 
nu se părea că Despot străinul o poate aștepta. La Galaţi 
el făcuse să se bată toba noaptea pentru a vedea cine-i 
rămîn credincioși, și-i rămaseră numai ungurii.128 Se pusese 
un bir anume, de un galben pe an, pentru oaste,12* și aceasta 
nemulțămia pe mulți. La Hotin el fusese încunjurat de te- 
rănimea. înfuriată. 

Acestea-i prevestiau sfîrșitul. Încă din primăvara anului 
1562 uzurpatorul ieșise „în lagăr împotriva tatarilor, adecă 


121 Sommer, p. 33; Hurmuzaki, XI, p. XII. 

122 Iorga, Nouveaux matériaux, p. 18, 

123 V, Iorga, Doc. Bistriţei, I, p. LXIII —LXIV ; Hurmuzaki, XV, p. 577 
și urm. ; Iorga, Chilia și Cetatea Albă, p. 197; Graziani, p. 197. 

124 Lustraturus exercitum, ad milites in campum apertum progressus; 
Sommer, p. 39. 

125 Hurmuzaki, II, p. 456—457. 

126 Ibid. 

127 Ibid. Laski se unise cu Vişnieviețchi și cu Socol, logodnicul domniței 
muntene pe care Despod o peția; ibid. 

128 Sommer, p. 42. 

129 V, şi Graziani, p. 181. 

la hotarele ţerii lui“:130 atunci tatarii prădară cincisprezece 
ori douăzeci de sate și bătură pe cei 1.000 de români tri- 
meși după ei.131 Prin iunie Nicolae Lugoșici, așezat în So- 
roca, ar fi bătut cu 3.000 (!) de oameni 6.000 de tatari, 
trimețînd prinși și domnului.1% În 1563 același zvon de 
năvălire tătărească se răspîndi; Despot trimese deci la hotar 
„trei sute de călări, mai mult unguri“, 200 de pedeștri, 
pușcașii germani cu cinci tunuri, boierimea călare, supt 
Tomșa și Dirman. În tabără ungurii însă fură uciși noaptea, 
„la Ciuhru“, lîngă Săpoteni — Prutul se trecuse la Frăţi- 
leni de către români, fără să fi văzut picior de tatar. Fu 
păstrată numai căpetenia pușcașilor, Cristofor, pentru că 
era nevoie de dînsul.1% Tot astfel fură uciși străinii din 
Cetatea Neamţului și din toate cvartirele; unii dintre dînșii 
numai, ca Ioachim Prudentius, un silezian putură răzbate 
pînă la Despot.134 


Acesta fusese închis în Suceava, cu „656 de ostași, din- 
tre cari 400 de unguri“, supt Martin Farcaș și Petru din 
Deva, „iar ceilalți, la 300, greci, poloni, ruși, turci, nemți, 
italieni și cîțiva români“.1% La 10 august, Tomșa, din păr- 
țile Orheiului, fu ales domn, și peste câtva timp1% ajutoare 
ardelene, 600 de oameni,1%7 îi veniră, cu Nyakaso și Raday 
pentru a bate Suceava, pe care Rareș, desigur, o va fi în- 
tărit din nou.138 


130 Iorga, Doc. Bistriţei, L, p. XLIII. 

131 Legrand, ep. cit., p. 254; Hurmuzaki, II, p. 437. La 27 mart Despot 
era în Hîrlău; ibid., p. 404, nr. CCCLXXVIII. Hanul s-ar fi scuzat, trime- 
tind un cal, două bice și un scut: ibid., p. 407, 410, 416. Urmă ciocnirea cu 
muntenii şi, se pare, trimeterea de cete în Pocuția pînă la Sniatyn; ibid., 
p. VII. Nicolae Lugoşici merse la Trotuș pentru a păzi pe secui, ibid., p. 423, 
nr. CCXCV. 

132 Hurmuzaki, II, p. 436. 

133 Sommer, p. 45. După Graziani, p. 118; după Commendone, Ioan 
Cancello. După Forgách erau şi strbi; p. 325. 

134 Fură uciși și meşteri nemți, negustori, armeni cari n-aveau a face 
cu Despot. 

13 Forgách ms. În ediţia din 1788 lipseşte; pe cealaltă n-o am la înde- 
mină. 

136 După lupta cu Vişnievieţchi, asigură Forgách. 

137 La Forgách, p. 330: 2.000. 

138 Sommer, p. 4 şi urm. ; Iorga, Doc. Bistriţei, I, p. LVII şi urm.; Hur- 
muzaki, XV, p. 584, nr. MLXXXV. 

De mult încă se gătea a năvăli în Moldova Dumitrașco 
Vișnieviețchi, fruntaș rus, care se cobora dintr-o fiică a lui 
Ștefan cel Mare și a cărui faimă crescuse în multe lupte 
cu tatarii date în fruntea cazacilor, al cărora organizator 
a fost împreună cu Pretwicz.139 Boierii se făcură a-l chema 
ca domn, și el se lăsă înșelat, venind cu cîteva sute de călări 
numai și tunuri mici,40 avînd ca tovarăși pe Pisaczenski. 
Cei ce ieșiră înaintea lui, la Vercicani, la podul Siretiului, în 
vederea Sucevei, 15.000 de oameni, cu Tomșa însuși, se 
arătară însă gata de luptă. Întăi, într-un atac de noapte 
ar fi învins Dumitrașco, la urmă însă, a doua zi, el fu co- 
pleșit de mulțime și prins; și aici două pilcuri dușmane 
ar fi luptat unul împotriva altuia la două părţi ale podu- 
lui.141 El] peri la Constantinopol.142 


Asediul Sucevei urmează pînă în novembre. Cei 500 de 
călări ai lui Despot făcură multe ieșiri, luînd și trei tunuri 
din cele patru 143 care băteau în poarta cea mare. Barnovs- 
chi peri. De la o vreme ungurii de afară se înțelegeau cu 
cei dinuntru. Pănă a nu sosi încă sangeacul cu 500 de că- 
lări care aducea poruncile împărătești, Despot fu silit de 
ai lui, după ce ucisese o căpetenie a lor, pe Petru din Deva, 
a se preda (5 novembre 1563). Călări în veșminte domnești 
spre satul Areni, şi aici, după un simulacru de judecată, 
îl trînti la pămînt buzduganul Tomșei. Peste cîteva zile, 
Laski, care plecase din Camenița cu 3.000 de oameni și 
80 de „muschete mari“, precum și cară, și înaintase spre 
Suceava, ieșea din Moldova cu multă frică, prin păduri, 


139 Cf. Sommer; Graziani, p. 184—185; Iorga, Nouveaux matériaux ; 
Engel, Gesch. der Kosaken ; Iorga, Gesch. des osmanischen Reiches, IIL; 
Hasdeu, Arch. ist., III, p. 57 şi urm. (Domnița se măritase cu Teodor San- 
guszko din Vişnița); e numit vărul lui Ilic, adecă fiu al surorii lui Petru 
Rareș în Iorga, Nouveaux matériaux, p. 68—69, nota. 

140 După Sommer, 300; după Graziani, 4.000; Forgách face din el sim- 
briaşul lui Despot; p. 326. Îi dă 3.000 de poloni. 

141 Paszkowski. 

142 În luptă fu ucis de moldoveni, pentru că țintea prea sus, Cristofor 
puşcaşul; pentru luptă, Sommer, p. 51—52; Graziani, p. 192—194; Ure- 
che, p. 216; fără biruința de noapte. După o scrisoare, poate autentică, a 
lui Despot, el ar fi vrut să treacă la munteni, dînd lui Dumitrașco Moldova; 
Legrand, loc. cit., p. 239. 

143 Și Forgách, p. 326. 

unde se temea să nu-l aștepte soarta regelui Ioan Albert,144 
Și Ureche vorbește de această temere ca pădurea să nu 
fie „săciuită“ și de năvala, prin locuri strîmte, a țeranilor 
„cu îmblăcie și cu coase“ ;145 el fu urmărit de 4.000 de ro- 
mâni pînă la Sniatyn. 


Turcii nu înțelegeau însă ca Ștefan Tomșa, care avuse, 
la 11 decembre 1563, și o luptă, altfel necunoscută, cu mun- 
tenii cari aduceau pe Alexandru," să domnească. După oa- 
recare zăbavă, se apropie de Moldova beglerbegul Rumeliei. 


Ștefan vodă lăsă deci tunurile și trecu-n Polonia, în 
mart 1564,47 cu 1.000 de pedeștri și 2.000 de călări — cari 
se risipiră sau fură risipiţi — pentru a peri, peste cîteva 
luni, de călău, la Liov, împreună cu tovarășii săi, Moţoc 
și Spancioc. Ţara se supuse lui Alexandru, care venea prin 
Brăila și ai cărui paznici păgîni erau gata de luptă. Tatarii, 
„acoperind țara ca un roi pîn-în Prut“, luaseră de la noi 
15.000 de robi, ca pedeapsă!48. Iar ungurii celui de al doilea 
Zápolya ieșiseră din Moldova încărcați de pradă.149 


VIII 


Puterea militară a Moldovei în a doua jumătate 
a veacului al XVI-lea 


Atunci cînd Alexandru vodă lua înapoi Moldova se cre- 
dea că această țară ar putea scoate în luptă, la nevoie, și pînă 


144 Graziani, p. 210 şi urm. Cf. mărturiile despre sfîrșitul lui Despot, 
aduse de d. Motogna, în Revista istorică, XI. 

145 Edit. cit., p. 218. . 

146 Legrand, op. cit., p. 259; cf. Hurmuzaki, XI, p. XIII—XIV; Ure- 
che, ed, cit., p. 219; după letopiseţul nedescoperit încă, I, p. 494. 

147 La 2 mart, Petru vodă, cu care se luptase, întreba la Brașov despre 
fuga lui; Iorga, Îmdreptări și întregiri, p. 38; Hurmuzaki, XV, p. 596—597, 
nr. MCĂ. 

148 Graziani, p. 215; Hurmuzaki, XI; lorga, Nouveaux matériaux, 
p. 83—84. 

149 Iorga, Dec. Bistritei, I, p. LXVI; Hurmuzaki, XV, p. 596 și urm. 
Cronicile ferii au o foarte slabă valoare. 

la 60.000 de călăreţi 150 sau măcar 50.000.151 Izvoare con- 
temporane socot la 80.000 oastea lui Tomșa.15 Despot însuși 
asigura la 1562 că poate strînge 40.000 de pedeștri și 50.000— 
60.000 de călări. 153 

O altă socoteală atribuie Țerii Românești un contingent 
de 10.000, iar Moldovei, unul de 30.000 de oameni. 154 La 
începutul lui 1563 Despot putuse strînge, scrie din Hotin 
un martur ocular, în patrusprezece zile, 40.000 de oameni, 
„20.000 dintre ei i-am văzut cînd îi trecea în revistă în lagă- 
rul de la Hotin, alții încă nu sosiseră și, un număr de 20.000 
se asigură că erau la malul Prutului, de a cărui revărsare erau 
opriți... Și erau în cea mai mare parte călări ; puțini pedeștri; 
n-au cai mari, dar foarte potriviți. Trupurile oamenilor sînt 
zdravene şi destoinice de război; frig, foame și osteneală 
le sufăr și ei ca și caii lor și, ca și turcii, se mulțămesc cu puţin, 
Pe lîngă aceasta, iubesc pe domn și sînt foarte disciplinați.“ 155 
50.000 ar fi strîns și după Forgách, un contemporan, Despot 
îndată după Verbia. 15 Pe la 1570 turcii cereau domnilor 
cîte 40.000 de oameni.157 

Tunurile rămăseseră din vremurile mai prielnice: și Lăpuș- 
neanu le avea la Verbia ; cetățile se aflau în bunăstare, măcar 
Suceava, care nu putuse fi luată în 1563. Hotinul, unde se 
așezase deocamdată Laski, și Neamţul, de unde plecase coman- 
dantul străin ca să ajute pe Despot în Suceava; acesta avea 
de gînd a face și aiurea cetăți după rosturile apusene. 


150 Iorga, Nouveaux matériaux, p. 6. 

151 Ibid. p. 18. 

152 Hurmuzaki, XI, p. XIV. 

153 Ibid., II, p. 405, 407, 420, 437. 

154 Hurmuzaki, II, p. 414. 

155 [bid. p. 464. 

158 P, 281. 

157 bid., p. 616. În vremea Rareşizilor, Ilie putea scoate, în expedi- 
ţia lui împotriva Braşovului, 50.000, — dar cu turci cu tot, ibid., p. 67. 
Mai tîrziu, Moţoc ducea, supt Alexandru, numai 4.000 de moldoveni în 
Ardeal; p. 116. În 1556, cînd muntenii asediază Alba Iulia, iar moldovenii 
Gherla, Moţoc are 8.000; ibid., p. 142. Cf. Iorga, Gesch. des osmanischen 
Reiches, IIJ, p. 50—51 şi mai sus, p. 293 şi urm. Contingentele amfnduror 
domnilor pentru restituirea Isabelei se socot la 40.000; p. 188, Reichersdor- 
fer are 60.000 supt Petru Rareș (Papiu, Zesaur, III, p. 139). 

Dacă nu era „împărecherea între călărași și între pedes- 
trași“, aceștia singuri fiind cu Alexandru, 158 Moldova ar 
fi fost încă o putere militară. Şi dacă n-ar fi fost ura lui Alexan- 
dru împotriva boierimii. 


IX 


Nimicirea puterii militare a Moldovei 
de către Alexandru Lăpuşneanu 


Ceea ce-l încredință și mai mult pe Alexandru vodă de 
primejdia ce venea totdeauna din partea boierilor fură năvă- 
lirile „domnișorilor“ trimeși de imperiali, prietenii lui Des- 
pot. Puțin timp după aşezarea lui în Scaun, Melchior Balas- 
sa și Francisc Zay, avînd cu ei vreun pretendent, voiau să 
ia o mănăstire bogată, de bună seamă Slatina lui. 159 La 
începutul anului 1565 un Bogdan vodă, care se zicea fiul lui 
Petru Rareș, se gătea să intre în țară, cu ajutoare din aceeași 
tabără; de fapt, în april, el luă cu dînsul pribegii săi și la 
o sută de unguri: imperialii, cari aveau nevoie de pace, îl 
opriră însă cu sila, rănindu-l și ucigînd pe unii din tovarășii 
săi.160, Tot pe atunci Laski, pe care odată Despot îl făcuse, 
solemn, urmașul său, gătea o năvălire pentru „moștenirea“ 
sa. 161 Și Socol Munteanul trăgea nădejdea domniei moldo- 
venești, în 1504 încă. 1% Peste un an, alt fecior de domn, 
Ștefan, zis Miagă — acesta va fi fost adevăratul lui nume — 
dintre ocrotiții lui Balassa și Zay, ai lui Schwendi și Anton 
Szekely, pătrunde pe la Bicaz, cu „haiduci“ și „păstori“, cu 
oameni din Sîngiorz, Dumbrava și Bîrgău, și ajunge pînă 
la Cetatea Neamțului; el făgăduise lui Szekely Ciceul. Lăpuș- 
neanu-i risipi oastea prin cete strînse în grabă. 1°3 Ştefan 


158 Ureche, ed. cit., p. 219; v. şi Hurmuzaki, XI, p. 69. 

159 Forgách, p. 340. 

160 Iorga, Pretendentii domnesti, din Analele Academiei Române, XIX, 
p. 21—22. 

161 Jbid., p. 30. 

162 Hurmuzaki, II, tabla. 

163 Ureche, ed. cit., p. 221; cf. Iorga, Doc. Bistriței, 1, p. LXVI și urm. ; 
Hurmuzâki, XV, p. 613 şi urm.; Iorga, Pretendenți, p. 31; Hurmuzaki, 
XI, p- 584—590. 

scăpă însă, și, un timp încă, el stăruie pe lîngă Szekely, Zay 
și vechiul ajutător al lui Despot, Roussel, să-l facă domn, 
cum făcuseră odată pe acesta. 

În 1562 încă Alexandru ar fi făgăduit turcilor „o cetate 
tare și două orașe la hotar“, după însăși mărturisirea lui 
Despot. 164 De fapt, el era hotărît să împiedece răscoala vii- 
toare prin dărîmarea cetăților — așa cum se făcuse de arde- 
leni, la Ciceu și Cetatea de Baltă, cu același scop de a înlă- 
tura putinţa unor nouă lupte — și prin dezarmarea elemen- 
telor permanente ale oștirii, prin dezorganizarea întregii puteri 
militare a Moldovei, prin înlocuirea vechii alcătuiri a țerii 
sprijinită pe rosturile ostășești, printr-o nouă alcătuire civilă. 
Decăderea țerănimii, care se cobora tot mai mult către situa- 
ţia de „vecini“ ai boierilor încălcători de pămînturi și drep- 
turi, sila sătenilor, cari începeau să nu-și mai aibă moșia, 
de orice război în folosul unui doritor de domnie sau al celui- 
lalt, 165 ajută această operă de distrugere. „Alexandru cel 
Nou“ se mulțămea cu straja lui de ieniceri, și el era sigur 
că măsurile-i nimicitoare vor fi privite cu deosebită mulță- 
mire de turci, pe cari gîndurile lui Despot îi neliniștiseră, 
iar fapta îndrăzneață a lui Tomșa îi umpluse de o și mai 
mare grijă. 

Ureche lămurește astfel „răsipirea cetăților“: „Alexan- 
dru vodă, vrînd să intre în voia turcilor, precum se făgăduise 
înaintea împăratului că va răsipi cetățile den țara Moldovei, 
numai să-i dea domnia, — pentru că, înțelegînd împărăția 
atîtea amestecături ce să făcea în țară, au socotit ca să slă- 
bească țara den temelie, să nu se afle apărături, și au porun- 
cit: cine va răsipi cetăţile den Moldova, acelui va da dom- 
nia, — dece Alexandru vodă, făcînd pre cuvînt împăratului, 
au împlut cetățile de lemne, și le-au aprins de au ars, și s-au 
răsipit“. Şi, blăstămînd neîngăduința și nesaţul turcesc, el 
adauge: „Numai Hotinul au lăsat, să hie de apărare despre 
Țara Leșească“, — Hotinul, pe care Laski trebuise să-l pără- 
sească, 


184 Hurmuzaki, II, p. 437. 

166 „Poiché il poveri popoli non vogliono tanti travagli di guera“, spune 
deslușit un raport genovez din Constantinopol, la 13 mart 1564. „per obser- 
var punti, como a li primati, di volere più tosto uno che un altro per sig- 
nore“; Hurmuzaki, XI, p. 69, nr. CII. 

Ştirea de la Ureche nu se mai află aiurea: ea trebuie să 
fi fost culeasă deci dintr-o versiune mai completă a letopi- 
sețului lui Azarie. Că e adevărată și scoasă din izvor auten- 
tic, dovedește însă aceastălaltă știre, polonă, din 25 novem- 
bre 1564: „I-au venit scrisori din Moldova acestui sol al lui 
Alexandru, care povestesc că cetatea Hotinului, care era 
în stăpînirea domnului Laski“ — de la care era cerută în 
februar, și el pretindea bani pe dînsa, cei împrumutați lui 
Despot — „a fost arsă de foc“, şi îndată după aceasta se 
pomenește măcelul celor doisprezece sfetnici ai lui Alexandru 
în Suceava și boala de ochi a domnului, care ar fi orb. 1% 
Deci tocmai Hotinul a fost ars, în anul întoarcerii Lăpușnea- 
nului, pentru ca Laski să nu mai aibă la ce rîvni. 1%? 

Apoi, după această „mai puternică cetate“ 168, se făcu și 
dărîmarea celorlalte. Vorbind de năvălirea lui Mîzgă, Alexan- 
dru vodă pomenește numai de „orașul“ (oppidum) Neamtu- 
lui, acolo unde, la Ureche, după aceeași versiune pierdută 
a letopisețului de țară, se înseamnă „Cetatea Neamțului“. 162 
La 1586, un călător englez numește Iașul — al cărui pîrcă- 
lab, după Bodei, dispare — ca și Hotinul: „orașe“ (town). 170 
Dărîmînd Suceava, se înțelege de ce Lăpușneanu stătea mai 
mult decît alți domni la Iași "1 și de ce fiul său Bogdan stătu 
aproape numai aici, i 


În 1577 trecea prin Moldova polonul Nicolae Brzeski, 
întorcîndu-se de la Poartă. Y2 Lăpușneanu găsi cu cale să-l 
oprească, într-un timp cînd el tăia drumul tuturor trimeșilor 
regali ; el ar fi dat tatarilor tunurile cu care ei bat în zidurile 
cetății Miedzyboze, care corespunde Sorocăi, acum și ea 
dărimată. Și Brzesxi, care știa de luptele lui Despot și Viș- 
nievieţchi, pe care le adauge la mențiunea vechii cronici 


166 Iorga, Nouveaux matériaux, p. 85: „Arcem Choczin, que erat in 
possessione a domino Laski, esse igne combustam" ; cf. p. 86 

207 Cf. Hurmuzaki, XI, p. 71, nota. 

168 [bid., p. 58, nota; p. 65, nota 1. 

169 Cf. Ureche, ed. cit. p. 221; Hurmuzaki, XI, p. 586 

170 Ibid., p. 195, nr. CCCXXI. Postelnicul e, de drept, pircălab de Iași 
(Ureche, ed. cit., p. 138), păharnicul, pîrcălab de Hirlău, şi Cotnari (ibid). 

11 Cf. Iorga, Doc. Bistriței, |, p. LXVI; Hurmuzaki, XV, p. 555, nr. 
MXXII și urm. 

13 Hurmuzaki, XI, p. XX, nota 1. 


175 


putnene, reprodusă pînă la povestirea luptei de la Obertyn, 
el, care vorbește de uciderea celor șaizeci de boieri la ospăț, 
prin ienicerii de pe lingă domn, cuprinde în însemnările sale 
știrea că „aceluiași Alexandru i-a poruncit sultanul Soliman 
să dărime Cetatea Neamţului în țara Moldovei.“ 13 


Îndată după aceasta și după mențiunea luării Ciceului 
și Cetăţii de Baltă de către Ioan Sigismund, „craiul“ arde- 
lean, solul polon dă lista „ținuturilor din toată țara Moldo- 
vei“ și adauge că ele, în număr de douăzeci și patru, au în 
fruntea lor fârcălabi și vătafi, adecă pîrcălabi sau vătafi, 
asămănători cu staroștii și stegarii [...] Și el arăta că din ținu- 
turile Moldovei se scot „oamenii de război“ 174 și „strajă“ 
8.000, dintre cari numai 3.000 sînt nemeși. În sfîrșit, se înșiră 
„urednicii“, dregătorii Curţii: hatmanul în frunte, vornicii, 
de Țara de Sus și de Ţara de Jos, cel din urmă fiind pe lîngă 
domn, ca „mareșal“; apoi cîte trei din tagma logofeților, vis- 
tiernicilor, stolnicilor, păharnicilor ; în sfîrșit, clasa diacilor, 
ușerilor — doisprezece la număr 17% — curtenilor, cu trei căpe- 
tenii, comișilor, bucătarilor sau „cuhmiștrilor“, 17% armașilor, 
cu trei șefi, aprozilor, „cari sînt pe lîngă domn în cămara 
lui“, pitarilor, pivnicerilor, spătarilor, toți de la comiși înainte 
fiind iar cîte trei. Disciplina buzduganului și a morții îi tine 
pe toți laolaltă. 

Cum se vede, e o întreagă organizație, cu totul nouă, care 
ar corespunde celei din Constantinopol, pe care Alexandru 
avuse prilej a o cunoaște în 1563. 177 Curtea e deplin rînduită, 
cu cîte trei dregători din aceeași treaptă. Oastea e foarte 
mult scăzută, ajungînd abia la 3.000 de nemeși și 5.000 de 
alte trupe. Pîrcălabii sînt acum cîrmuitori de ținuturi, iar 
vătașii lor, fără legătură de supunere acuma, au stăpînire 
deosebită. 


Peste vreo douăzeci de ani, supt Petru Șchiopul, găsim 
de mîna domnului chiar, o însemnare a ținuturilor. Sint acum 


173 Bogdan, Cron. inedite, p. 133. 

14 Ludzi ku bituie. 

135 Hurmuzaki, II. 

176 Kuchmeister. 

177 V. Iorga, Geschichte des osmanischen Reiches, II, capitolul din urmă. 

numai douăzeci și două, înlăturîndu-se neînțelesul ținut al 
„Horincii“ și unindu-se Putna cu Agiudul, precum în altă 
listă contemporană, a dijmei oilor, a „goștinei“, se unesc 
ținuturile Trotuș și Bacău. 8 Cea dintăi privește cislele 
birului, unităţi fiscale a lui, împărţite în: ţerani — rar che- 
mați la oaste —, în curtenii cei noi, avînd pămiînturi mili- 
tare și vătași ai lor — ei dau grosul oștirii — în nemeși, urma- 
șii boierilor de odinioară, viitorii mazili, datori cu slujbă 
domnească pentru că plătesc o dajde mai mică, și în „popi“, 
firește scutiți. 

Erau deci categorii fiscale: și în 1604, cînd se ceru de 
turci și tatari un număr de cai lui Teremia Movilă, el rîndui 
cîte un cal la 20 de preoți, la 17 curteni, la 15 ţerani. 179 


Cifrele din c. 1590 sînt de cea mai mare însemnătate pen- 
tru poporaţia relativă a ținuturilor. În total găsim, pe lîngă 
38.543 de „oameni sau țerani“, 4.498 de curteni cu 626 de 
vătași și 3.020 de nemeși. Vreo 50.000 de case birnice, ceea 
ce nu e prea puțin, cînd pe la jumătatea veacului al XVIII- 
lea Ţara Românească avea numai cu puțin mai mult de 
100.000.180 


E de observat că noua formă a curteniei era asemănătoare 
cu legătura între pămînturi și datorii de oaste ce aveau spa- 
hiii călări ai turcilor, de nu era chiar înrîurită de aceasta. 181 
Dacă, precum admite I. Bogdan, 182 „vitejii“ lui Ştefan cel 
Mare, în ultimii ani, sînt — măcar în parte — aceiași ca și 
curtenii, încă de la acest mare cunoscător al oștilor și-ar 
avea începutul cavaleria răsplătită cu pămînturi și legată 
de ele, care ajunsese acum puterea cea mare și sigură a dom- 
nilor amenințați de răscoalele boierești. Nu se poate admite 
însă că și cele trei mii de călări, 183 ce încunjurau pe Rareș, 


138 Hurmuzaki, XI, p. 219 și urm. Un studiu asupra ținuturilor mol- 
dovene, în Cercetări istorice ale d-lui Ilie Minea, Iași, 1928. 

179 Iorga, Studii și doc., IV, p. 142. O „doamnă nemeşoaic“, XI, p. 74, 
nr. 112; un „Cupcea niamiș“, 1599, ibid., p. 85, nr. 175. 

18 Cf. și Bogdan, Doc, Râzenilor, p. 403—404; Ureche, ed. cit., p. 230: 
„boieri și curteni“ cer un domn. Cf. p. 138: „curteni la ţară“. 

181 Pe la 1683 călărașii de Țarigrad ţineau, în cisla Galaţilor, locul neme- 
şilor; Iorga, Studii și doc., XVI, p. 223 şi urm. 

182 Loc. cit., v. şi p. 405. 

183 Tria millia equitum. 


12 — Istoria armatei româneşti — c. 674 177 


totdeauna la Curte și cu plată, 184 erau curteni: ei sînt garda 
domnească, pe care apoi o înlocuiră ienicerii și, cum se va 
vedea îndată, de pe la 1580 înainte, ungurii lefecii. 


Cît privește pe pîrcălabi și vătafi, cei dintîi se întîlnesc 
unde fuseseră cetăți, celelalte reședințe avînd vătafi [...] 

Chehăi, după turcește, țineau locul pîrcălabilor și văta- 
șilor ; 185 e de însemnat că vătașii aveau grija sinețarilor, a 
Buşcarilor. 186 


124 „Pro aulae suae splendore..., quotidiano alit stipendio“; Reichers- 
dorfer, în Papiu, III, p, 138. 


1% Iorga, Studii şi doc., VII, p. 373, un diac în Lăpuşna, 1606. 
15% Ibid., p. 376, nr. 11: Neamţ, nr. 11. 

CAPITOLUL IX 


EPOCA LUPTELOR CĂZĂCEŞTI ÎN MOLDOVA 
(1572—1591) 


I 
Luptele lui loan vodă cel Cumplit (1572—1574) 


Urmașul lui Lăpușneanu, fiul său cel mai mare, Bogdan 
Vodă, stătu, un timp, supt epitropia mamei sale, doamna 
Ruxanda, și a boierilor Gavril logofătul și Dumitru pîrcă- 
labul, portarul de Suceava. Moartea doamnei, la novembre 
1570, îngădui zburdalnicului voievod tînăr să-și petreacă 
după plac. În Hotin, el primea oaspeți poloni, de virsta lui, 
cu cari-şi mărită surorile; de acolo plecă el însuși după însu- 
rătoare, căutîndu-și și dînsul, ca și Despot, logodnică în fami- 
* liile mari de peste Nistru, — el care purta numele unuia 
care, la începutul acestui veac, făcuse război pentru mîna 
unei fete de rege din aceeași Polonie. Pe cînd tînărul „fără 
mustață“, „învățat la carte, viteaz, cu cugetul îndrăzneț, 
meșter în a mișca sulița și a întinde coarda arcului“ se tot 
„primbla pe la margenile ţerii leşeşti“, Ioan vodă, pribeag 
în Rodos, care-și zicea fiu al lui Ştefan cel Tinăr, ceru și căpătă 
de la Constantinopol cuca, — întăiul caz al unei domnii 
moldovenești căpătate acolo de unul care nu fusese ales 
în ţară. 

Bogdan era peste hotar, cu 500 din ai săi, dus pentru a 
pregăti căsătoria sa cu fiica lui Ioan Tarlo din Liov. În cale, 
nefiind întovărășit de ai săi, el fu atacat și rănit de Cristo- 

for Zborowski, pețitorul răspins al uneia din domniţe. ! Tre- 
bui să făgăduiască 6.000 de galbeni ca preț de răscumpărare, 
garantaţi de cumnatul său Gașpar Paniewski și de Scigniewski. 
Boierii dușmani ai apucătorilor lui se folosiră de acest prilej 
pentru a cere pe Ioan. 2 Ei erau Gavril însuși, Dinga hatma- 
nul, Crăciun vistiernicul și Lupu sau Luca Stroici. 3 


Din porunca regelui, oricum însă din cauza legăturilor 
ce avea Bogdan între nobilii din Rusia și Podolia, Nicolae 
Mielecki și Nicolae Sieniawski, — fostul hatman Gheorghe 
Jaszlowiecki, palatin de Rusia, nu pătrunsese în țară —, unul, 
palatin, celalt fiu de palatin de la această graniță de la Nistru, 
avînd 2.000 de oameni, întră în Moldova cu fugarul, prin 
mai 7572, după ce noul Ioan vodă asediase, cu tunurile aflate 
în Suceava,4 Hotinul, garnizonat de poloni. Polonii se lău- 
dară că au ucis un mare număr de turci, dar ei recunosc 
singuri că palatinii hotarului, cu trupele Rusiei și Podoliei, 
se întoarseră fără altă ispravă decît mîntuirea Hotinului. 5 


Ureche, care avea izvoare de țară, știe, ca și polonul Lasi- 
cki, cum a mers războiul. Cu tunurile din Hotin, polonii, 
veniți prin pădurea Cozminului, ë ca prieteni cari nu pradă, 
se coboară pînă la Ștefănești ; află însă vadul prins de „straja“ 
lui Ioan vodă. De o parte și alta a Prutului merg în jos amîn- 
două oștirile. Cînd palatinii vreau să atace, moldovenii, supt 
Dumbravă, cu turci dunăreni, se retrag spre Iași, „Joi după 


1 Sfirșitul anului 1571. 

2 Cf. Lasicki, Historia de ingressu Polonorum in Valachiam cum Bog- 
dano Voivoda ... et caede Turcarum, ducibus Mieleczhio et Sieniawskhio, a, 
MDLXXII, în Papiu, Tesaur, III, p. 214 și urm. Cf. Paprocki-Gorecki, 
ibid. ; corespunde în toate cu știrile din Danzig, Hurmuzaki, XI, p., XXII, 
nota 8. Cf. versiunea din Forgách, p. 693—694, care, ca și Letopisetul lui 
Azarie, pune acest atac în urma așezării lui loan. După cronicarul moldo- 
vean, Bogdan s-ar fi retras numai înaintea turcilor cari aduceau pe urma- 
şul lui. Cf. Hurmuzaki, XI, p. XXII și urm. 

3 Lasicki, p. 257. 

4 Forgách, p. 693, 695. V. şi Heidenstein, Rerum Polonicarum ab excessu 
Sigismundi Augusti libri XII, Frankfurt pe Main 1672, p. 3 și urm. După 
Lasicki, Jaslowiecki şi Mielecki erau epitropii logodnicei lui Bogdan. 

5 Cf. Izvoarele citate; rapoarte în Arch. din Danzig și Königsberg; 
Iorga, în Studii și doc., XXII. 

6 Cf. Hasdeu, Ioan vodă, p. 20. 

Rusalii“ ori după Paști (10 april)” se părea că se va ajunge 
la luptă: Mielecki „cerca vadul“. Dar, noaptea, el porunci 
plecarea îndărăt. În urmărirea lor de oamenii lui Ioan vodă 
[...] polonii suferiră multe pagube, dar o încercare de a-i 
„Tăsipi“ la Hotin fu împiedecată de artileria cetății și de ieşi- 
rea întru întîmpinare a lui Iaszlowiecki cu o ceată de aju- 
tor, 800 de oameni. Cu voia turcilor se trecu, timp de cinci 
zile, în răgaz, Nistrul. 

Ca o pedeapsă, moldovenii lui Ioan și turcii prădară în 
Pocuția, — pe care Ioan o ceruse împreună cu averea lui 
Tomșa, oprind și carele cu marfă ale regelui, — pînă la Snia- 
tyn. 8 

Bogdan lăsă Hotinul lui Dobrosolowski, ? cu 70 de ostași, 
și luă drumul unui veșnic surgun, care-l duse şi pînă la marele 
cneaz al muscalilor, unde și muri. 

Iar regele trebui să cumpere cu tributul zăbovit mai mulți 
ani retragerea tatarilor cari se apropiau de provinciile lui. 10 
Petru, fratele lui Bogdan, fu expediat la Poartă, pentru a se 
acorda o satisfacție turcilor, cari ar fi vrut să-l aibă pe Bog- 
dan însuși; 1! acestuia nu i se mai îngădui a strînge oaste. 
Prin jurămîntul făcut de Ioan regelui Poloniei, el căpătă, 
în sfîrșit, Hotinul înapoi. 12 


Domnia lui Toan vodă, căruia, pentru osîndele îndepli- 
nite împotriva clericilor și boierilor, i s-a zis „cel Cumplit“, 
nu ținu mult. O dată ce Scaunul Moldovei se vindea la Con- 
stantinopol, cum se făcea de mult cu al Ţerii Românești, se 
găsiră răpede doritori, cu bani mulți și puternice ocrotiri 
în lumea samsarilor și femeilor care tot mai mult hotărau 
toate în împărăție. 22 În februar 1574 i se cerea lui Ioan o 


7 Lasicki, p. 260. 

8 „Tractum nostrum Pokucium, cum villis et oppido Snyatino igni 
depredata est, sed e vestigio retrocessit“, scrie, la 18 iunie, din Varșovia, 
Ioan Dimitrie Solikowski. 

9 Paprocki-Gorecki. 

10 Forgâch, loc. cit. 

n Hurmuzaki, XI, p. XXIII—XXIV; Iorga, Pretendenti domnești, 
p. 47 şi urm. 

12 Lasicki, p. 269; Heidenstein, p. 3, 8, 13—14, 21, 27. Cf. și rapoartele 
venețiene din Polonia, 1574, publicate în Iorga, Studii și doc., XIX. 

13 V, Iorga, Gesch. des osmanischen Reiches, III. 

creștere de tribut care era cu neputinţă ; în aceeași lună era 
numit în locu-i fratele domnului muntea Alexandru, Petru, 
zis Șchiopul. La 3 april el pleca din Țarigrad, cu un capu- 
giu. 14 Oaste pentru a-l așeza în Scaun trebuia să găsească 
la Dunăre şi la munteni. 

Ioan vodă era hotărît „să ţie țara cu sabia“. Pentru aceasta 
n-ajungeau cei 8.000 de curteni și nemeși, și în boieri n-avea 
încredere. Lui nu-i puteau veni din Ardeal, ca lui Despot, 
ajutoare de mercenari italieni, francezi și spanioli, de haiduci 
unguri și de martologi sîrbi. Deci, fără să uite chemarea 
„ţerii“,15 — și regele Poloniei nu îngădui nici chemarea în 
leafă a supușilor săi, nici venirea lui Laski și a lui Constantin 
de Ostrog, 16 — el aduse pe cazacii lui Svierșevschi, cărora li 
dădea ospăț în bubuit de tunuri la Iași, în ziua de 21 mart ”. 
Cronicarul isprăvilor căzăceşti face socoteala cetelor tocmite 
astfel la lupta cu turcii: Svierșevschi avea 600 de călări; 
alte patru căpetenii, arătate anume, comandau, în cete de 200 
și 100, încă 600 de oameni. Pentru leafa lor zilnică 18 bătu 
Ioan moneda care-l înfăţişează „purtînd pe cap gugiumana 
războinicului. Pe hatmanul căzăcesc și pe ceilalți căpitani 
îi punea la masă cu dînsul, pe cînd Ieremia Gole, logofătul 
Moldovei, și boierii sfatului mîncau deosebit la alta 19. Era 
ca în zilele lui Despot. 

Dușmanii se uniră în tabără de la Săpăţeni și porniră 
spre vadul Rîmne, în cea dintăi jumătate a lui april. Era 
înnoirea campaniilor unui Radu cel Frumos, Laiotă sau 
Radu cel Mare și Radu de la Afumaţi împotriva Moldovei, 
poate și a expedițiilor, vechi de zece ani, ale lui Petru vodă 
Mircea. Se făcu tabără pe pămînt muntean încă la Jiliște, 
„lîngă Focșani“. 

Aici alergă Ioan, cu toți ai săi. Găsi pe munteni, uniți 
cu turci şi, se pare, și cu cîțiva unguri din Ardeal, la ceas de 


11 Portar al sultanului. 

15 Ureche, ed. cit., p. 225. 

18 Hasdeu, Arch. ist., I, p. 43; Ioan vodă, p. 111—112. 

1? Paprocki-Gorecki. 

18 „Non solum in unam partem anni, aut semestro, sed et singulis die- 
us“ (Gorecki). În Paprocki, p. 276: „nicht allein alle Monat, sonder auch 

ale Quatember“. 
19 Thid. 

noapte. După datina românească, pe care Petru Rareș o aștep- 
tase și la polonii de la Obertyn, caii erau lăsați slobozi. Se hotărî 
un atac nocturn. Cu Dumbravă, un pribeag de la munteni, 
în frunte, se dădu un iureș neprevestit — ca al lui Țepeș 
în 1462 — împotriva străjii de 400 de oameni, apoi a taberei 
întregi, care fu sculată din somn pentru a vedea moartea. 
Domnii înșii ar fi fost prinși, dacă frații Golești, Albu și Ivaș- 
cu, cu alți „boieri și viteji“, n-ar fi ţinut sulițile, „copiile“, 
înaintea lor, dînd și un asalt moldovenilor. Cel dintăi peri, 
şi piatra de pe mormîntul lui, la mănăstirea argeșeană a 
Vieroșului, îl înfățișează călare, luptind, în ultimul lui act 
eroic 20. Ivașcu se alese numai cu răni. Cronica munteană 
lămurește înfrîngerea prin aceea că Dumbravă s-ar fi apro- 
piat ca și cum voia să se închine, iar Paprocki atribuie, ca 
totdeauna, meritul cazacilor săi. 


Petru vodă fugi la Brăila, iar Alexandru în cetatea 
Floci, de la vărsarea Ialomiței. A doua oară moldovenii 
luară Brăila, cu cruzimi pe care numai povestitorul polon le 
știe: turci, cu nasul, urechile și buzele tăiate, bătuţi cu capu-n 
jos pe scînduri pentru că aduseseră somaţia ironică a begului 
brăilean. În același timp, Vintilă, fiul cel mai mare a lui 
Petrașcu cel Bun, era trimes ca domn asupra Bucureștilor. 
Ca și „domnișorii“ lui Ștefan cel Mare, el izbuti. Şi, ca și 
dînșii, fu lovit îndată — peste patru zile — de oamenii lui 
Alexandru, supt vornicul Dragomir, comisul Mitrea, 
păharnicul Bratul și pîrcălabul Ioan. Într-o luptă de lîngă 
cetatea de Scaun munteană, peri și noul domn și cei de pe 
lîngă €el2!. Pînă tîrziu capul năvălitorului stătu bătut în 
poarta Curţii 22. La 9 mai, Ivașco ducea vestea în Ardeal.2% 

Cazacii erau deprinși a lupta aiurea. Ei căutau în Bugeac 
pe tatari și pe turci. Paprocki li înșiră isprăvile cu amănunte 
n care şi închipuirea-și are locul. Svierşevschi are întăi, la 


20 V. Hasdeu, Arch. ist., I, p. 39—40; Ioan vodă, p. 243—244 și Pap- 
rocki-Gorecki. 

21! Cron. munteană. 

22 Stryjkowski, în Hasdeu, Arch, ist., IL, p. 6, 9; Ioan vodă, p. 257—258. 

23 Hurmuzaki, XI, p. 812, La 13 iunie, trimesul venețian știe de a 
doua biruință „a moldovenilor asupra muntenilor şi turcilor“. Cf. raportul 
din 27. 

începutul lui mai, o ciocnire cu turcii din cetățile luate la 
1484 ; cronicarul crește cifrele: el numără 15.000 de turci și, 
pe lîngă cazaci, 8.000 de călări români; scapă abia 1.000 
dintre păgini. 

Ioan însuși ar fi fost chemat de la Brăila pentru a se 
împărtăși de biruință — ceea ce pare adevărat. Acum Tighinea 
e arsă, fără a se putea lua cetatea. 600 de cazaci, pe șeici, 
pătrund pînă la Cetatea Albă 24. Împotriva unei oști de turco- 
tatari ce se alcătuiește apoi lîngă acest oraș, luptă cazacii, 
în trei cete, și 3.000 de români, așezați la spatele celor dintii ; 
și aici s-ar fi început cu tunurile, apoi cei 400 de arcași din 
aripa dreaptă ar fi aruncat ploaia lor de săgeți, și aripa stîngă 
de alți 400, cu sulițile, ar fi urmat. O mare năvală a români- 
lor cari, chiuind, seceră picioarele cailor și-i străpung în 
burtă, hotărăște. Şi prinșii ar fi fost dumicaţi astfel cu coasele. 
Căpetenia e ucisă în chinuri. 

Ioan face acum tabără la Huși, unde stătuse o dată 
Bogdan Orbul; era un loc potrivit pentru a pîndi pe tatari, 
raiaua dunăreană și vadul Isaccii. Ţeranii se cereau acasă, 
și aceasta li se îngădui, ca pe vremea lui Ştefan. Și sarcina 
de a păzi la Oblucița, pe care la 1476 o avuseră Șendrea și 
Iuga, fu încredințată acum lui Ieremia, fost staroste de Cer- 
năuți, acum hatman. Îl credea sigur; dintre boieri erau să 
trădeze îndată Bilăi, Murgu și Slăvilă hatmanul. 


La 10 mai beglerbegul Rumeliei ieșea din Constantinopol, 
cu spahioglani și cîteva sute de ieniceri; la 22 iunie el se 
afla la Adrianopol. 


Pînă atunci însă soarta lui Ioan se hotărise. Nu știm 
bine nici natura oștirilor turcești, nici numărul celor muntene 
— cei 1.000 de unguri nu sosiseră — care aduseră din nou pe 
Petru. Ieremia li-ar fi lăsat vadul pentru treizeci de mii de 
galbeni, spune izvorul polon. De vreme ce lupta s-a dat „lîn- 
gä iezerul Cahulului“, în vederea Obluciţei, 25 spune Azarie, 
desigur că pe la Obluciţa veneau năvălitorii. Că Ioan ar fi 
alergat de la Tighinea, nu e de crezut, o dată ce el își făcuse 


24 Cf. Hasdeu, Ioan vodă, p. 247—248. 
25 Paprocki. 

tabăra la Huși. La 2 iunie oștile se vedeau ; românii și cazacii 
din avangardă ar fi sfărîimat straja de 6.000 de călări a 
turcilor. Oastea lui Ioan, care va fi avut 30.000, fu împărțită, 
după vechea datină, în trei pîlcuri, și apărată de optzeci de 
tunuri. E de crezut că „Ţara“, „pedestrimea“ nu l-a lăsat să 
treacă la „călărime“, urmîndu-se dihonia din 1564, din 
zilele Tomșei. „Căci pedeștrii, ţerani, aveau o deosebită 
credință față de Ioan: armele lor erau coasa, arce, săbii 
răsfrînte ca ale turcilor, şi ciomege“. Atunci trec la 
dușman, „cu pălăriile-n suliți și săbii“, cei „13.000“ de 
boieri, cu trădătorii arătați mai sus, plecînd steagurile. 2 

Cu ei în frunte, Petru înaintează la 70 sume, Tunurile 
moldovenești bat în plin. Se răspinge un atac turcesc și se 
scapă de cursa tunurilor ascunse. Şi a doua năvălire a dușma- 
nilor e zădarnică. O ploaie neașteptată moaie iarba de pușcă, și 
acum turcii, uniţi cu tatarii, tulbură aripa stîngă. Un asalt 
personal al domnului face să se ia „șaizeci“ de tunuri. Cu 20.000 
de oameni, el se retrage în bună rînduială, dar stricînd 
„puștile“ sale. Ceva mai sus, la Roșcani, pe locul unui sat 
pustiu, el făcu tabără cu șanț și cară, după obiceiul cazacilor, 
Turcii ard ținutul de jur împrejur și asediază tabăra. Lipsa de 
apă face pe Ioan să se predea. Capugiul Cigalazade, care adusese 
pe Petru, îl spintecă atunci cu sabia; trupul e sfărîmat de 
cămile gonite sălbatec; capul va fi bătut la București lîngă 
al lui Vintilă. Un ultim asalt al cazacilor aduse peirea lor, 
și, după această întăie ucidere a unui domn moldovean în 
luptă cu turcii, cea mai strașnică pradă a fatarilor făcu 
din multe ținuturi ale Moldovei, pînă la Roman, 7 un pus- 
tiu, 28 


II 


Năvălirile căzăcești pentru pretendenții 
la tron după Ioan vodă (1574—1591) 


De acuma încep pentru Moldova războaiele căzăcești. 
Prin felul năvălitorilor, prin gîndul lor de a strînge pradă, 


2 Cf, Hurmuzaki, II, p. 694. 
27 Azarie, 
28 Paprocki; Hurmuzaki, XI, p. XXV—XXVII. 

prin locul de unde vin și drumul pe care-l urmează, războinicii 
Niprului înnoiesc astfel istoria atacurilor tătărești, care nu 
se mai întîlnesc de cînd hanul e tributarul „împăratului“ 
țarigrădean, decît dacă poruncă a venit de la Constantinopol 
ca să se pedepsească un rebel, un kain. 

Cazacii, în fruntea cărora stătea acum Bogdan Rohozin- 
schi, au de lucru în 1574 împotriva tatarilor, cari prădaseră 
și Polonia, unindu-se la Cetatea Albă 22. În 1575, după ce se 
întărise iarăși pacea între poloni și turci, Rohozinschi pătrunde 
în Crimeia chiar. În cursul anului 1576, treizeci și cinci de 
șeici cu „lotri“ de aceștia atacă în Cetatea Albă pe Rizvan, 
sangeacul ei, și cercă un asalt cu scările lor. Alții dintre cazaci 
se înfățișează la Tighinea. 30 Oceacovul, 3% Gianchirman erau 
amenințate [...] Negoțul prin „cîmpiile Cetăţii Albe“ era 
cu neputinţă pentru negustorii musulmani. Barul lui Pret- 
wicz, Braclawul prădat odinioară de Ștefan cel Mare, Winnice, 
Kaniew, Czerkass, cetățile dintre Nistru și Nipru se pre- 
făcuseră în cuiburi temute ale acestor „nizovii“, între cari se 
spune anume că erau foarte mulți români [...] 


Cazacii se îndulciseră însă în Moldova. Ei, cari apăraseră 
pe un domn, credeau că pot să înlocuiască pe altul. 

Joan vodă nu trebuia să fi murit pentru dînșii: din mijlo- 
cul lor ei aveau să ridice viteji ca să se înfățișeze moldove- 
nilor din popor, cari nu uitaseră pe prigonitorul boierilor, ca 
însuși cumplitul voievod, ce ar fi scăpat de crunta pedeapsă 
turcească pentru hainia lui. 

Astfel încep încă din 7575 războaiele căzăcești, care-și află 
îndreptățirea în „aducerea înapoi“ a domnului celui adevărat 
și iubit ori a moștenitorilor cu dreptul asupra Scaunului 
Moldovei. 


Întîi „lotrii cazaci“ aduc pe „lotrul de Creţu“, 3? care-și 
zicea, firește, Ioan vodă. Năvălirea se încearcă pînă prin 


29 Cf. pentru împrejurările din 1572—1575 în legătură cu acest oraș 
povestirea şi bibliografia din Iorga, Chilia și Cetatea Albă, p. 190—200. 

30 Hurmuzaki, Supl., II, p. 285—287; plîngerea din 25 novembre 
1576 a marelui vizir Mohammed Socoli. 

31 Ozu al turco-tatarilor. 

* Hurmuzaki, XI, p. 893; data e îndreptată în 1585 pe p. XXXII 
din introducerea volumului. 

iunie. 33 Apoi, în vară, se înfățișează, cu aceeași „lotri“, 
„Ivan, fratele Creţului“. 34 Acesta din urmă era la 29 novembre 
în Iași, „Ioan cu mila lui Dumnezeu domn al terii Moldovei 
și moștenitor adevărat“, dîndu-se ca viteazul său înaintaș, 
care ar fi scăpat cu fuga de urgia împărătească. 35 


Noul stăpînitor era un preibeag, Nicoară, din aceia cari-și 
căutau norocul prin arme în mijlocul acestor neastîmpărați 
nizovi, pe cari-i unea numai legea ortodoxă, îndrăzneala și 
pofta de pradă. I se zicea Potcoavă pentru că voinicia lui îi 
îngăduia să rupă potcoavele în mîini. Făcuse false scrisori de 
chemare din partea „boierilor și curtenilor“, cari, de fapt, 
erau bucuroși de pacea și blîndețea lui Petru vodă. Ceruse 
ajutor de la Constantin de Ostrog și de la starostele, prieten 
al cazacilor, de la Bar, fără a izbuti. El află însă sprijin 
în aventurierul Kopycki, care visa norocul unui Albert Laski, 
și în „moldovanul Cepla (Ţopa), ce se însurase între cazaci“. 
Astfel se strîng, supt un hatman ales anume pentru aceasta, 
Şah, „330 de cazaci“. Acestea le spune Ureche, după izvorul 
său polon. De fapt, un călător ardelean oprit de aceste tulburări 
în Moldova adeverește că erau „400 de nizovii“. 3% Aveau 
sinețe, erau „pușcași“, ca și cazacii din 1574. 

Întîi Potcoavă se așeză în provincia încredințată voievo- 
dului de Braclaw, pîndind de la Nimirov Nistrul. Mica oaste 
polonă trimeasă împotriva lui, ca odinioară palatinul Rusiei 
împotriva lui Despot, nu ajunge a-l prinde. De la Nimirov se 
trece la Soroca, fără a se fi întîmpinat vreo apărare a vadului. 

Petre Şchiopul porni împotriva lui, fără a mai chema țara, 
cu turcii săi, cinci sute la număr, — Ureche li zice „beșlii“, 
de fapt erau însă ieniceri, după datina făcută de Petru Rareș 
—, şi cu „puștile“. Urmarea letopisețului lui Azarie, păstrată 
numai în traducerea lui Ureche, arată cum se sloboziră tunu- 
rile, cum turcii se răpeziră apoi asupra cazacilor, dar aceștia 
nu erau atinși, ci „se tinseseră numai pre pămînt“, după 


33 Ibid. 

34 Acelaşi document pomeneşte pe rind: atacul din partea Crețului, 
căruia i se închină boieri, între cari și logofătul Vasile Bälțatul, și din par- 
tea lui Ivan, care „destul rău a făcut țerii domniei mele“; loc. cât. 

3 Ibid., p. 894. 

3% Hurmuzaki, XI, p. XXXV, nota 10. 

obiceiul ce-și făcuseră, și „focul îi covîrșise“. Acum ei trag 
cu sinețele, lovind trei sute de cai. Oastea moldovenească 
„dă dosul“. La 23 novembre Șah așează pe Ioan vodă în Iași ?. 
Kopycki e acuma pîrcălab de Hotin, ca Laski; din Cepla-Ţopa 
s-ar fi făcut un postelnic. 38 | 

Acuma se string în jurul lui Petru Șchiopul, fugit la munteni, 
fără a fi putut să-și adune oaste, cete de boieri de-ai tînărului 
Mihnea vodă, fiul lui Alexandru, care murise de cîteva săptă- 
mini, Și tatari. Ureche li zice „dobrogeni“ și „bugegeni“: 
de fapt, în Dobrogea erau sate tătărești, dar Bugeacul n-avea 
încă locuitori statornici dintre tatari. Acum abia „giosenii“, 
din Ţara de Jos, ar fi alergat supt steagurile domnului celui 
vechi. Împotriva acestei oștiri, destul de puternice, Pot- 
coavă scoate pe cazaci și parte din „oastea de ţară“. Lupta 
se dă la Docolina, în părțile Fălciului. Şah nu lasă însă pe 
moldoveni în frunte, amintindu-și de trădarea de la Cahul. 
Turcii vreau să întrebuințeze o stratagemă și pun înaintea 
lor cirezi de vite „ca să stîmpere armele în dobitoace“. Focul 
căzăcesc face însă și mai mare zăpăceală; se pare că Ioan 
vodă avea și tunurile luate în cea dintîi ciocnire cu Petru. 
Astfel, și data aceasta birui Potcoavă. 


La o a treia ciocnire cu fugarul, căruia, în decembre, 
îi veneau ajutoare de la begii Dunării și mai ales de la arde- 
leni, supt Ștefan Báthory, nepotul regelui Poloniei, 3? nu 
se ajunse. Biruitorului de la Docolina, care poate și în ceasul 
acestei biruinți se gîndise a căuta la Prut vadul retragerii, 
i se păru că era prea slab pentru o adevărată și mai lungă 
împotrivire. Nefiind primit, ca, pe vremuri, Despot, de turci, 
el se hotărî să plece. Trecu pe la Soroca, cu cele patruspre- 
zece tunuri cucerite, ajunse la Nimirov, și de aici se învoi 
a se preda lui Nicolae Sieniawski, palatinul Rusiei, și a fi 
dus la regele Ştefan. Peste cîteva luni viteazul era tăiat, după 
cererea turcilor, la Liov, — o îndeplinire de osîndă care făcu 


3 P, 231; cf. p. 467—469. 

38 Ibid. 

3 Hurmuzaki, XI, p. XXXIV—XXXV. Ei întrară-n Moldova la 24 
decembre. 

pe mulţi să se înfioare. 40 La 1 ianuar 1578, Iașul primea 
pe Șchiopul. 4 


Pe cînd tatarii, cari fuseseră chemați și în Moldova, 
prădau în Polonia, arzînd Luck și închizînd în cetatea de la 
Ostrog pe cneazul Constantin, bănuit totuși ca ajutor al răs- 
coalei din Moldova, 42 fratele lui Nicoară, Alexandru vodă, 
lua în „joldul“ lui pe cazacii cari se întorseseră și nu mai 
aveau acum o căpetenie. Data aceasta, așa de răpede fu 
năvălirea, încît Petru putu să fugă din Iași, dar doamna 
Maria rămase în mînile dușmanului. Astfel, Alexandru luă 
Scaunul prin fuga domnului legiuit, iar nu prin aceea că el 
ar fi „dat cale“ de bunăvoie, învățat de „poticala“ de pînă 
acum, cazacilor. 


Acum avem de însemnat cel dintăi asediu al Iașului, după 
asediul din 1563 al Sucevei. Se vede că singură Curtea era 
întărită. Căci oastea care adusese înapoi pe Petru, munteni, 
dar mai ales haiducii ardeleni, ai lui Mihail Rácz, 4 poate 
și turci, de la Nicopol și mai degrabă de la Silistra și Cetatea 
Albă, 44 „bătea pregiur Curtea“ numai, Iașul fiind un oraș 
deschis. 


Această Curte, în marginea Bahluiului, pe locul Palatului 
Administrativ de astăzi, e pomenită numai acum, deși încă 
de supt Ștefan cel Mare, ziditorul bisericii domnești a Sf. 
Nicolae, în chiar margenea Curţii, în cuprinsul zidurilor de 
împrejurime, era o locuință ieșeană întărită a voievodului, — 
poate în legătură prin ganguri de supt pămînt cu cetățuia 
vecină, de pe dealul ce stăpînește mai mult Iașul. „Iașul“ — 
scrie un călător la 1585 î5 — „e un tîrg mare, așezat în șes, 
fără să fie închis cu ziduri, avînd la miazăzi un heleșteu... 


40 Ibid., p. XXXV şi urm. 

î1 Expunerea după Ureche, cu adausurile lui Nicolae Costin, din izvoare 
polone. 

42 Hurmuzaki, XI, p. XXXVI, nota 6; p. XXXVII, nota 2. 

13 Ibid., p. XXXVI—XXXVII. 

44 Ibid., p. 607, nr. XXXVIII. 

15 Iorga, Acte și fragmente, I, p. 34 și urm. 

Curtea e mică, dar frumoasă... Casele domnești sînt de 
lemn și cu puțină piatră rău potrivită“, deci din paiantă. 46 

„Din cîșlegi păn' la miază-păresime“ ține încunjurarea, 
după Ureche, care reproduce vechiul letopiseț. 47 Lipsa de 
iarbă de pușcă și de hrană face în sfîrșit pe cazaci a părăsi 
Tașul tiptil, în noaptea de 11 spre 12 mart 1578. Descoperiti, 
ei sînt prinși de ai lui Petru vodă lîngă „iazărul Ciorbești- 
lor“, unde se topesc. Alexandru, cu întregul la sfat — necu- 
noscut nouă — e prins. 48 Domnul de cîteva săptămîni, de 
la care n-a rămas nici o danie, nici o scrisoare, peria în calea 
spre Constantinopol, de rana ce primise la cap. % 


Urmarea acestor tulburări fu uciderea lui Potcoavă, 
pedepsirea cu moartea a unora din căpeteniile căzăcești, 
înlocuirea lui Sieniawski prin Mielecki, ca hatman al grani- 

i, 50 
tei. 


În vară însă tatarii se mișcă din nou. Atunci cazacii vin 
cu Petru, ce se zicea fiul, pe care turcii îl credeau mort și 
îngropat la Constantinopol, al lui Alexandru Lăpușneanu. 5! 
La 26 iulie el se înfățișează la vadul Nistrului, dar, în acest 
rînd, nizovii „şi-au pus capetele“. 52 Petru vodă însuși îi 
așteptase la Soroca. 5 


În octombre sosește apoi un nou pretendent, „Constantin, 
fiul lui Ioan“, cel care perise cu cîteva luni în urmă. Begul 
de Bender putu trimete la Poartă pe pretendent, care i se 
predase. 54 


46 „Iassi est un grand bourg..., assis en plaine, sans estre ferme de murai- 
lies, ayant vers le Midi un lac... Cette petite Court est belle... N'estant 
bastie que de bois et de fort peu de pierre mal adjancte'“. Descrierea Iașului 
de Heidenstein, la 1595, mai departe. 

4 P. 233. 

48 Ibid. 

3 Hurmuzaki, XI, p. XXXVII. 

50 Ibid., p. XXXVIII. 

51 Iorga, în An. Acad. Rom., XIX, p. 239—240. 

52 Ureche, ed. cit., p. 223, după letopisețul moldovenesc pierdut. 

5 Hurmuzaki, XI, p. XLI. 

54 Ibid., p. XLII. 

După dinsul se ivește însă alt Constantin, fiul lui Lăcustă. 
Îl întovărășesc, pe calea obișnuită a Sorocăi, doar vreo 500 
de cazaci, deși Petru vodă vorbește de 5.000 de oameni, 
din cari cad 3.000. La 12 ale lunii ei „se topesc în Nistru”. 
Ajutoarele de munteni, de unguri — 200 de trabanţi — ce 
se trimet moldovenilor, sosesc în zădar, 55 


Cu aceasta se mîntuie zilele grele ale lui Petru Șchiopul. 
În curînd însă i se isprăvi și domnia. Urmașul lui, Iancu vodă, 
căruia îi ziceau Sasul fiindcă era rodul iubirii fugare a lui 
Petru Rareș cu o săsoaică în tabăra de supt zidurile Brașovului, 
avu și el prilej să guste din primejdia răscoalelor. 


Dar acuma nu mai veneau cazacii ca să aducă „domn 
tînăr“. Luîndu-se, pentru nevoi turcești, dijma boilor, „boi 
de a zece“, un fel de văcărit, cum îl aflăm mai tîrziu, Ţinutul 
Lăpușnei, care ţinea la seminția lui Alexandru, a lui Bogdan, 
a lui Petru, fiul și nepoții Lăpușnencei Anastasia, se răscoală, 
Domnul lor e un Joan vodă, căruia i se zice Lungul. Spre sfîr- 
șitul anului 1581 se dă lupta, la Balota, pe Prut. Iancu are 
numai boieri, cu vornicul Bucium și cu albanezul Bartolo- 
mei Bruti, din care făcuse postelnicul Moldovei și comandan- 
tul oștilor sale. În acel loc, desigur prin părțile Fălciului, 
„lăpușnenii pierd războiul“. 36 


A doua domnie a lui Petru Șchiopul trebuia să se înceapă 
cu năvăliri căzăcești. 


Cea dintăi e cunoscută numai din letopisețul moldovenesc 
păstrat de Ureche. Se pare că nizovii nădăjduiau să poată 
„apuca Scaunul“ din Iași înainte de sosirea, cu cete turcești — 
600 de ieniceri 5? — și muntene, la Iași, a domnului ce-și 
căpătase înapoi cuca. Nemeriră ceva mai tîrziu, fiind la 
Prut abia în ziua de 27 octombre 1582, pe cînd încă de la 17 
Petru se așezase în Curtea domnească. Moldovenii erau, fără 


5 Ureche, ed. cit., p. 233, după același izvor; cf. Hurmuzaki, XI, p. 
XLII—XLIII. Haiduci unguri erau la Nistru pe la începutul lui septembre; 
ibid., p. XLI, nota 10. 

56 Ureche, ed. cit., p. 234; Hurmuzaki, XI, p. 655. 

57 Ibid., p. LIII. 

ve 


îndoială, foarte puțini, „cîțti oameni au putut într-acea dată 
să se strîngă, dar turcii, fie și numai cîteva sute, însemnau 
ceva, și cazacii nu erau gata de luptă. Astfel, la Bogdănești, 
în părțile Fălciului, ei fură încunjuraţi și siliți să se predea, 
să se închine. Biruitorul ceru jurămînt învinșilor înainte 
de a-i trimete acasă, iar pe unii dintr-înșii, „carii i-au părut 
mai de treabă, i-au oprit să-i slujească“, — interesantă încer- 
care de a întrebuința pe cazaci împotriva cazacilor. 


În vara anului 1583 încălcări ale begului de Bender, care 
descaleca sate dincolo de Nistru, care îngăduie deci „turcilor 
ciutaci“, fugarilor moldoveni şi, desigur, românilor supuși lui 
să se așeze acolo, luîndu-li obișnuitul adetiu, aduce un atac 
din partea cazacilor. Se lovește Cetatea Albă, unde piere 
begul. Se înconjură Benderul însuși, al cărui comandant e 
rănit și el în luptă, arzîndu-se apoi tot orașul. 58 Ar fi fost 
cîteva mii de nizovi, 8.000 după socoteala lui Bruti, care, 
și data aceasta, alergă el împotriva dușmanului țerii. 5 Ei 
pleacă la 7 august, „robind pe cei tineri, fete, copii“ din Bender, 
după ce pe alți locuitori păgâni îi jertfiseră cruzimii lor. 5 

Bruti veni cu oastea pînă la Orhei, lîngă care cetate se 
afla la 11 ale lui august. ŝi Înfrângerea turcească de la Bender 
făcu însă zădarnică înaintarea lui, şi astfel el se întoarse, 
peste Prut, unde pînă în toamnă Petru vodă ținu tabără 
la Țuţora. € 


Era să urmeze din aceasta un război turco-polon, și 
reprezintantul împărătesc la Poartă scria, încă la 19 iunie 


55 Cf. Hurmuzaki, XI, p. LV, cu Iorga, Chilia și Cetatea Albă, p. 203. 

5 Izvoarele, în Iorga, Chilia şi Cetatea Albă, p. 204, nota 1. Beii de 
Tighinea-Bender scriau românește și rusește vecinilor poloni; o scrisoare 
a lui „Albei de Tighinea“, Ali bei de Bender, către starostele de Rașcov, 
cerindu-i un „poloboc de horilcă“, pentru hanul ce se apropie, în Iorga, 
Studii şi doc., V, p. 391, nr. 3. Cf. Hurmuzaki, XI, p. 697. Ea parea fi din 
1587 Definiţia cazacilor de Petru vodă însuși, în Iorga, Chilia și Cetatea 
Albă, p. 335—338. Cf. ibid., p. 339 şi urm. 

60 Ureche, ed. cil., p. 236, la data de 7092 = 1584. 

6l Hurmuzaki, III, p. 88 și urm. 

62 Cf, ibid., XI, p. 665 şi urm.: la 24 iulie încă sangeacul de Bender ar 
fi venit rânit la Constantinopol; p. 899. Şi în iulie-august 1585 Petru e la 
Prut, la Țuţora; ibid., p. 900. 

1584, că „beglerbegul Greciei și Giafer pașa stau tot lîngă 
Bender“, care se făcea din nou, pe socoteala Moldovei. 8 
Treizeci și trei de cazaci fură tăiați pentru a împăca pe turci la 
Camenița, iar la Cracovia cea mai însemnată a lor căpetenie, 
Samuil Zborowski; 5% treizeci și opt de tunuri prădate în 
Bender și Akkerman fură date înapoi. 65 Zvonul unei noi 
năvăliri în toamnă pare însă a nu fi adevărat. 6 


Pînă în 1586 fu apoi liniște la acest hotar. În vara acestui an 
însă, begii de Semendria, Nicopol și Vidin, ca și Petru vodă, 
cu „10.000“ de oameni, aleargă la Bender, unde se iviseră 
iarăși cazacii. % Peste cîteva zile Petru și nepotul său Mihnea 
petreceau împreună „la munteni, pe Prut“, „cu Curte multă 
și gloate mari“. 68 


Pînă la o nouă petrecere, în 1587, la Tecuci, pentru nunta 
rudei lor, Vlad, fiul lui Miloș vodă 6%, Petru mai avu o dată de 
lucru cu cazacii, oaspeții săi obișnuiți. 

Data aceasta, la 8ianuar st. v., „lupii învățați de puru- 
rea la pradă“ pradă „bucate“ în părțile Sorocăi. Pîrcălabul 
cetăţii, Pîrvu, ia cu dînsul Pânsari prădalnici și altă oaste de 
strînsură — „câți au vrut de bunăvoie“, în acest ținut de 
oameni vestiți și dîrji — și îndrăznește a trece Nistrul, înain- 
tînd pînă la Pereiaslavl. După două zile de hărțuieli, nizovii 
sînt în sfîrșit învinși: „pe toți i-au tăiat, numai unul zic să 
fie scăpat“, pe lîngă prinșii ce se trimet la Țarigrad. 70 Dar, 
în același an, primăvara, mulți cazaci răsar în preajma 
Benderului și pradă. 71 

În vară se ia Oceacovul de „7.000“ de cazaci, cari capătă 
treizeci de tunuri o dată cu puternica strajă a Niprului. 


63 Ibid., p. LVI, p. 681, nr. CXXVIII. 

6 Ibid., p. 682, nr. CXXIX; cf. p. LVIL—LYIII, notele. 

65 Tbid., p. 683. 

& Thid., p. 684, nr. CXXXI. 

* Hurmuzaki, XI, p. 693 și urm. ; cf. ibid., p. LVIII —LIX: în august 
sosesc la Constantinopol prinşii. 

68 Cf. Ureche, ed. cit., p. 237; Iorga, în An. Acad. Rom., XVIII, p. 68, 
nota 1. 

69 An. Acad. Rom., loc. cit. 

70 Ureche, ed. cit., p. 273. 

71 Hurmuzaki, XI, p. 697—698. 

Tarăși se dă foc la Bender, apoi satelor de lîngă Akkerman. 
După retragerea lor, în iulie, 15.000 de salahori moldoveni 
și 3.000 de cară, tot din biata Moldovă, merg la reparația 
Oceacovului părăsit, împreună cu turcii din Silistra. 72 Atunci 
Mihnea vodă, întors de curînd de la nuntă, trebui să vie 
înapoi în Moldova, pentru lucru. Și el, și Petru căpătară 
caftane și săbii de cinste. Asupra Crăciunului, la 23 decembre, 
domnul Moldovei, care visa coroana Poloniei, era să serbeze 
nunta singurei fiice, Maria, cu Zotu Țigara spătarul. 73 


O ceată de cazaci veni însă înainte de petrecerea domnea- 
scă. Aduceau pe un Ioan vodă, căzăcește „Ivan“. La 23 novem- 
bre stil vechi începe lupta, „den sus de Țuţora“ — deci era 
o izbutită surprindere răpede — și se isprăvește abia la 26. 
Ivan fu prins, însemnat la nas și călugărit. Cazacii lui fugiră 
prin părțile Bistriţei, unde Gașpar Kornis era pus să păzească 
hotarul, 74 alții o luară spre rîul Ceremușului. Scăpară puțini 
numai, „răniți și săgetați, și pedeștri, și fără nici o dobîndă“. 75 
În 1588, 4.000 de cazaci pradă treisprezece sate lîngă Bender 
și ard Oceacovul; în iunie 1589 ei jăfuiesc Cozlovul și aduc 
astfel expediția beglerbegului Rumeliei, Hidir pașa, care 
veni, cu 20.000, în toamnă: ai lui pradă, cu begul de Bender 
și Mustafa aga, pînă la Sniatyn, unde se aflau la 18 septembre 
st. n.7% cu polonii lui Zamoiyski.7? Se luase drumul prin 
Babadag, Obluciţa, Lăpușna, Hotin (iulie), cu multă pagubă 
pentru țară. Camenița era întărită, dar la Zbaraz se ciocniră 
turcii cu polonii din Braclaw, Czerkass și chiar din Chiev. 78 
Tatarii luară 18.000 de robi. În sfîrșit, prin septembre begler- 
begul, care înaintase pînă la Bilakowa pe Nistru, se întoarse 


73 Cf. Iorga, Chilia și Cetatea Albă, p. 204; Hurmuzaki, XI, p. LXI, 
700—702. 

73 Ibid., XII, p. 705 şi urm. 

74 Ibid., p. 702 şi urm. 

75 Ureche, ed. cit., p. 237—238; cf. Hurmuzaki, XI, loc. cit.: sosesc 
prinșii la Poartă abia la 18 februar. 

7 Hurmuzaki, XI, p. 318. 

7? Iorga, Chilia și Cetatea Albă, p. 206—207; Hurmuzaki, XI, LXVI 
i urm. 
? 78 Ibid. p. LXVIII—LXX şi notele. 

îndărăt, la Silistra.7? Şase sangeaci, cu cel de la Nicopol 
în frunte, rămaseră pentru a lucra la Bender. 80 


Pe lîngă aceasta salahorii moldoveni lucraseră, în 1589, 
pentru a face întărituri la Nistru, lîngă Bender, care fusese 
ridicat, spune o veste din Constantinopol, în ziua de 18 iunie 
1589, la însemnătatea de beglerbegat, 81, unindu-se cu dînsul 
Babadagul dobrogean și Silistra, de unde plecase fiul marelui 
vizir Ahmed. 


Peste puțin, Petru, care scăpase acum de cazaci și de 
dommișorii lor, părăsea Moldova, pentru a trece supt ocro- 
tirea împăratului (septembre 1591). El lăsă urmașului său 
Aron vodă, dacă nu o armată, măcar garda, pe care începuse 
a o organiza, din unguri. 


III 
Oastea Moldovei și noua strajă domnească de unguri 


Despre garda ungurească vorbesc două izvoare în același 
an 1585. Cel dintăi e călătorul francez Fourquevaulx, care a 
văzut însuși înaintea Curții, încunjurind baldachinul supt care 
judeca domnul, cu sfetnicii lui, „trei la patru sute de soldaţi 
îmbrăcați ungurește, cu sabia la coapsă și un topor în mînă “.82 
Al doilea e un raport păstrat în Arhivele Vaticanului, care și el 
știe de „cei 400 de trabanţi cari sînt unguri“, adăugînd că 
Petru Șchiopul mai are pe lingă dînsul „50 de halebardieri“ — 
cei cu topoarele —, „arnăuți și greci“ —,ai lui Bruti, — 
„cari trăiesc după datina turcească“. 83 


"9 Ibid, 

80 Ibid., Cf. şi ibid., p. LXXI, nota 6, p. 211, 222, 226 şi Iorga, Acte 
și fragm., I, p. 124. 

5 Hurmuzaki, XI, p. 726. 

82 „De trois à quatre cents soldats, vestus à l'hongresque, armez de 
cimeterre au costé et d'une hache en la main“ ; Iorga, Acte și fragm., I, p. 37. 

83 „La guardia del Moldavo e di 400 drapanti, che sono Ungheri, e di 
50 alabardieri albanesi et greci che vivono a la turca“; copie în Bibl. Ac. 
Rom., hîrtii Vladimir Ghica. Și raportul adauge: „In Moldavia commune- 
mente non sono Turchi senon alcuni Serviani“. 

O gardă ca aceasta se găsea și la Curtea Poloniei, regele 
Ştefan Báthory răzimîndu-se, nu în credința noilor săi supuși, 
ci în vechea lui legătură cu haiducii și trabanții unguri bine 
plătiți. Dacă Aron vodă avea și el unguri, „călări și pedeștri“, 
dacă el făcu pedeștrilor „odăi în Curte, să fie purure lîngă 
el“, aceasta nu se explică prin chemarea lor „în leafă“ de 
dînsul mai întăi, 8 ci prin păstrarea străjii înaintașului. 


Era o urmare a războaielor căzăcești, și nu singura [...] 
Pedeștrii și călării, boierii și oamenii de rînd stau săptămîni 
și luni întregi în tabără, și astfel se deprind iarăși a fi ade- 
vărați ostași. Ei au întîlniri dese cu cazacii și, cum se vede, 
capătă de la diînșii și obiceiul războiului și cunoștința noilor 
condiții de luptă. Năvălirea lui Pîrvu de Soroca în țara dușma- 
nă are caracterul unei lovituri căzăcești fulgerătoare. La 
urmă, cum s-a. văzut, oastea de țară poate înfrunta, birui, 
sfărîima, urmări în fugă pe cei mai iuți și mai neînfricați 
războinici de pe lume. 

Nu numai atîta. Ținuturile pe care le cutreieră mai des 
cetele căzăcești se deprind cu apucăturile dușmanilor cari 
i-au prădat și îngrozit atîta vreme. Un neastîmpăr căzăcesc 
le cuprinde. De aici răscoala Lăpușnenilor cu Ioan Lungul. 
De aici, îndată după venirea în domnie a lui Aron vodă, în 1592 
încă, ridicarea orheienilor și sorocenilor — ale căror cetăți nu 
fuseseră clădite din nou, Hotinul singur, după ocuparea de 
poloni în 1572, fiind iarăși o adevărată cetate, „încinsă cu 
ziduri înalte de cărămidă, de modă veche“. 85. Acești dîrji 
răzeși ridică pe Ionașcu Lăpușneanu, „și-i puseră nume Bog- 
dan vodă“, nu fără înțelegere cu boierii Bucium, Trotușanul 
și Paos, cari sînt și tăiați de Aron (mai). Lupta se dă „la 
Răut“; „Bogdan vodă“ e prins, însemnat la nas și făcut 
călugăr cu de-a sila. 86 


%4 Ureche, ed. cit., p. 239. 

35 Fourquevaulx, 1585, în Iorga, Acte și fragm., I, p. 38—39: „un grand 
bourg ..., au bord duquel est posé un petit chasteau, ceint de hautes murai- 
lles de brique, faict à l'antique et commandé de tous les costes.“ Supt Ioan 
vodă se întîlneşte un pircălab de Orhei, Danciu! (Hasdeu, Joan vodă, p. 234). 

% Cf, Ureche, ed. cit., p. 239—240; Iorga, Pretendenţi domnești, din 
An. Acad. Rom., XIX, p. 52—53 = 244—245; Orăşanu, Cronicarii mol- 
doveni, p. 42—43; pentru soarta lui Ionașcu, şi Hurmuzaki, XI, p. 762—763. 

IV 
Năvălirea lui Petru Cazacul (1592) 


Urmă mazilia biruitorului, un Lăpușnean, „copil“ a lui 
Alexandru cel vechi, în folosul lui Alexandru vodă cel nou, 
alt Lăpușnean, fiul lui Bogdan. Un ceauș porni din Scaun 
pe Aron, care nu făcu nici o împotrivire. 


Se întîmplă că pentru acest incident istoric avem amin- 
tiri sau poate chiar însemnări contemporane, pe care le repro- 
duce Ureche. După lupta de la Răut se află vestea destituirii 
prin curierii cari ţineau cu Țarigradul, prin călărașii de Tari- 
grad, cari se întîlnesc întăiași dată acuma. Aron cheamă 
„gloatele“, care biruiseră pentru dînsul, și anume, „curtenii 
și altă gloată“ și, cu mulțămiri, îi trimete „pe acasă“, îi 
slobozește. Se umplu drumurile de acești ostași liberaţi: „mulți 
de toate părțile mergeau“. Mazilul însuși, pornind către 
Scaunul său, face drumul împreună cu aceia „cărora sînt 
casele spre Taşi și spre munte“. Pornind şi din Iași, îndată-l 
întîmpină capugiii, pe cînd ceaușul rămîne, pentru a vădi 
puterea împăratului. „Dărăbanii ungurești“ stau la Curte și, 
dintre boieri, Nistor Ureche, logofăt mare, „păzește Scaunul“. 
Aron căpătîndu-și înapoi domnia prin stăruințile ienicerilor 
cari-i împrumutaseră bani și cari stăteau și ei lingă dînsul 
pentru a-și strînge banii, 8% Oprea armașul înlocuiește apoi 
pe Ureche, care fuge pe la Soroca, pe drumul cazacilor, la 
poloni, vechii săi prieteni. 


În același timp, în iulie 1592, Petru Lăpușneanu iese din 
Camenița, dar nu cu cazaci — deși, pentru petrecerea lui 
îndelungată între ei, 88 i se zicea Cazacul — ci cu trupele lui 
Zamoyski, cu oastea pe care acest om, cu o mare cultură în 
stilul Renașterii, cultură în care se cuprindeau și normele 
de război ale antichităţii, o strînsese și o disciplinase din 


87 Cf. Ureche, ed. cit., p. 239—242. 
88 Cf, Iorga, Prelendenti domnesti, p. 48—49 = 240—241; Hurmuzaki, 
XI, p. XCV. 

porunca și supt ochii regelui Ştefan. 8° Taslowiecki, comandan- 
tul graniței, staroștii de Camenița și de Bar, oaste regulată 
polonă, îl întovărășeau, împotriva păcii abia încheiate cu 
turcii. Că avea și „puțintei cazaci și o samă de pribegi“, 20 
nu hotărește caracterul acestei expediţii [...) Petru luă 
măsuri de împotrivire: la Baia păzea vornicul Orăș, care avea 
supt el pe toți „cazacii și altă oaste tare“ ce se afla „supt 
munte“. 91 


Abia în octombre se luau măsuri pentru izgonirea lui 
Petru, care, ca și Potcoavă, făcuse îndată oferte de supunere 
şi plată fără zăbavă a tributului la Poartă. Gașpar Sibrik și 
Moise Szekely aduc din Ardeal — ca împotriva lui Ioan și 
Alexandru vodă — cîteva sute de pușcași și trabanți din jurul 
lui Sigismund Báthory. Abia lîngă Iaşi se dete lupta, la 24 
octombre. Petru vodă fu părăsit de ai săi, trimes la Constan- 
tinopol și ucis acolo în chinuri. ?2 Polonii lui, afară de staros- 
tele Cameniţei, fură tăiați. Se zvonea și de ivirea cazacilor 
la Bender și Chilia, așa încît beglerbegul Greciei însuși se 
pusese în mișcare, poruncindu-i-se a ierna la Silistra, ca în 
1589. % 


8 Pentru nemulțămirile lui Zamoyski cu cazacii, v. mai departe. 

90 Ureche, ed. cit., p. 242. 

5 Hurmuzaki, XI, p. 904—905. 

92 Iorga, Prelendenți domnesti, p. 49—50 = p. 241—242; Studii şi 
doc., XIX; Hurmuzaki, XI, p. 756 şi urm. ; Iorga, Relațiile cu Lembergul, 
p. 91 şi urm. sau Studii și doc., XXIII. 

33 Hurmuzaki, XI, p. 765 şi nota 1. 


CAPITOLUL X 


LUPTELE LUI MIHAI VITEAZUL 
ȘI ALE TOVARĂȘILOR SĂI 
PĂNĂ LA CUCERIREA ARDEALULUI 
(1594—1599) 


I 
Generalități. Răscoala din 1594 


Luptele lui Mihai Viteazul, ale aliaților, ca și ale dușma- 
nilor săi din Moldova sînt condiționate de noul sistem mili- 
tar din țerile noastre: uitarea ţerănimii aproape cu totul, 
întrebuințarea unei părți restrînse dintre boieri, chemarea 
curtenilor, cari în Ţara Românească se zic roșii, după coloa- 
rea postavului ce li se dă la Paști și la Crăciun, răzimarea 
pe garda domnească 1 și, în războaie mai grele, pe cele două 
feluri de mercenari cari s-au fost desprins a veni în leafă, 
la noi, cazacii și haiducii, și, în sfîrșit, dacă e vorba de con- 
tingente ale vecinilor, pe trupele polone ale palatinatelor 
Rusiei și Podoliei și pe trabanții, pe pușcașii negri din Ardeal, 
— căci nu se mai cheamă acum secuii, a căror însemnătate 
militară a dispărut mai de tot. Războiul cu turcii avînd o 
înfățișare de cruciată și fiind condus de Casa de Austria, 2 


1 În fruntea celei moldovenești stătea la 1581 Toma Nagy, care iscălea 
„Moldoway feogialog hadnagy“; Doc. Bistriţei, I, p. LXXIV ; cf. ṣi p. LXXV; 
Hurmuzaki, XV, p. 683, nr. MCCLXIII. El era supus hatmanului, care se 
întitula în 1589 „generalis campiductor regni Moldaviae“; ibid., p. 703, 
nr. MCCXCV. Mihail Tolnay comandă straja lui Aron; Hurmuzaki, XII, 
tabla; v. şi bid., p. 72. 

2 V, Iorga, Gesch. des osmanischen Reiches, IIL, p. 291 şi urm. 

vin și trupe alese, din Silezia — călări grei, „catafracți“ în 
zale — și din Italia — meșteri de luat cetăţile și nobilime 
aventuroasă — pentru a lupta împotriva păgînilor, supt stea- 
gul Sfintei Biserici, ale prinților italieni, al Imperiului. 


Răscoala din novembre 1594 a românilor e precedată 
de o năvălire a tatarilor în Moldova, cea dintăi după intra- 
rea, la 1574, împotriva hainului Ioan vodă cel Cumplit a 
„împăratului celui bătrîn, cu optsprezece feciori ai lui“. 3 
Cu toate că Aron, pe care-l săturaseră cererile și primej- 
diile turcești, nu se declarase încă pentru creștini, în răz- 
boiul pe care-l deschisese de curînd setea de sînge creștin 
a lui Sinan pașa, + cu toate că el va fi răspuns și mai departe 
tributul deosebit pe care Moldova se îndatorise, poate de 
la 1574 înainte, a-l plăti pe fiecare an tatarilor, 5 hanul, care 
mergea să întîlnească pe Sinan, luă drumul pe la noi, ară- 
tîndu-se dușman. Nicolae Taszlowiecki, sprijinitorul din anul 
trecut al lui Petru Cazacul, scrie lui Zamoyski arătînd că 
horda, plecînd „din locul unde se oprise cîtva timp“, va fi 
trecut pe la Bender, și nu pe drumul căzăcesc al Sorocăi, a 
ajuns la Iaşi — prin valea Ţuțorei — și a încunjurat „ceta- 
tea“, adecă precum făcuseră ungurii în 1578, numai Curtea 
întărită, și nu, cum s-ar putea bănui, mănăstirea cea nouă 
a Galatei, făcută de Petru Șchiopul, cu ziduri foarte puter- 
nice, ca o nouă cetățuie a Scaunului moldovenesc lîngă Cetă- 
țuia cea veche. ê 


Aceeași scrisoare dă lui Aron o putere de „10.000 de ro- 
mâni“ și „4.000 de unguri“, ceea ce, firește, nu se poate 
admite. E de crezut că vor fi fost pe lîngă dînsul dărăbanii 
unguri din gardă și curteni din părțile vecine cu Iașul. Aceasta 
se întărește, de altfel, prin raportul lui Ioan de'Marini Poli, 
agent imperial, care scrie că Aron, ce e dreptul, strînsese 


3 Iorga, Chilia și Cetatea Albă, p. 337 

4 Pentru împrejurări, v. Iorga, Scurtă istorie a lui Mihai Viteazul, 
Bucureşti, Socec, 1900 şi Istoria lui Mihai Viteazul — pînă la 1595 — în 
Conv. literare, XXXVI şi urm.; Sîrbu, Istoria lui Mihai Viteazul, 2 vol 

5 Iorga, Chilia și Cetatea Albă, p. 337 şi nota 2. 

6 „Il Moldavo, ch'e molto devoto nei suoi riti, fabrica una bellissima 
chiesa di pietra et un palazzo di muro in Giasso città, di quel modo che 
si usa in quelle parti“; raportul citat, din Roma. 

oaste, în așteptarea cazacilor și a ardelenilor, pentru a tăia 
drumul tatarilor ; încă din iunie se știa că el strînge „greci, 
cazaci, unguri și turci“ și „strigă la leafă și oaste“: fara i-ar 
fi pretins însă a scădea lefile; ungurii își lasă săbiile și vreau 
să plece: atunci li se adauge plata și li se dau și două buți 
de vin. În schimb, Curtenii cari nu se dovedesc să aibă armele 
trebuitoare sînt bătuți la falangă în Curte.” Dar boierii îl 
trădează pe Aron. Aflindu-se că au intrat tatarii, se întîmplă 
ca în 1476: curtenii se cer acasă — „cerură voie a merge pe 
la casele lor pentru a-și scăpa fiii și soțiile“ —, și astfel Aron 
nu mai are decît „Curtea“ — de boieri — și „garda de unguri“, 
pe lîngă tunuri. „În jurul orașului întreg el făcuse șanțuri împo- 
triva furiei călărimiui tatarilor“. 8 Fiind așa de slab, domnul 
moldovenesc trebui să se răscumpere cu bani. Trabanții 
încercară să-i ia înapoi, dar o ceată a lor de 300 fu nimicită. 
De aici tătărimea apucă spre Sniatyn, unde era la 2 iulie 
st.n. ° 


Pentru a-i face cu putință noului domn muntean — de la 
1593 — Mihai, care era să fie Viteazul, înlăturarea prin omor 
a turcilor, ieniceri și creditori totodată, — ca și cei din Moldova 
lui Aron, — cari-l încunjurau, îl spionau și-l pîrau, — se 
aflau în București, nebăgați în samă, la 5 novembre st. v. 
trabanți de ai lui Sigismund Báthory, prințul ardelean, supt 
Mihai Horváth și Ștefan Becheș. 1° În acea zi 11 se săvirșește 
nimicirea păgînilor nesuferiți. Logofătul Teodosie, a cărui 
povestire e păstrată în versiunea latină, lămurită și între- 
gită de un călător, silezianul Baltazar Walter,!2 pretinde 


? Hurmuzaki, XII, p. 3—4, nr. VI, 

8 Itid., III, p. 202: „Tolsero licenza per andare per le case loro salvar 
li loro fiolli e mogli, e vi restò principe Aaron Vaivoda con sua guardia di 
Ungari e la Corte, e si fortifichò in castelo de la sua Corte, intorniandose 
con la artilliaria et intorno di tutta città fatto fare fose, per la furia di cava- 
leria di Tartari“. 

? Iorga, Acie și fragmente, II, p. 731—732 și nota. Cf. raportul citat 
al lui Marini, în Hurmuzaki, III, p. 202; Iorga, Doc, Bistriţei, I, p. 1—2, 
nr. II; Hurmuzaki, XII, p. 1, nr. 1; XV, p. 723 și urm. Cf. Bethlen, III, 
p. 352 și urm. 

10 Cron, țterii: pentru acest timp e contemporană. 

n Data din Cronica ferii nu e pentru sosirea lor, ci pentru măcel: ea 
corespunde cu aceea din scrisoarea lui Sigismund. 

2 Şi în Papiu, I, p. 13. 

că ar fi fost uciși cu acest prilej „ca la două mii de ieniceri“, 
pe lîngă altă gloată de străini din Țarigrad. Ei fuseseră che- 
mați pentru cercetarea socotelilor în casa vistierului Dan, 
și tunurile nimiciră clădirea, cu cei ce se găseau într-însa. 
Turcii se împotriviseră totuși, și unul dintre cei mai puter- 
nici boieri tineri, Stroe Buzescu, fu rănit.13 După cîteva 
zile, la 15 ale lunii, se încercă luarea cetății Giurgiului, cu 
tunuri, din acelea pe care le topise fratele lui Mihai, Petru 
Cercel, cu cîțiva ani în urmă. it Ajutoare din Rusciuc fac 
însă cucerirea cu neputință.15 

Dacă nu e vorba tot de măcelul pomenit mai Sus, 15 s-ar 
părea că Mihai mai are de lucru și cu turci ce se întorc din 
Ungaria pentru iernatec, un cadilischer, — unul din cei doi 
mari judecători ai oștilor turcești —, cu 50 de ceauși și 2.000 
de ieniceri și spahii. Ei cer de la Mihai, care se închisese în 
Curtea lui neîntărită de deasupra Dimboviţei, lîngă Mănăs- 
tirea „Mihai vodă“? 10.000 de ughi și trimesul pornise la 
dînsul pe jos, cu nu mai puțin de o mie de ostași, „ca să-l 
vadă“. 

Mihai trece la tabăra mercenarilor, care era, după cît 
se pare, încă de atunci la Colintina. I se poruncește a se plăti 
lefile acestor străini, despre cari domnul zicea că au rămas 
de pe vremea cînd muntenii trebuiau să colaboreze pentru 
scoaterea din Moldova a lui Petru Cazacul (1592); cadilis- 
cherul oferă a-i împrumuta el banii de nevoie. Un atac de 
noapte se dă atunci, la București, împotriva beilicului, casei 
de oaspeţi, care e aprinsă în cinci locuri, — o repetiție a lup- 
tei de la Baia. Tunurile bat locuința unde se adăpostește 


13 Cronica țevii. Cf. scrisoarea lui Sigismund din 23, în Hurmuzaki, 
XI, p. 18, nr. XLVI. Cf. și cronica turcească a lui Naima, trad. engleză de 
Fraser, I, Londra, 1832; Istvánffy, p. 411. 

14 Cf. reproducerea în Catalogul Muzeului de antichități din Bucureşti 
a unuia din tunurile lui Cercel; v, Hurmuzaki, XI, p. 192, mărturisirea călă- 
torului francez Bongars: „fait fondre des pieces d'artillerie“. 

15 Cronica terii şi Walter, 

16 Scrisoarea lui Sigismund știe de unul singur, și cu cei veniţi pentru 
iernat, Aceeași părere o găsesc la d. Sîrbu, op. cit. Tot un singur măcel se 
arată în notele lui Petru Armeanul, care spune că de Za început cadilischerul- 
emir ar fi fost lingă Mihai; Bethlen, IV, p. 277; Szamoskâzy, IV, p. 95. 

17 „In palatio prope novum sub urbe monasterium, sine arce murisque, 
ad Dembowicem fluvium“; Walter, p. 14. 

căpetenia turcească. În zădar făgăduiește cadilischerul sume 
mari pentru răscumpărarea lui; lefegiii le află tot așa de 
ușor în pradă. 18 Mersul povestirii însuși arată că a fost, 
aproape sigur, un singur măcel. 19 


II 
Atacul cetăților dunărene (1594—1595) 


O dată ce se pornise atacul cetăților de la Dunăre, el fu 
urmat, dar nu de Mihai însuși, ci de mai multe cete deosebite. 
Comandanții ardelenilor merg la Floci (10 decembre), alții 
la Hârșova (1 ianuar 1595), la Silistra, el cărui sangeac era 
ruda beglerbegului Rumeliei (8 ianuar), 20 la Măcin; și în 
susul Dunării, se pare că boierii olteni de la șes lovesc Şiş- 
tovul, 21 Rahova, Vidinul. Mai tîrziu și Cernavoda, Ras- 
gradul, Babadagul, Oblucița vor avea aceeași soartă. 22 

În același timp se dezrobea și Aron. El ucide pe ceaușul 
ce-i aducea mazilia și pe toți ceilalți turci din Moldova. 


Pentru aceasta nu-i folosiră însă cazacii, — cari prădară 
Orheiul, cu Slobodca, și satele de lîngă Bender, 2 la 24 decem- 
bre 1593, — pe cari-i chemase la dînsul. Aceștia pătrunseră, 
ce e drept, în Moldova prin novembre, în număr de „8.000“, 
dar ei cerură lui Aron bani și, acesta împotrivindu-se, îi luară 
şi tunurile, pe care aveau de gînd să le întrebuințeze împo- 
triva cetăților turcești vecine. Numai după ce și lui îi sosiră 
trabanţi de la Sigismund, luă el hotărîrea de a proclama 
răscoala, 24 și astfel din amîndouă părțile, după învoiala 
făcută în vară, pornește războiul cu turcii. 


18 Walter, p. 13—15. Se pomenesc și cazaci cu acest prilej; ei par a fi 
venit însă mai tirziu numai. Cf. Şincai, II, p. 393 şi urm. 

W Cf. Iorga, Gesch. des osm. Reiches, III, p. 303—304. Raport venețian 
din Constantinopol, Hurmuzaki, III 2, p. 465, 467. 

30 Walter, loc. cit. 

21 Hurmuzaki, XI, p. 25, nr. LX: ştiri de la regele Poloniei; Walter, 
p. 22. 

22 Thid. 

23 V, și Iorga, Acte și fragm., I, p. 134—136, după scrisorile lui Aron; 
Hurmuzaki, III?, p. 40, nr. LV. 

24 Despre năvălirea cazacilor vorbeşte, fără multe amănunte, numai 
raportul din 17 novembre 1594 al lui Alexandru Komulovic, în Racki- 

III 
Înfrîngerea domnilor celor noi (1595) 


În ianuar 1595 expediția care trebuia să schimbe pe haini, 
aducînd în Moldova pe Ștefan Bogdan — un presupus fiu al 
lui Ioan vodă cel Cumplit și fost domn muntean. Ştefan Sur- 
dul —, iar în Ţara Românească pe Radu, fiul lui Mihnea 
vodă, scos în 1591 și turcit de frică, apoi pe Bogdan, fiul 
sasului, era pregătită la Rusciuc, supt pașii asiatici Mustafa 
de Meraaș, nepotul lui Sinan, 25 și Hasan de Aidin, fiul mare- 
lui Mohammed Socoli. Mihai, din partea lui, făcuse ce-i era 
cu putință ca să preîntîmpine năvălirea. El înaintă către 
Dunăre, „la sat, la Pietre“. 2 


Dar Mihai fu chemat împotriva tatarilor, al căror han, 
Gazi Ghirai, fusese adus din pusta ungurească, cu 24.000 
de oameni, tocmai de vestea acestei răscoale. Hanul pătrunse 
iute pe la Vidin, prădînd desigur fără milă țara care se ridi- 
case împotriva sultanului. 2 inta lui era Giurgiul, supt care 
trebuia să găsească pe Hasan de Aidin, Mustafa rămîind 
să meargă pe la Isaccea-Oblucița ca să așeze pe Ştefan vodă. 


Tabăra hanului era acum în Vlașca, și Mihai cu boierii, 
mai ales cei trei Buzești, Preda, Stroe și Radu, precum și 
cu Radu Calomfirescu şi alte „oști alese“, între care neapărat 
și ungurii lui Sigismund, se așeză la Hulubești. La 4 ianuar 
1595 Buzeștii atacă la Putine: și biruiesc pe mîrzacii din 
avangardă. Atunci nepotul hanului înaintează pentru răz- 
bunare, și iarăși această dintăi strajă munteană-i „întîm- 
pină“, la Stănești : „și li ieșiră întru întîmpinare și se loviră 
la față la Ghenarie 16 (21?) ; și fură biruiţi acei tatari“, perind 


Pierling, L Komulovica izvjestajilistovi o poslanstvunjegovu o Tursku, Erdelj, 
Moldavsku i Pojku, din Starine de la Agram, XIV, 1882, p. 20—25, 26, 
28, 44 (v, aceleași Starine, XV). Cf. Iorga, Chilia și Cetatea Albă, p. 206—209. 

25 Sărută mîna sultanului la 10 decembre; Hurmuzaki, IV?, p. 186, 
nr. CXLVIII 

28 Cron, terii, 

2? După Szamosközy, el ar fi venit fără a şti de răscoală, prieteneşte, 
cu voia lui Mihai (IV, p. 53). 

comandantul lor și imbrohorul lui și liberîndu-se „7.000“ de 
robi creștini. 28 


Totuși, Mihai nu putu opri trecerea, în acest timp, a tur- 
cilor pe la Rusciuc. După Cronica terii, Mustafa era în fruntea 
lor. Se face tabără la Șerpătești, cu Bogdan vodă poate, 2? 
în mijlocul turcilor și tatarilor. Un atac de noapte al banului 
Manta ar fi împrăștiat lagărul după aceeași cronică, în care 
nu se cuprinde și ziua luptei. Notele logofătului Teodosie 
redate de Walter înseamnă mai bine această dată: dumi- 
necă, în 26 ianuar st. v. 1595: cei 6.000 de turci — numai 
300 de ieniceri — ar fi fugit la Rusciuc, și tatarii s-ar fi risi- 
pit. Mihai se așează în lagărul părăsit de la Şerpătești, unde 
stă pănă marți, asigurîndu-se că tatarii au plecat în adevăr 
către depărtatele lor lăcașuri. 20 

După Walter, la 27 deci, după Cronica terii la 25 încă, 
Mihai trece Dunărea înghețată pe la satul Marotin și lovește 
la Rusciuc întreagă oastea turcească, avînd în fruntea ei pe 
Hasan de Aidin: ar fi fost 14.000 de oameni, dintre cari 10.000 
„aleși“. 31 Se dă luptă afară de mahalale cu cei 70.000 ai lui 
Mihai. Pașii, învinși în această singură ciocnire, fugiră. Se 
arde și pradă orașul. 32 


Cu Mustafa pașa, Ștefan mergea acum asupra Moldovei. 3 
Mihalcea și ungurii lui Mihai — de toţi, 2.000 — sînt tri- 
meși ca să ajute pe Aron, care nu putuse cobori la Oblucița, 
spre a apăra vadul, dar trimesese acolo oști care găsiră 4.000 
de turci și pe tatarii Dobrogii. 4 La 13 februar, spun însem- 
nările logofătului, 35 căpitanii ardeleni biruiesc încă la vadul 
Silistrei ; între turci ar fi fost, pe lîngă Capugi bașa, și pașa 


28 Cron. terii şi Walter, p. 13—19; cf. Szamoskâzy, IV, p. 53, 96—98. 

29 Cf. Sîrbu, op. cit., I, p. 213, nota 2. 

30 Cf. raportul venețian din 20 februar, Hurmuzaki, IV?, p. 188—189. 
Acum e trimes Seimenbașa ienicerilor; ibid. 

31 Walter, p. 19. 

32 Walter şi Cronica terii. Știri de la Aron, Hurmuzaki, Supl. IIL, p. 340. 

3 Ibid., XII, p. 37. 

34 Ibid., Supl. II, p. 349: şi lupte la Cetatea Albă. 

35 Toate datele sînt în stil vechi. 

de Silistra chiar. 35 Ștefan e ucis. Biruitorii se întorc de-a 
lungul Dunării, arzînd Turtucaia. 

Alte cete boierești atacă — supt Mihalcea — cetatea Silis- 
trei și, supt Preda și Radu, Buzeștii, Hârşova, ai cării turci 
din cetate cercaseră o năvălire. * Marini povestește o luptă 
la Silistra cu 6.000 de turci și Bogdan însuși, 38 ceea ce ar 
arăta rostul acestei expediții: pretendentul căzu de pe cal 
și era să fie ucis; „aga“ care-l întovărășea peri: e desigur 
însă confuzie cu lupta împotriva noului domn al Moldovei. 
Marini mai știe de trecerea locuitorilor din Cernavoda la 
noi de o pradă condusă de ei, pînă la Rasgrad, după știri 
muntene de la 3 mart. 3? 


Logofătul vorbește apoi de planul de răscoală al unor 
locuitori din cetăți împotriva lui Mihai. De fapt, turcii şi 
sîrbii din Vidin năvălesc în Banatul Crasovei, unde-i întîmpină, 
după prădarea Craiovei, care n-avea ziduri, 40 raguzanul Deli- 
Marco, luat în serviciu de Sigismund, și-i bate cu totul. 4 
Îndată „căpitanii ungurilor au împutăciune cu Mihai vodă“, 
care-i trimete acasă, căpătînd în loc, numai acum, 42 un sin- 
gur șef unguresc, pe Albert Kirâly, un fost ostaș al regelui 
Ştefan. 43 La 1 mart, 4 acesta atacă Brăila și sfarmă ceta- 
tea, î în cele dintăi zile ale lunii. Oastea pedestră înaintează 
apoi, „prin multe sate foarte bogate în roadă, ale dușmani- 
lor“, de-a latul Dobrogii, pănă la Babadag, nu fără a fi urmă- 
rită, cu învierșunare, de spahiii și tatarii pe cari-i păgubise: 


36 Walter, care adauge aici la originalul românesc, spune că aceste 
lucruri i le-a spus „Ştefan“, la 1597 (de fapt, Bogdan Sasuli, falșul „Ştefan”), 
dar pe scurt; p. 23—24. Cf. Marini, loc. cit. p. 37; Hurmuzaki, IV?, p. 189. 
V. şi Szamoskozy, Zoc. cit. 

37 Cea dintăi pradă, la Walter numai; celelalte, numai în Cronica terii. 

38 Hurmuzaki, XII, p. 36. 

39 Ibid., cf. şi Szamoskozy, IV, p. 96. Cf. Sîrbu, op. cit., I, p. 227. 

40 Muris et arce destituta civitas. 

41 Raportul din 24 mart al lui Marini, Hurmuzaki, XII, p. 36. Cores- 
punde notița lui Walter, p. 25, unde e vorba de 5.000 de „sirbi și români“, 
şi se adauge fără sens că banul Manta a rămas credincios. 

42 Nu încă din 1594, cum spune Walter. 

43 V, Heidenstein, Rerum polonicarum libri, XII, p. 158 

4 „30 februar”, în Walter Sirbu îndreaptă: 30 mart (I, p. 230). 

45 „Și o sfarmă pănă la pămînt“; Cron. ferii, p. 280, Cf. Hurmuzaki, 
TV, p. 19%. 

la trecerea apei vitele strînse de jăfuitori fură ucise. Lăsînd 
la Brăila, unde-și așteptase oamenii, 4.000 de pedeștri și 
135 de călări, Király pleca la 25 april spre Gherghița. 4 


IV 
Luptele lui Aron Vodă cu turcii (1595) 


Încă de la 28 februar, Aron, lăsat liber de înfrîngerea 
turcilor cari aduceau pe domnul cel nou, face ce făcuse, tot 
cu cazacii, Ioan vodă, la 1574, după ce scăpase prin cea din- 
tăi biruință de Petru Șchiopul. Şi e de observat că și acum, 
după acea biruință, pe care am pus-o la Silistra, turcii, nea- 
vînd ca atunci răgazul de a veni prin Ţara Românească și 
cu zaharele, se lovește, cu contingente muntene, Brăila tur- 
cească. În raportul lui din 28 februar către Sigismund, Aron 
povestește 47 cum „trupele lui, împreună cu oastea măriei 
sale“, 4 au încunjurat Benderul, Tighinea lui de moștenire. 
Dar cazacii poruncesc domnului să nu se amestece în lucru- 
rile și drepturile lor, și astfel el se retrage, lăsînd doar cîteva 
cete pănă la sosirea războinicilor de la Nipru. În calea spre Ce- 
tatea Albă, noua țintă a lui Aron, se întîlnesc pîlcuri de tatari 
cari se întorc, și ele sînt împrăștiate: „nu li se poate ști numă- 
rul“ ; erau cu femeile și copiii. Şi begul Cetăţii Albe e bătut, 
scăpînd abia de moarte, și se înșiră cu mândrie spoliile: „stea- 
guri, tobe, trîmbiți și altele multe“. Unii din călării moldo- 
veni trec și peste Dunăre ca să prade, „în două locuri deose- 
bite“, de unde aduc două steaguri Aron însuși, cu Emeric 
Becz şi ungurii, erau acum „aproape de Dunăre“. 49 


Aron avea și legături cu regele Poloniei, căruia-i trimetea 
daruri. 5 E] era sfătuit spre pace și de unii greci de pe lîngă 


46 Hurmuzaki, XII, p. 45, nr. XCIV; scrisoarea lui din 24, 

4? Hurmuzaki, XII, p. 31, nota 3. 

48 Copiae meae cum exercitu Magnificentiae vestrae. 

49 Cf. Hurmuzaki, III, p. 228: aceeași știre de la Mihai; cf, ibid., p. 225; 
Heidenstein, Joc. cit., p. 314—315 (după el ungurii fug la Bender și sangea- 
cul face o ieșire biruitoare). Pentru legăturile mai vechi ale lui Aron cu caza- 
cii, v, ibid., p. 307 (atac al Iașului, de la Țuţora). 

50 Hurmuzaki, XII, p. 31, nr. LXX. 

dînsul. 5 Totuși, el urmă cursul expediției sale, îndreptîn- 
du-se nu împotriva Chiliei, ajunsă, se pare, cu totul decăzută 
și fără ziduri, 82 ci a tîrgului Ismail [...] Pe la începutul lui 
mart ardeau casele de acolo, dar cetatea se tinu pănă la 22 
mart. 5 Izbînda se datoria însă numai lui Ștefan Răzvan, 
hatmanul Moldovei, și el un veteran din ai regelui polon 
Ștefan, pe cînd Aron fusese chemat la Iași de o năvălire a 
pribegilor, cari a fi putut chiar să-l biruiască, urmărindu-l. 54 
La sfîrșitul lui mart însă era liniște, și mitropolitul Mitrofan 
socotea la 6.000 oastea de unguri și cazaci a domnului său, 
adăugind că acesta e hotărît ca și mai departe „să înfrîngă 
pe dușmanul lui Hristos“. Supt Bender s-ar fi urmat încă 
luptele, dar știm că ele nu duseră la nici un capăt. Atîta putea 
face Aron. 5 În mai ungurii lui îl trimeteau în Ardeal, și Răz- 
van începea supt numele de Ştefan vodă o domnie de vară. 


V 
Campania turco-tatară din 1595 


În Țara Românească cetele boierești nu se odihniră. Pe 
cînd turcii lăsau pe un an de zile grija războiului celui mare 
din Ungaria pentru a-și întrebuința toate silințele împotriva 
hainilor de la Dunăre, oltenii — 3.000 — își cercau norocul 
la Nicopol, care arse la 11 iunie, 56 și la Vidin, supt aga Far- 
caș, 5 avînd oarecare izbîndă pretutindeni, dar neputind 
căpăta cetățile nicăiri. Ba încă la întors, ceata lui Farcaș fu 
nimicită. În schimb, luptătorii de la Nicopol, între cari 60 
de călări unguri, ard corăbiile strînse pentru pod, ucigînd 
pe păzitorii lor și înecînd două tunuri, ceea ce un turc ar fi 
socotit că face mai mult decît „patru cetăți“ ce s-ar fi luat. 


5l Cf. Iorga, Nichifor Dascălul, în An. Acad. Rom., XXVII. 

52 Menţiunea arderii ei însă la Hurmuzaki, 1V?, p. 187. 

53 Cf. ibid., p. 193. 

5 Marini, ibid., XII, p. 35 şi urm., 41 şi urm.; Heidenstein, p. 315. 

55 Jbid., p. 40, nr. LXXXIX. 

56 Cf. Walter, p. 25, şi scrisoarea din iunie a lui Albert Kirâly, din tabăra 
de la Colentina, 18 iunie; Reussner, Epistolae turcicae, IV, p. 132. Apoi 
Hurmuzaki, XII, p. 75—79; cf. III2, p. 124, nr. CXLIII. 

5? Walter, p. 25—26; Hurmuzaki, III?, p. 116, nr. CXXXV. 

Așa încît, dacă se face socoteala luptelor ce se dau, de 
munteni și moldoveni, împreună cu lefegiii și aliații lor unguri 
și cazaci, din novembre 1594 pănă în iunie 1595, se vede 
ușor că nu era mai multă ispravă decît după năvălirile ase- 
mănătoare pe care le săvîrșiseră, fără nici un ajutor, boierii 
lui Vlad Țepeș, tot pe vreme de iarnă, în 1461—1462. Cu 
această deosebire că Mihai are a face, în luptele din Vlașca 
și Rusciuc, cu toate puterile hanului și cu o însemnată oaste 
turcească. Casele de lemn din tîrgurile dunărene ocupate 
de turci periseră în flăcări, materialul de pod arsese, mulți 
turci și pierduseră viața, dar, dintre cetăţi, afară de Turnu, 
numai Brăila era în ruine, cea mai slabă din toate întăritu- 
rile acestui hotar al stăpînirii directe a sultanului. 

Mai departe, în felul cum se poartă războiul, atît în Mol- 
dova, cît și în Țara Românească, nu se poate scăpa din vedere 
puternica înrîurie a tacticei cazacilor. Aceștia ajunseseră 
deci, nu numai pentru principatul de atîtea ori străbătut 
de dînșii, dar și pentru cellalt, învățătorii de război. Toate 
aceste incursiuni fără legătură între ele, toate aceste nepre- 
vestite lovituri, unite cu surprinderi de noapte și isprăvite 
cu focuri, strîngerea prăzii și tîrîrea robilor, fără a se încerca 
decît doar la Ismail un asediu mai îndelungat, cu tunuri, sînt 
în cel mai desăvîrșit stil nizovic. Astfel, se provoacă necon- 
tenit, se obosește, se dezgustă un dușman cu mișcările mai 
grele, care, cînd vine, nu mai găsește pe nimeni înaintea lui. 

E de semnalat apoi și faptul că Aron merge, ce e dreptul, 
la Bender, la Cetatea Albă, la Ismail, fără a rămânea aici 
pănă la capăt, dar Mihai, cu toate marile lui însușiri război- 
nice, stă în fruntea cetelor lui, strînse într-o adevărată oștire, 
numai la Șerpătești și la Rusciuc. Tot ce se face după aceea, 
e prin alţii, cari de multe ori nici nu-l vor fi întrebat, mulță- 
mindu-se a-i da samă de ce li dăruise norocul. Tot așa, răz- 
boaiele căzăcești nu pleacă de la o singură voință și orînduire, 
ci în ele se zbate sufletul de neastîmpăr al aventurierilor prä- 
dalnici. Boierii tineri, stăpîni pe sate multe, moștenite, cum- 
părate ori hrăpite, aveau în sufletul lor ce trebuia ca să se 
poată arăta vrednici ucenici ai cutezătorilor pentru faimă 
și pentru cîştig. 


Cum s-a alcătuit marea oștire turcească de răzbunare, 
în fruntea căreia, tîrziu de tot, după căderea lui Ferhad, se 

puse marele vizir Sinan, întors în situația sa de atotputer- 
nicie, se poate vedea din istoriile Imperiului otoman. 58 Oas- 
tea trebuie să fi fost mare, și pînă la 50.000 de oameni. 5° 
Mihai, care făcuse în iunie o tabără de observare la Colentina, 
apoi la Măgurele, cu 8.000 de oameni, % nu încercă în zădar 
să oprească pe năvălitori la vadul Giurgiului. îl Doar ceta- 
tea nu era a lui, şi turcii dintr-însa păzeau bine asupra podului 
de vase — 130 de luntri %— care fu întins drept la ostrov, și 
de aici la țermul stîng, încă din cele de pe urmă zile ale lui 
iulie. Astfel, la începutul lui august, toată oastea marelui 
vizir era pe pămînt românesc și lua drumul, de atîtea ori 
bătut, și de negustori și de ostași, care ducea de la Giurgiu 
la București. 

Lupta se dădu între Sinan și Mihai, care alergase în calea 
vizirului, nădăjduind poate în adevăr să-l împiedice de a 
pătrunde pînă la orașul deschis al Bucureștilor, la 73 august. 
Înainte de a se arăta din ce exemple se inspirase acel care 
cîștigă la Călugăreni, pe Neajlov, una din cele mai lăudate 
biruințe românești, deși nu aceea care, pentru opinia euro- 
peană, îl așeză pe Mihai în rîndul marilor căpitani ai timpului, 
să dăm, în lipsa unei scrisori a biruitorului însuși, raportul 
făcut a doua zi după învingere, din Copăceni pe Argeș, de 
Király. 

„Măriei tale am crezut de cuviință a-ți arăta cele ce ur- 
mează. Cu ajutorul lui Dumnezeu, ieri, marți, am dat luptă 
lui Sinan, care luptă a ținut de dimineața pînă seara; decît 
care nici n-am văzut, nici n-am auzit una mai crîncenă. Căci 
de cîteva ori am gonit pe duşmani pînă în tabära lor, unde, 
strîngîndu-și iar puterile, ne-au răspins și pe noi. Dar și noi, 
sprijiniți pe ajutorul dintre cetele noastre, ê i-am pus pe fugă 
de cîteva ori, așa că mulți i-au urmărit și pînă la corturile lor, 


58 Iorga, Geschichte des osmanischen Reiches, III, p. 309, şi urm. 

3% 180.000, la Walter. 

60 Walter, 

$1 Totuși, Walter o afirmă: la urmă turcii ar fi trecut și la Giurgiu şi 
mai în jos. Şi Heidenstein, p. 314, pomeneşte o împotrivire, 

62 Hurmuzaki, XII, p. 80. 

63 Mutuo freti auxilio. 

şi au ucis chiar pe cîțiva dintre turci. La urmă, cei trei pași 
fadecă beglerbegi 5%] — erau dintre pași: Khidr, Hasan și 
Mustafa, după izvoarele turcești — duseră oastea asupra 
noastră, pînă la tabăra noastră; aici, ajutîndu-ne laolaltă, 8 
i-am răspins de acolo și i-am urmărit cîtva loc, 6% încît de-abia 
au scăpat pașii. Un rob care fugise de la maiestrul cel mare 
al tunurilor (topcibașa) la noi ni-a spus ca lucru sigur că 
și pașii cei trei au fost stropiți de noroi și de lut și că în acest 
hal au scăpat în tabără. Iar Sinan, zicea el, ar fi spus că nu 
știe ce fel de oameni sîntem noi, de năvălim așa de cuteză- 
tor asupra lor, căci nu s-a mai auzit pînă acum de la nimeni 
ca niște cete așa de puține să fi îndrăznit vreodată a pleca 
împotriva puterilor împăratului turcilor și să fi pus pe fugă 
trei pași. Tot robul acela a spus că toți banii și toate lucrurile 
fuseseră puse de dînșii pe cai $? și că se gîndiseră la fugă, dar, 
desprețuind numărul nostru cel puțin, astfel și-au schimbat 
iarăși gîndul, așa încît, dacă măria ta ai fi avut acum mai 
multe trupe aici cu ajutorul lui Dumnezeu am fi putut căpăta 
biruința, căci Dumnezeu n-a mai dat poate cuiva în toată 
creștinătatea un mai mare început. 

Totuși, chiar și cu acest număr puţin al nostru, noi am 
dobîndit biruința 68: căci foarte mulți dintre turcii de căpe- 
tenie și dintre ieniceri și dintre alții au căzut în luptă; iar 
dintre ai noștri, puțini au lipsit, deși sînt foarte mulți răniți. 
Daniel Bak6 a căpătat o rană dintr-o ghiulea de tun, dar 
se va putea îndrepta. Cea mai mare pagubă am avut-o în 
cai: căci foarte mulți cai au fost uciși și răniți, și noi, iarăși, 
am pierdut cîte doi-trei, ba cutare chiar și toți caii lui. 

În noaptea. aceasta ne-am oprit chiar în acel loc în care 
s-a dat lupta. La miezul nopții, cu domnul însuși, strigînd 
numele lui Isus, și turcii, după obiceiul ce au, chemînd pe 
Allah al lor, ne-am retras de la ei, cale de vreo milă, la rîul 
Argeș, unde nu știm cît ne vom putea ținea. 


Si Tres ipsimet Bassae, 

5 Mutuo nos adiuvantes, 
6 Iter, 

8? Iumenta, 

88 Victoria penes nos fuit, 


211 


Căci am găsit prea frumoase steaguri și tunuri mai mici, 
și ei au găsit cîteva din tunurile noastre. Așa s-au făcut între 
noi aceste schimbări de lucruri. $? 

După ce scrisesem acest raport către măria ta, a fost 
adus la mine un turc prins astăzi: acesta spune că unul din- 
tre pașii de căpetenie a căzut în luptă și că Sinan el însuși 
a fost zvîrlit de pe pod și că din căderea aceea îi e rău. 

Au perit și turcii de căpetenie și mai însemnați. Am găsit 
steaguri prea frumoase; am smuls și steagul verde de căpe- 
tenie al lui Mohammed, pentru a cărui pierdere li e foarte 
mare jale, căci îl socot închinat dumnezeului lor. 

Acuma Dumnezeu ar da izbîndă bună măriei tale dacă 
n-ar zăbovi în trimeterea de întăriri, căci cu ajutorul lui Dum- 
nezeu i-am putea birui, cred (sane). Deci măria ta să între- 
buințeze cu acest prilej toată sîrguința și grija și de pretu- 
tindeni să adune ajutoare și să le trimeată aici. 

Cît privește pe Mihai vodă, aceasta pot s-o afirm cu sigu- 
ranță, că e om bun și bun ostaș și nu dă a se bănui nimic 
împotriva lui. A declarat că nu se preface, ci vrea să slujească, 
din toată inima creștinătății întregi, și încă și măriei tale 
îi e credincios în toate. E drept deci ca măria ta să-l îmbră- 
țişeze cu toată favoarea și buna voință. 

Din tabăra de la satul Copăceni, 24 august 1595.“ 79 


Cronica terii e foarte scurtă în ce privește această luptă, 
care nu arată deci să fi fost prețuită din punctul de vedere 
al onoarei, al gloriei, ci numai din acela al folosului imediat: 
rămînerea turcilor în lagărul lor, care nu fusese prădat, și 
retragerea, dintru întăi la Copăceni, apoi tot mai departe 
pe Argeș și pe Dîmbovița, pînă la Storneștii din Argeș. Ea 


6 Diversiones harum rerum. 

70 Scrisoarea, tradusă în latinește de Sigismund și trimeasă cu scrisoa- 
rea lui în Apus, în Hurmuzaki, XII, p. 57—58; traducere germană, ibid., 
p. 98—99, nr. CLVI. Scrisoarea originală vorbea şi de începerea luptei la 
opt ceasuri, de patru tunuri turcești luate, de moartea lui Khidr paşa; cf. 
ştirile din tabăra ardeleană de la Sas-Sebeș, ibid., p. 101, nr. CLIX. Despre 
întăile ciocniri dintre străji, v. scrisoarea ungurească din Moldova, p. 97. 
A se compara și cu știrile date de Mihai însuși în scrisoarea sa către marele 
duce de Toscana, pe care am analizat-o în Istoria lui Mihai Vilea“ul de 
el însusi (din Analele Academiei Române). Cf. Archivio storico italiano, 
LXXXIII, p. 252 şi urm. 

arată că Mihai așteptase întăi, cu multă nerăbdare, pe Sigis- 
mund, care făgăduise a veni cu toate puterile sale, dar care 
atunci se însura cu o rudă împărătească și era beat, dacă 
nu de dragoste, sentiment ce nu-i era îngăduit de natură, 
măcar de trufie; că, la urmă, a trebuit să întîmpine pe năvă- 
litori, cu cîtă oaste putu să aibă lingă el — nu să adune, căci 
acum era obiceiul oștilor permanente 71 — că „războiul a fost 
foarte mare..., în apa Neajlovului, în vadul Călugărenilor“, 
țiind „de dimineața pîn’ — în seară“, cu strașnic măcel: 
„mult sînge se vărsă, cît și apa era amestecată cu sînge“. 
Sinan „vede că nu-i sporește“ și „se întoarce cu rușine“. 
Apoi, ci „toţi pașii și toate căpeteniile oștilor“, el dă „năvală 
mare“, „ca să izbîndească într-un chip“. Atunci se iau cele 
cîteva tunuri de la creștini. „Mihai vodă, văzînd atîta hîr- 
borie mare“, adauge povestitorul contemporan, care nu pri- 
vea pe domnul supt steagurile căruia se purta lupta numai 
ca pe un vasal ardelean, supus bănuielilor de trădare, „el 
încă își strînse toți boiarii și toți căpitanii, și ieșiră întru 
întîmpinarea lor de față, și acii și Mihai vodă cu mîna lui 
tăie pe Caraiman pașa“ — pașa de Caramania — „și înfrîn- 
seră pe turci înapoi. Iar boiarii și căpitanii pre capete năvă- 
liră asupra turcilor, de-i tăia” și-i îneca” în tină. Deci, cu cîtă 
fală venia Sinan pașa la acel război, mai cu multă rușine 
se întoarse, Şi luă Mihai vodă toate tunurile înapoi, și multe 
steaguri turceşti.“ Urmează pomenirea retragerii, pentru infe- 
rioritate de număr. 


La Teodosie-Walter e vorba, cum s-a spus, de îndelun- 
gata apărare, timp de aproape o lună, a vadului, de cele 
trei poduri trecute de Sinan, de oprirea lui în tabără — cea 
dintîi tabără pe pămînt românesc — la două mile de oastea 
românească, Atacul de la Călugăreni ar fi început de la români, 
cu puţine trupe, ajungîndu-se cu noroc pănă la corturi. După 
mai multe ceasuri creștinii sînt răspinși un sfert de milă, 
pierzîndu-se tunurile, unsprezece la număr. A-i încunjura — 
felul obișnuit de luptă al turcilor — se dovedește însă cu 
neputinţă, deoarece Mihai își alesese un loc strîmt, îngustat 
de bălți și pădure. Acum se face asaltul lui Mihai, de securea 


n „EI își strînse oaste cită avu“; p. 282. 


213 


căruia pier doi turci fără nume. El se retrage apoi, și Király 
sloboade două tunuri. Lenicerii răspund cu archebuzele lor, 
de care se slujeau de la o bucată de vreme. Îndată 200 de 
unguri și 200 de cazaci, supt Coscea — mai curînd Costea: 
„Koscza“ — înaintează pedeștri, și-i răsping, luînd cele 
unsprezece tunuri înapoi — ceea ce Kirâly nu spune. În 
acest moment, seara, cade Sinan de pe pod „și-și rupe doi 
dinți“. Hasan se ascunde în mărăcini pănă a doua zi; toto- 
dată pier pașii Khidr, Mustafa și un al treilea, 72 cu 3.000 de 
oameni. De n-ar fi venit noaptea, se adauge cu exagerare, 
puteau fi frînți turcii. Creștinii se trag apoi la vechiul loc 
de tabără, departe un șfert de milă, și salută, la rugăciune, 
cu bubuiturile tunurilor. Fugarul turc dă știrile: „de ar fi 
știut Sinan câți sînteți, v-ar fi călcat în picioarele cailor“. „La 
miezul nopții“ — și după acest izvor — în strigătul de „Isus“, 
se face în sfîrșit retragerea, și se spune aici că drumul urmat 
a fost pe lîngă București — puindu-se, trei zile, 14— 16 august, 
tabără la Văcărești; ungurii pradă orașul vecin, „fără știrea 
domnului“, pentru ca bogăţiile să nu cadă măcar în mîinile 
turcilor. La 16, se urmează spre munte, făcîndu-se un popas 
noaptea; la 17, Mihai e la Tîrgovişte, stînd iarăși cîteva zile 
în acest nou adăpost. „La rădăcinile munților“ așteaptă el 
opt zile împrejurările. O nouă retragere de două mile îl duce 
de aici — de la Stoinești — mai sus, la Cetatea lui Negru 
vodă, care era în ruine. În cale pleacă moldovenii, cărora li 
venise vestea despre înlocuirea lui Răzvan, care și el înlocuise, 
prin trădarea gardei ungurești, în mai, pe Aron“, cu Iere- 
mia Movilă ; și cei cîțiva săteni se duc să-și apere căminurile. 


Să nu uităm știrile date de Petru Armeanul — în scris 
credem — lui Szamoskăzy, cronicarul ardelean al timpului."4 
După el cad patru pași și șapte sangeaci; se iau de Mihai 
cincisprezece tunuri. Steagul cel verde e trimes împăratului 
la Praga. Lupta ţine de la 11 de dimineață pănă seara; 


72 Anatolensis ..., Zainensis ..., Hendar. 

73 Cf. Heidenstein, p. 314; „Aaro, cuius omne robur cohors praetoria, 
mille nongenti circiter pedites ungari erant“. Cf, ibid., p. 215. V. și scrisoa- 
rea lui Mihai din „lagărul de la Dimboviţa“, 10 septembre, la Isopescu, 
în Diplomatarium italicum, I, p. 429—430. Cf. p. 430—432. 

74 Torténeti Maradvânyai, IV, p. 54—55, 96—98. 

iau parte 16.000 de creștini. Király s-ar fi ținut departe: 
boierii protivnici lui Mihai, cari se înțeleg cu dînsul, sînt 
Dan vistierul și Mirislău logofătul. Király ar fi rămas după 
o pădure, cu boierii. Pe aceștia Mihai ar fi voit să-i taie. 
Nici Mihai Horvâth, cu 2.000 de secui, aflător și el acolo, 
n-ar fi venit la luptă. 20.000 de ieniceri ar fi restabilit lupta 
cînd Mihai, trecînd mlaștina, atacase corturile lui Sinan. 


Deci lupta de la Călugăreni se dă de Mihai — și tocmai 
aceasta arată că de la dînsul vine concepția — în condiții 
care reproduc pe cele de la Podul Înalt: pădure, mlaștină, 
pod; atac de pedeștri? sprijinit de tunuri; asalt personal 
al domnului. Numaicît acest asalt vine prea tîrziu și e prea 
slab susținut față de forțe prea mari. Lipsește ceea ce a 
făcut din lupta lui Ștefan cel Mare mai mult decît o îndrăz- 
neală minunată și o silință eroică, adecă o mare biruință 
și scăparea țerii de dușmani. În alegerea locului va fi înrîu- 
rit amintirea ciocnirilor lui Radu de la Afumaţi cu turcii, 
în părțile Vlaștei, spre apărarea Bucureștilor. Retragerea de 
acum corespunde cu totul retragerii lui Radu pănă la Ar- 
geşel. Întoarcerea cu Sigismund în octombre e reeditarea 
campaniilor voievozilor ardeleni și ale celuilalt Sigismund, 
regele și împăratul, iar, în vremi mai nouă, repețirea expe- 
diției lui Zápolya, dar pe drumul Giurgiului, nu al Turnu- 
lui — acum de curînd luat — și al Nicopolei. 


Despre partea turcilor avem povestirea din Naima, cu 
recunoașterea. înfrîngerii și precizarea căpeteniilor ucise ale 
oștirii osmane. Raportul, mult mai însemnat, făcut îndată 
după lupta sultanului și auzit de la medicul Mocato, se 
află în depeșa de la 15 septembre a bailului venețian din 
Constantinopol. Mihai ar fi dărîmat Bucureștii întregi, „afară 
de două biserici“ — ar fi „Mihai vodă“ și „Alexandru vodă“, 
prefăcută apoi în „Radu vodă“ — și „de Curte“.% Stă în 
tabără cu șanțuri.” Sinan trece, „destul de ușor“,78 Dunărea 


75 Heidenstein numește (p. 315) pe luptători: „o mînă de ţerani“ (ma- 
nus rusticorum). 

76 „Fuor che due chiese et il palazzo“; Hurmuzaki, 1112, p. 487, 

77 Ben trincerato, 

78 Con non molta difficoltà. 

scăzută, — deci fără luptă la vaduri. Mihai vodă dă 10.000— 
20.000 (!) de oameni „unui căpitan al său zis Albert“,7? 
ca strajă. Acesta pune în „loc ascuns“ pe ai săi și provoacă, 
avînd lîngă el, pentru a înșela, numai 200 de oameni. Ast- 
fel sînt atrași turcii „într-o noroioasă și veșnică baltă '.80 
Atacaţi mai mult la spate (!) și pe lături, osmanliii sînt arun- 
cați în mlaștină ori uciși „cu foc și fier“. Lupta ţine „de 
la amiazi și pănă sara“.8l Sinan caută a strînge oastea, dar 
îi pier patru pagi, peici, lîngă el, și calul lui chiar: el cade 
pe capul calului, și, astfel, pierde dinții fiind rănit de suliță 
la față și căzînd în balta de unde-l scoate un spahiu care-l 
recunoscuse cînd se zbătea. Ienicerii din Damasc, cu diz- 
darul lor în frunte, sînt cu totul nimiciți de atacul ungu- 
rilor și cazacilor. Trei pași, „beglerbei“, cum se obișnuia 
a li se zice acuma, sînt uciși; noul „vizir al Porții“ numit 
de Sinan e rănit de moarte în piept. „De cinci ori atîția 
sangeaci au perit.“ Sosirea lui Hasan, beglerbegul de Rum, 
care fusese trimis în Ungaria, scapă pe turci, ca și căderea 
nopții și oboseala biruitorilor. După căderea serii, tabăra 
osmană aprinde focuri și strigă „Allah“ de frica unui atac de 
noapte, după datina terii. Se credea că Mihai nu fusese în 
luptă şi că în dos e altă oştire creștină. Găsindu-se Bucureștii 
arși, turcii nu bănuiesc fapta ungurilor — pe care o știe și 
călugărul Nichifor — ci voia Domnului însuși.83 

Cum se vede, în acest raport nu lipsesc note nouă și 
explicarea luminoasă a stării de spirit în care se găseau 
învinșii de la 13/23 august. 


Ce s-a făcut după sosirea lui Sinan în București ni spu- 
ne un raport al vicariului patriarhal de Constantinopol, 


78 „Il capitano che dicono chiamarsi l'Abbate“. Cf. și Sîrbu, op. cit., 
I, p. 302. 

80 Una fangosa et perpetua palude. 

81t P, 488, 

82 V, mai departe și nota 2, 

83 Tbid. Ca o mărturisire turcească poate fi privită aceea a vicariului 
grec Nichifor: el știe că lupta s-a dat la „loc strîmt şi băltos“, că mulți turci 
au perit de archebuzele ardelenilor și cazacilor, dar că Mihai s-a retras înain- 
tea numărului; Hurmuzaki, Supl., II!, p. 361. V. şi Revista istorică, XI, 
p. 164, unde se analizează întâiul din studiile, pomenite mai jos, ale d-lui 
Andrei Veress. 

Nichifor Dascălul, care tocmai atunci se găsea pe la noi. 
Sinan numește zece bei — ca la 1522 — iar ca pașă al Ţerii 
Românești pe un fost beglerbeg de Anadol, Satîrgi Moha- 
mmed pașa. Silistra se dă lui Mehmed, fost Mihnea vodă, 
care plecase în decembre 1594 cu fiul său Radu, numit 
domn muntean, și cu Serdarul Hasan de Aidin, încredințîn- 
du-i-se avangarda, și credea că „poate să facă ţara să se 
închine și să nu mai fie război și stricăciune“ 84 și el luase 
parte la campanie și se lăuda, în iunie, din Vidin, că „face 
oarecare treabă bună“. Se învoise cu Dan vistierul și alți 
boieri, dacă nu cu Kirâly, pentru a prinde pe Mihai. Acest 
beg al Nicopolei, apoi al Vidinului, acum pașă de Silistra, 
era să îndeplinească. deci față de țerile noastre ceea ce alt 
Mohammed pașa, tot de seminție băsărăbească, izbutise a 
face pe vremea lui Neagoe și a urmașilor săi.85 


La Bucureşti, unde era să steie pașa cel nou, se fac în- 
tărituri în pripă. „S-au așezat în două rînduri pari înalți 
şi între ei s-a umplut cu pămînt; s-au clădit nouă băști,86 
tot din pari și din pămînt; în fiecare bașcă s-au pus cinci- 
sprezece tunuri; de la o bașcă la alta poate fi o săgetătură 
de arc; în jurul tîrgului este un șanț, a cărui adincime poate 
să fie de trei stînjeni, și tot atîta lățimea. Mănăstirea ce 
este, de zid, lîngă oraș, a fost luată și ea în stăpînire și în- 
tărită, în opt zile, de Sinan pașa“, —e vorba de „Radu 
vodă“. „Cimitirul, care e împrejmuit cu zid, a fost întărit 
cu pămînt și pari. Băști, sînt cinci ori șapte, nu-și aduce 
aminte. În cetate pot să intre la 10.000 de oameni“. Bise- 
rica e moscheie. Se adauge că ienicerii, spahiii, gebegiii-ar- 
murieri și-au avut fiecare partea lor, la care au lucrat cu 
salahori; 70.000 de oameni robiră împreună cu 3.000 de 


meșteri.87 


% Iorga, în An. Acad. Rom., XVIII, p. 104. Marini începuse negocieri 
cu dînsul, în numele lui Sigismund Báthory, pentru ca, în orice caz, acesta 
să aibă un prieten în Țara Românească; ibid., XI, p. 36. 

8% V, Iorga, Studii și doc., III, p. LII—LIV. Cf. povestirea în versuri 
a grecului Stavrinos, în Papiu, op. cit., I, p. 294—295. 

86 Baszti. 

87 Hurmuzaki, Supl., II1, 360 şi urm. 

Lăsîndu-se o sută de tunuri lui Satîrgi Mohammed, Si- 
nan, care făcuse a se înnoi Brăila, prin Şaban pașa din 
Egipt,88 cu corăbii, merge să ocupe acum Tîrgoviștea, unde 
pune un beg, fost de Trapezunt, și un cadiu, împreună cu 
ieniceri și cu spahii pentru moșiile boierilor vecini. Walter 
arată că și aici s-a urmat același sistem de întărire, care 
nu are a face cu ruinele de astăzi, precum cu cele de la Radu 
vodă nu trebuie să se confunde rămășițele, pomenite în 
documente, ale „pălăncii“ lui Sinan. În jurul Curţii lui Cer- 
cel, pe care călătorul francez Bongars o descrie ca „mică, 
dar frumoasă și cu aparență “,8? avînd biserică lîngă dînsa, 
Biserica Domnească de astăzi,%0 se face „un zid foarte gros 
între pari înalți înfipți în pămînt, umplut cu pămînt între 
care se află grinzi“; se curăță cele trei fîntîni ale lui Cercel; 
se fac două porți căptușite de fier, una, mai mare, în față, 
a doua la cellalt capăt.*! Italienii văzură două biserici, două 
clopotnițe și case în mijlocul acelui zid.%2 


Din campania lui Sigismund la Tîrgovişte și Giurgiu, în 
octombre, nu ne interesează tot. În adevăr, dacă și ai noștri 
ştiau, în Ţara Românească și în Moldova, pe acest timp 
să lucreze cu sapa împotriva cetăților dușmane, și chiar să 
puie mine,” li erau cu totul străine — și pentru aceea, afară 
de Brăila și Ismail, cele mai slabe cetăți, ei n-au putut 
cuceri nici una din întăriturile de piatră ale turcilor — noile 
descoperiri în materie de asediu al cetăților, pe care le făcu- 
seră, pe baza izvoarelor militare antice, inginerii epocei mo- 
derne. Pe cînd în apus războaiele ajunseseră a fi mai mult 
concentrate în jurul zidurilor, care se atacau cu meșteșug 
și tot cu meșteșug deosebit se apărau, cu anii de zile — 
asediul Ostendei, căruia-i corespunde apoi, în răsărit, dar 
într-o colonie a apusenilor, lungul asediu al Candiei, care 
ține atîta vreme — românii aveau ca ultimă inovație răpe- 
giunea fulgerătoare a raidurilor căzăcești. Lăsînd deci la o 


88 Cf. şi Heidenstein, op. cit., p. 319. 

8 Un palais petit, mais beau et magnifique, 
90 Hurmuzaki, XI, p. 192. 

8 P. 32. 

% Hurmuzaki, XII, p. 82, 84. 

85 Cf. ibid., IV?, p. 193, 196. 

parte iscusința toscanilor, evoluţiile disciplinate ale călărimii 
sileziene cu Ioan Wiher,* fastul Curţii lui Sigismund, cu 
primblarea triumfală a trabanților, a magnaților și a secui- 
lor, cari abia dacă avură prilej să-și descarce puștile, să 
notăm cronologia expediției și partea pe care o avură ai 
noștri. Nu numai însemnările din Walter, ci, mai ales, rapor- 
turile zilnice ale nunciului papal în Ardeal și povestirea 
ofițerilor toscani* ne ajută a cunoaște cît se poate de bine 
aceste împrejurări. 

După raportul italianului Pigafetta, Mihai avea 1.500 de 
lante ungurești și altele ale românilor săi, așa că păreau 
2.000 și vreo mie de archebuzieri călări, români și alții cu 
jumătate de suliți și arme cu vîrfuri de fier.% 


Sigismund aduce 7.000 de călări, între cari sașii, cu jude- 
le Sibiului; au zale, coifuri și peste față, suliți lungi, săbii, 
buzdugane; apoi 5.000 de oameni pe jos, cu archebuze, to- 
porașe, săbii la stînga: 2.000 de trabanți pușcași; 6.000 de 
secui, cu seceri, toporașe, săbii, cîțiva dintre ei pușcași; 
1.500 de Reiter, reîtres, imperiali, cari au și pistoale. Mihai 
uneşte 5.000 de unguri de ai săi și numai 4.000 de călăreți 
boieri și cazaci; Răzvan aduce 3.000 de unguri și 4.000 de 
boieri,” se pare și douăzeci și două de tunuri. 


» Walter, p. 32, 

9 Amîndouă în Hurmuzaki, XII. Cf. Iorga, Gesch. des osmanischen 
Reiches, III, îndreptind datele de aici. În lucrarea d-lui Andrei Veress 
Campania creștinilor în contra lui Sinan-pașa din 1595 (Analele Academiei 
Române, 1925) (menţionează şi o scrisoare a lui Mihai Horvâth din Tirgul 
de Floci, 12 ianuar 1595; raport despre lupta de la Şerpătești), și în Nunții 
apostolici în Ardeal (1592—1600) a aceluiași (Analele Academiei Române, 
1928), se dau, după un raport de Ragusan, cifre și pentru oastea lui Sinan 
(130. 000 de oameni, dintre cari 5. 000 de ieniceri, 3. 000 de agemoglani, 
12. 000 de călăreți asiatici, aleși, cu arce şi scuturi de fier, 50.000 (sic) de 
spahii şi spahioglani, 60.000 (sic) de tatari din Dobrogea, rămiîind la urmă 
doar 60.000, dintre cari 35.000 de călăreți aleși), şi acelea pentru oastea lui 
Sigismund, foarte exagerată (50.000 de călăreți, 25.000 de archebuzieri, 
400 de italieni). 

96 Veress, primul studiu, p. 38, Ștefan Răzvan comandă 1. 500 de lanțe; 
ibid. 

51 Relația toscană, p. 80. Compară cifrele exagerate ale lui Pellérdi, 
în primul studiu al d-lui Veress, p. 21. La 12 Sigismund era la Rucăr, ibid., 
p. 21 şi nota 4. 

Se fac trei străji, după datina noastră: întăi Mihai, cu 
pedeștrii străini în frunte, iarăși după tradiția lui Ștefan cel 
Mare; straja din mijloc, la battaglia a italienilor, o are dom- 
nul Moldovei; tocmai la urmă e Sigismund, cu tunurile și 
carăle. Italienii se miră de lipsa rînduielii obișnuite în apus, 
în marș și mai ales în lagăr, unde fiecare tăbărește cum 
vrea, ceea ce nu se făcea nici la turci, unde și acum ordinea 
era încă foarte strictă. Se mai dau știri, caracteristice mai 
ales pentru obiceiurile noastre militare: sentinele se pun 
numai în față, „spre dușman“; cuvîntul de ordine, î/ nome, 
hasna, cum se zicea la noi, se duce de jur împrejurul taberei 
de „un trîmbițaș călare“, crainicul. N-au tobe ori trîmbițe; 
la luptă se rînduiesc de sine, „lucru vrednic de văzut“. 


După o odihnă de trei zile, la 15 octombre, se merge 
asupra Tiîrgoviștii.?% Italianul arată cum se făcea marșul în 
avangardă la Mihai: căpitanii în frunte, apoi călărimea, în- 
tre două aripi de pedeștri cu steagurile lor. Cînd e drumul 
îngust, călării rămîn în urmă: întăi vine steagul, Mihai fiind 
silit acum a pune și al Ardealului, Zar la stinga; un rînd de 
„căpitani și alți ofițeri“, apoi stegarii cu „steagurile tuturor 
cetelor“, ?% după aceasta călărimea toată. „Merg foarte 
strîns, cu o rînduială și tăcere minunată “,10% — ca la turcii 
tăcuți în război. Călării germani vin pe urmă, în două es- 
cadroane, „puțin depărtate unul de altul, dar tot într-un 
front, cu steagurile la mijloc“.101 

Moldovenii observă aceleași norme de marș și de des- 
fășurare. Se adauge însă că pedeștrii aveau între ei treizeci 
și cinci de tunuri, trei din ele pentru cetăți. Dar la dînșii, 
în loc larg, pedestrimea nu se formează în două aripi, ci 
se așează întreagă, într-un Singur corp, la dreapta călărilor. 
Lîngă aceștia vin și cei o sută de italieni. 


95 Un raport asupra luptei, de Josika, în Veress, primul studiu, p. 24, 
nota 4. 

s Compagnie. 

100 Marciano strettissime, et con ordine et con silenzio maraviglioso. 

101 P, 81. Cf. Decius Barovius, în Monumenta Hungariae Historica, 
XVII, şi Iacobinus, în Schwandtner, Scriptores, ed. din Viena, II, p. 39 
și urm.: ştiri confuze, exagerate şi fără valoarea istorică imediată. 

La ardeleni în frunte sînt căpitanii și steagurile; al lui 
Sigismund la mijloc, al împăratului la dreapta, ale noastre 
la stînga ; și el are infanteriști la aripi. Comandă întîi un- 
chiul principelui, încercatul Ștefan Bocskai; călărimea are 
două corpuri, al doilea fiind cuprins între trabanţi: aici 
sînt și sașii; prințul e în frunte.102 

După douăzeci de mile se face tabără în lunca Ialomiţei. 
La 16 se urmează calea pănă la Tîrgovişte, de unde prind 
a bate tunurile ; dar se află de plecarea lui Sinan. Se și ocupă, 
înaintînd desfășurați ca pentru luptă, tabăra de curînd pără- 
sită, lungă de cinci mile italiene și largă de trei. Se așează 
oastea pentru noapte: ardelenii, cu faţa spre cetate, ai 
noștri, cu fața spre șes, adecă spre primejdie, cu tunurile 
înainte, — desigur încunjurate de pedeștri: ca la Călugăreni. 

Se prind mulți turci, ieșiți pentru hrană, cari cred că 
tabăra de supt Tîrgovişte e încă a lor. Noapte neliniștită, 
cu strigăte de alarmă și bubuituri de tunuri din cetate. 
La 17, Sigismund ar fi atacat ultima ceată a turcilor cari 
urmau retragerea. Mihai stăruie însă a se lua întîi cetatea, 
pentru a nu se putea opri aprovizionarea din Ardeal, căci 
Țara Românească era acum cu desăvîrșire prădată, deși 
fără ajutorul tatarilor. 


Oastea se așează „într-un șes ce se întindea de la gura 
văii „Spre Tîrgovişte, lung de opt pînă la zece mile, lat de 
trei“ ; are fața spre oraș, la stînga rîul, cu „un puternic 
zăgaz“ de copaci, pentru mori; la dreapta, munţii. De pre- 
tutindeni era deci apărare. în strămutare se așează oastea 
între cară și tunuri, — acestea spre șes. Turcii din cetate 
ar fi încercat o ieșire, crezînd că e Sinan. 

Supt Tîrgovişte, Mihai are tot straja întîi, și Răzvan, 
a doua.103 Pedeștrii munteni sapă un șanț de apărare. Ita- 
lianul pretinde că Sigismund ar fi intervenit pentru o mai 
bună ordine în vederea nopții. 


La 18, după altă noapte tulburată, se începe bombar- 
darea, risipită și ţintind mai mult clopotnițele. Un „ofițer 


102 P, 82. 
103 Căpitanul lui, Mihai Tolnay, orinduiește oastea; Veress, primul 


memoriu, p. 77. 

de infanterie“ pune foc însă împrejmuirii, care se aprinde 
răpede; 1.000 de turci, 100 de ieniceri fug pe poarta despre 
Ialomița, și sînt uciși. Acum întră oricine în oraș, ucigînd. 
Se iau cei doi pași — unul rănit — și treizeci de tunuri, cu 
steaguri și provizii,104 


Se așteaptă în zădar moldovenii de la hotar; în țara 
lor intrase, cu cîțiva poloni și cazaci, — amănuntele în Hei- 
denstein,1%5 — Zamoyski,!% puind în locul lui Răzvan pe 
Ieremia vodă Movilă.107 

Răzvan avea cu dînsul numai straja ungurească ;108 mulți 
boieri nu-l voiau; ţeranilor li era destul cu războaiele.19 
În zădar se luară aspre măsuri pentru strîngerea unei oș- 
tiri, întrebuințîndu-se, spune Heidenstein, și tăiarea mînilor 
și picioarelor. Nădăbaico păzea cu cîteva sute de oameni 
la Bender, alții stăteau la Galaţi; în Hotin se aflau abia 
200 de pedeștri. 

La 17/27 august, Zamoyski trece Nistrul, fără cazaci, 
numai cu trupe regale. După trei zile sosește și castelanul 
de Liov, Stanislas Zolkiewski. Cînd Răzvan plecă, la 29, 
luînd întîi drumul spre Trotuș,110 polonii erau în Moldova: 
la 31 ei luau Hotinul, unde era primit un sol al lui Sigis- 
mund Báthory. Peste cîteva zile, Ieremia era așezat în Iași, 
lăsîndu-se la o parte alt fruntaș între pribegi, Luca Stroici, 
și cancelariul intra în oraș, schimbat de haine.1i! Vede aici, 


104 V, şi scrisoarea lui Carrillo, duhovnicul lui Sigismund; și în Iorga, 
Acte și fragm., I, p. 145—146. Heidenstein (Rerum polonicarum libri XII, 
p. 322) arată că s-a ars cetatea, de Kirâly, cu tunurile, după obiceiul din 
războiul polono-moscovit. Un pașă e cel de Trapezunt (Veress, primul 
memoriu, p. 52). Era şi sangeacul de Avlona; cei de Silistra și de Nicopol 
periseră. 

105 P, 315 şi urm. 

1% Cf. Viaţa lui , Hurmuzaki, XI, p. 294 şi urm. 

107 Scrisorile lui Zamoyski, ca și Heidenstein, vorbesc și de o răscoală 
în țară, de înfăţişarea rebelilor supt Hotin; ibid., Supl. II?, p. 371 şi urm. 

108 Acuma Heidenstein o socoate la 900 de pedeștri. 

1% Cronicarul polon vorbește de singure 15. 000 de familii rămase 
pe urma războaielor. 

110 Hurmuzaki, XII, p. 103. 

11 „Sedes principum Valachiae cum Soczaviae antea fuisset, ab Alexan- 
dro primum, quod a Despota turcicis auxiliis Soczava pulsus fuisset, pos- 
tea restituto, tanquam infaustum locum eum detestante, Iassium trans- 

după focul căzăcesc, Curtea, trei biserici românești, una ca- 
tolică și una armenească și marea clădire a băii turcești.112 
Peste cîteva zile, Teremia vodă e primit de vlădici, așezat 
la Sfîntul Nicolae Domnesc în biserică și întîmpinat de țe- 
rani cu struguri și snopi, după datină.11% 

Acuma se știe că, după zvonul trecerii unui corp tur- 
cesc pe la Galaţi, Moldova fusese făcută și ea pașalic și 
dată lui Ahmed-bei de Tighinea, beglerbegul Nistrului, un 
nepot al hanului, și că acesta venea, cu toată puterea lui, 
să-și puie ruda în Scaunul Tașilor.114 

Deci oastea de la Tîrgovişte, așa cum fusese și pănă" 
acum, pleacă la 19 spre București. Orașul e lăsat la dreapta, 
neștiindu-se dacă Sinan vrea să-l apere, și se aleargă la 
Giurgiu pentru a libera pe robi și a afla hrană. În acea zi 
tabăra e „într-un loc băltos“. La 20 se află că turcii au pă- 
răsit Bucureștii, cu multe arme și multe provizii în el. La 
21, popas „într-o vale mare și largă, încunjurată de mlaș- 
tini, la o milă pînă la patru de la București“; caii se odih- 
nesc. La 23, abia se urmează marșul, „între păduri și dea- 
luri și locuri strimte“ ; seara, tabăra, „într-o vale, încunju- 
rată de munţi (sic) din toate părțile“. La 25, „în loc tare, 
ca și precedentul“. Se află că de două zile turcii trec din- 
colo, în mare vălmășag. La 27 mai rămăseseră robii, cu 
2.000 de paznici. În aceeași zi se ajunse la Giurgiu, feudă 
a lui Sinan, care scotea de acolo 60.000 de taleri.115 

La sosirea supt cetate, Mihai se afla iarăși în fruntea 
străjii celei dintii, cu călărimea între aripile pedeștrilor.116 
Răzvan are „la dreapta infanteria, în două escadroane“, 
după datina moldovenească deosebită, însemnată și mai sus, 
„iar la stînga escadronul cel mare! al cavaleriei, ținută 


lata fuerat oppidumgque aedificiis aliquot, cum publicis, tum privatis, exor- 
natum“; Rerum polonicarum libri XII, p. 318. 

m „Regia quae ex muro erat, relicta fuit: tum templa tria circiter 
graeci ritus, Armenorum unum, ex lapide omnia, catholicum ex materie 
unum, super omnia balneum, asiatici operis, ex lapide, pro captu loci 
satis elegans“; tbid. 

113 Ibid. 

114 Cf. Iorga, Chilia și Cetatea Albă, p. 211 şi urm. 

us Veress, primul memoriu, p. 62. , : 

u6 Se adauge: „et per fianco, con grande distantia frà loro“; p. 86. 


117 Grosso. 

în mijloc de cele două escadroanelis ale italienilor, ce ve- 
neau cu el“.11? E vorba, ca și în alt loc, de călărimea ita- 
liană, care, ea, forma acel sguadrone grosso. Trupe alese 
din toată oastea se trimet atunci la harță ; ceilalți vreau să 
ia și dînșii parte la luptă și sînt răspinși cu buzduganele. 
Turcii fug înspăimîntați și se îneacă în Dunăre; alții sînt 
tăiați de ai lui Mihai, care pune și patru tunuri să tragă 
asupra fugarilor, cari nu mai alcătuiau o oștire. Perind 3.500 
de turci, scapă 8.000 de robi români, deși alții sînt măce- 
lăriți în grămadă, căci li se tăiaseră pletele ca să nu fie recu- 
noscuți de ai lor. Se face și pradă mare. 

Atacul cetăţii se lasă pe a doua zi, urmîndu-se toată 
noaptea cu jaful. Dar, încă la 27, 4.000 de pedeștri cu opt 
tunuri fuseseră așezați supt ziduri. Peste cîmpul sămănat 
cu trupuri de oameni şi vite, la ridicarea negurii, creștinii 
se înșiră ca oaste de asediu. Faclele ce se aruncă nu aprind 
nimic, zidul fiind de piatră. Italienii se bucură, văzînd că 
trebuie „buna deprindere a miliției noastre de a bate cu 
rînduială și a întrebuința ori sape, ori ghiulele, ori mine, 
ori asalturi după cuviință“. Silvio de'Piccolomini e rugat 
de nunciu să ia comanda operațiilor. 

El descopere, între ruine, o cetate bună și tare, „cu cinci 120 
turnulețe“; „fortăreața e plină, și turnurile masive“, legate 
cu un zid în cortina, la înălțimea turnurilor; turcii adăuseseră 
două curți, încunjurate cu zid mai mic; poarta cea mare se 
deschidea în curtea care nu privea spre Dunăre. Între malul 
nostru și insulă se despica un șanț, plin cu apa Dunării 
și destul de lat pentru ca un pod de cinci luntri să trebu- 
iască pentru a trece asupră-i; de la cellalt capăt al castelului 
pănă la Rusciuc era apoi podul cel mare, de 200 de 
luntri. 121 


Se așează tunurile, și pe podul cel mic încep asalturile 
italienilor și ale lui Răzvan. 122 Noaptea cade fără a se fi 


18 Squadre. 

n? Iarăşi: „al pari per fronte et per li fianchi“, p. 87. 

120 Patru în raportul din Veress, primul memoriu, p. 79. Cf. şi studiul 
d-lui N.A. Constantinescu despre cetatea Giurgiului (din Analele Academiei 
Române). 

121 P, 87—88. 

122 Jacobinus, p. 44—45. 

hotärît ceva; în cursul ei Sinan taie podul cel mare. La urmă, 
în ziua de 29, deși se trăgea de turci cu colebrine, couleuvrines, 
dintr-un ostrov, cele douăsprezece tunuri ale lui Sigismund rup 
zidul între cele două turnuri mai slabe. Cei ce pătrund, 
italieni și unguri, unul cîte unul, 123 dau de o împrejmuire 
de pari și sînt atacați de puţini turci, cu pietre, săgeți și 
sulițe. Alții fug pe poarta despre pod, unde iarăși se strîng 
italienii pentru a-i împiedeca. Parte din turcii ce scăpaseră 
cearcă să se întoarcă în cetate, nemaiavînd loc în luntri. 


Deși garnizoana oferă a se preda, e măcelărită. Se află 
abia un tun și două archebuze în cetate. Toată lupta are o 
însemnătate cu totul secundară. 124 Alte douăzeci de tunuri 
rămăseseră pe malul stîng, la retragerea ariergardei lui 
Hasan Socoli: ele fură înecate de creștini. 127 Cetatea Giur- 
giului se arde, „din întîmplare“, iar planul de a se face alta, 
într-o insulă vecină — desigur Smîrda — e părăsit. 127 Din 
scrisorile nunciului aflăm că în cetate fuseseră lăsați numai 600 
de oameni, iar 5.000 pentru paza podului. 129 Creștinii ar 
fi pierdut patruzeci de unguri și nici un italian. 125 Îndată se 
poruncește retragerea, după cererea nobililor ardeleni. 129 
La 3 novembre biruitorii erau la București, după o zi de cale. 


Se credea că 3.000 — 4.000 de unguri vor rămînea lîngă 
Mihai. 


Walter arată și el prezența lui Mihai în avangardă. În 
Tîrgovişte s-ar fi lăsat Ali pașa 1%0 și cadiul de Avlona, avînd 
3.500 de oameni, patruzeci de tunuri, zaherea pe trei ani. 


123 V, judecata lui Pigafetta: „Cei dintii cari au cucerit cetatea au fost 
italienii ... Se crede că ungurii n-ar fi luat-o niciodată sau foarte tîrziu, din 
lipsă. de experienţă în asemenea întreprinderi, nu doar din lipsa de îndrăz- 
neală şi de ferocitate“; Veress, primul memoriu, p. 60—61; cf, p. 78. 
Dar ungurii violează capitulaţia și măcelăresc pe prinși; îbid., Un 
călugăr din Melfi crede că la Mihai era bună doar garda, de unguri și 
balcanici; ibid., p. 80. 

224 Cf. ibid., p. 91 și urm. 

125 Ibid. 

126 Ibid. 

12? Ibid., p. 124. 

128 Ibid., p. 125. 

129 Ibid., p. 126. 

130 V, şi aici, p. 351, nota 2. Cf. însă Iorga, Gesch. des osm. Reiches, 
IIT, p. 316, nota 1. 

În lupta de la 18, Mihai, care apare aici, în cronica logofătu- 
lui, ca elementul hotărîtor ce a fost cu adevărat, dă lui 
Răzvan sarcina de a păzi drumul spre București, cu secuii 
şi tunurile ; el însuși cu ardelenii e de partea „muntelui și a 
Ialomiţei“. Face două movile, de pe care bate cu patruzeci 
de tunuri o biserică „la o săgetătură de cetate“ 131, apoi, 
luînd-o, trece împotriva alteia, lămuriri care pot fi greșite: 
aceasta e ţintirea la clopotniță pe care o critică povestitorul 
italian ; din cestălalt izvor căpătăm însă cunoștința rolului 
jucat de Mihai la bombardarea Tiîrgoviștii. La cucerire, 
cadiul e ucis, pașa dus în Ardeal. Despre asaltul Giurgiului 
se dau știri puține și confuze, mai mult anecdote, socotindu-se 
la 18.000 turci uciși; aceste lămuriri le are scriitorul de la 
Wiher, și el un silezian, venit cu călăreți din provincia sa și 
cu cîțiva cazaci. La Bucureşti se află două tunuri; aici se 
stă trei zile, și apoi se trece la Gherghița. Sigismund pără- 
sește țara numai la 21, cu cinzeci de tunuri. 


În sfîrșit, Cronica terii ştie de Ali pașa de la Tîrgovişte, 
cel închis la Cluj. 132 Cetatea e „aprinsă“, şi astfel se ia. La 
Giurgiu se „strică podul“, se „taie și îneacă turci“ , se „sparge 
cetatea“, se „scot de la mînile lor robi mulți fără număr“. 1% 

Astfel, povestirea italianului, întărită și de scrisoarea 
lui Carrillo și a cancelariului ardelean Ştefan Josika, rămîne 
izvorul de căpetenie pentru întîmplările din octombre-novem- 
bre, precum scrisoarea lui Kirâly, însemnările lui Teodosie 
și rîndurile exacte ale cronicei de țară lămuresc asupra 
Călugărenilor. 

Adaug că judecata asupra campaniei pe care o face un 
călugăr italian scriind din Viena e pe deplin concludentă 
asupra meritelor fiecăruia: „Pentru victoria câștigată de prinț 
(Sigismund) în Ţara Românească, în ce mă privește, eu cred 
că întîia cauză a fost Mihai voievod, care, pentru interesul 
lui osebit, fiind soldat inimos și îndrăzneț pînă la risc și ca 
unul care-și încercase vitejia cu ai lui Sinan, după trecerea 


131 Cf. V. Drăghiceanu, Călăuza monumentelor istorice din jud. Dima 


bovița, p. 9—10. , a = i 
132 Acte pentru liberarea lui, şi în Hurmuzaki, XII, p. 577. 
133 P. 283—284. 

turcilor în Țara Românească, atăcîndu-i la podul acela și 
făcîndu-li pagubă, întorcîndu-se apoi fără pierdere în ai săi, 
ca să nu piardă acea țară cîrmuită de dînsul a făcut tot ce se 
putea ca prințul să treacă munţii spre a-l apăra“. 134 


Și acuma însă avem un izvor turcesc, și anume, scrisoarea, 
păstrată tot de bailul venețian, a lui Sinan însuși, 135 care se 
îndreaptă către Nișangi bașa. 

Marele vizir înfățișează, la început lupta de la Călugăreni 
ca o biruință împotriva „blăstămatului și ticălosului de 
Mihali“, care „cu oastea sa venise înaintea oștirii musulmane“. 
Cutezătorul a fost „înfrînt și pus pe fugă“. Se arată cum la 
București s-a făcut „o cetate de pari, scînduri și pămînt“, 
puindu-se garnizoană de „achingii, 136 gebegii și topcii.“ 137, 
Așa se face și la Tirgoviște. 

Plecarea sa o lămurește Sinan prin vremea înaintată. Și 
nu fără dreptate, mai ales într-un timp cînd ostașii sultanului, 
— dintre cari ienicerii și spahioglanii ajunseseră o gardă de 
pretorieni, care se recruta și dintre turcii Stambulului și era 
mai bucuroasă de afacerile și de plăcerile din capitală, — se 
deprinseseră a cere cu glas tare observarea tuturor datinelor 
ce erau în folosul lor. Vizirul stăruie asupra faptului, adevărat, 
că plouase mult, că în munţi căzuse îmbielșugată zăpada 
toamnei înaintate, că nu se afla hrană într-o țară cu totul 
prădată, că achingiii, „aventurierii“, cari erau mulți în acea- 
stă oaste mare, într-un timp de slăbire și dezorganizare 
militară, luîndu-și prada, fugiseră spre casă. 

Sinan spune că ar fi vrut să atace pe aliați în Carpaţi, 
luînd cu el pe beglerbegul de Rum, Hasan, și pe Satirgi- 
Mohammed, noul beglerbeg de Iflac, de Ţara Românească, 
dacă ar fi avut toate puterile sale, dacă s-ar fi putut urca 
așa de sus cu tunurile 138 și dacă ar fi venit hanul tătăresc. 
Așa însă rămîne să se mai prade o dată, temeinic, toată țara, 
să se întărească Tiîrgoviștea, în care intră 1.600 de ieniceri, 


134 În Veress, primul studiu, p. 81. 

135 Hurmuzaki, III, p. 492 și urm. 

1% Venturieri. 

137 Tunari. 

138 Se pare că asta vor s-o spuie cuvintele „li archibugieri di gianizzeri“, 

gebegii, topcii și azapi, 132 pe lîngă 2.000 de spahii, din Silistra, 
Chiustendil și Avlona — de fapt, mai puţini — cu Ali Khaida- 
rogli, 140 și cîțiva sangeaci, „din locurile pomenite“. 

Astfel poate înainta ardeleanul, cu „cei la 30.000 de ar- 
chebuzieri și călări, de la socrul său, craiul unguresc“ și cu 
„popoarele Ţerii Româneşti“,— de toți 50.000 — 60.000. În 
Tirgoviște nu voiseră să rămiie, la primejdie, decît vreo două 
sute de ostași, gebegii și topcii și, dintre spahii, doar „cîțiva 
din ai Silistrei“, — înțelegem deci și aici, ca și la Giurgiu. 
de ce s-a făcut cucerirea așa de ușor. Şi Sinan vorbește de 
luarea Tirgoviștii prin darea de foc. Cît îl privește, el arată că 
ienicerii și ceilalți ostași ai lui n-au vrut în ruptul capului 
să se întoarcă pentru a scăpa pe camarazii lor din cetate. 
Tot pe dînșii dă el vina că nu s-a putut ierna la București. 141 
Deci ei ard și acest Scaun domnesc, „cu palanca, cu casele, 
bisericile și grădinile“. 

Aceste rînduri sînt scrise la Giurgiu. Sinan n-avea alte 
planuri decît să „dea acestor blăstămați o pedeapsă aspră" 
pentru a-i aduce la supunere. Cum va fi lămurit trecerea lui 
pripită la Rusciuc, pierderea robilor, cucerirea de creștini 
și dărîmarea Giurgiului, aceasta nu ni se mai spune printr-un 
raport ulterior al lui. 


A doua zi după luarea Tirgoviștii, Zamoyski avea să se 
lupte pentru soarta Moldovei cu hanul, care, înțeles cu Sinan, 
pătrunsese în țară, intrînd pe la Tighinea și urmînd pe linia 
Bîcului, împreună cu nepotul său Ahmed, care ținea pe sora 
aceluiași han. 142 Ce oaste avea cancelariul, nu putem ști 
cu siguranță; erau însă desigur mai mult trupele palatina- 
telor vecine, și nu cazaci. Fiind prea slab, el se folosi de 
învățăturile lui Petru Șchiopul pe vremea năvălirilor căză- 
cești — aștepta pe tatari din aceleași părți ale Benderului 


139 Cari se întrebuințau mai mult ca infanterie de marină. 

140 Pașa de Trapezunt, pomenit de două ori mai sus (v. p. 357). V. 
şi mai departe, spusele analelor sirbești. 

141 Desiderando noi alloggiare l'esercitto nella fortezza fabbricata a 
Bucaresto. 

142 Heidenstein, Rerum polonicarum libri XII, sau Viaţa lui Zamo- 
yski, în Hurmuzaki, XI, 

și în aceleași condițiuni militare — și făcu tabără la Ţuţora, 
între Prut și Jijia, din jos de Iași, așezindu-se acolo căzăcește, 
cu hotărîrea de a nu ieși la harță cu nici un preț. Trebuie 
să credem că în cuprinsul „ocopurilor“ era și Ieremia cu boie- 
rii lui, cari vor fi fost tot așa de greu de oprit ca și luptătorii 
de supt Tirgoviște, împotriva cărora fusese de nevoie să se 
întrebuințeze buzduganul. La urmă hanul și nepotul său 
Ahmed, beglerbegul tătăresc al Moldovei, se învoiră a-și 
părăsi drepturile și ieșiră din țară. 143 

Încă de la 3 septembre, Zamoyski însuși arătase în ce 
împrejurări a făcut domn pe Ieremia. Răzvan vodă și boierul 
său Nădăbaico ar fi dat de veste că turcii vin pe la Galaţi, 
iar tatarii, pe la Cetatea Albă. 144 Acești tatari sînt fără îndo- 
ială alții decît marea gloată care în octombre se opri la Țuţora 
înaintea șanțurilor, carălor, tunurilor cancelariului. 145 

La 24 ale lunii, Zamoyski-și făcea, din lagărul izbîndei 
sale, raportul către rege 1% și către Malaspina, episcop de 
San-Severo, nunciu al papei în Polonia. 147 Ahmed, noul 
pașă moldovenesc ar fi făgăduit și o pradă și iernarea în 
regat pentru că nu se răspunsese de patru ani tributul cuve- 
nit hanului. La 19 dimineața se începe cu hărțuieli, în care 
ar fi fost mai tari polonii; ienicerii — de fapt 500 148, pe lîngă 
beșliii de la Bender, Chilia și Acherman 149 — trag cu arche- 
buzele lor; Fet-Ghirai, fratele hanului Gazi, începe atacul 
lagărului celui cu patru porți, ajutat de un alt corp tătăresc, 
care lovește în coastă. E situația de la Obertyn. 150 


143 Tratatul și în Iorga, Acte și Fragmente, I, p. 146—147. După Hei- 
denstein (Rer. pol. libri XII, p. 320). Hanul era să-şi păstreze cetăţile de 
către țara lui. 

344 Hurmuzaki, XII, p. 102, nr. CLXI. 

145 Pentru calea acestor tatari, v. și ibid., Supl. II}, p. 351—352. 

146 Ibid., III, p. 245—246. 

147 Ibid., XII, p, 134—135. Se pornise, de poloni, expediția la 13; 
ibid., IUL, p. 244. 

148 Heidenstein. 

19 Hurmuzaki, XII, p. 351—352. 

150 În raportul către rege, Zamoyski arată părerea de rău că nu s-a 
putut lupta cu o oaste în care nu prețuia decît pe turci. Cf. cuvintarea 
lui Zamoyski, ibid., III?, p. 412 şi urm. Ahmed era gata să numească 
boieri, ca domn; Jsopescu, în Diplomatarium italicum, I, p. 438, Cf. 
P- 442—444. 


229 


Atunci trei corpuri de „catafracți“ ies din cuprinsul 
taberei prin trei părți. Asaltul tătăresc e răspins; se propun, 
de păgîni, condițiile de pace, care sînt primite. . 


Heidenstein adauge că a doua zi tatarii părăsesc locul 
păscut de caii lor. Polonii se tem să nu fieîncunjuraţi și hanul 
să ocupe Iașul, în vederea iernării. Se iau măsuri pentru 
ca, în acest caz, orașul să fie nimicit cu tunurile. În zădar 
însă trupe se mișcă pentru a opri pe tatari: ei încetaseră 
ostilitățile. 

După mai bogata povestire a lui Herborth de Fulstein, 
pașa Ahmed ar fi fost gata de la început a recunoaște pe 
Ieremia, în anume condiţii. La 17 trece hanul, care fusese 
ispitit cu zvonul că sînt poloni puțini, fără cancelariu. La 
19, numai la 19, se dă lupta ușoară pe care o pomenește pe 
scurt Zamoyski. 5.000 de tatari atacaseră la ridicarea negu- 
rilor de deasupra Prutului și Jijiei. Tunurile-i împrăștie. 
Călări aleargă pentru a-i risipi cu totul. Aceasta ar fi karta. 

În al doilea rînd vin cei 15.000 de călări, tatari și spahii, 
coborîndu-se la iuțeală de pe deal. Şapte cete polone-i întîm- 
pină. După mai multă frămîntare, se retrag păgînii. 

La 20 nu se ciocnesc cele două oștiri. La 21, venind pașa 
la întrevedere, însă cu 5.000 de tatari aleși, Zamoyski-i îm- 
proașcă, de frica unui asalt, cu tunul cel mare; aici cad fiii 
surorii hanului. La 22 se încheie pacea, se schimbă darurile ; 
logofătul Moldovei, adecă Luca Stroici, vine înaintea celui 
ce se lăudase ca va fi pașa terii sale. Hanul căruia-i 
sărută papucul îl mustră așa: „Moldovenilor, moldovenilor, 
multe cutezați a face, aveți domni destoinici, dar tot voi sîn- 
teți aceia cari-i trădați. Hrăniţi oști străine și sfărmați pacea. 
Și acuma chiar, ațîtînd pe regele Poloniei asupra mea, ați 
adus oastea lui, pe care în copitele cailor aș sfărima-o de nu 
m-ar opri întăriturile cu care s-a înconjurat. Mare îndrăzneală 
aveți voi“. Cuvinte foarte adevărate, în care se cuprinde jude- 
cata aspră a neastimpărului boieresc, nepatriotic și nepoli- 
tic din acel timp, și din toate timpurile 1°51, 


151 bid., XII, p. 159. De o participare a lui Ieremia însuși la luptă nu 
e vorba nicăiri, La 28 ale lunii el era în Iași; ibid., Supl., II}, p. 367. Și 
Hcidenstein pomeneşte mustrarea către boieri. Documente de mare impor- 

La 23 hanul trecea Nistrul înapoi. 152 
În scrisoarea lui ,„ de la apa Prutului“, în novembre, adecă 


tot din octombre, hanul arată că a venit împotriva lui Răzvan 
doar, un „trădător“ mai rău decît trădătorul Aron pe care-l 
înlocuise. Trebuia să „ardă satele și casele, să ucidă pe bărbaţi, 
să ia în robie pe neveste și copii“. La Prut, oastea tătărească 
descopere pe Zamoyski, de care nu fusese vorba întru nimic la 
începerea expediției. 15 Cancelariul săvîrșise el cel dintii is- 
prava izgonirii hainului. Lămuririle pe care le dă Zamoyski 
în acest sens fac zădarnică o luptă, cu atît mai mult cu cît 
încă o dată se făgăduise plata darurilor zăbovite și înfrîna- 
rea cazacilor. Cum se vede, hanul tăgăduiește o luptă, care şi 
fără aceasta n-avuse nici o însemnătate 154. 


VI 
Lupta pentru scaunul Moldovei (1595) 


Scăpînd însă de noul sangeac al Moldovei, Ieremia tre- 
buia să se aștepte a da ochii în curînd cu domnul pe care-l 
înlocuise, cu temutul Răzvan. 

La 16 decembre el explică astfel lupta cea nouă, în care 
biruise. La sosirea, prin secuime, a lui Ștefan vodă, cu oastea 
lui de la Tîrgovişte și Giurgiu și cu cîțiva ardeleni, el a rugat 
pe acesta să se păstreze pentru războiul cel greu cu păginii 


tanță asupra intrării lui Zamoyski în Moldova s-au dat de d. Claudiu Iso- 
pescu, în Dipiomatarium italicum, I, al Școlii din Roma (1926). Actele schim- 
bate între tatari, poloni şi moldoveni aparțin însă istoriei politice.V. și 
recenta publicație de documente a d-lui Isopescu, în Analele Academiei 
Române. Cf. Revista istorică, XII, p. 15—19 

152 Se socot la 6. 000 ienicerii! V. Hurmuzaki, XII, p. 160 

153 În adevăr , hanul aflase mai tirziu numai că Zamoyski e în Moldova; 
ibid., Supl, III, p. 352 

154 Ibid., XII, p. 146—147, nr. CCXXII. Cf. ibid., III?, p. 157, scrisoare 
din lagăr: ar fi căzut doar 500 de poloni! Cf. şi ibid., Supl., II}, p. 409 şi 
urm.; corespondența dintre Zamoyski și han, în Reussner, Epistolae tur- 
cicae, IV, p. 159 urm., e închipuită. Acolo, și multe din scrisorile şi alte 
izvoare citate mai sus etc. La Miron Costin, în Letipisete, I, p. 250—251 
e o reproducere a cronicilor polone. 

şi să se ferească de a vărsa acum „sîngele creștin“. Răzvan 
înaintează și mai departe, fără a întîmpina vreo împotrivire ; 
la 12 (10) decembre stil nou, se pare, el se află înaintea 
Sucevei. 

Teremia avea cu sine numai trupele, chemate în grabă, ale 
lui Ioan Potocki, castelanul de Camenița. Acestea biruiesc 
răpede. Atunci, la 16, domnul, fără a pomeni de tragerea în 
țeapă a lui Răzvan și a fratelui său, stăruia pe lîngă Zamoyski 
ca, prin intervenția lui, „voievodul Ardealului“, să nu-l mai 
tulbure. 155 


Cronica terit, păstrată într-un haotic amestec de știri 
străine, de amintiri și încurcături, a lui Miron Costin, care 
face din Răzvan o dublă persoană, zicîndu-i și „Ștefan Radu“, 
are, cu altă dată, însemnări care sînt vrednice de oarecare 
luare-aminte. 


Cu 12.000 de unguri — cetește: 2.000 de secui abia, luaţi 
cu leafă de Răzvan însuși 15; la Heidenstein 157: 4.000 de 
pedeștri și 1.000 de ardeleni afară de secui — Răzvan pă- 
trunde în țară. Din cronici polone se dă amănuntul că Ieremia 
avea pe lingă sine încă de la retragerea lui Zamoyski 3.000 
de poloni, cu Potocki şi cu Albert ori Stanislas Chanski. El 
ar fi „strîns și oastea terii“, lucru pentru care nu arată să fi 
avut vreme. Lupta se dă „într-o duminecă“, lîngă Suceava, 
și anume, chiar la Arent, unde perise Despot, ceea ce era de 
rău augur. De aici aflăm și unde au stat polonii: „mai la 
cîmp, despre Şcheia, pe supt un mal ce este alăturea cu dru- 
mul Băii“, pe care tocmai venia Răzvan. Vodă era la liturghie 
cînd se află de apropierea dușmanului său. El „iese la oști“; 
după cele dintîi hărțuieli, polonii /gvesc pe secui. Acum,, frun- 
tea oștilor“, cu Ieremia, „se îmbărbătează“ și „frînge pe un- 
guri“, calul lui Răzvan e ucis. Dar fostul domn se ridică și 
„pune războiul iar la loc“. Acum atacă și polonii și boierii, cu 
domnul cel nou în frunte. Răzvan e prins și, la locul ce se zicea 
încă de pe la 1650 „Movila lui Răzvan“ pentru că acolo erau 
îngropați cei căzuți în aceste ciocniri, i se taie capul, care e 


155 Hurmuzaki, Supl., Il, p. 371—372. 
156 Ibid., p. 237: 7. 000 
157 Rerum Polonicarum libri XII, p. 323 

pus „într-un par împotriva cetăţii“. Învinșii sînt urmăriți 
„pînă la munți“. Data ar fi 5, adecă 15 decembre. 158 Dacă e 
însă o duminecă, trebuie să se primească, neapărat, nu 15, nici 
12, ci 70 decembre. 159 


Menţiunea cronicei muntene a Buzeştilor 15 nu e fără 
însemnătate. Plecarea lui Răzvan din Ardeal e așezată la 7 
decembre (27 novembre st. v.). Povestitorul știe că, pe lîngă 
„oştile strînse“ de Ieremia, el a mai cerut ajutor la „starostea 
' de Cameniţă“ (Potocki). După înfrîngerea lui Răzvan“, el, 
fugind, fu prins de niște țerani, și îndată-l înțepă Ieremia vodă, 
iar oastea îi peri cu totul“. 161 


După știri sosite la Praga, de bună samă din Ardeal, Ște- 
fan răspinge întăi lîngă Suceava o samă de călări moldo- 
veni. Ieremia ar fi avut 2.000 de oameni oaste de ţară, 4.000 
de poloni și 6.000 de cazaci (!). Ungurii ar fi fost covîrșiți 
de număr; cazacii prădînd, ei au vremea să fugă. Lui Răzvan 
îi pier trei cai; s-ar fi ascuns în casa preotului din 
Areni. 162 


Ştirile franceze aflătoare într-un volum manuscript din 
Berna 1% sînt vrednice de toată crezarea și prin aceea că în 
ele se pomenește de scrisoarea, adeverită de însuși Ieremia, a 
acestuia către năvălitori, și prin data de 10 decembre st. n. 
pentru luptă. Ungurii iau tunurile lui Ieremia, și polonii de 
la Șcheia caută să le smulgă înapoi; ar fi perit în vălmășag 
2.000 de oameni. Răzvan ar fi fost vindut de țeranul pe care-l 
rugase a-l scoate în Ardeal. 


158 P, 251—252 

159 Despre înfrîngerea și „pedepsirea“ lui Razvan vorbește și o scri- 
soare a sultanului către regele Poloniei, dar numai în citeva rînduri; Hur- 
muzaki, Supl., II}, p. 410. Pentru boierii cari chemaseră pe Răzvan, ibid., 
III, p. 505. 

160 P. 284—285. 

161 Tragerea în țeapă e adeverită şi de Walter, de Weyss (v. mai departe) 
şi de un raport german, care dă încă o dată a luptei: 14 decembre; Hur- 
muzaki, XII, p. 227, nr. CCCXXXXIX. Pentru secui ca ajutători, ibid., 

. 227 şi urm. 
162 Ibid., III?, p. 162. 
163 Tipărite, ibid., XII, p. 287—288. 

Foarte întins e raportul din Cronica lui Hesdenstein 154. 
Potocki vine cu două ceasuri înainte de luptă și află Suceava 
fără apărare, iar lîngă Ieremia 1.000 de călări și 400 de ostași 
pe jos. Răzvan avea în frunte cîteva sute de călări, apoi „vreo 
zece steaguri de pedeștri“, după cari cealaltă călărime și un 
corp pedestru; oastea lui se umbrea și supt steagul Ardealu- 
lui. Fostul domn își aducea ostașii pe culmi, acoperindu-i la 
stînga cu cară și bagaje, la dreapta fiind o vale întinsă pînă la 
șanțurile orașului. Potocki pune în frunte o sută de călări 
români, apoi cetele lui Chansxi și Zebrzidowski; la stînga 
sînt pușcași. În cale această trupă fărămițată-și schimbă al- 
cătuirea, venind pușcași în față și tunurile în stînga ; comandă 
și cei doi frați ai lui Potocki, Ștefan și Iacob, precum și Po- 
ricki, Drojohowski. 

În descărcarea tunurilor începe lupta. Ai lui Răzvan se 
clatină. Chanski și alții îi atacă, întăriți apoi de Ioan și Ştefan 
Potocki, cu pușcașii. Tabăra dușmanilor e luată, și călărimea 
vechiului voievod tîrăște pe pedeștri, și chiar pe Ştefan vodă, 
care e silit a părăsi apărarea tunurilor. Se face o aprinsă 
urmărire, descoperindu-se în sat culcușul lui Răzvan, 
al fratelui, al lui Kalogera vistierul, din Creta,16% al 
logofătului. Pier șefii ungurilor, Mateiaș Szekely, Iliaș 
Kakoczy, care comandase straja de o sută de călăria lui 
Aron. Ştefan și alții sînt trași în țeapă, cel dintîi privind 
tăierea fratelui și „mișcîndu-se de durere“. Ungurii sînt 
liberati cu toții. 

Din Suceava, Stanislas Chanski arată lui Alexandru Ure- 
che că lupta s-a dat la 77 ale lunii. „Trupurile celor uciși zac 
grămadă, cale de două mile, mai ales de boieri și de fruntași 
curteni ai prințului Ardealului, precum și dintre haiduci, din 
2.500 ale cărora abia de au fugit 400“, Răzvan avînd cu dînsul 
în fugă doar cincizeci de călări, 166 


164 P, 323—324. 


A pi Calaur quidam Visternik“. Dar cf. Iorga, Studii și doc., VI, p. 


1% Isopescu, în Diplomatarium, I, p. 438, nr. LXXXIV; Revista isto- 
rică, XIII, p. 19. 

VII 
Luptele cu turcii în 1596 


În 7596, silinţile turcilor se îndreaptă iarăși asupra Unga- 
riei, unde merge însuși tînărul sultan Mohammed al III-lea și 
e învins la Keresztes. 


În acest timp, Mihai se luptă: a) cu fiul lui Mihnea, Radu 
vodă, numit de turci și trimes din Moldova; b) cu tatarii și 
c) cu begii dunăreni, și anume: la Plevna, la Vidin și la 
Babadag. 


I. Mihnea voise încă din iarnă ajutorul moldovenesc. La 
2 mart Ieremia scria că Radu merge să-și ia Scaunul mun- 
tean. 157 Sultanul cerea polonilor să nu îngăduie ca în acest 
timp Moldova să fie turburată de răzbunarea, ce se aștepta, a 
ardelenilor. 188 Radu trecu deci întîi la moldoveni, poate prin 
Chilia ori prin Cetatea Albă, dar Mihai făcu o năvălire în Mol- 
dova (mart), asemenea cu încercările lui Radu cel Frumos, 
dar cu alt rezultat decît acelea. El taie pe boierii moldoveni 
prinși, după ce Ieremia fugise, și pradă Țara de Jos. 189 Încă 
din 1595 Zamoyski întărise din nou Suceava. 170 


II. Cronica Buzeștilor nu știe de prădarea Plevnei, cu 
privire la care dă știri folositoare povestirea logofătului Teo- 
dosie. Aici se prinde văduva, fiul și fiica lui Mohammed Miha- 
logli, stăpînul cu șeizeci de ani în urmă al acestui oraș. 171 
„Soţia begului“ e arătată printre prinși și de una din obiș- 
nuitele gazete de război, la o dată care îngăduie a se stator- 
nici aceea de începutul lui mai pentru această îndrăzneață 
correria de „haiduci“; 172 la întors, turcii din Nicopol încear- 


167 Hurmuzaki, Supl., II}, p. 377—378. 

168 Jbid., p. 410. Cf. ibid., III, p. 502—505 = IV?, p. 215—217. 

169 Ibid., III, p. 505; raport venețian din 22 mart, singurul izvor asu- 
pra acestui război moldovenesc. Cf., însă, și ibid. XII, p. 258, nota I. Cf. 
Sirbu, op. cit., I, p. 377—379. 

170 Ibid., IV?, p. 221, nr. CLXXXIII. 

171 P, 37. 

172 Ibid., XII, p. 258, nr. CCCLXXIII. 

că-n zadar a smulge bogata pradă luată de la evreii din 
Plevna. 173 


III. Se pare că se făcuse un plan pentru scoaterea lui Mi- 
hai, prin răscoala logofătului Chisar și a boierului Dimitrie 
și prin năvala tatarilor dobrogeni, ca și prin trecerea, la alt 
vad vecin, a 3.000 de turci. Walter--Teodosie mărturisește 
aceasta. 174 Boierii fură descoperiţi și uciși, iar, pentru a pe- 
depsi pe dobrogeni, se porni, în mai, împotriva lor o expediție 
care ajunse pînă la Babagad, cu mormîntul lui Saltuc-dede, 
unde mai prădaseră o dată haiducii. După cronica Buzeş- 
tilor, 175 aceasta s-a făcut la 6 mai st.v. Velicico, un cazac, 
după alţii cretanul Francisc Kalogeras din Rettimo, 176 ruda 
vistierului ucis în Moldova, era în fruntea năvălitorilor. La 
întoarcere, însă, acești haiduci fură învinși, pe la Brăila, 
despoiați și uciși la „un loc ce se cheamă Comisul“. Ca un răs- 
puns, oști alese merg în iulie, la 16, împotriva Vidinului cu 
Farcaș aga, trecînd la vadul „Sdegla“. Turcii ascunși, „lovesc 
cu meșteșug“, prăpădind cu totul pe „pedestrași“. 177 

Cronica adauge că Mihai și-a tocmit atunci leși și cazaci. 
Teodosie spune care erau căpeteniile lor: pe lîngă Coscea, un 
Kirecki, un Siemanowski, un Bieliecki, care făceau strajă la 
hotare. Ei nu putură împiedica însă ca la trecerea tatarilor 
spre Ungaria, zăbovită de cearta dintre han și fratele său Feti- 
Ghirai, în toamna tîrzie, cete tătărești să nu prade „pe la 
Buzău, Brăila, București și alte cetăţi“, arzînd opt zile. 178 

La 5 septembre, din Tirgovişte, Mihai scrie către vecinul 
din Ardeal că hanul însuși e la Todorești, departe trei zile de 
dînsul. Ieremia face poduri pentru poloni și are oaste la Iași. 
Moldovenii au fugit la munte. 179 Îndată, a doua zi chiar, el 
arată că a prins planurile de răsturnare ale boierilor înțeleși 


173 Ibid., cf. p. 1259, nota. 

14 P, 38—39. La Snagov e însă mormîntul lui Dima stolnicul, tăiat 
de Mihai la 23 novembre 1594; Iorga, Inscripţii, I, p. 161. 

175 P, 285. 

176 Hurmuzaki, IV?, p. 221., nr. CLXXXIII. 

177 Ibid., p. 286. 

1738 P, 39—41. Pentru gătirile tatarilor, v. Hurmuzaki, XII, p. 276— 
277 şi notele; 279, nr. CCCCX; p.280 şi urm., 410, 428. Scrisoarea din 
1597 a hanului, după uciderea fratelui său, îbid., p. 286—287. 

1733 Ibid., ILI, p. 275—276, nr. CCVIII; v. şi n-rul următor. 

în scris cu moldovenii și cu turcii, dar nu cu tînărul Radu, căci 
Teremia umbla să facă acuma din fratele său Simion un domn 
muntean. 180 Numai indirect aflăm de ciocnirea, la Dunăre, 
a lui Mihai cu 10. 000 de tatari, ucigînd 2.000 ori chiar 7.000 
din ei; vestea o dau ardelenii, dar nu și cronicile țerii. 181 
Parte din tatari trecură deci, dar, încă în octombre, hanul se 
întoarce pe la Tecuci, spre Cetatea Albă, unde iernează. 182 


Aceasta îndeamnă apoi pe Mihai să facă un ban al doilea, 
pentru acest hotar, banul de Brăila și de Buzău. 183 


Românii loveau atunci din nou, supt conducerea domnului 
însuși, Nicopolea, în novembre, 184 după ce întăi răspinseseră 
pe turcii cari prădau „pe apa Teleormanului“ și arseseră 
Turnul; Mihai însuși nu trecu însă Dunărea. 185 


VIII 
Luptele din 1598 ale lui Mihai cu turcii 


În 1598, deși Mihai era chemat de sîrbii răsculați, cari 
în iunie arseră Cladova, 18 e] negociază cu turcii, cari-i cereau 
Brăila, Giurgiul și Turnul. 187 Hafiz-A hmed de Vidin, un viitor 


180 Ibid., p. 276—277, nr. CCIX = p. 277—278, nr. CCXI. 

181 V, ibid., IIT?, p. 219, nr. CCNXLV ; cf. XII, p. 280, nr. CCCCXII; 
p. 282, nr. CCCCXVII. 

182 Ibid., Supl. IL, p. 399, nr, CCIV; p. 404—405, nr. CCVII. 

183 Hurmuzaki, XII, p. 373, nr. DLXVIII. 

184 Walter, p. 43—44. 

185 Cronica Buzeștilor, p. 288, la data de 6 octombre st. v. La Walter, 
p. 44—45, e vorba de trecerea lui Mihai dincoace de Dunăre cu șese pric- 
teni, apoi cu 50 de călări şi în sfîrșit vine oastea. Se ciocnesc cu 500 de turci 
cari prădau. 

186 Walter, p. 46; cf. analele sîrbești în Iorga, Studii și doc., III, 
p. 5. În ele se vorbește şi de lupta de la Călugăreni, „lingă o pădure“ în care 
se ascund românii; cad Mustafa paşa de Bosnia și Hasan de Timişoara; 
Sinan pierde doi fii şi unul e prins; şi trei begi se ucid. La Tîrgovişte se lasă 
Mustafa, voievod de Vucitrn, în Bosnia, cu trei begi, 6 alaibegi, 6. 000 
de ostaşi, 54 de tunuri, 810 poveri de praf şi de galbeni. În tot războiul din 
1595 mor 30. 000 de asiatici şi alți 20. 000 de turci. 


1% „Imbrachia et Giorgiovo et Bapalt“, scrie Mihai patriarhului de 
Constantinopol; Hurmuzali, III!, p. 521—522, nr. LXXXIX; cf. şi vol. 
XIII, p. 345 și urm. 

mare vizir, cată să se folosească de prilej pentru a strecura 
ca domn pe la vadul său pe Radu Mihnea, care plecase din 
Constantinopol la 16 septembre. 188 Ahmed pașa de Silistra, 
fostul sangeac al Moldovei, era să năvălească la celalt capăt. 
Făcîndu-se a urma dezbaterile pentru definitiva împăcare, 
Mihai își gătește tunurile și oastea. Trecînd apoi la Nicopol 
el bate, într-un atac de noapte, pe Hafiz și pe cei doispre- 
zece sangeaci, — biruință pe care Cronica Buzeștilor o expune 
pe larg și lămurit. O completăm cu știri din raportul trimesului 
imperial Gheorghe Sirmay. 189 și din expunerea solului lui 
Mihai. 1%0, în sfîrșit cu note din analele sîrbești citate mai 
sus, 191 


Dumitru vornicul bate pe „Dîrstoreni“, ia 1.000 de călări 
și trimete steaguri la Mihai, în lagărul de la Caracăl. Domnul 
însuși trece Dunărea „pre den sus de Necopoie“, cu toată 
„gloata“ ce avea, afară doar de cei 3.500 de „voinici“ supt 
aga Leca, pe cari-i dase de curînd în ajutor lui Sigismund 
Bâthory. Nicopolea fu bătută — patru zile —cu tunuri, 
făcîndu-se și, la 10 octombre, o „năvală foarte mare“. Înainte 
de a se întoarce, la 13, se trimeseră cete care prădară la Şiș- 
tov, Rahova, Florentin, Cladova, Ţaridal, Vraţa, şi încă o 
dată la Plevna ; alte cete ard Turtucaia, Rusciuc ; o garnizoană 
e așezată la Cornățel. 

Întorsul se făcu pe la Vidin, al cărui bei, unit cu cel vecin 
de la „Baia“, 1% fu şi el învins; aici scăpară Buzeștii, Preda 
și Stroe, pe Mihai, căruia un turc îi înfipsese sulița în „pînte- 
ce“. Se luară și luntrile dunărene. 

După biruința sa din urmă Mihai urmă de-a lungul Dunării 
pînă la Orșova, dar trecerea apei fu oprită zece zile de „vînt 
cu vihor“, așa încît ea se făcu prin douăsprezece locuri, și 
numai la 15 novembre st.n. Mihai se găsea la ospățul de iz- 


188 [bid., III, p. 524. 

18 Ibid., XII, p. 404 și urm. 

190 Ibid., p. 408 şi urm. 

151 După acestea, Vidinul se răscumpără cu „80 de cară de avere“. 
192 Poate Novobrdo din Serbia, cu minele de argint. 

bîndă din Tîrgovişte. 193 Domnul însuși socoate la 13.000 
numărul turcilor pe cari „i-a bătut cu ajutorul lui 
Dumnezeu.'“1%4 Haiduci și cazaci apucaseră spre Dobrogea și 
Moldova, 2. 000 de oameni fiind la Brăila și alții la Focșani. 


Ceea ce urmează, războaiele pentru Ardeal, marile lupte cu 
oști după sistemul apusean, deschid o nouă eră militară. 


193 V, și cronica ardeleauă a lui Szamoskâzy, în Monumenta Hunga- 
riae Historica, Scriptores; Naima, p. 127—129; vești venețiene din 
Praga, Hurmuzaki, III?, p. 301 şi urm. Un ziar, tipărit în Roma — ibid., 
p. 519—521 — dă lui Hafiz 18. 000 de oameni și 30 de tunuri și pe pașa 
Caramaniei ; Mihai luptă — fiind dator, cum se va vedea, față de împăratul 
— cu 14.000 de „ostași aleși“, ori cu 10. 000 călări și 5.000 de pedeștri, 
la cari se adaugă apoi „15. 000 de bulgari“; aiurea, 30.000 de oameni; tbid., 
XII, p. 406. El ar fi cîștigat 28 de tunuri mari și 120 mici; ibid., XII, p. 
395. Cf. ibid. p. 401, 414—415, 417, 420, 431. Pentru Leca aga, albanezul, 
care pretindea că el a ucis, în 1595, pe celalt pașă al Caramaniei, v. ibid., 
p. 1246—1247. 

184 Scrisoarea lui din Caracăl, 16 octombre; în Hurmuzaki, XII, p. 
411. Cf. Stavrinos, în Papiu, op. cit., I, care dă 16. 000 de turci, cu 32 de 
tunuri, 


VOLUMUL II 


(de la 1599 pînă în zilele noastre) 


CAPITOLUL I 


RĂZBOAIELE CU MERCENARI 
ALE DOMNILOR ROMÂNI 
(1599—1611) 


I 
Luarea Ardealului (1599) 


În octombre 1599 Mihai Viteazul trece în Ardeal și-l ocupă 
întreg — afară de cetăţile exterioare, Oradea Mare, Sătma- 
rul, Hustul, care rămaseră în mîinile germanilor — după re- 
zultatul fericit, dar smuls totuși printr-o luptă care n-a fost 
ușoară, cu trupele ardelene, mai puține la număr şi strînse 
în grabă, din elemente populare mai ales, nu profesioniste, 
dar de un spirit unitar și cu o însemnată conștiință de superio- 
ritate. 

Asupra acestei lupte de la Șelimber, lîngă Sibiu, avem 
destule mărturii contimporane, care se întregesc, armonizîn- 
du-se, afară doar de unele știri cuprinse în cronica ungurească, 
mai ales în forma ei mai tărzie (dată de Wolfgang Bethlen, în 
secolul al XVII-lea abia), știri care se explică foarte ușor prin 
tendința operei și prin caracterul pe care caută deci să-l dea 
marii şi hotărîtoarei înfrîngeri a nobilimii ardelene, în cea 
dintii luptă pe care Mihai a dat-o în cîmp deschis și împotriva 
unei oștiri deprinse a se bate după noile sisteme apusene. 

Este întăi scrisoarea lui Mihai însuși, al cărui cuprins e 
următorul 1: 


1 Iorga, Scrisori domnești, Vălenii de Munte, 1912, p. 97 -98 (originalul 
în Hurmuzaki, III, p. 339, nr. CCLXII). 

„Şi-a răzbunat în sfîrșit o dată măria ta jignirile de atîtea 
ori aduse, nu știu de ardeleni sau de craii lor, măriei tale și 
întregii Case de Austria, prin mine, la 28- ale lunii trecute, 
cu fierul. Căci grărdinariul 2 Bâthory mi-a ieșit înainte la pă- 
durile Sibiului în cîmp, cu toate rîndurile țerii, mai ales cu 
oaste de strînsură și țărănească, neavînd oaste cu plată. Şi, 
pentru că, după ce prealuminatul domn nunțiu al Papei ë 
a stăruit îndeajuns, și de prisos, pentru pace între cele două 
tabere gata acum de luptă, el n-a vrut cu nici un chip să 
plece din țară, deși era prinț întrat fără drept, şi să se dea în 
lături înaintea dreptului măriei tale, ci se lăuda că va cerca 
norocul cu armele. Ci eu, cu credința în Dumnezeu, cel mai 
mare răzbunător al călcării de jurămînt, și răzimat pe drep- 
tatea măriei tale, m-am luat la luptă cu el. 

Şi acela, despoiat de toată tabăra lui,a fost pus pe fugă de 
mine, cu toată oastea lui, nu fără mare durere a sufletului mieu 
pentru risipa sîngelui vărsat de la cîteva mii de creștini, căzuți 
de amîndouă părțile. Astfel, la 1 noiemvre, în ziua Tuturor 
Sfinților, am luat în stăpînire ca biruitor Bălgradul, Scaunul 
crailor Ardealului. 

Acestea am voit să le dau de știre măriei tale prin chiar 
ștafeta mea ; celelalte le voi face cunoscut măriei tale mai pe 
larg cu supunere în curînd, prin niște fruntași ai Ardealului 
și Ţerii Românești. Dumnezeu să te ţie la mulți ani, măria ta, 
biruitor în fericire. 


În Bălgrad, 4 noiemvre, anul Domnului 1599. 


Al măriei tale șerb, 
MIHAIL VOIEVOD“ 


Biruitorul recunoaște astfel că armata ce-i stătuse în față 
avea caracterul unei mulțimi adunate în pripă de un prinț 
pe care nepriceperea lui politică și nedestoinicia lui militară 
îl făcuseră să fie surprins. El pomenește intervenția împăciu- 
itoare a nunciului papal Malaspina, în care ungurii vedeau 
un ambițios de înaintare, dorit a-și căpăta, şi prin mijlocul 
„valahului“, favoarea împăratului german, și se adauge că 


2 Așa scria Mihai cuvintul: cardinali, 
3 Malaspina. 

această intervenție, pe care, a doua oară, Mihai o și opri, tri- 
mețînd înaltul cleric, fără a-i îngădui să se mai întoarcă, în 
dosul trupelor sale, unde el însuși își lăsase fiul, a fost chiar 
„de prisos“. Se vorbeşte de somația de plecare făcută unui 
stăpînitor fără drept, căci, dacă Sigismund încheiase o învoială 
cu împăratul cedîndu-i țara, el nu putea s-o reia nici pentru 
sine — cum totuși a făcut-o — și cu atît mai puțin pentru 
tînărul cardinal Andrei, vărul său. 

La sfîrșit se anunţă sosirea „ștafetei“ românești cu vestea 
biruinței. 


Mărturisirile acestui emisar, un „popa Stan“, le avem în 
mai multe forme, consemnate în rapoartele germane ale tim- 
pului despre bătălia din Ardeal 4. 

Mihai, spune solul, a simulat o expediție peste Dunăre ca 
să scape de încunjurarea pe care i-o pregătiseră, spre a se pu- 
tea mîntui de dînsul și a încheia tratatul ardelean cu turcii, 
Andrei Bâthory și domnul moldovean Ieremia Movilă. A făcut 
astfel în voie mari gătiri 5. 

De aceea trupele se string la Bucureşti, și nu aiurea. 
Atît de mult izbutește domnul să înșele pe acei asupra cărora 
sta gata să se răpeadă, încât ei îi permit să aducă de la ei, din 
Ardeal, secui, pe cari-i nemulțămise adînc răpirea de sfătui- 
torii lui Sigismund a vechilor lor libertăți ca ostași țerani. 

O dată oastea strînsă — cu acei haiduci unguri pedeștri, 
unguri călări, cazaci, poloni în platoșe de cavaleri, cu acei 
boieri și gloata de țerani de care vor pomeni îndată alte iz- 
voare — „el trece iute la Ploiești. 

Fără piedică, pe o vreme minunată ca de primăvară, pe 
supt înălțimi pe care denainte se îngrijise a le ocupa, pentru a 
nu se risipi, după străvechea datină, copacii codrilor bătrîni 
asupra lui €, căpitanul așa de iubit de ostașii săi, cu cari se 
legase și printr-un nou Jurămînt, cerut tuturora, întră prin 
pasul Buzăului, poposind — iarăși după alt izvor — întăi 


4 Kurzes Verzeichuiss aus der wallachischem Abgesandten Relation, 
Hurmuzaki, III}, p. 339, nr. CCLXII; p. 340, 344 şi urm., 364 — 365; III?, 
p. 331 — 332. 

5 „Unter dem scheine als wann er über die Thanauw in der Turken 
Land fallen wollte“. 

è Ibid., p. 364—365. 

în livezile secuiului Beldy, o rudă a domnilor munteni din nea- 
mul lui Mihnea vodă 7, fiind chiar frate cu acesta. Era într-o 
zi de marți , 9 (19) octombre. 

A doua zi se oprea supt Brașov, unde — ni spun însemnă- 
rile de cronică ale celor de acolo — i se oferi întăi supunerea 
condițională, dacă va învinge, pentru ca pe urmă să se facă 
închinarea deplină. Ba încă se scrise cardinalului în această 
formă, pentru a-l minți și mai mult: „Toate sînt în pace, dar 
niște poloni se zice că ar fi la Buzău; ci nu strică; iar, de va 
fi ceva, se va scrie“ 8. 

Cît stătu Mihai în aceste părți, dacă au fost, ca la Prejmer, 
prădăciuni, le-au făcut — mărturisesc tot ardelenii — cete- 
lor sîrbilor, bulgarilor, cazacilor, ungurilor înșii, dar nu după 
un ordin al voievodului, dorit, dimpotrivă, de a face ca, în 
schimbul proviziilor datorite, populaţia să nu fie supărată 
întru nimic 8. Aici se supun secuii, venind la el în număr de 
opt mii. 

Se trece apoi prin Pădurea Dracului, prin Feldioara, arsă 
în drum, prin Măgheruș (care nu scapă nici el), prin Șercaia 
și Făgăraș, unde este un conflict cu castelanii, prin Cîrța, cu 
vechile ruine ale abației medievale, prin Gușteriţa. La 17 
(27) trupele lui Mihai se găsesc în „luncile Sibiului“. 

Popa Stan n-a spus — ori acei prin cari aflăm zisele lui 
n-au transmis — că oastea de căpetenie s-a oprit aici, ca să 
vie celalt corp de luptători prin pasul Turnului Roșu. Cro- 
nica românească a timpului — un venerabil document de 
limbă, asupra căruia vom mai reveni — adauge, în forma ei 
scurtă și precisă, însemnatul amănunt al întrării, supt condu- 
cerea lui Radu Buzescu și Udrea Banul, a „oștilor Craiove 
și ale Jiului, cu ale Mehedinților“ 10. 

Aflăm și din raportul muntean despre amestecul lui Malas- 
pina, care se prezintă în tabăra românilor cu doi fruntași din 
armata dușmanului: Moise Szekely, menit a fi peste puțin el 


7 Cf. Iorga, în An. Acad. Rom., XVIII, p. 5 

8 Volgang Bethlen, Historia, IV, p. 347. 

9 „Căci se jurase (Mihaij că acestea nu se fac pe voia lui, dar nu poate 
opri mulțimea de ostași furioși“. Aiurea: „Serium Voivodae mandatum ut 
desisterent“. În al treilea loc: „Neminem laendens, imo neque pagum, quia 
alimenta dederant sufficientes“; Chronicon Fuchsio-lupuio-oliardinum, 
II, p. 146 şi urm. Cf. Trauschenfels, Fundgruben, p. 118. 

10 Magazinul istoric, IV, p. 293. 

însuși prinț ardelean, și Melchior Bogâthy (din Bogata). 
I se anunţă lui Mihai că între imperiali Și Andrei s-a 
încheiat o înțelegere. El răspunde că n-o cunoaște, dar 
„în sînul lui“ sînt scrisori care-i poruncesc să atace. Un 
armistițiu măcar i se cere: el îl acordă numai pe noaptea de la 
17 (27) la 18 (28), și cînd, a doua oară, Malaspina se prezintă 
din nou, îl pune, în toate formele respectului, la popreală. 

Din rîndurile ungurești însă și alte cuvinte veniseră — 
după trimesul românesc — decît aceste propuneri de împăca- 
re. Andrei, spune popa Stan, se arată gata să înfrunte, cu cît 
avea, pe „ciobanul“, pe „păcurarul“ cel nedestoinic în luptă 
și — cu aceeași lăudăroșie ca odată regele Carol Robert al 
Ungariei față de Alexandru Basarab al Ţerii Românești în 
1330 — să-l arunce dincolo de munți. Mihai răspunse că-i va 
arăta ce poate „păcurarul“. 


Cronicile ungurești afirmă, întregind cunoștința acestor 
discuții, că s-au făcut , de o parte și de alta, cu tot atît de pu- 
țină sinceritate, oferte, că s-au înfățișat pretenții. Andrei, la 
început, ar fi cerut plecarea năvălitorului, despăgubiri pentru 
stricăciunile făcute, încheierea unei nouă învoieli între cele 
două teri. După ce se încheie armistițiul pe o singură noapte, 
Székely și Bogâthy rămîind ostateci de la unguri, iar de la ai 
noștri mergînd Preda Buzescu și Grigorcea logofătul, a doua 
zi Mihai trimete aceste cereri: Andrei să se supuie împăratului, 
să dea o sută de mii de florini, să nu mai vorbească de drep- 
turi asupra Ţerii Românești, să uite tot ce s-a petrecut acu- 
ma îl, 


Lupta se începe, după fireasca respingere a somației, prin 
atacul lui Mihai în strigătul, repetat în trei rînduri, "de Isus, 
la ceasurile 9. Într-o jumătate de ceas cardinalul, care, în 
veșmânt de purpură, se așezase pe un deal ca să vadă răpedea 
risipă a „barbarilor“, întoarce calul și fuge, ca să fie apoi ucis, 
în munţii dinspre Moldova, de ciobanii secui la cari căutase 
un adăpost. Ai lui rezistară pănă la ceasurile patru. Erau, 
spune și emisarul muntean, „în cea mai mare parte oameni 
din popor strînși în grabă“ 12. 


1L Bethlen, loc. cit., p. 376—382. 
2 „Maister Thail Landtvolkn in der Eill zusamben gebracht“. 

Vom vedea unde se poate afla — nu într-un izvor contem- 
poran și direct — descrierea amănunțită a actelor din care se 
compune lupta. În versiunile povestirii preotului Stan se 
arată numai că voievodul avea la 30. 000 de oameni, iar car- 
dinalul, abia 6.000, sau, cum se spune aiurea, 7.000 — 8.000. 
Dintre aceşti din urmă cad 2.927 numărați, iar o mie sînt prinși ; 
dintre ceilalți se socot 200 de morți și 200 de răniți. În pradă se 
găseau patruzeci de tunuri. 


Mai avem și o descriere poetică populară a expediției în- 
tregi. Neprecis în ce privește bătălia însăși, vistierul Stavri- 
nos, reclamat de românii macedoneni ca unul dintre ai lor, pre- 
zintă întrarea lui Mihai în Ardeal ca o adevărată imigrație 
a unei nații întregi, avînd în frunte pe domn cu familia lui 
toată și cu averile. Andrei somase cîndva pe vecinul, pe „va- 
salul“ său să plece, și el se supunea acuma poruncii, căutînd 
doar să treacă la împăratul, suzeranul lui cel adevărat, E pre- 
textul invocat de Mihai față de propriii săi soldați — pe cari 
și altfel a știut să-i îndemne și să-i ispitească — pentru a li 
cîştiga cel mai devotat sprijin. 

Toată desfășurarea evenimentelor, planul lui Andrei, 
strîmtoarea lui vodă, trecerea munților și înaintarea precaută 
în umbra lor, încăierarea decisivă, cu momentul în care un- 
gurii credeau că biruința apleacă de partea lor, se înfățișează 
scurt şi cuprinzător astfel în graiul plin de vlagă al vechii 
cronici muntene 13: 

„Într-aceia Mihai vodă se veseli, și degrabă trimise de-și 
strirlse oștile, și purcese la Ardeal, asupra lui Bator Andreiaș. 
Trecînd muntele, descălecară în luncile Brașovului și acolo 
veniră toți brașovenii de se închinară la Mihail vodă, cu da- 
ruri scumpe. Iar Mihai vodă, dacă văzu că i se închină 
cetățenii, se veseli și trimise la Radu Buzescul și la Udrea 
Banul, să sară și ei cu toate oștile Craiovei și ale Jiului și cu 
alte T să iasă cu ele înaintea lui Mihai vodă, 
către luncile Sibiului. Iar Bator Andreiaș, dacă înțelese de 
Mihai vodă că au întrat cu toate oștile în țară în Ardeal, el 
degrabă strînse toate oștile și purcese și el către Sibiu împotriva 
lui Mihai vodă, și făcu șanț, și răzima oastea lui Bator An- 


13 Magazinul istoric, IV, p. 292—294. 

dreiaș de cătră zidul cetăţii Sibiului. Iar oștile lui Mihai vodă 
încă se strînseră toate și toți boierii, și puseră tabără la sat la 
Veştim. Deci, cînd fu la octomvrie 17, miercuri, se arătară 
străjile lor, și să văzură oștile unele cu altele. Iar dacă văzu 
Bator Andreiaș cum Mihai vodă este gata de război, el foarte 
se îngrijă tare, și voi atuncea să se sfătuiască de pace. O! ne- 
pricepută minte omenească, cîtă vreme fu de a tocmi ţara, 
și a face pace, și nu vru ; ci vru să tocmească cînd nu fu nici de 
un folos; că, trimițînd unii la alții pentru pace, iar mai mare 
vrajbă făcură, că, dacă se văzură oștile, ei năvălea spre sfadă, 
și pace nu putură tocmi, ci se gătiră și se loviră unii cu alții, la 
octomvre 18, joi. Fu război tare pănă seara, și făcură încă a-i 
învinge Bator Andreiaș, cu ungurii, dar apoi birui Mihai vodă 
cu muntenii ; și mult singe se vărsă și multe trupuri rămaseră 
pe cîmpii Sibiului. Bator Andreiaș, dacă văzu că-i periră voi- 
nicii și se sparse oastea, și fu izbînda lui Mihai vodă, el tare în- 
cepu a blăstăma pe Teremia vodă, căci scorni pe Mihai vodă 
asupră-i, de-și puse țara și crăiia, și se alese cu puțini voi- 
nici și plecă a fugi să scape în Ţara Leșească. Deci dobîndi 
Mihai vodă Scaunul de crăiie și tot Ardealul și toată Țara 
Birsei și toți secuii. Deci șezu Mihai vodă în e în Bălgrad 
— Octomvrie 26, într-o zi luni“. 

Un om împărătesc, trimes de mult, încă din vară, de că- 
pitanul din Sătmar, Mihail Székely, pentru a vedea ce se pe- 
trece în Țara Românească, Toan Darahi, a lăsat și el încă o 
povestire, care întregește simțitor pe celelalte 14, 

Darahi admite că Andrei somase la plecare pe vecinul său 
prin Toma Csomortâny 

Mihai fusese, de altfel, înștiințat din vreme ce primejdie 
îl paște. Secretarul său de ungurește, sîrbo-românul ardelean 
Ioan Raț, căruia era să puie, în Ardeal abia, să i se taie mîinile 
din cot și picioarele de la genunchi, destăinuiește imperialilor 
ce vrea „valahul“. Se opresc solii lui întorși din Praga, Petru 
Grigorovici Armeanul și Ștefan Petneházy. Acesta lasă să i se 
iea scrisoarea arhiducelui Matthias, cel dintăi înghite răvașul 
împărătesc. 

Se fac deci acele pregătiri, perfect ascunse, pentru a pre- 
veni pe dușman prin ofensivă. Se simulează atacul peste Du- 


u“ Hurmuzaki, III!, p. 423—424 şi apoi p. 427 şi urm. 

năre ; se vorbește de corăbiile dunărene ce se vor lua. Se dau 
20. 000 de galbeni secuilor. 

Cardinalul cearcă să înlăture o lovitură care-i pare a 
veni numai de la imperiali, de la Basta, căpitanul din Un- 
garia Superioară, din Cașovia. Mihai e rugat prin șeful sîrb 
Gheorghe Palatici să dea atestatul de credință creștină, care 
ar putea să împiedice acțiunea. El se și dă, dar trimesul are 
ordin să nu meargă mai departe decît Cașovia. Cînd va veni 
alt emisar ardelean, Pancreațiu Senyey, el va fi primit noap- 
tea în tabăra de la Ploiești, pentru ca tot noaptea să i se dea 
drumul. 

Izbitura cade fulgerător. Și de la cei dintăi pași se află, do- 
vada încercuirii plănuite ; scrisoarea lui Andrei către Ieremia: 
să vie la Oituz, cu moldovenii și cu cazacii. 

Raportul lui Darahi urmărește acum pe Mihai și oastea 
lui. Şi el descrie această oaste, pe care altfel n-am cunoaște-o, 
printr-un izvor de întăia mînă. 

1.100 de ostași unguri, 1.000 de pedeștri și călări, 23.000 
de lefegii, pedeștri și călări: sîrbi, cazaci, moldoveni, 8. 000 de 
haiduci. Apoi roșii de țară, „foarte frumoasă oaste“ , alcătuită 
tot din boieri 15. În sfirșit, afară de secui, de boieri, de gloată 
— „de parcă venise toată românimea“, — afară de cei 6. 000 
de haiduci sosiți cu Baba Novac prin Turnu Roșu 16 — , mä- 
ciucile (machokas, în textul latin), cu arma lor caracteris- 
tică și cu suliți. 

Mihai li-a promis leafa pe patru luni. Se adauge că, vor- 
bindu-li, li-a spus că pănă acum au fost „cutare și cutare“, 
iar de acum vor fi „domnul cutare și domnul cutare“. Și era, 
asigură Darahi însuși, atîta iubire a ostașilor pentru el, încît 
ungurii stăteau gata să atace în numele lui Ţara Ungurească, 
în care li se aflau femeile, copiii, părinții . 

Pentru a cîştiga pe ardeleni, chemîndu-i în tabăra sa, 
voievodul vorbește de Andrei ca de un uzurpator, de el însuși 


15 „Pulcherrimum item rosonum, ut ipsi vocant, exercitum universi- 
tatis boieronum“. 

16 Bethlen, IV, p. 366. 

i „Nam tantum in iis amorem sui fecerat, ut, in gratiam eius, unus 
in militibus non erat qui vel contra patriam charissimam, ubi potioria 
partis suorum militum, Hungarorum, coniuges, liberi, parentes et bona 
erant, non libenter arma sumerent“. 

ca de un „chip împărătesc“. „Căci eu, Ţara Românească și 
toate sîntem ai măriei sale ; ce vrea, facă deci ca și cu al său; 
ba chiar, dacă așa va fi vrînd măria sa, să le dea și un țigan, 
numai să caute a fi de folos pentru creștinătate“. 

Asupra luptei înseși Darahi dă și el amănuntul că „de două 
ori oastea voievodului la aripa stîngă a fost pusă pe fugă“. 

Ni s-a păstrat și o știre despre răsunetul pe care l-a avut 
la turci expediția lui Mihai. Aflăm astfel 18 că vestea tri- 
measă la Constantinopol de Mahmud Satiîrgiul arată „fuga“ lui 
Mihai în Ardeal cu 75.000 de ostași și patruzeci de tunuri, 
fără a se ști în ce direcție. Pentru a-l opri, cardinalul Andrei 
n-a putut strînge decît doar 4.000 de călăreți. 

Şi vedem pe urmă și în ce fel înfățișează voievodul însuși 
trecerea munților, printr-o scrisoare slavonă, îndreptată, 
probabil, către marele vizir. El oferă pace turcilor, dacă Ţara 
Românească — unde va expedia îndată trupe cu nobilii arde- 
leni Moise Szekely, Senyey, Bodony, Sibrik în frunte — e 
lăsată fiului său. Deci el înțelege să rămiîie în Ardeal, și se 
spune apriat în raportul venețian, care dă impresia produsă de 
neașteptatul eveniment în cercurile Porții:,, cucerind el cu sabia 
lui acele provincii ale Ardealului, ajunge a li fi acuma domn 
neatîrnat“ 19. La Constantinopol era temere ca nu cumva birui- 
torul să atace Buda. 


Din partea ungurilor înfrînți știrea imediată lipsește. La 
cîteva zile numai (20 novembre), Sigismund Forgách scrie din 
Cluj, care se supusese acuma, mărturisind că după ruperea le- 
găturii dintre elementele oștirii lui Andrei, „mulți dintre ostași 
nu s-au oprit nici la Bălgrad, nici la Cluj, ci mergea care unde-l 
duceau ochii“. Iar în ce privește rezistența locală — imposi- 
bilă și din cauza ridicării, pretutindeni, a ţeranilor români 
contra apăsătorului stăpin de pănă atunci 20 — „acela era 
mai bucuros care putea mai curînd să-și plece capu-naintea 
lui“. Stăpîn pe o armată de 25. 000 de oameni, Mihai nu în- 
tîmpină nicăieri un dușman. Prada e așa de mare, încît pentru 


18 Hurmuzaki, III!, p. 531 (raport venețian din 13 novembre), și IV?, 
p. 440—441. 

19 „Avendo egli conquistato colla sua spada quelle provincie della 
Transilvania, ne vine ora ad essere liberi padrone“, (ibid. III!, p. 533). 

20 V. Iorga, Istoria românilor din Ardeal, II, capitolul respectiv. 

a o duce au trebuit douăzeci și două de cară de povară. Şi el 
ştie să-și întrebuințeze succesul: „Ţara Românească o păzeşte 
cu unguri, iar Ardealul cu români, ceea ce e foarte cuminte“. 
Opoziția se reduce la protestările murmurate ale nemeșilor, 
cari ar vrea mai bucuros, în numele împăratului, „o slugă din 
cele care fac focul la Curte“ 21. 


De o mare importanță e raportul cardinalului Malaspi- 
na 22, 

Prelatul roman, foarte îngrijit să puie în relief propria sa 
personalitate și sigur de talente diplomatice extraordinare, 
arată întăi, în chiar cuvintele latinești care au fost întrebuin- 
tate, cei-a spusa început cardinalul: „Nebunul ăsta se gîndește 
să fugă, dar eu n-o să-i îngădui, și nu mă îndoiesc că voi sfă- 
şia pe cînele acesta“ 23. Andrei provoacă pe Mihai, vorbindu-i 
de împrejurările nașterii lui, dintr-o legătură pe care biserica 
n-a binecuvântat-o [...]. 

Mihai, din -parte-i, rabdă, el așteptă la loc tare, — pe 
secui, zice legatul, desigur însă oștile oltene. Nu-i pasă de pa- 
gubele suferite de ai săi în cîteva harțe fără însemnătate. În 
curînd, la venirea ajutoarelor, şi cardinalul vede că „s-au cam 
schimbat lucrurile“ 24. 


Atunci încep stăruințele pentru împăcare ale trimesului 
papal, care e primit în tabăra românească de o sută de ostași 
cu sulițe și apoi de Mihai încunjurat de toată Curtea, 1.000 de 
oameni călări. Se dau toate îndreptăţirile voievodului pen- 
tru întreprinderea lui. Nu se uită îndemnul la plecarea din țara 
lui de moștenire, pe care, de la început, i-l dase răul vecin. 
Se arată și scrisorile prinse către Ieremia, întărindu-se astfel 
în două puncte esențiale spusele lui Darahi. Malaspina are 
naivitatea de a crede că românul ar pleca dacă i s-ar da o 
sumă oarecare de bani. Ba poate ar fi trecut la împăratul, 
cum și alt izvor o spune, reproducînd cuvintele de înșelare ale 
lui Mihai. 


21 Hurmuzaki, III!; p. 360—361. 

22 Ibid., III}, 511 și urm. 

23 „Iste nebulo meditatur fugam, sed ego non permittam, et non dubito 
me devoraturum istum canem“. 

2 „Mutatosi un poco la faccia delle cose“, 

Lupta ar fi început cu sfidarea artileriei ardelene, care trage 
de trei ori în plin. Cavaleria lui Andrei izbutește a pune în ne- 
orînduială oastea românească, pe care Malaspina ar fi văzut-o 
cu ochii lui fugind „pănă la curtea voievodului însuși“ 25. Dar 
Mihai, cu 3.200 de cazaci, poloni și secui, restabilește situaţia, 
„cu cea mai mare vitejie și îndrăzneală, prin pericolul la care 
s-a expus“ 2%. Kornis trădează atunci la Mihai: „e prins“ ade- 
că, nu fără bănuieli asupra credinței sale. Andrei fuge, mai a- 
les că, deși artileria-l apără în față, sibienii nu-l sprijină cu 
tunurile lor din spate. 

În sfîrșit, legatul asigură că după luptă Mihai i-ar fi cerut 
mediaţia și ar fi revenit asupra cererii, aflînd de fuga cardina- 
lului. Aceasta trebuie să se înțeleagă doar în sensul că el a 
crezut un moment în putinţa unei a doua lupte, pe care voia 
s-o evite prin mijloace care-i reușiseră și pănă aici ca să încurce 
pe vrăjmași. 


În afară de notele contemporane ale sașilor — scurte și 
sincere — versiunea ungurească a luptei de la Șelimbăr s-a 
închegat mai tîrziu numai pentru ca, după Simigianus, după 
Szamosközy și după alte izvoare, poate, să se prezinte, comple- 
tă și în cele din urmă amănunte, pe paginile compilatorului din 
veacul al XVII-lea, Wolfgang Bethlen. 


La Mihai erau trupele pe care le cunoaștem: se adăuse- 
seră 1.200 de cazaci, revenii la dînsul după ce trecuseră la 
dușman 27. El așează astfel elementele disparate ale puter- 
nicei lui oștiri: la stînga Baba Novac cu haiducii, la dreapta 
sîrbii călări, la mijloc Gheorghe Makó cu ungurii. Pe lîngă ca- 
zaci, Mihai are cu el foarte mulți călăreți români 28, Curtea, 
„falanga“, lîngă vodă, o mie de secui ca strajă, boierii (roșii, 
măciucile) și, firește, în fund gloatele. 


5 „Et io, che era presente, non solo vidi fuggire la fanteria e la caval- 
ia ma anco i carri che portavano le artiglerie e la supellettile di Michele e 
gl'istessi cavalli che erano riservati per la sua persona“. 

26 „Con grandissimo valore e temerità, per il pericolo a che egli s'es- 
pose“. El ar fi avut 48. 000 — 50. 000 de oameni (27. 000 de elită), iar 
cardinalul, 15. 000 — 16. 000. 

27 Trauschenfels, op. cit, p. 51. 

25 „Ingens Valachorum eguitatus“; Bethlen, IV, p. 396 şi urm. 

Cît priveşte forțele cardinalului, ele se compun din o mie 
de călăreți ai lui Moise Szekely, de abia trei sute de poloni (ca- 
valerie grea cu platoșe), din pedeştrii orașelor săsești, din 
cei șase sute de soldaţi aleși ai „albaștrilor“, din călăreții gar- 
dei și din contribuția comitatelor. La acești unguri se adaugă 
în ultimul moment trupele, în mare parte românești, ale Ba- 
natului: din Lipova, din Inău, din Lugoj, din Caransebeș, 
(și cu Francisc Lugassy, Lugojeanul, nobil cu nume maghiari- 
zat) și secuii din părțile Arieșului și Murășului: românii se 
află și ei tot în acest centru al oștii, catre păzeşte pe cardinal. 
Pentru a se micșora rușinea zdrobirii, se afirmă că din cei 
9. 000 de oameni abia 5. 000 erau soldați adevăraţi 2%. 

Tată acum în ce fel se desfășură lupta. Două cohorte polone 
încep, din lagărul românesc, atacul, pe cînd tunurile lui Mihai 
trag, dar rău, peste capetele dușmanilor. Îndată deserțiuni 
se produc din partea ungurilor. Trece la Mihai și românul Da- 
niil Zalasdy, crescut în familia Török. Haiducii lui Baba No- 
vac dau o puternică lovitură, pe care o răspinse Lázár Ist- 
vân. 

E acum rîndul ungurilor lui Makó, din centru, cari stîr- 
nesc companiile lui Lázár, rămas însuși pe cîmpul de luptă. 
Moise Székely încearcă un contraatac, fără succes. Numai 
Petru Huszár oprește debandada. La szbitura lui trebuie să 
intervie Mihai însuși, deci partea românească a oștirii. La ve- 
derea năvalei lui — ca la Călugăreni — în sufletul generalului 
însuși al lui Andrei, acum fugar, se petrece procesul de șovă- 
ire care-l mînă, pe acest român de sînge (Corniș) lîngă steagu- 
rile românești. 

De fapt, lupta era astfel câștigată. Dar desperarea dă pu- 
teri şefilor rămași credincioși cauzei cardinalului. Pe lîngă Moise 
şi Huszár se strîng în această falangă a ultimei sforțări un 
Ştefan Tahy și alt român de sînge, care fusese și auxiliar al 
domnilor noștri, Andrei Barcsai (Biîrseanul). Izbutesc a pă- 
trunde pănă la tunurile lui Mihai și a le prinde. Românii — 
aripa stingă a oștirii — se retrag pe un deal păduros. De aici 
pornește șarja cavaleriei polone, și la vederea ei polonii 
lui Andrei se desfac din rîndurile ungurilor. În zădar la 


2 Tbid., p. 389 şi urm.; Szamoskâzy, Ed. Academiei Maghiare, III, 
p. 324. 

apusul soarelui Nagy face să se dea o ultimă salvă de arti- 
lerie, în semn de sfidare. Ni se vorbește și de sfaturi în timpul 
nopții, ce privesc la posibilitatea unei revanșe. Ce-a fost atunci 
ni-o spune Forgâch. 


Ca informator ardelean trebuie relevat și anonimul pe 
care Şincai l-a găsit în colecția de manuscripte a lui Hevenessi. 

Foarte precis, el cunoaște o solie din 25 septembre a lui 
Mihai către cardinal (vistierul Damian și alt boier) pentru a-i 
cere să fie lăsat a trece prin Ungaria către împărat, apoi o altă 
solie, a lui Mihalcea banul și a lui Gheorghe Raț. 

n ce privește lupta, iată cum prezintă el oastea cardina- 
lului. În prima linie, 1.000 de călăreți ai lui Moise Szekely — 
și lui Toma Csomortâny. Apoi, la aripi, 1.600 de pedeștri 
cu tunuri. La aripa dreaptă, Francisc Török, la stînga, Lázár 
István și pedeștri din Braşov. În alt rînd, călăreţii lui Ștefan 
Csâky, lui Petru Huszâr, lui Ștefan Tahy, lui Zalasdy și lui 
Bogâthy. Apoi oastea comitatelor, comandată de Senyey 
și Tholdy, Ravazdy, Bodony și Baltazar Kornis. Gașpar 
Kornis și Sibrik comandă curtenii, în număr de 2. 000; la 
aripă, alți 2.000 de pedeștri, la spate, alți 600. N-ar fi fost, de 
toți, mai mult ca 9.000 de oameni. 

Moise atacă; în asalt piere Lâzâr, vechi ostaș al regelui 
polon Ştefan Báthory, Kolbâs (românul Călbază din Urmeniș) 
și alții. Nobilii, Curtea duc mai departe atacul biruitor. Mihai 
restabilește lupta. La dînsa nu mai iau parte însă Moise și 
Benedict Mindszenty. 


Așa s-a luat Ardealul de Mihai 3°. 


II 
Lupta pentru Moldova 
Cele spuse — așa cum le-am interpretat — de nunciui Ma- 


laspina despre grija lui Mihai ca nu cumva să afle și după vic- 
toria lui o nouă oaste ardeleană, căci cardinalul Andrei îi opu- 


30 Notăm şi cifrele greşite ale unui prejmerean despre pierderi (Quel- 
len der Stadt Brassó, V, p. 434) :2.010 de români, 3.027 de unguri, 350 
de sași. 

sese numai o parte din puterile ce putea strînge, se adeverește 
și prin anumite constatări, culese în cronicile ungurești, despre 
prezența la Odorhei a sîrbului Palatici, și mai ales despre ex- 
pediția de pradă în Ardeal a lui Ștefan Bocskai, viitor prinț al 
terii și chiar rege al Ungariei răsculate contra împăratului, 
care înaintează cu 2.000 de haiduci, pradă satele Gilăul, mai 
veche reședință princiară, Feneș, precum și Mănășturul și 
suburbiile propriu-zise ale Clujului 31. 

Făcînd intrarea în Alba Iulia și strălucitorul său triumf, 
după datina neamului său mai mult decît după datina ţerii 
cucerite, Mihai se grăbește a merge la Brașov (28 februar) 32, 
pentru a primi aici de la trimesul sultanului, aga Huraia, 
un steag pe care avea tot interesul să-l considere ca însemnînd 
înfeudarea cu provincia turcească a acestui Ardeal; Petrașcu 
fu înfeudat deosebit cu Țara Românească. Cu acest prilej, 
pentru a impune turcului, ca și șașilor, domnul dădu un stră- 
lucitor spectacol militar, înșirînd 7. 000 de oameni și făcînd 
să se dea cu tunurile la sosirea agăi. La 16 mart 1600 el se 
întorcea în capitala lui 3, 


Oştile cele multe se găseau împărțite în cvartire, pe soco- 
teala nobililor și a orașelor, și, cum bani nu soseau de la totdea- 
una pretențioasa, dar și totdeauna ieftena Vienă, mercenarii 
își luau, pe lîngă întreținerea neapărată, și ceva din solda ne- 
plătită, crescîndu-se astfel nemulțumirea, provocată și de 
atîtea alte motive, contra cuceritorilor. Dacă secuii fuseseră 
îndată trimeși acasă, gloatele lor fiind cel mai neastîmpărat 
element de tulburare contra nobililor de oriunde, dacă se li- 
cențiaseră și contingentele comitatelor, 1.500 de unguri ier- 
nau în Țara Bîrsei, cazacii erau la Uroiu, lîngă Deva, sîrbii prin 
deosebite locuri, pe la moșii ; Mihai păstrase pe lîngă sine nu- 
mai o parte dintre români, pe cei o sută de beșlii turci și pe 
năimiții „cei cu doi ori trei cai 3%.“, 


si Bethlen, loc. cit., p. 439, 462 — 465. 

32 Czack, în Quellen der Stadt Brassó, V, p. 377. 

33 Symigianus, p. 208 — 209; Quellen der Stadt Brassó, V, p. 286—288; 
Trauschefels, p. 118—119, 152. 

“a „Duorum aut trium equorum stipendiarios” : Symigianus, p. 200— 
—203. Cf. şi Bethlen, Joc. cit., p. 491—495. 

O listă de plată scrisă în românește ni arată întreaga com- 
poziţie a acestei oștiri. 

Ea cuprindea pe cazaci: ai lui Branețchi, Valaoschi, Oce- 
salschi și Răstopcea : 2.917 călăreți, cei pedeștri 18; ungurii lui 
Grigore Makó, 916călăretțti; moldovenii lui Mirza Anghelachi 
și ai hotnogului Lupul, 1. 452 călăreţi ; sîrbii lui Petco și Necula 
căpitanii, 1.608 călăreți ; beșliii sîrbi ai lui Marco hotnog, 40 de 
călăreţi; drabanţii lui Jivco Roșul, Mirda Jănos, Nedelc6 și 
Radul căpitanii, 4. 000 de pedeștri, și ai lui Jivco Negrul, 
Miclăuș căpitanul şi Dumitru hotnogul, 2.010; tunarii cei 
vechi ai lui Mihai, cei ai lui Andrei „drăbanii de la Poartă“ 
„drăbanii unguri“ — 200 — , ai lui Francisc Thury; cei 120 
de călăreți ai lui Sibrik și Ivan Brancovici, plus comișeii, 
steagarii, „sichireașii“ de la tunuri, satîrgiii, „sichireașii de la 
leagăne“ și alţii, de cei cu „lefi mărunte“ 35, 


Deși aspru cu toți oamenii săi — ca Tudor Vladimirescu 
mai tărziu, și cu același rezultat final față de vitejii jafului, 
deși era în stare a osîndi pe cineva — ca la Brașov, pe urmă, 
în iunie — pentru niște cireșe furate, Mihai trebuia să cruțe 
totuși pe acești aspri și dezmățaţi protesioniști ai războiu- 
lui, avînd nevoie de ei pentru expediția pe care o pregătea 
în Moldova. 


Ce voia el acolo? Singură pedepsirea unui vechi dușman, 
răzbunarea, cum a pretins, a uciderii, a tragerii în ţeapă, 
de Teremia Movilă, a vechiului său tovarăș contra turcilor, 
Ștefan vodă Răzvan“, ocuparea unei țeri spre care- -l îndemna 


instinctul lui de român? Se pare că mai mult decît atita. 

De atîta timp, el avea legături cu cneazul din Ostrog, 
Constantin — Vasile, ortodox, întreținînd relații cu biserica 
grecească din statele sultanului — odată fusese pe acolo Ni- 
chifor Dascălul, ucis de poloni pentru uneltiri politice, iar 
acuma sosise abia Chiril Lukari, vicariu patriarhal la Cons- 
tantinopol, ocrotitor al dascălilor de grecește, ca acel Pala- 


3 Analele Academiei Române, XX, p. 468—469, Cf. ibid. p. 471—472. 
3 „Se socii sui, Stephani, mortem, Vaivodae moldaviensis, armis 
ulturum“; Symigianus, p. 203. 

med, cîntărețul lui Mihai însuși’, și, mai presus de toate, 
dușman ascuns al regalității polone, catolice3$. Prin acest 
prieten firesc al acțiunii sale, marele ostaș se înțelesese — 
spune un izvor contemporan, reprodus de Bethlen ardelea- 
nul — și cu „alții mulți cari erau în Polonia de legea răsă- 
riteană“—. Şi nădejdea lui era să desfacă unitatea, factice, 
a acestei Polonii încărcate de ținuturi rusești și să atragă 
la sine părțile cu care avea ca legătură religia?. În com- 
plotul care nu și-a produs rezultatele ultime, dar de existat 
a existat fără îndoială, întrase cumva și acel nou stăpînitor 
de la Moscova, acel rival al regelui polon, care era Boris 
Gudunov, uzurpatorul de pe tronul rușilor răsăriteni0, 


Și față de Ieremia se întrebuință același sistem de înșe- 
lare ca şi față de Andrei Báthory. Un agent apusean al 
lui Mihai merge, în mart încă, la Curtea domnului Moldo- 
vei, pentru a propune o căsătorie între una din fetele aces- 
tuia și între Nicolae vodă Petrașcu, fiul lui Mihai și înlo- 
cuitorul lui în Ţara Românească. Și, știindu-se că Sigismund, 
fostul prinț ardelean, e la Suceava, unde petrece cu pompă 
și zgomot, i s-ar fi vorbit și acestuia, însurat cu o princi- 
pesă austriacă, de eventualitatea unei căsătorii cu Florica, 
fiica voievoduluit!. Încă din mart-april regele Poloniei știa 
de pregătirile lui Mihai și, plîngîndu-i-se de dînsele, el află 
de la acesta că se simte primejduit prin uneltirile la Poartă 
ale moldoveanului și ale lui Ioan Zamoyski chiar; doi soli 


37 Despot Vodă peţise pe copila de șapte ani a lui Constantin Iorga, 
Nouveaux matériaux pour servir à l'histoire de Jacques Basilikos l Héraclide, 
Bucureşti, 1900, p. 60, nota. 

38 Cf, şi Hruşevschi, Culturno-naționalni ruh na Ucraini v XVI—XVII 
vite, Chiev-Lemberg, 1912, p. 89 și urm. 

3% „Inclinari ad se complures qui in Polonia religionis graecae erant, 
non ignoraret. Et non unius aut alterius provinciae inde iactura timeba- 
tur, sed totius regni Poloniae eversio, cum non obscuris argumentis appa- 
reret Michaelem regnum petere“ (Bethlen, Joc, cit., p. 499). I s-a atribuit 
lui Mihai și intenția de a se face rege în Ungaria: „Ad cuius coronam aspie 
rabat et cuius potiundae spe (regis nomine interdum ab assentatoribus voci- 
tari et ab Ibraim — Bassa regis tituli salutari gaudebat) veheretur, prima 
opportunitate invaderet“: Symigianus, p. 209. 

40 7bid. 

41 Trauschenfels, op. cit., p. 154 — 155; Quellen, V, p. 288. 

poloni merseră în Ardeal cu doleanțe în această privință??, 
Și acum același Mihai venea cu asigurări așa de formale 
și cu așa de măgulitoare propuneri... Orice ar fi crezut Tere- 
mia, el fu prins total nepregătit, aflîndu-se însuși în Trotuș, 
la nunta unei rude, 

Expediția moldovenească pornește la începutul lui mai, 
cu un număr de trupe românești și secuiești, care se poate 
socoti numai, întrucîtva, după plingerile bistrițienilor contra 
greutăților de cvartiruireî5. Se înseamnă acolo trecerea în 
Moldova a secuilor Murășului și a haiducilor, în număr de 
6.000, a sîrbilor lui Petcu Odobașa, 1.000, a ungurilor, polo- 
nilor și cazacilor cu Moise Szekely, 3.000; orașul a dat 2.000 
de oameni cu vornicul Dragoș. În fruntea trupelor ungu- 
rești stăteau cei mai influienți și mai respectați din șefii lor, 
un Ștefan Csáky, impunător bătrîn, și viteazul Moise Sze- 
kely, apoi Pancraţiu Senyey. 

Acestor ostași numeroși și deprinși cu biruința domnul 
Moldovei nu li putea opune — neavînd oaste proprie — 
decît cele cîteva sute de poloni pe care i le lăsase lîngă dîn- 
sul acel ocrotitor care-l așezase în Scaun la 1595, puter- 
nicul, hotărîtul și priceputul cancelariu și hatman al Polo- 
niei, Ioan Zamoyski. 200 de călări poloni trimeși în cerce- 
tare fură tăiați. Cei ce păzeau Suceava nu vor întîrzia s-o 
predeie4?. 

Cronica românească, și mai sus citată (a Buzeștilor), po- 
menește o luptă „la un loc, anume Jaștea“, „un război mare, 
oarecîtă vreme“, în care „mulți moldoveni și leași periră“. 
„Deacii moldoveanii deaderă dosul a fugi, și leașii așijderea, 
pănă se apropiară de cetatea Hotinului. Deacii iar se opriră 
a da război. Mihai vodă îi pripi. Ei, dacă văzură că vor 


42 Hurmuzaki, Supl., II, p. 583—584 (nr. CCCXI). Cazacii lui Proco- 
pie Saracovici se jurau regelui că n-au de gînd să primească ofertele muntea- 
nului; îbid., p. 586—587, nr. CCCXII. 

4 Cf. Symigianus, p. 203. 

îi Ar fi fost cu Mirza 6. 000 de călări și pedeștri; ibid., p. 207 

415 Hurmuzaki, XII, p. 955, nr. MCCCL. Cf. Symigianus, p. 203. 

46 În iarnă stătuseră 500 de beșlii, 2.000 de sîrbi, 200 de oameni ai 
lui Francisc Lugassy, 400 de cazaci. 

47 Pentru predarea ei de Stanislas Trezka, Szamoskâzy, III, p. 286. 

peri, toți câți scăpară se închiseră cu Ieremia vodă în ceta- 
tea Hotinului“45, 

Lui Ieremia, deci, nu-i rămase decît să ia ca fugar dru- 
mul Hotinului, unde știa că-și poate afla scăparea, și să 
lase în urmă a se pustii complet pămîntul ţerii sale, așa 
încît, de fapt, cîteva zile, ai lui Mihai trebuiră să se hră- 
nească numai cu buruieni4?. 

n scrisoarea lui de la 3 mai, dată încă din Suceava, 
Teremia Movilă anunță că o parte din oastea dușmanului 
său e la Brașov, voievodul însuși gătindu-se a veni într-a- 
colo pentru a întra pe la Oituz, pe cînd una din despăr- 
țirile armatei lui va pătrunde pe la Bistriţa și Ceremuș, 
iar alta, cu Nicolae vodă Petrașcu și tutorii lui, pe vadul 
Rîmnicului50, Peste trei zile cererea de ajutor către poloni, 
făcută noaptea, e desperată. Iar la 18 din aceeași lună Ie- 
remia recunoaște retragerea, înfringerea în cursul ei și opri- 
rea în Hotin, după dorința celor din jurul său, deși el în- 
suşi ar fi vrut să treacă la Cameniţat. 

Din partea lui, Mihai era la Prejmer, cu 5.000 de oameni, 
la 2 mai; la Brașov, în ziua următoare. La Rîșnov, 3.000 
de oameni din avangardă prădau. Fără zăbavă, voievodul 
se îndreaptă spre graniță, pe care o trece pripit, cu 2.000 
de ostași, după 6 mait?. La 11, îl vedem scriind din Roman, 
cu vestea că „ostașii mor de foame“8. 


El nu merse însă pînă la Hotin, spune Ieremia, ci se 
retrase la o milă înainte de puternicile ziduri, cu douăspre- 
zece tunurist, lăsînd, ca pentru asediu, 2.000 de pedeștri 
și 200 de călăris. Pînă la sfîrșitul lunii și aceștia erau să 
se retragă, fără să fi așteptat venirea tunurilor grele, și 


48 Loc, cit., p. 297. 

49 Hurmuzaki, Supl., II}, p. 595—596, nr. CCCXVIII. V. şi mai jos. 

50 Ibid., Supl. III, p. 595—596, nr. CCCXVIII. După Constantin Că- 
pitanul (ed. Iorga, p. 94), trecerea lor se face pe la Focșani. 

51 Ibid., p. 597 și urm. 

52 Quellen, V, p. 288—289 = Chronicon Fuchsio-Lupino-Oltardinum, 
IL, p. 155 şi urm. La 6 (16), după cronica românească (Magazinul istoric, 
IV, p. 296). 

5 Hurmuzaki, XII, p. 900, nr. MCCLIV, Cf. p. 920, nr. MCCLXXXIII; 
„Platter von den Paumen”. 

54 Ibid., p. 942, nr. MCCCXXIII. 

55 Tid., Supl. , II, p. 604, nr. CCCXXIV. 

Zamoyski se întreabă dacă nu e o cursă pentru ai săi, dacă 
nu se caută un alt vad sau dacă, în sfîrşit, nu s-a ivit vreo 
primejdie în Ardeal56. 


Iată cum biruitorul expune însuși biruința sa. Într-o 
scrisoare din Suceava, 16 mai, el vorbește așa către comi- 
sarii imperiali: „Vă înștiințez ce bun noroc mi-a dat Dum- 
nezeu: spre binele creştinătăţii și spre folosul împăratului 
am luat țara aceasta cu ajutorul lui Dumnezeu. Mai mare 
dușman decît acesta n-am avut. Dumnezeu mi-a dat țara 
în mînă“. Iar la 20 mai, de supt Hotin, unde câștigase lupta 
la 25, stînd acolo patru zile5, el adăugă cele ce urmează: 
„Moldova, care a fost răzvrătită de la un timp încoace față 
de creștinătatea întreagă, am luat-o, slavă Domnului, azi 
supt stăpînirea noastră. Pe domnul ei, Ieremia vodă, cu 
toată oastea lui, l-am găsit peste Nistru, bătutu-l-am și, 
trecînd în Tara Leșeascăk, cea mai bună parte din oastea, 
lui s-a înecat în apă, cu care era și prințul Sigismund, dar 
și el noaptea, cu toată primejdia ce amenința pe mulți, a 
fugit dincolo de rîu. Care izbîndă s-a cîștigat pentru Dum- 
nezeu, pentru creștinătate și pentru noi. Şi dumneavoastră 
încă să vă bucurati, să mulțămiți lui Dumnezeu. Vă dăm 
de ştire că, rinduind oștile la hotarele terii, fără nici o zăbavă 
şi noi vom veni în mijlocul vostru'“5?, 


De la Hotin, Mihai merge la Iași, capitala cea nouă a 
Moldovei. Aici ţine, la 2 iunie, sfat cu boierii, îi pune la 
jurămînt, așează ca locțiitor pe Marcu vodă, fiul lui Petru 
Cercel, și deci propriul său nepot de frate, îi dă ca sfetnici 
principali pe banul Udrea, pe vistierul Andronic Cantacu- 
zino, pe Sava armașul și pe Negre spătarult?, și, în același 
timp, caută a-și lega țara, dînd scutire de bir pe mai mulți 
ani locuitorilor din părtile prădate, cu îndatorirea de a face 


56 Jbid., p. 603 și urm. 

57 Ibid., IV!, p. 72—73, nr. LIX. Cronica Buzeștilor spune că „Mihai 
vodă începu a bate cetatea, și o bătură trei zile , iar dacă văzu Mihai vodă 
că nu o va putea sparge puse paznici împrejurul cetăţii și se înturnă în 
Moldova, în scaun, în laşi“; p. 297. 

58 La, Bethlen, IV, p. 498—499, se pomeneşte o incursiune în Pocuția. 

59 Ibid., XII, p. 909, nr. MCCLXIII), 912 (nr. MCCLXIX). 

40 Cronica Buzeștilor, p. 297. 

luptă de ostași. Baba Novac, cu sîrbii, e trimes, la 4, să ocupe 
părțile de jos, smulse nu de mult timp de la turci, ţinutu- 
rile Benderului, Chiliei și Cetăţii Albet, 

Îndată după aceasta, — la 24 iunie era încă la Iași? —, 
rechemat în Ardeal de vestea sosirii plenipotenţiarului impe- 
rial, dr.Pezzen, Mihai se întoarce în Ardeal. Stă cinci zile 
la Brașov, și la 1 iulie ia drumul spre reședința sa obișnuită. 


III 
Lupta cu Basta: Mirislău 


Încă din timpul petrecerii în Moldova voievodul anun- 
tase că gindu-i stă acum la cucerirea cetăților bănățene 
rămase încă, deși Sigismund încercase a le lua prin asediu, 
în mîinile turcilor: Lipova, Inăul, Timișoara, chiar și Ora- 
deat. Pentru aceasta se spune că el ceruse imperialilor 1.000 
de călăreți germani, 2.000 de husari, 500 de mușchetaris4. 
Erau să vie mai mulți, dar contra lui. 


Căci complotul nobilimii ardelene pentru izgonirea lui 
era acum alcătuit. Găsim planul întreg în niște mărturi- 
siri de spioni unguri la 21 iunie. Magnaţii din jurul voie- 
vodului întrebuințează chiar expediția din Moldova pentru 
a întra în legătură cu fostul lor stäpîn și cu Ioan Zamoyski. 
Ultimele hotărîri fură luate acolo, supt Hotin. În memo- 
riul său din 1601, Mihai asigură că era vorba chiar ca Makó, 


ê Tbid., XII, p. 951, nota 1; IVI, p. 72—73, nr. LIX. V. mai ales: 
„Incolis oppidorum et possesionum per milites igne in nihilum redactorum 
ad sex annos libertas data este “. Cf. ibid., XII, p. 951, nr. MCCCXLIII: 
„Der Herp Waida hab vier Spanschafften jnn der Moidau gegen Bender, 
Killi. Akerment auf vill jär Zinss und Steuer frey gelassen, dann sie jnn der 
Treu bestendig bleiben“. V. pentru lupte și Chronicon Fuchsio-Lupino-Oltar- 
dinum, p. 155 şi urm., V. şi Quellen, V, p. 288 şi urm. (se dă ca data a luptei 
marți după Pentecostă. 1 iunie st. n.). 

62 Hurmuzaki, HII, la această dată. Lasă la Suceava comandant pe 
ungurul Kaptury. 

6 Hurmuzaki, IVt, p. 72—73, nr. LIX; Symigianus, p. 226. 

& Hurmuzaki, XII, p. 955, nr. MCCL. 

6 Ibid., p. 947, nr. MCCCXXNIJI. 

inițiat în complot cu Szekely și cu Sibrik, să-l împuște prin 
trădareft. 

În august, supt cuvînt că se gătește lovitura Timișoarei, 
Mihai ordonă adunarea întregii oștiri a provinciei la Orăștie 
întăi, se pare, și apoi la Sas-Sebeș. Dar nobilii, în loc să 
vie acolo, pretextează lipsa de furaj pentru cai și se string 
la Turda, unde se formează răpede o tabără care crescu 
pînă la 12.000 de oameni, cu patru tunuri€?. 

Mihai, din partea lui, trebuise, în ultimele timpuri, să 
însemne o slăbire a oștirii lui, neregulat și neîndestulător 
plătite. Din Moldova încă trimisese acasă pe fiul său. În 
cursul călătoriei militare prin această ţară, unele elemente 
se desfăcuseră de la el: Teremia li oferia zece zloți pe lună 
călătorilor, șase pedeștrilor (opt ofițerilor). La întoarcere, 
elementele militare fuseseră împrăștiate pentru nevoile apro- 
vizionării la secui, lîngă Sebeș, în Cîmpul Pînii, la Turda, 
la hotarele Moldovei. Ungurii erau în Ţara Bîrsei, sîrbii pe 
la Cohalm și mo polonii și cazacii la Sighișoara și Me- 
diașt?, Moise Szekely fugise, și el nu era singurul: Sibrik 
se dusese pe urmele lui. Asprele măsuri luate de voievod 
contra celor dintre unguri cari prădaseră sfintele lăcașuri 
în Moldova întețiseră și mai mult spiritele?0. La Huedin 
soldații români fuseseră atacați de populație, și aceasta 
aduse o aspră pedeapsă de nimicire asupra orașului. În Alba 
Iulia însuși cazacii, la o zi de plată, se încăierară cu româ- 
niil, Se zvonea că Mihai vrea să ucidă pe nobili după sfa- 
tul banului Mihalcea și că singur Radu Buzescu l-ar fi oprit 
de la aceasta?”2, Ar fi fost vorba de a se face apel la instinc- 
tele de răzbunare ale țeranilor??. 

La 10 septembre nobilii publicară declarația lor contra 
lui Mihai. Războiul începuse. Îndată o samă de sași, ca acei 


e Hurmuzaki, IV!, sau Papiu, Zesaur; traducere în Iorga, Scrisori 
domneşti, p. 114. 

& Cifrele la Tarducci (v. mai departe). 

€ Hurmuzaki, IVI, loc, cit. 

& Bethlen, IV, p. 503, 523. 

70 Chronicon Fuchsio — Lupino — Oliardinum, p. 157—158. 

71 Cronicile ardelene. 

72 Symigianus, p. 226 și urm.; Bethlen, IV, p. 544. 


%3 „Rusticorum viribus nomine Voivode concitatis “; Symigianus 
loc. cit, i 

de la Bistriţa, trădează. Se desfac chiar unii dintre curteni 
și beșlii. 


Soarta era să atîrne de la hotărîrea căpitanului imperial 
din Ungaria de Sus, albanezul Gheorghe Basta, vechiul 
rival al voievodului pentru stăpînirea Ardealului. Conform 
ordinelor precise de la Curte — care însă-i poruncise a spri- 
jini pe Mihai — el înaintă spre Ardeal, pe la Sătmar și pe 
la Maitin. Ladislau Pete comandă avangarda. El e acela 
care a înnodat cele dintăi legături, în calitatea lui de ungur, 
cu acești rebeli. Basta, care primise o solie de la Mihai — 
cum vom vedea — se hotărî, la capătul unui dramatic con- 
siliu de război, să facă același lucru. 


Lupta o cunoaștem din trei izvoare mai ales. Două vin 
de la Basta și de la ofițerii lui, al treilea e o cronică ungu- 
rească din acel timp. 

Achille Tarducci, ofițer în trupele imperiale, socoate că, 
atunci cînd sosi la Turda, pentru odihna unei singure zile, 
Basta avea 6.000 de oameni, cu opt tunuri, iar în față stă- 
tea domnul cu 20.000 de pedeștri și 12.000 de călări, avînd 
și 27 de tunuri”f. 

Mihai încercase pacea cu nobilii, trimeţîndu-li un cle- 
ric catolic și pe pastorul calvin din Alba Iulia, cari trecură 
imediat de partea unui dușman pe care-l doriseră așa de 
mult. Lui Basta-i adresă o somaţie pe care o prezintă Petru 
Armeanul, atrăgîndu-i atenția că de izbînda sau neizbînda 
acestei acțiuni samavolnice îi atîrnă capul. Basta răspunse 
degajat și desprețuitor în puterea unei vechi faime, pe care 
se simțea în stare s-o mai apere, ba poate s-o înalțe, somă 
pe „valah“ să părăsească, fără zăbavă, țara, pe care a venit 
s-o ia în numele împăratului. Cel jignit astfel făcu să se 
tragă, în mijlocul nopții, tunurile în semn de sfidare. 

Alesese un loc ca, odată la Călugăreni: același spațiu 
îngust, același sprijin pe dealuri, care trimet o limbă într-a- 
colo, aceeași apă tăind drumul. Dar Basta, experientul ge- 
neral venit din Flandra, n-avea orbul entuziasm al lui Sinan, 


14 Alte ştiri contemporane dau 10. 000 — 12.000 de oameni lui Mihai, 
20. 000—30.000 rebelilor (Hurmuzaki, IV?, p. 135, nr. CXXIII) 

compatriotul său de lege turcească: el hotărî retragerea și 
sili și pe unguri, cari credeau că onoarea nu li permite a 
pleca, să admită o retragere, străjuită în coadă de solidele 
lui trupe germane. Mihai începu urmărirea, și se văzu oprit 
brusc de noua formaţie a lui Basta. 

Așezarea oștii lui pe drumul care ducea la Alba Iulia 
— căci el alergase grăbit, fără a mai aștepta pe fiul său, 
care, cu 6.000 de oameni, români, sîrbi, unguri, se frămînta 
în munți, unde avu, la 12 şi 14 septembre, lîngă Bran și 
pasul Buzăului, două ciocniri nenorocite cu sașii trădători 
ai Brașovului”, pe Radu Buzescu'%, care veni pe la Sibiu, 
pe Delimarcu, cu 2.000 de sîrbi, și contingentul moldove- 
nesc, de 1.000 de ostași, ai armașului Sava, oprit încă prin 
munții Secuimii, e dată astfel: la dreapta, cavaleria, spre 
apa care, venind din munți, străbătea locul îngust; spre 
munte, infanteria; 500 de pedeștri, fără tunuri, în avan- 
gardă. 

Din partea lui, generalul împărătesc avea la mijloc 3.000 
de germani pedeștri, între resteri, călări silezieni, în număr 
de 1.500; înainte, la dreapta scosese 300 de mușchetari, spre 
munte erau lanțe și infanterie ungurească; altă infanterie 
ungurească și lanțe la stînga, spre apă. 


Lupta e schițată pe scurt: locotenentul-colonel de Rado- 
witz atacă o grupă de 3.000 de călăreți ai lui Mihai, pe cînd 
Basta cade asupra infanteriei. „A fost mai mult un măcel 
decît o luptă“, De la biruitori ar fi căzut abia patruzeci 
de ostași, același fiind numărul răniților. De dușman ar fi 
perit 10.000 de oameni din oastea lui Mihai, iar 20.000 i-ar 
fi ucis în cale satele ungurești. 


Lupta rămîne astfel neexplicată în ce privește hotărîrea 
și partea adusă de fiecare dintre protagoniști pentru a o 
face să se isprăvească în folosul său. 


135 Hurmuzaki, IV}, p. 139, 

786 „Piutosto un tagliare che combattere". Adausul la Hurmuzaki, 
1V2, 

27 Bethlen, IV, p. 591—592; Trauschenfels, p. 138; Hurmuzaki, XII, 
p. 1034 şi urm. 

O înțelegere deplină o putem afla numai în acele des- 
tăinuiri ale lui Basta însuși, pe care le-a pus în scris ita- 
lianul Ciro Spontoni, în aşa -zisa Historia della Transil- 
vania (1638). 

După ce pomenesc negocierile pe care și din Tarducci 
le putem cunoaște îndestulător”8, se arată cercetarea vrăj- 
mașului făcută de unul din ofițerii germani ai lui Basta, 
Rothall; prin doi prinși din această ceată află Mihai de 
apropierea omului care venea să distrugă edificiul întemeiat 
prin vitejia și istețimea lui. Își pierde firea de mînie: pieno 
di vabbia e di gran sdegno. 

De la Turda, generalul din Cașovia, se coboară, fără 
grabă, spre Alba Iulia. La 16 el se află acum în șes, cu 18.000 
de oameni, ardelenii formînd avangarda. Un singur popas 
pe Murăș, la Ujvâros. În ziua de 17 el vede satul Mirăs- 
lăului și, în stînga piedeca rîului. I se spune că la Mihai 
sînt mai puțin de 40.000 de oameni. 

Ochiul lui încercat descopere îndată și cealaltă primejdie, 
mai mare poate decît superioritatea numerică și prisosul ar- 
tileriei la Mihai, care avea douăzeci și șepte de tunuri: 
tăria locului. „Așezarea lui era așa de tare și așa de priel- 
nică, încît n-avea nevoie să se teamă de nimic, oricît de 
puternică și de solidă ar fi fost oastea din față'72. 

De altfel, în harța ardelenilor lui Ștefan Csáky cu cei 
2.000 de călări poloni ai lui Mihai, aceștia biruie. Trebuie 
să se dea un ordin strict de a se opri orice întreprindere 
aventuroasă pe sama proprie. Se caută numai a se răspinge 
polonii, ceea ce se face prin două regimente germane: al 
colonelului Pezzen și unul silezian, garnisiți cu 500 de mus- 
chetari, cari trag și cu sulițe, picche, ce iese la iveală pentru 
a înfrunta, între cele două focuri, cavaleria; șase tunuri de 
cîmp sprijină atacul, care reușește. Cînd însă, în lumina 
focului care arde Mirislăul, încă o dată ardelenii, husarii 
pornesc într-o mișcare răzbunătoare, Mihai însuși intervine, 
și ei sînt bătuți și uciși pănă la unul. Basta vede atunci 


18 Historia, p. 103—107. 

73 „Erano gl'alloggiamenti suoi di maniera forti et in cosi vantaggioso 
sito, che non potevano in modo alcuno havere paura di qualsivoglia, benchè 
potente, essercito“ (p. 109). 

că nu se poate face nimic definitiv în acest loc: el se îngri- 
jeşte deci de apărarea trupelor sale, ocupînd dealul cu bise- 
rica și făcînd tranșee între rîu și sat. Atunci numai se pre- 
zintă Petru Armeanul, încercînd în momentul suprem, o 
împăcare. 

Tunurile lui Mihai — patruzeci după acest izvor — care, 
am văzut, provocaseră oastea în cursul nopții, erau foarte 
bine servite, data aceasta, supt conducerea unui meșter 
italian, Vincenzo din Mantova. A trece vadul pentru a în- 
cepe lupta i se părea tot mai mult lui Basta lucru cu nepu- 
tință. El rezistă la orice intervenţie în această privință. 

Retragerea începe deci, cu 12.000 de pedeștri, 8.000 de 
călări, trei tunuri mari, douăsprezece de cîmp. 

O furie sălbatecă prinde — cu toată șovăirea conștiinței 
sale față de jurămîntul făcut acelui împărat al cărui steag 
umbrea tabăra dușmană 80 — pe Mihai. „Unde fuge cînele 
de italian? Nu ştie că-l ajung eu oriunde?“ 81 Şi urmărirea por- 
nește „cu cea mai mare furie și cu tot atîta neorînduială“ 82. 
Cavaleria, cazacii sînt în frunte. 

Totuși, ordinea de bătaie a voievodului nu era aceea a 
unui simplu „viteaz“ lipsit de cunoștința adîncă a războiului. 
La dreapta, spre rîu, el pune pe cazaci și archebuzieri călări, 
cu două companii de lanțe polone și moldovenești: Baba 
Novac comandă aici. În mijloc stă Mihai însuși, cu boierii 
și cu nobilii ardeleni rămași credincioși cauzei sale. La stînga, 
spre munte, tot cavalerie, dar cu două cete de infanterie: 
secui, munteni, sîrbi, moldoveni și ceva tunuri. Numărul 
secuilor de pe dealul cu vii, — pe cari, după înfrîngere, erau 
să-i măcelărească, setoși de răzbunare, în mijlocul nopţii, în 
chip trădător, nobilii —, e socotit aici la 2 000 : aveau arche- 
buze. 

Basta desfășură trupele sale în formă „lunară“: pe drumul 
Albei ulii, la dreapta, infanteria ardeleană și ungurească 
(aceasta, a lui), cu lanțele răsculaților, Csáky fiind în fruntea 
lor. Urmează, în rînd, alți pedeștri ardeleni, dar întăriți cu 


80 Stavrinos o spune expres (Papiu, op. cit., I, p. 311), ca și Memori- 
alul însuși al lui Mihai. 

8l „Dove fuge questo cane italiano? Non să egli che per tutto Varriverd ?" 
p. 115. 

82 „Con grandissima furia e con non minore disordine“; ibid. 

cavalerie sileziană — în convingerea generalului, ungurii 
Ardealului trebuind totdeauna încadrați cu oaste mai solidă 
și mai experientă. La stînga, spre Mihai, două companii de 
lanțe ardelene, cu cavalerie ungurească, a lui Valentin Pre- 
postvâry, flancați de un escadron de infanterie ungurească 
și ardeleană, dar și cu cavaleria din Ungaria superioară, 
comandată de Ludovic Rákóczy și de reiteri silezieni. Basta 
se află aici, și după el vine infanteria germană a lui Pezzen. 
În centru stă rezerva de patru companii de cavalerie ger- 
mană, ale lui Rothall: în mijloc, steagul. Puținele tunuri sînt 
așezate pe deal. 

Cavriolo, pentru lauda căruia în special scrie istoricul 
lui Basta, ia inițiativa fericită care va decide lupta. Fără 
a distruge superioritatea de artilerie a lui Mihai nu era nici 
o perspectivă de izbîndă ; a le ataca părea o nebunie. Totuși, 
ea se încercă. 

Cu 300 de mușchetari, Cavriolo înaintează spre tunuri, a 
căror pază fusese încredințată unor secui și sîrbi. Cînd Mihai 
intervine cu lanţele, Basta trimete în sprijin cavaleria gre- 
oaie, cu platoșe, foarte mult prețuită de domnul însuși, 
mult cerută și întrebuințată și în războaiele lui, a reiterilor 
silezieni. De pe deal secuii trag pripit. La capătul unor grele 
sforțări, silezienii ajung să prindă tunurile, îndreptîndu-le 
contra oștirii înseși, pe care trebuiau s-o apere. 

Partida era pierdută. Mihai nu voi s-o admită încă. La 
atacul dat contra aripii lui stîngi de ardeleni, încunjurați de 
infanteria germană, „împotrivirea avu aceeași îndrăzneală 
și furie ca și atacul, și biruința ar fi fost poate îndoielnică în 
această parte, căci escadroanele infanteriei dușmane stăteau 
foarte tari, în bună ordine, dacă nu le-ar fi împroşcat artileria 
cucerită“ 33, 

Acum abia Basta vine să culeagă roadele mișcărilor 
izbutite. El atacă la aripa dreaptă și la centru. Mihai stătea 
acolo însuși, „în cea mai frumoasă orînduială și cu obişnuila 


83 „Ma fu sostenuto da nemici con pari ardire la furia, e sarebbe per 
aventura stata dubbiosa la vittoria da questa parte, essendo che gli squadroni 
della fantaria nemica stavan saldissimi e in ordinanza, se sbaragliati non 
gli avesse l'artigliaria conquistata“, 

lui vitejie“ 8%. Baba Novac se luptă la dreapta „minunat“ 
(mirabilmente) contra lui Rákóczy și a infanteriei ungurești 
și ardelene, susținute de reiteri. Dar domnul nu mai avea 
o nădejde, și el crezu să poată scăpa măcar oastea, întreagă 
încă, pentru ca, unind-o supt munte, cu ostașii lui Pătrașcu, 
ai lui Sava, să încerce din nou norocul. 

Desfăcu astfel de pe suliță steagul său 85 și-l puse în sîn, 
lîngă inimă. Încunjurat de cavaleria polonă, rupse rîndurile 
valonilor. Ajuns la Murăș, el trecu apa înot pe minunatul lui 
cal iubit. Pe malul celalt îl sărută pe frunte și-i dădu drumul. 
La spatele lui măcelul începuse, în neorînduiala care cuprin- 
sese pe învinși. Cifrele lui Tarducci se repetă aici : 40 de pierderi 
de o parte, de alta 18.000 (!) de jertfe. 143 de steaguri fură 
culese pe cel mai nenorocit din cîmpurile noastre de luptă. 


La această expunere bogată, ungurii Ardealului au de 
făcut adausuri în cronicele lor, mai ales în ce privește situația 
în ziua de 17, înainte de retragerea lui Basta. 


Se menționează și o altă solie de împăcare: a lui Andrei 
postelnicul și a lui Luca Trausner 85. Dînd apoi știri ca acelea 
de mai sus despre operaţiile militare de o parte și dealta, 
se arată astfel întăia orînduire a lui Basta : 300 de catafracți 
(călări cu platoșe) și 1.500 de oameni de cavalerie ușoară 
ungurească, în față. La stînga, 2.000 de secui ai Murășului, 
pedeștri, și contingentele Clujului și Bistriţei; în rezervă, la 
rîndul al doilea, 2.000 de cavaleriști unguri, cu Csáky, Pete, 
Makó. Al treilea rînd prezintă 1.500 de silezieni; la dreapta, 
2.000 de unguri, cu Boskay și Sebastian Tököly; la stînga, 
4.000 de germani pedeștri cu puști. Basta stă aici cu 100 de 
valoni aleși și douăsprezece tunuri. La spate, spre Murăș, 
secuii Arieșului; la stînga, cu tunuri, secui de pe Murăș și 
mii de țerani %. 


8 „Dove stava la sua persona, con bellissimo ordine e con l'ordinaria 
bravura“, 

85 „Il suo generale standardo di bianco, damasco ov'era dipinto un 
corvo sopra verde ginebro, ch'havea nel rostro vermiglia doplicata croce“. 
E cea dintăi descriere a unui steag românesc. 

3 Bethlen, IV, p. 570—573. 

87 Symigianus, Historia, p. 234 și urm. 

Din partea lui, Mihai avea în frunte 4.500 de curteni și 
cazaci, cu Francisc Lugassy și Ștefan Tahy. Rîndul al doilea 
îl formează 1.000 de pedeștri secui, cu Senyey, Bodony, 
Barcsay, avînd tunurile în mijloc. Al treilea rînd are 4.000 
de români, de sîrbi, de secui, cu Petcu odobașa și altă parte a 
tunurilor. La stînga (în sinistro aciei cornu ) e Mihai, cu sol- 
dați amestecați, avînd cu ei restul artileriei. La capăt, 
Gheorghe Farkas, cu 3.000 de călări secui, cu gloată româ- 
nească și de țerani din Ardeal, plus 800 de curteni pedeștri. 
300 de călări stăpinesc peste Murăș, la Gomboș 88. După o 
ciocnire cu cazacii, Basta vede pe ai lui Mihai pornind la 
ocuparea definitivă a tuturor dealurilor: atunci începe el 
retragerea. 

În șes, Mihai încearcă o învăluire, asupra căreia tac 
izvoarele imperiale. Ea nu izbutește. Restul e confuz. Aiudenii, 
vecini, numără numai 11.000 de morți 8. 


IV 
Ultimele lupte ale lui Mihai Viteazul 


În momentul cînd ajunse a părăsi Ardealul, Mihai 
Viteazul nu era silit la aceasta printr-o presiune a unei armate 
învingătoare capabilă de a-l urmări și, în caz de îngăduire, 
a-l distruge. 

La Mirislău % el aruncase în luptă, cum s-a arătat, numai 
o parte din trupele sale, și poate că victoria n-ar fi fost a lui 
Basta dacă domnul românesc ar fi avut la îndemînă și trupele 
sale cele mai vechi, cele mai bune și cele mai credincioase. 
Avem pentru aceasta și mărturia cuiva care, cunoscător 
al metodelor de luptă din antichitate, inițiat la Padova în 
cultura Renașterii și ucenic al marelui rege polon Ştefan, 
era în măsură să judece, Ioan Zamoyski, cancelariul polon. 


88 Bethlen, IV, p. 575. El socoate oastea lui Mihai la 25.000 de oameni, 
cu 32 de tunuri (p. 586). 

59 Ibid., p. 591 — 592. Pentru partea lui Mihai, p. 388 și urm. 

5 Întregiri, cu gestul lui Mihai, care „oftează spre cer“, bătînd cu mîna 
pe sabie şi strigă că-și „va purta dreptul război“, în raportul, pus aiurea 
decit la locul său, Hurmuzaki, IVI, p. 146, nr. CXXX. 

Acela care era să distrugă, printr-o lovitură norocoasă, 
întreaga situație a vechiului său dușman, și în chip definitiv, 
spune, în adevăr, despre bătălia din septembre: „Trupele 
n-au ajuns încă din Moldova“ (ai lui Udrea, ai lui Baba 
Novac, ai lui Mirza, ai lui Delimarcu), „nici din Muntenia“ 
(ai lui Sava armașul și ai lui Radu Buzescu, trecuți pe la Sibiu, 
dar fără noroc), „Secuii, de asemenea, pe cari punea mult 
preț, n-au putut sosi la luptă din lipsă de timp“. Şi el adauge: 
„Dintre aceia chiar cari se află lîngă el, polonii singuri, se 
pare, s-au bătut putintel; toți ceilalți îl părăsiră: s-au ucis 
puţini oameni lîngă apa Murășului“ 91 

Cît privește pe învingători, ei n-aveau nici o coeziune 
și nici o disciplină, și, pe lîngă aceasta, o neîncredere desăvtr- 
șită despărțea statele ungurești, ale Ardealului de Basta, 
care se aștepta ca aliații pe cari i-i dăduse un moment numai 
ura împotriva „valahului“ să se întoarcă împotriva lui, 
chemînd înapoi pe acel Sigismund, care se afla în oastea, 
tot mai apropiată și mai amenințătoare, a lui Zamoyski. Se 
spune explicit în izvoarele contemporane că forțele ungurești 
şi desigur și contingentele orășănești ale şașilor s-au împrăș- 
tiat, fără a mai pomeni de mercenari, cari pe toate drumu- 
rile terii îşi căutau singuri plată și răsplată. „Oastea de țară, 
călăreață și pe jos, se împrăștie foarte și se rezlețește“, anunță 
comisarii imperiali, Mihai Szekely și David Ungnad 2. De 
aceea — și, în ce privește pe unii, de frica înaintării polone 
și a planurilor lui Moise Szekely, venit pe la Bistrița în 
sprijinul cauzei, pe care o repudia numai în aparență, a 
fostului său prinț —, o dată cu o foarte înceată pătrundere 
spre răsărit, de la Sibiu la Făgăraș, de aici la Porumbac și 
Vlădeni, pe cînd Mihai strînge în voie o nouă oștire la Rîș- 
nov 2. De aceea negocierile, prin Radu Buzescu clucerul, 


9 Hurmuzaki, Supi., II, vol. I, p. 639. 

92 „Das siebenburgisch Landtvolkh zu Ross und Fues sich gar sehr 
zerstrăt und von einander komen“; ibid., IV, p. 139. 

9 La 25 septembre Basta e la Sibiu (ibid., p. 140; cf. și p. 141, 142 
nr. CXXVIII). Ştefan Csáky la Făgăraş, ibid., p. 143. Pentru venirea pe 
la Bistrița, a lui Moise, la care se unesc Csáky și Pete, ibid. ; cf. şi p. 143—144. 
Licenţiarea forțelor bănuitului Ştefan Bocskai, ibid. p. 144, Lagărul de la 
Porumbac (30 septembre), p. 145. Pentru Vlădeni, ibid., p. 150—151, nr. 
CXXXIV. Pentru prezența lui Mihai la Rîşnov, raportul citat al lui Zamo- 
yski. 

cu acela care fusese învins, dar nu mai era învinsul. De aceea 
discutarea serioasă a unor cereri din partea lui, cum e aceea 
ca, în schimbul noului jurămînt și a predării unor scumpi 
ostatetici — soția, fiul iubit, fiica — să i se cedeze în Ardeal, 
ca locuri de refugiu, dar, de fapt, ca puncte de stăpînire, cetăţi 
de o așa de mare importanță militară, în această legătură a 
lor, ca Făgărașul, Gurghiul și Veciul 24. Ni se spune expres 
că unii sfătuitori ai voievodului, ca Zelestey, îi recomandau 
să înceapă o nouă luptă %. Și Zamoyski însuși spune: 
„Ardelenii, simțindu-i puterea, nu mai stăruiau să rămînă în 
răscoală: dimpotrivă, căutau să facă pace“ %. Era sigur 
acuma că nici mica nobilime, nici trupele ungurești din Unga- 
ria superioară chiar nu vor merge, eventual, contra lui 
Sigismund 7. 

Mihai ajungea astfel pentru Basta un pretios auxiliar, 
care nu refuza deloc, în cinstea sufletului său, jurat o dată 
pentru totdeauna, să joace acest vol. La Rîșnov, el adunase, pe 
lîngă cei 3.000 ai lui de la Făgăraș, pe Baba Novac ?8 cu 4.000 
de pedeștri, pe Sava cu 1.000 de călări, pe Delimarcu cu 2.000 
de călări sîrbi, și 3.000 de secui, fără a pomeni de ce putuse 
scăpa din cetele, bătute la Sibiu, ale Buzescului 92. Avea 
astfel o armată de 16.000 100 de oameni, peste care era deplin 
stăpîn, tot așa de ascultat și de iubit ca odinioară. Cu aceștia 
el se hotărî a pune stavilă înaintării lui Zamoyski, ale cărui 
intenții, a cărui hotărîre le simțea, de la început, fără greș. 


Cancelarul și hatmanul polon nu cucerise Moldova, ci o 
ocupase numai, fără a întîlni vreo împotrivire — el însuși a 
înconjurat cetatea Sucevei — căci Mihai chemase trupele 
sale moldovenești, ca și pe cele muntene, lăsînd acestui 
dușman Moldova, cum lăsa turcilor 1% Țara Românească, 


94 Ibid., p. 147, Cf. și ibid. p. 146—147, nr. CXXXI. 

3% V, Memorialul lui Mihai către împărat, loc. cit. 

5 Loc. cit. 

3: Hurmuzaki, IV!, p. 154. V. mai sus, p. 33. 

9 Vestea trădarii lui, proiectate, nu pare a fi adevărată (v. Hurmu- 
zaki, IVI, p. 148—149, n-le CXXXI-CXXXII 

99 Ibid., p. 138. 

100 Jbid. 

10 V. mai întăi, ibid., p. 143. 

numai să-și aibă toate puterile pentru marea ciocnire cu 
ungurii revoltați. La 6 septembre st. v., trecînd Nistrul la 
Colodrubca 102, Zamoyski scrie astfel: „Am trecut fără 
vreo greutate trupele peste Nistru ; nici o împotrivire nu s-a 
întîlnit. Cred că dușmanul nu va voi să se întilnească cu mine 
aici, în Moldova, și mă tem să nu mă silească a merge în Ardeal, 
căci trebuie, data aceasta, să punem definitiv lucrurile la 
rînduială 103“, 


E sigur că planul polon a fost răzbaterea în Ardeal pe 
la Oituz. Zamoyski află la Roman vestea luptei de la Miri- 
slău, dar rezultatul ei trebuia să-l îndemne și mai mult a 
executa acest gînd. 


Mihai se hotărăște atunci şi izbutește a-i închide Oituzul. 


Sebastian Tököly arată la 3 octombre că trecătoarea e 
păzită de 4.000 de pedeștri de-ai voievodului cu ceva tunuri 
și sugerează întrebuințarea lui formală — firește, cu ajutoa- 
vele cuvenite, care i-ar fi putut da biruinta și contra unei armate 
proaspete, condusă de un general așa de experient — în această 
direcție 1%. Un moment, Mihai mai trimese la Oituz 2.000 
de mercenari, pe cari însă fu silit apoi a-i ceda fiului, înainte 
de a ști că acesta va trebui — el o spune cu indignare — să-l 
„Tăscumpere“ pe dînsul, cel așa de credincios și așa de nedrep- 
tățit“ 195, Îi trebuiau măcar încă 1.000 de ostași din Ungaria 
superioară cu halebarde (copien) 1%. Şi la 7 octombre el 
recomandă celor acum împăcați cu dinsul, după ce-l răniseră 
în inimă, să alerge la Brețc, căci altfel vor pierde Ardealul, 
cum va pierde el la turci, la tatari, gătiți de iernatec la dînsul 
în tară, Muntenia. Şi adauge, într-o înțeleaptă cumpănă a 


102 Tbid., Supl. II, Vol. I, p. 637 şi urm. Cf. Miron Costin, p. 256. 

103 Hurmuzaki, loc. ciż., p. 635, nr. CCCXL. Polonii se temeau de vreo 
cursă, (îbid., p. 637—638, nr. CCCXLII). 

104 bid., IV}, p. 149—150, nr. CXXXIII. 

105 „Der hat sich mit groszer Submission sich willig in Alles was man 
ihm auf sein postulata geaatwort ergeben ; lamentirt gleich wol, er habe um 
die Christenheit nicht verdient also tractirt zu werden ; er wöll aber dorumb 
Eur Majestät und der Christenheit nicht untrey sein, ob ihn wol die Hendt 
nicht noch gar auf den Ruckhen gebunden sein, dass er sich nicht andersst 
erzaigen kânte“ ; tbid., IVI, p. 157. 

106 bid., p. 154, Cf. ibid., 155—156 nr. CXXXVIII. 

lucrurilor omenești: „Ușor este să se înceapă orișice lucru, 
dar este greu a se duce la capăt și greu a se întoarce iarăși 
înapoi“ 107, 


Asupra celor ce s-au petrecut pe urmă, cînd acum Zamoy- 
ski iămînea să treacă în Ardeal doar prin pasul Buzăului, 
„pentru ca dușmanul să aibă totodeauna înaintea ochilor 
puterea maiestății — sale regelui“ 108, să căutăm întăi mär- 
turia scrisorilor înseși ale lui Mihai. 

Concepţia lui politică se vede încă din cele spuse la 6 — 
7 octombre, cînd se afla „în munți“, prin Radu Buzescu. 
„S-a arătat“, spunea emisarului, „cu supunere mare“ — forme 
convenţionale obișnuite în Orient și fără vreo însemnătate 
deosebită în fond — „gata de toate ce i s-au răspuns la cererile 
lui; dar se plînge totuși că n-a meritat față de creștinătate să 
fie tratat astfel, dar, cît despre aceea, nu vrea să fie necre- 
dincios față de maiestatea voastră și de creștinătate, chiar 
de ar fi să i se lege mîinile la spate, căci nu se poate arăta 
altfel“. 

Mihai semnala că turcii fac cetăţi — întăresc adecă Giur- 
giul —, că locuitorii Țerii Românești fug în munţi. Dacă nu 
se ia nici o măsură de oprire a lor, se va pierde, o dată cu 
Țara Românească, „bașcă și scut pentru Ardeal“ 109, această 
provincie însăși 110, 

La 7 octombre 11 voievodul vorbește de-a dreptul, prin- 
tr-o scrisoare a lui către comisari, arătînd că polonii sînt la 
Trotuș și că vin tatarii cu siguranță, pentru iernatec, fără 
ca el să aibă cu ce-i opri dacă nu se dă ajutorul pe care l-am 
arătat mai sus. Ca să-l grăbească, el adăuga și știrea falsă, dar 


107 Ibid.: „Es ist gering alle Sachen anzufangen, aber schwăr zum 
Endt vnnd zueruekh zubringent“. 

108 Raportul citat. 

109 „Welches ein Vormauer unndt Schildt von Siebenburgen ist“; 
ibid. 

uno Ibid. 

11 La 26 septembre (6 octombre), într-un act de donație, Mihai spunea, 
„din gura Teleajenului“, pe unde răzbătuse, că “ se află acum cu oștile în 
gura Teleajenului, ca să dea război cu leșii și cu moldovenii, și cu tatarii, și 
cu turcii“ (I. Bogdan, în Prinos Sturdza, p. 168). 

menită a face impresie, că „puțina oaste care e cu mine se 
împrăștie“ 12, 

Peste cinci zile, tocmai cînd trecu munții spre vechea lui 
ară, Mihai arată că turcii au ajuns la București, fiul său fiind 
adăpostit la Tirgoviște. Armata lui Zamoyski se afla înaintea 
Buzăului, pe care-l „asediază“. Cu cancelariul se găsește Sigis- 
mund Báthory — dovadă că se păstra planul intervenției 
armate în Ardeal — Teremia Movilă și acela care pănă aici 
era candidatul la tronul muntean, ca unul ce se înrudea de aproa- 
pe cu Mihai însuși, acel Dumitrașcu, fiul lui Petru Cercel, 
care era să ajungă apoi un biet prizonier la Marienburg 112. 
Dacă, la vestea că el se apropie, turcii s-au retras, dușmanii 
creștini „îi stau drept în față“ 114, acolo, pe apa Cricovului, 
de unde e datată și scrisoareal!5. Pentru a-i înfrunta cu 
succes, îi trebuia, afară de arme din Brașov, 2.000 de infante- 
riști cu halebarde și cinci sute de călări. Cu atît mai mult 
îi era de nevoie o cavalerie mai grea, cu cît umblau razna 
prin Ardeal nu mai puțin ca 1.500 — 1.600 de husari fugiți 
de supt steagurile lui. 


Astfel se ajunge, dar fără acest contingent necesar, la 
lupta de la Năieni. 


O povestește Mihai astfel, în scrisoarea lui de la 13, a 
doua zi după o luptă care luase proportii mari şi, fără un 
neașteptat incident defavorabil, ar fi putut duce la distrugerea 
Brin surprindere a întregii oştiri polone şi moldoveneşti : 
„Aceasta am vrut să vă fac știut dumneavoastră (comisarilor 
imperiali), că pănă acum zilnic s-a făcut harță în cete, dar 
azi toată oastea a venit asupra noastră, și ne-am luptat de 
dimineaţa pănă seara. Seara a trebuit să se tragă înapoi, 
și noi iarăși ne-am tras în tabăra noastră“. El încheie cerînd 
din nou 3.000 de infanteriști și 2.000 de reiteri silezieni 16. 


112 „Das wenig Volkh wasz mier ist, sich verlaufft“, ; ibid., p. 155—156 
nr. CXXXVIII. Cf atitudinea plină de neîncredere și ură a ungurilor din 
Ardeal, îbid., p. 159. 

113 V, Prinos Maiorescu, p. 154 şi urm. 

us „Der Feind ist mier gleich vor dem Gesicht“; Hurmuzaki, IVI, 
p. 161 şi urm. 

15 „Ex castris in valle Kirko positis“, 

ue Ibid., p. 164, nr. CXLIV. 


Şi aceste ştiri le completează a doua zi cu aceeași desperată 
rugăminte să nu fie uitat și cu asigurarea că de la Gherghița, 
pănă unde pătrunseseră, turcii s-au întors la București, dar 
nu se știe dacă s-au îndreptat de acolo spre Dunăre. „Eu și 
cancelariul leșesc, cu Sigismund și Ieremia vodă, sîntem 
numai la două mile depărtare,; ai miei se hărțuiesc zilnic 
cu ei“, 117 La 19 oștile erau supt Ploiești 118, gătindu-se o nouă 
și decisivă luptă. 


Cea mai bună descriere a celei dintăi e dată în Memoriile 
lui Basta, care ignorează pe cea de a doua. 

Mihai ar fi avut nu mai puțin decît 15.000 de oameni, 
între cari 4.000 de „români“ (forti valachi ). Planul său era să 
cadă pe neașteptate asupra dușmanului, pe care-l știa nepre- 
gătit și „fără străji“ 119. Baba Novac, pus în fruntea avan- 
gardei, are această misiune. 

El străbate iute pădurile muntelui în timp de noapte. 
Află în zori de ziuă —la 13, cum s-a văzut — pe poloni 
adormiţi încă și fără nici o înştiinţare. Împotrivirea care se 
face din partea lor e deci, fără nici o rînduială. Domnul însuşi 
intervine cu o parte din ai săi, cînd se pare că zăpăceala e la 
culme. Avangarda lui Sigismund fuge. 


În acel moment însă apare în spate oastea proaspătă a 
lui Moise Szekely, deplin cunoscător al locurilor și oamenilor. 
Cu cinci mii de oameni — alte izvoare îi dau și mai puțin — 
el se strecurase supt ochii lui Basta, făcîndu-se a trece în Mol- 
dova, și acuma el venea să smulgă fostului său stăpîn și 
căpitan o biruință aproape definitiv câștigată. Aceasta aduse 
retragerea lui Mihai. 


Să vedem acum ce se spune din tabăra polonă, în care 
Heidenstein singur are informații că acelea de mai sus, dar 
fără a pomeni intervenția lui Moise Szekely. Raportul lui 
Zamoyski vine în rîndul întăi. De la Roman, unde se afla la 
25 septembre — aceste date le avem din alt izvor — el 
ajunsese la Trotuș în ziua de 1 octombre, trecuse Milcovul 


17 Ibid., p. 167 şi urm., nr. CXLVI. 
118 Ibid., p. 172—173, nr. CXLIX. 
u9 „Senza guardie"; p. 126. 

la 5 și plecase de la Buzău la 8, 120 La Năieni Baba Novac 
apare pentru o recunoaștere, pe cînd trupele regale se scurgeau 
fără grabă către Ploiești. Cancelariul recunoaște că, Mihai 
însuși fiind încă în munte, la un moment dat, polonii sînt 
prinși între două focuri. Dar scăparea din această situație grea 
s-ar fi făcut fără vreo intervenție a lui Szek€ly și a însoțitorilor 
săi, polonul Iacob Potocki și moldoveanul Stroici cel tînăr. 
Cazacii, aruncîndu-se fără ordin, ca o cavalerie descălecată, 
ar fi scos pe români din gura Năienilor, ucigînd pe mulți, 
pentru ca apoi, cu alte elemente să cucerească dealul, înain- 
tînd pînă la satul Săhăteni. Mihai ar fi urmat lupta și a doua 
zi, dar e silit prin harțe a se retrage în regiunea viilor, spre 
șanțul de la Ceptura. N-ar fi putut să rămilie nici acolo, supt 
necontenita bătaie a tunurilor, și ar fi fost redus deci a se 
înfunda iarăși în munte. 


Povestirea nu se ține; îndoita falsificare, și în dauna voie- 
vodului și în dauna auxiliarului propriu, secuiul Moise, e 
evidentă. Ca să explice pentru ce nu s-a încercat nici o urmă- 
rire, se aduce înainte lipsa de apă, care ar fi ținut oastea pe 
loc trei zile, într-un ţinut care numai de aceasta nu duce 
lipsă. Încă o zi se stă lîngă apa Cricovului, și numai pe urmă 
polonii iau drumul spre Ploiești, cu gînd să treacă, apoi, 
cu sau fără împotrivirea lui Mihai, la Tîrgovişte. 121 


Un raport anonim de la Teleajen către un „principe“ 
care poate fi Sigismund socoate la 7.000 numărul cazacilor; 
lupta are loc la apa „Sagesben“, ceea ce înseamnă gîrla 
Săhătenilor. Cu oarecare nesiguranță în cronologie, lupta 
fiind pusă la 15, se prezintă amănunte asupra ei: atacul la 
strîmtoare îl dau, după o recunoaștere de archebuzieri poloni, 
din partea lui Baba Novac, șase companii de călăreți, pe 
cînd pedeștri stau în desișul viilor, apărați de tranșee. Cazacii 
descălecați, erau numai o mie, cu două tunuri mici; la unul 
din ei se adaugă unul din ginerii lui Ieremia, prințul Vișnieve- 
tchi, descendent dintr-o fiică a lui Ştefan cel Mare, cu trei 
sute de ostași și ceva aventurieri. Cavaleria grea respinge 
în sfîrșit pe generalul sîrb, ucigîndu-i 400 de oameni și prin- 


120 Iorga, Scurtă istorie a lui Mihai Viteazul, p. 97—98. Cf. raportul 
polon de la Teleajen („Iolason“), în Hurmuzaki, III?, p. 371 şi urm. 
121 Loc. cit. 

zînd patruzecișidoi. Mihai avea însă, în ziua de 15, patruzeci 
de mii (!) de oameni, afară de gloatele țerănești,. 


Am ajuns astfel la lupta a doua, cea mare și ultimă, dată 
pe linia principală de apărare a Ţerii Românești, la Teleajen. 

Din preajma ei sînt două scrisori ale lui Mihai. Una de la 
„Retesz“, probabil Rătești, cere din nou ajutor arătînd 
ce speță de creștini sînt polonii 122. Cealaltă, fără indicație de 
loc, spune că polonii au înaintat cu o milă și mîntuie așa: 
„Nu pot sta tot într-o țară și cu turci și cu poloni“ 1%. Era 
prevederea unei înfrîngeri pe care n-o mai aflăm din gura lui, 
căci următoarea-i scrisoare e din drumul spre Viena, de la 
Hălmagiu, cum vom vedea mai departe. În Memorialul său 
către împărat, el spune iarăși că n-a putut să reziste, în același 
timp, și polonilor, și turcilor, și oștirii lui Moise Szekely. 

Zamoysxi semnalează pentru lupta de la 20 că Mihai își 
pregătise poziţia ca pentru păgîni. De fapt, el imita așezarea 
lui Ştefan ccl Mare la Podul Înalt, cum o imitase la Călugăreni, 
cum încercase a o imita la Mirăslău. Stătea într-o pădure 
avînd înaintea infanteriei, care era multă, 7 tunuri mari, 
iar cavaleria la aripi. Ca în vechea zi glorioasă din 1475, — 
o vreme posomoriîtă cu zările pline de neguri. „Am băgat de 
samă“, spune cancelariul, lămurindu-și biruința, „că toată 
șiretenia se sprijinea pe pădure, unde erau ascunzișuri şi 
care era cea mai mare piedică de învins pentru trupele măriei 
— sale regelui“. Iarăşi cazacii se oferă pentru a înlătura 
greutatea de căpetenie, și, când ei găsesc un vad mai sus pe 
cursul apei, îi urmează infanteria și voluntarii în stînga, 
Prin apă pănă la brîu, experienţii ostași ai Niprului trec și 
împing în urmă infanteria voievodului. Apoi grosul ostirii 
se prăvale de pe înălțime, luînd cele „nouăzeci de tunuri“ 
și împrăștiind mulțimea amestecată, de „unguri, români, 
moldoveni, sîrbi și poloni“, 

Soarta campaniei era astfel decisă. 


Dintre celelalte izvoare polone, Heidenstein urmează, pe 
acela a cărui biografie a scris-o, și din aceeași sorginte sînt, 


122 Ibid., p. 194—195, nr. CLXVII. 
123 [bid., p. 195—196, nr. CLXVIII. 

desigur, și alte amănunte, ca pregătirea prin artilerie a atacu- 
lui căzăcesc și neizbînda unei încercări de lovitură la spate din 
partea rezervei lui Mihai. Acesta ar fi lăsat 7.000 de morți 
pe cîmpul de luptă, 14.000 ar fi fost uciși în retragere. Polonii 
pierzîind doar 5 oameni. 


Cea mai întinsă povestire e aceea din Miron Costin, 
care, cum se știe, întrebuințează pentru această parte, în 
care-i lipsesc amintirile personale, pe cronitarul polon Piase- 
cki, dar care pomeneşte și spusele oamenilor bătrîni, contem- 
porani cu faptele și, alături cu „hronograful leșesc“, care e 
izvorul arătat mai sus, și „un hronograf“ care ar putea fi 
partea ce ni lipsește în manuscriptele cunoscute din Cronica 
munteană, așa de precisă, a Buzeştilor. 


Oricum, același povestitor care începuse încurcînd în 
chipul cel mai grosolan faptele, — dar, cînd crede că Simion 
Movilă a trecut Milcovul și s-a dat o luptă la Movila Căiatei!24, 
amintește un atac moldovenesc, ulterior, care s-a produs la 
timpul său și sînt utilizabile știrile lui despre expediţia .lui 
Mihai în Moldova, cu haiducii cari păzesc retragerea lui 
Teremia. și înfrîngerea lor la Verbia, pe Jijia, unde movila 
morților poate fi aceea de pe vrema lui Despot, precum și 
despre „nemţii“ cari apără Hotinul — are în acest moment 
ştiri de cea mai mare însemnătate. 

Nu vom crede că Mihai avea cu dînsul, la Teleajen, 60.000 
de oameni, „oaste ungurească, muntenească, sîrbi și nemți, 
încă avea puțini“. Socoteala armatei lui Zamoyski cu 30.000 
de oameni, între cari așa-numiții guartiani și trupele strînse 
de regele Sigismund suedezul pentru a-și cuceri moștenirea 
în țara de obîrșie, și cu 10.000 ai Moldovei, oastea de țară, 
e exactă; nu se uită nici contingentul polon special adus de 
ginerii lui Ieremia. Se insistă cu dreptate asupra importanței 
celor 4.000 de husari, cavalerie grea, „tot în her, temeinică 
oaste foarte, și neînfrîntă, ales de oștile cum sînt ale noastre 
și munteneşti“. În linia de luptă, aripa dreaptă o are Petru 
Laski cu cavaleria, și acești husari; la stînga se află domnul 
Moldovei, sprijinit pe o samă de poloni ; la mijloc e Zamoyski 


124 El cetește numele altfel şi se arată ruşinat de ce iese. V. şi mai 
departe. 

însuși cu pedestrimea și tunurile, așezate, după o practică 
nouă, pe aceste locuri, în „băști de pămînt“. 

Și aici se spune cum vadul a fost găsit mai sus de locul 
unde aștepta Mihai, pentru ca apoi aripa dreaptă să treacă 
„stoluri după stoluri“, 

Mihai face atunci șanțuri de apărare, la rîndul său, și, 
după obiceiul vitejiei sale, atacă în fruntea călărimii 125, 
Nu-l impresionează înfățișarea cancelariului cu toată oastea 
și husarii lui Laski. „Și au stătut acolo un război mare atunci 
pentru vad. Singur Mihai vodă, ca un leu în fruntea războiului. 
Şi au ţinut războiul cîteva ceasuri, pănă au sosit și husarii“. 
Şi cronicarul, care-i cunoaște ceva mai tîrziu, îi descrie, cu 
aripile lor de vulturi, cu pieile lor de pardos pe umeri, sau 
măcar, în lipsă, cu „scoarțe de ceste turcești“, cu plăcile de 
fier în frunte și pe pieptul cailor celor mari, „friji“ (frisoni),“ 
de cei nemțești, sau turcești, tari de să poarte poveri, să 
poată birui a purtare tarul“; în „treapădul calului“, ei 
îndreaptă spre dușman sulițele de opt coţi, „cu prapure pănă 
în pămînt“: „ca un zid stau la război“. 

Adăugîndu-se bătaia artileriei lui Zamoyski, la cel dintăi 
vad, contra pedestrimii românești, mînată astfel în brațele 
cavaleriei dușmane, lupta se hotărăște contra voievodului. 
„Şi au căzut toată pedestrimea lui Mihai vodă, cu toată 
armata“ (adecă tunurile), „pe mîna lui Zamoyski“, 


Dar nici la Teleajen n-a fost o catastrofă, o risipă. Retragerea 
se face în regulă: „însă nu de tot în risipă ce cu tocmeală, 
întorcîndu-se Mihai vodă unde era greul“. Astfel se ajunse 
pănă la Tîrșor. Iar biruitorul, sub cuvint că se primesc 
jurămintele de supunere ale boierilor munteni, stă trei zile 
pe loc, fără a încerca o adevărată urmărire. Şi el pierduse 
cam toți atîția ostași ca și Mihai: vreo mie. 


Zamoyski era hotărît însă a nu merge mai departe. 
Aceasta înainte de toate pentru că era încredintat, din asigură- 
pile ce i se dăduseră, că lucrurile din Ardeal, restabilirea lui 
Sigismund, merg de acuma singure. 


125 În Memorialul, pentru a îmbuna pe împărat, el pretinde — am 
văzut — că la Mirislău n-a făcut-o , n-a avut inima s-o facă, avind pe 
imperiali în față. 

Atunci renunță la candidatul său muntean, și, lăsînd 
urmarea războiului în sama Mowileşiilor, admise pe vechiul 
doritor al moștenirii lui Mihai, pe Simion. Şi tot atunci se 
încheie și contractul în această privință, frații îndatorindu-se 
a dat fiecare un tribut anual de 40 000 de galbeni, a întreține 
3.000 de soldaţi poloni plătiți pe trimestru, husarii cu 25 de 
florini în Țara Românească și cu 18 în Moldova, cazacii 
cu 20 și 15; cetățile vor avea garnizoane leșeşti, și pentru 
instalare Simion va plăti ajutătorilor săi o dată pentru tot- 
deauna un dar, de 80.000 de florini. 


El n-ar fi avut prilejul să-l facă, dacă dușmanii săi de 
același sînge ar fi lucrat numai cu puterile lor și cu cele 
năimite de la Zamoyski. Ceea ce au hotărit a fost trădarea 
boierilor munteni, sătui de domnul veșnicelor lupte și indiferenți 
la gloria lui şi a lor. 

Aceasta se vede din cele două știri privitoare la ultima 
luptă a lui Mihai pe pămîntul țerii sale, la Argeș, unde se 
retrăsese așa cum după Călugăreni căutase un loc de concen- 
trare la Stoinești, pe același curs al Argeșului. 


Ieremia însuși o descrie așa 1%:“ la 25 novembre a fost 
acum lîngă Argeş o luptă cu dușmanul. Acesta, avînd aproa- 
pe 9.000 de oameni a fost, cu totul bătut. A fugit cu puțini 
dintre ai săi, dar s-a trimes îndată în urmărirea lui, și se 
nădăjduiește a isprăvi cu dînsul, cu ajutorul lui Dumnezeu, 
ca să fie Domnul lăudat“. 


Miron Costin știe însă bine ce s-a petrecut acolo. Şi data 
aceasta Mihai încearcă lovitura de la Năiemi. Avangarda 
trimeasă în această misiune era comandată de Udrea, care, 
din 7.000 de oameni comanda 4.000. Pe Simion îl încunjură 
însă boieri cari știu cărările. El însuși previne atacul, strecu- 
rînd pe ai săi, „ziua și noaptea“ prin locuri ascunse. Ajungînd 
în zori de zi, silește pe Udrea a-și scoate oastea „la cîmp“. 
Trebuiră însă trei asalturi pentru a-l înfrînge, și numai“ 
a patra oară au purces în răsipă oastea Udrii“. 


Domnul însuși era, ca și la Năieni, în munte. „Ci, dacă 
i-au dat știre Udrea de răsipa sa, au început și ceilalți a-l 


122 Hurmuzaki, Supl. II, vol. II, p. 651 

părăsi cu toții.“ Udrea însuși plecă genunchiul înaintea lui 
vodă Simion. 


Totul era pierdut, peste cîteva zile numai Mihai se afla 
la Beiuș cu abia 300 de oameni 128, mai mult căpitani între cari 
Miron crede că poate însemna pe Mirza, pe Gesty şi pe Raț. 
Prin Oradea Mare el luă drumul Vienei 125, 


Jumătate de an după aceasta prilejul răzbunării i se 
prezenta la Goroslău. 


Împăratul îl ascultase și se făcuse a-i recunoaște dreptatea. 
Căci acum ceea ce Mihai prevăzuse era o tristă realitate pen- 
tru politica imperialilor. Dieta din octombre -novembre a 
ardelenilor pregătise aducerea înapoi a vechiului prinț ungu- 
resc, iar cea din Cluj, în februar 1601, pe vremea cînd urmau 
la Viena negocieri înșelătoare în vederea instalării arhidu- 
celui Maximilian, îndrăzni, supt conducerea lui Csâki, actul 
hotărîtor. Smulgîndu-se din mîna polonilor și a lui Teremia, 
de la Botoșani, Sigismund Báthory veni la Bistrița, pentru ca 
la sfîrșitul lui mart să se dea forma legală noii sale stăpîniri. 

Mihai fu e atunci să se împace cu Basta, ceea ce 
făcu la Cașovia. Îndată el strînge trupe nouă pentru revanșa de 
care-i dorea, mai mult ca de orice, sufletul. La Maitin, unde 
odată soldații lui Basta se uniseră cu forțele statelor ardelene, 
el se înfățişă cel dintăi, avînd aparența conducerii, Basta sosi 
pe urmă numai, pe la Sătmar, fără să aibă puteri mai multe 
decît cei 10.000 de oameni ai voievodului, căci un raport 
francez socoate la 18.000 armata întreagă 1%0. În această 
armată erau și 2.000 de silezieni. 

Armata lui Mihai nu cuprindea însă pe vechii și bunii 
ostași. Baba Novac, prins în Ardeal, fusese ars pe rug în 
Cluj, împreună cu un preot al său. Zelestey, Sava armașul 
fuseseră supuși chinurilor: celui dintăi i se sfărîmaseră brațele 
și picioarele, pentru a fi apoi aruncat în ocnă; Sava fusese 
închis într-o temniță ca aceea. 131 În loc, Mihai avea cazaci 


128 Hurmuzaki, IVI, p. 200—201, 203 

122 V, Istoria românilor din Ardeal, i, p. 210—211, 
139 Hurmuzaki, XII, p. 1211 și urm. 

131 Trauschenfels, op. cit., p. 177. 

din Podolia, haiduci, 600 de moldoveni și ceva sîrbi — mun- 
teni de-ai lui aproape de 100 122. 

Sigismund strînsese o oaste mult mai mare. La Iași 
încă el avea cu dînsul 10.000 de lăncieri poloni și 16.000 de 
curteni moldoveni 1%, supt comanda boierului Bucioc. Cu 
aceștia ieși întru întîmpinarea lui Mihai încă de pe cînd el 
răsărise abia la Dobriţin. 


Războiul era considerat ca un duel între Bâthory și între 
voievod. Așa-l prezintă cronicele ardelene. Și ele nu ajută 
să vedem că Mihai se pregătise de o mare operă de răzbunare. 


În adevăr, încă din mai venise vestea în Ardeal că Banatul 
Craiovei s-a ridicat împotriva lui Simion, aducînd în locu-i 
pe Marcu vodă. „Pretutindeni se strigă domnia lui Mihai“ 14. 
Se află că la 31 mai boierii de acolo, Buzeștii, au bătut cu 
totul pe moldovean izgonindu-l peste Milcov, și că Ieremia a 
trebuit să cheme pe tatari 1%. Întors, el e bătut din nou și 
mînat prin mlaștini, peste cadavrele de oameni și cai. 


Pe de altă parte, secuii se mişcau pentru Mihai ; Sigismund 
hotărise uciderea, cu familia întreagă și dărîmarea casei, 
aceluia care ar fi măcar bănuit că tine la vodă 1%. În sfîrșit, 
la Bistriţa vor apărea haiduci cu teribilul său rival 1%, Românii 
din Făgăraș plecaseră pentru Mihai, iar, după luptă, Raț 
și Miîrzea, cu alți haiduci, vor ocupa Aiudul, vor întra în Oșor- 
hei și, scoși de acolo, vor prăda, îndrăznind chiar a sfida la 
Făgăraș pe Moise Szekâly, care avea cu el doar 700 de 
călări 158. 

Cele dintăi harțe fură deschise și cîștigate de singurele 
trupe ale lui Mihai. Două sute de haiduci de ai lui bat, în 
momentul cînd ai lui Sigismund înaintau încrezător de la 
Simlău spre apus, 600 din aceștia și ucid 200 dintre dînșii 139, 


332 Hurmuzaki, IVI, p. 260, nr. CCXVIII. 

133 Ibid., p. 245. 

134 „În omnibus siquidem locis Michael publicatur“ ; Trauschenfels, 
op. cit., p. 171. 

135 [bid. 

13% Ibid. 

137 Ibid, p. 182 şi Chron. Fuchsio-Lupino-Oltardinum, p. 187 şi urm. 

138 Ibid. 

139 Hurmuzaki, IV1, p. 261; XII, p. 1201, nr, MCCLXIII. 

În scrisoarea sa de la 30 iulie, Basta însuşi spune că pe voievod 
l-a trimes cu trupele de avangardă 140, 

Basta sili pe principele ardelean să se retragă; în același 
raport către Curtea din Viena el spune că era hotărît să-l 
aducă la luptă cu orice preț, chiar dacă ar fi să-i treacă înainte, 
întrînd în Ardeal. Esenţialul era desigur să se împiedece 
sosirea ajutoarelor turcești, care fuseseră cerute, cu insistență, 
de Sigismund WL. 


La 3 august se dădu bătălia. Izbînda fu nesigură pănă la 
ceasurile cinci, pănă către seară, spun alții. Atunci ungurii, 
surprinși, fură izbiţi înapoi, într-o retragere dezastruoasă. 
Pierduseră toate tunurile, cincizeci şi trei la număr. 

Mihai vorbește astfel, scurt, în misiva lui către împăratul: 
„Cu ajutorul lui Dumnezeu, la 3 ale lunii, i-am atacat, 
i-am bătut tare, li-am luat toate tunurile și steagurile“ 142. 
Un singur cuvînt despre Basta, și acesta, în propriul său 
raport, abia-l pomenește. Împăratul, în răspuns, atribuie 
succesul“ vitejiei tale și a lui Gheorghe Basta“ 14%. 

Din toate părțile lui Mihai i se puneau în samă, marele, 
fulgerătorul succes, Becteș pașa din Erlau spune: După 
înfrîngerea lui Sigismund de afurisitul Mihai . . . , cel foarte 
viclean și rău 144. O descriere franceză contemporană mărtu- 
risește că lupta a fost cîștigată de voievod și de Basta: 
„armata lui Sigismund a fost întăi ruptă de valoni, și pe la 
cinci ceasuri Mihai voievod, de o parte, și Basta, de alta, au 
încercuit-o“ 145, Symigianus vede în cavaleria și artileria 
armatelor unite factorul victoriei 14, In sfîrșit, Miron Costin, 
după izvorul său polon, dar poate și după cel intern și, ori- 
cum, după tradiție, rezumă lupta astfel: „ce, stînd nemții 


10 Ibid., IV}, p. 263. 

141 Symigianus, p. 249, 

142 Hurmuzaki, IVI, p. 265 — 266, nr. CCXXIII. 

143 bid., XII, p. 1217, nr. MDCCXCII, 

144 „Dapoi la rotta di Sigismondo dal scomunicato Michal ..., molto 
astutto et malvagio“; ibid., p. 1213, nr. MDCCLXXXII; cf, și mai departe, 
nr. MDCCLXXXIII. 

145 „Son armée a esté premièrement fendue par les Valons et sur les 
cing heures Michel Wayvode, d'un costé, et Basta, de l’autre, l'ont enfe- 
rmée“; ibid., XII, p. 1211 şi urm. 

146 P, 249. 

în frunte cu focul, și Mihai vodă lovind din dos pe oastea 
Batoreștilor, au frînt pe Batorești, cît abia au scăpat ei cu 
capetele“, pentru ca să adauge apoi, cum l-au lămurit și „oa- 
menii bătrîni de pre acele vremuri“: „Făcutu-s-au veste de 
biruință la acela război mai mare a lui Mihai decît a lui Basta 
Giurgi, care zăvistie au făcut și perirea lui Mihai vodă“. 

Căci, din partea lui, Basta, în memoriile sale, atinge 
numai în treacăt participarea lui Mihai, afirmînd că inter- 
venția acestuia, cu ungurii, moldovenii și cazacii săi, plus cinci 
companii de archebuzieri germani ai colonelului Flanz, daț, 
în locul celor o mie de călăreţi luați lui de Basta pentrul 
formațiunea sa, a fost făcută vreo chibzuire și inițiativă 
personală: „De altă parte, valahul și Rothal, secundînd 
scopurile lui Basta și îndeplinind ordinele lui, cu soldaţii lor, 
se purtară așa de vitejește și de fără frică, încât ajunse 
foarte ușor să arunce în neorînduială oastea vrăjmașă, cu 
mult măcel și moarte, puind-o pe fugă“ 147, 


De aici, în momentul cînd Mihai era hotărît să se îndrepte 
spre Făgăraș spre a libera familia sa şi a trece de acolo în Ţara 
Românească, lovitura ucigașă de la Turda, în ziua de 18 ale 
aceleiași luni, august. Dacă Beauri și Mortagne, valoni, 
săvirșiră crima, din ordin, un izvor săsesc dă meritul ungurilor 
Szekely Ambrus și Nagylâky Ferencz 148. Trupul, lăsat fără 
îngropare zece zile și mâncat apoi de cîini 149, fusese pus în 
pămînt noaptea de ofițerul de reiteri silezieni Ioan Schne- 
ckenhans 150. 

Omorul n-a fost răzbunat: Mihai apucase a trimite înainte 
pe aceia dintre soldaţi cari țineau la persoana sa, în frunte cu 
Mirzea și Gheorghe Raț 151. Erau acolo „mazilii și toți valo- 
nii“ 152 (9) 


17 „Dall altra parte, il Valacco et Rothalt, secondando gli disegni del 
Basta et dempiendo gl'ordini sui, con le sue genti, si diportarono cotanto 
valorosi et intrepidi, che facilissimo gli si rese disordinare il restante dell’ 
essercito hostile, con molta stragge et mortalità, ponendolo tutto in fuga“; 
Spontoni, p. 159. Cf. p. 156—157. 

148 Trauschenfels, op. cit., p. 36. 

149 Wund doch von den Hunden aussgheschoren wund ghefresen“; 
ibid. , p. 248. 

150 bid., p. 246. 

151 Stavrinos, loc. cil., p. 318. 

152 Jbid. 

Ceilalți nu crîcniră măcar. 
Şi, cuminte, Miron Costin înseamnă:“ Și așa s-au plătit 
lui Mihai vodă pentru slujbele ce au făcut nemților“, 


V 


Succesiunea lui Mihai Viteazul: Luptele 
lui Radu Şerban pentru domnie 


Mihai crease o armată cum nu mai luptase supt steaguri 
românești, din elementele cele mai răzlețe și disparate: 
cîțiva români de-ai lui, mulți moldoveni, pe cari un contem- 
poran ungur îi califică de „cei mai gata de luptă și mai de 
ispravă dintre români“ 15, atîția cazaci, pe cari-i avuse şi 
la Călugăreni, călăreţi poloni cu platoșe, husari de aceia 
cari făceau admiraţia lui Miron Costin. Ungurii din Ardeal 
și din Ungaria Superioară, haiduci cari au lăsat numele lor 
ținutului de lîngă Tisa, și, pe lîngă un contingent întîmplător 
de reiteri germani, silezieni, o mulțime de sîrbi, între cari 
și bulgari, și, pe alături, beșlii sîrbo-turci. Legaţi prin cre- 
dință față de el, prin iubirea pentru persoana lui, prin respec- 
tul pentru amintirea celui asasinat, ca și prin deprinderea 
de a fi laolaltă, prin cheagul luptelor comune care nu se 
puteau uita și prin cunoașterea ţerilor asupra cărora se 
întinsese atîta vreme acțiunea lor militară de preferinţă, ei 
nu se putură despărți multă vreme, și, chiar după ce unii 
apucară într-o parte, alții în alta, ridicînd pe scut stăpînitori 
pentru nații deosebite, ei impun caracterul lor tuturor între- 
prinderilor militare ce se fac în regiunile care nu puteau scăpa 
de dînșii. Același fenomen, deci, ca și, în mai mare, ce s-a 
petrecut, în Apus, cu cavaleria stîrnită pentru opera de cru- 
ciată, care nu și-a atins scopul și care, de lao vreme, nu s-a 
putut manifesta nici prin cutezătoare tentative izolate sau, 
mai tărziu, ca acele grandes compagnies, rămășiță a războiului 
de o sută de ani, care tulburară, trezind și servind ambiţii. 
sau lucrînd pe sama lor proprie, pentru jaf, trei țeri, pănă 


153 „Nam hi Valachorum omnium promptissimi et expeditissimi habc- 
bantur“; Szamoskâzy, p. 176. 

ce, în a doua generație a mercenarilor cari-și creșteau urmașii 
în siguranța cîștigului, trebui ca delfinul Franciei, viitorul 
Ludovic al XI-lea, să-i ducă în Elveţia pentru a-i măcina 
în ultima lor luptă, la Skt. Jakob, puțin înainte de jumătatea 
secolului al XV-lea. 


Miron Costin și-a dat samă de rostul acestei armate a 
lui Mihai, care i-a supravețuit, cînd scrie: „Avea Mihai vodă 
oști deprinse la izbîndă ; ales o samă de slujitori ce se chemau 
pe numele căpitanilor săi, anume: buzeștii, alții rățeștii, — 
foarte stătătoare oaste“ 154. Dacă se înlocuiește numele buze- 
știlor, rămași înainte de toate boieri și întrebuințînd „aderenți 
politici“ sau ţerani de pe moșiile lor socotite cu sutele, cu al 
mîrzeștilor, soldații lui Mîrzea cel Mare și ai lui Mîrzea cel 
Mic, Dimitrie Miîrzea, acei mîrzeşti cari, așezați în preajma 
Iașului de la începutul secolului al XVII-lea, au întemeiat 
satul, existent pănă azi, al mîrzeștilor, dacă se ține samă 
și de suita, pe care o pomenește același cronicar moldovean, 
a altuia din „căpitanii lui cei crezuți“, pe lîngă „Mirza și 
Race“, menționați aicea, a lui „Geșta “ (Gesty), pe care nu-l 
cunoaștem altfel, liniile alcătuirii acestor „bande“ temute 
iese și mai bine la iveală. A se scrie istoria fiecăruia din 
șefi, a fiecăruia din clientelele ostășești care-i încunjurau ar 
avea un interes mai mare decît acela, de simplă curiozitate, 
pe care-l trezește expunerea amănunțită a oricării cariere 
aventuroase. 


Deocamdată însă, pe cînd mercenarii își căutau prin 
Ardeal rosturi nouă, neintervenind decît uneori, după ordinul 
noului stăpîn, în afacerile noastre, elemente indigene, supt 
conducerea buzeștilor, priviţi cu dreptate ca șefii țerii și apără- 
torii onoarei și intereselor ei naționale, discutau cu armele în 
mînă, întăi „dreptul“ lui Simion vodă față de Mihai, și apoi 
succesiunea domnului jertfit pe cîmpia Turdei. 

Au trebuit pentru aceasta zece lupte, mai mari sau mai 
mici, a căror cunoștință folosește și prin aceea că luminează 
mijloacele militare ce se întrebuințau, ca oameni și ca sistem, 
pe acele timpuri. 


154 P, 254, 

În scrisoarea, citată şi mai sus, prin care Mihai, biruitor 
pentru ultima oară, arată împăratului cum s-a desfășurat 
lupta de la Goroslău, el mai spune, la acea dată de 4 august 
1601, despre răscoala, atinsă și mai înainte în această carte, 
a boierilor munteni, că „la 24 după vechiul calendar, din luna 
trecută“ 15, el se simte după acel calendar, în iulie; deci e 
vorba de 24 iunie — Simion a fost izgonit prin „unirea boie- 
rilor“ (conspirato eorum voto). Şi polonii uzurpatorului au 
trecut la răsculați, cari s-au făcut stăpîni pe toate bunurile. 
O deserțiune care nu ne miră cînd ne gîndim ce goală era 
visteria domnului adus de străini într-o țară prădată și 
răsculată și în care, de altfel — ca și în Moldova, unde nu 
cruțau taina religioasă a mănăstirilor și cinstea familiilor 
boierești și, supt Klicki, insultau în Hotin pe pîrcălabul 
domnesc 156, — ei „au prădat și au jefuit toată țara, și mănă- 
stirile, și boieri, și săraci, pănă ce au luat tot ce au găsit 
la dînșii “ 157, 

Uniti cu Udrea, revenit la vechile sentimente, cu Negrea 
clucerul, cu Stoichiţă postelnicul, pe cari-i atinse răzbunarea 
lui Simion, buzeștii izbutiseră a lua țara-n stăpînire, ca 
reprezentanţi ai lui Mihai, domnul cel legiuit, care se aș- 
tepta să cadă de peste munți din clipă în clipă. Un alt izvor 
contemporan arată că izgonitul voievod s-a retras la Buzău, 
în iulie, cu 4.000 de pedeștri și paisprezece tunuri, urmărit 
de boieri cari au 12.000 de infanteriști, dar li lipsesc tunu- 
rile158, ceea ce ar întra în contrazicere cu afirmaţia din scri- 
soarea domnească. Simion e hotărît însă a reîncepe lupta, 
căci Jeremia-i trimete pe „locotenentul“ său, ceea ce în- 
seamnă pe fruntașul boier Nistor Ureche — și cu un căpitan 
așa de încercat ca Orăș, — aducînd cu el 4.000 de soldaţi 
pedeștri, 2.000 de călări și șaisprezece tunuri, ceea ce arată 
că domnul așa de scăzut prin comparația, naturală, cu 
Mihai, era în stare, și pe alături de sprijinul polon, așa de 
scump și de greu, să-și organizeze o oaste a lui moldove- 
neascăl5?. Cronica de țară spune că „oștile Mehedinţilor“, 


185 „24 die veteris calendarii elapsi mensis proximi“ 
158 V, ştirile din Hurmuzaki, Supi. IL, p. 16 şi urm. 

157 Cronica Buzestilov, în Magazin Istoric, IV. 

158 Hurmuzaki, IV!, p. 265. 

159 Hurmuzaki, IV?, p. 38, nr. XXXIV. 

urmărind pe fugar, cîștigaseră întăi o nouă biruință la Mil- 
cov, la „o vale mare ce este dincoace de Focșani“, în locul 
zis Movila Căiatei — numele fiind și aici tălmăcit ca în 
Miron Costin, care se rușinează înaintea lui160. 

Din partea lui, Ieremia anunţase încă de la 30 iunie 
protectorilor lui de peste Nistru răscoala munteană, adău- 
gînd și vestea despre plecarea mercenarilor neplătiți. La 5 
iulie el explica înfrîngerea din marțea trecută prin aceea 
că fratele său a fost încunjurat prin munți: „pe deasupra“. 

Cînd Simion se întoarce pentru a da a doua luptă, avem 
însăși mărturia lui. La 26 din aceeași lună iulie el arată că 
la 24, „foarte de dimineață“, a trecut Siretul și a bătut 
„supt Rîmnic“, la vechiul vad din luptele lui Ștefan cel 
Mare și lui Ioan vodă cel Cumplit cu vecinii munteni, straja 
buzeștilor, care numără 2.000 de oameni: „prea puțini oa- 
meni au scăpat“161, Jar Ieremia, o lună mai tîrziu, la 21 
august, lămurește că, la 15, miercuri, Simion, cu moldoveni 
de-ai lui și cu tatari, a înaintat pănă la Buzău după hrană 
și știri și, întîlnind trupele rebelilor, le-a bătut în chiar ta- 
băra lor, care cuprindea 2.000 de infanteriști, din cari „unul 
n-o scăpat“, și 3.000 de călăreți, cari s-au salvat numai în 
mică parte; e vorba și de boierii căzuți în robie la păgîni, 
cum a fost și cu Neaga vornicului Mitrea, despre care vor- 
besc documente de mai tîrziul62. 


Îndată însă acești rebeli învinși, cărora Poarta încerca 
să li impuie ca domn nou pe Radu, fiul lui Mihnea Turci- 
tul, și el însuși un adversar, pe vremuri, al lui Mihai, își 
dădeau un domn viteaz și harnic în locul celui pe care li-l 
răpise crima. Cronica țerii înfățișează pe boierii veniți din 
Ardeal la Cîrstienești, în sus de Argeș, cari proclamă acolo 
pe unchiul după mamă al buzeștilor, pe coborîtorul „bătrî- 
nului Basarab voievod“, pe Şerban, care ca domn și-a zis 
și el Radu. Stroe Buzescu, propus, refuzase, iar Marcu, pe 


180 Cf, totuși „Kakanala“ (cet. : Kakata) în raportul lui Ioan Potocki 
ibid., Supl. IL, vol. II, p. 218. 

161 Ibid., p. 53. nr. XXXI. 

162 Tbid., p. 54 şi urm. Cf. Studii şi documente, V. p. 612—613. 

care-l voise Basta, nu putuse fi primit ca unul ce era un 
copilandru de optsprezece ani168, 

Dar partidul creștin n-avea sprijinul lui Basta, asupra 
căruia, în septembre, năvălise din nou, pe la Trotuș, Sigis- 
mund Báthory începînd o lungă frămîntare, pentru cetăți, 
cu imperialii strîmtorați, cari trebuiră mai tîrziu să pri- 
mească o linie de demarcaţie ce-i trimetea la nord de Murăș 
și ArieșI4, 

Concomitent cu pătrunderea prințului ardelean în ve- 
chea lui stăpînire, înaintează și Simion, care așteptase, după 
cît se pare, aceasta. La 6 octombre se dă o luptă — a treia, — 
în care boierii fură din nou învinși, Un ajutor din 
Ardeal, cu Mîrzea cel Mare și haiduci, nu izbutește a opri 
izbînda domnului, întors pentru răzbunare: vedem pe Si- 
mion dînd vești de biruință din Pitești, la 1 și la 5 novem- 
bre, Radu, cu 4.000 de oameni, se duce la Basta, căruia-i 
și face jurămînt, trimețînd pe Stroe Buzescu, ocrotitorul 
său, la Curtea împărătească187, 


În primăvara anului 1602 se făcu expediția de restabi- 
lire, care duse la a patra luptă, și aceea nenorocită. Basta, 
într-o scrisoare din 5 mart, pretinde că a dat clientului său 
nu mai puțin de 14.000-15.000 de oameni (!), cu Ludovic 
Râk6szy și cu căpitanul valon Boulet. Dar în fața lor aceștia 
găsesc pe Geezer pașa, cu tot atîția turci și tatari, păzind 
un „pas strîmt“. Cutezanța lui Rákóczy, care, fără înțele- 
gere cu camarazii săi, se aruncă înainte, aduce înfrîngerea. 
Se pierd 2.000 de oșteni și unsprezece steaguri18, 

Memoriile lui Basta cuprind o expunere amănunțită a 
expediției lui Radu vodă pribeagul și a lui Boulet. Şi aici 
— intențiile fiind aceleași — se afirmă că ostașii de cari dis- 
puneau năvălitorii nu erau mai puțini decît 15.000, dintre 


163 Spontoni, p. 161—162. 

168 Studii și documente, IV, p. VIII şi urm. 

165 Chron. Fuchsio-Lupino-Oltardinum, p. 197. 

16 Hurmuzaki, Supl. II, Vol. II, la această dată. 

167 Chron. Fuchsio-Lupino-Oltardinum, p. 198—199. 

168 Studii și doc. VI, p. 130—132, V. scrisorile lui Ieremia, Hurmuzaki, 
loc. cit., p. 126 şi urm. (cf. p. 90 și urm). 

cari 3.000 de călăreți din tabăra imperialilor. Cu ei trece 
el pe la „hotarele Moldovei, la Enki“ (ne'confini della Mol- 
davwa, ad Enhè), ceea ce nu înseamnă altceva decît vechiul 
loc de luptă de la Năieni. Se ajunge la un cîmp „triunghiu- 
lar“ între munți, unde apare un dușman mai numeros. 
Boulet trimete înainte o mie de archebuzieri, el avînd să 
atace pe aiurea cu 2.000 de călăreți, în zori, — cam ce făcuse 
Mihai Viteazul la 1600. Moldovenii caută să încunjure această 
avangardă, dar de pe un deal cei doi şefi observă și caută 
a împedeca. Gloata întrebuințată era însă așa de nesigură, 
încât părăsește totul pentru pradă; la urmă și archebuzierii 
se împrăștie la o nouă lovitură a moldovenilor, și tatarii 
cearcă a închide retragerea celor bătuți. La întoarcere, Moise 
Szek€ly, îndeplinind și acuma rolul de odinioară lovește în 
spate, la Vașarhei, pe cei ce se îndreptau spre Bistrița. Radu 
va trece, prin Marghita, spre Beiuș, spre Sătmar, păstrînd, 
cu toată nereușita sa ca pretendent, multe mii de oameni 
pe care le ține la dispoziția patronului său16?, 

În această oaste care nu-și poate îndeplini misiunea era 
Mirza cel Mare; de vreo participare a buzeștilor nu se poate 
vorbi însă. Ei nu sînt pomeniți nicăieri. Intenţia lor era 
acuma să-și facă un domn al lor din cineva care să nu atîrne 
așa de mult de ajutorul străin. 

Nenorocitul tinerel Radu Mihnea se afla în Giurgiu ne- 
îndrăznind cu câți turci i se puseseră la dispoziție, și nu se 
pricepea ce să facă dintr-înșii, a părăsit cetatea. Puternicii 
boieri ai Oltului se înțeleseseră cu dinsul ca să răstoarne 
domnia lui Simion. Delimarcu apare deci cu sîrbii săi supt 
ziduri și-l „fură“ de la ocrotitorii păgîni, cari nu-i puteau 
da stăpînirea. El e dus astfel spre Craiova, de unde, prinși 
pe neașteptate, moldovenii fug. Era cu atît mai ușor să se 
încerce lovitura, cu cît încă de la 8 mart — se vede dintr-o 
scrisoare a lui Basta — celalt Radu pornise din tabăra de 
la Bistrița și trebuiseră a se lua măsuri contra năvălirii 
luit, 


16 O. 189 — 193, 203, Cf. Hurmuzaki, IV}, p. 295, nr. CCXXXIX; 
Chron. Fuchsio-Lupino-Oltardinum, I, p. 205. 
170 Siudii si doc., IV, p. 130 și urm. 

Povestea acestei tentative și a luptei, a înfrîngerii totale, 
definitive, care a urmat, reiese din scrisori ale lui Ieremia 
Movilă și dintr-un raport a lui Ioan Potocki, șeful poloni- 
lor, cari apărau șubredul tron al lui Simion. 

Radu trimisese spre Craiova numai vreo mie de oameni, 
Garnizoana izgonită, pe care o compun și poloni, se întoarce 
îndată. Atacînd în zori, la Crețești, pe Jii, ea învinge, deși 
noul domn însuși sosise cu toate puterile lui. 

În faţa celor 5.000 de infanteriști — între cari 2.000 de 
haiduci — cu sîrbii lui Mihai şi o mie de călăreţi ai lui, și 
turci. Orăș moldoveanul are numai 1.500 de oameni: deși 
ceruse stăruitor a fi ajutat, nu i veniseră nici Nistor Ureche, 
nici soldații poloni ai lui Tarnowski. Andrei Potocki des- 
chide totuși lupta. În zădar se aruncă Radu asupra cazacilor, 
cu boierii săi, încercînd a juca rolul, așa de greu pentru 
oricine, al marelui Mihai. Tarnowski, cu acești cazaci și cu 
husari, răspinge izbitura, care nu se mai repetă. Oastea se 
împrăștie. Informatorul polon pretinde că s-ar fi pierdut din 
partea învinșilor 2.500 de morți și s-ar fi numărat 500 de 
prinși. Cu turbanul în cap, pentru a nu fi recunoscut, Radu 
se adăpostește la Cladova. 

Simion nu putea să reție însă trupele care-l apăraseră 
cu atîta succes și la Năieni, și la Creţești. În vară el se afla 
cu totul incapabil de apărare, cînd se află că Radu Șerban, 
care avea acum cu dinsul și pe Buzești, și pe Marcu vodă, cu 
care se întîlnise la Sătmari”?, are de gînd să apară în Banat 
pe la Mehadia și că Basta se coboară pe la Brașov. 

Însemnările contemporane ale șașilor arată că la 22 iu- 
lie Radu era la Brașov, de unde ia drumul spre Năieni1%. 
Trupele pe care i le dase Basta erau însemnate și, cu obi- 
ceiul de-a crește cifrele, s-a putut pune pe hîrtie cifra 
de 25.000 de oameni!”4. Polonii socot 3.000 de lăncieri un- 
guri, 10.000 de pedeștri și de haiduci, o mie de strînsură 
și pe Mirzea. Miîrzea, cu alte cîteva mii, ar fi trecut la 15 
august, ca avangardă; Basta s-ar fi mișcat el însuși în 


11 Hurmuzaki, Supl, II Vol. II, p. 116 și urm. 125, 147 și urm 

172 Ibid., p. 158, nr. LXXXII. 

13 Chron. Fuchsio. Lupino-Oltardinum, I, p. 207 şi urm: „ad pagum 
Nén, ad aìpium radices“. 

124 V, nota următoare. 

această direcție la 23, după ce prietenul său român trecuse 
munții”, 

Scrisoarea apărătorului polon al lui Simion, a singurului 
apărător, Andrei Potocki, afirmă că „Radu Şerban și buzeș- 
tii“ — aceștia poate venind din țară pe la apus — „au în- 
cunjurat țara așa de neprevestit, încît din douăzeci de oa- 
meni pe cari dumnealui voievodul i-a trimes, fiecare îndeo- 
sebi, ca să aducă știri, nu s-a mai văzut nici unul, și că straja 
noastră de la Teleajen a fost atacată“. Potocki venea de 
către Ploiești, dar nu cuteză să deie lupta și, aflînd că Marcu 
vodă vrea să ieie Moldova, se îndreptă, cu ce oaste avea, 
răpede într-acolo. Radu urmărește arzînd Tecuciul și tre- 
cînd Siretul, pentru a face ca rivalul său să-și caute un 
adăpost tocmai în fundul Moldovei, la Tirgu Frumos!%6. 


Precizări se pot căpăta prin izvoarele ardelene. Lupta 
cu „tatarii, polonii și turcii“ are loc la 23 august, și se cre- 
dea la Brașov că dușmanul a pierdut 4.000 de oameni (!), 
dintre imperiali și ostașii de țară ai lui Radu căzînd doar 
600. La 28 se aduceau răniții din Muntenia, după ce Basta 
încă din ajun revenise la Prejmer. 

Dar războiul pentru moștenirea lui Mihai Viteazul tre- 
buia să aibă, în septembre, încă un act, al zecelea. 


Ei fu datorit revanșei lui Simion, care nu înțelegea să 
piardă așa de răpede ce cucerise într-atîtea lupte, cu atitea 
jertfe. Din lagărul de pe Jijia, la 19 septembre, Potocki 
arată că voievodul pleacă înapoi spre Scaunul său, cu 2.000 
de moldoveni, 300 de cazaci zaporojeni și cinci tunuri mici, 
la 13. A doua zi, tatarii trec Siretul la Tecuci, fără împie- 
decare, căci oamenii lui Radu vodă se răzlețiseră în mare 
parte, și domnul biruinței din vară era la Buzău. La 17, 
tatarii, cărora fugarul din august li ceruse ajutor, se aflau la 
Focşani. 

n fruntea lor sta hanul însuși, și el avea puteri mai 
mari decît oricînd de la așezarea lui ca han. Îl întovărășea 
și nepotul său. Voia el ca aceste mulțimi, care sînt soco- 


175 Zbid. 
178 Ibid., p. 193 şi urm, 

tite și pănă la 30.000 — 40.000 de oameni, — Potocki spune: 
20.000 în frunte și 20.000 pe urmă,!”” — să pătrundă în Ar- 
deal, pentru a pedepsi pe Basta, încălcătorul de hotar? S-ar 
părea că da, mai ales văzînd pe Ieremia cum unelteşte cu 
Moise'8, Cercetînd însă situația turcilor față de imperiali 
în acel moment, se vede că banul era în trecere spre Dunăre 
și că Simion nu provocase în folosul său mișcarea temutului 
„tar“ al crimlenilor — nefiind destul de infiuient şi de bogat 
pentru aceasta, — ci se folosise de expeditia acestuia spre sud 
ca auxihar al armatelor turceşti. 


Ce s-a petrecut în părțile Teleajenului — la Măgureni, 
scriu sașii!??, la Ogretin, după un document intern al lui 
Radu!80 și, în sfîrșit, „în gura Teleajenului“, și anume, la 
Teișani, cum spune cronica țerii, se poate ști amănunţit, 
înainte de toate, din Memoriile lui Basta. 

În adevăr, mărturiile românești sînt scurte. Cronica lui 
Stoica Ludescu, continuînd pe a buzeștilor, e tîrzie: știe numai 
de o luptă detrei zile și atribuie un mare rol lui Preda 
Buzescu, pe cînd de fapt acest rol l-a avut Stroe. Se adauge 
doar amănuntul, că, după victoria creștinilor, Simion, în- 
vinuit că a dat știri false, a fost tratat ca rob, fiind „pus 
în fiară pre supt pîntecele calului“181. Iar inscripția, extra- 
ordinar de importantă, de pe mormîntul de la Stănești 
(Vîlcea) al lui Stroe, mort de pe urma rănilor primite, nu 
face decât să însemne incidentul luptei acestuia, în cea din- 
tăi zi a bătăliei, cu acest cumnat al hanului. După ce se 
vorbește de rana lui „la mîna stîngă de turcii“, de „răz- 
boiul dintăi“, de ciocnirea de la Giurgiu cu hanul, în care-l 
atinse o săgeată, de ridicarea lui Radu Şerban și de retra- 
gerea lui, de solia la împăratul, de retragerea lui Simion, 
se urmează astfel; „Deci se-au rădicat (Simion vodă) cu 
leșii și moldovenii, și hanul cu mare oaste de tătari, și ie- 
şiră de să loviră în gura Teleajinului la Teișani, în luna 
lui septemvrie 14 zile și v leat 7110, luni dimineața pănă 


177 Ibid., p. 226. 

178 Studii şi doc., IV, p. 134, nr. V; p. 135. 

19 Trauschenfels, op. cit., p. 288: „Mogarenn bey den Hügel“. 
180 P.V, Năsturel, în Analele Academiei Române pe anul 1910. 
181 Magazinul istoric, IV, p. 304. 

sara ; și făcură năvală marți dimineața de trei ori de toate 
părțile. Iară, văzînd jupănul Stroe atîta nevoie pre creș- 
tini, stătu împotriva tătarilor, de se lovi cu Mirza, nepotul 
hanului, și-l junghie pre tătar. Şi dintr-acel război să răni 
la obraz, și preste trei săptămîni se tîmplă moartea-i, în 
luna lui octomvrie“. Şi, încheie Sima, văduva viteazului:“ 
nu fu pre voia cîinilor de tătari“182. 

Cronicile ardelene știu numai că la 8octombrest.n. Basta ple- 
caspre Țara Românească și că la 21 se întorceau de acolo haidu- 
cii cu Mirza! ; din partea lor, turcii vorbesc de cei 30.000 — 
40.000 de oameni ai hanului, cărora li se opun 8.000 — 
10.000 de creștini 184. 

Rapoartele polone sînt două: al lui Potocki și al lui 
Marcu Sobiecki, venit pe la Cernăuţi 185 în ajutor. 

Cel dintîi spune că, la somația de a se preda, Radu răs- 
punde luptînd, că atacul ce urmează nu izbutește, căci buzeș- 
tii, pe cari singuri îi are înainte acest vechi dușman al lor, erau 
așa de întăriți, de „nu li-a putut face nimic“ ; hanul a trebuit, 
cu cei 12.000 de oameni ai lui, să treacă Dunărea, retrimețind 
pe Simion în Moldova. Ce de-al doilea fixează ca loc al lup- 
tei pe Teleajen acela chiar „unde Mihai fusese bătut“. Hanul 
află cu mirare prezența imperialilor lui Basta ; ei pierd — deși 

lucrul se ține în taină — peste 2.000 de oameni. În zădar 
cearcă și alte pasuri. Şi el isprăvește în aceste cuvinte: „cred că 
vodă scrie așa ca să se lase a crede că Poarta a împiedecat 
restabilirea lui Simion și ca să cruțe cinstea hanului, care nu 
l-a putut restabili“ 188, 


Scrisoarea lui Basta de la 3 septembre, în care se arată că 
Radu se aștepta așa de puțin la această lovitură, încît îi dă- 
duse lui Basta un ajutor de 4.000 de români, cari fură trimeși 
de la Deva spre Lipova cu Gheorghe Borbely 137, aceea din 
1 octombre de la Prejmer și o serie de rapoarte germane din 
lagărul imperial de la Brașov, dau o parte din materialul de 


182 Iorga, Inscripții, I, p. 169 —71 P. V. Năsturel, în Revista pentru 
istorie, arheologie şi filologie. 

183 Chron. Fuchsio-Lupino-Ollardinum, I, p. 213. 

14 Hurmuzaki, IV?, p. 269. 

185 Hurmuzaki, Supl. II, p. 213—214. 

188 Ibid., p. 327 şi urm. 

187 Studii și doc., IV, p. 133—134, nr. V. 

întîia mînă, care a fost apoi prelucrat pentru expunerea amă- 
nunțită și deplină din Spontoni. 

Ni se spune că Radu avea 16.000 de oameni ai lui și că 
alți 6.000 i-au venit în ajutor: pe lîngă Miîrzea și cîteva mii 
de ardeleni și haiduci erau 3.000 de secui, 1.000 de lanțe 
cu Marcu vodă, reiteri de-ai lui Flanz (trei companii) și valoni 
călări (șapte pănă la zece companii) ; Basta „n-a ajuns la timp 
cu Preiner““. Ardelenii nu erau singuri: să fi ieșit rău, „ar fi 
prins desigur prilejul“ 188, La tatari se aflau și 6.000 de 
moldoveni, și 3.000 de poloni. De fapt, ei se poartă rău, încît 
atît de mult și-au pierdut curajul, și cu toții s-au pus pe fugă 
deplină, ba chiar și contele (Tommaso Cavriolo, comandan- 
tul ajutoarelor), și Wărlein au trebuit să hăcuiască și să îm- 
pungă într-înșii cu vîrful săbiei, ca să-i oprească“ 189, Au fost 
astfel 1.500 de răniți și 150 de morți, — ce e drept, față de 
pănă la 8.000 de morți și de răniți de partea cealaltă. Se ținură 
numai cei 2.000 de arcași germani puși la dreapta în pădure. 
„Totuși, tabăra noastră a fost bătută cam de două ori. Căci 
în ultimul atac pe care l-au făcut tatarii au pus pe fugă pe toți 
ungurii, rații și sîrbii noștri, și, de n-ar fi fost valonii pe cari 
i-a avut dumnealui contele Toma în ambuscadă, desigur că ta- 
tarii ar fi întrat în șanțurile noastre“. A trebuit intervenţia 
lui Cavriolo și Wărlein, cu o lovitură în coaste, pentru a se 
duce retragerea călăreților dușmani, cari se vor așeza apoi pe 
dealul din față, mult disputat. 

Se pare însă că hotărîrea a venit de aiurea. Stroe n-a inter- 
venit zădarnic, într-o luptă singulară ca pe vremurile eroice, 
de la viteaz la viteaz, ca să poată spune cîntecul despre is- 
prava lui. El a ieşit din tabără pentru a restabili, reânnoind 
metoda lui Mihai Viteazul, o situație care altfel ar fi fost pier- 
dută. Epitaful de la Stăneşti are dreptate: „văzînd jupînul Stroe 
atita nevoie pre creștini stătu împotriva tătarilor, de să lovi cu 
Miîrzea, nepotul Hanului“. Astfel se restituie şi rolul, cu totul tre- 
cut supt tăcere, intenționat, al românilor într-o luptă unde ei 
n-aveau numai cel mai mare interes, dar aduceau și cel mai pu- 
ternic contingent de oaste. 


188 „Die Siebenburger, wann es îibl soll ausgeschlagen sein, die Gele- 
genheit gewiss nicht versaumet hetten“; ibid., p. 136—137. 
18 Jbid., p. 140. 

Apoi a doua zi se oprește harța din ordinul lui Cavriolo. 
Atacurile tătăveşti avuseră loc însă numai în ziua precedentă, 
care aceea a fost decisivă. Marţi, tatarii se retrag, lăsînd, ni se 
spune, 4.000 de morți, față de „abia 350 de creștini căzuți, dar 
mulți răniți“. 

După Spontoni, Radu opunea celor 40.000 de tatari, 
cari aveau numai 1.300 de infanteriști ce nu erau tatari și 
mai puține tunuri, 8.000 — 10.000 de soldați de infante- 
rie ; Cavriolo îi aducea, la 20 septembre, contingentul însemnat 
mai sus, cam o mie de călăreți. 

Se constată, de la început, că frontul e prea larg, și aceasta 
explică menționarea, în trei izvoare deosebite, a trei localităţi, 
așezate, ce e drept, nu prea departe una de alta: Măgurenii, 
Ogretinul, Teișanii. Se află și înfrîngerea, de 2.000 — 3.000 
de tatari, a străjii voievodului, supt comanda secuiului Petru 
Konkoly, strajă care cuprindea 5.000 de oameni, dintre cari 
fură tăiați 2.000, iar 800 căzură în robie. 

Se întărește deci șanțul împrejmuitor, făcîndu-l de două- 
zeci de ori mai capabil de a rezista și flancîndu-l cu patru re- 
dute, în care se așează tunuri ; întrarea se închide cu cară, cu 
trunchiuri rostogolite, cu gunoi. De o parte, acest nou front se 
razimă pe deal, de alta, pe păduri. Marcu vodă, pe o înălțime, 
păzește cu 3.000 de secui și o mie de lanțe ardelene. Meritul 
acestei orînduiri se atribuie, firește, lui Cavriolo, dar nu ne pu- 
tem împiedeca de a constata asămănarea perfectă între dînsa 
și aceea de la Mirislău și, tot așa, și aceea de la Teleajen. 

În ziua de 23 apare hanul Gazi-Ghirai. S-ar fi ordonat 
imediata retragere în tranșee, după o întiie ciocnire a dușma- 
nului cu valonii. Românii, „cu foarte mare furie“ (con gran- 
dissima furia ), i se aruncă înainte, ca și ungurii cu sulițe, ceea 
ce silește pe comandantul forțelor apusene să scoată peste 
Șanț pe propriul său frate, Camillo, și pe Wărlein germanul ; 
Vimercati, altul dintre comandanții contingentului, scoate 
în pădurice 400 de haiduci, pe cînd tunurile bat în stolul gros 
al tătărimii, Se dă un timp lupta pentru dealul din mijloc, 
trei atacuri ale hanului fiind frînte unul după altul. Aici se 
așează, fără a-i fixa importanța, intervenţia lui Stroe Buzescu. 
A doua zi apoi nimeni nu mai părăsește tabăra retranșată și 
lăsînd 5.000 de morţi, Gazi-Chirai e silit a se retrage. 

Urmare acestui mare succes, care asigura domnia lui Radu, 
vodă, au fost atacurile lui peste Dunăre, contra cetăților tur- 
cesti şi sălașurilor de tatari, în primăvara anului următor. 

Ele nu erau un capriciu, nici un simplu incident militar, 
Faţă de starea lucrurilor în Ardeal, urmașul lui Mihai Viteazul 
își dădea sama că poate să i se ceară o năvălire peste munți, 
și el ştia bine că ea nu e posibilă decît dacă ar scăpa prealabil 
și de pînda turcească din acele vechi cetăţi, și mai ales de amenin- 
area tatarilor. În adevăr, s-a stabilit că, anume pentru a în- 
frina pe domnii noștri, după isprăvile lui Mihai, nogaii hanului, 
cari străbătuseră ca prădători adesea aceste ținuturi, fuseseră 
așezați îmtii în Basarabia de Jos, apoi în Dobrogea însăși, care 
nu-i cunoscuse pănă atunci 120. 

Această expediție, singura pe care Radu a întreprins-o 
contra turcilor, ni e cunoscută prin însemnările pe care le 
vom întâlni, tot așa de simple, de sincere și de sigure, și în alt 
moment din cariera războinică a voievodului, ale raguzanului 
Alvise Radibrad. 

Căpitanii de la Teișani rămăseseră pe lîngă domn, Mîrzea 
fiind în preajma Giurgiului, Ionașcu, alt moldovean, în Bucu- 
rești. Ei așteaptă înghețul Dunării, pentru ca, la 8 februar 
1603, să se arunce asupra țintei ce-și aleseseră, și aceasta 
deși boierii, chemați supt steag, zăboviră. Orașul Silistrei e 
năvălit, puindu-se pe fugă acel Ahmed, ginerele hanului, 
căruia acesta voise, în 1595, să-i dea Moldova, și Radu Mihnea. 
Vodă e de față și, văzînd că nu se poate lua cetatea, se retrage, 
rădvanul lui întrînd pe o copcă în Dunăre. Al treilea căpitan, 
Gheorghe Raț, care, după peirea lui Mihai, prădase Alba, 
Iulia mormintele vechilor prinți ai Ardealului, rămiind un 
timp în această țară 191, intră în Dobrogea pe la Hirșova, go- 
nind pe turci din castel, Cînd din Silistra se trimet contra lui 
300 de spahii aleşi, delit, ei sînt distruși de românzi dobrogeni, 
cari-i îneacă în Dunăre ; numai cei din Dăieni, fugari din țară, 


190 V, Iorga, Studii istorice asupra Chiliei și Cetăţii Albe, p. 216 şi 
şi urm, 
191 Spontoni, p. 172. 

urînd șerbia „rumânilor“ din principat, și temîndu-se de bir, 
primesc rău pe domn, opuindu-i-se cu armele. Ahmed pașa 
trebuie să se retragă pănă la Bazargic 182, 


VI 


Succesiunea lui Mihai Viteazul: Luptele 
pentru Ardeal 


Peste cîteva luni numai, ajutorul lui Radu era cerut în 
Ardeal, contra lui Moise Szekély, care, ridicat pe scut de ungu- 
rii lui, ajutat de turcii de la Timișoara — Becteș pașa fiind 
chiar în oaste — și simpatizat și de românii Banatului, în- 
cunjurat apoi de pandurii sîrbi 1%, începuse o stăpînire care 
era să ție numai prea puțină vreme, isprăvindu-se cu o catas- 
trofă, 

Să urmărim izvoarele ungurești, în primul rînd pe Sza- 
moskozy. 

La stăruitoarea dorință a lui Basta, voievodul trimete 
întîi pe un sîrb ungurit, Lupu Kiss, cu 1.400 de sîrbi, unguri 
și români, împreună cu un Ioan Ciungul sau Cionca, acesta 
român 1%. Cum luptele se dădeau înpărțile Gherlei, cei doi 
căpitani înaintează pănă la Dumitra, în „vidicul“ Bistriţei. 
Aici li iese înainte un vechi trădător al lui Mihai însuși, secuiul 
Gheorghe Makó, cu 3.000 de tatari, unguri și sîrbi. Ai noștri 
sînt bătuți, după o aprigă împotrivire; Lupu cade în mîinile 
tatarilor, de la cari apoi îl răscumpără vechiul său camarad, 
Moise, pentru a-l întrebuința apoi supt steagurile lui 1%. 

Al doilea corp de ajutor românesc e comandat de Dimitrie 
Mîrzea, cu care nu vin mai mult de 200 de români și sîrbi 
cari nu pot trece de Sighișoara. În același moment cu înfrîn- 
gerea lui, e prins la secui, unde mersese pentru a-i tocmi, de 
cei doi Bogâthy, Cavriolo. Basta trece prin Cluj la Sătmar, 
lăsînd lui Senyey apărarea Gherlei, puternic întărită. Prințul 


192 Studii și doc. IV, p. 114—117. 

1983 Szamoskâzy, p. 41. 

194 Ioannem Cyonkam, id est Mutilum. 
1%5 Jl mai întîlnim la Sighișoara; p. 112, 

ungurilor ocupă Clujul, pe care-l prădă, și somează Bistriţa, 
pe urmă Sas— Sebeșul: să se predeie ; haiducii lui apar supt 
zidurile Sibiului, împăratul era dispus a recunoaște pe biruitor. 

Radu 1% fusese oprit de concentrarea la Dunăre a trupelor 
turcești supt pașa Hidir, care avea ordin să sprijine și el pe 
Moise 1%; trimețînd la Poartă — după afirmaţia acestuia — 
o solie de treizeci și doi de boieri pentru a cere pace și momind 
pe vecinul de peste munți cu oferte de prietenie și jurământ, 
domnul muntean ia hotărîrea de a interveni în sfârşit, în mo- 
mentul cînd trupele ungurești ajunseseră acum la Brașov 2598, 

Dar el se mulțămi întăi a face să treacă o avangardă, sau 
mai bine îngăduie trecerea în Ardeal a lui Delimarcu, avînd 
doar o sută de haiduci, români și sîrbi, și a lui Gheorghe Raț 
însuși, care nu dispunea de mai puțin de 3.000 de sîrbi și 
moldoveni, pedeștri și călări. Mîrzea merge și el cu această, 
mică oştire, la care se adauge ca sfătuitor, împreună cu Al- 
vise Radibrad, și Atilio Vimercati, rămas în țară după lupta 
cu tatarii, 

Aceasta nu împiedică negocierile între Radu și Moise la 
11 iunie merg de la cel dintîi, după ce „craiul“ oferise pacea 
și mijlocirea cu turcii, slugerul Manoilă și armașul Zlat 199, 
Domnul cerea, întraltele, ca Becteș să oprească pe Simion 
şi să nu se dea drumul „,tatarilor Buceacului“. Solii aduceau și 
scrisori cu douăsprezece peceţi de la boieri, contra „nepu- 
tinciosului“, 2% „crudului, de Simion, pe care l-au adus 
numai „cu pielcica lui“ 201, 


Raț pornește pe valea Teleajenului și, ocolind Brașovul, care, 
ni spune însuși Radibrad, dădea toate cele de nevoie lui Moise 
Szekély, se îndreaptă spre Feldioara. Se așteaptă aici putinţa 
de a trece la Basta, împreună cu 300 de secui, cari li se adaugă. 
Dar așteptarea de peste o lună demoralizează trupele, asupra 
cărora se exercită și anume înteţiri. Ioan Raț, boier al lui Radu 


196 Basta-l chemase din mai; îbid., p. 168. Kracker, trimesul lui Basta, 
oferea din partea acestuia 3.000 de secui, 1. 000 de sași, etc. 

197 Jbid. 

198 Moise scrie la 14 iulie „in castris nostris ad civitatem coronensem 
positis; ibid., p. 164. 

199 Ibid., p. 129. 

200 „Impotens dominatus“; p. 181. 

201 „Inter pelliculam suam“. 

răspîndește zvonul că s-a făcut înțelegerea cu Moise, domnul 
căpătînd cetăţi de refugiu, după vechiul obicei, în Ardeal, și 
chiar boierii lui, moșii în această țară. Ostașii se gătesc să 
plece în deosebite părți, și trebuie mari stăruinți pentru 
a-i reţine și aduce înapoi. La urmă, secuii cei răi ai lui Ştefan 
Bed schimbă caracterul național al micii armate. Kracker 
îi dă steag austriac și ia jurămînt în numele singur al împă- 
ratului. 

Toate acestea încurajează pe Moise. El cearcă să cîştige 
pe secui, și deocamdată se hotărăște a sparge ceata de la Si- 
ghișoara. De la Mediaș, el trimete pe Gheorghe Makó și Mihai 
Imécsy, amîndoi secui experienți, dîndu-li și 3.000 de călă- 
reți aleși și 500 de tatari, supt un nepot al hanului. El însuși 
îi urmează, cu porunca de a nu se încerca lupte pănă la 
venirea lui. 

Secuii însă, ajunși la Remete, „paisprezece mile de Brașov“ 
dau lovitura, în patru grupe, contra străjii comandate de Mîrzea 
cel Mare 2%, în care erau 2.000 de călăreți, secui, sîrbi și ro- 
mâni. Cei dintăi singuri ar fi rezistat la ciocnire, pierzîndu-se 
în vălmășag două steaguri roșii ale noastre, două ale sîrbilor. 
Românii se întăresc, cu tunurile lor, între șanțuri, luptînd de 
la amiazi pănă seara, cînd vine Dimitrie Miîrzea 2%, cu forțe 
proaspete, din țară: 300 de călăreți, români și sîrbi-Mak6 
se retrăsese la distanță de șapte mile. Ceea ce înseamnă că, 
după răspingerea străjii, ca la Teleajen, tabăra a rezistat și a 
cîștigat biruința. Dacă a treia zi după luptă Raț se retrage spre 
Brașov, oprindu-se între Rîșnov și Cristian, e numai pentru a 
ieşi înaintea domnului său. 


În noua așezare, cu dealuri la spate, el se apără în față 
cu un șanț și face tabăra de cară, legate prin lanțuri, întrată 
acum în obiceiul oștirilor noastre. Makó încearcă în zădar o 
lovitură. E răspins și apoi urmărit pănă la pădurea Codlei, 
pierzînd 1.500 dintre ai lui, față de 300 numai din partea cea- 
laltă. El însuși e prins, tovarășul său rămînînd pe cîmpul de 
luptă ; între fugari erau și Lupu Kiss și Ciungul, trădători, ca 
și șefii tatarilor. După biruință, românii se înfundă în munte 
pănă la Bran, unde iarăși se întăriră. 


202 „Maior Merza quem vocant“. 
203 „Merza alter, quem Minorem vocant“. 

Moise trece acum Oltul, venind pănă la Apața, tot cu gîn- 
dul că poate să câștige pe secuii săi. Cu dînsul are numai o 
parte din forțele de care dispunea. Cei 2.000 de poloni ple- 
cați de la imperiali, cu Ioan Kaminski, erau la Dej, ca și Al- 
bert Nagy, cu o samă de unguri; lîngă Deva se afla Gheorghe 
Borbely, cu Valentin Török și cu viitorul prinț ardelean Ga- 
briel Bethlen. Tatarii cei mulți nu întraseră încă în Ardeal. 
El are de fapt doar 6.000 de tatari, turci și unguri. 

În sfîrșit, după o nouă solie către ai săi, logofătul Dan, 
și nu Constantin, căruia Mihai, ca unui pretendent, îi tăiase 
nasul la Alba Iulia în 1599, Radu, solicitat din nou de Radi- 
brad, ia hotărîrea supremă. De la Rucăr el vine-n Ardeal în 
ziua de 12 iulie st.n. 204, 


De aici ne călăuzește Radibrad. El spune că voievodul 
a urmat linia munților, ca și Mihai în 1599, și ca să împiedice 
aprovizionarea dușmanului și, iarăși, de teamă ca brașovenii 
să nu-l atace pe la spate. La 16 el se află în cîmp deschis, gata 
de luptă. 

Moise făcuse și el tabără, la Moara de hirtie, în ciuda sfatu- 
rilor lui Becteș, care rămîne afară, cu 2.000 de tatari și 
200 de turci. Szamoskâzy descrie rînduiala. Cară legate cu 
funii încunjură pe prinț; la spate are o pădurice; în față, o 
mlaștină. Douăzeci și cinci de tunuri mari și mici îi stăteau la 
dispoziție. Radu avînd numai patru tunuri ușoare. Totuși 
o ultimă dată, prin Ştefan Halmagy și doi brașoveni, el oferă 
pacea, pe care oastea de sîrbi și secui a dușmanului său n-o 
voise în ruptul capului. 

Tot cronicarul ungur ni înfățișează amănunțit așezarea 
oștii lui Radu între Rîșnov și Vîlcan, în ziua de 17 iulie. Cei 
doi Mîrzea sînt la aripa stîngă, contra tatarilor ; de către Bra- 
şov stă Raț; la mijloc, pedestrimea și haiducii; Radu e lîngă 
steag. După Symigianus, celalt izvor unguresc, el avea doar 
4.000 de călăreți și 6.000 de pedeștri. 

Şi un izvor și altul, într-o concordanță perfectă, arată cum, 
supt focul, rău îndreptat, al artileriei lui Moise, românii înain- 
tează de pe dealuri spre Brașov. În fața mlaștinii, archebu- 


204 După Symigianus el ar fi zăbovit, aşteptînd contingentul cerut 
împăratului prin Leca aga (p. 313). 


302 


zierii haiduci ai lui Radu — învățați de succesul cazacilor la 
Teleajen în 1600 — descalecă și trec prin apă. Strigătul de 
luptă al românilor e „Sfîntul Nicolae“. La cară, luptă Deli- 
marcu și le sfarmă, pe cînd unii dintre ai lui sar peste ele. O 
dată ce se înlătură această piedecă, începe măcelul, cu suli- 
tile lungi care trec prin două și trei trupuri; ai lui Moise pier 
ca „niște turme speriate“, velut atterrita armenta, scrie Sza- 
mosközy însuși 2%. Nu se iau prinși decît doar cîte un om cu- 
noscut, ca Ştefan Tholdy și Nicolae Bogâthy, ca begul turcesc 
din Moldova Banatului 2%. Lupu Kiss fu spînzurat la Cluj. 
Rămășițele încercatei nobilimi ardelene au pierit aici. O par- 
te din fugari fură așteptați de ţeranii români în Pădurea Dra- 
cului și nimiciţi. 

Cât despre turci, ei nici nu întraseră în luptă. oale oferă, 
doar lui Moise să-l ia cu sine pentru a-l scoate din Ardeal. 
Bătrînul ostaș refuză a primi această rușine mai mare decît 
toate, cu care se învoi însă un Francisc Rhedey. Pană Grecul, 
unul din boierii lui Radu, îl ajunge cînd fugea să se închidă în 
Brașov, și-l împușcă prin spinare; apoi Raț însuși îi taie ca- 
pul, care va fi expus în Brașov pănă ce mila lui Mihail Weiss, 
unul din fruntașii orașului, îi va face loc într-o livadă ne- 
știută, 

Marele vistier Nica duse la Basta, și Radu Buzescu, Mir- 
cea, fratele lui Mirislău logofătul, și Radibrad împăratului, 
nu mai puţin de treizeci şi două de steaguri, printre care unul 
mare turcesc. În schimb, cesarul trimese biruitorului, prin 
Radu Buzescu, marele steag de învestitură, și, cu acest prilej, 
Spontoni ni-a păstrat priveliștea frumoaselor ceremonii de 
la Tîrgovişte, cu desfășurarea, în mijlocul unor trupe în număr 
de 4.000 de infanteriști, 3.000 de călăreți și 500 de archebu- 
zieri călări ai lui Vimercati a celor două steaguri ale ţerii, cu 
corbul și cu chipul Precistei 20%. 

Dar Radu, care trezise și el invidia lui Basta, venit de 
la Sătmar la Maitin, avea prea mult înaintea ochilor soarta lui 
Mihai ca să încerce în tovărășia lui cucerirea Ardealului. Peste 
cîteva zile se întorcea în țară. Imperialii ocupară singuri Alba 


205 P. 213. 
20% Lista celor uciși la Szamoskâzy [...] 
202 P. 245 şi urm. 

Iulia, în ultima săptămînă din iulie; polonii de lîngă Dej se 
lăsară bătuți și ei. Proclamat general la Orăștie, Borbély, unit 
cu Albert Nagy, nu putu face nici o ispravă și fugi spre Caran- 
sebeș și Timișoara, pierzînd în drum o mare parte dintre 
ai săi. 


În Ardeal rămăsese dintre ai noștri, prădînd pănă la Olt, 
numai Raț; cu 2.000 de sîrbi și de români. El întovărăși 
la Lipova pe Basta și îndeplini apoi o misiune la Borbely, pe 
care nenorocirea-l zdrobise și fizicește, grăbindu-i moartea 208, 

Unele știri le mai dau izvoarele săsești. 

Deși domnul plecase pănă la Mediaș, o parte din ostașii 
săi mai zăboviră, prădînd Sighișoara și Gurghiul și luînd, spun 
sașii, pănă la 100.000 capete de vite. Gheorghe Raț stărui în 
Ardeal și mai departe, cu 2. 000 de haiduci, urmîndu-și ră- 
tăcirile ca în 1601, pe vremea ultimei lupte a lui Mihai. Re- 
veni în 1604, la Sighișoara, Sibiu și Mediaș, apoi în 1605, cu 
haiducii sîrbi, nemți, și avu de Înălțare o luptă la Ibașfalău 
cu dușmanii. Lămuriri nouă ni dau acele cronici săsești 209, 
Else întîlni atunci cu Simion Movilă, care, însoțit de Ali pașa, 
întra în iulie 1605 prin ecuime, și la Sighișoara avu această 
întrevedere, poate în legătură cu planurile pe care veșnicul 
vînător al tronului muntean le mai hrănea încă 210, O inter- 
venție a lui Radu vodă, care retrase pe cei 2.000 de oameni 
ai lui Raț, zădărnici pe lîngă noul prinț al Ardealului, defini- 
tiv evacuat de imperiali, Ştefan Bocskai, aceste intrigi 211. 
El oferi vecinului său 3.000 de oameni cu tunuri și hrană pen- 
tru 800 de călăreți 212. 


După prada tătărească din 1605, se făcu astfel pe un nu- 
măr de ani pace în Țara Românească, așa de zbuciumată 
pănă atunci. Oastea lui Mihai Viteazul fu în mare parte dizol- 
vată: în locul luptelor de pănă atunci, voievodul dădea vînători 


208 Jbid., pănă la pagina 343. Ceva ştiri şi în Trauschenfels, op. cit., 
„63, 249. 

să 209 Trauschenfels, op. cit., p. 267 şi urm.; Kemény , Fundgruben, I, 
p. 185—186; Chron. Fuchsio-Lupino-Oltardinum, p. 216 și urm. 

210 Trauschenfels, op. cit., p. 64,157 şi urm. Totuşi, Radu asigură că 
bătrinul căpitan sîrb e în serviciul său (îbid., p. 182). 

211 Ibid., p. 183. Cf. prefața la Studii și doc., IV. 

212 Studii și doc., IV, p. LIII. 

de cîte două săptămîni, în care se împușcau lupi, mistreți și 
căprioare, ori ieșea cu slujitorii la pescuit în „iazul de lîngă 
Gherghița“, care se pare a fi Snagovul și care dădea peste o 
mie de crapi dintr-odată 213. El păstra la vecinii săi sași, 
pe cari-i împărtășea de asemenea spectacole, reputația unui om 
„bogat, viclean și foarte încercat în lucrurile ostășești“ 214. 
În zădar năvăli în 1604, pe la Haţeg și Mehadia, Ștefan fiul 
lui Petru Cercel 215; în zădar se mișcau la hotare, visînd de 
domnie, Pătrașcu, fiul lui Mihai, Stoichiţă, cămărașul Mihai, 
cari fură arestaţi în 1608 la Alba Iulia 216, 

În 1610 se vorbea totuși de gîndurile lui asupra Ardealu- 
lui, unde ceruse în zădar, fără plată, cetatea Veciului. Cei 
300 de oameni dați lui Gabriel Báthory, care, creatură a hai- 
ducilor, sprijinit de Gheorghe Raț, ocupa atunci Scaunul prin- 
ciar, nu erau o dovadă îndestulătoare că el n-ar urmări visul 
cel mare odată îndeplinit. Bănuind o înțelegere a munteanu- 
lui cu sașii, cărora voia să li răpească privilegiile, tînărul prinț 
ardelean se aruncă pe neprevestite asupra Ţerii Românești la 
sfîrsitul aceluiași an și făcu pe Radu să fugă fără măcar a-și 
putea lua, odată cu doamna și cu cele două fete, și pe maică-sa. 
Prădînd îngrozitor, făcînd pompoase plimbări sfidătoare prin 
orașe, unde punea să se împuște cînii, dezbrăcînd lăcașurile 
sfinte de bogăţiile lor, el stătu în Tîrgovişte, sperînd că turcii 
vor îngădui silnica Dacie, pe care el o crease, pănă în mart 
1611 21. 


În Moldova însă, unde domnea Constantin, fiul lui Iere- 
mie Movilă, fugarul află tot ce trebuie pentru a-și face oastea 
răzbunării. În iunie 1611 ea-i stătea la dispoziție. Această 
oaste e socotită astfel de Matei al Mirelor, continuatorul lui 
Stavrinos: 800 de călări 7oimiri — numele nou al chiurasi- 


213 Trauschenfels, op. cit, p. 195; Kemény, op. cit., II, p. 106 și 
urm; Chron. Fuchsio-Lupino-Oltardinum, p. 234. În 1604 veniseră ajutoare 
muntene la imperiali: „ein heilloses Volk, aber gute soldaten“ ; ibid., p. 187; 
Kemény, op. cit., II, p. 98. 

24 „Raduliumque esse divitem, astutum et rei militaris peritissimum“ ; 
Trauschenfels, op. cit., p. 199. 

215 Hurmuzaki, IVł; Bethlen, V, p. 55—56. 

218 Trauschenfels, op. cit., p. 201. 

217 Cf. ibid., p. 253, Saşii socot la 20.000 de oameni (|) trupele 
lui ; Kemény, op. cit., p. 255 şi urm. 

erilor poloni — , 400 de pedeștri. Din țară, spune același 
izvor, se strîng „toți dărăbanii, și cît mai mulți călărași“ ; pără- 
sind pe domnul de curînd pus de turci (la 6 mart 218), Radu 
Mihnea, se grăbește în jurul vechiului stăpîn, cellalt fiind iz- 
gonit la Nicopole. Ajunge ca marele sluger Stanciul să apară 
cu avangarda pentru ca să dispară creatura turcească (mai). 

Imediat se dădu lovitura răsplătitoare în Ardeal. Asupra 
luptei a doua de la Brașov avem izvoare felurite. 


Brașovenii, sașii toți erau acum de partea aceluia pe care-l 
numeau „vestitul viteaz“ 212, de la care așteptau mîntuirea 
lor din ghearele tiranului. Prin Ioan Benckner ei cheamă des- 
perat pe Radu în ajutorul lor. Acesta trece pe un pasneștiut 
în Ardeal, așa de puțin așteptat, încît cei cari aduseră ves- 
tea aceasta încrezătorului prinţ ardelean fură pedepsiți. 

Știrile săsești sînt bogate cu privire la bătălia din ziua de 
Sîmpetru. i 

Gabriel Bâthory chemase în jurul lui pe acei cari-l așezaseră 
în Scaun, haiducii. La 11 iunie ei vin în Ţara Bîrsei, cu Andrei 
Nagy și Ioan Ellek; în ziua următoare ei cearcă a lua prin 
surprindere Brașovul. Văzînd că domnul lor nu sosește, se 
întorc la 18 în Ungaria, iar prințul apare între Codlea și Ghim- 
bav la 20. Sfătuitorul său de căpetenie, Ioan Imreffy, caută 
și el să puie mîna pe Brașov. 

Radu vodă, adus în pripă, are oaste puțină, și în ea abia 
2.000 — 3. 000 de poloni; tunurile îi lipsesc. Brașovul tre- 
buind să-i deie cîteva tunuri mici; oamenii sînt flămânzi și 
obosiţi 220, Stătuse la Rucăr opt pănă la zece zile la pîndă. 
Numărul alor lui nu trece de 8.000 221, pe cînd Báthory ar 
fi dispus de 32.000 de oameni bine armaţi, în platoșe vechi 
de Sibiu, unii dintre dînșii 222. 

Domnul muntean își împarte trupele în treizeci și trei de 
rînduri; cei 2.000 — 3.000 de poloni sînt ascunși după 
Moara de hîrtie. Vrăjmașul său privește această gloată pu- 


218 Chron. Fuchsio-Lupino-Oltardinum, p. 241—242 

a9 „Fürnehmer Held“, Kemény, op. cit., p. 225 şi urm. 

220 Chron. Fuchsio-Lupino-Oltardinum, p. 203 şi urm. 

221 Kemény, op. cit., p. 255 şi urm.; Krauss, în Fontes rerum austria. 


carum, I, p. 2 şi urm. i 
222 „Mit der hermanstădter schönen altvăterischen Rüstung“. 

țină și fără aparenţă cu un adînc dispreț. „Ce-a venit: vreasă 
se bată cu el, ori să se joace“ 2232 Scoate cele mai bune elemente 
din armata sa contra infanteriei românești și, ucizîndu-i vreo 
2.000 de oameni, o răspinge-n neorînduială. Nékünk adta 
Isten, „Dumnezeu ni-a dat biruința“, strigă „craiul“. 

Un argintar din Brașov, Seybriger, a fost martur la această 
scenă 224; el a văzut din turnul postăvarilor șanțurile umplin- 
du-se de fugari. 

Atunci apar din ascunzătoarea lor polonii, chiurasierii, 
pe cari Gabriel îi crede întîi că fac parte dintre ai săi. Era o 
zi frumoasă, cu soare, și oțelele de pe piepturi scînteiau orbi- 
tor 225. Atacul lor furtunos răstoarnă totul în cale. Haiducii 
nu mai aveau praf și gloanțe, atît de mult trăseseră din puști 
a biruință. Se împrăștie răpede, aruncînd sulițile de s-a făcut 
un pod din ele. Românii se întorc atunci, și încep măcelul și 
urmărirea. Între cei morți se află Imreffy și Raț, al cărui cap 
cărunt e bătut la poarta Cloașterului brașovean. Cu grămada 
se aduc prinșii la movila de gunoi a orașului pentru a fi tăiați. 
De toți căzură 12.000 de oameni. A doua zi, Radu, cutreie- 
rînd cîmpiile luptei decisive, spunea smerit: „Sînt prea pu- 
ţin ca să fi putu face aceasta; n-am făcut-o eu. Dumnezeu din 
cer a făcut-o cu mîna lui atotputernică“ 2%. Cît despre Gabriel 
Báthory, el scăpase abia, în portu-i pompos de husar, cu aripi 
la coif și la umeri, de supt amenințarea lui Jivco, sîrbul lui 
Mihai (Schuffka) 27, ucis în momentul cînd era să puie mîna 
pe el; un cal fusese săgetat supt el. 


Biograful lui Báthory, Gabriel Bojthi (Boithinus) 228, se 
întinde foarte mult asupra negocierilor și legăturilor patronului 
său. El crede că Nagy s-a retras cumpărat cu banii brașove- 
nilor. Prințul se sprijină pe faptul că are de tret ori mai multă 


223 Kemény, loc. cit. 

224 Cf. Studii și doc., IV, p. 122 şi urm. 

225 „So haben die geharnischten einen trefflichen Glantz von sich 
gegeben“; ibid. 

22% „Ich bin zu gering solches zu thun; dieses habe ich nicht gethan; 
Gott von Himmel hatt mit seiner almăchtigen Hand gethan“; Seybriger, 
loc. cit. 

227 Pomenit mai sus, la arătarea oștirii lui Mihai în 1599. 

238 În Engel, Monumenta Ungarica. Urmez manuscriptul Gimnasiului 
săsesc din Brașov. 

oaste ca Radu. El face a se păzi pasurile dinspre Moldova, ca 
și dinspre Țara Românească. Voievodul îl înșeală trecînd pe 
la „Tranga“ (Straja?) 229. 2. 000 de arcași îl precedă; ei răs- 
ping pe ai lui Ștefan Török și ai camarazilor săi de la trecă- 
toare. Restul oștirii lui Gabriel nu se ținea decît de jafuri. 

Cu 7.000 de călăreți și 1.500 de pedeștri, Radu dă lupta 
celor 12.000 de călăreţi și 3.000 de infanteriști ai ungurilor, 
așezați așa încît Bethlen era la dreapta cu curteni și haiducii 
lui Ioan Ellek, precum și cu rebelii de supt comanda lui Bal- 
tazar Ördög; la stînga se afla Gheorghe Raț, cu secuii lui 
Bedă și alții, la mijloc fiind pedeștri cu patru tunuri mai mici. 
La Radu, stînga o au arcașii și pușcașii poloni, cu muntenii și 
cele două steaguri de unguri ale lui Ștefan Halmagy, dreapta 
polonii cu suliți, moldovenii cu arce și ceva tatari; Radu, cu 
tunurile, la mijloc. 

Locul nu-i place lui Bethlen, dar Ioan Imreffy, îl face a fi 
păstrat. Atacul întîi îl dau, strigînd „Isus“, „albaștrii“ de 
la Curte și secuii, contra dărăbanilor. Între cei ce fug, se află 
și Radu, tîrît pănă lîngă spînzurătoarea orașului. Dar, îndată, 
apare cavaleria și, cu voia lui Gheorghe Rat, dezertează ofi- 
țerul său Ştefan Bed5. Victoria e astfel căpătată, și Radu 
culege patruzeci de steaguri și o sută douăzeci de fanioane. 


Radu se prezintă la Sibiu, dar asediul lui nu putu reduce 
cetatea. Cînd, apoi, apăru armata imperială cu care trebuia 
să colaboreze, a lui Sigismund Forgâch, el văzu îndată, deși 
acela aducea 12.000 de călăreți și 4.000 de pedeștri, că n-are 
cu cine lucra. Se întoarce prin munții Buzăului, sperînd — 
ca Mihai odată — să scape măcar moștenirea sa, unde se încui- 
base însă Radu Mihnea. Făcu înapoi drumul spre Moldova, 
urmat și de Forgâch, căruia tatarii îi aduseră, supt Bacău, 
mari pagube. Cu puținii cari scăpară, el trecu pe la Cîmpulung, 
pe cînd domnul român lua drumul Vienei. 

Niciodată. nu era să se mai întoarcă, deși stăruitor chemat, 
de acolo. Cu această retragere a lui încă o eră din dezvoltarea 
armatei noastre se încheie. 


229 „Tertiam (viam), que Tranga nuncupatur, tenuit“. 

CAPITOLUL II 


EPOCA DĂRĂBANILOR ȘI A SEIMENILOR 
(1611—1633) 


I 


Lupte pentru moştenirea Moldovei 


Am văzut cum o armată moldovenească se înjghebase 
după modelul celei muntene, cuprinzînd și pe atîția dintre 
luptătorii cari făcuseră parte din forțele luptătoare, rămase 
acum fără stăpîn, ale lui Mihai. Această armată era să aibă 
în curînd un rol de căpetenie, trezind și sprijinind o serie în- 
treagă de lupte pentru stăpînirea Moldovei. 

Deocamdată, cît trăiește Ieremia vodă, ea se amestecă 
o dată și în nesfirșitele conflicte ardelene. Cînd o parte din lo- 
cuitorii provinciei vecine refuză să primească noua dominație, 
binecuvîntată de Poartă, a lui Ștefan Bocskai, „rege“ și 
pentru Ungaria superioară și stăpîn și la Cașovia, apar pen- 
tru el moldovenii vornicilor Cîrstea și Ștefan, apoi Simion, 
avînd cu el și pe Nistor Ureche, răsare dincolo de munţi cu 
4.000 de oameni, a căror calitate nu se arată anume, alături 
de cei 6.000 pe care-i aduce beglerbegul Ali pașa. El înain- 
tează pînă la Prejmer, făcîndu-se că vrea să atace Brașovul, 
rămas credincios imperialilor 1. El caută, cum s-a arătat și 
mai sus, o întîlnire cu Gheorghe Rat, un om care putea fi 
cîștigat pentru orice, și se pare că avea intenţii ca pe această 


1 Trauschenfels, op. cit., p. 181, 250. 

cale să-și cerce încă o dată norocul în Ţara Românească. Raț 
petrecu pe Simion la plecare, dar, deoarece Radu Şerban se în- 
telese cu Bocskai, întoarcerea fostului domn muntean se 
făcu prin pasurile Moldovei, tatarii singuri apucînd drumul 
prin trecătoarea Buzăului 2. 

În iulie 1606 Ieremia murea, și, înlăturîndu-se fiul său 
mai mare, Constantin, puterea era luată de acest Simion, care 
avea în sfîrşit fericirea de a domni în chiar țara lui de naștere. 
Scurtă domnie, de un an și trei luni, fără nici un fel de însem- 
nătate. Cînd, nu fără bănuială de otravă, el se stînse, pro- 
blema moștenirii moldovenești se puse între veri: Mihăilaș, 
fiul cel mai mare al mortului, de o parte, iar de alta, Constan- 
tin, fiul lui Ieremia. 

Mihăilaș luă tronul, dar fu izgonit de forțele cumnaților 
poloni ai lui Constantin (septembre), pentru ca, la rîndul lui, 
prin novembre, să-l înlăture pe acesta. Cînd se credea acum 
așezat însă, el fu învins în lupta de la Ștefănești, din 16 sau 
19 decembre 1607, pe care o cunoaștem mai ales dintr-o serie 
de însemnări străine contemporane, venind din Polonia și 
Turcia. Ele arată că în armata lui „bine alcătuită“ 3, de 15.000 
— 20.000 de oameni, erau și 2.000 din acei tatari ai Bugea- 
cului, cari încă de pe vremea aceea, supt mîrzacul cu apucă- 
turi de independență Cantemir, în loc să stea strajă pentru 
turci, lucrau pe sama lor proprie, oferindu-se în dreapta și 
în stînga, cui li dădea mai mult, sau făcînd prădăciuni unde li 
se părea mai ușor și mai spornic. Constantin aducea de la so- 
ţii surorilor lui, măritate tustrele în Polonia, vreo 2.000 de 
pedeștri și 2.000 de călări, între cari, pe lîngă oamenii lui 
Vișnievieţchi, unul din cumnați, și cazaci; avea și archebu- 
zieri pe jos și dispunea de tunuri. Înfrîngerea lui Mihăilaș, 
părăsit de turci, spune Miron Costin 4, fu, deci, totală. El 
ar fi pierdut 4.000 de oameni, pe cînd de la adversarul său 
cad abia 200 5. 


2 Studii și doc., IV, p. LVII—LVIII. 

3 „Fin wollstaffiret Kriegsvolck“; ibid., p. LXVIII, nota 1. 

4 P. 260. 

5 V, şi Hurmuzaki, IV?, p. 294 (povestirea unui albanez); VIII, p. 324 
(ştiri polone). 

Domnia lui Constantin fu de acum înainte liniștită, căci 
vărul său învins și adăpostit în Ţara Românească, la Radu 
Şerban, muri acolo, fiind înmormântat la mănăstirea din Dealu. 
După aceea relaţiile între cei doi domni se putură îmbunătăți, 
așa încît, în clipa surprinderii și izgonirii sale, Radu căută la 
vecinul său moldovean un adăpost și găsi chiar mijloacele 
pentru a-și reface oastea menită să-l răzbune. 

Turcii nu putură împiedica toate aceste acțiuni, dar ei erau 
hotărîți să înlăture pe toți trei acești turbulenți vasali. Am 
văzut cum pentru muntean a doua zi după victorie fu o catas- 
trofă ; Gabriel Báthory era să fie dat de rîpă în 1613, iar 
între aceste două lovituri, o a treia, mijlocie, în 1612, atinse 
pe trufașul și ușuratecul Constantin. 


Contra lui, Poarta trimese pe un bătrîn ostaș, originar, 
cum pretinde Miron Costin, dintr-un sat putnean, dar care 
sepretindea fiul acelui Tomșa de la mijlocul veacului al XVI-lea 
care, ridicîndu-se contra lui Despot, se intitulase Ştefan vodă. 
Avuse o tinereță zbuciumată și luptase la Jaca, în Pirinei, 
participînd la războiul între Henric al IV-lea și regele spaniol 
Filip al II-lea 6. Era și un iubitor de soldați frumoși, și călă- 
torii străini îl vedeau trecînd pe ulițele Iașului în haină roșie 
și cu cei 500 de archebuzieri călări după dînsul?. 

El făcu ușor să plece Constantin înaintea lui. Dar vara 
readuse pe tînărul Movilă pentru a încerca soarta la acel 
„Corn al lui Sas“, lîngă Ștefănești („în drumul sasului, la vii 
pe Prut“, spune Tomșa însuși), unde avuse o dată noroc. 
Lupta se hotărî însă, data aceasta, în paguba lui. 

Miron Costin are știri bogate și precise cu privire la ce s-a 
petrecut aici, în acea zi de 19 iulie 1612 £. Ștefan dispunea de 
ostași din ai lui Mihai, de Mirzea — cel mare sau cel mic —, 
de Gheţea (Găczy) și de Racea — alt Raț decît Gheorghe, 
căzut în luptă, cum văzurăm, cu cîteva luni înainte. În tabăra 
lui de la Popricani, pe Jijia, nu departe de Iași, vin și tatarii 
mâîrzacului Cantemir. 


6 V. Pretendenţi domneşti, în Analele Academiei Române, XIX, p. 286. 

? Tommaso Alberti, în Iorga, Călători, ambasadori etc., din Buletinul 
Societăţii geografice, p. 13. 

8 Data în Cron. Fuchsio-Lupino-Oliardinum, p. 257, Cf. Doamna lui 
Eremia vodă, în Analele Academiei Române, XXXII. 

Din partea lui, Constantin aducea contingentele date de 
cumnații săi și boierimea Movileștilor, care, pînă la sfîrșit, 
s-a ținut de dînsul. Era o ceată „fără de nici o tocmeală, 
fără strajă de a puterea hi“, o gloată cutezătoare de aventu- 
rieri. Aveau tunuri, dar nu știură să facă uz de diînsele. 
Răpede, toată înjghebarea se desfăcu în elemente răzlețe, 
care fugeau. Rămas stăpîn netăgăduit, Ştefan vodă puse 
supt sabia sa sprijinitorii boierești ai pretendentului Vasile 
Stroici, bogatul Balica, grecul Chiriță Paleologul, Boul și 
un Miron stolnicul. Cît despre Constantin, prins de un tatar, 
el peri la trecerea Niprului. 


Vechiul trunchi al boierimii moldovenești avea însă multe 
ramuri și destulă vlagă în ele, Cei rămași în viață din acest 
partid „aristocratic“, cu Beldiman și Sturdza în frunte, în- 
cearcă a desface de domnul iubit de țerani pe apărătorii 
lui înșiși, „Au tras slujitorii toți în partea sa, și pe Mirzeștii 
cei de la Mihai vodă“, strîngîndu-se în tabăra de răscoală 
de la Cucuteni, Dărăbanii însă — câteva mii la număr — alcă- 
tuiți, și aici ca și în Ţara Românească, după modelul tra- 
banților ardeleni, rămîn alături de domn. Şi putem vedea și 
alte elemente ale oștirii de atunci. Ştefan face apel la locui- 
torii chiar ai Scaunului său de domnie, pe cari-i cheamă 
la „leafă“, — la old, se mai zicea, desigur (după „soldă“ ; 
de unde „cai de jold“): „au strigat și tîrgul în leafă“, și 
îndată s-au înscris calfe de prăvălii și vagabonzi, oameni 
fără ocupație: „den slugile neguțitorilor și oameni nemernici“. 
În sfîrșit, ostașii călări ai satelor, curtenii cu bir scăzut și 
cu datorie de oaste i-au stătut la îndemînă printr-o priel- 
nică potrivire, căci o samă din ei veniseră să se înfățișeze 
la cercetare, să fie „trecuți în revistă“ de domn, după un 
obicei care e și al celor mai vechi timpuri din organizația 
ostășească a românilor de pretutindeni: „s-au prilejit atunce 
de venise și den ținuturile den jos niște steaguri de călă- 
rași la căutare“, 

Astfel, o lovitură a călăreților domnești pe la spatele „slu- 
jitorilor“, vechilor mercenari de profesie, „de laturea tîrgului, 
deasupra fîntînii lui Păcurar“ — de unde numele mahalalei 
de azi a Păcurarilor — hotărî lucrul. Răscoala era înăbușită. 
Dar se pare că prin aceasta, știindu-se ce om strașnic în 
sancțiuni era Tomșa, s-a distrus și acea frumoasă oştire de 

profesioniști din care o parte se alipise la noul domn moldo- 
vean. Ei nu vor mai apărea, Ştefan fiind înconjurat de stră- 
ini, archebuzieri călări, cum s-a mai spus, pentru ca mai 
târziu în luptele lui cu Movileştii să tocmească și auxiliari 
francezi. 

Ocazia i se va oferi în luptele pe care tot cruzimea lui, 
care nu cruța nici pe femei și alerga la cele mai sălbatece 
rafinări, le-a provocat în 1515. °? 

Pînă atunci însă amînduror domnilor români li se înfă- 
țișă prilejul intervenției în Ardeal, după cum odinioară făcu- 
seră, din aceeași poruncă turcească, înaintașii lor de la ju- 
mătatea veacului al XVI-lea, în alte tulburări ale nobilimii 
ungurești din provincia vecină. 

Lui Radu Mihnea, pașnicul cărturar, iubitor de pompă 
și de mărire fără sînge, îndemnul din 1612 al stăpînilor de 
a repeta năvălirile lui Mihai și lui Radu Șerban pentru a 
susținea pe Andrei Gâczy, ridicat contra nebunului de Ga- 
briel Bâthory, îi căzu foarte greu, și el nu stătu pe gînduri 
să-l refuze formal. Şi vom releva că în această expediție 
ardeleană a celor doi domni români comandantul suprem, 
ungurul renegat Maghiarogli, în legăturile lui cu ardelenii, 
întrebuința singura limbă în care se putea înțelege toată 
lumea, cea românească. 1° 


Luptele pentru domnia Moldovei reîncepură în 1615, după 
o nouă baie de sînge a boierimii din lași — un izvor săsesc 
asigură că și femeile ar fi fost trase în țapă. 11 Ca răspuns, 
„doamna lui Jeremia“ trecu Nistrul, aducînd pe fiul său 
Alexandru sau Alexăndrel, crescut destul de mărișor pentru 
a putea face figură de domn; coconul Bogdan, cel mai mic 
din fiii ei, o întovărășea. În fruntea unei oștiri care s-a putut 
socoti în Ardeal ca numărînd 20.000 de oameni, între cari 
mulți cazaci 12, se afla cneazul Vișnieviețchi, unul din soții 
poloni ai domnițelor, un Lacki și un Korecki, Samuil. 

Măcelul se făcuse către sfîrșitul lunii septembre. La 6 
octombre porneau polonii. La 16 novembre, după o ciocnire 


9 V, şi Gh. I. Brătianu, în Revista istorică, II, p. 54 şi urm. 

10 Iorga, Brașovul și Românii, p. 86 şi urm. 

1 Trauschenfels, op. cìt., p. 264. Cf. Studii și doc., IV, p. CXIX-CXXX. 
12 Chron. Fuchsio-Lupino-Oltardinum, p. 317. 

lingă Suceava, Ștefan Tomșa, care dispunea totuși de 10.000 
de oameni, era învins (22 novembre), pentru ca apoi, după 
ciocnirile de lîngă Tecuci și Birlad, la 24 ianuar 1616, să fie 
silit a fugi spre cetatea turcească a Brăilei, unde așteptă, 
mult timp, în zădar sprijinul pentru restaurare al stăpînilor săi. 

Miron Costin dă lămuririle necesare asupra bătăliei care 
făcu din Alexăndrel Movilă încă un trecător domn la Iași. 
Oștile se întîlniră la Tătăreni. Călăreții lui vodă se împrăș- 
tiară, dar dărăbanii rezistară îndelung, îndărătnic, lîngă satul 
Tăuteștilor. Li se oferiră condiții onorabile de capitulare, și 
ei se încrezură. Apoi sabia polonă intră în ei. Ei fură nim- 
câți cu totul și nu-și mai aflară urmaşi, creatorul lor însuși 
fiind menit la o răpede înlăturare din partea turcilor. Astfel, 
dispărură acei mîndri soldați pe cari cronicarul moldovean, 
carc i-a văzut în copilăria lui, ni-i descrie, „cu haine tot de 
feleandrăș 13, cu nasturi și cu ceprage de argint, în pilda 
haiducilor de Țara Leșască, cu pene de argint la comănace 
și cu table de argint la șolduri și la lădunci“ 1%, — cea dintîi 
uniformă românească adeverită documentar. 


Două descrieri apusene completează pe povestitorul mol- 
dovean. 


Alexandru, elveţian, cavaler al Sfîntului Mormînt, care era 
să și piară în aceste lupte, arată cum, fiind oastea lui Alexăn- 
drel la două mile de Iași, dușmanul apare către seară. Încep 
întîi harte de-ale cazacilor, amestecați cu francezi despre cari 
va fi vorba și mai departe. Vișnieviețchi era pentru un atac 
imediat, Korecki însă zăbovește. A doua zi, la 22 novembre, 
se cucerește muntele din față și se dă asaltul, Zaporojenii 
fiind la stînga, în fața tatarilor. Îndată, „ca oile fără apărare“ 
(instar inermium pecorum), sînt uciși ungurii și românii — 
dărăbanii — și chiar călărimea de sîrbi, francezi și poloni 
a Movileștilor; cad 1.500 de oameni. Vodă fuge la Focșani. 
La Tecuci, mai tărziu, atacă tatarii și, crezîndu-se într-o 
biruință a lor, se iau la Iași măsuri de apărare. Boierii din 
părțile Bîrladului atacă pe poloni. La 24 ianuar apoi se dă 
lupta de lîngă Tecuci și cu muntenii, — oaste de 3.000 de 


13 Flandrisch, postav de Flandra. 
14 P, 265. 

călări. Și această sforțare cade; se iau cinci steaguri. Între 
morți sînt 300 de turci și de tatari. 15 


Cu mult mai bogată și sigură, în liniile ei de amănunte 
chiar, e povestirea lui Joppecourt, gentilom din Lotaringia, 
dintre francezii lui Alexăndrel 15, care dă și despre lupta lui 
Constantin Movilă, la Cornul lui Sas, cu același Tomșa, 
știri de care, pentru caracterul lor tîrziu, n-am crezut că 
este a se ținea samă. 

Straja căzăcească aduce vestea că domnul are douzeci 
de tunuri, al căror comandant însă dăduse asigurări de tră- 
dare, căci Ștefan vodă îi ucisese un cumnat. O încercare de 
recunoaștere a acestuia nu izbutește: cei 1.200 de tatari 
și 200 — 300 de moldoveni ai lui sînt distruși în mare parte 
de 500 de cazaci și 400 de lăncieri poloni. 

La 10 (20) — povestitorul întrebuințează stilul vechi 
— moldovenii ocupă, cu 1.000 de călări, trecătoarea între 
două mlaștini. Ei sînt însă încunjurați printr-un nou act de 
trădare; abia cincizeci dintre ai lui Tomșa ar fi scăpat. Viș- 
nieviețchi închide pe ai săi într-o tabără cu cară, și, aceasta 
fiind bombardată, se vede că de cealaltă parte sînt numai 
opt tunuri, mici și rele. 

La 11 (21) se gătesc oștile. Ştefan are trei cete, cu tatarii 
în frunte. La Alexăndrel Korecki are, în a doua ceată —ca- 
zacii formînd întîia —, 1.500 de husari, la dreapta, față cu 
3.000 de călări „tatari, munteni și moldoveni“. La mijloc el 
pune 3.000 de pedeștri unguri cu tunuri, pe un deluleț. La 
stînga era restul călărimii, cu Vișnieviețchi și noul domn. 


Lupta începe la nouă dimineața. Tunurile moldovenești 
nu nemeresc. Straja tatarilor e bătută. Un atac contra dărăba- 
malor („infanteria ungurească“ ) răpește artileria Tomșei. Dar 
călărimea lui era să reia tunurile („eussent repris sans doute 
le dit canon“). Numai o sforțare energică a lui Korecki o 
împiedecă, dar și acesta e silit a se retrage. Acum atacă 
Alexăndrel, care e, o clipă, în primejdie, și Vișnieviețchi. 
Numai astfel se decide bătălia. Ştefan vodă „arată că vrea 
mai curînd moartea decît fuga“. Și aici se spune că, la retra- 


15 Acte și fragmente, I, p. 52—55. 
16 V, titlul complet al cărţii sale, mai departe. 

gerea lui, dărăbanii se predară, strigînd „Trăiască Alexandru 
vodă“, dar fură măcelăriți. 

Pentru lupta de la Tecuci se socot trupele muntene la 
4.000, ale lui Korecki, poloni și cazaci, la 6.000 de călări. 
Se capătă hotărîrea, pe Siret, prin lovitura dată de Korecki 
cu 400 de sîrbi („Gerbeys*) contra cetei care încunjura cu 
călărimea pe Ştefan. 


Marturul francez arată mai departe că trupe de-ale lui 
Radu Mihnea întrară în Birlad, în număr de patru sute de 
călăreți, pentru ca, surprinși acolo de tot atîția cazaci, să 
fie tăiați aproape pănă la unul. Korecki, care-și îngropase 
acuma tovarășul și cumnatul, înaintează cu 2.500 de alți 
călăreți „de elită“, pînă la Vaslui, de care se apropie fiul 
lui Schender pașa, băiat de doisprezece pe treisprezece ani, 
cu nu mai puțin ca 7.000 de oameni. Polonii se așează „mai 
sus de un pod de lemn ce este pe rîul ce curge de-a lungul 
orașului aceluia Vaslui“ — vechiul „Pod Înalt“ al biruin- 
tei lui Ștefan cel Mare !? — și, așteptînd aici pe năvălitori, 
îi lovește în momentul chiar cînd — ca la Călugăreni — ei 
erau prinși pe scîndurile podului. Era iarnă — și acuma, ca 
și în 1475. Turcii veneau foarte obosiţi de calea nopții. 
Înfrîngerea lor fu desăvîrșită, cu foarte mari pierderi. Urmă- 
rirea fiului lui Schender continuă apoi cale de patru leghi. 


Faptul despre care se vorbește apoi, pățania, lîngă Tecuci 
(„la șase leghi“) a unei părți mari din cei 1.500 de oameni 
trimeși de Alexăndrel vodă cumnatului său și cari, în „tîr- 
gul“ (bourg) unde se aflau — cetește Biîrladul —, uitară de 
cei 25.000 (!) de dușmani ce li stăteau înainte și căutau 
numai „să se îmbete, să-și supere gazdele prin tot felul de 
necuviințe și siluiri ale femeilor și fetelor lor“ 18, nu e în 
realitate decît întâiul incident birlădean. Şi, deoarece arată 
cum locuitorii cheamă în ajutor cîțiva „boieri de țară“ 1? 
și ucid prin somnul lor pe acești jăfuitori și batjocoritori 
de trupuri, se vede foarte bine că e vorba de faptele care 


1? El a fost refăcut de piatră, la Cănţălăreşti, abia în zilele lui Vasile 
Lupu, de fratele acestui domn. 

18 „Ne faisoient autre choze qu'yvrongner et molester leurs hostes, 
par toutes sortes d'insolence et violences de leurs femmes et filles“; p. 49. 

19 „Quelques boyars du pais; ibid. 

precedară, precum se deslușește în scrisoarea cavalerului 
Alexandru, ciocnirea de la 24 ianuar 1616. 


Moartea lui Vișnievieţchi — otrăvit, se spune, în cumi- 
necătură —, hotărîrea oficialității polone de a nu lăsa ca 
acest conflict, început și el fără voința ei, să ajungă la un 
război cu turcii, pentru care nu era pregătită, aduseră însă 
în februar 1616 un ordin de retragere. Ștefan Tomșa află, 
se răpede pe urma celor ce plecau, prinde mulți robi și se 
scaldă, din nou în sîngele unei boierimi care parcă nu se mai 
sfîrșea. 20 Polonii rămaseră numai la Hotin, de unde iniția- 
torii acestor expediții erau hotăriți să revie cît de curînd 
împotriva domnului turcesc din lași. 

În această retragere Alexandru fusese întovărășit de 
„compania franceză“ a acelor interesanți aventurieri, ale 
căror isprăvi, amănunțite, sînt povestite, în redacțiunea lui 
Baret, de Joppecourt 21, adăugindu-se și știrile mai sus dis- 
cutate, privitoare la luptele înseși, știri de care se pot apro- 
pia, numai pentru întîmplările din 1615—1616, cele ce se 
dau într-o scurtă, dar cuprinzătoare informaţie de zisul 
nobil de limbă franceză, cavalerul Alexandru, din Ordinul 
Sf. Mormânt, venit din Elveţia. 22 Dar, în lupta de la Ştefă- 

nești cu tatarii, cinci singuri dintre dînșii putură scăpa de 
moarte și de robie. Tomșa luă în serviciul lui pe căpitan, 
Montespin, pe cînd altul din șefi, Rigaut, petrecea zile triste 
de închisoare la Constantinopol. 


Ca dată a plecării Joppecourt fixează pe aceea de 23 fe- 
bruar, care însă, ca totdeauna în acest izvor, e după calen- 
darul cel vechi. Era cea mai aspră vreme de iarnă, și un 
marș de patru zile în aceste împrejurări însemna o adevă- 
rată mucenicie. Infanteria fu așezată în cetate, ca și boierii. 

Aci se alcătuiește din nou o mai puternică oștire, cea 
veche fiind uzată prin atîtea lupte și poate părăsită de o 


20 Cf, Chron. Fuchsio-Lupino-Oltardinum, p. 282. Avuse, spune 
Joppecourt, şi o revoltă de potolit la Orhci cu ajutor de tatari la rebeli (v. 
p. 38). 

21 Histoire sommaire des choses plus mémorables advenues aux derniers 
troubles de Moldavie, Paris, 1620; şi în Papiu, Tesaur, IL. 

22 Acte şi fragm., loc. cit. 

parte din ajutoarele sale românești, căci din cele spuse pînă 
aici se vădește că domnia aristocratică a lui Alexăndrel Mo- 
vilă nu era voită, și din cauza jafurilor și altor neajunsuri 
aduse de străinii pe cari se sprijinea, nici de țerănime, nici 
de răzeșii războinici, ca aceia din Orhei, cari, cum am văzut, 
se ridicaseră și împotriva altui domn de la turci, măreţul 
și cumintele Radu Mihnea însuși, nici, ca în cazul de la Bîr- 
lad, de boierimea umilită în mîndria și încălcată în drep- 
turile ei. 

Asupra compunerii acestei oștiri izvorul francez lămu- 
reşte că se cerură ajutoare în Polonia și că de aici, „pe la 
începutul lui mart“, veni Tyszkiewicz, care nu e necunoscut, 
cu 3.500 de cazaci foarte hotărîți (tout deliberez) și cu tînă- 
rul Potocki, nepot al celui prins în lupta de la Cornul lui Sas, 
acesta avînd și el 1.500 de poloni, „foarte bine înarmaţi“. 
Pe la 1 april st.n. erau astfel la Hotin 10.000 — 11.000 de 


oameni. 


Să vedem acum amănuntele. De fapt, oastea din Hotin 
nu ieșise, arată Joppecourt, ea însăși la luptă, ci asupra ei 
se îndreptase, setos de a-și răzbuna, Tomșa cu tatarii lui Can- 
temir 2, în total, ni se asigură, 20.000 de oameni. 


Se expune amănunțit planul de luptă. La un sfert de 
milă de ziduri iese toată puterea Movileștilor, afară de o 
mie de călăreți aleși: se scot și opt tunuri, ascunzîndu-le 
bine, dar nu se lasă cetatea fără apărare. Turcii se interca- 
lează între Hotin și tabăra polonă. Tatarii riscă atacul, dar 
sînt secerați de artileria neștiută. Cazacii isprăvesc cu cle- 
mentele răzlețe. 

Românii însă, din ambele teri, vin la luptă acuma, și bi- 
vuitorii asupra cetelor Bugeacului și Crimului dau dosul: 
trebuie să li se opuie Tyszkiewicz, cu 1.500 — 1.600 de că- 
lăveți înzăoaţi, ca să nu cadă tunurile. „Și se luptară multă 
vreme înainte de a se ști cine va avea biruința. 24 De o parte 
se adaugă 3. 000 de turci, de alta cazaci noi și moldoveni de-ai 
lui Alexăndrel, cari răsping atacul. Tînărul domn însuşi 


23 El e acel „prince tartare appellé Monoza“ (cet.: Mourza), de care vor- 
beşte izvorul nostru ; p.52. 

24 „Et combatirent fort longtemps devant qu'on peust congnoistre qui 
auroit avantage“; p. 54. 

se aruncă, în stilul lui Mihai, făcând semn cu tunurile lui Korecki 
să iasă din Hotin. Acesta grăbindu-se, din partea lui, trebuie 
ca 2.000 de călări, turci și moldoveni, să asigure retragerea 
lui Ștefan vodă. Alte 2.000 de călări nici nu înaintaseră. 
Ar fi căzut din rîndurile lor nu mai puțin ca 12.000 de oa- 
meni. 25 

Iașul fu ocupat și ars, ca pedeapsă; în urmărire garnizoa- 
na de la Focșani fu măcelărită și ea. La Buzău boierii din par- 
tidul creștin, care lucrase totdeauna contra „turcului“ Radu 
Mihnea, cerură pe Radu Șerban. % La întors ceata înain- 
tată a lui Troianowski bătu pe tatarii ce-i ieșiseră înainte. 27 


În april 1616 polonii, cari văzuseră arzând Iașul, erau 
deci din nou stăpîni pe Moldova, izgonind dincolo de Buzău 
pe Ștefan vodă, care-și căuta un adăpost, încă o dată, la 
Brăila. Radu Mihnea, care încercase a-l ajuta, se ascunse 
cu frică la Tîrgovişte. Năvălitorii se întoarseră prădînd. 

Dar Poarta era hotăriîtă să mîntuie odată cu această anarhie 
moldovenească. Se dădură ordine pentru intervenție noului 
prinț ardelean, cumintele Gavril Bethlen, care trimitea pe 
la Turnu Roșu 1.000 de călăreți în platoșe sau 300 de hai- 
duci. În Țara Românească se strîngeau toate mijloacele de 
luptă, căci era vorba acum ca Moldova să fie încredințată 
lui Radu cel blind și înțelept, care va avea să lase princi- 
patul muntean în sama fiului lui Iliaș cel turcit, moldovea- 
nul Alexandru. În fruntea întregii expediţii se afla energicul 
comandant al tuturor forțelor turcești, de la Silistra, de la 
Babadag, de la Oceacov, pe tot frontul de la gurile Dunării 
și Niprului, Schender pașa. Tomșa fusese mazilit și constrîns 
la renegare. 

Ai lui Alexandru vodă Movilă nu încercară măcar o re- 
zistență la hotare, față de puhoiul venit asupra lor. La 20 
iulie pașa de Silistra se găsea, împreună cu ocrotitul său 
Radu, pe pămîntul Moldovei. Într-un singur punct, la Drăc- 
șani, în ținutul de atunci al Hîrlăului, se încercă o rezistență 


25 P, 53—55. 
2 P., 59. 
2? P, 6l. 

față de avangarda, „sprintenă“ — spune Miron Costin 28 — 

a năvălitorilor. Dar nici acum puţinii poloni ai celor doi 
cumnați domnești, Korecki și Potocki, nu stătură serios în 
fața dușmanului. Boierii periră — un capitol ca acela prin 
care, în Anglia, războiul celor două Roze a istovit vechea 
aristocrație, întreaga familie a lui Ieremia fu prinsă. Doam- 
na cea mîndră, care era să fie aruncată, la Constantinopol, 
în haremul unui agă 2, apăru înaintea celor rămași în viață 
dintre credincioșii ei cu acest strigăt de supremă durere și 
indignare: „Boieri, boieri, rușinatu-m-au păgînul“ 30, 


Joppecourt începe pomenind lupta ce trebui să se deie 
din nou contra orheienilor revoltați și atacul lui Korecki, ajuns 
și el acum în rîndul cumnaților domnești, contra Cetăţii 
Albe, unde se aflau și o samă de boieri pribegi, dintre ai lui 
Tomșa; Tyszkiewicz alergase să ajute, dar, nefiind tunuri, 
expediția se făcu în zădar 31. 

Schender își face intrarea la Tirgoviște numai la 25 iunie 
st.v., în sunetul muzicei sale de călăreți, între tineri ostași 
în piei de fiare; Radu adauge la cei 20.000 de turco-tatari 
10,000 de oameni, în parte oaste cu plată. Domnul cel nou 
al Moldovei se oferise a servi la masă el însuși pe oaspetele 
său. 

Plecarea din cetatea de Scaun se petrece la 2 (12) iulie. 
Pedepsitorii ţerii rebele nu aveau să întîmpine însă nici o 
adevărată împotrivire, căci — și pentru că hatmanul Zol- 
kiewski avea nevoie de trupe ca să așeze în Moscova pe prin- 
tul de coroană al Poloniei 32 — cei 8.000 de cazaci îl părăsi- 
seră; tot așa făcu și hatmanul Bucioc, cu 200 de călări 33. 

La 25 iulie (4 august), un sfat de război hotărăște deci 
părăsirea Iașului. Restul oștirii, tot mercenari, se împrăștie, 


28 P, 266. 

2 Iorga, Doamna lui Ieremia, în Analele Academiei Române pe 1910, 
p. 1043 şi urm., 1068—1069. 

30 Alte știri în Chron, Fuchsio—Lupino—Oltardinum, loc. cit., şi în Matei 
al Mirelor, loc. cit., p. 339. 

a P, 62. 

3: Joppecourt reproduce şi zvonul că acest înalt dregător avea candida- 
tul său pentru Moldova, pe fiul mai mare al lui Simion; p. 66. 

33 S-ar fi așteptat, în loc, Radu Şerban și „le seigneur Bossy“ (p. 67). 
Un boier al lui Radu Şerban cu ceva trupe ar fi sosit (p. 69). 

nefiind plătiți; tatarii începeau să apară în mahalele ora- 
șului. Un Korecki muri de săgețile lor. Tyszkiewicz asigură 
cu greu retragerea. La Cotnari se produse o ciocnire cu tur- 
cii, cari înaintau, în număr de 12.000 de oameni. Și ginerele 
doamnei lui Ieremia, Korecki, avu să susție o izbitură a 
păgiînilor, în vii, și fu rănit. Tyszkiewicz oferi în aceste 
părți spectacolul unei lupte singulare ca aceea din 1602 
între Stroe Buzescu și ruda hanului %. 

Bucioc însuși ia asupră-și, cu 2.000 de moldoveni și ta- 
tari, să taie calea polonilor, pe drumul spre Botoșani, pe cînd 
trupe muntene și ardelene — Radu Mihnea avuse cîndva 
și pe spătarul Leca, tăiat de puţin timp pentru trădare 3 — 
înaintau la dreapta, iar turcii așteptau la spate. 

La 23 august (2 septembre) pornește Schender însuși 
cu toată oastea lui, ducînd cu sine și cinsprezece ori șeispre- 
zece tunuri. 

Cei 5.000 — 6.000 de poloni, cu șase tunuri mai mici, 
se închid în tabără de cară, ocrotită de o pădurice. Rezis- 
tența însă părea imposibilă. Tyszkiewicz ieși printr-o furi- 
oasă pornire, dar alții nu-l putură urma. Cînd se pregătea 
acum marele asalt din două părți, oastea, strimtorată, obo- 
sită și descurajată, puse armele jos. 

Moldova era acum la dispozitia lui Radu şi a turcilor, 
fără vechii ostaşi ai lui Mihai, fără dărăbanţi, fără boierime 
luptătoare. 


O singură dată se mai încercă învierea trecutului. În ia- 
nuar 1617 răsări, adecă, un pretendent care se zicea fiul 
lui Ioan vodă „cel rupt de cămile“%; diac pănă atunci 
și, pe alături, în mănăstirea lui, cizmar, el ridică în arme pe 
mazilii Orheiului 3. Cu 3.000 de ostași el merge asupra Ia- 


s P. 71—73. 

3% P. 51—52. 

3 „Petri (sic) Vaida Son, so mit den Kameelthieren zerrissen wor- 
den“; Trauschenfels, op. cit., p. 326—327. 

3 Tartamani (ungurește: ținut) Orsey (cetește: Ortey); ibid. 

şului și cearcă a momi pe logofăt, care ţinea Scaunul, în 
lipsa lui Radu, care mersese cu turcii contra cazacilor dincolo 
de Nistru la Rașcov. Înşelat de dibaciul boier, e prins însă 
și ucis, ceata împrăștiindu-se după închiderea căpeteniilor 38, 
Însemnăm că în această expediție pentru turci, muntenii 
aveau, se pare, și tunuri, pe care vedem că Alexandru vodă 
Iliaș orînduise a i se topi la Brașov 35. 


38 [bid, 
3 Ibid., P. 328; Cf, ibid., p. 332, 


CAPITOLUL IJJI 


LUPTE MOLDOVENE ȘI MUNTENE 
PENTRU DOMNIA DE ȚARĂ 


Lupte contra grecilor și turcilor 


Țara Românească era însă mai vioaie. Regimul „turcesc“ 
se sprijinea pe sîrbii și bulgarii de la Mihai vodă, cari vor 
începe a-și zice seimeni, după acei soldați permanenţi de in- 
fanterie orînduită, pe cari, dezgustat de ieniceri, şi-i crease 
sultanul Murad al IV-lea pentru luptele lui asiatice, pănă la 
Bagdad. ! Dar boierii, credincioși -tradiției buzeştilor, roşii 
de țară şi alte elemente militare voiau domnia de fară, război- 
nică, a cării deprindere o păstrau de la Mihai. 


Astfel păharnicul Lupu Mehedințeanul încercă, se pare în 
lipsa domnului, dus la Rașcov, o răscoală; pîrît de ostașii 
străini, el se retrage, cu spătarul cel mare, în Ardeal, și aici 
organizează în pripă o oaste de năvălire, alcătuită din așa- 
numiții haramii, — se pare că înseamnă oastea ungurească 
plătită din darea tricesimei; şi la unguri se află asemenea 
aventurieri cu acest nume, haramiii din cântecul Mihului 
Cobiului, care e fără îndoială din acest timp. Conduşi de ci- 
neva care știe țara, Ștefan Tork, și de tovarășul lui, Pavel 
Iancs6, ei cad asupra lui Alexandru, care, o clipă, fu părăsit 


1 V, Analele Academiei Române pe 1910, p. 191 şi urm. 

și de seimenii lui, grăbiţi chiar să-și vîndă, nefiind plătiți 
la vreme, armele și caii. Alexandru făcu jertfe de bani ca 
să-i păstreze, dar totuși straja de 400 de sîrbi trădează. 

Lupu însuși are nevoie de bani, și pentru mercenarii pe 
cari-i aducea, și pentru aceia cari, din țară, se alipiseră la 
dînsul. În sensul chiar al mișcării sale, el va închide deci pe 
negustorii greci și-i va despoia de averi. Astfel el avu o 
bucată de vreme puterea, pe cînd domnul de la turci fugi la 
Brăila, apoi la Rusciuc, pînă-l chemară la Constantinopol, 
trimețîndu-se steag de domnie lui Gavril Movilă, la 31 au- 
gust 16182. 

Acesta nu va ști să apere însă pe omul căruia, de fapt, 
îi datora Scaunul. În cursul unei nouă expediții peste Nis- 
tru — Bethlen însuși străbătu pe la noi, aducînd o trecă- 
toare pace între poloni și turci — Schender prinse pe Lupu 
și pe Buzdugan și-i pedepsi cu moarte pentru cutezanța 
lor 3. 


Pacea, de care am vorbit chiar acuma, era să fie ruptă 
însă peste doi ani de acel ciudat aventurier, Gașpar Gratiani, 
român slavizat din Croaţia, vechi uneltitor cu francezii, apoi 
ajutător diplomatic al imperialilor, negociator al păcii lor 
cu Poarta, duce de Paros, și de Naxos, care la retragerea lui 
Radu Mihnea, bolnav, silit a merge la Poartă „pentru leacul 
ochilor“, căpătase Moldova ca răsplată pentru serviciile 
dubioase ale unui suflet versatil. Ajuns aici, el visă, ca Mihai 
vodă, de Ardeal. Și, ca să-l aibă, ca să fie marele domn creș- 
tin de la Dunăre, — și cu Ţara Românească 4 — , chemă pe 
polonii hatmanului Stanislav Zolkiewski, care nu pregetă să 
vie, în 1620, în ajunul expediției pe care se știa acuma că 
sultanul Osman, tînăr doritor de glorie, o gătește contra 
Poloniei. Fusese destituit de turci, o dată cu Gavril Movilă, 
și nu voia, ca acesta, să părăsească așa de iute o mărire cu 
greu dobîndită. 

Gașpar avea cu el trupe străine, foarte puţine: uscoci 
de-ai lui de la Adriatică, raguzani de limbă sîrbească, și li 


2 Chron. Fuchsio—Lupino—Oltardinum, p. 291 şi urm. Cf. cu ştirile 
din Matei al Mirelor, loc. cit. 

3 Aceleași izvoare. 

4 Hurmuzaki, VIII, p. p. 389, nr. DLXXIII; Şincai, III, p. 18. 

pusese căpitani din apus, Marino de' Resti, dintr-o veche 
familie din Raguza, Annibale Amati și tatăl său, ca și Mon- 
talbano, care a povestit aceste împrejurări într-una din scri- 
erile sale, — și, după dînsul 5, ca și după rapoarte polone ê, 
urmăm în aceste rînduri care caută a înfățișa numai partea 
noastră în campania începută cu așa de mari speranțe și 
mântuită cu o așa de grozavă catastrofă. 


În lagărul de la Țuţora, în șanțurile lui Zamoyski, Gaș- 
par înfruntă pe aga trimes ca să-l ridice din Scaun, și, în Ia- 
şul vecin, negustorii turci sînt măcelăriți. Peste cîteva zile 
el ieșea pînă la Cainari, în Basarabia, ca să întîmpine pe Zol- 
kiewski și pe locotenentul său Koniecpolski, cari trecuseră 
Nistrul la 3 septembre. 

Avem din descrierea întrevederii o priveliște a oștirii de 
Curte moldovenești, așa cum o formase superbul străin: şapte- 
zeci de halebardieri bărboși, șase armași cu cizme de piele 
galbenă, cu lungi haine roșii și comănace mici de urșinic 
(satin) galben, sămănate cu steluțe de argint, comănace 
aplecate pe ureche: ei au tolbe legate de cingători largi de 
argint, arce pe umăr și buzdugane suflate cu argint”. 

Se încearcă față de Schender, care nu zăbovise întru apă- 
rarea margenii sale, o defensivă în tabără, la Țuţora. A treia 
zi, față de stăruința atacurilor tătărești, moldovenii pleacă, 
iar hatmanul Şeptelici însuși trece de-a dreptul la dușman. 
Rămași singuri — Gașpar fuge la munte, și-l omoară boierul 
Goe — , polonii încearcă a se retrage în „tabăra legată“, 
după datina cazacilor, dar sînt așa de rău bătuţi în cale, 
lipsiți fiind și de hrană și de apă, încît, mai ales la Slobozia 
Saucăi, cei mai mulți pier, și o sabie tătărască taie din fugă 
și capul bătrînului șef al oștirii 8. 

Astfel, o ultimă încercare moldovenească, în care tot 
contingentul unei ţeri dezarmate fusese — spune raportul 
polon despre întîlnirea de la Cainari — doar șapte sute de oa- 
meni, căzuse. Pe la 1630 domnul întrebuința ca singură pu- 


5 Analele Academiei Române, XXI, p. 27 şi urm. 

€ Hurmuzaki, Supl. II, vol. II, p. 474 şi urm. 

? Ibid., p. 501. 

8 V. şi expunerea largă a lui Miron Costin, p. 273—275. Cf. Analele 
Academiei Române, XXI, p. 38—39. 

tere „siimeni cu sinețe“, pe care-i biruia un simplu tumult 
de mahalagii ieşeni °. Moldova era gata de orice: de domnia 
nouă a lui Radu Mihnea, a lui Alexandru Iliaș, a lui Moise 
Movilă — care, acesta, dorea și el de poloni — , de cărăușie 
și slugărie la turci, cu prilejul acelor expediții în Polonia 
de la 1621, cînd sultanul Osman însuși merse la Hotin, și 
Radu vodă negocie pacea, pînă la incursiunile peste: Nistru 
ale succesorului lui Schender la Silistra, fostul rebel asiatic 
pașa Abăză. 


Ţara Românească prezintă altă viață. 

Ea-și avea boierimea întreagă, și mai ales cea din Oltenia, 
leagănul buzeștilor, foarte vioaie. Roșii de ţară erau gata de 
luptă, şi dărăbanții nu fuseseră măcar atinși. Dacă seimenii 
atîrnau numai de leafa vistieriei, li se puteau opune ușor alți 
mercenari, din Ardeal, din părțile Hategului, de la Inidoara; 
şi mai erau nobili ardeleni, ca groful David Zolyomy, gata 
să ajute pentru bani pe pribegi; şi mai erau, în Sfârşit, după 
modelul haiducilor, românii ostași din Banat, cu voievodul 
Bunea, „Vaidabuna“ pentru unguri, cari se încercaseră încă 
din zilele pretendentului Ştefan şi cari vor da, la 1632, un domn 
principatului vecin. 

O nouă încercare, supt Alexandru Coconul („copilul“), 
fiul lui Radu Mihnea, în 1627, ridică în arme contra domnu- 
lui străin pe „călărașii de la Mănești și de la Gherghița și de 
la Ploiești și de la Rușii de Vede“, contra cărora stă Curtea și 
boierii lui Radu Mihnea. După înfrîngerea, la Mănești, a rebe- 
lilor, boierimea Oltului încearcă pe un pretendent, Paisie, 
un fiu de domn de prin vreo mănăstire, care e răpede ucis 10. 


Cunoaștem amănunțit, din Cronica ferii, contemporană 
pentru acest moment, din scrieri românești și ungurești, 
din inscripția de la biserica Slobozia din București, desfă- 
șurarea expedițiilor întreprinse de boierimea olteană contra 
lui Leon vodă Tomșa, alt grec, urmașul „coconului“ și al 


? Miron Costin, p. 294, Boierul Bucioc, prins, peri în țapă; Resti, Amati 
cel bătrin muriră luptind. 
10 Cronica lui Stoica Ludescu, în Magazinul istoric, LV, p. 310. 

lui Alexandru vodă Iliaș, numit îndată după împrejurările 
arătate. 

Matei aga, vechi ostaș al lui Mihai, care mai de curînd 
luptase la Tokaj în oastea prințului ardelean Gheorghe Rá- 
kóczy I contra imperialilor 4, Aslan, nepot al lui Petru Şchio- 
pul, spătarul Gorgan — avînd ca șef pe Aslan, cel dintîi 
candidat la domnie — iau cu bani împrumutaţi haiduci con- 
tra „grecilor“, după exemplul lui Lupu Mehedințeanul. 
Ei se coboară pe la Turnu Roșu, și-i întîmpină spătarul Mihu, 
care luptase și el în Ungaria, pentru Rákóczy, la 1623. Ştim 
din scrisele unui călător, Strassburgh, că Leon avea cu el 
200 de gardiști dalmatini, foarte bine gătiți, și altă oaste, 
anume 1. 000 de călări și 600 de pedeștri. Știm de aiurea că 
avea și sîrbi, cu căpitanul Voicina 12. Şi, adauge vizitatorul, 
„am întrebat cîți ostași se mai pot strînge în țara lui. A răs- 
puns că 10.000 de călări, 2.000 de pedeștri au mai rămas, 
și a suspinat, mai spuind că pe vreme lui Mihai vodă erau 
50.000 de oameni supt arme“ 1. În lupta de la Ungureni, 
în Romanați, apărătorul domniei e bătut, și Leon trimete, 
ca, adinioară, Alexandru Iliaș, pe doamna lui la turcii dună- 
reni. El însuși se retrase înaintea rebelilor de la Prisiceni, pe 
Sabar, la Mărcuța, și de aici „deasupra viilor“, unde era pe 
atunci un sat deosebit de București, o Siobozie. La 23 august 
st.n. el biruiește, ucizînd în luptă pe Adam Banul și pe gine- 
rele lui Mihai Viteazul, Preda din Greci. Un număr de „un- 
guri“ fu expediat la Poartă ca dovadă a năvălirii. Închizîn- 
du-se cîteva zile la Tismana, fugarii se putură strecura în 
Ardeal 14. 

Dar domnii cari provocau lupte erau scoși de turci. Leon 
păţi la 1623 ca şi tatăl său Ştefan la 1616. În locul lui se 
numi Radu, fiul lui Alexandru Iliaș din Moldova. Şi la această 
veste pribegii se pun din nou în mișcare. Ei erau așteptați 
pe la Jiu, pe la Bran, pe la Teleajen, de caimacamii, locții- 
tori de domn, înspăimîntați. Dar Matei, cu bănățenii lui, 
veni din Caransebeș, pe la Mehadia. Era înțeles cu turcii 


u V, Studii și doc., IX, p. 4 şi urm. 

12 Stoica Ludescu, loc. cit., p. 313. 

13 În Cipariu, Archivu, I, 14. 

14 Imscripții, IV, 259—260, nr. 595. Cf. scrisoarea din 1630, ibid., 
IV, p. 19—20. 

dunăreni, cu begul de Orșova, ca și cu Abăză însuși, care avea 
ambiția de a face el un domn, și pentru aceea-l primi la Nico- 
pol, îi dădu „surlari“ și beșlii de luptă. 

„Boierii, roșii și toată țara câți era preste Olt“ 15 se strîn- 
seră în jurul lui și, astfel, cînd ocupă Bucureștii, după Sîntă 
Mărie, el avea o adevărată oștire. Radu trecuse prin Moldova 
și venea cu oastea pe care i-o putuse pune la îndemînă tatăl 
său, dar mai ales cu tatari; în zădar încercase, la hotar, să 
capete, pe bani, concursul țeranilor, „să se prinză slujitori 
cu lefi“ 16. Straja lui Matei, cu Mihai Coţofeanul și Radu De- 
seanul, ambii olteni, îl dădură înapoi, domnul voit de 
țară înaintînd însuși, pe la 20 septembre, st.v., pînă la Bu- 
zău, pe cînd moldovenii pîndeau la Movile, pe Siret. 

Într-un atac neprevăzut, Radu vodă ajunse însă, în oc- 
tombre, pînă la București, puindu-și tabăra lîngă Obilești 
și Plumbuita ; rivalul său se afla la Dudești, pe lîngă moldo- 
venii „seimenii“ tatălui său. În lupta de avangardă de la 2 
st.v., ai lui înving. Îndată oștile se gătiră de marea luptă din 
28, 

Fiul lui Alexandru lliaș avea doar, dintre boierii mun- 
teni, cîțiva greci, apoi pe Mihu, pe un Catargiu, înrudit cu 
neamul său, pe un Dudescu și un Greceanu, pe bogatul boier 
Hrizea. La Matei era toată tinerimea doritoare de război și 
de dincoace de Olt, ca Ivașcu Băleanu: erau călărașii de ţară 
și roșii; erau dărăbanii, cu aga Oprea și căpitanul, de loc 
din Mehedinţi, Lupu Buliga. În strigătul de luptă al arhan- 
ghelului Mihail ei răspinseră pe tatari, cărora biruința li 
era indiferentă. Radu fugi „cu capul gol“, părăsind grija 
domniei; învingătorul căpătă în curînd și marea întărire 
de la Constantinopol 18. 

Oastea terii, a boierimii, crease la București, treizeci de 
ani după plecarea lui Mihai, un domn de tară. 


15 Stoica Ludescu, loc. cit., p. 315. 

26 Ibid., p.316. 

17 Data e îndreptată după calendar. Cronica are 25 pentru lupta 
de sîmbătă. 

28 Ibid., p. 316—318. 


CAPITOLUL IV 


ULTIMELE LUPTE ALE OŞTILOR ROMÂNEȘTI 
SUPT STEAG PROPRIU (1637—1655) 


Seimenii lui Matei vodă Basarab 


Așezarea lui Matei Basarab în Scaunul ferii Românești 
era în legătură cu planurile cele mari pe care le formase în 
aceste părți Abăză, ambițiosul caucazian, care în munții 
săi fusese, o bucată de vreme, un rebel contra sultanului și 
care aici, la Dunăre, se înfățișa aproape ca un stăpiînitor 
autonom, dispunînd de tronurile românești, primind preten- 
denți 1, depuind voievozi, recomandîndu-i la Poartă pentru 
întărire pe aceia cărora se îngrijise a li da întîi el însuși pu- 
terea în mînă. Abăză vroia ca prin domnul de la București 
să supravegheze Ardealul, unde dominația lui Gheorghe 
Rákóczy I, puind capăt luptelor pentru putere, crease o 
temută organizație militară, în legătură cu interesele europe- 
ne ale războiului de treizeci de ani. Şi, în același timp, cu buna 
pază asupra mișcărilor acestui suspect, capabil de a se îm- 
potrivi armatelor și de a-și smulge o independență completă, 
beglerbegul dunărean voia să ducă mai departe, împreună 
cu tatarii și cu domnii noștri înșiși readuşi la funcțiuni lup- 


1 Un „Stanomir tabacul din Rimnic“, stătu un an de zile lingă 
dinsul fără rezultat; Kraus, Chron. Fuchsio—Lupino—Oltardinum, II, 
p. 6—7. 

lăloare, opera războinică împotriva polonilor începută de 
sultanul Osman. 

Încă de la 1633, Matei a chemat la lupta peste Nistru, la 
asediul puternicei cetăți [...] Camenița, împreună cu vecinul 
său moldovean, Moise Movilă. Nici unul, nici altul însă nu-și 
servesc cu credință stăpînii, și turcii, pentru a sili la acțiune 
această aripă stîngă a oștirii lor, trebuie să între în ea „cu 
săbiile smulte“ 2. „N-aveau inimă“, spune un contemporan, 
un străin, „să lovească pe creștini, frații și vecinii lor, ci după 
o harță ușoară, se retraseră, dar nu fură mult urmăriți“. O 
înțelegere secretă exista între românii din ambele taberi 
și „dușmanii lor“. Falși călărași de ștafetă ai lui Moise adu- 
seseră, pentru a pune capăt campaniei, vestea că se apropie 
cazacii, cari, de fapt, nici nu porniseră. Pașa de Silistra,,,so- 
cotind și răceala acestor două țeri la bătaie“, e adus deci 
a se retrage fără nici o ispravă, — ceea ce trebuia să-i aducă, 
îndată, rechemarea la Constantinopol și peirea 3. 

Expediția fu reluată în 1634 de noul comandant la Du- 
nărea românească, Murteză, dar calea pe care o luă acesta 
putea să inspire grele bănuieli domnului muntean abia insta- 
lat. În adevăr, turcii, în fruntea cărora se aflau trei pași — 
Halil fiind acuma cel de Silistra — în loc să se îndrepte, după 
vechiul obicei, spre vadul de la Isaccea, trecură rîul la Giur- 
giu, în ziua de 2 august. Se pare chiar, după o notiță rătăcită 
într-un loc oarecare al compilației destul de tîrzii, care, de 
la un timp, ţine locul cronicei contemporane pentru domnia 
lui Matei vodă, că avangarda turcească pătrunse pînă în 
preajma Bucureștilor, ca și cum s-ar fi pornit pe urma unu: 
vînat de mult rîvnit, apărînd și „din sus de București, la morile 
Cotrocenilor“ și „din jos de București, despre Văcărești“ 4. 


Pretextul alcătuirii ostășești era, firește, războiul cu Po- 
lonia. Abăză însă nu se mai afla în viață, și o mișcare popu- 
lară, întețită și întrebuințată de boierii români din Iași, 


2 Miron Costin, p. 299. 

3 Iorga, Studii asupra istoriei românilor în secolul al XVII-lea, mai ales 
după corespondența olandeză din Constantinopol si alte izvoare inedite sau 
neîntrebuintate, București, 1910, p. 13 şi urm. Matei se unise cu pașa la 
Galaţi, în ziua de 20 septembre, şi venise în Scaun la 16 novembre (Cronica 
lui Stoica Ludescu, Joc. cit., p. 320). 

4 Ibid. p. 322 

porniţi, după exemplul muntenilor, și ei contra grecilor, așe= 
zase ca domn al Moldovei pe acel vornic Lupu, care, arătînd 
încă de atunci unde ţintește, își luă marele nume bizantin 
de Vasile, al aceluia pe care și ca dătător de legi era să caute 
a-l imita. Lui Vasile vodă cu planurile ce avea, și care priveau, 
potrivit cu amintirea lăsată de Mihai Viteazul el însuși, și 
Țara Românească și Ardealul, nu-i trebuia însă la hotare 
acest război cu polonii, cari aduceau necontenit oști turcești 
pe pămîntul său. Cu istețimea, cu cunoștințele și mai ales cu 
bogăţia lui, el știu a face să se încheie pacea, făgăduindu-se 
din partea turcilor că uneltitorul de vrajbă, cutezătorul și 
neastîmpăratul mîrzac Cantemir, căpetenia, cu titlul de pașă, 
al tatarilor Bugeacului, va fi scos din colțul acela de pîndă, 
împreună cu toți ai lui. 5 

Tătărimea nu era să se liniștească însă cu atîta. Pe lîngă 
neascultătorul din obicei, Cantemir, sultanul, strașnicul 
Murad al IV-lea, cuceritorul „Vavilonului“, al Bagdadului, 
avu în curînd prin aceste părți un rebel fățiș în persoana ha- 
nului însuși, Inaiet-Ghirai. Și împotriva lui, cu tot năcazul 
domnului moldovenesc, care-și avea acum legăturile trădă- 
toare, se îndreaptă noul căpitan de margene al împărăției, 
Chenaan, și la un moment dat comanda o va lua un om deo 
și mai mare reputație, beglerbegul Mohammed. În vara lui 
1637 pleacă astfel către Bugeac Matei, ca și Vasile. Mitro- 
politul Varlaam știa că era vorba de a se înlătura „nește ta- 
tari ce-au rămas de-ai lui Cantemir pașea, de nu-s închinați 
acei tatari nice împăratului, nice altuia nimănuia, ce îmblă 
ei de capul său; ce nu știu pănă unde le va fi mărsul“. Cu 
acest prilej domnul moldovean veni la Chilia, la Ismail și 
pănă în preajma Cetăţii Albe; Matei, din partea lui, atinse 
numai țermul lacului Ialpug. 

Cantemir însă, privit iarăși ca un tulburător, trecu pe 
acolo prin Chilia în Dobrogea spre a se da prins la Constan- 
tinopol unde, după nouă vicisitudini, îl aștepta moartea de 
mîna călăului. Hanul, scos și el din rostul lui, avu aceeași 
soartă. Cele șapte seminții tătărești din Bugeac se supuseră. 
Opera păcii, în folosul polonilor, asiguraţi de acum înainte, 


5 V, studiul mieu citat mai sus, p. 29—30. 

măcar în ce privește pe tălharii păgîni mai apropiați de dîn- 
şii, era altfel asigurată 6. 


Pentru astfel de acțiuni militare, dar și pentru propria 
lui apărare contra evidentelor intenții ale turcilor de a scoate 
din domnie pe fostul client al lui Abăză cel dizgrațiat și exe- 
cutat, și mai ales pe omul a cărui situație, sprijinită de iubi- 
rea reală a întregii boierimi, nu atîrna de favoarea cercurilor 
intrigante și corupte ale Constantinopolei, îi trebuia lui Matei 
o armată, altfel de armată decît aceea pe care o moștenise 
de la Leon vodă. 


Pentru aceasta el adăugi la elemente balcanice mai vechi, 
poate și la ceva dărăbanți unguri ce-i vor fi rămas de la tru- 
pele chiar cu care năvălise, forțe nouă venite de peste Du- 
năre, mai ales din părțile bosniace, pline de haiduci ridicați 
împotriva ordinii de stat otomane. Pe acești sprijinitori stră- 
ini ai puterii sale îi numi, îmbrăcîndu-i și înarmîndu-i poate 
cum sultanul însuși îmbrăcase și înarmase noile sale cete 
permanente, cu soldă, seimeni, cu același cuvînt turcesc 
pentru oastea cea nouă. Un contemporan sas, Kraus, spune 
explicit: „Să se știe că acești seimeni erau o pedestrime ini- 
moasă, bărbată și iute, cei mai mulți sîrbi sau rați, și s-au 
format în 1636, tocmai supt Matei“.? Iar un alt cronicar 
ardelean, ungur, însemnatul demnitar care a fost Ioan Bet- 
hlen, explică astfel: „Seimenii sînt pedeștri culeși din nea- 
mul tracilor, un fel de oaste, îndrăzneț și de ispravă, dar ne- 
statornic și aplecat la răscoală“ 8, 

Din ce alte elemente, străine și de țară, se alcătuia, oști- 
rea nouă a Țerii Românești, singura adevărată oştire româ- 
nească pe acest timp, se poate vedea din ceea ce spun izvoarele 
asupra întîiului atac al Lupului contra vecinului său în acest 
an chiar, 1637. 


6 Miron Costin, p. 303—304; Stoica Ludescu, p. 322; Hurmuzaki, XV, 
p. 1035, nr. MDCCCCXLVIII; cf. studiul mieu citat, p.370 şi urmă. 

7 P. 219—220. 

8 „Hi [Semeni] sunt ex natione Thracum collecti pedites, audax et 
expeditum, verum inconstans ac seditiosum militiae genus“ ; Historiae, p.36. 
Pentru legenda unui Simion venit la Matei; v. Kraus, loc. cit., şi memoriul 
mieu despre seimeni în Analele Academiei Române, XXXIII, p. 191 şi urm. 

Lovitura domnului moldovean nu era de mult pregătită 
și se sprijinea mai mult pe influența surprinderii și pe spriji- 
nul ocult al protectorilor turci de la Constantinopol și al lui 
Mohammed chiar, comandantul expediției în Polonia între- 
rupte prin pace. De aceea Vasile vodă n-are o armată în ade- 
văratul sens al cuvîntului, pe cînd puterea militară a lui Ma- 
tei pare a fi fost alcătuită încă din acest timp. Căci Miron 
Costin, după ce spune că acel dintîi avea doar „oști cîteva, 
iară tot de țară și lefecii și acealaltă oaste, fără puțini sîrbi 
ce avea în leafă călări“, descrie astfel mijloacele de luptă ale 
munteanului, care „apăra al său“: „avea oști și străine, și 
de ţara sa, ales pedestrime ; fiecînd avea cîte o mie în leafă, 
fără dărăbanii de țară și călări de-ai noștri moldoveni, acolo 
merși în leafă, cărora era numele levinți“ — după modelul 
levenţilor, „răsăritenilor“ din Levant, ai turcilor; „și leși 
călări ţinea purure cîte 200 și, deosebi, unguri călări “°, 
După rapoarte venețiene ale bailului, moldovenii ar fi fost 
în număr de 30.000, iar contra lor, domnul Ţerii Româ- 
nești, ajunse a putea stringe 28.000 de luptători cu douăzeci 
de tunuri. 1° 

Planul cuprindea înlăturarea lui Matei în folosul fiului, 
beteag și bolnav, al lui Vasile, Ioan vodă. Înainte de a se 
mișca însă turcii, moldovenii se grăbiră către Milcov. Ei răz- 
bătură pînă la Rîmnic, izvoare ungurești afirmă chiar că 
pînă la Buzău 11. Aici, de pe urma stăruințelor făcute la 
Constantinopol, un ceauș veni să li aducă ordinul de a se opri. 


„ȘI în urma ceaușului“, continuă cronicarul moldovean, 
„au silit și o samă de oști de-a lui Matei vodă, „simețite“ 
acum, cînd marea primejdie despre partea turcilor dispăruse. 
Ele loviră „coada oștii“ ce se retrăgea; Miron Costin pretinde 
însă că Vasile ar fi avut o atitudine de viteaz și, întorcându-se 
cu fața spre urmăritori, „au înfrînt pre munteni“. 


9 P. 305. 

10 Hurmuzaki, IV 2, p. 494—496, n-le DLXX—DLXXI. 

1 Aceste izvoare sint analizate în Sîrbu, Matei Băsărăbas auswärtige 
Angelegenheiten (după Török—Magyarkori Emlékek, IV, şi Leulee és Okiva- 
tok, II, şi mai ales după scrisoarea lui Matei către Rákóczy, în cea dintii 
publicație, p. 504—506). 

Cronicile săsești știu numai de o prădăciune moldovenească 
pînă la Milcov, 35.000 de oameni ar fi căzut asupra Ţerii 
Românești, întru apărarea căreia însă Matei avea acum pe 
seimenii săi, concentrați întăi la Gherghița. La Focșani, 
unde răsări imediat avangarda lui, „harțele“ ar fi durat 
cinci zile. Se vorbește de bogata pradă luată de năvălitori: 
bagaje, trăsuri, argintărie de masă, covorul de aur, cusut 
cu pietre scumpe, pe care Vasile sta de a se ruga. „Se zice 
că Matei vodă a ajuns din fugă pe Lupu vodă și a vrutsă-l 
cruţe, bătîndu-l numai cu mîna peste umăr, ca semn de mă- 
rinimie, și l-a lăsat să fugă “12. E foarte probabil însă — 
căci amănuntul covorului îl găsim și aiurea pentru alt moment 
— că aceste știri se referă la ciocnirea, cu mult mai serioasă, 
din 1639. 


Un ajutor ardelenesc fusese cerut, potrivit cu învoielile 
ce avea, de domnul muntean, în ceasul amenințării. El voia 
ca Toldalagy, unul din căpitanii lui Rákóczy, să treacă prin 
Breţc, aducînd cu sine pe pretendentul Ioan Movilă, fiul lui 
Simion, cerut de multă lume din Moldova; astfel, imediat 
Vasile ar fi fost silit la retragere. Credea chiar că „domnișo= 
rul“ ar putea fi dus pînă la Iași. Şi, cînd văzut că nu se alege 
nimic din făgăduielile ce i se făcuseră, iar domnul Moldovei 
încearcă a-și trimete fiul pe alt drum, prin pașa de la Silistra, 
Husein, el întreba „unde e cinstea lui, ca și aceea a prințului 
aliat“ 13, 

Nu peste multă vreme, Matei, întărit de turci, încă de 
la 22 decembre, încheie cu vecinul dușman o pace care era 
să ție însă numai cîteva luni. Căci în 1639 se produse o nouă 
năvălire, cu și mai multe mijloace, din partea moldovenilor, 
cari avuseseră răgazul unei pregătiri militare. 


Data aceasta, Vasile vine „cu mai bună gătire“, spune 
Miron Costin, „pedestrime și cu puști“. Era sigur de izbîndă: 
„tinea ca în palmă domnia Ţerii Muntenești“. Avem un act 
al lui din Focșani, 22 novembre — încă o expediție de toam- 


13 Kraus, loc. cit., I, p. 124—125. Cf. Trauschenfels, op. cit., p. 336 şi 
Stoica Ludescu, p. 32, unde se pomenește, aici, din greșeală, întoarcerea pră- 
dalnică a ungurilor pe la Trotuș. 

13 După Memoriile lui Kemény, Sîrbu, loc. cit. 

nă — , în care elia titlul de domn peste Moldova, ca și peste 
Ţara Românească 14: în lași așezase pe fiul său Ioan ca 
pe un stăpînitor, iar el însuși ar fi vrut să se așeze la Bucu- 
teşti. Lăsînd în urmă drumurile spre Tîrgovişte, el se îndrep- 
ta, direct și iute, către cetatea cea nouă de Scaun. Ordinul 
sultanului, care se lăuda cu biruința de la Bagdad și amenința 
că, de nu i se dă ascultare, „în biserici o să strige hogea“, era 
formal; se punea în vedere și o năvălire tătărească 15. 


Dar „roata lumii nu-i așa cum gîndeşte omul, ce în cursul 
ei se-ntoarce“ 15. La Ojogeni, pe Prahova, în locul unde rîul 
se varsă în Ialomița, Matei apăru cu ai săi, între acest sat 
și Nănișorii vecini, pe Ialomița însăși 17. Era apărat prin 
situația de acolo, cu ape, păduri, „băhnișuri“; în zădar în- 
cercă Vasile să atragă la cîmp pe dușmanul de mult pîndit 
si a cărui cădere i se părea acum așa de apropiată. Ai lui se 
răspîndiră prin „podgorii“, prădind către munte. Atunci 
domnul muntean, supt scutul unei artilevii căreia rivalul său 
n-avea ce-i opune, trecu apa, deși nu era vad, și, deci, această 
trecere nu era de aşteptat, fiecare călăreț luînd un pedestraș 
pe calul lui (3 decembre). Se prezintă apoi, într-o ordine 
perfectă, „cu oaste stolită“, gata să lovească. Moldovenii nu 
se putură strînge însă pentru a rezista. Domnul lor lăsă și 
corturi, și tunuri, fugind la Brăila, apoi, amenințat să fie 
dat de turcii de acolo, la Galaţi. La întoarcere tăie cîțiva 
boieri pentru trădare, dar nu putu opri înfățișarea la Milcov 
a muntenilor, nici trecerea pe la Trotuș a ungurilor, care tre- 
buie așezată în acest moment, și nu la 1637. 18 Ca ultim re- 
zultat, ceaușul cu steag împărătesc fiind prins de Matei, 
Mohammed pașa plăti lovitura neizbutită cu mazilia și cu 
moartea. 1? Totul durase, după izvoarele săsești, abia „trei- 
patru săptămîni“ 20, 


14 Ibid., p. 139 şi urm. Cf. Miron Costin, p.306. 

15 Sîrbu, op. cit., p. 171. Cf. Studii și doc., IV, p. CXCIX. 

16 Miron Costin, loc. cit. 

1? Cronica munteană pune lupta aici: celalt loc e arătat de Miron 
Costin. 

18 Izvoarele citate. 

19 Cf. și cealaltă compilație de cronici muntene, a lui Constantin Căpi- 
tanul ed. Iorga, p. 123, nota 2, unde și inscripția de la Gherghița. 

20 Trauschenfels, Joc. cit., p. 337. Cf. Studii și doc., IV, p. 211—214. 

Și de aici înainte, Matei își îngrijește oastea, pe cînd Va- 
sile, cu toate marile lui proiecte de a întra în Constantinopol, 
ca împărat ortodox, în fruntea ostașilor săi și a unei puter- 
nice armate polone, cu sprijinul, decisiv, al unei flote vene- 
tiene, nu se gîndește deloc a se pregăti, acum, cînd părăsise 
gîndul ofensivelor, pentru vreun caz de primejdie. Muntea- 
nul trimete astfel în 1644 lui Rákóczy, supt conducerea rudei 
sale Constantin, fiul lui Radu Șerban, 6.000 de soldați, 
cari se luptă foarte bine contra imperialilor lui Homonay 
la Jeszenă, în ziua de 16 iulie 21, pe cînd, doi ani mai tărziu, 
celalt trebuia să caute în Ardeal cele 500 de catane ale lui 
Ioan Szilâgyi. 2 


Ce putea să însemne însă o politică mare sprijinită pe 
mijloace militare foarte mici era să se vadă înaintea catas- 
trofei care era să cufunde tronul lui Vasile, în cursul împre- 
jurărilor. 

Miron Costin povestește cum, în urma legăturilor, tot 
mai strînse ale domnului Moldovei cu Polonia, se luă hotărî- 
rea de a pedepsi pe tatarii cari se întorceau dintr-o expedi- 
ție de jaf în ţara regelui. Cu oameni strînși la întîmplare, 
cu „slugi boierești“ de prin Iași, se dădu unuia din bulucu- 
rile încărcate cu pradă o grea lovitură lîngă Brătuleni și 
Răzina, aproape de Nistru. 23 Cronica lui Kraus, contempo- 
ran, are de aici o expunere paralelă, uneori chiar mai bo- 
gată, după informaţii care vin, evident, de la boieri mol- 
doveni, și el spune că, în 1649, 200 de tatari au fost ata- 
cati de niște „persoane particulare“ (Privatleut ), luîndu-li-se 
cîteva sute de cai 24. 


Răzbunarea zăbovi numai cîteva luni. Hanul chemă la 
tovărășia prădalnică pe cazaci, al căror tînăr conducător, 
fiul vestitului hatman Bogdan Hmilniţchi, peţise în zădar 
pe Ruxanda, frumoasa fiică a domnului moldovenesc. Nă- 
vălitorii, căzînd asupra unei ţeri îmbogăţite de o lungă pace, 
se împărțiră în cete: parte din ei, numai tatari, porniră prin 


31 Kraus, foc. cit., I, 179. 
22 Ibid., p. 169, 

23 P, 318—319. 

24 P, 184. 

Soroca spre Suceava, pe cînd alţii, între cari cazacii, apucară 
pe la Orhei și Lăpușna. În ziua de 17 septembre, după cro- 
nica ardeleană a lui Kraus, care întrebuințează povesti- 
rea trimeşilor, aflați în Iași, ai noului prinț Gheorghe Rákóczy 
al Il-lea 35, apărură cei dintîi dintre dușmani, ceilalți, patrus- 
prezece zilei mai tîrziu. 

Suceava fu arsă, ca și o mulțime de sate. Aceeași soartă 
atinse Iașul, afară de unele mănăstiri, de unde păzitorii ave- 
rilor îngrămădite acolo se apărau cu sinețele; totuși, focul 
cuprinse și Trei Ierarhii, mîndra ctitorie a lui Vasile vodă. 
Garnizoana de trabanți lăsată de domn trădă, împărtășin- 
du-se la despoiere, pentru care, la revenirea sa, voievodul 
îi degradă — „s-au făcut a li facere căutare, încins cu sabie, 
și nemții ce aveau gata, cu sinețele pline“ , și-i trimese la 
temniță sau la ocnă 26. 

Pe cînd doamna, Ecaterina Cerchesa, se adăpostea la 
Mănăstirea Neamţului, în jurul căreia roiau barbarii — aici 
era sortită să moară mai tîrziu și aceea a cării pețire se 
făcea cu atita ruină, Ruxanda — Vasile însuși, lipsit de 
oaste, se ascunse în codrul Căpoteștilor, unde stătu săptă- 
mîni întregi, cu boierii și Curtea ?%. Dintre locuitorii rămași 
fără apărare, singuri Chighecenii știură să ţie piept hordei 
prădalnice, în „codrișorul lor“, „pădure deasă și rîpoasă, și 
spini mai mulți decît alt lemn în pădurea aceea“. 28 


Dar nici după această încercare mîndrul domn al Mol- 
dovei nu se gîndi a-și face altă oaste decît a nemților ce-i rămă- 
seseră singuri după desfacerea dărăbanilor. Aceasta era să 
se și vadă în curînd, la 1653, după ce acum el credea că a 
găsit în ginerele său Timuș, primit așa de mult peste voia 
lui, în 1651, un sprijin împotriva oricui. 


2 P, 184 și urm. Acești trimeşi erau Nicolae Sebessi și Ștefan Fiotta. 
Ei duceau hanului un dar de 7.000 de galbeni. Numai cel dintii scăpă într-o 
mănăstire. 

26 Miron Costin, p. 321. 

2? Gavril Logofătul, închis în Suceava, se răscumpăruse,. 

28 Miron Costin, loc. cit., O scrisoarea lui Hmilniţchi, care însuşi veni 
în Moldova, către Rákóczy, din lagărul de la Prut, 16 septen.bre, în Monu- 
menta Comitialia Transylvaniae. Cf. Studii și doc., IV, p. CCXXXIII— 
CCXXXV. 

Boierimea de ţară a Moldovei, care vedea cum cei de un 
sînge cu dînsa guvernează fără un amestec mai însemnat de 
greci principatul vecin, ajunsese a nu mai suferi pe Vasile 
vodă a cărui înfățișare și a cărui vorbă erau străine și care 
îndrepta politica sa după necontenit schimbătoare scopuri 
personale. 

Aventurosul stăpînitor tînăr al Ardealului ajunse a fi cîști- 
gat pentru înlocuirea unui vecin totdeauna nesigur și adesea 
amenințător, care, spun izvoare săsești, ar fi voit să treacă 
însuși munții pe urmele lui Mihai Viteazul și, — după moar- 
tea slăbănogului fiu loan, celalt fiu Ștefăniță, nefiind de 
vîrstă, — să găsească și pentru ginerele Timuș o coroană 
românească. 29 În sfîrşit, Matei Basarab, care voia să asi- 
gure moștenirea sa lui Diicul, rudă a soției sale, se temea 
să lase acestui urmaș un megieș care se dovedise față de 
el însuși, Matei, așa de neliniștit și de amenințător. Astfel se 
ajunse la întețirea ambiţiei unui boier care și pănă atunci 
se manifestase mai mult ca un iubitor de petreceri și de plă- 
ceri, de aventuri cu femeile, — și el un adevărat Venuskind, 
„copil al Venerei“, cum spune despre Timuș sasul Kraus, 
care descrie foarte amănunțit aceste tulburări și prefaceri — 
Gheorghe Ștefan. 

Nu e locul aici să se arate toate ițele acestor uneltiri pe 
care povestitorul acesta, perfect informat, le dă cu atîta pre- 
ciziune. 3° Lupu fu surprins absolut fără nici o pregătire. 
Supt pretextul unei nouă primejdii tătărăști, unul dintre 
tovarăși, Ştefan serdarul — titlul său e împrumutat, ca al 
seimenilor și levenţilor, de la Tecuci — , care avea paza Nis- 
trului, dusese acolo o parte din mica oștire ce s-ar fi putut între- 
buința, 6. 000 de soldați. Daruri făcute la timp prin soli de 
cinste împiedecară vreuna din acele mari vinători care strin- 
geau, spune izvorul ardelean, în jurul domnului o adevărată 


29 Kraus spune că intenția sa, în înţelegere cu împăratul, cu palatinul 
Vesselenyi, guvernatorul Ungariei inferioare, şi cu vizirul din Buda, era să 
se așeze însuşi în Ardeal, dînd fratelui — Gheorghe, care fu dus apoi pri- 
sonier în Ardeal — Muntenia şi lăsînd în Moldova pe Timuş (ÎI, p. 196— 
197). Episcopul grec Makrypodari negociază în numele lui Ferdinand al 
III-lea, care primise cai moldoveneşti și alte daruri(ibid.). 

3 Kraus, op. cit., I, p. 196 şi urm. 

mică oştire. 21 Boros, principalul trimes, avea sarcina de a lua 
ultimele măsuri pentru ca lovitura să reușească. Dacă un Ciu- 
golea se vădi în ultimul moment și serdarul se lăsă prins, plă- 
tind amîndoi cu capetele, Gheorghe Ştefan, simulînd o boală 
a soției lui, scăpă la moșie, și de aici merse înaintea ungurilor 
lui Ioan Kemény, principalul om de război al Ardealului, 
care tocmai venea, cu o oarecare zăbavă, prin pasul Oituzu- 
lui. La Focșani apăruseră muntenii lui Diicul, mai mult călă- 
rime. 

Vasile trebui să fugă, avînd cu el doar „boierii cei de Scaun 
cu gloatele sale“, lefeciii căpitanului Boj, dărăbanii ce mai 
fuseseră păstraţi, cu căpitanul Cara, vreo șeizeci de seimeni și 
vreo sută de nemți. 32 Locuitorii din Hotin, care, după soco- 
teala cronicarului moldovean, ar fi putut să fie apărat foarte 
ușor cu oameni de tot puțini, se ridicară împotriva domnului 
lor și traseră cu tunurile asupra lui, de mai să-l nemerească. 
Boierii așteptară numai ca el să treacă Nistrul pentru a 
se întoarce la înlocuitor. 


Fugarul ceruse ajutor de la starostele polon de Cameniță 
care nu-i putu ajuta, şi de la ginerele cazac, care alergă, 
dar nu atita ca un fiu supus și ca un ajutător care ascultă de 
sfaturi, ci ca un adevărat stăpîn ori măcar ca unul care 
lucrează pe sama lui proprie. Cu 8. 000 de cazaci 3%, el trecu 
Nistrul la Soroca, îndreptîndu-se spre Iași. 


Gheorghe Ştefan, abia uns ca domn al Moldovei, fu sur- 
prins de apariția acelui cu care credea prea lesne că s-a sfîrșit. 
El nu avea lîngă dînsul decît o parte din auxiliarii săi, alții 
îndreptîndu-se către Oituz, unde fură atacați de șangăii de 
la Ocnă, cu coase și topoare lungi în coadă, cu pietre și butuci 
aruncați de pe înălțimea stîncilor, perind astfel o mulțime 
de nemți și pierzîndu-se opt tunuri. Totuși, Miron Costin 
socoate la 12.000 numărul acelora cari ieșiră la Popricani, 
pe Jijia, nu departe de Iași, înaintea vechiului domn care se 
întorcea să-și ieie Scaunul. 


31 „Wie denn die Vaida nach Gewonhait mit etlig taussent Volck auf 
die Jagt zu ziehen pflegen“; Kraus, op. cit, I, p. 197. 

3 Miron Costin, p.327. 

33 După Kraus, cu 16. 000. 

Afară de călăreţii lui Kemény, restul era o simplă oaste de 
strînsură. Hănceștii, cerchesii trecură la Vasile. Cînd cazacii 
trecură vadul, ceilalți se retraseră în pădurile vecine, dără- 
banii singuri rezistînd pe deal pînă la moarte. Apărătorii 
Iașului, fără pedestrime și fără tunuri, se împuținară pe jumă- 
tate dintr-o zi pe alta. Nu-i rămînea lui Gheorghe Ștefan 
decît să caute pe drumul care ducea la munteni mîntuirea 
persoanei sale. 

Dacă Vasile s-ar fi oprit, aici, dacă ar fi trimes înapoi, 
cu daruri, pe teribilul său ginere, dacă n-ar fi căutat răzbunarea 
și una imediată, contra vecinului muntean în care recunos- 
cuse pe vechiul dușman, Miron Costin crede că el ar fi putut 
domni în pace, pînă la isprăvitul zilelor sale. Dar firea celui 
„ca un leu“ cerea îndestularea fără zăbavă a patimei lui de 
răsplătire. 


Armata cu care se îndreptă spre Milcov, lăsînd în urmă 
cetatea Hotinului, unde rezista eroic pîrcălabul Hiîjdău, 
n-ar fi cuprins, după socotința lui Kraus, mai mult ca 4. 000 
de oameni după a lui Miron Costin chiar abia 8.000, pe cînd, 
în retragerea lui, Gheorghe Ştefan avea încă, pe lîngă moldo- 
venii rămași credincioși cauzei sale 34, 2.000 de „meszei“ 
și de secui și 200 dintre pușcașii lui Kemény. Și acei cari încun- 
jurau pe vodă cel vechi erau elemente strînse prin chemarea 
oricui să încalece și prin iertarea tuturor păcatelor, chiar 
a celor față de domnie. Se vede ușor ce garanţii de succes 
prezintau asemenea luptători. Din partea lui, Timuș aducea 
nu mai puțin decît 16. 000 de zaporojeni. 

Trecînd Siretul pe un pod de vase, moldovenii ajung 
la Focșani, și-l ard. Cei 9.000 de călăreți ai Diicului, în parte 
lefecii, dar mai ales oaste localnică, roșii de țară din regi- 
unea între hotar și București, nu pot rezista mult timp la 
ciocnirea lor, și cu deosebire la puternicul foc al nemților, 
„supuși supt maluri“. Ei se retrag pănă la cursul |Rîmnei, 
unde odată Ştefan cel Mare însuși cîștigase o biruință asu- 
pra muntenilor. 


34 După Miron Costin, 300 de călări și de boieri tineri, cu cari ai lui Va- 
sile avură o ciocnire-n gura Berheciului, lingă Tecuci, 

Matei aștepta într-o poiană dintre Ialomița și un „pirău 
tinos“, „de trecătoare rău“, „stînd cu mare inimă, nu așa 
oștile sale, cum el singur“ %. Din partea lor, moldovenii și 
cazacii găsiră și ei pentru tabăra lor — spune Kraus — un 
loc încunjurat de ape, de unde numai foamea, și nu atacurile 
lui Gheorghe Ștefan, fu în stare a-i scoate. Se dă o luptă în 
momentul cînd Matei era încă la depărtare de o milă. 
Timuș cu cazaci călări atacă pe seimenii și roșii cari se retră- 
geau; cu toată sosirea, în acea clipă, a unui ajutor de 2.000 
de oameni, conduși de grecul Ghinea vistierul și de Radu arma- 
șul, puși la ariergardă, lovitura din trei părți a cazacului 
reușește, seimenii căutînd un nou punct de sprijin în „lunca 
Praovei“. Trecînd Teleajenul, Timuș ajunge la Cocorești, 
unde petrece și doarme, pentru a se întoarce a doua zi la 
tabăra lui Vasile. Kraus spune că muntenii ar fi vrut mai 
curînd să atace pe ardeleni, ceea ce ar fi decis. 1.200 de „me- 
szei“ rămăseseră morţi pe loc, împreună cu mulți secui. 
Neizbînda fu pedepsită de domn în persoana celor doi boieri 
arătați mai sus, dar el trebui să privească neputincios la 
înjosirea și uciderea boierului Socol, pe care seimenii l-ar fi 
măcelărit acuzîndu-l că e înțeles cu dușmanii. 


Trei zile după aceasta Matei oferă lupta. Așează în centru 
pe roșii, „oameni liberi și boieri“ %; la aripi, pedeștri și sei- 
meni, cari să împiedece pe ceilalți de a trăda ; douăsprezece 
tunuri se află în mijlocul oştirii sale de 30.000 de oameni. 
Aceasta după spusa izvorului săsesc. Miron Costin așează pe 
roși și alți indigeni, cu ceva pedeștri seimeni, la dreapta, 
la stînga pe poloni, lefecii și unguri, pe cînd Matei e la mijloc, 
cu levenţii, dărăbanii, seimenii și cu tunurile. 

Oastea lui Vasile nu se putu așeza măcar într-un singur 
front, Timuș înțelegînd să-și păstreze și în acest moment 
rostul său deosebit, așa încît cazacii rămaseră puțintel în 
urmă. În acest timp Matei, simțindu-se mai slab — cu 7. 000 
de oameni, după cronica munteană, față de 20.000 % — și 
nedeprins cu acest dușman nou care erau oamenii lui Hmil- 
nițchi, se încunjură cu șanțuri. 


35 Miron Costin, loc. cit. 
3% „Dass ist seine freie Leut undt Bugern“; Kraus, loc. cit. 
3 Loc. cit., p. 324. 

Moldovenii răzbiră întîi, atacînd cu îndrăzneală. Nemţii 
se arătară ca pușcași superiori seimenilor. Călărimea boieri- 
lor lui Vasile puse pe fugă cetele roșilor. Se atinseră și cortu- 
rile muntene în acest avînt plin de încredere. 


Atunci, aducîndu-și aminte de ce văzuse la marele său 
învățător, Mihai Viteazul, Matei luă asupră-și schimbarea 
înfățișării pe care o luase o luptă acum mai mult ca pe jumă- 
tate pierdută pentru dînsul. El, care pierde trei cai supt 
dînsul, trece în fuga calului la aripa zguduită, și, cu pedestri- 
mea și artileria, răspinse pe năvălitori, perind și comandantul 
german al nemților. „Puștile nepărăsit dau în moldoveni“. 
„Boiarli cei mari şi al doilea, cu coconii lor, cu slugile lor“, 
luptă „cu săbiile goale“, „gonind și răspîndind în toate părțile“ 
pe dușman. 58 

Dregîndu-se astfel aripa primejduită, domnul muntean, 
om de șaizeci și cinci de ani, revine la locul său pentru a 
primi atacul, care se pregătea în acea clipă chiar, după atîta 
zăbavă, al cazacilor. Ei înaintează pedeștri, tîrîndu-se pe brînci 
și trăgînd cu sinețele. Dar polonii lui Matei îi întîmpină „neclă- 
titi“. Totuşi, Matei e lovit în „piciorul stîng din josul genun- 
chiului“. Un paj, un „peic“, âlergă să-l ajute, dar bătrînul său 
domn îl înlătură, brusc, mînios, „cu sudalmă“: „nearătîn- 
du-se nimică de rană, au îndemnat oastea sa ca un deplin 
oștean“. Când polonii, la rîndul lor, se aruncă asupra cazaci- 
lor căzuți în risipă, un vifor sălbatec se stirni, ca o pedeapsă 
cerească. Compilatorul cronicei muntene simte, pare că, fiorul 
acelui ceas hotăriîtor cînd scrie: „Iar cînd fu în de seară, făcu 
Dumnezeu o minune mare, că trimise lui Matei vodă ajutor 
un nor ploios, care se ivi despre austru, fiind cerul prea seninat, 
și venea asupra taberelor prea iute, ca un vînt foarte vifo- 
ros, și așa trecu peste tabăra lui Matei vodă, iar cînd sosi la 
tabăra lui Vasile vodă, acolo își năpusti toată apa, ca și cum 
ar fi curs un rîu prea iute, și picăturile era' groase și vîrtoase 
ca o piatră; unde-i lovia’, ticăloșii, îndată cădea’ de pre cai 
jos. Şi se făcu în tabăra lor apă multă ca o baltă tinoasă.“ 39 


33 Ibid., p. 325. 
3 Ibid., p. 325. Pentru peici, Uricariul, IX, p. 441; XXII, p. 387; 
XXV, p. 34 

Miron Costin știe și el despre „sunetul copacilor și ploaia 
răpede“ care au îngrozit pe învinși, puind capăt bătăliei. 
Artileria munteană continuă să bată. În zădar încercă Timuș 
o refacere a oștirii sale. Cazacii se retraseră mai în ordine ; 
moldovenii se împrăștiară în mare parte. 3.000 de trupuri 
fură aflate pe cîmpul de luptă ; 7.000 de cazaci, după Kraus, 
periră în șanțuri. 40 

Aceasta a fost lupta de la Finta, în ziua de 8 (18) mai 
1653; încă o dată Matei dovedise că, oricare ar fi proporția 
numerică, nu poate învinge decît acela de partea căruia este 
ordinea militară, disciplina și unitatea în mișcări. 


Vom adăugi că pentru toate aceste lupte poate servi scri- 
soarea, din 3 mai 1653, a lui Vasile vodă către Potocki, voievo- 
dul de Braclaw, căruia, după ștafeta din Moldova, îi spune 
că miercuri (30 april) Timuș a trecut Prutul și a împins pe 
„unguri, moldoveni și munteni, de la Cornul lui Sas“ ( Sas- 
sische Ecke, spune traducerea germană în care s-a păstrat 
documentul, așa de prețios) „pînă către Jijia“. Şi expunerea 
domnească urmează așa : „acolo infanteria ungurească și 
munteană s-a așezat la vad, și toată călărimea în cîmp a 
dat lupta, dar spre paguba și nenorocirea lor, căci ungurii 
s-au pus răpede pe fugă, și cazacii au năvălit așa de dirz 
asupra muntenilor și a pedestrimii, de au rămas mai toți morți 
pe loc“. Joi, 1 mai fuge din Iași Gheorghe Ștefan. 4! Iar des- 
pre lupta de la Finta Gheorghe Rákóczy scrie astfel orașelor 
sale săsești: „La 27 ale lunii, cu ajutorul lui Dumnezeu, 
vodă Matei l-a biruit pe vodă Lupul, împreună cu ai lui, 
luîndu-i toate armele și bunurile ce le avea la sine. Așa e 
căzăcimea. “ 43 

În sfîrşit, o scrisoare a lui Ştefan Sulyok socoate la 4. 000 
numărul celor căzuți din oastea învinsă, — trupuri numă- 
rate — la șaisprezece tunurile luate. 4% În retragere cazacii fură 
loviți de orheieni și lăpușneni. 44 


40 Loc. cit. 

41 Acte și fragmente, I, p. 220.V şi paginile următoare. 

42 Hurmuzaki, XIV, p. 1216—1217, nr. MMCCLXXXIV. 

33 Ibid., p. 1220, nr. MMCCLXXXVIII. Se vorbeşte şi de rana 
lui Matei. 

« Ibid., p. 1225, nr. MMCCXCIII. Multe scrisori al lui urmează, 
Apoi vin ale lui Ioan Boros şi Ştefan Petki. 

Se mai lămurește, de Kraus, că Rákóczy înaintase pînă în 
Țara Birsei, pentru a putea interveni dacă ar fi nevoie, și 
că trimesul său, Petki István, căpitan de Cic, care venea cu 
5. 000 de „meszei“ și de secui, fu oprit numai de trădarea 
unor boieri munteni. 


Îndată Gheorghe Ștefan e, firește, restabilit, Petki, care 
acum întrase în țară, Mihail Mikes și Coloman Mikes îl vor 
susținea contra întoarcerii dușmanului. 45 La început însă 
el avea, după Miron Costin, martur al cestor evenimente, 
numai 400 de seimeni împrumutați, dărăbani pe cari-i plă- 
tea el, și puțini levenţi, cedați de Matei; el izbutește totuși a 
bate la Valea Seacă, lîngă Bacău, pe orcheienii și lăpuș- 
nenii trimeși contra lui de Vasile. Căpătînd sprijinul ungu- 
resc al lui Ioan Boros, — 1.000 de călări46 —, Gheorghe 
vodă înaintează spre Iași. 

Nu departe de această capitală, la Sîrca, în preajma Podu- 
lui Leloaii, el află pe cei 4.000 de oameni ai domnului legi- 
tim, — adecă 3.000 de călări, 200 de seimeni și dărăbani 
și abia 400 de cazaci, căci pentru moment Timuș părăsise 
Moldova. Ca oile, spune povestitorul moldovean, fug însă 
acei apărători ai unei cauze pierdute; pușcașii nu trăseseră 
măcar un glonte. 

Apariția ginerelui domnesc părea că va îndrepta situaţia. 
El aduce abia 9.000 de oameni. Atunci Petki veni să dea spri- 
jin lui Gheorghe Ştefan, unindu-se cu trupele lui la Cotnari. 
Kemény alergă și! el cu 6.000 de soldați 47 și douăsprezece 
tunuri spre Iași. Și regele Poloniei dă apoi 600 de nemți și 
patru tunuri, cu un căpitan suedez, Dâhnhoff. 48 

În curînd Timuș putu să fie grămădit astfel în Suceava, 
unde se afla doamna lui Vasile — acesta stătea închis la 
hanul, în Bacce-Sarai 49 — , fiul ei Ștefăniță, cu toate comorile 


45 Kraus, loc. cit. 

4 Miron Costin mai înseamnă la el 1.090 de călări moldoveni și 500 de 
pedeștri munteni, pe lingă „strinsuri“. 

17 2.000 după Kraus. 

48 După Kraus, 6.000 de oameni. 

49 Kraus, loc. cit. 

familiei. 5% Din paginile lui Miron Costin, ca și din ale itali- 
anului Maiolino Bisaccioni 51, se poate vedea cum s-au des- 
fășurat zi de zi luptele pentru vechea cetate de Scaun a 
Sucevei. Ele se purtau mai mult între străini — unguri, de o 
parte, cazaci, de alta. Lovit de o ghiulea în genunchi, tînărul 
șef căzăcesc peri în cîteva zile; ai lui încheiară o capitulație 
(9 octombre), care-i lăsă liberi să se întoarcă supt arme, 
în patria lor rusească. Doamna Ecaterina, roabă, umilită, 
amenințată cu soarta rușinoasă a Elisavetei lui Ieremia vodă, 
se răscumpără cu bani și, crede povestitorul sas, și cu un dar 
de unsprezece fete frumoase. Războiul era astfel încheiat. 52 


Cronica munteană îl numește „războiul căzăcesc“ ; prin- 
șii moldoveni fură închiși într-o mănăstire, fără altă pedeapsă. 
Și nu putem uita această mențiune la un scriitor ardelean: 
că „unii ostași trădători ai lui Matei vodă au refuzat să se 
lupte cu frații lor, românii din Moldova“. 53 


Un sentiment național începe astfel să se pronunte în oști- 
rile noastre, şi el era să provoace în curînd ciocnirea, în Mun- 
tenia biruitoare chiar, între străinii cu plată și soldații indi- 
geni, care aduse nimicirea totală a celor dintîi. 


Matei, căruia de mult îi murise singura odraslă, cu același 
nume, voise apoi să lase moștenirea, promisă odată tînărului 
Mihai, nepotul Viteazului, unui Istrati logofătul Golescu, 
care luase pe una din fiicele lui Pătrașcu, feciorul lui Mihai 
Viteazul. Erau însă și alți doritori de Scaunul muntean: 
Diicul, pe care-l cunoaștem acum în ambiția, ca și în incapaci- 
tatea sa, și Constantin, fiul lui Radu Şerban cu o fată de preot 
din Ilfov. Cel dintîi, nepot de soră al lui Matei, fu preferat. 
Acesta din urmă uneltea, și ca fost comandant al trupelor 
trimese cîndva în Ungaria, cu mercenarii străini, acei doro- 
banti, acei seimeni pe cari, spune cronica munteană, „Matei 


50 Fratele mai mare al lui Vasile, prins, fu închis la Gherla, apoi la Ora- 
dea Mare unde muri (Kraus, loc. cit.). 

51 Traduse în Arhiva societății științifice și lilevare din Iasi, IV, Hurmu- 
zaki, XV, p. 1216 şi urm. 

52 V, şi Iorga, Acte și fragmente, I, p. 217 şi urm. 

33 „Renuentibus insuper perfidis quibusdam Matthiae principis co- 
piis in fratres Valachies moldavicos saevire“; Chron. Fuchsio—Lupino— 
Oltardinum, p. 51. 

vodă foarte-i îngrășase“, căci „se însurară, și făcură copii, 
și se îmbogățiră toți, — mai vîrtos, zic, de acest neam doro- 
bănțesc, fiind tot dintr-acest pămînt al Ţerii Românești“, 
— deci acuma prefăcuți într-un element indigen, deși nu, 
în mare parte, românesc de sînge. Așezaţi în București, 
unde aveau case, grădini, locuri, deprinși cu daruri domnești 
și cu bacșișurile boierimii, cercetători obișnuiți ai cîrciumelor, 
înrudiți între ei, de formau ca o mare familie 54, acești sei- 
meni și dorobanţi reprezintau ceea ce în Stambulul de la sfîrși- 
tul veacului al XVI-lea ajunseseră a reprezinta ienicerii decă- 
zuţi, cu femei, cu copii, cu bani puși la dobîndă și cu prăvă- 
lii de câștig. 

Constantin răsculă pe soldații străini împotriva lui 
Diicul, care era spătar. Patimile bătrinului, așa de respecta- 
bilului domn de pe urma acestor haite dezmăţate, care, cerîn- 
du-i trei lefi rămase în urmă, cutezară a-i ucide supt ochi boierii 
la cari ținea mai mult, vistierul și armașul, și a-i închide 
în față, pentru că nu voiau „domn bătrîn“, „la șanțul cel 
mare“, porțile Tirgoviștii, sînt cunoscute. Ele nu se mîntuiră 
decît o dată cu viața eroicului moșneag, care muri în april 
1654, supt cerul liber, în lumina celui dintîi soare al primă- 
verii. 5 Şi firește că ocrotitul seimenilor și al dorobanților, 
Constantin, ajunse domnul Ţerii Românești, în ciuda lui Diicul 
care nu părăsi niciodată pretenţiile sale, trecîndu-le fiului, 
Papa, și nepotului, numit tot Diicul. 56 


Un conflict cu sprijinitorii săi îl aștepta cu siguranță deși, 
spune cronica oficială, „iertase dorobanților și călărașilor 
dijma și oieritul și îmbrăcase pre toți cu postav bun, și pe 
căpitanii lor cu frînghii, cu coftirii, cu atlaze“ — după 
exemplul lui Matei 5 —, „lefi încă le da din destul; la masă 
de-a-pururea ședea cu dînsul și-i dăruia“ 58. Putu să se vadă 
aceasta și din Moldova, unde cei o mie de seimeni, munteni și 


W Stoica Ludescu, p. 329. Cf. Răscoala seimenilor, loc. cit. p. 199—201, 

55 V, memoriul citat. 

56 Ibid., p. 208, nota 5. cf. Ghibănescu, Surele, VI, p, 40—41 (39), 67, 
200—201, 220 (175). 

5? V, comenzile lui de postav pentru oaste în Ardeal, în Iorga, Braso- 
vul și românii, p. 56 şi urm. 

58 Stoica Ludescu, p. 336. 

de altă origine, cari se aflau în jurul domnului, se ridicară 
contra, celorlalte trupe, alcătuite din câteva sute de oameni 
fiecare: nemții, polonii călări, lefegiii căpitanului Voicehov- 
schi, lefegiii de țară ai căpitanului Grumezea. În special 
nemții din Iași și Suceava stîrneau invidia seimenilor sîrbi 
și a imitatorilor lor moldoveni, cari purtau același nume. O 
pornire contra lor sîngeră străzile ieșene, înspămîntînd pe 
domn, supt aripa căruia se oploșiseră cei rămași în viaţă. 
Se credea, spune Kraus, că vine Vasile vodă cu tatarii. 59? El 
se pricepu însă a ispiti la sine pe căpetenii, şi-i ucise. Corpul 
fu dizolvat, muntenii fiind trimeși acasă; cei rămași nu mai 
avură curajul să se miște. 60 


În Ţara Românească fu o adevărată răscoală, fără cea 
mai mică sfială de domn, care asistă neputincios la cele mai 
sălbatece scene de tumult pretorian și de revoluție socială. 
Pretextul fu că roșii! se pregăteau să-i nimicească și că 
vodă i-a pus la bir: de fapt, cronica spune că domnul se înțe- 
lesese pentru aceasta cu căpitanii, iuzbașii, ceaușii, vătașii 
și cetașii dorobanțţilor. La 27 februar, după acea cronică, iar 
după Kraus, pe care-l contrazice Nekesch-Schuller, alt arde- 
lean %, la 12 mart 1655, înainte de ziua, fură jertfiți treizeci 
și doi "de boieri, aruncîndu-li-se trupurile despoiate în uliţă. 
Alţii trebuiră să se adauge la răsculați. Bisericile nu fură cru- 
țate în barbara pradă nesățioasă. Roșii ei înșii și deosebi- 
tele cete ale „slujitorilor“ de țară se lăsară molipsiți de această 
zgomotoasă anarhie. Deși Constantin avea lîngă el încă pe 
lefecii, „unguri, poloni, cazaci, dragoni (sau cum se zicea 
atunci: drăgani) și soldați“ propriu-ziși 6, el trebui să cedeze 
în aparenţă, dînd însă știre și în Ardeal, și la pașa din Silistra. 
Două sute treizeci și cinci de boieri se refugiază prin iunie în 
Ardeal, unde mulți întîmpinară închisoarea sau oprirea, 
pentru a fi trimeși peste hotar. 


5 Kraus, I, p. 220 și urm.: e aceeași expunere paralelă cu Miron Costin. 

6 Domnul Moldovei era păzit şi de 300 de „meszei“, cu Ioan Szilágyi, 
trimeși lui de principele Ardealului (Kraus, I, p. 228). 

6l Despre ei Kraus spune cu acest prilej că sint săteni liberi ca, secuii: 
„SO freye Leut sein qie unssere Zeckel“, 

82 2 Care dă tot ziua de 27; v. Studii și i doc., IV, p. CCLXII, nota 3. 

„Seine besoldigte Völcker, als Unger, Polacker, Koczaken, Drago- 

ner el Soldatten“. 

Pedeapsa neomenoșilor rebeli se apropia însă. Rákóczy 
se hotări în sfîrșit, cedînd repetatelor stăruinți ale lui Constan- 
tin 64, să intervie, și în ajutor era chemat să vie și domnul 
moldovenesc. 

La coborirea trupelor ardelene, puţin numeroase, de alt- 
minterea, Constantin, care se făcuse una cu ostașii săi revol- 
tati, „străinii hoți“ pe cari-i denunțau solii săi în Ardeal, 
și-i adunase la Gherghița contra „ficlenilor boieri“ 65, se 
strecură din tabără pentru a lua drumul Silistrei, pe care, 
la Strimba, în „vadul Dirstolului“, îl aștepta noul pașă al 
Dunării de Jos, Siavuş. La 21 mai acesta cerea lui Rákóczy 
să grăbească sosirea sa pentru a se încheia cu tulburările; 
la 12 iunie „craiul“ mîntuitor se afla acum lîngă Brașov; a 
doua zi Gheorghe Ştefan întra în Bacău, mergînd răpede 
spre Milcov. 

Furioși de plecarea domnului, care-i înșelase cu atîta 
meșteșug, rebelii proclamară în locul lui pe tînărul boier Hri- 
zea, „fiul lui Dumitrașco de la Bogdănei, din județul Ialomița“ 
sau, cum i se spunea de obicei: Hrizica. Acesta încercă să 
negocieze, dar nu întîlni ascultare. 5 Trebuie să se deie lupta, 
şi succesul cîștigat la trecerea prin trecătoarea Buzăului — 
căci la Bran calea era închisă — a ardelenilor 68, luarea provi- 
ziilor nu era o chezășie de succes. 


La 27 iunie 1655 oștile se întîlniră la Şoplea, supt o biseri- 
cuță, unde se pomeneau șapte biruințe muntene, spune Kraus. 
O încercare de surprindere, noaptea, din partea seimenilor 
se lovi de buna privighere a lui Kemény, care era între luptă- 
tori. 6 A doua zi ai Hrizei vodă erau foarte încălziți și încre- 
zători. Miron Costin, acela care ni dă ştirile cele mai multe 
și mai bune despre luptă, spune că se auzeau strigătele lor: 
„la ei, la ei, numai să ni-i arăţi“, sau „haida, haida, la ei, la 
ei“. Se înșelau însă asupra rezultatului. 


6 Studii și doc., IV, p. CCLXIV și urm. 

65 Constantin Căpitanul, p. 310. 

6 Szilágyi, Bellum boreo-orientale, p. 395. 

67 V, scrisoarea lui Dabija, probabil viitorul domn, în Studii și doc., 
IV, p. 36—37, nr. XLIII. 

88 Nekesch—Schuller în Quellen der Stadt Brassó, IV, p. 240; Kraus, 
loc. cit. 

6 Thid, 

Nu știm câţi erau 70 în această hotăriîtoare clipă răsculații. 
Cărţile lui Hrizea, prin care chema țara „să se strîngă la dînsul, 
la Teleajen“, toți „slujitorii“, din toate județele, n-avură timp 
să-și producă urmările, chiar dacă lumea ar fi voit să sprijine 
o asemenea aventură. Dar în lagărul lui era vechea artilerie 
bună a lui Matei, compusă din treizeci de tunuri 71, și condusă 
de un comandant neamț. Și pedestrimea răsculată știu să 
ofere lupta lui Rákóczy înainte ca acesta să se fi unit cu Gheor- 
ghe Ștefan, care, avînd puțini oameni și un mic ajutor de tatari, 
stătea cu bună pază la Sărata Buzăului, cu atît mai mult 
înaintea sosirii turcilor, al căror șef avea, se pare, motivele 
lui de a se codi. 

Totuși, căpetenia nemților lui Rákóczy, Gaudy, făcu 
curaj principelui său. Cu trupa sa disciplinată era sigur să 
învingă. Fără „tabără“, în dezordine veneau valurile seimeni- 
lor și dorobanţilor la vad, „buluc după buluc“, „mînînd în 
bici“ bivolii cari trăgeau tunurile. „Stoliți“ la apă, dădeau 
din puști, din „sinețe“. Artileria ardeleană răspunse cu folos, 
pe cînd cea munteană fusese cufundată în apă de bivolii 
încălziți. Focul nemților birui; infanteria lui Rákóczy trecu 
rîul pentru a urmări o mare mulțime învălmășită, care pier- 
duse acum cu totul speranța într-o biruință pe care o crezuse 
la îndemînă. „Direaptă meserniță — scrie cronicarul moldo- 
vean — adevărat măcel.“ „Trupurile pe șleav“ — pe drum — 
„Zăceau polog și spinii pre de laturi plini de trupurile lor: 
așa zăceau pănă la Ploiești“. Iar cronicarul muntean, din par- 
tea lui, înseamnă: „Zăcea' trupurile lor grămadă unul peste 
altul, cîte cinzeci, cîte o sută , la alte locuri și mai mulți. Cîţi 
scăpară se rășchirară: unii în munți, alții peste Dunăre, prin 
toate găurile se ascunseră, și de frică mare, știindu-și vina, 
și de umbra lor se spăimînta” și-și lepăda' hainele lor cele doro- 
bănțești, și se îmbrăca’ în ferfenițe calicești, și se jura’ că 
n-au fost dorobanţi“. 

La podul Dridovului, pe Prahova, lîngă Gherghița, se 
întinse apoi masa, cu Gheorghe Ștefan, care alergase în pripă, 


70 Cu Gheorghe Ștefan ar fi fost 12.000 (Studii și doc., IV p. 129), 
Chron. Fuschio—Lupino—Oliardinum (p. 54) vorbeşte însă de 24.000, iar 
Râkâczy însuşi (Studii și doc., IV, p. 243, nr. LXXVIII), de 16.000. 

71 Kraus, I, p. 235. La Rákóczy, după același izvor, abia douăsprezece, 

și cu mîrzacul lui purtînd „cojoc de soboli preste zea“, fără 
să aibă prilej de a lupta; Constantin nu venise încă să-și sature 
ochii de crunta priveliște pe care priveliștile ambiţiei sale o 
pregătiseră în mare parte. Miron Costin ni înfățișează cum au 
„pohtit Racoți pre Ştefan vodă la masă, vesel și voios de izbîn- 
da ce au făcut. Cimpoieșii, cu cimpoaiele îmbrăcate de urși- 
nic la dvorbă cu zicături, și apoi, dacă s-au mai veselit au poh- 
tit pre Ştefan vodă pentru surlari să zică, și au zis și surlarii.“ 
O altă masă mare se dădu peste patru zile după întîlnirea 
cu domnul restabilit în Scaun și cu „boierii amînduror ţeri- 
lor, vîrstați“, Rákóczy crezîndu-se acum „crai peste crai și 
domn peste domni“. O cruce la Drăgănești pomenește azi, în nu- 
mele lui Constantin, cum „Gheorghe Racoț, cinstitul craiul Ar- 
deaului, văzînd măriia sa jaloba noastră, măriia sa au venit cu 
oștile măriei sale, şi eu cu boierii țării mele și cu pribegii 
asupra a răsculaților oştire“ 72. 

La 20 iulie 7%, Rákóczy se întorcea în ţara lui, lăsînd 
lui Constantin trupe. de sprijin, cu Boros şi cu Gaudy. 74 
Cronica mumnteană ni spune că ele erau de nevoie, că neconte- 
nit — deși Hrizea, adăpostit la Brăila, fusese dus, cu familia 
lui, în Ardeal — focul răscoalei dădea să iasă din nou în față, 
făcîndu-se conspirații prin deosebite locuri, ca aceea a căpi- 
tanului Priboiu. 75 Au fost și lupte formale, în august, cu vreo 
2.000 de călăreţi, cari fură înfrinți de Boros, la Călugăreni, 
și o ridicare de steaguri la Ruşii de Vede, altele în ostroavele 
Dunării. 7%6 Îndemnuri se făceau către cazaci, arătîndu-li-se 
că „ungurii pîngăresc bisericile, ard icoanele și le rup“ 7. 
Dezarmarea terii se putu crede deplină numai după ce, pe rînd, 
toate categoriile de ostași se supuseră cu jurământ, prin actele 
de mare interes, care ni s-au păstrat, înfățișînd și numele 
ofițerilor și „cetașilor““ din deosebitele formațiuni: a lui Coman 
căpitanul, a păhărniceilor lui Iane căpitanul, a lefeciilor lui 
Leca căpitanul din Botezaţi , a „lefeciilor sîrbi, steagul Iancu- 


72 Studii si doc., LV, p. 243—244. 

13 După Nekesch—Schuller, loc. cit. 

24 500 cu unul, 600 cu altul, după Kraus. Otrăvit fiind Boros, e înlocuit 
cu Mikes. 

735 Kraus, op. cit., I, p. 244. 

76 Monumenta Hungariae Historica, Diplomataria, XXIII, p. 206, 

1 Jbid, p. 230. 

lui căpitan“. Ele poartă date între 17(27) august și decembre 
1655. 78 Dar ocupația Ţerii Românești ținu pînă la ianuar 
1657. 7? Şi ea era îndreptățită prin împrejurări ca acelea din 
1657, cînd Hrizea, cu seimenii închiși în Mănăstirea Bistriţei 
oltene, trecu prin pasul Turnului Roșu (mart) și dădu o 
luptă la „Tîrgul Bengăi“, în Gorj, aflîndu-și moartea pe 
roată 80, 

Se poate zice că astfel se încheie, printr-o serie de greșeli 
politice, epoca luptelor românești cu mijloace proprii și pen- 
tru scopuri proprii. Oastea de 2.430 de oameni, unguri, 
sîrbi, levenți, poloni, dragoni, beșlii tatari, pușcași și 
aprozi, cu care se lăuda la 1656 Constantin 8, nu putea să 
mai lucreze de sine. 


Am urmat pe povestitorul vieții moldovenești din acest 
timp, dar pentru această luptă cronicarul ardelean Kraus are 
știri de cel mai mare folos, care sînt nouă. Seimenii apar 
aici cu o mai bună pregătire decît la Miron Costin; oastea lor 
se alcătuiește din patru cete. Râk6czy e surprins de atacul 

eneral al dușmanului în timpul somnului său de amiazi. 

n grabă, oastea lui se orînduiește, scoțînd pe boieri în frunte, 
pe cînd Kemény și Gaudy, comandantul gardei princiare, 
păzesc la rîu. Nimic despre scena ridiculă cu bivolii, dar tunu- 
rile muntene, așezate pe deal lîngă biserică 82, bat prea sus, și 
comandantul trece la dușman. 

Totuși, e nevoie de un puternic atac al lui Gaudy cu tra- 
banti şi pedestrimea orașelor săsești, dragoni și pușcași, pentru 
a le lua şi a le îndrepta contra seimenilor şi ajutătorilor lor, 
între cari se pomenesc și roșii 8%, ceea ce arată că față de străin 


38 Hasdeu, în Traian, I, nr. 1; Studii și doc., IV, p. 37 şi urm. 

9 Kraus, op. cit., I, p. 241. 

80 Stoica Ludescu, p. 343—344; Kraus, I, p. 265—267; Szilàgy, op. 
cit, II, p. 289. 

82 Studii și doc., IV, p. CCLXXVI. 

32 Chron. Fuchsio—Lupino—Oltardinum, II, p. 54. După acest izvor, 
numărul morţilor la cei învinși ar fi fost de 4.000 

83 Roșii și în Ghibănescu, Surete și îzvoade, IV, p. 227 și urm.; VI, p. 
40—41 (39) 65; Studii și doc, VI, p. 472, 477 (109). Cf. cei din Gabrova și 
Trăpeziţa, 1665. Ghibănescu, loc. cît, p. 226 (185). Căpitani, ibid., p. 161— 
162 (căpitanul Mogoş din Păulești, în Prahova). Alţi roși de sat, Studii și 
doc., V, p. 448. Joimiri roșii, 1736, ibid., VI, p. 434—435 (1636). Dărăbani, 
Ghibănescu, op. cit., VI, p. 79 (85). 

aproape întreaga oaste a țerii se unise pentru împotrivire. 
Dacă n-ar fi fost starea de beţie a oastașilor destrăbălați, s-ar 
fi ajuns poate la alt capăt. Aici se arată, în sfîrșit, că Siavuș 
avea planul de a pune domn pe fiul din flori al lui Leon vodă, 
Radu, care a și stat mai tîrziu în Scaun, deși cu acest prilej, 
prins împreună cu Hrizea, fu însemnat la nas. Rákóczy va 
reveni în Ardeal cu toată artileria munteană 8, treizeci și trei 
sau şi patru de tunuri, şi cu cinsprezece steaguri 8%. Î n scrisoarea 
sa de la 23 iulie către cancelariul Ungariei, arătînd aceasta, el 
va spune că Hrizea „s-a luptat vitejește împotriva noastră“ 86, 
Era, adause un ardelean foarte bine informat, „un om cu 
vază și viteaz“. 87 

Astfel, după nereușita marii expediții în Polonia a lui 
Gheorghe Rákóczy, care spera să ajungă rege prin luptă în 
țara unde domnise cu glorie ardeleanul Ştefan Báthory, 
Gheorghe Ştefan, care tremura de frica tatarilor, putu fi 
înlăturat (în april 1659) 8, fără luptă, de un ceauș cu două 
sute cinzeci de turci, în folosul pașnicului boier Ghica pe 
cînd slujitorii ce mai aveau strigau: „lefe, lefe să ni dea“ 8°, 
Avea cu el în fugă doar trei steaguri de dragoni și 700 de un- 
guri %, și Constantin vodă, totuși un om neastîmpărat și de- 
prins cu lupta, nu fu în stare să apere domnia sa împotriva 
lui Mihnea Radu, pe care pașa Siavuș i-l aducea ca înlocuitor, 
din ordinul marelui vizir Mohammed Chiupruliul, restaurator 
al impărăției. Deși ar fi avut pînă la 30. 000 de oameni, el nu 
știu decît să dea foc Bucureștilor și, trădat de spătar, căruia-i 
lăsase în samă Tirgoviștea, nu apără nici șanțurile de la 
Rucăr. 9! Dorobanţii și seimenii, câți mai rămăseseră peste 


84 Cf. şi I. Bethlen, p. 35—38 Studii și doc., IV, p. CCLXVIII. 

3 Ràkóczy vorbeşte chiar de patruzeci şi două: Studii și doc., IV, p. 
243, nr. LXXVIII. 

8 „Adversus nos strenue dimicavit“. Se precizează că la 27 a venit 
Gheorghe Ștefan, şi cu 400 de tatari, la 28—30 Constantin, iar apoi și Sia- 
vuș; Studii și doc., IV, p. 242—243 nr. LXXVII. 

81Studii și doc., IV, p. 126 şi urm. Cf. și V, p. 549; XXI, p. 101—103. 

8 Trauschenfels, op. cit. p. 345. 

8% Miron Costin, p. 358. 

50 Kraus, 7, p. 333, Cf. ibid., p. 342 

31 Studii si doc., IV, p. CCLXXXVII—CCLXXXVIII. 

Dunăre, duceau pe păgîni la pradă. * Tatarii prădară groaz- 
nic la Tîrgovişte și aiurea. 


Încercările celor izgoniți de a-și recăpăta Scaunele sînt 
cu trupe străine, și apărarea domnilor celor noi se face cu 
mijloacele militare ale turcilor. 

Și totuși știm prin mărturisirea călătorului sirian Paul 
de Alep ce pregătiri mari se făcuseră pentru aceasta. Boierii 
se uniră cu Domnul pentru rezistență !; țara, căreia i se scăzuse 
birul, numai să fie gata de oaste, alergă la Curte, unde se 
împărțiau steaguri. Se scriau numele luptătorilor, și toată 
ziua Mitropolitul sta în biserică, primind jurământul. Dără- 
banții fură restabiliți. Ardelenii lui Rákóczy fuseseră sporiți 
printr-un nou contingent. Arme și muniții erau destule. % 


Astfel Mihnea, om ambițios, care vădit dorește să joace 
rolul lui Mihai Viteazul, căruia-i împrumută și numele de 
„Io Mihail voievod“ — bietul favorit de serai, bănuit că ar 
fi trecut, deși se arăta adînc cunoscător al teologiei ortodoxe, 
la legea turcească! — păstrase cele cincizeci și trei de tunuri 
cu care venise pașa de Silistra *. La Șoplea, cînd turcii lui 
Fazli pașa se pregăteau de lovitura în Ardeal, el făcu o încer- 
care de răscoală, dar o zădărniciră boierii. După expediția 
peste munți, el strînge supt un beșleagă „saragele, delii, 
beșlii, seimeni“, luînd apucături de pașă. % Peste cîteva luni, 
după ce pregătise pe roși și strînsese 1.200 de pedeștri și 
seimeni %, îi tăia pe acești. turci cari strică țara și năvălea 
la Silistra, rănind și pe pașă, la Brăila și la Giurgiu, ca să se 
laude că „mulți domni creştini cari s-au luptat deschis cu tur- 
cii n-au făcut atîta cît am făcut noi în scurtă vreme“. Avea 
18.000 de oameni și se credea acuma Mihai întreg. % Se făcu 
o unire cu Moldova și cu Ardealul — cu pribegii celor două 


22 Stoica Ludescu, p. 345—346. 

93 Trad. Emilia Cioran, București, 1900, p. 221 şi urm. 

94 Paul de Alep, loc, cit., p. 243. 

%5 Stoica Ludescu, p. 350, E garda de 400 de turci de la Kraus, II, 
p. 382. 

8 Thid. 

97 Studii și doc., IV, p. CCXCLIII și urm. Dar uciderea de boieri, îi 
închidea cu mînile legate, de alergau mușcîndu-se de foame, și închidea 
femeile goale în saci cu pisici, spune Kraus. 

tronuri — ca în vremea aceluia, Era să fie totuși înlăturat, cu 
tot sprijinul lui Gaudy și Mikes, la 25 novembre 1659, cu 
ajutorul boierilor chinuiți. 


O încercare a lui Constantin vodă în Moldova dădu prilej 
la un șir de lupte pe care le cunoaștem amănunțit din Miron 
Costin. Ea fusese precedată încă din 1658 de o ultimă apariție 
a lui Gheorghe Ştefan în țara care fusese a lui. Avea cu sine 
dragoni, „meszei“, cu boierul Tilmaci și ceva pribegi. Lupta 
s-a dat la Strunga, sau, mai precis, spune informatorul arde- 
lean, „lîngă rîul Bahlui și Sîrca“, între satele Madjesacz 
(Mădiîrjești), Tîrgul Frumos și Pietrișul“ Deși pribeagul aștepta 
sprijin de la tatari, șirinul Crimeii îi stătu înainte cu 300 de-ai 
lui, și-l goni, 58 

La. rîndul lui, nemaiaflîndu-și loc în Țara Românească, 
vodă Constantin întră în Moldova. Strînsese vreo 4.000— 
—5.000 de lefecii, „nemți călări, cu foc, siimeni pedeștri și 
oaste ungurească“, boieri de-ai lui, cu banul Băleanu, pe cînd 
Gheorghe Ștefan chema la Movilău pe cazaci în sprijinul unei 
expediții pe care trebui s-o părăsească. 

Ghica vodă se așeză în lagăr la Cîrniceni. La vestea că vin 
dușmanii, el se retrase, „la capul Stîncii despre Țuţora“, 
așteptînd pe tatari, apoi trecu Prutul, lăsînd pe hatmanul 
Hăbășescu și pe Grigore păharnicul să apere Iașii. Deși polo- 
nii, cari de la Gheorghe Ştefan trecuseră la urmașul său, beți 
ca și ceilalți apărători ai domniei, nu fură de nici o ispravă, 
Căpitanul Voicehovschi atacă, nu fără să aibă întîi succes, 
pe catanele și nemţii uzurpătorului, cari „au căzut aceia 
mai toți“, Aripile oștii lui Constantin restabiliră lupta la Jijia. 

nvinșii se grămădeau într-un oribil haos. Rezultatul fu 
retragerea lui Ghica la Lăpușna, unde-l părăsiră., deși „ieşise 
la dînșii cu șlicul a mînă“ , dărăbanii și seimenii, „de toți pîn’ 
la 700 de oameni, cu foc și cu tunuri“. Tălmaciu alergă și el 
peste Nistru, 

Ghica se întîlni cu aga Mării al tatarilor, Tali-Agasi, în acele 
părți basarabene, pe Botna. Calga însuși veni să pacifice Mol- 
dova. Astfel se încearcă atacul contra șanțurilor lui Constan- 
tin, în sus , la Galata. Aici se desfășură lupte între ai lui Cons- 


%8 Miron Costin, p. 358—359, 

tantin și tatari, cari cutezară să atace pușcașii gata să tragă, 
„cu sinețele la obraz“. Rezistenţa însemnă numai o zădarnică 
risipă de muniții. 3.000 de tatari primiră atacul desperat al 
oamenilor pretendentului, în număr de 8.000, avînd și tunurile 
făcute de Gheorghe Ștefan la Lemberg, „bune și mari“. Cînd 
ei răspunseră, la rîndul lor, apărătorii aventurii periră, și în 
iazul vecin, sau se împrăștiară prin poduri. Dar Ghica vodă 
fu dus la munteni, Moldova fiind dată lui Ștefăniță, fiul lui 
Vasile Lupu. 9 

Constantin, fugar din nou, cercetă pe Ghica și în Țara 
Românească, izgonindu-l. Avea, cu „banii lui Matei vodă“, 
poloni unguri și sîrbi. Iarăși tatarii însă-l izgoniră. 190 

Prin Maramurăș el trecu apoi, avînd doar 800 de lefecii, 
la Dorna, la Cîmpulung, la Hotin și Movilău. Adunînd pe 
cazacii supăraţi pe Ghica pentru că li atacase Rașcovul spre 
a libera de acolo pe văduva lui Timuș, sora copilului domn, 
el își cearcă a doua oară norocul în Moldova. Venind de la 
Soroca, el trece Prutul la Zagarancea, cu 5.000 de |cazaci, 
pe lîngă mia de lefecii ai lui. Ca și Ghica,noul voievod se retrage 
spre Bugeac, întîlnindu-se în codrii Chigheciului cu tatarii; 
păstra cu el doar pe Hăbășescu și pe Voicehovschi. 

Dar după o scurtă luptă la Aron vodă, lîngă Iași, din nou 
Constantin e silit să-și caute adăpost în străinătate, trecînd 
Nistrul la Movilău.10! A fost ultima lui tentativă, și, data aceas- 
ta, el se putea lăuda că fusese domn în Scaun, unde-l aflăm 
la 26 ianuar 1661. 102 


% Miron Costin, p. 362—367. 

100 Ibid., p. 368. Cf. Chron. Fuchsio—Lupino—Oltardinum, II, p. 56— 
57. 

101 Miron Costin; Kraus, II, p. 138 şi urm. 

103 Studii și doc., IV, p. CCCIX (la 5 februar 1661, munteanul era în 
Iași), 


CAPITOLUL V 


DESFACEREA OŞTILOR ROMÂNEŞTI 
(1655—1691) 


Trupe românești ca auxiliare ale turcilor 


Încă în vremea ultimelor lupte cu armele în mînă pentru 
stăpînirea unor tronuri care mai tîrziu vor fi căpătate prin 
dare de bani și prin intrigi, oști românești sînt chemate pen- 
dru ca să ajute, și ca luptători, armatele turcești în noua eră 
de războaie pe care o deschid Chiupruliii. 

Mohammed pașa, bătrînul Chiupruliu, albanez de sînge, 
din satul Chiopri, ajungînd mare vizir al împărăției stăpînite 
de sultani bolnavi, netrebnici, beţivi, ca Murad al IV-lea, 
idioţi, ca Mustafa, înțelese ceea ce scăpase din vedere pre- 
decesorilor săi: că statul militar, și numai militar, întemeiat 
prin cuceririle vechilor emiri, nu se poate ținea, împotriva 
dușmanilor cari-l încunţurau din toate părțile, decît reluînd 
seria necontenitelor expediții în toate părțile, care-i puteau 
da concordie înlăuntru, glorie și cîştig. Același a fost și cre- 
dința fiului şi urmașului său, Ahmed, fire mai nobilă, cu o mai 
bună pregătire, care n-a făcut altceva decît să caute în dreapta 
și în stînga pricini de luptă pentru a exercita puterile ostă- 
șești ale Imperiului otoman. O adevărată dinastie de major- 
domi turcești se întemeiază astfel, pe lîngă membrii familiei 
cîrmuitoare adăugindu-se ocrotiți și ucenici ai ei. 

Chiupruliii înlocuiră vechiul sistem războinic al ienice- 
rilor și spahiilor, cei dintîi corupți, prea mult moleșiți cei 

de-ai doilea, prin acela al corpurilor speciale (topcii, gebe- 
gii, cumbaragii) și prin contingentele totdeauna gata de 
acțiune, la cea dintîi chemare, ale provinciilor. 1 Între aceste 
contingente erau și ale țerilor noastre, și aceasta cu atît mai 
mult cu cît războaiele cele nouă ale Turciei regenerate se 
purtau în preajma provinciilor românești, peste Carpaţi sau, 
mai tîrziu, peste Nistru. i 

Astfel, după ce la 1657 în campania polonă se întîmpină 
contingentele de aici, cu serdarul Grigore Hăbășescu și Frătiță 
căpitanul 2, la expediția din 1658 contra lui Gheorghe Râk6- 
czy al II-lea, asupra căruia căzuse acum urgia vizirului, 
expediția menită a-i substitui în stăpînirea Ardealului pe 
un român de sînge, Acațiu Barcsai, Barceai Iacoș (pentru: 
Acoș) al contemporanilor români 2, participară și moldovenii, 
și muntenii. Prin cronica lui Miron Costin aflăm că Grigore 
Ghica, fiul lui vodă, ducea nu mai puțin de 7.000 de oameni 
dincolo de munţi, împreună cu 2.000 de cazaci ai hanului, 
supt comanda lui Hanenco. Ei ocupă trei pălănci în Ţara 
Birsei, care e pentru acest martur „țara Brașeului“. După 
ce se arde Bălgradul, Grigore se îndreaptă cu Şirin bei Tata- 
rul „în olatele Ungurimii de Sus“, adecă, ni se spune: Ora- 
dea Mare și Inăul. Dar, apoi, ai noștri sînt puși să lucreze 
la cetate cu Sinan pașa de Buda. Început în iulie, acest drum 
de oaste se mîntuie în decembre. 4 Muntenii fuseseră conduși 
de Mihnea vodă. 


În jurul lui Barcsai, stabilit acuma, rămîn pentru a-l 
păzi și o mie de moldoveni, supt Nicolae Cîrnul, care nu e 
decît spătarul Nicolae Milescu, traducător al Bibliei și unul 
dintre cei mai mari învățați ai Răsăritului pe vremea lui. 

În anul următor, 1659, Rákóczy, rămas stăpîn pe cetă- 
tile de căpetenie, Oradea Mare, Sibiul, Făgărașul, reia lupta, 
închizînd în Cluj pe rivalul său ; el ajută pe Constantin Basa- 
rab să-și facă o oaste de lefecii, și Gheorghe Ştefan însuși, 
„mai slab“, adună încă, în vederea unei posibile restaurări, 
o ceată de 500 de oameni, căutînd alți auxiliari în Polonia 


1 V, cartea mea Geschichte des osmanischen Reiches, 'IV, p. 156 şi urm. 
2 Studii şi doc., IV, p. CCLXXX—CCLAXXI. 
3 Ianoș e o formă rezultată din cetire greşită, pentru lacoş. 

Miron Costin, p. 360. 

sau la cazaci. 5 Am văzut ce ispravă a putut face în Moldova 
cel dintîi dintre acești doritori de Scaun. 


O nouă expediție de pedepsire nu fu începută însă decît 
în 1660. O cunoaștem și din spusa, scurtă, dar cuprinzătoare, 
a marelui cronicar moldovean, și din izvoare ardelene, și 
din analele turcești ale lui Husein Veghihi, traduse de drago- 
manul venețian Giacomo Tarsia. $ 


Acel care primi sarcina de a forma corpul de expediție 
fu vizirul Seid-Ahmed, fost la Buda, iar, în urmă, comandant 
la Inău. I se puseră la dispoziție tatarii, trupele din Silistra 
și 1.000 de oameni din Rumelia, supt Ahmed bei, sangeacul 
de Elbasan în Albania. Domnii noștri, Ghica, mutat acuma 
la munteni, și copilandrul de cinsprezece ani al lui Vasile 
Lupu, Ștefăniță, primiră poruncă să ajute. Veniseră la pașa 
Serascher abia 2.000 de moldoveni, cu Mihalcea Hîncul, Voi- 
cehovschi, atunci serdar, și căpitanul de lefecii, și 1.000 de 
munteni, — între aceştia fiind Constantin Cantemir, „ce era 
la munteni ceauș spătăresc pe atunci și carele apoi aice, în 
Moldova, au fost serdar“. Tot ostași de aceia cari „împotriva 
focului nu stau“. 7 

Turcul li recomandase să treacă peste pedestrimea arde- 
leană, lovind pe dușman pe la spate, iar apoi, după biruință 
„unul din voi să nu cumva să se apuce de jac, descălecînd 
la borfe, sau să alerge să prinză cai slobozi, ce să goniți strînși 
pe neprietenul, că de goană mai buni sînteți voi decît oastea 
mea ceastălaltă“. Cei înfruntați astfel nu rezistară la focul 
nemților lui Rákóczy, dar acesta, ne avînd cavalerie și în 
acest punct, nu putu să-i puie pe goană. Atunci Voicehovski, 
cu moldovenii, și Cantemir, cu muntenii, se întoarseră asu- 
pra pușcașilor dușmani, și „au intrat cu săbiile smulte în 
pedestrime“, împrăștiind-o cu totul. De aici a rezultat, apoi, 
și nu din ciocnirea cavaleriei lui Seid-A hmed cu călăreți unguri 


5 Ibid. 

î Am reprodus aceste pasagii în Analele Academiei Române, XXI, p.55 
şi urm. Se afirmă aici că în oastea lui Constantin vodă, aflătoare lîngă Iaşi, 
erau „pe lingă alți luptători, 13.000 de puşcaşi şi cu doisprezece tunari în 
față“ (p. 50). 

7 Miron Costin, p. 371. 

ai prințului ardelean, înfrîngere, de pe urma căreia Rákóczy, 
rănit el însuși, nu mai putu să se ridice niciodată. 8 

De altminterea, dacă Barcsai avea cu el seimeni de la noi 
și curteni, ei nu lipseau nici la Rákóczy. ? Ca și pe vremea 
lui Maghiarogli din 1613, și acuma, la 6/16 iunie 1660, îndem- 
nul de supunere către ardeleni, „trei limbi țărăi Ardealului“, 
fusese făcut în românește de „Săit-Mahamet pașa, vizirul 
de la Buda“. 10 


Chestia ardeleană fu deschisă din nou, peste cîteva luni, 
prin alegerea ca principe, la sfîrșitul aceluiași an, a lui Ioan 
Kemény, liberat din robia tătărească și de mult întors acasă, 
prin Ţara Românească, stăpînită atunci de Mihnea vodă. ™ 
Și prin sprijinul pe care imediat i-l dădură imperialii, înain- 
tînd, cu Montecuccol, italianul, cu francezul de Souches, pînă 
la Sătmar și Cluj, se ajunse la un război, în sensul dorit de 
Chiupruli, cu împăratul însuși, 

De la început, 1661, se cerură ajutoare muntene contra 
rebelului. 12 Cît despre moldoveni, ei erau prinși cu luptele 
interne provocate de instalarea trecătoare a lui Constantin 
pribeagul cu cazacii în Scaunul din Iași. Rolul românilor, 
în luptele care aduseră, după o îndelungată și vitează rezis- 
tență, înfrîngerea și peirea celui mai însemnat ostaș pe care, 
după părerea lui Rákóczy, îl avea Ardealul, a fost neînsem- 
nat. 1% Cîţiva curteni ai lui Mihail Apafiy, noul prinț așezat 
de turci în Ardeal, — în fruntea acestor ostași se afla omul 
lui Constantin Şerban, românul Petru Budai —, fură uciși 
lingă Bran de haiduci din tabăra opusă. 


În schimb, contingentele noastre participară în număr 
mare și căpătară misiuni destul de importante pe lîngă obiș- 


8 Ibid., p. 372. Nu în acest an, ci în 1661 abia, tinărul domn moldovean 
lucra, cu tatarii şi cu turcii Silistrei, la înălțarea unor cetăți pe Nipru, con- 
tra cazacilor ; el muri de boală, probabil de ciumă, la Bender {ibid., p. 372— 
— 373). 

9 Studii și doc., LV, p. CCXCVI, CCCII. 

10 Iorga, Brașovul și românii, p. 294—295, nr. 11. 

11 Analele Academiei Române, loc. cit. 

12 Bethlen, la această dată ; Hurmuzaki, Fragmente, Il, p. 51, 254—255. 

13 Cf. și Hurmuzaki, V. 


359 


nuitele servicii de salahorie cu care erau darnici turcii, în 
expedițiile din 1663—1664 contra imperialilor înșii. 

Cetatea Neuhâusel, Ujvâr pentru unguri, și o Uioară pen- 
tru ai noștri, ca și cea din Ardeal, a fost asediată de turci 
de la 14 august la 24 septembre 1663, şi la asediu, ca și la 
întreprinderile de avangardă în legătură cu dînsul au lucrat 
și cei 12.000 de români chemați în tabăra turcească, — mol- 
doveni ai noului domn, blajinul bețiv bătrîn Istratie vodă 
Dabija și care e, probabil, același cu „Dabija“ păzitorul de 
hotar la Milcov 14, și munteni, ai lui Grigorașcu vodă Ghica, 
rămas domn al Ţerii Românești după neașteptata mazilire 
brutală a tatălui său. Ar fi fost, după un izvor străin, 5.000 
de moldoveni, veniți cu tatarii, conduși de fiul hanului. Dru- 
mul urmat de aceștia a fost pe la Breţc, la Prejmer, laCluj, 
la Podul Secuiului, la Dobrițin și Solnoc, unirea cu muntenii 
făcîndu-se, în august, pe la Dobriţin. Ghica plecase de acasă 
la 2 iulie, prin pasul Buzăului, înaintînd prin Brașov, Zăr- 
nești, Porumbac. Ambii domni luptă, împreună cu pașa de 
Damasc, la riul Waag, moldovenii dînd o raită pănă la Brünn, 
în tovărășia tatarilor. Apoi li se fixează locuri la asediu. La 
6 decembre, pe calea întorsului, erau la Coholm. 

Urmarea biruinței polone la Hotin fu năvălirea Moldovei, 
în care se încercă așezarea din nou a lui Petriceicu, care 
veni prin Botoșani la Iași, doamna lui, Mariana, aflîndu-se 
încă în Suceava, unde mai tîrziu comanda germanul Teodor 
Frank. Polonii stătură în Cetatea Neamţului. Era vorba și 
de așezarea în Ţara Românească a lui Constantin Basarab. 
Cazacii din oastea lui Sobieski apărură supt zidurile Brăilei 
turcești, 15 

Dar ultimele rezultate nu corespunseră loviturii date cu 
atîta putere de un mare comandant cum era Sobieski, ajuns 
puțin după isprava sa regele Ioan al III-lea. Tatarii aduseră 
înapoi pe Dimitrie Cantacuzino, grecul constantinopolitan 
numit de Poartă ca domn credincios al Moldovei. După o 
ciocnire la Bohotin, Ștefan vodă trebui să-și părăsească țara, 


14 Studii și doc., IV, p. 36—37, şi Studii și doc., IX, p. 135 şi urm, 
15 În acest an dărăbanii de la steagul doamnei și de la al agăi, Studii 
și doc., VII, p. 367, nota 2. 

unde totuși era să mai revie. Caplan pașa era acolo ca să-l 
apere, și vizirul Ahmed Chiupruliul se ţinea gata să intervie. 

În iulie, sultanul apăru la Dunăre, și pe la 26 el își făcea 
intrarea la Iași, de unde se îndreaptă către Soroca, la Nis- 
tru, contra cazacilor cari stăteau în legătură cu dușmanul 
lui polon. Un italian, Carlo Magni, a însemnat felul cum tre- 
cură atunci de-a lungul Moldovei cetele, care-i păreau 
nesfîrșite, ale noii oștiri otomane, creată de Chiuprulii. 

În august, pașa de Damasc, Husein, luă înapoi Hotinul. 
Citeva cetăți căzăcești de la Nipru, Ledijua (Ladyzyn) și 
Umanul, avură aceeași soartă, singura dreptate pentru o 
expediție pornită cu atîta zgomot. Aici în țară polonii erau 
scoși din Cetatea Neamțului, ca și din Suceava, înaintea căreia 
răsărise, cu ajutoare tătărești, hatmanul Sandu Buhuș. La 
atîta s-a mărginit participarea noastră, în afară de serviciile 
obişnuite, care n-aveau caracterul militar propriu-zis. Din 
ce în ce mai mult „slujitorii“, de odinioară ajungeau vrednici 
de acest nume luat în sensul obișnuit al lui. 


Tot așa a fost și în anii următori. În 1675, cînd se orîndui 
dărîmavea. cetăților moldovenești, ca să nu se mai încuibe în 
ele temuţii vrăjmași creștini, pașa Şişman Ibrahim, coman- 
dantul firesc la această graniță, șeful ofensivei contra caza- 
cilor și polonilor, trece cu călărimea lui pe la Bar spre Lem- 
berg și Trembowla, arzînd în cale. Cum 1 se păruse că Dumi- 
trașcu vodă nu-l servește destul de bine, el făcu să se dea locul, 
de care acesta se arătase nevrednic, ca rău găzduitor de oști, 
altui constantinopolitan, tot așa de puțin desprins a lupta, 
pașnicul Antonie vodă Ruset. 


De Sîmpietru, în anul următor, acesta și munteanul Gri- 
gore Ghica, destul de isteţ ca să se poată menţine, se aflau 
lîngă Iași în tabăra de la Cetăţuia, supt ordinele superioare 
ale aceluiași pașă. Ostașii lor, neluptători, în număr de vreo 
5.000, sînt puși să păzească podul pe Nistru. Către toamnă 
se încheie pacea de la Zurawna, lingă aceeași apă, și vestea 
o duce la Poartă căpitanul român Matei Cărămidă. 


Cînd, în 1677, războiul se concentrează asupra cazacilor, 
contra cetăţii lor de la Bug, Cehrinul (Cighirinul), contin- 
gentul nostru e de cîte 1.000 de oameni. Nu se putu ajunge 
la capăt în acest an, cazacii aruncînd asupra asediatorului 
şi cu stupi de albine. Dar cetatea fu luată, tot cu împărtă- 

șirea românilor, cari fac fîntîni în stepă și pod pe apa Tis- 
menului, în 1678, cînd Caplan pașa se întoarce în aceste 
părți bine cunoscute lui. 18 [...] 

Apoi în 1679 17 Duca vodă, noul domn al Moldovei, mutat 
din Ţara Românească, și acel care-l înlocuise acolo, Șerban 
Cantacuzino, merg la Nipru să întărească un castel de apă- 
rare, Dohan Ghecet sau Dohan-Cale. De la 1681 înainte 
Duca, dăruit cu încă un tui la înnoirea domniei lui în Constan- 
tinopol, iscălește și ca „domn al Ucrainei“, căpătînd vredni- 
cia de hatman asupra părții ucrainiene supuse turcilor, cu 
Nimirovul și Ţicaneuca. 18 

Din același sistem de expediţii, în care ai noștri joacă 
un umil rol de auxiliari, pe care e mare lucru că fără organi- 
zație Permanentă, la orice chemare incidentală, neașteptată, 
îl pot îndeplini, face parte și prezenţa acelorași domni în 
oastea cu care urmașul Chiupruliilor, Cara Mustafa, se înfă- 
țișa, hrănind mari speranțe, înaintea Vienei lui Leopold I. 

Nu știm mai aproape ce fel de ostași ducea mîndrul Şer- 
ban vodă supt steagurile sale; numărul lor era de 4.000. În 
oastea, pe jumătate mai mică, a lui Duca, ni se spune însă 
că erau cazaci, curteni 1°, hînsari, lefecii 20, boieri și mazili, 
cari aduceau cu sine cîte zece-doisprezece oameni, precum și 
scutelnici, în legătură cu unele familii ajutate de vistierie, 
„vătajii boierilor și a giupăneselor sărace“. De bună samă 
că vechea organizație a ostașilor de sate, cu hotnogii lor, 
mai mulți în aceeași așezare, și cu stegarii, supuși toți căpi- 
tanului, se păstra încă. 21 Moldovenii veniră pe la Focșani 


16 La 1678, căpitanul Păcurar; Studii și doc., VII, p. 368 (13). 

17 În acest an Miron Hîjdău era căpitan de dărăbani și Stroiescul, de 
călărași; Ghibănescu, Surete, V, p. 43. 

18 V. Iorga, Analele Academiei Române pe 1912. Pentru rest, Studii 
și doc., IX, p. 129 și urm. (unde și izvoarele), 

19 La 1645 un Racleş e căpitan de curteni (în act, și aprozi, vătași): 
Uvicariul, XXIII, p. 210. Cf. şi ibid., XX, p. 74 Liberări din curtenie, la 
1607, tibid., XVIII, p. 427—428. 

20 Pentru un vătaf de hînsari pe la 1600, v. Studii si doc., V, p. 17, 
nota 4. Pe la 1660 Duca vodă însuși avea un „vătaf de sinețari“ (ibid). 

21 Studii si doc., V, p. 17 nota 4. Cf. în Arhiva istorică, I 1, p. 93, izbași, 
vătaii și călărași la Putna, în 1636. Capitani în Moldova, Uricariul, XI, 
p. 210—211; XXII, 386; XXV, p. 299 (a. 1665), 236 (a. 1671); XVII, p. 
994 (de Birlad; 1642); XXIII, p. 263 (de Odobeşti; 1670); p. 210 (de curte- 
ni; 1645); XXIII, p. 263 (de Odobeşti; 1670); p. 210 (de curteni; 1645); 

în țara vecină, pentru ca, apoi, pe la Bran, să treacă în Ardeal, 
muntenii, din partea lor, luînd calea pe la Orșova. 

Cît privește rolul unora, ca și al celorlalți la asediul Vie- 
nei, el a fost înțeles greșit de aceia cari au crezut că în cru- 
cea aflată pe locul de unde, în clipa catastrofei turcești, fugise 
Cantacuzinul, era o demonstrație pentru cauza creștină. As- 
prul monument de piatră, cuprinzînd un cunoscut tropar, 
dădea doar domnului putinţa de a-și face rugăciunile înain- 
tea lui. 

Abia în decembre Şerban se întoarce pe la Belgrad la 
Orșova, iar Duca tot pe acolo prin Ardeal. Nici unul, nici 
celălalt, dar cel dintîi mai puțin decît vecinul său, nu erau prea 
scîrbiți de nenorocirea întîmplată unor stăpîni pretențioși și 
apăsători în măsura scăderii și nenorocirii lor: o carte adusă 
din prada tatarilor la „Beci“ de Constantin Cantacuzino 
Stolnicul, unchiul Brîncoveanului, înseamnă „cînd crești- 
nătatea au bătut toată puterea turcească și i-au gonit cu 
mare rușine de acolo, luîndu-li și toată avuţia și armele“. 

Domnul Moldovei găsi însă pe poloni întrați cu Petri- 
ceicu în țara care dorea mai mult pe acesta, om blînd, nela- 
com și pămîntean. Podghiazurile — căci așa li se zicea — 
făcură ca doamna Nastasia, bună prietenă a munteanului 
Şerban, să fugă la Brăila, cu caimacami cu tot. Intrat în 
Iași, Ştefan vodă trimese un număr de călăreți ca să prindă 
la moșia sa, Domneștii din județul Putnei, pe Duca, menit — 
bătrîn și bolnav cum era — să nu se mai întoarcă din această 
robie polonă. 


Sobieski voia însă și mai mult: cucerirea Bugeacului, 
sfărîmarea cuibului tătăresc și putinţa, deci, de a-și anexa, 


XXI, p. 335 (a. 1696); XII, p. 319—231 (de Roman; 1664). Iuzbaşi, Ghi- 
bănescu, Cuzeștii, p. 141; Uricariul, XXV, p. 220 (a. 1669); XXIII, p. 241. 
Hotnogi, Ghibănescu, Cuzeștii, p. 86, 201, 212; Uricariul, loc. cit., p. 211, 
220; I, p. 152; XVIII, p. 402—403 (a. 1631); cf. ibid., p. 243 (a. 1590); XX, 
p. 82—83 (a. 1673—1676; Miîrzacul); XXIII, p. 67—68 (Grozav; c. 1600). 
— Hinsari, Ghibănescu, Cuzeștii, p. 207; cf. Uricariul, XIV, p. 325 (nume); 
XVIII, p. 148; XXIII, p. 68. Stegari, ibid., XVII, p. 135—136 (a. 1636). 
Vătafi, XVIII, p. 211, 232; XXY, p. 45. Dărăbani, żbid., V, p. 308; XXIII, 
p. 128 (1637); în Muntenia, XX, p. 127. Darăbăț, ca nume, XXII, p. 161. 
Curteni, XX, p. 74. Liberarea lor, XVIII, p. 390; Chibănescu, V, p. 105 (de 
cămară). Ei dădeau la 1669 „dajdea calului și pentru ialoviță“, pe lingă orîn- 
duieli; ibid., p. 278—279 (246). 

în forme de autonomie, principatele. Se trimeseră acolo, 
după liberarea Ucrainei, cazacii lui Cuniţchi și Moghilă, uniți 
cu pribegi moldoveni, ca Ilie Moţoc și Savel Smuncilă. De 
la Ialpuh ei trebuiau să meargă pînă la Cetatea Albă. 


Dar invazia nu izbuti, din greutățile naturale pe care tre- 
buia să le întîmpine. Regele era s-o încerce însuși. 

Pînă atunci, în 1684, anul celor mai mari speranțe, cre- 
zîndu-se că polonii se vor putea întîlni cu imperialii ducelui 
de Lotaringia în cîmpiile Ţerii Românești, pe cînd flota 
creștină ar cerca la Salonic și chiar la Constantinopol, nu se 
putu da nici o lovitură, deși pașa Soliman vine pînă la Zwaniec 
și tatarii pradă peste Nistru. Cînd,în 1685,hatmanul Iablonow- 
ski pătrunse în pădurile care se ziceau pe atunci „Bucovina“, 
o ciocnire cu trupele, înjghebate în grabă, ale noului domn 
moldovean, Constantin Cantemir, ceaușul spătăresc din vre- 
muri la munteni și fost ostaș polon el însuși (septembre), 
contribui să-l facă a se retrage. Doar ceata condusă de aven- 
turierul moldovean Burlă sau acela în fruntea căreia stătea 
un Zaharowski, în serviciul regelui, dacă putură să pătrundă 
pînă la Iași. 

În 1686 Cantemir avea cu el zece steaguri de oaste, dar 
el nu crezu că se poate opune cu ele lui Sobieski însuși, care 
se apropia. Cu atît mai puțin cu cît în oastea acestuia erau 
atîția voinici de la noi, ca Davidel, pretendent la tron, ca 
Turculeţ, un vestit viteaz, și chiar boierii din fruntea sluji- 
torilor domniei, ca hatmanul Velișcu Costin, fratele croni- 
carului, și căpitanul Mitre, aveau înţelegere cu polonii. Con- 
stantin vodă însuși negociase cu dinșii, oferind, în anume 
condiții, supunerea țerii. El se retrase deci de-a lungul Pru- 
tului, și regele putu să intre în Iași, unde și cîntă, știind româ- 
nește, cîntecul său de biruință: 


Constantine, 

Fugi bine, 

Nici ai casă, nici ai masă, 
Nici dragă jupîneasă. 


Lăsînd în Iași douăsprezece tunuri, el se îndreaptă spre 
Bugeac, unde, ca și pe alții, din cele mai vechi vremuri, îl 
răpuse arșița și pustiul. 

În 1691 el se va mulțămi să se coboare în Moldova ca să 
facă numai a se ocupa de soldații săi mănăstirile și cetățile, 
de la Cîmpulungul bucovinean pînă la Cetatea Neamţului, 
de a cării rezistență se leagă eroica legendă, raportată și de 
Dimitrie Cantemir, fiul domnului de atunci, a celor cîțiva 
plăieși în stare să înlocuiască o armată. 22 


Nici data aceasta nu întîlnim vreo împotrivire a domniei 
moldovene. În Țara Românească, la întrarea imperialilor 
lui Veterani, cari din Banat trecură în Ardeal la 1688, ca 
şi la pătrunderea, în 1689, a lui Heissler supt noul domn, 
care înlocuise pe unchiul său Şerban, Constantin Brînco- 
veanu, aceiași incapacitate unită cu aceeași lipsă de dispozi- 
ţie în ce privește rezistența. Ca să scoată pe Heissler, care nu 
era dispus să plece de la sine, trebui ca Brîncoveanu să alerge 
la ajutorul tatarilor, auxiliari ale căror servicii se plăteau 
foarte scump și prin halul în care rămînea pe urma lor ţara. 

Totuși, în 1690 Brîncoveanu primi ordin de la turci să 
întovărășească, împreună cu moldovenii comandați de hat- 
manul Bogdan, și de vecinul din Moldova, pe Cerchez Ahmed 
pașa, care mergea să așeze în Ardeal pe pretendentul la coroana 
Ungariei, Emeric Tököly. Unindu-se, în iulie, la Potlogi cu 
turco-tatarii, el trecu pe la Negru Vodă și Dragoslave, Cer- 
chez însuși apucînd calea Branului. Trupele noastre luară 
parte la lupta de la Tohani (21 august), în care peri și boierul 
Bălăceanu, agă în țara lui, colonel la nemți, care visa de dom- 
nie. 23 

De-acum înainte într-un principat, ca și în celalt, cum nu 
mai. era o politică, nu va mai fi nici o armată. 

Dar soldați erau, mumaicii ei se luptau supt steaguri 
străine. 

Încă de la 1661 Ioan Kemeny aștepta „viteji“ din Mol- 
dova. 24 „Lazăr ce-au fost strilețu“, streliț la ruși, apare la 


22 Studii și doc., XI, p. 132 şi urm. 

23 Analele Academiei Române, XXI, p. 238—239. Petrașcu căpitanul, 
tutăl lui, trecuse la creștini în 1673; v. şi Ghibinescu, op. cit., IV, p. 250— 
251. 

24 La 1650 Milescu serdar servește la ruşi; Hurmuzaki, XV, p. 1310— 
1311, nr. MMCCCCIV. Verdzelescu trece la cazaci; ibid., p. 1320—1321, nr. 
MMCCCCXXVIII. 

1680, și mai avem chiar de la 1660 pe „Șandro ce-au fost 
izbaș de strealiți, din Roșii“. 25 

Am pomenit și pînă acum serviciile făcute polonilor de 
un Hîjdău, de un Hăbășescul, de un Mihalcea Hîncu, de un 
Constantin Cantemir, de un Ilie Moţoc și Savin Smuncilă, 
de un Davidel sau Davidenko — „Sandul sin David ot 
Zaluce“ 26 — de un Turculeţ — Costașco care avea și un frate 
supt arme — și un Burlă. Ei nu erau singuri. Și alte figuri 
menite să fie împrospătate, lăsînd la o parte pe acei români 
din ţeri străine, cari, ca „valahii“ din Polonia, goralziz de 
azi, cu o așa deinteresantă artă populară, joacă un rol impor- 
tant la jumătatea veacului al XVII-lea. 27 Polcovnicul de 
Zaporojeni, care în 1665 dădea un zapis și în românește și 
în polonește 28, nu era, desigur, nici rus, nici polon, Un Las- 
căr Cioranul, pe la 1690, merge în Țara Moschicească la hat- 
manul căzăcesc, cercînd slujbă, pe lîngă un văr al său, Preda 
păharnicul, „care slujește la hatmanul de acolo“; aici află 
și pe moldoveanul Lupaşcu Murguleț, care ajunsese rohmis- 
tru, sau cum își zice însuși, „opnistru“. 2° Un astfel de ostaș 
ca Lascăr Cioranul lăsa în urma lui o avere, un bagaj militar 
ca acesta: „doi cai, o păreche de săhăidace cu arcul 30 gal- 
ben și o sabie ferecată la săhăidace ; patru trumbliți de argint 
și un răftișor purtat peste cămașă“ ; un fecior îi întovărășea, 
ducînd cu el cîte un „cal roib mare“ și cîte „un bahmet negru 
umblător“. Un Constantin Ceaușul, muntean, „feciorul Hagiu- 
lui de la Boiești“, un Silion erau în această tovărășie. 31 
Sobieski formase o întreagă ceată moldovenească, purtînd 
căciuli. 32  Joimiri moldoveni sînt pomeniți atunce.% La 
poloni era un Miron Cocoranul, cumnat cu polonul Andrei 


25 Ghibănescu, op. cit., IV, p. 165; Studii și doc., XXI, p. 101—102. 

26 Studii şi doc., VI, p. 438. 

27 Lettres de Pierre des Noyers, Berlin, 1859. 

28 Studii și doc., V, p. 40, nota 2. 

29 Ibid., p. 47, nota. 

30 „Arcarii“ erau adesea armeni, Aracăl (Uricariul, XXII, p. 361—364) 
ori Cîrstea Latef (ibid., p. 367). Cf. o „sabie ferecată cu inel de argint“, Ghi- 
bănescu, Surete, V, p. 339 (249). 

31 Ibid. 

52 Iorga, Un ofiter român în oastea lui Carol al XII-lea (planşa), Analele 
Academiei Române, XXXIV. 

33 Uvicariul, X, p. 106—107. 

Grocholski, un Toader armașul, poate dintre Năculești, și 
fratele său, un Pătrășcan Tăutul, un Ilie Abăzam, un Sandul 
Volcinschi, un Dumitrașco și un Vasile Isăcescul, și, în sfîr- 
şit, acel Toader Calmășul, din Orhei, pîrcălab de Hotin, 
apoi vornic de Cîmpulung, al cărui fiu era să fie Ioan vodă 
Callimachi. % Un muntean, Sandu Colțea, va ajunge ostaș 
al lui Carol al XII-lea, regele Suediei, pe vremea cînd Apos- 
tol Chigheciu, fost soldat al lui Sobieski 3%, intră în serviciul 
lui Petru al Moscoviei. % Cel dintîi fu prins de ruși, dus în 
Siberia și, liberat de acolo, cerea să fie trimes înapoi în țara 
lui, fiindcă numai acolo poate asculta într-o biserică de legea 
sa rugăciunile folositoare sufletului. Cel de-al doilea făgăduia, 
în 1707, să aducă țarului „doi rohmiștri, trei locotenenți, 
trei stegari și trei sute de soldați, la Sniatyn sau la Sam- 
bor“. Bainschi %, Lupașcu, Murguleţ, Mihăilă Ganul, Andro- 
nic Isar, un Ioan al vătafului Roman, un Gheorghiță spăta- 
rul 38 și alții fac parte și ei din această serie de tineri război- 
nici pe cari nu-i încăpeau teri potolite. 3? Și Neculce, croni- 
carul timpului, înrîurit el însuși întrucîtva de acest spirit, 
spune că mulți feciori de boieri mergeau după câștig — și 
glorie, adăugim noi — nu numai la poloni, la țarul, la Carol 
al XII-lea, ci și la acel Francisc Rákóczy, pretendentul ungu- 
resc care ridicase steag de răscoală contra imperialilor din 
Ardeal. 40 

Ei erau să încerce a da o ultimă îndreptare războinică 
politicei românești. 


34 Doc. Callimachi, I, p. XXV şi urm. 

35 Ca stegar de Cimpulung, la 1693; Hurmuzaki, XV, p. 1455, nr. 
MMDCCXIII; p. 1457, nr. MMDCCXIII; Studii și doc., V. p. 584— 
485. 

38 Cf. ibid., şi Hasdeu, Arhiva istorică, I, p. 83—84. 

37 Studii și doc., V, p. 413. 

3 Ibid., VI, p. 450—451, nr. 1702. 

39 Arh. istorică, III, p. 276. 

40 P, 273 și Studii și doc., XVI, p. 286—288; cf. termenul de dobîndași, 
Uricariul, XXI, p. 255. 


CAPITOLUL VI 


DECĂDEREA MILITARĂ A ROMÂNILOR 
(1692—1821) 


Oastea de curte de la sfîrşitul veacului al XVII-lea 
și ultimele intervenții în războaiele străine 


Lămuriri bogate în condica zisă, după moda turcească, 
„anatefter“ a lui Constantin Brîncoveanu ne ajută să cunoaș- 
tem din ce elemente se alcătuia oastea lui de Curte, variata, 
strălucitoarea și tărcata gardă a acestui „Ludovic al XIV-lea“ 
dunărean în miniatură. 

Se păstrau dorobanțţii cei vechi, cinci „steaguri“, și 
seimenii lui Matei vodă, foarte reduși la număr însă, abia 
șase „steaguri“, pe lîngă care se întîmpina de două ori atîtea 
steaguri de cazaci, formațiune nouă, care nu se află și în 
Moldova și — după modelul austriecilor din Ardeal, de curînd 
intraţi în această provincie, unde trebuiră apoi să zdrobească 
reacţiunea ungurească a lui Francisc Rákóczy, pretendentul 
național, — trei „steaguri“ de catane. După același model 
nu lipsesc nemți, două „steaguri“, și „talpoși“. 1 Se întîlnesc 
și cîțiva tunari. După o rînduială care e și aceea nouă, făcînd 
parte din multele inovaţii ale epocei brîncovenești, săteni 
scutiți de bir — în afară de călărași, cari au curate rosturi 
locale, mai mult de servicii publice și de poliție rurală 2 —, 


1 Studii și doc., V, p. 372. 
2 Am întîlnit undeva un Robea, căpitanul de călăraşi din Rimnic. 

scutelmici, formează paisprezece steaguri de călărași și șase 
de pedeștri. 

Garda propriu-zisă a doamnei cuprindea patru steaguri, 
și fiii domnești, „coconii“, își aveau și ei gardiștii. 

Cea mai mare parte dintre soldaţi, cari, în genere, poartă 
numele de „slujitori“, e alcătuită din micile companii ale celor 
cu servicii speciale la Curte. Sînt, astfel, saragele și ceauși, 
ca la turci 3; sînt, ca la dînșii, seizi. + Sînt, la grajduri, și 
comișeii, la trăsuri „legănarii“ 5, povodnicii. În Divan funcțio- 
nează pentru strajă „fustași“ de datină, cu „fuștele“ de lemn 
colorat în mînă, „fustașii ot Vel Divan“. La vînători se cheamă, 
ca în organizația primitivă a corpului ieniceresc la osmanifi, 
în care fiece companie avea un rost cu prilejul acestor ade- 
vărate expediţii contra fiarelor, copoiarii și ogărarii. € Copiii 
de casă, cărora li se mai zice, turcește, și peici — ca în zilele 
lui Matei vodă, de alminterea — păstrează organizația lor 
deosebită. Pentru trebi mai ordinare sînt viglari, dîrvari 
(cari aduc lemne). ? 

Ofițerii au titluri, dintre care unele fac parte din vechea 
nomenclatură militară d ţerii — astfel seimenii, numai ei, 
au în frunte pe vel căpitan, căpitanul cel mare — iar altele 
sînt de importație recentă: alai ceauș, sangeactar (de la san- 
geac, steag în sens mai mult feudal; în loc de stegar, care 
se păstrează alături); vătafi sînt numai la plaiuri 8, peste 
plăieși, cari nu poartă obișnuit acest nume. 


Această oaste n-are prilej de a se lupta pentru sine. Ea 
e însă foarte solemnă și din bielșug împodobită. În frunte, 
la zile mari, pășește „stegarul ce poartă steagul ţerii“, între 
cei doi tuiungii țiind cozile de cal turcești în vîrf de suliță, 
care înseamnă înfeodarea de către sultan. ? Noaptea, la 
alaiuri, luminează, ca la Țarigrad, masalagii. Muzica e, firește, 
foarte bine reprezintată de mehterii turci, de „trîmbițașii 
ungurești“, de „toboși“ sau „toboșari“ și „surmaci“. de ele- 


3 Studii şi doc., V, p. 351. 
4 Ibid., p. 372. 

5 Ibid., p. 362, 372. 

8 Ibid., p. 372. 

? Ibid., p. 361. 

8 Ibid., p. 357. 

2 Ibid., P. 372. 

mente mai populare, ca acelea care-i cîntau lui Mihai Vitea- 
zul la întrarea-n Alba Iulia: cimpoiași, lăutari și cobzari. 
La ocazii deosebit de importante, „dobușul bate doba cea 
mare“; de Iordan „slujitorii zic cu surlele pentru măria sa 
vodă“. 10 


N-avem știri așa de bogate pentru Moldova, unde putem 
admite însă că instituţia militară avea nu numai același carac- 
ter, dar în mare parte și aceleași amănunte. Iată ce putem 
culege însă din cronici pentru momentul lui Dimitrie Cante- 
Mir, în 1711. 

Domnul Moldovei are pe lingă el — atunci cînd Pavel 
Rugină, Savel Smuncilă, Ilie Abăza, Ioan Mirescul, Pricopie, 
Chigheciu, Hîncul, Iene Munteanul, Gligoraș Ivanenco luptă 
în rîndurile lui Petru cel Mare, cu moldovenii, cu joimirii lor, 
— seimeni, cu un căpitan în frunte, și saragele, al căror șef 
e aga Dimitrie. Urmașul său, Nicolae Mavrocordat, va plăti 
un „steag“ de sîrbi, pe lîngă seimenii Curţii, și el va dispune, 
ca și Dimitrie vodă însuși, de catane și de obișnuiții călă- 
rași. 1 


Cînd e vorba însă de război, ca atunci, în 1711, altă armată 
trebuie făcută, cu totul din nou. O proclamaţie a domnului 
anunță că acei ce „se vor scrie la steaguri“ vor avea cinci 
ruble pe lună sau trei taleri („cincizeci de lei și un tult“), 
iar, la început, pentru echipare, cinci galbeni. Dintre mazili, 
clasa, tot mai vioaie, care dăduse ostași și armatelor vecine, 
se vor face ofițerii, numiţi, după datina ruso-polonă, polcov- 
nici și rohmiștri, ca și subalternii lor, chehaii, după un cuvînt 
turcesc care înseamnă locotenent, și stegarii. Au fost trei- 
zeci de polcovnici, plătiți cu o sută de ruble, o sută șapte- 
zeci de rohmiștri, primind numai treizeci, stegarii aveau ca 
leafă zece ruble. Suma necesară, o sută de pungi de bani, 
de cîte cinci sute de lei, o dăduse ţarul din vistieria lui. Dom- 
nul moldovenesc orînduise și adunarea proviziilor, pentru 
armata ce era să aibă el, ca şi pentru aceea cu care venea 
împărătescul său suzeran: „oboroace de oaste“. 12 


10 Ibid., p. 372—373. 

n V, Iorga, Carol al XII-lea, Petru cel Mare şi țerile noastre, în Analele 
Academiei Române, XXXIII, p. 19, 21, 37—38, 42. Cf. aici, p. 211. 

12 Studii şi doc., XVI, p. 99. 

Astfel se adunară mulți oameni bucuroși de a se distinge, 
de a cîştiga. Desprețuitor ca un boier ce era, deprins să 
vadă ostași de altă origine și cu alt caracter, cronicarul Neculce 
scrie: „Atunce toți se făcură oșteni: slugile lăsau pe boieri, 
argații lăsau pe stăpîni; și altă prostime mulți au mers de 
au luat bani și s-au scris la steaguri. Mai mulți fără de arme, 
că nu aveau de unde-și cumpăra, că și arcarii sfîrșise arcele, 
săgețile și săhăidacele ce au avut în dughenile lor, ce își făceau 
sulițe din crengi ascuţite și pîrlite la vîrf. Se încălăra cine 
cum putea.“ Totuși, acest avînt războinic, care e însuși o 
puternică notă de vitalitate, nu poate fi fără importanță 
în dezvoltarea sufletului nostru național. 


Pe lîngă cei cari se îmbulziră ieșind din legătura breslelor 
de meșteșugari, din dughenile negustorilor și din curţile 
boierilor, cari n-aveau voie să-i oprească, nu rămăseseră nesim- 
titori obișnuiţii participanți la toate „răzmerițile“, mazilii 
cei dîrji din Orhei, Soroca și Lăpușna. Şi vodă, care nădăj- 
duia să împlinească 10.000 de ostași 1%, chemase, ca și pe 
boieri și pe breslași, pe țerani. Căci ordinul raportat de aşa- 
zisa cronică a lui Muste 14 era formal: „tot omul să încalece, 
să meargă în oaste“. Şi, cînd se spune că acela care nu va 
asculta de domnescul îndemn, „va rămînea vecin și podan, 
în veci nerăscumpărat și neclintit“, se vede bine de care 
clasă e vorba, de aceea care pierduse, o dată cu stăpînirea 
pămîntului ei, și libertatea personală pe care astfel o putea 
recăpăta. 

Se știe ce rost modest au avut moldovenii în luptele ce 
s-au dat atunci. Planul lui Petru cel Mare, inspirat de ai 
noștri, nu era să se coboare pe Prut și prin Dobrogea. Doar 
sîrbii cari-l așteptau, supt cei doi „boieri“ ai lor, în Serbia 
propriu-zisă, ca și în Bosnia, nu erau în această parte. Era 
vorba de a se trece pe la Focșani în Ţara Românească, silind 
astfel la o declarație formală și la un ajutor efectiv pe pre- 
cautul Brîncoveanu, care, făcîndu-și lagăr, îl așezase în gura 
Urlaţilor, 15 


13 Analele Academici Române, loc. cit., p. 31. 
14 Letopisele, III, p. 45. 
15 Analele Academiei Române, loc. cit., p. 33. 

Expediția din 1711 ea însăși are mult mai multă însemnă- 
tate pentru istoria militară în genere decît pentru istoria 
armatei românești. Corpul format de Dimitrie Cantemir, 
abia înjghebat și în cea mai mare parte incapabil de luptă, 
n-avu mai nici o parte în dezvoltarea războiului. Trecerea 
oștilor țarului pe la Focșani, care era, cum am spus, în proiect, 
nu se produse. 15 Turcii vizirului apucaseră a trece mai răpede 
de cum se așteptau toți, pe la Isaccea, și tatarii sosiseră, cu 
cetele lor de călăreţi, la Prut, în stare să obosească o armată 
pe care n-ar fi încercat măcar s-o învingă. 

Astfel, detașamentul trimes înainte cu generalul Ronne, 
cu brigadirul Cropotov și cu un „pîlc“ de moldoveni, luă în 
adevăr Brăila, la 14/25 iulie, dar rolul lui se opri aici. Toma 
Cantacuzino, spătarul, șeful oștirii muntene, n-aţunse domn, 
cum visase, în locul nesigurului Brîncoveanu, și doar de 
aceea-l părăsise, la 18 iunie, pe acesta, pentru a se duce, fără 
ordin, înaintea rușilor la Iași, cu o mică suită, în care deose- 
bim pe ajutorul său, pe „ceaușul spătăresc“ Ghinea, pe Teo- 
dor Corbea, din Șcheii Brașovului, menit să ajungă în Rusia 
„canțileriu“, pe unii căpitani și boierinași, ca pe Gavrilă și 
Preda Drugănescu, rude ale lui Toma și din neam de unel- 
titor, pe un Cîndescul din părțile Buzăului. 1" 


Astfel, Brîncoveanu însuși rămase în tabăra de la Urlaţi, 
unde-și avea măcar zece steaguri de cazaci supt marele căpi- 
tan Neagul, pe dorobanțţii marelui căpitan Donie, pe străjerii 
căpitanului de margene și pe slujitorii celor de județe. 18 Aici 
se află apoi încheierea, la Stănilești, a „păcii de la Fălciu“ și 
retragerea rușinoasă a oștilor rusești, bucuroase că au scăpat 
și cu atîta, fiind în primejdie de a se vedea încunjurate și 
de a peri de foame. Veștile de biruință, pe care se grăbiseră 
rușii a le trimite pretutindeni, se dovediră astfel mincinoase 1°, 


16 Memoriul citat, p. 33. 

17 Ibid., Radu Greceanu, Viața lui Briîncoveanu, ed. St. D. Greceanu, 
București, 1906, p. 201—201. Cf. Studii și doc., XXI, p. 15—17. 

18 Greceanu, op. cit., p. 204, 211. 

19 D. dr. Gh. Crăiniceanu îmi dăruiește unul din aceste „jurnale“, Die 
lang gewünschte und erfreuliche Nachricht aus Flandern und Walllachey 
wegen Eroberung der französischen Linien und der Tircken grossen Nieder- 
lage, in einigen Extract—Schreiben, welche diesen Monath Augusto ein- 
gelauffen, anno 1711“. 

Constantin stolnicul Cantacuzino judeca astfel, la 8 august 
st.v., din Tîrgovişte, isprava de la Prut: „La început, se 
putea spune despre țar cuvintele lui Cesar, ca unul ce venise 
și văzuse ; dar sfîrșitul nu s-a potrivit. Rău sfătuit și încredin- 
țîndu-se în deșerte făgăduieli, oastea lui, fără hrană și împăr- 
țită în deosebite detașamente fără folos, pierzînd bagajul, 
după cîteva ciocniri, fiind încunjurată și asediată de turci 
din toate părțile, fără pîne și fără apă și zăpăcită şi de zăpă- 
ceala femeilor ce erau cu dînsa, a fost silită a face o pace 
pripită și rușinoasă. Dumnezeu să. binecuvînteze pe domnul 
nostru, care a păstrat acest principat de nenorocirea Moldo- 
vei, purtîndu-se cu înțelepciune, așteptînd să se hotărască 
o bătălie 2 [...]“ 

Astfel, peri și nădejdia lui Cantemir de a rămînea domn 
de sine stătător, ereditar, din „mila lui Dumnezeu“ — cum 
începuse a se scrie și pe pecetea lui latină — avînd hotarele 
[...] Moldovei sale la miazăzi, cu adăugirea „cetăților ce ni 
s-au luat de tirani“, cum spunea însuși proclamația sa. 21 

Astfel, fiind silit să fugă la aliații săi, ajunși acum ocro- 
titori cu apucături de stăpîni, Dimitrie vodă, care visase 
de o armată românească nouă, strică, luînd cu dînsul ele- 
mentele cele mai bune, și ce găsise în 1710. 

Cu el plecară, spune Neculce, polcovnicul Ioan Mirescul, 
vel căpitanul loan Bănarul, căpitanul dărăbanilor, Brahă, 
bașbulucbașul de seimeni Dima, căpitanii Ciute, Apostol, 
Toader și Pavel Mirescul. 22 Cronica munteană pomenește 
pe „Loan Zărul, carele și cumnat îi era, Savin Smuncilă vel 
postelnic, Ştefan Luca vel vistiar, Gheorghiță vel spătar, 
Sandul Sturza vel stolnic, Mogîldea vel serdar, Findicu (sic), 
pîrcălabul de Soroca, Ioan Bănarul vel căpitan“. 23 Unii dintre 
dînșii nu erau să mai vadă Moldova nașterii lor. 24 


20 Iorga, Acte și fragmente, I, p. 326, nota 2. 

21 Memoriul citat, p. 31. 

22 p. 332. 

23 Greceanu, op. cit., p. 208. 

24 La 1702 găsim un poruşnic Solomon; pe Apostol Mihuleț la 1693 
(cf. Studii si doc., V, p. 226, nr. 62; p. 94, nr. 85; Uricariul, XX, p. 179). Cf. 
pe stegarul Miron Mihuleț la 1796, ibid., XXV, p. 269. 


373 


În noua lui domnie, supt apăsătoare protecţie turcească 
și în coastă cu amenințarea tatarilor de la Benderul unde 
rămăsese Carol al XII-lea, Nicolae Mavrocordat are acel 
steag de sîrbi și catane, pe lingă seimenii Curţii, ai hatma- 
nului, ai agăi și obișnuiţii călărași. 25 În Țara Românească, 
unde trecu peste puţin, înlocuind pe Ștefan vodă Cantacu- 
zino, căzut el însuși în nenorocire după ce provocase nenoro- 
cirea rudei sale Brîncoveanu, mărețul fanariot, căruia-i lip- 
sea însă cu totul spiritul militar, găsi pe aceiași cazaci 2%, 
pe aceleași catane, pe aceiași călărași și slujitori: organizarea 
militară a celor două eri ajunse astfel, la începutul veacului 
al XVIII-lea, să fie aproape identică, precum spre o identi- 
tate folositoare vremii de mai tirziu se îndreptau și alte ele- 
mente ale vieții naționale. 

Această slabă oaste de Curte nu folosi deloc șefului ei 
domnesc în noul război dintre imperiali și turci, pe care-l 
deschise la 1716 invazia turcilor răzbunătorului, crudului 
mare vizir Gin-Ali în Moreea venețienilor aliați cu hab- 
sburgii. Boierii olteni înțeleşi cu catanele austriace 27, cari 
aveau în fruntea lor pe un spătar Golescu, un logofăt Băleanu, 
un Șerban Bujoreanu, un Barbu Brăiloiu, acesta purtînd 
titlul ostășesc de serdar, un Dosoftei Brăiloiu călugărul, 
puseseră la cale o lovitură năprasnică asupra Scaunului dom- 
nesc însuși, și ea reuși. „Oastea amestecată, turci, tatari, 
români“, pe care Mavrocordat o trimesese pînă la Golești 
înaintea oamenilor împărătești, putu să-i scoată prin foc 
din curțile boierești de acolo; dar altă mică oaste, de aceeași 
alcătuire, „turci, tatari și cîtăva slujitorime de țară“, fu 
îndreptată, cu noul ban, Radu Popescu, spre Craiova. Astfel, 
căpitanul Pivoda veni cu catanele, „prin păduri, prin pus- 
tietăți“, la 14 novembre st.v., și află reședința domnească 
nepăzită și cu porțile deschise. Şi povestitorul contemporan 
spune: „Au intrat în case şi în cămări, jăfuind toate ale 
măriei sale averi. Acolo îndată vine și Golescu spătariul, 


% Memoriul citat, p. 49. 

26 Un Ştefu, căpitan de cazaci, ţinea la 1720 pe Caliţa, nepoată lui 
„Constantin vodă din Moldova“ (Uricariul, XII, p. 333 şi urm.). Pentru 
catane, și ibid., XIV, p. 328. 

2? Setul era căpitanul român Mihul (Cronica lui Radu Popescu, în Maga- 
zinul istoric, IV, p. 55). 

și Băleanu logofătul, și soții lor, cu armele încinși și cu pis- 
toalele, cu toată gătirea cu niște catane, carii îndată au porun- 
cit seimenilor ce era de paza Curţii să puie armele jos, să nu 
cumva să stea împotriva catanelor împărătești, că vor peri 
cu toții. Care auzind din gura unor boieri ca aceștia, spăta- 
riu mare, logofăt mare, au pus armele jos, și ei au făcut cum 
au voit.“ 28 Orașul a fost prădat. Așa se putea prinde la 1716 
un domn românesc în capitala sa. 

Dacă lucrurile merseră altfel în Moldova, unde domnea 
Mihai Racoviţă, aceasta nu se datori nici valorii ce putea să 
aibă mica lui strajă, nici talentului militar, inițiativei răz- 
boinice a domnului, ci singurului fapt că tatarii erau la înde- 
mînă și puteau salva pe un domn care acuma se credea 
pierdut. 


Aici catanele ocupară mănăstirile de la munți, Cașinul, 
ca și Neamțul. Anume boieri, un Vasile Ceaurul, un Miron 
fost joimir polon, un Velișco, fiastrul lui, un Conţescu, erau 
înțeleși cu dînșii, — locul de comandant al lui Pivoda avîndu-l 
aici cutare Francisc din Lotaringia, Frangois, din care cro- 
nicile noastre fac un „Franța“, iar tradiția populară chiar un 
„Ferenţ“ unguresc. Înaintarea spre Iași se face foarte ușor: 
străjile scoase înainte de vodă, la Tirgu Frumos sînt prinse. 2? 
Două, trei sute de oameni, — „cu nemți, cu moldoveni cu 
tot“, — pot astfel să pătrundă, la 10/21 ianuar 1717, pînă 
la Iași, domnul fugind pe gheață, cu haine schimbate, la 
Cetăţuia, ale cării ziduri cearcă năvălitorii să le escaladeze 

„loitre“ și „prepelece“. 

Tatarii, de cîtva timp chemaţi, se aflau însă foarte aproape, 
la mănăstirea lui Aron vodă, fără ca Racoviţă să fi aflat de 
venirea lor. Ei erau chiar mai mulți decît poftise Mihai vodă. 
La cel dintîi semn, ei veniră „ca vintul“. Atunci, îmbărbă- 
tîndu-se, domnul scoate în luptă, între Cetăţuia, și mănăs- 
tirea Hlincii, de peste deal, puținii lui ostași: „Siimenii și 
streliții, adecă vinălorii“. Ei au fost răpede biruitori, și 
șeful, adus ca un tălhar, înaintea domniei, fu decapitat 
în locul de pe deal, unde astăzi se vede Crucea și era odată 


28 Ibid., p. 77—78. 
29 Cu acest prilej se pomenește „Movila lui Constantin vodă“, care amine 
tește năvălirea şi scurta domnie a lui Constantin Basarab. 

„Cerdacul lui Ferenţ.“ 30 Între steagurile luate era și unul 
al rebelilor. 5! 

După o grea pradă tătărească, în februar chiar, o expe- 
diție de pedeapsă se organiză în primăvară, cei 5.000—6.000 
de tatari luînd parte la dînsa, ca și trupele lui Iliaș Colceag 
bei, aga de solaci din cetatea Hotinului, — care, cu prilejul 
unei lovituri de dat în Polonia, fusese ocupată, definitiv, de 
turci, la 1713. 32 Așa se curățiră, în mai, și cu șase tunuri, 
cuiburile de catane de la Mira, unde comanda munteanul 
Ranit, spărgîndu-se zidurile de la Cașin și trecîndu-se cu 
prada şi în Secuime. Cei din Neamţ plecaseră de mai nainte. 33 

Astfel, domnul, care, cu cîteva luni înainte, „stăpinea 
numai pe lîngă Iași și la Orhei puțintel“ 34, ajunse iarăși în 
posesiunea ţerii sale întregi. 


Urmă, în august, lovitura din Ardea] a lui Mihai vodă, 
cu 3.600 dintre ai lui, cu aceiași tatari și cu aceiași lipcani 
(tatari de Lipca) și spahii de la Hotin, la cari se adăugiseră 
și vreo 500 de cazaci zaporojeni în serviciul hanului ; pribea- 
gul ungur Esterhâzy trebuia să vie în oaste. Se trecu pe la 
Cîmpulungul bucovinean către Bistrița, domnul Moldovei 
căutînd anume pe românii din aceste părți, cum o spune un 
izvor contemporan: „lar domnul dăduse poruncă oștirii lui 
ca pe nemți și pe catane să-i ucidă și să-i ia robi, iar pe mol- 
doveni să nu-i ia robi. Ci moldovenii cari zic eu nu sînt mol- 
doveni din Moldova, ci moldoveni creştini drept credincioși, 
născuți și crescuți în Ţara Ungurească, ci să-i ascundă, să 
nu-i ta oamenii lui Colceag.“ 35 Se ajunse pînă în ținutul Bis- 
triței, cu o cumplită pradă de tatari, dar vestea că Belgradul 
a fost luat de imperialii lui Eugeniu de Savoia sili pe năvă- 
litori la o grabuică întoarcere. Stilpul din Vamă rămase ca 
semn al neașteptatei manifestații războinice făcute de un 
voievod moldovenesc într-o epocă de slăbiciune și înjosire, 


30 Neculce, p. 352 şi urm. 

4 Chiparisa în Erbiceanu, Cronicarii greci, p. 69. 

3 Neculce, p. 351. V., Iorga, Chilia și Cetatea Albă, p. 246 şi urm. 

33 Neculce, p. 354. 

s Ibid., p. 352. Cf. Amiras, în Letopisiţe, III, p. 133 şi urm.; „Mustea“, 
ibid. ; Cronica lui Chiparisa, p. 65 şi urm.; Uricariul, III, p. 53—57, XIV, 
p. 332—333; Ist. lit. rom. în secolul al XVIII-lea, I, p. 217. 

3 Chiparisa, p. 82. 

pe drumul lui Petru Rareș cel puternic și mîndru, acolo, 
în părțile ardelenești. 36 

Cuprinsul i-a putut fi reconstituit astfel: „Din mila lui 
Dumnezeu, lo Mihai Răcoviţă voievod, domn și oblăduitor 
a toată Moldavia, la vălet 7224 (1716), al treilea rînd a dom- 
niei mele, rădicat-a puternica împărăție turcească oaste asu- 
pra nemților, și la aceste mestecături multă pradă s-au făcut 
bietei țeri a Moldovei despre partea nemților, poftindu-i și 
chemîndu-i o samă de boieri ai Moldovei și din cei mai de jos, 
de pururi cum sînt moldovenii, încât nu a rămas mănăstire sau 
biserică [neprădată. Şi au venit Frenț căpitanul] cu o samă 
de nemți și moldoveni, munteni, unguri, sîrbi, cîtăva adu- 
nătură. Ci așa făr de veste ne-au lovit la Scaunul nostru în 
Iași, cu gîndul ca să ia, precum au luat Pivodă căpitan pe 
Necolai Mavrocordat, domnul muntenesc, din Scaunul ţerii, 
din București, și l-au dus la Sibiu. Iar noi, cu ajutorul lui 
Dumnezeu, i-am biruit și i-am răsipit, dar și movilă am făcut 
pe trupurile lor și minunată cruce și cerdac de piatră lîngă 
movilă am făcut, lîngă drumul cel mare din josul Cetăţuii, 
unde au fost și războiul. 

Și am mers pe muntele ce se chiamă Măstăcănișul și pe 
muntele Suhardul. Pogorîndu-ne pen codri și ape, am venit 
în Ţara Ungurească, într-un sat anume Rodna. Și de acolo, 
împreună cu măria sa sultanul și cu mulțime de tatari, pră- 
dînd și arzînd păn la cetatea Bistriței, am încunjurat-o de 
toate părțile. Şi s-au dat; numai cetatea singură au rămas. 
Apoi s-au slobozit tătarii în pradă, trecînd de Muncaciu, 
la ungurime de afară. Şi s-au întors prin Maramorăș, au pră- 
dat tot Maramorășul ; care pradă și jaf s-a pomeni la unguri. 
Și apoi ne-am întors... 

Şi această pradă și robie ce făcu în pămîntul terii Moldo- 
vei și a Ţerii Ungurești s-au făcut din pricina ghinărarilor 
de Ardeal, și anume Ştefan Stinvil (Stainville), ghinărarul 
den Sibiu, și baronul de Tighe (Tiege), ghinărarul den Bra- 
şov, şi Santamor (Saint-Amour), ghinărarul de Bistriță. Cari 
pentru atîta să deie samă înaintea lui Dumnezeu, la înfrico- 


35 V, Studii și doc., VI, p. 643—645. 

șatul județ..., pentru spurcata lăcomia lor, trimițînd asupra 
terii pentru dobînda lor.“ 37 


Norocul lui Mihai Racoviţă nu-l avu însă, cu prilejul 
noului război între austrieci, riși și turci, care aduse, la 1738, 
pentru a doua oară după Stănilești, în Moldova oștile „mos- 
chicești“, urmașul său, Grigore Matei Ghica. 

În Moldova lui apărură întîi catanele, pe calea pe care 
și în 1717, după ofensiva de la Bistriţa, o luaseră din nou, 
cîteva zile, înaintînd și pînă la Focșani. 38 Elemente germane 
pătrunseră pe la Oituz, pînă la Comănești, dar cele două 
steaguri de cazaci, trimese de domn, cu boierii Constantin 
Ipsilanti și Toader Paladi, siliră pe năvălitori să plece, pier- 
zîndu-și colonelul și lăsînd două tunuri. 3° 

Afară de seimeni, parte bosnieci, parte români 40, cu 
căpitanul Manoli din Chios 4!, ai căror ofițeri purtau nume 
turcești (bașbulucbașă, odabaș, chehaie 2) erau deci acești 
cazaci, orînduiți rusește, cu polcovnicii și porușnicii lor, 4% 
Întîlnim chiar, pe această vreme, după același exemplu al 
„saldaților“ (soldați) ruși, al căror nume se ivește acum întî- 
iaşi dată 4, și dragoni. 4 Iar vechii călărași de ţinuturi dăi- 
nuiau, cu căpitanii lor, ca Vartic (din 1723), Ioan Giușcă 
(din vremea războiului) și alții mulți. 4% Ei se serveau însă 
mai ales pentru dusul corespondenței, ca și baranii 7, țimi- 


31 V. şi Stefanelli, în Analele Academiei Române, XXXVI, p. 1027 şi 
urm. O soră a Domnului, soția chiar a Ceaurului, prinsă, își făcu singură 
drum prin munți (Chiparisa, p. 70). 

3 Chiparisa, la sfîrșit. 

39 Neculce, p. 397—398. 

40 Uvicariul, XXIV, p. 225. 

41 În 1739; Studii și doc., XII, p. 39, nr. 74. 

42? Cf. Studii şi doc., VI, p. 257, nr. 3: 3; Uricariul, V, p. 318; X, p. 
115; XVII, p. 219, 278; XXII, p. 359—360; Studii și doc., VI, p. 343, 
nr. 19; Ghibănescu, op. cit., IV, p. 76—77, nr. 83. 

43 Și în 1666, 1686 polcovnicul, porușnici (Ghibănescu, V. op. cit., 
p. 49; nr. 39; IV, p. 104, nr. 12). 

44 Neculce, p. 411. 

45 Studii și doc., VI, p. 441, nr. 1660 (an. 1740). 

46 V, Uricariul, XII, p. 305—306; II, p. 284; X, p. 120—121. Cf. ibid, 
XVII, p. 201, Cf. Ghibânescu, Cuzeștii, p. 230. Stegari, Studii și doc., VI, 
p. 401, nr. 1499. Sâidăcari, ibid., p. 436, nr. 1643. Călăraşi, ibid., p. 425, 
nr. 1621. 

47 Studii şi doc., V, p. 415. 

raşii, cu căpitanul lor de țimir 46, umblătorii 4%, panţirii. 50 
N-aveau un rol militar, cum nu-l mai aveau de mult, deși 
se bucurau de anumite concesii fiscale, vechii curteni. 51 În 
tabăra de la Socola, ţinută cu grea cheltuială a terii, Ghica 
avea patru steaguri de turci și alte patru de lipcani, formînd 
un grup de 3.000—4.000 de oameni. 82? 

Cînd rușii se înfățișară, avînd cu dinșii pe beizadelele, 
crescute în împărăție, ale lui Antioh Cantemir, Ghica nu 
putu opune nici o rezistență, ci, urmînd exemplul de odini- 
oară a lui Constantin vodă Cantemir, el se retrase spre Galaţi. 
Astfel maiorul Dimitrie Cantemir putu să prade pînă la 
Bacău, iar fratele său, brigadirul Constantin, intră în Iași 
la 2 septembre 1739, trimețînd înainte o trupă de 2.000 de 
oameni pentru a prinde pe domnul fugar. La intrarea solemnă 
a tînărului înstrăinat i se aduseră „cheile țerii și steagurile 
slujitorilor“ 53, 

Urmă apăsătoarea și despoietoarea stăpînire [...] a gene- 
ralului Münnich, un meșter în ce privește stoarcerile și un 
inexorabil brutal din şcoala germană a veacului al XVIII- 
lea. Cînd dezvoltarea războiului îl sili să părăsească Iașul, 
și Grigore vodă putu în sfîrșit să revie-n capitala sa, pentru 
apărarea lui, care n-avea o armată, fu necesar să se aducă 
iarăși străini. 


În Ţara Românească, împotrivirea opusă nemților împă- 
ratului, cari năpădiseră toată partea muntoasă a ţerii — amă- 
nuntele se află în Efemeridele lui Constantin Daponte 54 — 
fu mult mai energică, și Constantin Mavrocordat a încercat 
chiar crearea unei armate naționale. 


În fruntea elementelor chemate de tînărul fanariot e un 
steag de boieri tineri, cu acel Pîrvu Cantacuzino Măgureanu, 
pe atunci postelnic, care trebuia să fie mai tîrziu șeful par- 


48 Ibid., VI, p. 279, nr. 520. 

49 Ibid., p. 444, ur. 1679; Ghibănescu, Surete și izvoade, IV, p. 200 
(a. 1668). 
g 50 Studii și doc., VI, p. 353, nr. 1055; XVI, p. 332, nr. 101. 

SL Uvicariul, XXIV, p. 419 (a. 1722). 

52 Neculce, p. 401—403. 

53 Ibid., p. 408. | 

54 Publicate, în textul grec și în traducere franceză, de Emile Legrand, 

tidului militar și rusofil în Ţara Românească. Vin apoi „copiii 
den casă cei mici“ și „copiii den casă cei mari“, paicii, văta- 
fii, mataragiii, sarage bașii, tot personal de ceremonii al 
Curţii. Ostașii propriu-zis: slujitorimea, se compun din șase 
căpitani cu 303 „liude“, oameni de trupă, avînd asupra lor 
optesprezece zapcii. Seimenii, cari trebuiau să fie neînsurați 
ca anumite trupe turcești „siimenii holteai“, sînt 146, cu 
nouă „zapcii“ ofițeri. Sînt și sîrbi, 66, cu un căpitan și trei 
zapcii. Sînt levenţi, după obiceiul turcesc, 65, cu un căpitan 
și zece zapcii. Sînt cazaci călări, 262, cu patru căpitani și doi 
zapcii. Ca și în Moldova 5, avem vînătorii: 162 cu doi căpi- 
tani și șapte zapcii. Talpoşii lui Brîncoveanu există încă, 
și tot așa „nemţii de Poartă“, păzind la intrarea Curţii, dar 
supt ordinele unui căpitan Antohie. Numărul lefegiilor e 
de 87, cu zece zapcii. Găsim și țarigrădeni aduși din Constan- 
tinopol, slujitori de granițe la Focșani („focșantii“ după expre- 
sia turcească), martologi (ca la aceiași turci în părțile sîr- 
bești) peste Olt, călărași, lipcani, după imitația celor de la 
Hotin. Interesanți sînt mocanii, ardelenii de creațiune recentă, 
luați din mijlocul păstorilor cari veneau cu turmele lor în 
părțile noastre: 200 cu șapte căpitani și douăzeci și unul 
de zapcii. Şi în sfîrșit întîiași dată dăm de arnăuți, albanezi, 
veniți după leafă în părțile noastre și purtînd, supt șefi de 
aceeași rasă, costumul lor național: deocamdată nu sînt mai 
mult decît 36 cu doi căpitani și șase zapcii. 5% În Moldova, 
odăile „arnăuţilor de la Curte“ apar pe la 1740.57 

Nu o dată această mică oștire și-a făcut datoria într-un 
război pe care, se știe, austriecii, cari credeau să poată birui 
și fără minunata conducere a lui Eugeniu de Savoia, l-au 
pierdut cu desăvirșire, fiind siliți să restituie și județele oltene 
pe care, cu permanenta nemulțămire a tuturor claselor popu- 
lației, silită brutal să intre în forme străine, le ocupaseră în 
intervalul de vreo douăzeci de ani, de la pacea din Passarowitz 
(Pojarevaci) la aceea din Belgrad, ce era să se încheie acum, 


55 V. mai sus și, pentru 1690, Studii și doc., V, p. 546; pentru 1741, 
ibid., VI, p. 255—256, nr. 391. 

5% Ceva despre ocupatia austriacă în anii 1789—1791, în Analele Acade- 
miei Române, XXXIII, p. 234 şi urm. 

5? Studii și doc., VI, p. 389, nr. 1357. 

la 1739. 58 Generalul von Saalhausen părăsi rușinos Craiova ; 
generalul Gillany trebui să iasă din Oltenia după o năvălire 
care-i aduse pradă, dar nu glorie (iulie 1737); intenția lui 
fusese totuși să răzbată pînă la București, înnoind isprava 
din 1716; ocupaţia lui Bârkoczy la Cîmpulung, pătrunderea 
altor detașamente la Cîmpina și aiurea nu aduseră decît tre- 
cătoare succese asupra turcilor surprinși. 

Austriecii întrebuințaseră în Oltenia contingente indi- 
gene, de care se arătau mulțămiți. 5? Se afirmă, în sfîrșit, 
că românii, luptînd alături cu turcii, se purtară vitejeşte 
în Banat, dar e vorba de aceia din partea locului pe cari 
regimul austriac îi mulțămea mai puțin decît al vechilor stă- 
pîni, cei cu „steagul fără cruce“, dar cu grijă pentru nevoile 
omului. Șefii rebelilor, cari strigau străinilor 5: „cărați-vă 
din țara noastră“, erau Niculcea și Bumbăcilă. 61 


II 


Încercări de manifestare ostășească a românilor 
(1778—1821) 


După încheierea noii păci de la 1774, Principatele fură 
scutite aproape o jumătate de veac de prezența oștilor străine. 
Astfel puterea lor militară putu să decadă și mai mult pînă 
la dimensiunile restrînse ale păzitorilor domniei, indigeni, 
mai ales străini. . 


Pentru anul .1759, o descriere de călătorie a trimesului 
polon Potocki ni arată amănunțit, şi din cel mai bun izvor, 


58 Supt austrieci în Oltenia se păstrează vechii plăieși, căci găsim un 
„Andreas Sakorai, director plajasonum subalpensium Austriacae Vala- 
chiae“. 

5 N, Iorga, Acie și fragmente, I, p. 344 și urm. Cf. însemnările lui Da- 
ponte, citate mai sus. Gillany, care vorbea de cei 1.000 de câlărași ai săi, 
avea, de fapt, ceva husari și 200 de chiurasieri; tbid., nr. 3. 

60 Ibid., p. 352, nr. 3. 

6l Ibid., p. 360, nr. 1. Cf. Iorga, Ist. românilor din Ardeal şi Ungaria, |, 
Vălenii de Munte, 1915, p. 310—311. Catanele măcelăriră pe români la 
bilciul de la Caransebeş. 

din ce se alcătuia oastea Moldovei: o sută de „ruși“ cu „căpi- 
tanul darabanilor“, o sută de seimeni, cu baș-ceaușul, o 
sută de „ulani“, cu baș-buluc-bașa, o sută de vînători, cu 
căpitanul lor, o sută de tunari, o sută de arnăuți cu steaguri 
în mînă, avînd ca șef pe aga, „două sute de străjeri ai orașu- 
lui, cu doi căpitani“, afară de poliția propriu-zisă. 62 


În ce privește elementele luate de la turci, seimenii se 
păstrează, cu odobașii și iuzbașii lor. 6% Întîlnim și mai de- 
parte serdari cu atribuţii polițienești. 6% Se adaugă însă aṣa- 
numiții saraci. 55 lar de la un timp poliția o fac de-a dreptul 
turci, chemați sau impuși, al căror șef are și oarecare atribuții 
politice, beșlii — constataţi încă din domnia moldovenească a 
lui Constantin Mavrocordat —, cu beșli-aga, solemnul beșleagă, 
trecut și în proverb, în fruntea lor. 5 Dintre vechile alcătuiri 
românești, se păstrează la pasuri — Oituz, Trotuș, Ştefă- 
nești, în Moldova — vechea pază cu căpitani localnici %, 
Călărașii, ai căror șefi sînt căpitanii, avînd cîte un chehaie, 
locotenent lîngă dînșii, rămîn în legătură cu hatmanul 8: 
un act de pe la 1750 spune: „ni s-au dus ficiorii noștri să se 
scrie călărași.“ 5% Ne mirăm însă găsind și la 1741 ca și la 
1770 dărăbani. 70 Drăganii au un steag, și șeful lor era la 
1751 un Sandu Berechet.?1 Numele vechi de slujitori a 
rămas “2, pe lingă cel de lefegii, care nici acesta nu e nou. 73 
Vel căpitanul e comandantul suprem al acestor oameni 


62 Iorga, Călători, ambasadori și misionari, din „Buletinul societăţii geo- 
grafice“, 1898, sem. IL (București, 1899), p. 45. 

63 Uvicariul, V, p. 314; XXIV, p. 420—421 (a. 1758). 

Si Studii şi doc., VI, p. 427—428, nr. 1628 (a. 1730). 

65 Ibid., p. 81, nr. 35, Cf. Uricariul, VI, p. 320. 

66 Studii și doc., VI, p. 268, nr. 469. Bulibaş (buluc-bași) la ostașii creş- 
tini, 1751, ibid., XVI, p. 100. 

s Ibid., XX, p. 311. 

68 Ibid., VI, p. 353, nr. 1060; XVII, p. 221. 

6 Ibid., XVI, p. 100, nr. 4. 

20 Ibid., XXI, p. 350; Studii și doc., VI, p. 251, nr. 365; p. 267—268, 
nr. 463. 

71 Ibid., XVI, p. 100. 

72 Ibid., XV, p. 116, nota 1. 

73 Ibid., XVI, p. 106: Constantin, fost căpitan de lefegii, în 1733. 

de țară”, și supt el găsim polcovnicii și porușnicii 
știuți. 75 

Dar și mai tîrziu apar și hotnogi”f și ceauși — astfel 
un „ceauș agesc“ 7? —, vătafi 78 (și stegari”%). Numele căpi- 
tanilor lor sînt curat românești, ca și ale înaintașilor: după 
un Tofan, găsim, în vremea la care am ajuns, un Vasile Busu- 
ioc (1754), un Ștefan Roșca (1765) 8, iar la munteni un Iane, 
un Cozma, un Barbul, un Stoica, un Jipa, un Ioniţă, un Păun, 
un Radu, un Mușat, un Cîrstea, pe lîngă un singur străin, Bag- 
datliul (din Bagdad 8). Acum au dispărut însă rămășițe 
din veacul precedent, ca păharniceii și stolniceii, cari răsă- 
riau și în Moldova. 82 


În războiul care pornește prin năvălirea rusească din 
1768 partea mai vie din oastea moldovenească, arnăuții lui 
Grigore vodă Calimachi, care iese compromis din acest 
incident — avînd apoi să-și piardă capul—, trec la creștini. 83 
Cei din Ţara Românească, încadraţi cu turci, și formînd îm- 
preună o armată de peste 6.000 de oameni, nu pot urma acest 
ispititor exemplu. 8% Dar, în afară de acești soldați cari-și 
schimbă ușor stăpînul, din poporul însuși se ridică, pentru 


74 Uricariul, I, p. 237. 

75 Chiriac porușnicul, vornic de poartă, în 1760, Uricariul, XXII, p. 
384—386. Cf. şi, pentru anii următori, Uricariul, VI, p. 296 (Scarlat Dodan, 
1816); XXI, p. 356 (C. Banu, 1772—1773); Antonovici, Doc. Bîrlădene, 
II, p. 75, nr. 58; Studii și doc., VI, p. 61, nr. 25; p. 446, nr. 1686 (Vasile 
Kogălniceanu). Polcovnici, ibid., XVI, p. 51 (a. 1783). 

75 Uvicariul, XXI, p. 273 (a. 1780). Cf. Studii și doc., VI, p. 358, nr. 
1088 (a. 1742). 

77 Un „aprod ceaușesc“, Studii și doc., XVI, p. 51 (a. 1783). Ispravnici, 
căpitani, aprozi în 1780, Uricariul, XXI, p. 401 (a. 1780). 

738 Uricariul, XVIII, p. 265—266. 

733 La munteni, pe la 1750, căpitani „boierești“, „polcam“ (de polc), 
de Cîmpina; Studii și doc., XVI, p. 100 şi urm. Pentru stegari, Ghibănescu, 
Cuzeștii, p. 286; Uricariul, XXII, p. 361. 

80 Uricariul, XVII, p. 261; XXI, p. 266 şi urm.; Studii și doc., XXV, 
p. 287. Cf. Uvicariul, XVI, p. 49 (cf. 1770); XXV, p. 203 (a. 1775), 270 
(a. 1804: Sandul). 

8 Studii și doc., XVI, p. 100 și urm. (tot acolo, pentru vremea mai 
veche, iuzbași, și un Dobrin, căpitan de ungurei), p. 141, 142—143. 

82 Uvicariul, XVI, p. 214—215; Studii şi doc., XVI, p. 389, 

83 Iorga, Doc. Callimachi, I, prefața. 

3 Genealogia Caniacuzinilor, ed. N. Iorga, p. 168. 

întîia oară, voluntari, și cuvîntul volintiri apare pentru a- 
numi, „volintiri“ atrași de proclamațiile împărătesei Ecaterina, 
care credea să ajungă la scopurile ei chemînd la arme pentru 
„liberarea“ lor pe toți creștinii supuși sultanului, și în rîn- 
dul întîi pe români, la cari de mult, și în special, umblau emi- 
sari, călugări și laici, mai ales la munteni. 

Din „volintirii ce umblau prin țară, fiindcă sînt români“, 
din arnăuți se alcătuiește astfel, după ocuparea Moldovei 
de ruși, un grup de vreo șapte sute de oameni, avînd în frunte 
pe un căpitan improvizat, pe un polcovnic cu numele de 
Ilie Lăpușneanu, care se vede astfel a fi de loc din Basarabia, 
și se dă, tot după vechea ispravă din 1716, o lovitură la Bucu- 
rești, unde domnul nu cra deloc dușman al biruinței creștini- 
lor. Un izvor contemporan ni prezintă pe năvălitori răsă- 
rind noaptea în sunetul a două trîmbiți și două tobe, care ar 
fi fost luate de la „slujitorii“ din Focșani; deasupra micii 
bande se ridică , în loc de steaguri, niște „mese“ (fețe de mese) 
„sau cerceafuri“. 


Din țară-i așteaptă partidul boieresc doritor al dezrobi- 
rii prin ruși, cu Pîrvu Cantacuzino, vechiul luptător din 1738, 
în frunte, și cu fratele său Mihai Măgureanul; amîndoi erau 
înțeleși cu această acţiune, și, cu toate că Mihai ajunse apoi 
general rus, Pîrvu singur era în stare s-o și susție ca ostaș, 
Contingentul pe care-l aducea el însă era foarte restrîns, abia 
200—300 de arnăuți, câștigați din garda lui vodă. Dar cu 
vremea Bucureștii, de unde plecaseră, ca prizonieri, Ghica 
vodă și familia sa, ajunse să aibă pînă la 2.000 de arnăuți 
și nu mai puțin ca 4.000 de „volintiri“. 

Pîrvu Cantacuzino n-avu însă noroc. Pleacă, după cîtva 
timp, contra turcilor, cari veneau din Giurgiu cu o mie din 
„volintirii“ săi, ducînd și două tunuri. La Comana însă, 
supt dealul cu mănăstirea unde se odihneau, lîngă războinicul 
voievod Radu Șerban, și Cantacuzini de-ai lui, din vremea 
Brîncoveanului, el fu încunjurat într-o pădure și peri împre- 
ună cu 750 dintre arnăuții cari se luptau lîngă el. 8 

Cu aceasta se încheie și participarea militară a români- 
lor la război. 


85 Genealogia Cantacuzinilor, p. 168—179. 

Cu totul altfel se înfățişară elementele românești în noul 
război pe care Rusia, aliată și data aceasta cu Austria, îl 
deschise în 1788. 

Și acum arnăuții domnului Moldovei trădară. Cînd maiorul 
austriac Fabri înaintă prin Botoșani spre Iași, încercară a 
i se împotrivi trupele de la Şipote ale lui Ibrahim pașa, care 
apărau pe Alexandru vodă Ipsilanti, după fuga în Rusia a 
înaintașului său, Alexandru Mavrocordat Fugarul (Fi- 
raris). Ipsilanti era însă gata să treacă la dușman, și întru 
acesta-l ajută, în ciocnirea de lîngă Mănăstirea Galata, 
împrejurul Iașului, șeful arnăuților săi, Viţu. Princiarul 
prizonier fu îndreptat către Brünn, capitala Moraviei, unde 
era să steie multă vreme. 8 


În Țara Românească austriecii imitară exemplul celor 
din 1738, cu o jumătate de veac în urmă. Ca și atunci, ei 
se cuibăresc în mănăstiri, la Tismana, la Cozia, în tîrgurile 
și orașele de la munte, Ocnele Mari, Cîmpulungul, Cîmpina. 
Și acum, ca și altădată, ei află boieri cari să-i întroducă și 
să-i îndemne: tot un Bujoreanu ca în 1716, Preda serdarul, 
doi Cantacuzini, fiii lui Răducanu și nepoții de frate ai lui 
Pîrvu, precum și alții mai mărunți. Precum în ultimul răz- 
boi țarina-și avuse „volintirii“ ruși, împăratul găsește acum 
„volintiri“ nemți. Din partea lor, turcii pașei de Vidin ocupă 
Craiova și înaintează și pînă-n preajma Tirgu Jiului. 

Domn fusese numit de Poartă, și anume de amiral, un 
insular, Nicolae Mavrogheni, care, într-o zbuciumată tine- 
reță, se dovedise capabil nu numai de inițiativă, dar și de 
cutezanță. El avea la îndemînă 200 de arnăuți, ceva „catane“ 
și, la hotare, plăieși. Hotărît să întîmpine pe dușman, el 
trimete din aceste trupe la Vîrciorova, la Turnu Roșu, la 
Cîmpulung, pentru paza trecătorilor. Apoi organizează o 
adevărată oștire, de luptă, de statornică, îndelungată și 
uneori fericită luptă, a cării compoziție o cunoaștem. Din ea 
făceau parte arnăuții, al căror număr fusese ridicat la 400 87, 
slujitorii sau lefeciii spătarului, 150, și ai căpitanului lor, 
100 trupele „căpitanilor de pe afară“ cuprinzînd opt cete de 


86 Acte și fragmente, I, p. 237 şi urm.; Hurmuzaki, X, p. XLI. 
8? Între ei Viţu, care servise și pe Ipsilanti și care mîntui ca trădător; 
Blancard, op. cit. , p. 675—676. 

scutelnici, cu cîte cincizeci de oameni, întrebuințați la strajă 
în oraș; opt cete de seimeni, cu același număr de cîte cinzeci, 
și iarăși tinerii boieri, cari erau acuma o sută douăzeci și 
cinci. De toate erau 90 de steaguri de 100 și de 6 de 50 de 
oameni. Purtau uniforme, „capoduri domnești“ roșii pen- 
tru infanterie, ofițerii (căpitani, odobași, ceauși) erau îmbră- 
cați în galben, ceaușii și stegarii în verde. Se menționează 
steaguri cu sfinți, și companiile se numeau după ele: a Sfîntu- 
lui Gheorghe, a Sfîntului Dumitru, a Sfîntului Teodor Tiron 
ș.a. „Era și căpitanii de arnăuți cu turci amestecați.“ 88 O 
muzică militară e pomenită și ea în acest timp. Plata era de 
un leu pînă la douăzeci pentru călări, de un leu pănă la șase 
pentru pedeștri. 8° Se făcuse apel, ca în Moldova lui Dimi- 
trie Cantemir, la toate elementele din popor și un glumet 
înșiră pe conduragii, cizmari, precupeți și cîrciumari. 20 

Izvoare turcești fac socoteli exagerate: 4.000 de arnăuţi 
(3. 000 de infanteriști), 2. 000 de români turci“ (1.500 de 
infanteriști), 2.000 de „români creștini“ (aceeași proporție), 
4.000 de bulgari (3.000 de infanteriști), 4.000 de tatari, 
200 de tunari cu 8 tunuri. ° 


Însărcinat, o bucată de vreme, și cu apărarea Moldovei, 
[...] Mavrogheni îndeplini lucruri destul de însemnate, mai 
ales țiind samă de mijloacele sale așa de reduse și de puținul 
ajutor real pe care-l putea aștepta de la stăpînii săi. 

În Ţara Românească însăși ostașii lui apărură izgonind 
pe dușman, la Vălenii de Munte, la Rucăr, la Cozia, pe 
Valea Oltului și pe Valea Jiului. Polcovnicii lui se așezară la 
Craiova. A doua zi după lupte la Tîrgu Ocna, la Comănești, 
ba chiar în codrii Vasluiului, el făcea să fluture steaguri ro- 
mânești către Brașov, în iulie 1788, și un raport contemporan 
spune: „Un spirit de nemulțămire apare între clasele de jos 
ale poporului din Ardeal, mulţi dintre cari s-au unit de bună- 
voie cu domnul muntean.“ *2 Ardealul fu năvălit și pe la 


8 Dionisie Eclisiarhul, în Papiu, Zesaur, II, p. 173. 

8 După Urechiă, Istoria românilor, și Blaucard, Les Mavroyéni, în 
memoriul citat, Despre ocupatia austriacă în anii 1788—1791, p. 100 şi urm. 

90 Poema Pitarului Hristachi (și în „Biblioteca pentru toți“). 

91 Blancard, op. cit., p. 432, 505. 

%2 Urechiă, p. 295—296; Blancard, op. cit., p. 342 și urm. 

Poiana Sibiului și pe la Haţeg, firește fără urmări mai însem- 
nate. 

Luptele urmară și în iarnă; în februar 1789 se întîmpină 
ciocniri la Focșani, la Cîineni, la Mănăstirea Adam, în părțile 
Tutovei. În vară se încercă o pătrundere în Ardeal prin 
pasul Buzăului, de domnul însuși, și iarăși se schimbară 
focuri la pasul Branului și la al Turnului Roșu. 


Îndată însă se produse, scoțînd pe austrieci din încurcă- 
tura-n care-i pusese lipsa lor de curaj și de hotărîre, marea 
ofensivă victorioasă a rușilor lui Suvorov. Cu ei se găseau o 
mie de arnăuți moldoveni, comandați de ofițeri germani, ca 
Derfelden. Ei luară parte la lupta de la Focșani și la cea din 
Crîng, de la Mărtinești, lîngă Rîmnicu Sărat, care decise 
soarta Ţerii Românești, dînd-o pe mîna austriecilor. Condus 
de boierii Ioan Cantacuzino și Cîmpineanu, prințul de Koburg 
își făcu întrarea în București. Alți boieri serviră de călăuzi 
pe valea Oltului. Ca și Ţara Românească, Oltenia fu ocupată 
și, la 1771, Clerfayt și Stadler dădeau acolo, lîngă Calafat, o 
luptă turcilor. Cît despre Mavrogheni, el plăti cu capul său 
înfrîngerea care nu i se datorea lui. 2 

Oastea lui se împrăștie, pe cînd cei întrați supt steagurile 
împărătești — ca bimbașa Mavrodin, ajuns maior austriac, 
și fiul său 24 — rămaseră în serviciu pînă la isprăvirea răz- 
boiului, prin pacea de la Şiștov (1791), hotărită de eveni- 
mentele Revoluţiei franceze. 


În cei paisprezece ani de zile cari despart această ocu- 
pație de aceea pe care o începură rușii singuri la 1806 [...] 
se întîlnesc în jurul domnului Perii Românești și Moldovei 
rămășițele, ciudat amestecate, ale tuturor corpurilor ce 
fuseseră pînă atunci. Întîi străinii sau cei formați după 
obiceiul străin: lefecii, levenţi, lipcani, seimeni, hătmănești 
și agești, pe lîngă breslele de curte, ciohodari, satîri, copii 
de casă, mehteri (muzicanți), aprozi, portărei, fustași de divan 
și de harem. Apoi dărăbanii — și de temniță — , călărașii, 
chiar roșii, cu căpitani — și de baltag —, ceaușii cu stegarii, 


53 Memoriul citat, p. 219—229. 
34 „Mavrodin bimbașa, maior acum, fiind un viteaz, cu un fecior a 
lui, iar viteaz şi hrăbor“ ; Dionisie Eclesiarhul, Joc. cit., p. 180. 

și cu muzicanții lor: cimpoiași, bucinași. % La pasuri sînt 
plăieșii , la vînat păsărarii. % 

ncă pînă a nu trece rușii peste Prut %, tinerii români, 
ca și înaintașii lor cu un veac în urmă, întrară în serviciul 
țarului. La 1803 întîlnim astfel pe un Dumitru și un Anton 
„ofiţeriul“, pe un căpitan Iacov Bulică, pe un „maior Ioan 
Batist“ (Baptist) Balș pe un Măcărescu, pe un polcovnic 
Manolachi. °8 Un Nicoriţă, care ajunse locotenent-general, 
ia parte la operațiile campaniei contra turcilor 2%, ca și un 
alt locotenent-general, prințul Ghica, și generalul-maior 
Scarlat Sturdza [...]10%0, ca și generalul-maior Cristofor 
Macarovici Comino. 101 

Rușii găsiră aici elemente care puteau fi întrebuințate: 
cele arătate mai sus, apoi și altele: pușcași domnești, căpi- 
tani de margine (la Soroca), cu slujitorii lor, călărași, doro- 
banți etc. 102 Ei încearcă a forma o armată românească, și 
amestecaseră pe ai noștri în compăniile lor de poliție; nici 
volintirii nu lipsesc. 108 

Grija cea mare [...] a fost însă crearea unei armate pentru 
revoluționarea Peninsulei Balcanice. Corpul zis elin, din 1808 
supt comanda unui maior Pangal, cuprindea secțiuni ca aces- 
tea: olimpică, tesalică, spartană, tracică, macedonică. 104 


35 Cf. Uricariul, XIX, p. 318; VIII, p. 336, 361, 377; VII, p. 339. CE. 
ibid., p. 276; XXII, p. 229, 242 şi urm.; V. p. 131—132. Buciumaș (nume) 
și Bucinaș (sat), Uricariul, XVILII, p. 265—266 ; Aricescu, Revista istorică 
a arhivelor, p. 1205 — Cimpoiași, Uricariul, XII, p. 277. Cf. „ a păzi pa- 
rola“, ibid., XXIV, p. 445. Căpitani: de dărăbani (1780), Uricariul, XXIV, 
p. 450—451 ; VII, p. 71—73; (1807), ibid., II, p. 278. De mazili, ibid. XXV, 
p. 246. De răzeși, sbid., p. 118—119. Căpităniţă, tbid., XVII, p. 39—40. 

%8 Uvicariul, VII, p. 276; Ghibănescu, Surete și izvoade, V, p. 165. Pen- 
tru vînătorile domneşti, una. “ra aprozi, armăşei, copii din casă, păhărnicei, 
vel căpitan de dărâbani etc., Doc. Callimachi, p. 568—569, nr.6. 

97 Manifestul lor în româneşte, Uvicariul IIL, p. 220 și urm. 

% Uvicariul, VIII, p. 366. Cf. Radu Rosetti, Arhiva senatorilor, III, 
în Analele Academiei Române, 1910, p. 41 (81). 

99 Ibid., II, p. 129—130 (89—90); ITI, p. 130 (710). 

100 Ibid., II, p. 714 (134); III, p. 77 (37) 

101 Jbid., II, p. 67. Un parucic Albu, ibid., p. 713 (133). 

102 Ibid., LI, p. 712 (132), p. 135 (35) şi urm.; Studii și doc., VIL, p. 86 
(43); XV, p. 153, nr. 27; XX, p. 496—497. 

103 Radu Rosetti, loc. cit., II, p. 691 (III) şi urm., 710 (237); cf. I, 134. 

10 Ibid., II, p. 693 (112) şi urm., 712 (132); Urechiă, Istoria români- 
lor, IX, p. 172. Cf. Iorga, Geschichte des osmanischen Reiches, V, p. 241 

Alături de acest corp era apoi al sîrbilor lui Caragheorghe, 
aceia pe cari un contemporan îi numește desprețuitor: „husarii 
cerno-sîrbi cari bat paveaua în București. “ 105 

Dar Constantin Ipsilanti, domnul din București, care 
sprijinea în tot chipul mișcarea națională a sîrbilor, nădăj- 
duind, desigur, a-și întinde autoritatea și asupra lor, visa 
de o Românie unită, de o Dacie în care supt ordinele lui, 
de rege, s-ar fi contopit cele două principate. Recunoscut de 
patronii săi ruși ca oblăduitor al ambelor principate, el căută 
să aibă un sprijin militar propriu. 

Şi astfel, după încercarea lui Dimitrie Cantemir, după 
aceea a lui Constantin Mavrocordat și a lui Mavrogheni, avem 
și pe aceasta, a noului Constantin vodă, pe care căsătoria lui 
cu o Văcărească îl apropiase, de altfel, atîta de boierimea 
noastră. 


S-a păstrat și ordinul lui, ca domn moldovean, din 1801, 
cu atiția ani înaintea războiului, prin care se orînduieşte ca 
„din streinii ce se află aice în țară să strîngem o samă de ascher- 
lii“ contra prădăciunilor pe care le făceau bandele de rebeli ale 
puternicului aian de Vidin, Pazvantoglu. Vor fi „și călări, și 
pedeștri“, cîte douăzeci la o „căpitănie“ sau supt un buluc- 
baș, pînă se vor face 60.000 Bulucbașa va primi 50 de lei, 
bairactarul (termin turc în loc de stegar) călare 35, neferul 
călare 30, bairactarul pe jos ca și neferul pe jos 25, pentru 
gătire. Leafa oscilează între 30 și 10 lei, și se dă și o bonifi- 
cație pentru plecare, ce se zice ismiclic, și un tain de întreți- 
nere, 19% 

Și, în legătură cu aceiași pasvangii, Zilot Românul, care 
înseamnă în stilul de critică al mahalagiului bucureștean înă- 
crit tot ce se petrece supt ochii lui, ni spune că același lucru 
îl încercase Alexandru Moruzi, care strîngea din județe pan- 
duri, „scriind“ și la București „cîți mișei, cîți blăstămaţi toți 
în rîndul ostașilor“. Nu doar că ar crede pe români incapabili 
ca ostași, căci știe „istoriile vechi“, dar „cursul anilor și împi- 
larea ce au avut în toată vremea i-au dezbrăcat de mărimea 
inimii, care naște vitejia și îndrăzneala, și i-au îmbrăcat cu 


105 Radu Rosetti, loc. cit., II, p. 708 (128), Cf. Iorga, Relations enire Ser- 
bes et Roumains, Vălenii de Munte, 1913. 
106 Studii și doc., XVI, p. 102—104. 

spaima și cu frica“. 107 Tot așa face Mihai Suțu, la 1802, înain- 
tea fugii lui în Ardeal: 


Şi-ncepe-a aduna din București oștime: 
Brăgani n-au mai rămas și altă calicime, 

Care cîte-un pistol, care și fără puşcă, 

Alții în loc de puști ciomegele apucă, 

O, câtă ești de vea, lîrzie socoteală, 

Căci isprăvești nimic prin multă osteneală! 
S-au ostenit prea mult Mihai vodă s-adune 
Ostaşi, și au și strîns, dar doar numai cu nume: 
Căci ce ostași pot fi oameni de-adunătură ? 
Nimic, în adevăr: mai multă strîmbătură ! 
Au mai trimes porunci la unele județe 

Să stringă din rumâni ostași cu minţi îstețe, 
Voinici pentru război, vrednici, cu arme bune ; 
Dar ce alt au făcut decit o uriciune ? 

Căci zău că te scârbiau văzînd cest fel de oaste [...] 
Desculţi și felegoși ; unde arme la dinșii ? 

Cum poate fi voinici cei de năcaz pălrunști ? 


Ce s-a făcut în 1806 știm prin izvoare contemporane, scrise 
de oameni cari n-aveau destul simț pentru a privi cu mîndrie 
aceste încercări încă timide. Domriul adunase, pe vremea cînd 
încă nu se produsese conflictul, „ciohodari, arnăuți, pan- 
duri și catane, călărași cu mazdrace căzăceşti“. Dacă o parte 
dintre acești soldați, neplătiți, se împrăștiară, arnăuții, cărora 
li se zicea arvaţi (după cuvîntul harvat, din ungurește horváth, 
care înseamnă croat), rămaseră pentru paza Bucureștilor 
înainte de sosirea armatei rusești. După ce se ajunse la rupe- 
rea legăturilor dintre cele două împărății, nu numai că Ipsilanti 
sprijini, că iniție chiar alcătuirea, cu elementele din Moldova, 
a „dragonilor machedoneni“, „cu haine verzi de postav și cu 
coifuri în cap“, cari li se păreau unora a fi chiar 10.000, dar 
strînse pentru apărarea orașului, el și boierii lui, cari nu mai 
fură lăsați a fugi ca altă dată, „arnăuțţi, sîrbi, rumâni“, fixîn- 


107 B.P.Hasdeu, Ultima cronică română din epoca fanarioților, Bucureşti, 
1884, p. XXI—XNII, 30, 60—61. i 

du-li cartierul la Mănăstirea Radu vodă. Acești ostași impro- 
vizați uniți cu „sîrbii mahalagii“, urmăriră, alături cu caza- 
cii, pe turci, cari, zăpăciți, părăsiseră în desordine capitala 
munteană. 1% 

Ocupaţia începînd, cu Ipsilanti restituit în Scaun, „po- 
runcit-au vodă la tot felul de meșteșugareți cu vătășia de făcea” 
haine, căciuli, cizme, arme ; adusese cai, șei, săbii, mazdrace. 
Și o ordie se făcuse: cazaci, îmbrăcați în albastru, călărime, 
cu numele lui Ipsilant pe pantelire cu slove de alamă, cu pe- 
cetea lui vodă pe piept. Altă oaste era de li zicea panduri 1%, 
iar pedeștri. Altă oaste era'dragonii cei din Moldova adunați, 
cari și pecetea Moldovei avea'pe coifuri. Într-aceste oști era 
feliu de feliu de limbi: arnăuți, greci, sîrbi, români de țară, 
nemți, unguri. Făcutu-s-au și alte căpitănii cu osebite stea- 
guri, căci da’ năvală, precum am zis, pentru lefi. Vodă la oș- 
tile cele adunate li orînduise căpitani și ofițieri, muscali, nemți, 
sîrbi din Banat, încă și unguri, dar tot muscali se numea’. 
Și i-au pus peste polcuri cîte două sute sau mai mult la o căpi- 
tănie, și i-au început a-i învăța muștra ostășească, și li da pe 
spate cu latul sabiei, și, dacă au mai deprins, mergea’ și ei cu 
pilcurile lor la război cu muscalii.“ Şi, speriat, bietul ecleziarh 
de la Rîmnic îngînă: „apoi au început unii a fugi și, dacă-i 
prindea”, bătăi ce punea’ pe ei, muria bătîndu-l; încă și mort 
îl bătea”, să se împlinească numărul hotăririi. Se spăriase ru- 
mânii care era’ de țară, că unii își lăsase muierile și copiii de se 
făcuse ostași“ 110, 

Zilot Românul rîde de paza ostășească la Curtea lui Ipsi- 
lanti, a cărui nouă pompă, europeană, „se încheia cu doi sol- 
dați ce păzia' cu puștile la ușa odăii în care se afla șezînd, și 
la capul scării jos vreo alți cîțiva soldați cu o darabană și un 
fluier“, și i se pare că acest obicei apusean nu s-ar potrivi „la 
un domn al Țerii Românești, supuse Porții turcești“. 1H Şi el 
taxează noua oștire drept o „adunătură de felurimi de oameni 
blăstămaţi..., curată ceată de tălhari, că, pe unde ajungea, 


108 Dionisie Ecleziarhul, p. 205, 206, 208—209. 

109 Pandurii lui Curt, în 1808—1809 (Radu Rosetti, loc. cit., II, p. 
713 (131). Pentru panduri și bir în 1811, ibid., p. 719 (139). 

10 Dionisie Ecleziarhul, p. 209. 

11 Hasdeu, loc. cit., p. 86. 

gemea pămîntul“. 12 Deci se bucură cînd comandantul rus 
Prozorovshi desființează „volintirimea, adecă oastea lui Con- 
stantin vodă Ipsilanti, ce era din harvaţi, greci, sîrbi, arnăuți 
și alte neamuri, și se numea a țerii, a' cărora tîhărești fapte 
nu era’ de suferit“ 118. 

Dar cine a urmărit dezvoltarea acestui curent către oaste, 
cine înţelege că pornirea generală către glorie din epoca revolu- 
ției şi a lui Napoleon nu putea să lase indiferent un popor în 
care nu se oprise viața, acela va prețui după cuviință această în- 
cercare militară cu așa de scurtă durată. Şi cu atât mai mult cu 
cât prin Solomon, prin Tudor, fiul țeranului din Vlădimirii 
Gorjului, se creaseră, în colaboraţie cu ruşii, pentru libertatea 
Serbiei, cei dintii conducători de oaste la noi. 


112 Toid. 
119 Ibid., p. 93. 


CAPITOLUL VI 


RENAŞTEREA MILITARĂ 


I 
„Domnul Tudor“ și „Adunarea“ lui 


Domnia cea nouă, restabilită de turci după pacea din Bucu- 
rești [...] rămăsese cu elementele știute ale arnăuțţilor. Ioan 
Caragea și Alexandru Suţu aveau în jurul lor numai pe arnău- 
ţii căpitanilor Iordachi și Farmachi, cel dintîi de loc din 
Olimp, de la Vlaho-Livadi, deci fără îndoială un aromân 1, 
celalt reclamat și el de conaționalii noștri din Balcani. Erau 
apoi trupe de poliţie ale colonelului (bimbașa) Sava, care fusese 
în legătură cu Caragheorghe și ale subalternilor săi, Ghenciu 
și Delibașa Mihali. O însemnare contemporană ni-a păstrat 
numărul lor și cheltuielile pe care vistieria le făcea cu dînșii 2. 
Erau apoi, în „Casa militară“ a lui vodă, aceste companii: 
cei 50 de neferi ai lui tufeccibașa, pușcași, cei 30 de delii ai 
lui deli-bașa, avînd pe lîngă sine și doi căpitani, cei 18 ai lui 
ghiuler-aga, tot atîția ai lui buluc-bașa, ai celui de-al doilea 
și de al treilea, buluc-bașa, ai lui cîrc-serdar, cei 12 ai lui oda- 
bașa, cei 3 (!) ai lui buluc-bașa de cămară, cei 2 (!) ai pazei 
beizadelelor, topciii de la tunuri și tulumbagiii pompieri 3, 


1 Iorga, Iordachi Olimpiotul, în Analele Academiei Române, XXXVIII. 

2 Acte şi fragmente, II, p. 558—559. 

3 Hurmuzaki, X, p. 38—39; cf. Lagarde, Voyage à Moscou, p. 321; 
Acte şi fragmente, I, p. 552 nota 1, 559; II, loc. cit. 

Pe lingă aceasta se păstrau mai ales trupele turcești ale lui baş- 
beşli aga. El ţinea, în principatul muntean, un bairactar și 
numai 70 neferi călăreți supt ordinele lui. Subordonații lui, 
beșlegii din județe, aveau în special grija de a păzi pe negus- 
torii turci cari umblau prin ţară. & 


Cu acești „apărători ai ordinii“ în față, ridică Tudor, în 
ianuar 1821, nu fără înțelegere cu Iordachi, un vechi și sta- 
tornic aderent al Eteriei revoluționare pentru toți creștinii 
din Orient, steagul unei mișcări, care îndată, prin înseși legă- 
turile cu singurul popor ţerănesc al românilor, trebuia să ieie 
un caracter particular. 

El plecase din București numai cu o mînă de arnăuţi, și cel 
dintîi gînd al lui, potrivit cu vechi amintiri de răscoală, fusese 
a merge la adăpostul mănăstirilor oltene care ocrotiseră în cea- 
surile de strimtoare pe aderenţii lui Matei aga contra oștii lui 
Leon vodă și, acolo, a chema pe panduri, cari-i erau cunos- 
cuţi și prin rostul lui de mai multă vreme ca vătaf de plai la 
Cloșani. Era sigur că urmăritorii trimeși contra lui se vor reuni 
cu dînsul, 

Dar Tudor, care luptase pentru izbînda cauzei lui Cara- 
gheorghe şi o văzuse îzbutind a întemeia un stat liber de țerani, 
avea, din capul locului, modelul înaintea sa. Voia o „Adunare 
a norodului“, cerîndu-și, cu armele în mîni, vechile drepturi, 
călcate de boierii cei răi, de ciocoii, de grecii din București, cari 
erau pentru, dînsul ceea ce fuseseră pentru sîrbi dahiii din 
Belgrad și ajutătorii lor. Iar el însuși se vedea, ca și Cara- 
gheorghe, — „velichi vozd“ al țeranilor și haiducilor lui, supt 
comandă de „gospodari“, — înlocuitor posibil al voievozilor 
impuși de Poartă. Era gata, ca şi sîrbii, să se înțeleagă pen- 
tru aceasta cu sultanul, cu „împăratul“ turcesc, care s-ar fi 
desfăcut de cei ce exploatau țara în numele lui. 

În această mișcare cu caracterul politic nedeplin fixat, 
lucrul de căpetenie era deci oastea, care înlocuia orice altă auto- 
ritate. În proclamația din ianuar, fără îndoială scrisă de dîn- 
sul, care n-avea nevoie pentru aceasta de secretari, căci, „ad- 
vocat“, și nu numai al săracilor, el apărase procese, și pînă la 
Viena, se spunea astfel, după un număr de formule făgăduind 


4 Hurmuzaki, X, p. 540. 

„binele“ în locul „răului“: „Nă vă leneviţi, ci siliți de veniți 
în grab cu toții; cari aveți arme, cu arme, cei cari nu aveți 
arme, cu furci de fier și cu lănci. Să vă faceți degrab, şi să ve- 
niți unde veți auzi că se află Adunarea cea orînduită pentru 
binele şi pentru folosul a toată țara, și ceea ce vă va povăţui 
mai-marii Adunării, aceea să urmați ; și unde vă vor chema ei, 
acolo să mergeţi; că ni ajunge, fraților, atîta vreme, de cînd 
lacrimile noastre nu s-au mai uscat“. Și, ca vechi ofițer, care 
știa ce este disciplina, pe care o și păzea cu cea mai mare stric- 
teță, osîndind la moarte pe jăcași, spînzurîndu-i de copaci ori 
tăindu-i prin calăul lui sîrb în cort la el, pentru a zvirli apoi 
trupurile supt pat, el adause, de la început: „Şi, iarăși, să știți 
că nimeni dintre voi nu e slobod, la vremea aceasta a Adunării, 
obștii folositoare, să se atingă măcar de un grăunte de binele 
sau de casa vreunui neguțător, orășean sau țeran, sau de alt 
vreunui locuitor, decît numai binele și averile cele rău agoni- 
site ale tiranilor boieri să se jăfuiască“. Şi încă el face o rezer- 
vă politică: „Însă ale cărora nu vor urma nouă-precum sîntem 
făgăduiți, — numai ale acelora să se iea pentru folosul de 
obște“. 5 

În această oaste improvizată erau panduri, plăieși, pote- 
rași, catane și haiduci — un martur înseamnă ca „mai zdra- 
veni“ pe Dumitru Bușteanu, Vasile Crăpatu, Barbu Ticu, 
Ghiţă Cuţuiu, Nicolae Urleanu, iar Bolliac citează nume de 
căpitani ca acestea: Frunte-Lată, Nespălatul, Vijelie, „ar- 
hangheli de pandurime“ — , dar, pe lîngă ai lui Solomon, erau 
și contingentele „gospodarilor“ străini sîrbi, „dunărinţi“ 8 de 
speța lui Haiduc-Velico și mai ales bulgari: Hagi-Prodan, 
Machedonschi, Iova, Enciu, Anastasie, Gheorghe Cîrjaliu și 
alții. 

Aceștia însă voiau un singur lucru: prada, și fiindcă Tu- 
dor n-o îngăduia, se ajunse la conflictul decisiv, la trădarea, 
la închiderea și la moartea lui de sabia călăilor lui Alexandru 
Ipsilanti, căruia i-l dăduse Iordachi, responsabil pentru cre- 
dința asociatului său în Eterie. 


% Aricescu, Acte justificative la istoria revoluțiunii vomâne de la 1821, 
Craiova, 1874, p. 27—28, 43. 

è Iorga, Situația agrară, economică și socială a Olteniei în epoca lui Tudor 
Vladimirescu, București, 1915, p. 37, 63, 157. 

Această armată, care era foarte numeroasă și avea și tunuri 
și care făcuse în ordine marșul din Oltenia pînă la București, 
nici n-avuse prilejul de a se bate supt șeful ei. La un moment 
dat, acesta, văzînd că turcii hotărît nu vreau să-l primească, 
nefăcînd o deosebire între el și grecii Eteriei, și că ei trec Du- 
nărea, cu pașa din Silistra, ca dușmani, se gîndise, după cît 
se pare, la lupta cu dînșii. Într-o ultimă cuvîntare către ostașii 
lui, în mai, cînd se decisese la retragere numai pentru a căuta 
dincoace sau dincolo de Olt poziții potrivite pentru defensivă, 
el s-ar fi rostit astfel: „Văzînd prea bine că vrăjmașii noștri au 
ajuns afară din cetatea noastră de Scaun, cu gînd a ni face răz- 
boi, sîntem siliți a lăsa acest oraș, Bucureștiul, ca să nu fim pri- 
cină, noi singuri a arderii lui, și să ne tragem spre întrupare cu 
ceilalți frați ai noștri creștini, purtînd grija pentru a noastră 
obștească scăpare și a patriei noastre. Şi de acum încolo, 
frații miei, panduri, bulgari și sîrbi, conlocuitorii noștri, tre- 
buie să deșertăm pușca noastră în carne de turc, de vor nă- 
văli pe noi, și să facem numele nostru lăudat, a ne vesti toate 
noroadele că am stătut voinici împotriva vrăjmașilor noștri. 
Fraților panduri și voi, ceilalți confrați ai noștri, acești turci 
nu sînt ca acei din Cladova din Pureți (?) și din Fetislam, voi- 
nici, cu cari ne-am bătut de multe ori ...; acur să cinstim nea- 
mului nostru biruințele cu care ne va încununa Dumnezeu lup- 
tîndu-ne cu vrăjmașul cu îndrăzneală și inimă voinicească,. 
Că şi dînsul, văzîndu-se că ne luptăm bărbătește, va dosi îna- 
poi, gonit de noi, precum și altădată au pățit-o, atunci cînd, 
mai vîrtos, și vîrtutea noastră era mai mică“. 7 

Dar atîția dintre ai lui Tudor, ca și dintre românii din 
Moldova, prinși la un loc cu grecii lui Caravia și altor șefi ete- 
riști, luptară la Drăgășani. Alți români periră în lunca Scule- 
nilor, lîngă Iași [...] Căpitanul Iordachi se aruncă în aer la 
Mănăstirea Secul, în munții Neamţului, și Farmachi plăti și 
el cu viața participarea la revoltă. Nu scăpară, cu toată ati- 
tudinea lor dubioasă, încheiată prin închinarea la turcii birui- 
tori, Sava, Mihali și Ghenciu: ei fură atrași la reședința 


7 Ibid., p. 139—140. 

din București a lui Chehaia-bei, locțiitorul pașei din Silistra și 
măcelăriți, toți cei opt sute cîți erau, în august următor. 

Cu aceasta se stîrpea și ultimul rest din armata de Curte 
a regimului fanariot. 


II 
Armata Regulamentului organic 


Amintirile unei mișcări nu dispar o dată cu suprimarea 
mișcării înseși. Așa s-a întîmplat și cu „Adunarea“ din 1821, 
împrăștiată prin lovitura, trădătoare, contra șefului ei, care 
ajunsese a fi privit ca „domnul Tudor“. 

În adevăr, de pe urma împrejurărilor revoluționare, care 
rupseră pentru totdeauna vechea tovărășie exploatatoare 
dintre turci și greci, se numiseră, înlăturînd pe fanarioți, doi 
boieri de țară ca domni în București și Iași : Grigore Ghica 
și Ioniţă Sturdza, a căror stăpînire se deosebi printr-o serie 
de măsuri înnoitoare și regeneratoare. Dar din Oltenia se 
iviră în contra lui Ghica porniri de răsturnare. Astfel, în 1826, 
căpitanul Simion, de ai lui Tudor, năvăli prin Orșova în frun- 
tea unei bande a cării haiducie avea și un evident caracter 
politic. Vorbia de jaful ce se face cu banul săracului, de strică- 
ciunea dregătorilor, asemenea cu cei de odinioară. Bătut la 
Motru, închis în mănăstirea Topolnița, Simion și tovarășul 
său, Ghiţă Nicolicea, Cuţuiu sau Olteanul, trebuiră să se pre- 
dea urmașului la Cloșani al lui Tudor, boierul Strîmbeanu. 
Alţii, un buluc-bașa Cristea, din Moreia, un sîrb, urmară luptele 
cu potera. Se credea chiar că Machedonschi luase comanda. 
Afacerea fu înăbușită. 8 La potolire avuseră rost „catanele 
de poteră“ și „catanele de la Gorj“, avînd în fruntea lor pe 
Gheorghe Magheru, pe atunci al doilea vistier, care era să aibă 
un rol în mișcarea revoluționară de la 1848, Ghiță Pleșoianu, 
polcovnic de seimeni, Nimoiu Vărbiceanu, polcovnic de poteră, 
Vasilachi, polcovnic de vînători, și baș-buluc-bașa Marcu. ° 

Erau deci puteri, și la răsculați și la biruitorii lor, din care 
s-ar fi putut face, supt noul regim românesc, întărit și orîn- 


8 Hurmuzaki, X, p. 361, şi urm.; Siteraţia agrară,. p. 259—264. 
° Ibid., p. 264. 

duit — după războiul ruso-turc din 1828—1829 la care abia 
dacă a participat Solomon 10 —, prin Regulamentul organic, 
o armată, în legătură cu cele mai vechi, mai bune și nai solide 
tradiții ale terit înseși. Numit caimacam al Craiovei, Alexan- 
dru, fratele, mult mai tînăr, al domnului muntean, avînd o 
mare iubire pentru oaste, —'a fost cel dintîi care, ajungînd 
şi el pe tron, înlocui vechiul costum fanariotic prin uniforma 
apuseană, — încercă o reorganizare a corpului pandurilor. 1 


Dar generalul rus Kiselev, președintele plenipotențiar al 
divanurilor românești și reorganizatorul principatelor, voia 
altfel [...] el avea, în alcătuirea ostășească, numai griji de 
poliție. Articolul 380 din Regulament o spune lămurit: „pen- 
tru a asigura poliția și buna ordine, precum și executarea le- 
gilor“. Şi, pe lîngă aceasta, era vorba de a se forma un corp de 
soldaţi ai carantinei dunărene — cea de la Prut a fost iute 
desființată — , care trebuia, puind piedici legăturilor dintre 
cele două maluri ale rîului, să deprindă pe turci cu ideea că 
aici e o graniță. 

Încă de la septembre 1834, cu firman turcesc în regulă, 
se constituie o armată, căreia i se zicea „miliție“. Formată de 
ofițeri rusești, Iacobson, Finlandes, Paznanschi, Boroţin, de 
cîte un francez imigrat în Rusia, ca Grammont, ajuns apoi 
aghiotant și sfătuitor al noului domn, de români cu studii sau 
cu practică la ruși, ca Solomon și Odobescu, ea se compunea 
dintr-un ştab (stat major), în care intrau patru polcovnici, 
patru maiori și patru căpitani, dintr-un regiment de cavale- 
rie, din vreo 4.000 de infanteriști .12 Mai exact, cu „32 de ştab- 
ofițeri, 164 oberofițeri, 501 unterofițeri“ (!), 81 de muzicanți 
și şase medici, 3.541 de soldați și 685 de cai. Tunurile, mai tîr- 
ziu în număr de șase, erau numai „spre cuviința serbărilor so- 
lenale pentru un stat ca acesta, care și mai înainte nu era lip- 
sit de aceeași podoabă“. 1 

Forțele militare din Moldova erau și mai slabe: la 1843, 
cu un „ștab“ de 8 ștabofițeri, 30 oberofițeri, 182 unterofițeri 


10 V, memoriile lui retipărite la Văleni de Munte, în 1909. 

n Hurmuzaki, X, p. 445. 

12 Uniforma lor în Albumul lui Raifet la Voyage al lui Demidoif. 

13 Mulţi dintre soldaţi slugăreau ofițerilor, cari serveau numai de formă. 

(!) (892 de soldați), un escadron de cavalerie (204), un vas 
(cu 22 de marinari). 14 

Această „miliție“ numără printre ofițeri și „iuncări“ și pe 
unii din principalii reprezintanți ai tineretului înnoitor al 
literaturii și al vieții politice: în Muntenia, un Cîrlova, poetul 
ruinelor Tîrgoviștii, un Grigore Alexandrescu, slăvitorul 
Drăgășanilor, dar și evocatorul lui Mircea vodă ostașul, un 
Nicolae Bălcescu, învietorul epopeii lui Mihai Viteazul, și 
chiar, dintre cei mai tineri, Nicolae Golescu, I.C. Brătianu, 
iar în Moldova, poetul Hrisoverghi și, mai ales, Mihail Kogăl- 
niceanu, așteptînd pe Alexandru Cuza. Spiritul romantic de 
care era însuflețit corpul de tineri ofițeri al armatei rusești 
— de la Lermontov la Tolstoi — avuse, pe lîngă curentul gene- 
ral de renaștere, venit şi din apus, o influență asupra acestei 
nobile stări de spirit. 


Dar atîta nu ajungea pentru ca „miliția“ de la noi să în- 
cerce, la ceasuri de criză, ceea ce a încercat armata polonă la 
1830 și armata rusească însăși, puțin mai înainte, la suirea pe 
tron a lui Nicolae I. Faţă de „revoluția“ intelectualilor și 
studenților la 1848, „miliția“ Moldovei, supt comanda beiza- 
delei Grigore, fiul lui Mihai vodă, se prefăcu în bătăuși contra 
tinerilor revoluționari, iar la București, Odobescu și Solomon 
fură, pe rînd — pe cînd domnul lor, Gheorghe Bibescu, to- 
tuși amorezat de memoria lui Mihai Viteazul, a cărui gugiu- 
mană o purtase cu mîndrie, părăsea greutățile situației sale, — 
spectatori indiferenți ai unei abdicări, apoi agenți brutali 
ai reacţiunii și învinși fără demnitate ai unei cauze pierdute, 
pentru a se ridica apoi o dată cu reacţiunea pe care nu îndrăz- 
niseră a o apăra. Pompierii din Dealul Spirei, cari știură să 
lupte, în septembre, lucrau fără ordin, apărînd onoarea mili- 
tară, jignită de îmbulzeala obraznică a turcilor. 

Cît despre tabăra olteană a lui Magheru, corpul consu- 
lar interveni pentru dizolvarea ei fără luptă. 


Noii stăpînitori pe șepte ani, impuși de Puterea suzerană 


și de Puterea protectoare, căutară a face, mai ales cel din 


14 I.C. Filitti, Domniile române supt Regulamentul organic, Bucureşti, 
1915, passim. 

București, excelentul administrator care a fost Barbu Știrbei, 
dintr-o nouă armată un scut al puterii lor amenințate de spi- 
ritul revoluționar (a fost vorba și de aducerea la București a 
unei garde de svițeri ca a papei). 15 


Consiliul militar din 1850 pregăti în Ţara Românească o 
reorganizare totală, care nu se oprise deci la înlocuirea unifor- 
mei prin una curat rusească. 18 Domnul se gîndea la chemarea 
de instructori prusieni pentru artilerie, cavaleria și infanteria 
continuînd să fie disciplinate de ruși, la un început de flo- 
tilă, 7 La capătul silințelor lui, miliția avea acest efectiv: cu 
un „ştab“ numai de 9 ofițeri superiori și 120 de ofiţeri, plus 
324 de subofiteri, trei regimente de infanterie (adecă 6 batali- 
oane, 24 de companii), 4.416 soldați (cu medici, hirurgi, preoți. 
administratori), o divizie de cavalerie, compusă din două es- 
cadroane, cu 348 de soldaţi (14 ofițeri, 36 subofiţeri, plus vete- 
rinari și administratori), o baterie de artilerie pe jos, o „divi- 
zie“ de artilerie călare, cu 210 soldați (1 ofițer superior, 6 ofi- 
teri, 22 de subofițeri), 342 de pompieri și 137 de marinari. 
Numărul grănicerilor, cari aveau cinci batalioane, era de 
aproape opt mii. Și pentru administrație la îndemînă 4.197 
de dorobanţi călări, în 17 escadroane. Numărul tunurilor era 
de douăsprezece. 18 

În sfârșit, dacă, încă din iunie 1847, Bibescu întemeiase 
școala militară a iuncărilor, ea începu de fapt numai supt 
Știrbei în 1850, cînd comisiunea, formată din colonelul Voi- 
nescu, din colonelul Florescu, maiorul Salmen și profesorul 
civil Dimitrie Pavel, alegea pe acești elevi: Ştefan Grecescu, 
Matei Slătineanu, Ștefan Burileanu, Mihai Cojescu, Constan- 
tin Baronț (Barozzi), Alexandru Sihleanu, Mihail Mănciu- 
lescu, Constantin Papadopol, Mihail Zeavarov, Dimitrie 
Străchinescu, Nicolae Vlădescu, Matei Vlădescu, Ioan Popescu, 
Ioan Cotruță, Gheorghe Slăniceanu, Silvestru Tereuzescu, 
Constantin Maican și Constantin Dimitriu Danielopol. Unele 
din aceste nume au rămas în istoria armatei noastre. 


15 Iorga, Mărturii istorice despre Știrbei vodă, p. 254—255. 
15 Ibid., p. 100—101 (56), 207, 214, 229, 614—615. 
11 Iorga, Corespondenta lui Ştirbei vodă, p. 367, 372, 374—376, 390, 
392, 393396, 408—409, 419, 422—423, 434, 438 şi urm. 
Ibid. 

Și aici însă, prin lipsa contactului cu poporul și prin lipsa 
legăturii cu tradiția, prin lipsa educatiei morale a trupei, sufle- 
tul lipsea. Instinctiv numai el se mișcă în Moldova, mai rău or- 
ganizată militar, cînd, la 1854, rușii retrăgîndu-se, ordin se 
dădu alor noștri să-i întovărășească, Ei refuzară hotărît, și fură. 
încunjurați și dezarmați. Şeful revoltei, căpitanul Filipescu, 
primi pedeapsa exilului în Rusia, de unde se întoarse mai tîr- 
ziu numai, serbătorit de toate elementele patriotice. 


Peste cîteva luni, șeful însuși al miliției Moldovei, Alexan- 
dru Cuza, ajungea domn al României unite, și o misiune fran- 
ceză începea reorganizarea unei armate pe care nu se poate 
zice că Alexandru Ion I, așa de bucuros să-i poarte uniforma, 
n-a iubit-o. O altă domnie aduse altă reorganizare, în altă di- 
recție [...] 


Nu putem încheia altfel astăzi, fată de teribila concurentă 
dintre neamuri, decât recomandînd, cui poate înțelege, deschiderea 
celor trei izvoare de viaţă ale oricării armate : cultul tradițiilor, 
democratia militară şi educația sufletului [...] 

